
-Microgrupurile sociale 


„Orice societate sau grup organizat dezvoltă un 
psihism colectiv, sau spirit de grup, care posedă 
calități analoage celor ale psihismului individual” 

McDougall 


„Microgrupurile constituie structurile generative 
ale socialului şi premisele ontologice ale 


individualului” 
D. Cristea 


8.1. Problematica generală a structurilor şi grupurilor sociale. 


Identificarea şi cercetarea componentelor societăţii umane şi a relaţiilor dintre 
acestea constituie o preocupare majoră atât pentru sociologie cât şi pentru 
psihologia socială, politologie sau antropologie. Folosind un sistem conceptual 
larg acceptat, societatea globală este compusă dintr-un ansamblu de formaţiuni 
sociale, înțelese ca reţele de indivizi care au în comun modele culturale sau 
subculturale, pe baza cărora se dezvoltă procese de relativă uniformizare, 
distribuire de statute, roluri şi funcţii, precum şi de orientare selectivă în raport 
cu probleme generale ale societăţii. (v. şi 31; 80; 116; 222 ş.a.). 

Formațiunile sociale au caracter istoric şi se compun dintr-o rețea de grupuri 
între care există legături sociale reale, latente, virtuale sau chiar imaginare, de 
ordin spiritual, funcţional sau material. Problematica grupurilor sociale este una 
foarte complexă, fiind nemijlocit legată de caracteristicile esențiale care 
definesc omul ca ființă socială: sociabilitatea, sodalitatea şi socialitatea. 

Sociabilitatea este o disponibilitate nativă a omului de a iniția şi dezvolta 
relații interpersonale, în virtutea unor rrebuinfe psihologice specifice: de 
afecţiune, comunicare şi control , de recunoaştere şi afirmare, sau de protecţie. 

Sodalitatea constă din capacitatea și disponibilitatea umană de a constitui 
grupuri, în virtutea unor frebuințe funcționale obiective, vizând asigurarea 
condițiilor esenţiale vieţii: obținerea bunurilor materiale necesare supravieţuirii, 
protecție împotriva adversităţilor naturale şi perpetuarea speciei. 

Socialitatea exprimă capacitatea umană de a se integra în viaţa socială şi de 
a menţine coerenţa şi coeziunea grupurilor, prin adoptarea unor serii de conduite 
sociale specifice: conduite prosociale, de producţie şi consum, morale şi 
religioase, intersexuale, estetice, habituale ş.a. (v. cap. 11). 

În ceea ce priveşte sodalitatea, împărtăşim opinia lui J. Baechler, conform 
căruia grupurile, începând cu cel mai mic — familia, şi terminând cu cel mai 
mare — umanitatea, se definesc în mod esenţial prin existența unei unități de 
acţiune, diferenţierea făcându-se apoi pa baza unor criterii specifice (v. 31, 65). 

O primă dificultate conceptuală care trebuie depășită este legată de existența 
unei terminologii ambigui, incomplete şi cu multiple interferenţe cu limbajul 
comun: termenii specifici acestui domeniu sunt uzitați frecvent, cel mai adesea 
cu semnificații foarte vagi: grup, colectivitate, mulțime ş.a. Implicațiile 
ideologice ale acestei dimensiuni ale vieții sociale nu sunt nici ele de neglijat, 

“politica fiind în mare măsură legată de grupuri sociale, constituite pe anumite 
criterii. Acest fapt impune o încercare de delimitare conceptuală foarte clară a 
raporturilor dintre aceşti termeni care, cel mai adesea, acoperă aspecte diferite 
ale realității sociale. Acumulările teoretice şi metodologice cele mai recente, în 
special cele ținând de cercetarea operaţională, coroborate cu încercările de a 
modela mulțimile sociale prin intermediul teoriei matematice a grupurilor şi a 
mulțimilor vagi, au creat premisele unui asemenea tip de abordare, care 
fundamentează în mare măsură şi concepția noastră în acest domeniu. Deşii 
literatura ştiinţifică dedicată grupurilor este foarte vastă, terminologia întâlnită 
este extrem de variată, însă insuficient delimitată pe criterii epistemologice 
clare; noţiuni precum cele de grup social, gloată, grămadă, colectivitate, 
mulțime, aglomeraţie, clasă socială, castă ş.a. sunt folosite fără o specificare 
clară a semnificației lor (v. 31; 80; 222; 230 ş.a.). 

După opinig, noastră, susținută de numeroase gbservații şi cercetări asupra 


pia ca genuri proxime pentru Tomile de microgrup (grupuri primare), 
sisteme grupale conexe (grupuri secundare) şi mulțimi (grupuri terțiare), 
fiecare categorie comportând subdiviziuni prin introducerea unor criterii 
diferențiatoare. Abordarea unitară a tuturor entităților sociale oferă substanțiale 
avantaje teoretice, metodologice şi practice, printre care şi posibilitatea 
racordării la teoria matematică a grupurilor şi - implicit - circumscrierea unui 
nou domeniu al cercetării realității sociale, în care se pot aplica principiile de 
bază ale cercetării operaţionale, ale teoriei mulțimilor vagi şi teoriei jocurilor, 
cu rezultate extrem de spectaculoase din perspectiva modelării informaţionale 
(computerizate) a fenomenelor psihosociale aferente. 

Pornind de la conceptul de bază amintit mai sus, cel de formaţiune socială, 
în literatura de specialitate vom întâlni cel mai frecvent următoarele 
subcategorii: grupurile, colectivitățile şi organizațiile. Grupurile sunt 
formaţiuni sociale în care indivizii interacționează direct pe baza unor reguli 
acceptate și se recunosc ca membri ai unei. entităţi distincte, într-un anumit 
moment şi loc. Organizațiile sunt formaţiuni deliberat constituite în vederea 
atingerii unui anumit scop, prin folosirea explicită a unor strategii de decizie şi 
control. Co/ectivitățile au la bază recunoaşterea unor norme şi principii general 
acceptate, dar nu presupun în mod necesar interacțiuni directe între membri 
(este cazul etniilor, sau credincioşilor unui anumit rit, de exemplu). 

În calitatea lor de cadre naturale ale formării şi manifestării ființei umane, 
grupurile constituie verigile esenţiale ale sistemului social global, realizând 
legătura necesară individual şi social, adică dintre planul existenţei 
psihoindividuale şi cel al existenței macrosociale. 


ci p ly 

8.2. Microgrupurile din perspectivă psihosocială. 


Psihosociologia grupurilor sociale reprezintă una dintre principalele teme ale 
psihologiei sociale, cu multiple implicaţii teoretice şi practice în toate domeniile 
vieţii sociale. Diferenţierea calitativă a grupurile derivă din numărul membrilor 
“care le compun, respectiv din tipurile de interacțiuni care se dezvoltă între 
aceştia. Din acest punct de vedere, vom face o distincţie conceptuală şi 
metodologică între grupurile primare (microgrupurile cu un număr relativ mic 
de membri), grupurile secundare (formate din mai multe grupuri primare) şi 
grupurile terțiare (mulțimile). La fiecare dintre aceste niveluri de structurare, 
grupurile manifestă o fenomenologie psihosocială specifică, ceea ce impune 
tratarea lor ca forme distincte ale realităţii sociale, aflate însă într-o strânsă 
interdependență. În cadrul acestui capitol vom analiza problematica micro- 
grupurilor sociale, primul nivel integrativ în care se manifestă interacțiunea 
dinamică dintre fenomenologia psihoindividuală şi cea psihosocială. 


„82.1. Definiţie, caracterizare generală, clasificare. 


Microgrupurile sunt subsisteme dinamice care asigură un prim nivel de 
integrare în cadrul sistemului social general, în cadrul căruia instituţiile şi 
organizaţiile vor constitui nivele superioare de structurare a vieții psihosociale. 
În general, se acceptă că microgrupurile sociale (grupuri primare sau grupuri 
restrânse — în terminologia altor autori) prezintă următoarele caracteristici 
psihosociale esenţiale: 

e Un număr redus de membri, care face posibilă o percepție interpersonală 
directă şi reciprocă, bază pentru dezvoltarea unui sistem complex de 
interacțiuni afective, informaţionale, de influență, motivaţionale sau 
acţionale. Limita superioară este apreciată la cca. 20-30 membri, dincolo de 
care interacţiunile directe de tipul “faţă în față” sunt foarte greu de realizat, 
existând tendinţa apariţiei unor subgrupuri. 

e Relații afective intime şi nemijlocite, manifestate sub formă de simpatie, 
antipatie sau indiferență sociometrică; acest tip de interacțiuni constituie 
fundalul pe care se desfăşoară toate celelalte procese şi fenomene 
psihosociale de grup. Astfel, de exemplu, coeziunea, climatul psihosocial şi 
performanța depind într-o foarte mare măsuiă de calitatea structurii 
socioafective a grupului. 


-e Diferențierea rolurilor între membrii grupului; din acest punct de vedere, 
grupul apare ca un sistem de distribuire a statutelor şi rolurilor, astfel încât 
funcțiile sale constitutive să poată fi îndeplinite în condiții optime. 

. Existenţa unor scopuri şi valori comune, premise ale dezvoltării sistemului 
relațional dintre membri grupului, rezultate pe fondul general al activităților 
de realizare a sarcinii. 

g Unitate de acțiune, ceea ce implică orientarea şi „polarizarea eforturilor 

comune în sensul realizării unor sarcini şi obiective specifice (v. 10; 65 ș.a. ). 

Aceste caracteristici au un mare grad de relevanţă psihosocială pentru natura 
intimă a microgrupurilor, ele putând constitui baza unei definiţii operaționale, 
eventual prin simplificare şi sintetizare. Motivele acestui demers operațional 
sunt multiple. Astfel, nu toate aceste caracteristici sunt în mod necesar prezente 
în cadrul aceluiaşi grup, având în vedere marea diversitate tipologică a acestora, 
cât şi fazele calitativ distincte pe care le parcurg grupurile în procesul 
constituirii lor. Pe de altă parte, unele dintre aceste caracteristici nu au un 
caracter explicit, necesitând la rândul lor demersuri complexe de 
operaţionalizare. În consecință, pe baza unor analize critice a diferitelor 
concepții privind specificul psihosocial al acestor sisteme sociale , propunem o 
modalitate operaţională complementară de definire a microgrupurilor, pornind 
de la rolul structurant pe care sarcina o are în constituirea lor ca sisteme 
dinamice şi de la funcţia psihologică a conştiinţei apartenenţei la grup , corelativ 
cu transformarea sentimentului de “eu” în sentimentul de “noi” (v. 65). 

Microgrupurile reprezintă sisteme interacţionale dinamice, formate dintr-un 
număr relativ mic de membri (2-30), care posedă următoarele caracteristici: 

(a) participă nemijlocit şi constant la realizarea unei sarcini comune, 
impusă sau adoptată prin consens (unitate de acțiune); 

(b) interacționează direct pe tot parcursul realizării sarcinii, pe baza unor 
valori, modele şi norme comportamentale, acţionale şi atitudinale impuse sau/şi 
adoptate de grup (relaţii de tipul „faţă în faţă”); 

(c) au conștiința apartenenţei la grup şi se recunosc reciproc ca membrii ai 
acestuia (au interiorizată o aceeaşi identitate grupală, permanentă sau 
temporară, formală sau informală); 

(d) dezvoltă relații stabile şi nonintâmplătoare între membrii săi, 
condiționate nemijlocit de tipul de activitate pe care o desfășoară în comun, 
respectiv de tipul de sarcină asumată (diferenţiere statutară şi de rol). 

(e) prezintă o coeziune internă, ceea ce creează o graniță simbolică între 
grup şi mediul social extern, precum şi între grup şi alte grupuri. 


Din punct de vedere fenomenologic, microgrupurile reprezintă o dimensiune 
distinctă a realităţii sociale, cu proprietăți, funcţii şi legi specifice. Din cele 
expuse mai sus, rezultă că grupul nu este o simplă construcție cumulativă, ci o 
structură integrativă, în care calităţile ansamblului sunt cu totul noi şi diferite 
față de simpla însumare a calităţilor părților componente. Interpretarea 
microgrupurilor ca sisteme dinamice, care dezvoltă mecanisme specifice de 
autoreglare internă şi adaptare la mediul extern este esenţială pentru înțelegerea 
complexelor fenomenologii psihosociale care au loc în cadrul acestora. Astfel, 
„constituirea grupului ca sistem interacţional determină — în primul rând - o 
diferenţiere față de mediu, prin “trasarea” unor granițe simbolice, în cadrul 
cărora vor elabora norme, „modele interacţionale, reprezentări, atitudini, 
_ ideologii şi simboluri comune, paralel cu formarea unor tendințe de 

autocreditare pozitivă a propriului grup, în defavoarea altora cu care vine în 
contact. Ia naştere astfel o identitate de grup, acel „noi” prin care fiecare 
membru recunoaşte existența şi apartenenţa sa la o anumită structură socială, 
supraordonată — dar în care se recunoaşte și la care aderă emoțional. 

= Caracteristicile generale ale grupurilor. Una dintre dimensiunile 
fundamentale ale existenţei sociale este dată de sistemul complex de interacțiuni 
dintre diferitele categorii de grupuri uman, de o mare varietate tipologică. Există 
o gamă largă de caracteristici prin care grupurile pot fi particularizate: 

Tipul grupului: rezultă în urma aplicării unui set de criterii de clasificare 
ţinând de modul de formare, numărul de membri, relaţiile dintre aceştia, natura 
activităţii desfăşurate, durata de funcționare ş.a. Tipologia grupului este 
esenţială pentru analiza dinamicii şi funcționalității microgrupurilor. 

Mărimea: este dată de numărul de membri care compun grupul, acest 
parametru influențând sensibil alți indicatori ţinând de performanţă, creativitate, 
intimitatea relațiilor interpersonale flexibilitatea structurală etc. 

Compoziţia: reflectă caracteristicile psihosociale ale membrilor grupului, sub 
aspectul vârstei, sexului, etniei, nivelului de instrucţie, stării civile, statutului 
social şi profesional ş.a. Compoziţia grupurilor influențează sensibil 
caracteristicile relaţiilor psihosociale dintre membri, pe de o parte, precum şi a 
relaţiilor intergrupale, pe de altă parte. 

“Structura: rezultă din modul de configurare a relaţiilor interpersonale dintre 
membrii (relaţii socioafective, de comunicare, influență, coordonare, control, 
execuție etc.), respectiv din modul de distribuire a rolurilor şi funcțiilor în 
cadrul grupului. Putând fi formalizate, structurile de grup permit analize 
riguroase, cu instrumente matematice, a dinamicii acestor sisteme, oferind astfel 
posibilitatea unor predicții asupra evoluţiei acestora. 

“Sarcina grupului: constă din obiectivul care trebuie realizat în urma 
activității comune a membrilor, obiectiv care are atât o componentă obiectivă, 
cât şi una subiectivă, din integrarea cărora rezultă scopul grupului (v. 65). Acest 
parametru are o deosebită funcție structurantă asupra întregii vieți de grup. 

"Coeziunea: este dată de ansamblul forţelor care mențin unitatea grupului şi 
circumscrierea limitelor sale, fiind o rezultantă a relaţiilor intra şi extragrupale, 
a caracteristicilor psihosociale ale membrilor, precum şi a natura sarcinii şi a 
contextului în care se desfăşoară activitatea de grup. 

Nivelul de integrare: este expresia gradului de maturizare a relaţiilor 
psihosociale din cadrul grupului, a gradului de elaborare a normelor şi valorilor 
comune care structurează viața de grup, a măsurii identificării membrilor cu 
grupul din care fac parte şi a participării la diferite aspecte ale vieții colective; 
indirect, nivelul de integrare exprimă şi gradul de elaborare a conștiinței 
colective, element de fond al coeziunii grupale. 

„Vechimea grupului : este dată de timpul scurs din momentul constituirii sale; 
prin corelare cu nivelul de integrare şi performanță rezultă un parametru 
derivat, care exprimă viteza de maturizare şi structurare a grupului. Vechimea 
corelează puternic cu tendințele conservatoare, respectiv cu rezistența la 
schimbare a grupului şi permeabilitatea la influenţele externe. 

„Eficiența: exprimă sintetic parametrii calitativi și cantitativi de realizare a 
sarcinii, dar şi pe cei care se referă la menținerea grupului şi satisfacerea 
trebuințelor psihosociale a membrilor săi. 

Dinamica: reflectă evoluţia în timp a structurilor şi proceselor psihosociale 
de grup, precum şi influenţa diferitelor evenimente asupra acestora. 


m 

Aceste caracteristici generale pot fi operaționalizate, prin stabilirea unor 
indicatori care pot fi evaluați cu ajutorul unor instrumente specifice: 
chestionare sau scale de atitudini tip Lickert. Pe baza rezultatelor astfel 
obținute se poate întocmi profilul psihosocial al grupului, metodă deosebit de 
eficientă în operațiile de analiză şi prognoză, care trebuie să preceadă orice 
acțiune de intervenție şi schimbare la nivelul grupului. 

Pentru stabilirea profilului psihosocial al grupului se aleg o serie de 
indicatori, considerați a avea cea mai mare relevanță în raport cu scopul 
urmărit de cercetător. Cei mai frecvenți indicatori întâlniți în literatura de 
specialitate sunt următorii (v. 13; 65; 80; 224 ş.a.). 

e  Coeziunea : unitatea grupului, ca raport dintre forțele centripete şi cele centrifuge. 
e Consensul : gradul de similaritate a atitudinilor din grup. 

Conformismul : măsura în care sunt respectate normele şi modelele de grup. 
Autonomia : independența grupului faţă de influențele exterioare. 
Omogenitatea : gradul de similaritate psihologică si socială a membrilor. 
Intimitatea : apropierea psihologica dintre membri. 

Permeabilitatea : măsura în care sunt acceptați alți membri. 

e Flexibilitatea : acceptarea unor atitudini şi comportamente variate. 

ə Controlul : capacitatea grupului de a controla acțiunile membrilor săi. 

e  Stratificarea : modul de ierarhizare a statutelor în cadrul grupului. 

e  Autoorganizarea : capacitatea grupului de a se organiza singur. 

o Prestigiul extragrupal: reflectă autoritatea grupului asupra mediului exten. 

o Forţa: intensitatea reacțiilor şi tăria grupului. 

e Participarea : implicarea membrilor în activitățile grupului. 

Tonul hedonic : plăcerea generată de apartenenţa la grup. 

Stabilitatea : persistenta in timp a grupului. 

Eficienta : măsura îndeplinirii obiectivelor şi sarcinilor. . 


Pentru alcătuirea profilului psihosocial al grupului se convertesc aceste 
caracteristici în întrebări adresate membrilor grupului, cu indicarea unor grade de 
intensitate (-3 -2 -1 0 +1 +2 +3). Se recomandă ca aceste întrebări sa fie clare, 
concise, formulate pe înțelesul tuturor. De exemplu: „În ce măsură considerați că 
această caracteristică (....) aparține grupului dv.?” . Se recomandă ca, pentru 
obiectivitate, chestionarele să nu fie nominalizate. În funcţie de obiectivul urmărit, 
cercetătorul nu va folosi toți aceşti indicatori, alegându-i numai pe cei care au 
relevanță psihologică în contextul dat. Rezultatele se prelucrează statistic, eviden- 
țiindu-se pentru fiecare indicator mediile, dispersiile, corelațiile ş.a. 

Profilurile psihosociale ale grupului astfel obținute posedă valențe diagnostice şi 
prognostice cu totul deosebite, pe baza acestuia putându-se elabora strategiile şi 
tacticile de intervenție în grup sau organizație. 


Trebuie remarcat faptul că, după cum arată numeroase cercetări 
experimentale, aceste dimensiuni şi caracteristici sunt condiționate atât de 
ansamblul proceselor şi fenomenelor psihosociale de grup, cât şi de celelalte 
caracteristici menționate mai sus. Deci, trebuie să avem în vedere că la nivelul 
grupului acționează un sistem de determinări structurale şi funcționale, în care 
fiecare factor poate fi - succesiv sau simultan - cauză, condiție sau efect. Vom 

a vedea în continuare cum tipul grupului — de exemplu, rezultat al aplicării unor 
criterii de clasificare, poate influența în mod semnificativ o serie de structuri, 
procese şi fenomene psihosociale de grup. 

- Clasificarea microgrupurilor sociale. Marea diversitate tipologică a 
microgrupurilor face dificilă identificarea unor criterii unitare de clasificare, cu 
efecte negative şi asupra metodologiei de cercetare, în măsura în care natura 
grupului impune şi o adecvare a metodelor şi tehnicilor de abordare 
experimentală (v. 61; 65) ş.a.). 


Sistematizând diferitele modalităţi de clasificare întâlnite în literatura de 


specialitate, vom adopta în cadrul lucrării noastre următoarea tipologie: 


În funcţie de caracterul relațiilor dintre membri, se disting grupurile 
primare (sau de contact “față în față”) şi grupurile secundare (în care 
predomină relaţiile indirecte, prin “releu”). Colectivul de lucrători din 
cadrul unui atelier formează un grup primar, în timp ce colectivul unei 
întregi secţii (formată din mai multe ateliere) formează un grup secundar 
(numit de noi şi grup conex). Din perspectivă operaţională, membrii prin 
intermediul cărora se realizează legătura dintre subgrupurile unui grup 
secundar se numesc puncte de articulație, fiecare punct având un anumit 
grad de conexitate, dat de numărul relațiilor în care sunt implicate 
respectivele persoane (v. cap. 9). 


„e După modul cum se formează, grupurile pot fi naturale sau artificiale. Cele 


naturale iau naştere spontan, datorită existenței unor condiţii obiective care 
determină dezvoltarea unor relaţii stabile între viitorii membri. 
ay Şe disting patru tipuri de grupuri primare naturale, cu caracter 

din micile comun: rurale, de pildă) şi comunitatea EA 
bătrâni, , formată din persoane care se cunosc de foarte mulți ani şi locuiesc 
în aceeaşi zonă C. ca i Aoestea fac parte din categoria numită şi 
rioritar pe relațiile interpersonale (în 
re) care se stabilesc între membrii 
e pe baza unor motivații prevalent personale şi conjuncturale. 
Astfel, familia este primul grup primar care stă la baza civilizației umane, 
având ca liant principal relaţiile afective dintre membri. Grupul de joc al 
copiilor are un rol esenţial în procesul socializării, oferind membrilor 
elemente de referință în formarea imaginii de sine şi stimulând 
spontaneitatea creatoare şi cooperarea interpersonală. Grupul de vecinătate, 
întâlnit în micile comunități rurale — dar şi în unele orașe mici, au ca 
specific autoguvernarea, sentimentul unității comunitare — bazată pe valori 
specifice, precum şi conlucrarea spre binele obștii. Comunitatea de bătrâni 
ia forma unor cluburi , societăți informale sau întâlniri periodice în locuri 
bine stabilite, timpul petrecut împreună şi o istorie comună fiind printre 
factorii care  sudează afectiv aceste grupuri informale. 
' irii e sunt cele care se formează în urma unui proiect 
economic, ştiinţific, organizatoric sau de utilitate practică. În această 
categorie intră grupurile de laborator, cele care formează o organizaţie sau 
instituţie (pe baza unei organigrame), grupurile de decizie, de dezbatere a 
unei probleme, de rezolvare a unei sarcini determinate, grupurile 
terapeutice ş.a. Acestea sunt numite şi grupuri de lucru, orientate prioritar 
pe rezolvarea sarcinii. 

În funcţie de natura activităţii desfăşurate (tipul sarcinii) vom deosebi 
grupuri şcolare, de muncă, de creaţie, militare, sportive, de petrecere a 
timpului liber, de discuţie etc. Natura sarcinii determină diferenţe esenţiale 
în dinamica grupului, mai ales la nivelul desfăşurării proceselor 
psihosociale (socioafective, comunicaţionale şi de influență), a configurației 
factorilor de coeziune şi a celor motivaţionali, şi a profilului leadership-ului. 
În funcţie de existența cadrului instituțional-normativ care le et 


existența, grupurile pot E dur ie dalla rmale (S > 
În cazul grupurilor formale, cadrul instituțional este cel care le fixează 


principalele coordonate structurale şi funcționale, normele interne, tipul 
sarcinii de îndeplinit ş.a., existând şi mecanisme de control şi coordonare 
extragrupale, incluse în structura ierarhică a instituţiei respective. În cazul 
grupurilor informale, neexistând un cadru instituțional anterior formării 
grupului, dinamica proceselor interrelaționale va fi determinată 
preponderent de factori socioafectivi spontani, şi de cei care rezultă din 


chiar procesul constituirii grupului ca sistem. De remarcat faptul că şi în 
cadrul grupurilor formale se dezvoltă în timp structuri informale care se vor 
„afla într-o relaţie dialectic-contra ictorie cu structurile formale. 


In funcţie de raporturile existente între genin şi grupuri, acestea pot fi de 
de Teferi sau Grupurile de apartenență sunt 


cele cărora membri le aparțin la un ir dat, în mod natural sau prin 
activitatea pe care o desfăşoară în mod curent. Participarea efectivă la viața 
şi activitatea grupului poate să nu semnifice automat şi o participare 
psihologică, aceasta implicând structurarea unor relaţii intime de ordin 
informal şi adoptarea unor reprezentări, valori, idei şi atitudini care sunt ale 
întregului grup. Uneori, după cum remarca J. Maisonneuve, apartenența la 
un grup poate fi fictivă, când cineva îşi imaginează că aparţine unui grup, 
fără ca acest lucru să corespundă realităţii obiective. Alteori apartenența 
este pur formală, fără o adeziune subiectivă care să dea consistență 
psihologică participării la activitatea grupului respectiv. Grupul de referință 
(concept introdus de Hyman) este acela de la care se împrumută valorile, 
normele şi atitudinile considerate de referinţă, prin prestigiul de care se 
bucură. Grupurile de presiune sunt cele care au capacitatea de a exercita o 
influență semnificativă asupra unor persoane, grupuri sau instituții, datorită 
poziţiei, prestigiului sau puterii pe care o dețin, în virtutea resurselor de care 
dispun (de natură informaţională sau organizațională; economică, politică, 
profesională, ideologică sau religioasă). La aceste trei categorii mai putem 
adăuga şi grupurile de aspirație, care nu coincid decât rareori cu grupurile 
de referință, după cum reiese din cercetările noastre (v. 65, pg. 24). Sunt 
acele grupuri, reale sau virtuale, din care membri unui grup ar dori să facă 
parte, în virtutea unui anumit ideal personal. 


În funcţie ul cum membri consideră g mijloc sau ca scop, K. 
Lewin identifică alte două categorii: si e şi gilneripunte 
Primele sunt orientate pe sarcină — adop ată s sau impusă, iar cele de al doilea 
pe trebuințele şi motivațiile membrilor; cu specificaţi că şi sociogrupurile 
pot integra într-un mod specific motivațiile membrilor lor. 


Capitolul 8 13 


Utilizând un sistem combinat de criterii, D. Anzieu şi J.Y. Martin propun un 


mod propriu de clasificare a grupurilor umane, 
numărul de membrii, tipul de relații dintre aceştia, 


diferenţierea făcându-se după 
stabilitatea relaţiilor 


interpersonale, durata de existenţă a grupului, obiectivele explicite sau implicite. 


Rezultă astfel următorul sistem de clasificare: 


clară a scopurilor. 


scopuri conjuncturale, cu mijloace para sau antisociale. 


pasive sau a unor acţiuni limitate. 


Mulțimea: număr mare de participanți cu legături interindividuale foarte 
slabe, instabilă şi predispusă la contagiune afectivă, cu o durată redusă de 
existență, dominată de irumperi de credințe şi pulsiuni latente, pe fondul unor 
manifestări paroxistice care pot oscila între apatie şi violenţă, fără o conştiinţă 


Banda: număr mic de membri, având un grad redus de structurare şi o durată 
relativ redusă de existență; susținerea reciprocă a membrilor în atingerea unor 


Gruparea: un număr mijlociu sau mare de membri, cu un grad mediu de 
structurare, pe fondul unor relaţii umane superficiale; reprezintă un suport pentru 
ideile, atitudinile sau convingerile individuale, însă pe fondul unei rezistențe 


Grupul primar: număr redus de membri, cu un înalt grad de structurare, 
relaţii interpersonale intime şi o conştiinţă clară a scopurilor; cu o durată de 


existenţă care poate fi foarte mare şi o influență importantă asupra membrilor săi, 


pe fondul unor acțiuni comune sistematice. 


Grupul secundar: un număr mijlociu sau mare de membri, cu un foarte înalt 
grad de structurare, o durată medie sau foarte mare de existență, pe fondul unor 


predominant funcțional, cu o relativ clarā conștiință a scopurilor şi mijloacelor 


de realizare a acestora. 


s . . Pa . . < - ci 

În urma unor cercetări sistematice, Ch. Leclerc identifică următoarele 
categorii de grupuri, având în vedere în special tipul de activitate pe care o —— 
desfăşoară, Mani sarcina constitutivă a acestora (apud ; A. Neculau, 222). 


ale unor r categorii de populație, organizarea serviciilor comunitare ; 


poate avea ca obiectiv dezvoltarea locală, acțiunea politică pentru apima pc sociale 


a 


o bază voluntară şi reuneşte indivizi care au participat la 


realizarea unor observații, care au discutat împreună rezultatele unei investigații 
empirice, ajungând la reprezentarea comună a unei realități, care şi-au confruntat 


loisir (cămin de elevi, orfelinat, casă de odihnă) 
de oii suis facilitând dobândirea celor dintâi experiențe sociale. 

tificarea corectă a tipului de grup are o importar 
deosebită, datorită faptului că multe particularități e rara funcţionale şi 
dinamică depind direct de acest parametru. 


reuneşte indivizi într-o „unitate de viață", în Ei unei instituţii de Eo Sănătate, 
considerată primul grup 


G 

bal Orientări teoretice şi modele vizând microgrupurile sociale. 

Pentru explicarea acestor proprietăţi fundamentale ale microgrupurilor s-au 
dezvoltat mai multe orientări teoretice, obiectivate cel mai adesea în modele 
generale care încearcă să explice fenomenologia specifică acestor microsisteme 
psihosociale. Prin intermediul acestor modele teoretice s-a încercat 
sistematizarea numeroaselor date experimentale, precum şi a unor principii 
teoretice generale, care pot fundamenta un sistem explicativ coerent privind 
problematica dinamicii de grup (v. 65; 195; 200 ş.a.). În continuare vom prezenta 
câteva dintre cele mai relevante modele teoretice vizând microgrupurile sociale. 

Modelul cvasimecanic interpretează grupul ca pe o maşină generatoare de 
interacțiuni, clasificate în raport cu funcţiile pe care le îndeplinesc. 
Interacțiunile în grup sunt considerate a urma legi stabile şi universale, o 
anumită acțiune producând totdeauna acelaşi efect, ceea ce face posibilă 
predicția comportamentului de grup. în situaţii tipice, indiferent de unele 
determinări sociale, de personalitatea membrilor şi de tipul particular de 
problemă cu care se confruntă. Se consideră că acţiunile care îndeplinesc 
aceeaşi funcţie pot fi substituite fără ca sistemul să fie afectat fundamental. În 
viziunea acestui model, cunoscând problema cu care se confruntă grupul şi 
regulile jocului interacțional dintre membrii, se poate prevedea rolul asumat de 
fiecare, funcţia pe care o va deţine în cadrul procesului rezolutiv, precum şi 
nodul cum va reacționa în diferitele momente ale acestui proces. Calitatea 
principală a acestei concepții rezidă în faptul că relevă caracterul legic şi 
regularităţile proceselor interacționale din cadrul grupurilor sociale, omiţând 
însă factori şi condiţionări importante ce ţin de subiectivitatea membrilor 
grupului şi de mediul sociocultural intern şi extern în care aceştia 
interacționează. Datorită acestui fapt, modelul este mai puţin apt să explice 
dinamica internă şi evoluția grupului în condiţii de variabilitate a mediului, însă 
reprezintă o primă încercare de a introduce un sistem explicativ coerent vizând 
fenomenologia psihosocială de grup. 

- Modelul dinamist are la bază lucrările fundamentale ale lui K. Lewin, care a 
încercat o adaptare şi integrare a principiilor ştiinţelor pozitive (a fizicii — în 
principal) în domeniul ştiinţelor sociale. Principiul fundamental al acestei 
orientări este acela conform căruia obiectul trebuie raportat totdeauna la 
situație, aceasta având un rol determinant asupra comportamentului său. Grupul 
este văzut ca un ansamblu de elemente interdependente, aflat într-un câmp 
psihologic specific fiecărui sistem social. Grupul, aflat într-o anumită situaţie, 
dezvoltă un set de tensiuni, pozitive sau/şi negative, care vor genera o 
fenomenologie psihosocială specifică, respectiv un echilibru cvasistaționar 
caracteristic fiecărei stări sociale. Conduita grupului, obiectivată într-un set de 
operaţii și procese, va încerca să rezolve aceste tensiuni, restabilind astfel 
echilibrul necesar unei funcționalități optime. Orientarea dinamistă a generat 
numeroase cercetări aplicative, iar conceptele sale au o rezonanţă teoretică 
deosebită chiar în prezent. Noţiuni precum câmpul psihologic, câmpuri de forțe, 
echilibru cvasistaționar, rezistență la schimbare, procese cauzale circulare, 
schimbarea câmpurilor de forță, curbe de învăţare ş.a. — au generat numeroase 
dezvoltări teoretice ulterioare, care au influențat multe alte orientări teoretice. 

Modelul organic concepe grupul ca pe un organism biologic care parcurge 
în evoluția sa o serie de faze specifice: formare, creştere, maturizare, 
dezintegrare. Grupul este perceput ca un fenomen natural, în sensul că are un 
curs legic de formare şi dezvoltare, determinat univoc de un set de elemente 
constitutive, ale căror calităţi îi determină istoria. Astfel, grupul începe să se 
“formeze de la un număr de unităţi: membrii având anumite particularități 
comportamentale, motivaţionale şi de personalitate; însă, pe parcursul 
funcţionării grupului, va rezulta un set de norme, valori şi modele 
comportamentale care, asimilate de membrii grupului, va conduce la formarea 
unui adevărat organism psihosocial, în care fiecare membru va îndeplini o 
funcţie specifică în procesul activităţii grupului. Aceste faze marchează 
diferenţe calitative la nivelul proceselor şi fenomenelor subiacente, precum și la 
acela al mecanismelor de adaptare la mediul extern. Dubla orientare a grupului, 
spre interior şi exterior, implică şi existența a două categorii de scopuri, legate 
de autorealizare şi autoconservare. Astfel, grupul apare ca un fenomen natural, 
în măsura în care se formează şi se dezvoltă conform unor legi specifice, 
întâlnite la toate sistemele dintr-o anumită categorie. Modelul, mai complex 
decât cel cvasimecanic, permite înțelegerea factorilor care determină 
schimbarea şi dezvoltarea grupului înțeles ca sistem natural, având ca funcție 
principală adaptarea eficientă la mediu. 

„Modelul conflictual prezintă grupul ca un sistem în care coordonarea 
părților implică o limitare reciprocă a gradelor de libertate, fapt care determină 
apariţia sistematică şi necesară a unor conflicte inter-poziționale. Experienţa 
esenţială a grupului este conflictul, iar răspunsul la conflict determină o nouă 
stare a sistemului. În această concepție, grupurile se raportează conflictual la ele 
însele și la mediul exterior, rezolvarea dizarmoniilor interne constituind 
premisele esenţiale ale dezvoltării. În aceste condiţii, supraviețuirea grupului 
este condiţionată de echilibrul realizat între membrii grupului aflați pe diferite 
paliere ale structurii puterii şi ale celei socioafective. Schimbarea nu este 
înţeleasă ca un proces natural (ca în cazul concepției organice), ci ca un rezultat 
al acordului asupra intereselor şi dorințelor aflate în joc, acord obținut în urma 
unei confruntări active între membrii grupului. Trebuie remarcat faptul că, deşi 
un anumit conflict poate fi rezolvat, noua situaţie de echilibru dinamic va putea 
genera noi factori tensionali, care vor solicita un nou demers rezolutiv. 
Generalizând fenomenul conflictual, acest model omite posibilitatea realizării 
schimbării prin consens, precum şi prevalența unor factori de coeziune grupală 
asupra celor divergenți. Însă, modelul scoate în evidență o dimensiune 
psihosocială importantă a oricărui sistem social, cea conflictuală, care — 
problematizând situaţiile aparent anodine, asigură depăşirea statu-quo-ului 
conservator. Evoluţia prin conflict este fără îndoială o temă de un real interes. 

- Modelul “de echilibru” interpretează grupul ca un sistem aflat în echilibru 
dinamic: orice factor perturbator, intern sau extern, va fi contracarat de forțe 
opuse care vor asigura astfel menţinerea stării anterioare perturbării. 
Dezechilibrul creează o stare disonantă, generatoare de tensiuni; procesele care 
vor avea loc tind să elimine sau să atenueze aceste disfuncționalități. Pe această 
bază teoretică pot fi interpretate o serie de procese şi fenomene psihosociale 


—————— 

care apar în cadrul microgrupurilor: echilibrul cognitiv, tendința spre 
echivalență a schimburilor interpersonale, disonanța cognitivă, raportul dintre 
tendințele centripete şi cele centrifuge etc. Deşi modelul permite explicarea 
coerentă a unei serii de fenomene complexe, aplicarea sa se dovedeşte utilă 
numai pentru anumite subsisteme funcţionale ale grupului şi numai pe perioade 
limitate. Dinamica şi devenirea grupului presupun existența și a altor influențe 
dialectice care constituie un factor motor al fenomenologiei de grup. 

Modelul psihanalitic pune accentul pe relaţiile afective dintre membrii 
grupului, interpretate însă din perspectiva tezelor şi conceptelor centrale ale 
psihanalizei: identificare, transfer, refulare, sublimare, complexul Oedip ș.a. 
Unii teoreticieni de această inspiraţie tind chiar să reducă mecanismele 
psihosociale ale grupului la modelele freudiene ale familiei, în care rolul 
determinant îl au relaţiile părinți-copii, pe de o parte, şi relaţiile dintre fraţi, pe 
de altă parte. Orientările freudiene ortodoxe din acest domeniu refuză însă orice 
interpretare în care personalitatea nu joacă rolul central, iar aceasta este 
înțeleasă preponderent în termeni de dorință, identificare şi frustrare, 
ignorându-se multiplele determinări şi condiţionări socioculturale. Corecţii 
importante ale acestei concepții au fost aduse însă de psihanaliştii clinicieni, 
adepţi ai terapiei prin grup, ai formaţiei , intervenţiei sau nondirectivităţii — 
curente având ca reprezentanți de seamă pe Bion, Balint, Jaques, Klein, Rogers, 
Anzieu ş.a. (v. 94; 305). Astfel: M. Klein a pus în evidență dimensiunea 
simbolică şi fantasmatică a grupurilor; E. Jaques a evidenţiat o relaţie între 
procesele psihotice şi unele fenomene sociale; D. Anzieu a cercetat rolul 
imaginarului în cadrul grupurilor, iar Kaes a extins la nivelul grupurilor noțiunea 
de „obiect tranzacțional”. Deşi contribuţia psihanalizei clasice este 
incontestabilă în ceea ce priveşte descifrarea mecanismelor inconștiente prin 
intermediul cărora se structurează relaţiile afective în cadrul grupului (mai ales 
pe direcţia relaţiei lider-membrii), nu se poate ignora faptul că structurarea 
grupului ca sistem dinamic ete i i B 

“cultural, evidenţiate în mare măsură de noile orientări me fl menţionate 
sumar mai sus (v. 80; 305 ş.a.). 

Modelul interacţionist, fundamentat în principal pe cercetările lui R.F. Bales, 
se orientează spre aspectele descriptive şi empirice ale proceselor care au loc în 
cadrul grupurilor artificiale. Aspectele teoretice sunt desprinse ulterior, prin 
intermediul unor tatonări progresive — fapt ce amintește de principiul construirii 
progresive a spaţiului operațional, aşa cum este formulat acesta în cadrul 
cercetării operaţionale (v. 65). În esență, se procedează la o înregistrare 
sistematică a tuturor tipurilor de interacțiuni care au loc între membrii unui 
grup, pe fondul desfăşurării unei activități determinate: rezolvarea unei 
probleme, găsirea unor soluţii practice pentru o situaţie concretă, dezbaterea 
unei teme etc. În a doua fază, se procedează la o analiză de conţinut prin care se 
evidenţiază natura interacțiunilor care au loc între membrii grupului. 
Perspectiva preponderent empiristă şi artificială impusă de acest model 
simplifică într-o măsură mult prea mare complexa problematică afectivă şi 
motivaţională subiacentă funcționării microgrupurilor, ceea ce impune o 
coroborare cu alte tipuri de modele teoretice. 


Capitolul 8 17 


odelul structural-funcțional concepe microgrupul ca un sistem cu graniţe 
bine definite, care urmăreşte în permanență atingerea unui scop, şi a cărei 
supravieţuire are un caracter problematic. De aceea, în fiecare moment grupul 
trebuie să-şi mobilizeze resursele şi să acționeze prompt în raport cu cerințele de 


“schimbare. Membrii îndeplinesc funcţii diferențiate, legate de asigurarea 


supravieţuirii grupului şi realizarea sarcinii, fapt care explică fenomenul 
distribuirii statutelor şi rolurilor în cadrul sistemului. Diferitele tipuri de funcții 
ale membrilor şi subsistemelor se condiționează reciproc, dând naștere unui 
echilibru necesar menținerii grupului ca sistem şi realizării obiectivelor sale 
constitutive; când echilibrul nu se realizează, grupurile au dificultăți în 
desfășurarea activităţilor sale şi — uneori - nici nu supraviețuiesc. Modelul 
structural-funcțional aduce o contribuție importantă la elaborarea 
psihosociologiei microgrupurilor, subliniind rolu? învățării în structurarea și 
evoluția sistemului, şi evidențiind legătura care există între motivaţia 
individuală şi menținerea grupului ca sistem, în acest context, dezintegrarea 
grupului apare ca un fenomen obiectiv, consecință firească a neîndeplinirii 
cerințelor de echilibru intern. Însă, accentuând foarte mult aspectele legate de 
supraviețuire şi omițând condițiile dezvoltării, modelul prezintă o anumită tentă 
conservatoare în interpretările teoretice pe care le propune. 

-~ Modelul creşterii cibernetice concepe grupurile ca sisteme de prelucrare a 
informației, cu posibilități potențiale de autoreglare şi autodezvoltare. Ca şi în 
cazul modelului structural-funcţional cu care are multe elemente comune, 
modelul cibernetic presupune existenţa unor agenți care, observând şi evaluând 
situaţia, acționează consecvent asupra realităţii fizice şi sociale în care grupul se 
manifestă, realizând stări dinamice de echilibru în plan intern şi extern. 
Urmărind nu numai supraviețuirea, sistemul vizează și strategii implicite de 
dezvoltare, pe baza a trei categorii de feed-back-uri: a) feed-back-ul urmăririi şi 
realizării scopurilor, care presupune reorientarea și restructurarea activității 
membrilor în raport cu gradul de congruență dintre scopurile propuse şi 
rezultatele obţinute la un moment dat; b) feed-back-ul organizării și 
restructurării interne în raport cu gradul de compatibilitate dintre normele şi 
valorile de grup şi cele ale spaţiului sociocultural în care grupul ființează; c) 
feed-back-ul constituit din conştiinţa de sine a grupului ca sistem, la acest nivel 
membrii acţionând ca agenţi ai conştiinţei de grup. În urma acţiunii convergente 
a acestor conexiuni inverse, membrii grupului îşi formează un sistem de 
reprezentări şi simboluri prin care se raportează la relaţiile interpersonale din 
cadrul sistemului, procesele psihosociale dezvoltate în acest context 
interacțional generând reglări şi restructurări continue în planul vieţii de grup, 
astfel încât să se realizeze menţinerea grupului ca întreg, realizarea sarcinilor 
constitutive şi asigurarea echilibrului dinamic cu mediul extern. 

Deşi modelul creşterii cibernetice este deosebit de complex, la o analiză mai 
atentă se poate evidenția una dintre carenţele sale: accentuând funcţiile legate de 
autoreglare, învăţare şi dezvoltare, se ignoră parțial dimensiunea psihologică a 
constituirii raporturilor intra şi intergrupale, în favoarea aspectelor formale, de 
natură organizațională şi instituțională. În cazul adoptării unei viziuni 
psihosociale integratoare, aceste limitări vor fi depăşite. 


PP 

Ca o sinteză a celor prezentate mai sus, vom interpreta microgrupurile ca 
sisteme interacționale dinamice, bazate pe autoreglare, dezvoltare şi adaptare 
la mediu. De aici rezultă câteva caracteristici esenţiale care pot configura mai 
exact cadrul conceptual prin care circumscriem această zonă a realității sociale. 
Astfel, vom evidenția următoarele aspecte: 

a) între elementele sistemului (membri grupului) se dezvoltă relații directe, 
nonîntâmplătoare şi relativ stabile, acestea constituind structurile psihosociale 
de grup (structuri, socioafective, de comunicaţie, de influență, motivaţionale, 
normativ-axiologice şi de realizare a sarcinii); 

b) în urma dezvoltării structurilor sale, ansamblul (microgrupul) capătă 
calități şi funcții noi, ireductibile la simpla însumare a calităților părților 
componente; 

c) grupurile sunt sisteme vectorizate teleologic, scopurile comune ale 
membrilor având un rol structurant pentru întreaga viaţă şi activitate de grup; 

d) datorită complexității structurilor sale, grupurile dezvoltă mecanisme 
psihosociale de autoreglare internă şi externă, mecanisme care asigură 
coeziunea, stabilitatea şi eficienţa activităţilor comune, pe fondul unui continuu 
proces de învăţare şi dezvoltare; 

e) microgrupurile reprezintă subsisteme în cadrul sistemului social global, 
ceea ce condiționează dezvoltarea unor relații de coordonare şi subordonare 
structurală şi funcțională cu alte subsisteme sociale (persoane, grupuri, 
organizații, instituții); 

f) în aceeaşi calitate de subsisteme, grupurile mențin relații complexe cu 
mediul extern, relaţii de natură substanţială, energetică, informaţională şi 
psihosocială; 

g) datorită caracterului lor dinamic, grupurile parcurg etape şi procese 
evolutive de formare, dezvoltare, manifestare activă şi destructurare, profilurile 
acestor etape constituind istoria grupului; 

h) procesele psihosociale specifice microgrupurilor implică o interacțiune 
complexă a unor factori de natură axiologică, cognitivă, afectivă şi 
motivaţională, pe fondul creat de influențele socioculturale ale mediului extern; 
i) în cadrul grupurilor acţionează legi probabiliste, cu diferite grade de 
generalitate (valabile pentru toate tipurile de grupuri sau numai pentru anumite 
categorii , precum şi legi specifice subsistemelor componente). 

Sintetizând, microgrupurile - ca şi alte subsisteme sociale, precum grupurile 
secundare, organizațiile sau instituţiile sociale - au următoarea configuraţie 
generală ( figura 8.1.): 

Intrări: (Xi) ————> Stări interne: (Zk) ~> Leşiri: (Yj) 

Resurse: 

- umane —p || Procese, structuri şi 

- materiale — || fenomene psihosociale de 

- informaţionale —»> || grup. A 

Influențe externe ——> 
A 


- produse mater. 

- informații 

- relații externe 

- influențe asupra 
mediului ş.a. 


feed-back (F1 + F2) 


E JI 


Figura 8.1. 

Modelul cibernetic este apt pentru dezvoltări ulterioare, având o deosebită 
valoare metodologică şi operaţională, şi permițând analize pertinente pentru 
oricare dintre cazurile particulare întâlnite în practică. Pornind de la relația 
generală Yj = f (Xi . Zk ), se pot determina condiţiile fizice şi psihosociale 
necesare pentru atingerea anumitor obiective sau, într-o situație dată, se pot 
anticipa comportamentele şi performanța grupului. Pentru o astfel de analiză se 
începe prin identificarea parametrilor mărimilor de intrare: compoziția umană a 
grupului, cadrul formal în care acesta ființează, resursele materiale, energetice şi 
informaţionale de care dispune, condiţiile fizice în care îşi desfăşoară activitatea, 
influenţele externe pe care le suportă etc. Corelativ, se evidențiază exigenţele 
proiectate ale mărimilor de ieşire: parametrii de performanță (cantitatea şi 
calitatea produselor activităţii, productivitatea ş.a.), influenţele conexe pe care 
grupul le exercită asupra mediului său, relaţiile cu alte elemente ale sistemului 
social etc. În acest context, se determină parametrii stărilor interne care pot 
asigura realizarea obiectivelor: tipul leadership-ului, distribuirea rolurilor între 
membrii grupului, modalităţile de realizare a autoreglajelor interne etc. 


8.2.3. Dimensiunile psihosociale ale microgrupurilor.. 

Pornind de la aceste considerații generale şi modele teoretice ale 
microgrupurilor, vom identifica câteva dimensiuni esenţiale ale acestora, care 
urmează a fi detaliate în subcapitolele următoare. Acestea sunt: 

1) Dinamica : reflectă desfășurarea în timp a procesului de constituire a 
grupului cu sistem - pe de o parte, precum şi a integrării membrilor în cadrul 
sistemului astfel constituit - pe de altă parte. Succesiunea și durata diferitelor 
etape de constituire a grupului, precum și particularitățile psihosociale ale 
acestora, oferă informaţii esenţiale pentru înțelegerea fenomenologiei de grup, 
precum. şi pentru diagnoza funcționalități şi dezvoltării grupului ca sistem. 

2) Funcţiile grupului : constituie o dimensiune esențială a oricărui sistem 
psihosocial, relevând rolul acestuia atât în raport cu sistemele supraordonate, 
cât şi cu cele subordonate — membri grupului, în acest caz. S-au identificat 
patru categorii principale de funcţii ale microgrupurilor: funcția de integrare 
socială, de realizare a sarcinii, de satisfacere a trebuințelor psihosociale ale 


membrilor şi de menţinere şi dezvoltare a grupului. 
3 ina : reprezintă rațiunea de a fi a grupului, şi ale cărei caracteristici 


tehnice şi sociale vor condiționa în mare măsură “toate celelalte dimensiuni 
structurale şi funcționale ale acestuia : relaţiile de comunicare şi socioafective, 
relaţiile funcţionale şi cele de putere, eventuale disfuncționalităţi şi conflicte 
generate în timpul desfăşurării activităţii de rezolvare a sarcinii ş.a. Prin 
intermediul sarcinii grupul, grupul se integrează în unități sociale lai largi 
(organizaţii — de exemplu), suportând totodată din partea mediului anumite 
influenţe specifice , legate de informaţii, tehnologii, resurse materiale, sisteme 
normative şi modele de acţiune 

opul : rezultă în urma cuplării exigențelor şi caracteristicilor sarcinii 
cu motivațiile şi expectațiile individuale şi colective ale membrilor implicați în 
activitatea de grup. Cu alte cuvinte, scopul este o sinteză între exigenţele 
obiective impuse de sarcină şi dimensiunea subiectivă a personalității 
membrilor şi a sintalității grupului. Prin intermediul scopului se integrează 


m 

dimensiunile psihologice, psihosociale şi social-materiale şi economice ale 
grupului. Această dimensiune determină în cea mai mare măsură fenomene 
precum coeziunea, climatul psihosocial, moralul, satisfacția membrilor, 
conflictualitatea şi performanța socială şi profesională a grupului.( v. 65, p. 68). 

5) Interacțiunile : constituite din ansamblul relațiilor şi comportamentelor 
intra- şi inter-grupale, generate în contextul activității de realizare a sarcinii. 
Interacțiunile pot fi de comunicare, socioafective, informaţionale, de colaborare, 
conflict sau competiţie, de influență, motivaţionale şi de cunoaştere 
interpersonală. Modelul lui Bales oferă un exemplu clasic de interacțiuni, 
generate în cadrul unui grup a cărei sarcină constă în rezolvarea unei situații 
problematice (grup de discuţii). Interacțiunile pot fi spontane şi temporare, 
determinate de factori conjuncturali şi nespecifici, sau pot fi sistematice şi 
stabile, determinate de cadrele normative sau de caracteristicile sarcinii. 

psihosociale : rezultă în urma conjfigurării stabile a diferitelor 
tipuri de interacțiuni şi relaţii interpersonale. Astfel, vor rezulta şase tipuri de 
structuri psihosociale de grup: structura socioafectivă, a comunicației și 
influenței; structura sarcinii , respectiv a relațiilor funcționale dintre membri; 
structura  motivațional-atitudinală şi cea cognitiv-axiologică. Structurile 
constituie baza desfăşurării proceselor psihosociale de grup care, la rândul lor, 
pot genera sau modifica structuri. 

-7) Procese psihosociale exprimă desfăşurarea dinamică, în timp, a 
diferitelor categorii de interacțiuni sau stări specifice unui sistem . Pornind de la 
tipurile generale de interacțiuni; în consecinţă, vor rezulta procese socioafective, 
de comunicaţie şi influență, procese motivaţional-atitudinale şi de cunoaştere 
interpersonală, procese normative şi funcționale — legate de activitatea de 
realizare a sarcinii. Astfel, spre exemplu, contactul inițial dintre membrii unui 
grup va declanşa o serie de procese de percepţie, cunoaştere interpersonală şi 
comunicare, care vor sta la baza dezvoltării unor procese socioafectiv- 
preferenţiale şi de influenţă interpersonală. Odată stabilizate aceste relaţii, vor 
lua naştere respectivele structuri psihosociale ale grupului, menţionate mai sus. 
În afara acestor procese fundamentale, legate nemijlocit de formarea structurilor 
psihosociale de grup, se vor manifesta o multitudine de alte procese, 
psihoindividuale şi psihosociale, cele mai multe greu conştientizabile, cum sunt 
cele empatice, de identificare, transfer, raționalizare, disonanţă cognitivă, sau 
chiar fantasmatice, legate de dimensiunea imaginară a vieții de grup. 

8) Fenomene psihosociale de grup : sun rezultatul obiectivat şi observabil 
al desfăşurării diferitelor procese psihosociale intra- şi inter-grupale. 
Fenomenele reprezintă manifestarea exterioară a esenței oricărui sistem, 
manifestare constatabilă empiric şi cu efecte observabile. În cadrul acestei 
dimensiuni vom include leadership-ul, coeziunea, conflictele, climatul 
psihosocial, gândirea de grup, facilitarea socială, „lenea” socială, 
dezindividualizarea, atribuirea spontană-a rolurilor ş.a. Trebuie subliniat faptul 
că interacțiunile,procesele, structurile și fenomenele psihosociale de grup se află 
într-o profundă relaţie dialectică, cu condiţionări reciproce pe mai multe 
planuri, ceea ce face dificilă raportarea la una dintre aceste categorii, fără să le 
avem în vedere şi pe celelalte. Astfel: procesele, în desfăşurarea lor, vor genera 

anumite fenomene, iar prin stabilizare vor genera structuri aferente specificului 
lor; structurile, odată formate, vor constitui baza desfăşurării altor serii de 
procese, cu o fenomenologie specifică; pe de altă parte, un fenomen odată 
apărut, va genera o nouă serie de procese psihosociale adiacente ş.a.m.d. 

9) Normele de grup : reflectă acele cadre atitudinale şi comportamentale 
“asupra cărora s-a realizat un consens grupal, devenind astfel repere de 
conduită pentru toți membri grupului. Fenomene precum conformismul, 
devianţa sau delincvenţa se vor defini în raport cu aceste cadre normative 

10) Comportamente de grup : rezultă în urma obiectivării atitudinilor şi 
proceselor psihosociale în acte interacţionale constatabile şi observabile 
nemijlocit. Comportamentele membrilor oferă informaţii esențiale asupra 
proceselor psihosociale şi atitudinilor implicate în desfășurarea vieții de grup, 
multe dintre acestea având chiar un caracter inconştient: cum sunt procesele de 
identificare, deplasare sau raţionalizare — de exemplu.  Comportamentele 
interpersonale implică comunicarea în toate formele sale, elemente de reacție 
emoțională şi diferite acţiuni vizând interactantul. Prin reacţiile pe care în mod 
firesc le generează la nivelul partenerilor, comportamentele constituie o verigă 
esenţială a dinamicii grupului, iar identificarea diferitelor sale componente 
reprezintă un demers diagnostic şi pronostic important privind evoluția socială 
şi profesională a grupului ca sistem. 

11) Performanta : constituie un indicator sintetic privind modul şi gradul în 


care grupul îşi îndeplineşte funcţiile de bază. Astfel, performanța se poate 
evalua EREA izând fu 


supraordonate, în plan pi 


Toate aceste dimensiuni şi caracteristici se condiţionează reciproc, 
determinând prin sinteza lor apariţia sintalității grupului, adică al profilului 
său psihosocial . Simplificând, acest proces poate fi reprezentat astfel: 


Factori determinanţi : Interacțiuni : Efecte : 


Valori, norme şi modele 
socioculturale. 


Structuri, procese şi 
fenomene psihosociale 
de grup 


Cognitiv-evaluative 
„sul Preferenţiale 
Cadrul organizaţional 


(norme, cultură organ.) Comunicaţionale 


Atitudini, comporta- 
De influență mente, acțiuni şi 


Sarcina grupului AL 
activități de grup 


Sociabilitatea şi sodali- Funcţional-acţionale 


tatea (ca disponibilități Motivaţional- 
aturale ale omului) atitudinale 


Dinamica şi sintalitatea 
grupului 


Caracteristici ale perso- 
nalităţii membrilor 


Factori situațional - 
circumstanţiali 


RNN 


PERFORMANȚA 
Socială, psihosocială şi profesională 


Schema 8.2. 


O 

8.2.4. Dinamica şi funcțiile psihosociale ale microgrupurilor. 

În cadrul celei mai reprezentative teorii structural-funcţionale asupra grupurilor 
sociale, Parsons, Bales şi Shils evidențiază două dintre principalele dimensiuni 
ale oricărei structuri sociale: a) dinamica ; b) funcțiile sale în cadrul sistemului 
supraordonat. În sensul cel mai general, termenul de dinamică semnifică 
ansamblul forțelor care acționează în cadrul grupurilor ca rezultat al 
interacțiunii şi desfăşurării în timp a diferitelor tipuri de procese psihosociale: 
socioafective, motivaţionale, cognitiv-evaluative, de comunicație, influență şi 
realizare a sarcinii. Cu alte cuvinte, dinamica reflectă modul cum evoluează şi 
se manifestă în timp grupul ca sistem, precum şi procesele şi fenomenele 
psihosociale de grup. Este expresia formării, devenirii şi dezvoltării sale 

Într-o accepție particulară, avându-și originea în lucrările lui K. Lewin, 
termenul desemnează ansamblul metodelor psihosociale prin intermediul cărora 
grupul poate fi folosit ca instrument de intervenţie formativă asupra persoanelor 
şi organizaţiilor sociale (v. 80; 112; 132; 176; 198). Deşi aparent distincte, între 
cele două accepţii există o strânsă legătură: cunoaşterea mecanismelor şi 
proceselor psihosociale specifice microgrupurilor permite utilizarea acestora 
pentru a exercita influențe controlate asupra unor persoane, grupuri sau 
organizații (în scop terapeutic sau pentru optimizarea unor aspecte ale activității 
din cadrul respectivelor formaţiuni, de exemplu). 

La nivelul cel mai general, dinamica oricărui sistem social implică 
parcurgerea următoarelor etape: a) inițierea sistemului, prin formularea unui 
proiect; b) co-orientarea membrilor în raport cu proiectul inițiat, cu scopul 
asumat şi cu ceilalți participanţi la realizarea sarcinii; c) adaptarea reciprocă, 
prin realizarea unui relativ consens privind principiile de funcționare , poziţiile 
ocupate de membri şi modul de realizare a sarcinii; d) funcționarea matură, 
implicând activități specifice de realizare a sarcinii şi atingerea scopurilor 
propuse; e) desființarea, destructurarea sau transformarea sistemului. Fiecare 
etapă, la rândul său, are un caracter dialectic şi contradictoriu, implicând 
acomodări, autoreglări, stări conflictuale, negocieri psihosociale — toate acestea 
conducând la o istorie unică a fiecărui sistem. 

În ceea ce priveşte dinamica microgrupurilor sociale, aceasta implică mai 
multe moduri de abordare în funcţie — în principal - de tipul grupului (formal 
sau informal) şi de perspectiva de abordare (grupul ca sistem integral, sau 
procesualitatea internă a respectivului sistem). Aceste diferențe sunt vizibile 
mai ales în ceea ce priveşte formularea sarcinii, a normelor de funcționare şi 
ierarhiei poziţiilor ocupate de membri. În cazul grupurilor formale, care sunt 
inserate unui cadru organizațional mai larg, toate acestea sunt reglementate din 
exterior, pe câtă vreme în cazul grupurilor informale are loc un proces mult mai 
complex de elaborare a respectivelor coordonate funcționale ale sistemului. 

O analiză mult mai detaliată a dinamicii microgrupurilor poate fi făcută 
pornind de la câteva dintre dimensiunile psihosociale menționate anterior. 
Aceste dimensiuni sunt totodată niveluri existenţiale şi funcţionale ale oricărui 
grup, trecerea de la un nivel la altul constituind atât calea naturală de evoluţie a 
grupului ca întreg, cât şi etapele pe care le parcurge un nou membru, care se 
integrează sistemului deja constituit. 

„Fiecare nivel are un conţinut psihosocial specific, complexitatea 
interacțiunilor implicate crescând progresiv, după cum urmează (v. şi 201): 

1) Nivelul comportamental: reprezintă un subsistem de interacțiuni primare 
între membrii, vizând modalităţi de acţiune comună, desfăşurată în timp, 
impusă formal sau de o anumită conjunctură. Implicarea membrilor este relativ 
“superficială, condiţionată în principal de exigenţele tehnice ale sarcinii, fără o 
implicare psihologică mai profundă. 

2) Nivelul emoţional : constituit din sentimentele şi emoţiile individuale şi de 
grup, generate în urma acțiunilor comune, a cunoaşterii interpersonale şi a 
condițiilor specifice de funcţionare a grupului. Aici sunt incluse sentimentele 
membrilor unii față de alţii, față de grup ca întreg, față de activitatea 
desfăşurată, cât şi față de evenimentele care marchează semnificativ existența 
grupului ca întreg, cât şi a membrilor săi. 

3) Nivelul normativ : reprezentând ansamblul organizat al ideilor, regulilor 
şi modelelor privind modul de acțiune, simţire şi comportare a membrilor în 
diferite situații specifice grupului respectiv. Având un caracter consensual, acest 
subsistem implică atât modalităţile de impunere a acestor norme, cât şi 
sancţiunile pentru cazurile în care acestea sunt încălcate. Elaborarea 
subsistemului normativ presupune o mai puternică implicare psihologică a 
membrilor, decât aceea manifestată la nivel emoţional. 

4) Nivelul teleologic: rezultă din adoptarea unui proiect de viitor comun, prin 
îmbinarea imperativelor tehnice ale sarcinii cu trebuinţele subiective ale 
membrilor, motivații care sunt pasibile de a fi satisfăcute în contextul activității 
de grup. Scopul grupului rezultă în urma integrării scopurilor personale ale 
membrilor, printr-un proces de acomodare reciprocă, complementare a 
trebuinţelor, negociere a schimburilor etc. Scopul grupului, odată formulat în 
termeni de proiect comun şi acceptat ca atare, reprezintă un liant deosebit de 
puternic pentru grup, fiind un factor esenţial al coeziunii grupale. 

5) Nivelul axiologic: reprezentat de ideile şi valorile referitoare la ce este 
grupul şi ce trebuie să devină, în calitate de mediu psihosocial esenţial pentru 
afirmare şi recunoaştere socială. La acest nivel ia naştere sentimentul de „noi”, 
având conotaţii simbolice şi culturale. Se transcende astfel individualitatea 
membrilor, realizându-se - printr-o sinteză structurală — sintalitatea ireductibilă 
a grupului ca sistem. ` 


Parcurgerea acestor niveluri calitative este specifică etapei de formare şi 
maturizare a grupurilor, dar şi a procesului de integrare a noilor membri. 
Astfel, acceptând să fie integrat într-un grup, acţiunile şi comportamentele 
noului membru vor fi condiţionate aproape exclusiv de exigenţele tehnice ale 
sarcinii şi de situaţiile conjuncturale care se ivesc. În urma procesului de 
cunoaştere interpersonală, dar şi de cunoaştere a grupului ca sistem organizat, 
noul venit va dezvolta anumite sentimente faţă de ceilalți membri şi faţă de 
grup, încercând emoţii care nu ar fi fost posibile în prima etapă. Totodată, el va 
asimila normele şi modele consensuale promovate de grup; sentimentul de 
apartenență la grup facilitând procesul asimilării cadrului normativ, care va fi 
astfel interiorizat. Odată cu asimilarea sistemului normativ, se va racorda și la 
motivațiile celorlalți membri ai grupului, acceptând un proiect de viitor, ceea 
ce va conduce nemijlocit la o fuziune teleologică și axiologică cu grupul. 


e 


E 

Funcțiile psihosociale ale microgrupurilor. În strânsă corelație cu 
problemele de dinamică, se formulează şi cele vizând rolul îndeplinit de 
microgrupuri în plan intern și extern. Astfel, în cadrul sistemului social global, 
grupurile îndeplinesc multiple şi complexe funcții, derivate din tripla lor calitate 
de mediu natural şi imediat al existenței individuale, verigă de legătură dintre 
individual şi social, element bazal al diferitelor tipuri de structuri şi formaţiuni 
sociale, dar şi cadru esenţial şi indispensabil pentru satisfacerea unor trebuințe 
şi motivații specific umane. 

În consecință, funcţiile microgrupurilor se vor manifesta pe următoarele 
direcții principale: 

(a) Realizarea sarcinii în condiţii de eficiență, care să corespundă unor 
criterii de necesitate şi optimalitate grupală şi socială, sarcina având şi rolul de 
principal factor constitutiv şi modelator pentru grup. 

(b) Satisfacerea _trebuințelor şi motivaţiilor psihologice ale membrilor 
grupului, precum şi rezolvarea unor probleme psihologice cu care aceştia se 
confruntă în plan personal, intra- sau extra-grupal. 

(c) Asigurarea şi menţinerea coeziunii, coerenței şi limitelor grupului ca 
sistem, pe fondul realizării sarcinii sale constitutive; coeziunea fiind totodată şi 
condiţia esenţială a existenței grupului ca sistem funcțional. 

(d) Reglementarea raporturilor dintre grup şi alte grupuri, organizaţii şi 
instituţii sociale, precum şi dintre acestea şi persoanele aflate sub incidenţa lor, 
formală sau informală. 

e) Asigurarea modelării socioculturale şi controlului social asupra 
membrilor societăţii, prin intermediul diferitelor categorii de grupuri, începând 
cu familia, continuând cu grupurile şcolare şi terminând cu grupurile de muncă. 


Indiferent de natura sa, grupul ca sistem psihosocial îşi fundamentează 
existența prin raportarea la două categorii principale de exigențe: a) cele de 
ordin social şi cultural: b) cele legate de satisfacerea diferențiată a trebuinţelor 
psihologice ale membrilor săi. Într-adevăr, nevoile fundamentale de integrare, 
afirmare sau recunoaştere socială, trebuințele de afecțiune, comunicare sau 
protecţie, cele de ascendență sau dependență — toate aceste configurații 
motivaționale specifice fiecărei persoane pot fi satisfăcute în mod diferențiat 
numai în cadrul unor grupuri, într-o măsură care depinde de calitățile structurale 
şi funcţionale ale grupului ca sistem funcțional coerent. După cum remarca J.P. 
Sartre, grupul nu este o totalitate amorfă, ci o “celulă-mamă”, capabilă să 
asigure individului protecție psihică, căldură afectivă şi un mediu în care se 
poate descoperi, forma, manifesta și dezvolta. Grupul oferă identitate socială 
membrilor săi, componentă esenţială a imaginii de sine, validând totodată 
valoarea personală, atunci când grupul de apartenență este şi unul de prestigiu 
(cluburi selecte, asociaţii elitiste ş.a.). 

În consecință, dinamica grupului va fi strâns legată de dinamica vectorilor 
motivaţionali individuali şi a acelora care rezultă într-un context relaţional, 
interpersonal, intragrupal sau intergrupal. Capacitatea grupului de a satisface 
nevoile şi aspiraţiile membrilor săi, în condiţiile oferite de cadrul normativ şi 
axiologic al spațiului sociocultural respectiv este reperul esenţial al valorii sale . 

Grupul constituie un mediu interactiv în care are loc nu numai armonizarea 
trebuințelor interindividuale ale membrilor cu imperativele mediului social, ci și 
crearea unor noi nevoi, reprezentări şi atitudini, care pot viza pe ceilalți membri, 
grupul ca imagine miniaturală a societății sau diferite segmente ale societății 
globale. Acest fenomen de l în cont 
realizează prin ajustări, adaptări sau restructurări în plan cognitiv, afectiv, 
motivaţional, atitudinal, relațional şi comportamental, pe fondul creat de 
capacitatea de influență a grupului de apartenență, dar şi a celor de presiune, 
aspirație sau comparație. 

Pentru a reuşi satisfacerea trebuințelor membrilor săi, grupul trebuie să 
îndeplinească două condiţii esenţiale, care sunt totodată şi condiţiile ființării 
sale: realizarea sarcinii şi menţinerea coeziunii şi limitelor prin care se 
identifică. După cum s-a arătat, sarcina reprezintă un factor constitutiv al 
grupului, indiferent dacă acesta este fixată din afară, ca în cazul unui grup 
formal, sau este adoptată prin consens, ca în cazul grupurilor informale. În toate 
aceste situaţii, sarcina oferă rațiunea de a fi a unui grup, chiar dacă uneori este 
un pretext implicit pentru realizarea funcţiei legată de nevoile membrilor săi, 
care nu pot fi satisfăcute decât într-un context interacţional de grup. 

După cum se va arăta mai departe, sarcina îndeplineşte următoarele funcții: 

f polarizează şi orientează eforturile şi acțiunilor membrilor grupului, în 
consonanță cu exigenţele tehnice ale sarcinii; 

2) structurează relaţiile intra- şi inter-grupale, oferind un model interacțional 
care se impune în mod obiectiv, în funcţie de natura sarcinii, care va afecta 
profund atât desfăşurarea raporturilor interpersonale, cât şi structurarea grupului 
ca sistem orientat spre o anumită finalitate. (v. cap. 9); 

3) racordează viaţa şi activitatea grupului la coordonatele sistemului social 
global, respectiv la valorile, normele şi obiectivele generale ale sistemului 
sociocultural căruia grupul îi aparține; 

4) oferă suportul necesar pentru obiectivarea unor potenţialităţi şi aptitudini 
personale, legate de creativitate, iniţiativă, comunicare, afirmare ş.a. 


Corelativ cu natura sarcinii, performanța va influența direct procesele 
psihosociale de grup, fiind un indicator sintetic al funcţionalităţii întregului 
sistem. Indeplinirea funcţiei constitutive (realizarea sarcinii la un nivel înalt de 
performanţă) este strâns condiționată de menţinerea unei coezivităţi care să 
permită coordonarea şi concentrarea eforturilor comune, pe fondul acţiunii unor 
eventuali factori disfuncționali. Grupul realizează constant o presiune spre 
conformism, facilitează acțiunea unor factori centripeţi în defavoarea celor 
centrifugi şi încearcă să-şi mărească atractivitatea pentru membri săi, astfel 
încât să-și mențină limitele, unitatea şi funcţionalitatea 

Totodată, prin intermediul diferitelor categorii de grupuri, societatea 
realizează un control sistematic asupra membrilor săi, dirijând implicit procesul 
general de socializare şi integrare socială, dar şi de diviziune socială a muncii. 

Paralel cu realizarea acestor funcții de bază, grupul are capacitatea de a 
mijloci şi reglementa raporturile membrilor săi cu alte grupuri, organizații şi 
instituţii, jucând atât rolul unui “ releu”, cât şi pe acela al unui “tampon social”. 


O = 


Psihologie socială 26 


8.3. Structuri şi procese psihosociale de grup. 


Microgrupurile sociale se constituie ca sisteme dinamice cu autoreglare, în urma 
dezvoltării unui ansamblu de relaţii determinate între membri, pe fondul 
desfăşurării unor activităţi comune. Desfăşurarea în timp a acestor relații 
definesc procesele psihosociale de grup (aspectul diacronic al interacțiunilor şi 
raporturilor interpersonale), iar modul de configurare a relaţiilor la un moment 
dat definesc structurile psihosociale (aspectul sincronic al raporturilor 
interpersonale). Cele două aspecte au caracter dialectic şi complementar, 
procesele conducând la configurarea structurilor, iar acestea - la rândul lor - 
constituie baza desfăşurării proceselor psihosociale de grup. Modul cum se 
manifestă în plan observaţional interacţiunile dintre procese, structuri și 
caracteristicile situaţional-conjuncturale reprezintă fenomenologia psihosocială 
de grup, cea de a treia dimensiune esenţială a dinamicii grupurilor sociale. 

Cercetările teoretice şi experimentale evidenţiază existența a patru categorii 
principale de structuri (respectiv procese) psihosociale de grup: 

a) structura socioafectivă „ respectiv procesele preferenţiale interpersonale; 

b) structura comunicaţiei . evidențiind procesele de comunicaţie ; 

c) structura puterii , corelativă proceselor de influență şi control; 

_ Pe activității , aferentă proceselor de realizare a sarcinii. 

acestea adăugăm alte două categorii care, deşi aparent secundare, au o 

importanţă majoră asupra formării și evoluției grupului ca sistem social: 

e) structura motivațional-atitudinală , reflectând configurarea stabilă a unor 
vectori motivaţionali şi atitudinali, individuali şi de grup; 

f) structura  normativ-axiologică , evidențiind modul de configurare a 
normelor şi valorilor de grup, în raport cu poziţiile formale sau informale ale 
membrilor şi caracteristicile sarcinii (v. 65, pg. 31 ). 


Dintre acestea, structurile comunicaţiei, influenţei şi activităţii pot avea atât 
un caracter formal, determinate fiind de normele constitutive ale grupurilor 
instituţionale, cât şi un caracter informal, generate spontan în contextul 
interacțiunii membrilor, în cadrul oricărei categorii de grupuri. Celelalte 
categorii de structuri (socioafectivă, motivațională şi normativ-axiologică) au un 
caracter preponderent informal, cu manifestări particulare în funcţie de tipul de 
grup şi de celelalte caracteristici psihosociale ale acestuia. Însă, trebuie remarcat 
faptul că anumite aspecte ale structurilor formale pot influența modul de 
configurare şi de manifestare a acestor ultime două structuri menţionate. 


În cadrul unor analize diagnostice sau/şi prognostice a grupurilor, demers 
indispensabil unor intervenții optimizatoare, trebuie să se abordeze simultan 
aspectele sincronice (structurile de grup deja constituite), cele diacronice 
(desfăşurarea în timp a unor procese psihosociale), precum şi cele 
fenomenologice (vizând modul de obiectivare în plan observaţional şi direct- 
constatativ a procesualităţii psihoindividuale şi psihosociale). 

Trebuie subliniat faptul că prin intermediul aspectelor fenomenologice se 
realizează feed-back-urile corective, acestea fiind cele care generează totodată 
şi diferitele tipuri de reacţii, atitudini și comportamente din partea membrilor 
grupului, dar și a altor grupuri conexe, procesele şi structurile psihosociale 
nefiind direct perceptibile şi interpretabile. 

8.3.1. Structura socioafectivă a grupului. 

Unul dintre cei mai importanți factori ai dinamicii de grup îl reprezintă relaţiile 

socioafective care se dezvoltă între membri, încă din primele momente ale 

întâlnirii lor, dar care se maturizează şi se stabilizează în urma procesului de 

„cunoaştere interpersonală. Structurile afective ale grupului, sau “matricea 

sociometrică”- în terminologia lui Moreno, reprezintă elementul de fond în 

funcţie de care se vor dezvolta şi manifesta toate celelalte structuri. Totodată, 
raporturile afective constituie un factor dinamogen, atât pentru integrarea 
membrilor în viaţa de grup, cât şi pentru dezvoltarea individuală a acestora. Din 
acest punct de vedere, grupul poate fi considerat nu numai ca un sistem 
generator de relații, ci şi un cadru care asigură dezvoltarea emoțională, 
cognitivă şi relaţională a membrilor săi, ca o condiţie a propriei sale maturizări, 
funcţionări şi supraviețuiri sociale. Afectivitatea de grup are semnificația unui 
fundal în care se inserează toate celelalte forme ale trăirilor emoționale. 

Microgrupul social oferă condiţiile necesare unei structurări complexe a 
relațiilor afective ale membrilor săi, structurare care se realizează în două 
planuri principale, fiecare implicând la rândul său două forme relativ distincte 
de obiectivare şi manifestare: 

1) În plan intragrupal, procesele afective îmbracă atât forma relaţiilor 
preferenţiale interpersonale , cât şi pe aceea a trăirilor afective faţă de grup 
ca întreg. Intre cele două forme ale afectivității intragrupale există strânse 
intercondiționări, prima găsindu-şi expresia în matricea sociometrică a 
grupului, iar cea de a doua la nivelul coeziunii, climatului psihosocial şi 
performanţei. Aceste categorii de structuri socioafective au constituit 
obiectul a numeroase cercetări experimentale, reprezentând una dintre 
temele principale ale psihosociologiei microgrupurilor . 

2) In plan extragrupal, procesele afective se structurează atât în raport cu alfe 
grupuri cu care se află în raporturi de conexitate, cât şi în raport cu mediul 
social în care îşi desfăşoară activitatea, mediu constituit din organizațiile, 
instituțiile şi condițiile sociale generale care au incidenţă asupra vieţii de 
grup. Probleme legate de aceste categorii de structuri socioafective sunt 
abordate cel mai adesea în cercetările privind psihosociologia organizaţiilor 
şi psihologia mulțimilor. 


Structura socioafectivă a grupului constă în modul de configurare a relațiilor 
preferenţiale dintre membri la un moment dat, relaţii care pot îmbrăca forma 
atracției, respingerii sau indiferenţei sociometrice. Aceste relații au un caracter 
propensiv, cu o condiționare complexă, neputându-se identifica decât prin 
simplificare cu relaţiile de simpatie, antipatie sau indiferență dezvoltate în 
contextul relaţiilor interpersonale extragrupale (v. 209; 210; 211). 

Din această perspectivă, este evident că se face abstracţie, pe de o parte, de 
intensitatea relaţiilor afective, iar pe de altă parte, de stări afective mai nuanțate, 
uneori contradictorii sau ambivalente, care se întâlnesc frecvent în viața reală. 
De asemenea, nu se iau în considerare motivațiile care stau la baza structurării 
unor relații afective, aspect care solicită o abordare mult mai nuanțată, după 
cum vom vedea atunci când vom aborda problema „persoanei centrale” în 
structura socioafectivă a grupului. 

Fundamentarea teoretică şi experimentală a problematicii relaţiilor 
socioafective este nemijlocit legată de numele lui J.L. Moreno, întemeietorului 
sociometriei. Născut la Bucureşti în anul 1892, emigrează în SUA unde, 
împreună cu O serie de colaboratori, dezvoltă cercetări sistematice privind 
relațiile afective în cadrul grupurilor mici. Conform concepției sale, “universul 
social” are trei dimensiuni, aflate într-o strânsă interdependență: “societatea 
externă”, “matricea sociometrică” şi “realitatea socială”. 

Societatea externă reprezintă aspectul macroscopic al vieţii sociale, format 
din totalitatea grupurilor umane reale şi vizibile, indiferent de mărime: familia, 
grupurile din ateliere, şcoală, armată şi alte instituții. Matricea sociomelrică 
constituie aspectul microscopic şi intim al vieţii sociale, rezultat al 
interacțiunilor afective dintre membrii grupurilor, interacțiuni evidenţiate prin 
tehnica analizei sociometrice elaborată de Moreno. “Societatea externă” şi 
“matricea sociometrică” se condiționează reciproc, unitatea lor dialectică 
constituind “realitatea socială”, ca formă de compromis dintre primele două. 
Matricea sociometrică , sau realitatea “intimă a vieții sociale” este considerată 
drept factorul major al dezvoltării sociale, la acest nivel manifestându-se 
predispoziția nativă şi esențială a ființei umane, aceea de a dezvolta relații 
afective cu cei din jur. Teleelementul este unitatea de bază a matricei 
sociometrice, fiind format din legătura preferențială (simpatetică) dintre oameni, 
dintre ei şi rolurile lor şi dintre ei şi anumite obiecte cu semnificaţie psihosocială. 
Singura condiţie a manifestării teleelementului este “întâlnirea”, adică contactul 
psihologic complex şi contradictoriu dintre două persoane; în acest context, 
preferința afectivă se va manifesta “spontan” şi “creator”, căpătând forma 
alegerilor, respingerilor şi indiferenţelor (v. 209; 178; 199). 

Tehnica analizei sociometrice a fost perfecționată de numeroşi alți 
cercetători, introducându-se elemente din teoria grafurilor, analiză matriceală şi 
calcul probabilistic. Principala carență a sociometriei clasice, aceea de a 
evidenția exclusiv aspectele sincronice ale realităţii relaţiilor preferenţiale, a fost 
depăşită prin elaborarea tehnicilor “panelului sociometric”, prin care se pot 
analiza aspectele diacronice şi de prognoză a evoluţiei raporturilor socioafective 
din cadrul microgrupurilor sociale (v. 46; 102; 178). 


Factorii care condiționează alegerile sociometrice. Încercarea de a 
identifica factorii care intervin în structurarea relaţiilor socioafective în cadrul 
grupurilor s-a dovedit deosebit de dificilă, datorită numeroaselor condiţionări 
existente în acest proces, precum şi datorită complexităţii relaţiilor dintre 
diferite categorii de factori implicaţi: primari sau secundari, de determinare sau 
condiționare, individuali, de grup sau socioculturali, structurali sau funcționali, 
sincronici sau diacronici etc. 

Una dintre cele mai interesante deschideri teoretice în legătură cu această 
problemă este oferită de A. Mihu, care — în strânsă legătură cu orientările 
axiologic-culturologice ale lui T. Vianu, L. Blaga ş-a- consideră alegerea 
“sociometrică ca fiind fundamental condiționată de conţinutul axiologic al 
relaţiilor interpersonale . Din această perspectivă, orice “întâlnire” socială are 
un caracter implicit evaluator şi valorizator, grila de valori individuale, grupale 
şi culturale fiind cea care condiţionează apariția  “afinităţilor elective”. 
Observațiile şi cercetările noastre confirmă această ipoteză, cu următoarea 
menţiune: grilele şi criteriile valorice care intervin cu o anumită pondere în 

structurarea relaţiilor afective sunt la rândul lor condiţionate de o serie 
complexă de factori motivaţionali, cognitivi şi conjunctural-existențiali. Grila 
axiologică care stă la baza alegerilor sociometrice are o “coloratură” foarte 
personală, sintetizând în fapt o multitudine de factori psihoindividuali, 
psihosociali, socioculturali şi circumstanțiali. 

Unele cercetări evidenţiază o strânsă legătură între alegerile sociometrice și 
efortul unui anumit membru pentru consolidarea şi afirmarea grupului. Această 
corelaţie se explică prin semnificația pe care grupul ca întreg O are pentru 
fiecare dintre membri săi, în urma realizării funcţiei de satisfacere diferențiată a 
trebuinţelor individuale, a valorizării membrilor în plan social şi creării unui 
cadru indispensabil manifestării personalităților. În acest context, orice efort de 
consolidare a grupului este convergent cu O importantă serie de factori 
motivaţionali individuali şi colectivi, ceea ce facilitează formarea unor relaţii 
preferenţiale pozitive faţă de cei ce contribuie implicit la satisfacerea 
respectivilor vectori motivaţionali. 

Dintr-o largă serie de factori care condiţionează formarea şi structurarea 
relaţiilor preferenţiale în cadrul grupurilor, următorii sunt consideraţi ca cei mai 
semnificativi: inteligența socială, capacitatea de comunicare interpersonală, 
farmecul personal, prestigiul intra- şi extra-grupal, altruismul şi 
disponibilitatea de întrajutorare, competența profesională şi psihosocială, 
implicarea în rezolvarea problemelor cu care se confruntă grupul, statutul 
recunoscut în plan formal şi informal, precum şi experiența de viaţă. 

În funcţie de natura şi compoziția grupului, tipul sarcinii ce urmează a fi 
realizată şi contextul sociocultural general în care funcționează grupul, 
configuraţia factorilor care mediază raporturile preferențiale poate prezenta 
variaţii considerabile. Insă, de fiecare dată, va putea fi identificat un factor care 
poate fi considerat „strict afectiv”, adică ținând de acea zonă de mister şi 
inefabil care caracterizează formarea afinităților elective în concepția lui 
Gheote, Maisonneuve sau Pavelcu . De fapt, fiecare dintre factorii generativi 
menţionaţi produc anumite „ecouri afective”, din a căror integrare rezultă atât 
opţiunea sociometrică, cât şi stările emoționale conexe. 


- Relevarea structurii socioafective a grupurilor. Una dintre principalele 
contribuţii practice ale sociometriei constă în elaborarea unei tehnici simple şi 
eficiente de evidenţiere şi analiză cantitativă a structurilor preferenţiale din 
cadrul grupurilor, indiferent de natura acestora. Prin aplicarea testelor 
sociometrice, întocmirea sociogramelor şi calcularea unei serii de indicatori se 
poate realiza o veritabilă „radiografiere” a relaţiilor preferenţiale dintre membrii 
grupului, dublată de relevarea unor aspecte calitative privind raporturile 
interpersonale intragrupale, precum şi a caracteristicilor proceselor psihosociale 
pe baza cărora acestea se dezvoltă: procesele de cunoaştere şi deschidere 
interpersonală, de elaborare a reprezentărilor relaționale şi de implicare 
motivaţională în actul interpersonal ş.a. j 

Tehnica sociometrică permite analiza cuantificată a două dintre dimensiunile 
principale ale structurilor de grup: a) dimensiunea socioafectivă, care reflectă 
modul de distribuire a potențialului afectiv între membrii grupului sub formă de 
alegeri, respingeri şi indiferențe sociometrice; b) dimensiunea expresiv- 


| 

cognitivă, care exprimă atât „vizibilitatea” preferințelor interpersonale pentru 
terțe persoane (transparență), cât şi capacitatea membrilor de a percepe corect 
natura preferințelor interpersonale reale din cadrul grupului din care fac parte 
(transpătrundere), ( v. 102; 122; 123; 178). 


Pentru obţinerea datelor sociometrice necesare analizelor mai sus menţionate 
se procedează în felul următor: 

a) Se identifică exact obiectivele sau problemele a căror rezolvare presupune 
o analiză a structurilor sociometrice. Acestea pot viza dificultăți reale cu care se 
confruntă grupul, dorința de optimizare a unei situații prezente, nevoia de 
optimizare a climatului psihosocial şi performanțelor de grup, stimularea 
creativităţii, eliminarea sau reducerea conflictelor intra sau extragrupale, 
identificarea cauzelor unor situații disfuncţionale conjuncturale, realizarea unor 
prognoze privind evoluţia ulterioară a grupului ca întreg sau a unor raporturi 
interpersonale semnificative din cadrul acestuia, raporturile tensionale dintre 
unele subgrupuri, pregătirea grupului pentru confruntarea cu anumite situații 
deosebite etc. 

b) Pe această bază se elaborează un chestionar sociometric în care se solicită 
membrilor grupului mai multe categorii de informaţii: 1) Preferinţele 
interpersonale (atracţii şi respingeri) formulate pe baza unui criteriu bine precizat 
(desfășurarea activităţii curente, rezolvarea unor probleme deosebite, petrecerea 
timpului liber ş.a.); de regulă, se solicită formularea preferințelor (alegeri, 


zona indiferenței sociometrice. 2) Presupunerile individuale asupra modului cum 
au fost formulate alegerile şi respingerile sociometrice în cadrul respectivului 
grup, atât în ceea ce priveşte subiectul în cauză, cât şi ceilalți membri. 

Transparenţa raporturilor preferenţial rezultă din proporția estimărilor 
corecte privind natura opțiunilor exprimate la nivelul întregului grup. 

Transpătrunderea , care este un indicator complementar transparenţei, este 
dată de capacitatea fiecărui membru de a intui exact, pe baza unei „transpuneri 
empatice”, a preferințelor formulate de către toți ceilalți membri în ceea ce îi 
priveşte. Transparenţa este rezultatul „vizibilității” şi calităților expresive ale 
relaţiilor interpersonale, aşa cum acestea se dezvoltă şi se manifestă în cadrul 
unui anumit grup, în timp ce transpătrunderea exprimă capacitatea de percepție şi 
cunoaştere interpersonală a membrilor respectivului grup. Cele două sunt aspecte 
complementare ale procesului mai larg de percepție şi cunoaştere interpersonală. 

c) Pregătirea psihologică pentru aplicarea chestionarului sociometric. Deşi 
chestionarul are o structură foarte simplă şi este uşor de elaborat, aplicarea sa 
ridică numeroase probleme ştiinţifice, metodologice şi deontologice care pot fi 
depășite numai printr-o bună pregătire a membrilor grupului pentru acceptarea şi 
implicarea în desfăşurarea probei. Inducerea încrederii față de experimentator, 
cointeresarea membrilor, asigurarea confidențialității rezultatelor, eliminarea 
oricăror suspiciuni privind scopul urmărit prin aplicarea chestionarului ş.a. sunt 
numai câteva dintre aspectele care trebuie avute în vedere de psiholog. O 
pregătire psihologică incorectă nu numai că poate vicia sensibil rezultatele 
obținute, dar poate activa sau actualiza relații negative şi tensionale aflate până 
atunci în stare latentă (v. 65; 199). 

d) Prelucrarea rezultatelor, elaborarea  sociogramei şi  matricilor 
sociometrice, calcularea indicatorilor structurii socioafective a grupului. În 
funcţie de obiectivele urmărite se pot determina următorii parametri: statutul 
socioafectiv individual, aria socioafectivă pozitivă şi negativă, coeziunea şi 


respingeri) pentru cca. 1/3 dintre membri grupului, cealaltă treime intrând în- 

gradul de structurare a grupului, transparența, transpătrunderea ş.a. . Aceşti 
indicatori relevă sincronicitatea structurilor socioafective ale grupului. 

e) Pentru determinarea parametrilor privind dinamica şi evoluția grupului, 
se utilizează metoda panelului sociometric, în cadrul căreia chestionarele 
sociometrice se aplică la anumite intervale de timp (numite şi intervale de 
schimbare), ceea ce permite identificarea evidenţierea vitezei de schimbare a 
unor vectori sociometrici. Această metodă are o relevanţă mult mai mare în ceea 
ce priveşte viața afectivă a grupurilor (v. 46; 102). 

Folosirea eficientă a metodei sociometrice trebuie să se facă ținând cont de 
următoarele aspecte specifice acesteia. 

1) Se constată diferențe sensibile în opțiunile preferenţiale în funcție de 
criteriul sociometric ales: activitate practică, rezolvarea unor probleme, 
petrecerea timpului liber, discuţii cu caracter general. În consecință, este total 
eronat transferul unor date sociometrice de la o situaţie la alta, fiind recomandată 
folosirea în cadrul aceluiaşi chestionar a mai multor criterii sociometrice. 

2) Este important şi modul de stabilire a numărului de alegeri sau respingeri 
sociometrice. Dacă se fixează un număr fix pentru fiecare categorie, se forțează 
opțiuni care în mod normal poate nu s-ar exprima; sau se exclud opțiuni reale, 
dar care depăşesc limita impusă. Formularea unor alegeri libere de orice 
constrângere numerică este mai indicată, permiţând şi calcularea unor indicatori 
sociometrici importanţi, cum sunt cei referitori la „expansivitatea sociometrică”, 
a grupului ca întreg şi a fiecărui membru în parte. O metodă interesantă, deosebit 
de utilă în anumite situaţii, este aceea de a cere membrilor să ierarhizeze toți 
membri grupului în funcţie de preferințele formulate pe baza unui anumit 
criteriu. După care, se cere trasarea unei demarcații, privind pe cei cu care ar dori 
în mod special să fie împreună, şi a unei alte demarcaţii, vizând pe cei care sunt 
în mod expres excluşi din preferinţe. Cei rămaşi între cele două demarcaţii fac 
parte din categoria „indiferenţi”. 

3) Rezultatele testului sociometric pot fi puternic influențate de intenția 
prezumată a persoanei care desfăşoară investigația, de statutul acesteia şi de 
încrederea pe care o inspiră membrilor grupului. Pentru acuratețea rezultatelor, 
este indicată o anumită perioadă de „familiarizare” reciprocă, în care 
experimentatorul să capete încrederea membrilor. 

4) Există două planuri de analiză a datelor sociometrice: a) un plan sintetic, 
care priveşte grupul ca întreg, indicii sociometrici vizaţi fiind cei referitori la 
coezivitate, expansivitatea sociometrică (pozitivă şi/sau negativă), gradul de 
structurare a raporturilor interpersonale, existenţa ‘liderilor informali şi a unor 
subgrupuri („bisericuţe”), climatul psihosocial de grup ş.a.; b) un plan analitic, 
în care se analizează modul de structurare a preferințelor sociometrice între 
membri grupului, formându-se diade, triade, multiade pozitive sau negative, 
simetrice sau asimetrice, fiecare membru având un anumit statut sociometric. 
Prin combinarea celor două planuri de analiză, rezultă o „radiografie” 
socioafectivă deosebit de utilă diagnosticării şi predicției comportamentale a 
grupurilor şi membrilor săi, în diferite situaţii problematice 

5) Calcularea indicatorilor şi indicilor sociometrici se poate face prin 
folosirea unor multitudini de formule de calcul, folosind grafuri sau matrice 
asociate acestora; utilizând numai relaţiile directe dintre membri, sau şi pe cele 
indirecte (prin releu); având în vedere numai opţiunea ca atare (pozitivă sau 
negativă), sau şi locul ocupat în şirul opțional; utilizând o perspectivă sincronică 
(„radiografia” grupului la un moment dat), sau una diacronică (implicând testări 
succesive, la ariumite intervale de timp) ş.a. 

Pentru a exemplifica cele de mai sus, vom folosi datele reale obținute în 
cadrul unui grup industrial, compus din 12 membri, cu o vechime de cca. 1/2 ani. 
S-a folosit un chestionar sociometric având două criterii: 1) activitate productivă 
în cadrul unui nou atelier; 2) petrecerea timpului liber. Nu s-a limitat numărul 
opțiunilor preferenţiale. Întrebările au vizat cei trei indicatori principali: a) 
preferințele sociometrice pentru fiecare criteriu; b) transparența opțiunilor (cine 
pe cine credeți că a ales sau a respins?); c) rranspătrunderea opțiunilor (cine 
crezi că te-a ales sau te-a respins?). În prezentarea şi prelucrarea datelor s-a 
folosit atât tehnica grafurilor, cât şi pe cea a matricelor asociate acestora. Datele 
astfel obținute, precum şi formulele de calcul sunt prezentate în cele ce urmează. 


După cum se observă, grupul este 
puternic scindat, în jurul celor doi lideri 
informali: A şi B, aceştia având statutul 
sociometric (lss) cel mai înalt (+0,27, 
respectiv +0,36). De asemenea, se 
constată o structurare  socioafectivă 
medie a grupului, indicele de 
expansivitate relațională generală (ExR) 
fiind de cca. 44 %. Se remarcă şi poziția 
precară din punct de vedere socioafectiv 
a lui J, care are statutul sociometric cel 
mai scăzut (- 0.27) 

F 
Formule de calcul. 


Indicele statutului sociometric: Iss = (+n) - (-n) / N-1 ; unde +n reprezintă 
numărul de alegeri, -n numărul de respingeri, iar N este numărul membrilor 
grupului, 12 - în cazul de mai sus . 

Indicele expansivității relaţionale: ExR. (%) = N(N-1) / 100. Xn , unde Èn 
reprezintă numărul total de opțiuni exprimate, atât alegeri, cât şi respingeri. 

Indicele de coeziune grupală: Ic = (+n - X-n) / N , unde Sin reprezintă 
numărul total de alegeri exprimate în grup, iar X-a numărul total de respingeri. 

Precizăm că acestea sunt formule simplificate de evaluare a unor indici 
sociometrici, existând multe alte modalităţi de calcul (v. 46; 65; 102; 199 ş.a.). 

Persoana centrală în structura socioafectivă a grupului. Dintr-o 
perspectivă dinamistă, grupul reprezintă-uin câmp de forțe, constituit dintr-un 
ansamblu de vectori de natură socioafectivă, motivaţională,  normativă ş.a. 
Organizare şi configurare stabilă -a acestor vectori, în cadrul câmpului 


psihologic specific grupului, va conduce la apariţia diferitelor structuri de grup, 


precum şi a proceselor aferente acestora: structura socioafectivă, de 
comunicaţie, _influență,  motivaţional-atitudinală,  normativ-axiologică şi 
acţională. Structurarea câmpului psihologic al grupului are loc, de cele mai 
multe “Gri, sub influența unui factor central, care îndeplineşte rolul unui 
catalizator, sau „nucleu de cristalizare”. Acest factor poate fi constituit dintr-o 
persoană, situație  psihosocială specifică (ca în cadrul formării mulțimilor 
psihologice), sau o acțiune în care sunt antrenați membri grupului. 

În cadrul unui studiu vizând psihologia colectivă şi analiza eului, S. Freud 
(1921) introduce noţiunea de „persoană centrală”, ca fiind acea persoană în 
jurul căreia se cristalizează grupul, respectiv câmpul de forțe psihosociale 
specific acestuia. Observațiile şi cercetările noastre arată că acest nucleu de 
cristalizare psihosocială poate fi nu numai o persoană, ci şi un eveniment, 
situaţie sau activitate — toate având însă o semnificaţie deosebită pentru grup, 
prin implicările  axiologice, afective, motivaționale şi acţionale pe care le 
generează în rândul membrilor săi. 

Preluând această idee, Fritz Redl (1921) desfăşoară o serie de studii pe 
grupuri de copii şi adolescenți şcolari, identificând zece tipuri de „persoane 
centrale”, capabile să genereze „emoţiile de grup” , indispensabile funcţionării 
grupului ca sistem psihosocial dinamic. 


După cum se poate vedea din cele ce urmează, persoana centrală este cea 
care generează, sau în jurul căreia se formează emoțiile de grup, deci acea 
infrastructură care asigură coeziunea grupală. 

1. Liderul: Este profesorul tânăr, juvenil, care apare pentru elevi atât ca o 
conştiinţă şi o reflectare a propriilor pulsiuni, cât şi ca apărător al exigențelor 
şcolare. Reuşita îmbinare de către lider a acestor două tipuri de exigențe, 
asigură grupului sentimentul de securitate şi satisfacţie. În caz contrar, grupul 
poate dezvolta sentimente de teamă, fie faţă de profesor, fie faţă de propriile 
lor pulsiuni, care astfel nu sunt acreditate şi recunoscute formal. 

2. Suveranul patriarh : Profesorul mai vârstnic, care se manifestă 
obiectiv şi imparțial, dar şi binevoitor, ca apărător al ordinii instituționale. Este 
respectat, iar modelul său de conduită este preluat de elevi, în cadrul unui 
proces de identificare. 

3. Tiranul : Este cazul profesorul mai vârstnic, autoritar, arbitrar, cu tendinţe 
aproape sadice, marcat cel mai adesea de un complex de inferioritate, pe care 
încearcă să-l depăşească prin atitudinea şi comportamentul său de „şef 
absolut”. Însă, paradoxal, copiii i se supun cu mai multă ușurință decât în 
cazul unui lider iubit, dar care poate genera sentimente ambivalente. 

4. Persoana centrală ca obiect al dragostei : Este cazul unui profesor 
seducător, care induce sentimente puternice grupului, mai ales dacă este format 
din fete, dar care rămâne la distanță față de grup, neimplicându-se în 
problemele sale. Identificarea nu are însă loc, elevii nerăspunzând unor 
exigențe, de altfel neexprimate de profesor, prin neimplicarea sa. Profesorul 
devine un factor de polarizare emoţională, fără să fie implicat în viața grupului. 

5. Persoana centrală ca obiect al pulsiunilor agresive : Este asemănător 
tiranului, dar mai puțin dominator, lăsând astfel loc revoltei şi aversiunii 
deschise, urii şi nesupunerii. Identificarea elevilor cu ceea ce reprezintă 
profesorul nu are loc, iar cel care totuși se identifică, este înlăturat sau 
marginalizat de grup. În acest caz. Grupul se structurează având ca element 
comun pulsiunile agresive faţă de profesor. 

6. Eroul : Membrul grupului care la un moment dat se răzvrăteşte împotriva 
tiranului, sau chiar împotriva celui care este obiect al pulsiunilor agresive, 
luând eventual apărarea unui coleg persecutat, devine imediat eroul adorat al 
grupului, generând identificare din partea colegilor, care se văd astfel absolviţi 
de sentimentul penibil al supuneri laşe. 

7. Seducătorul : Este membrul grupului care inițiază un act cu semnificație 
pentru colectiv, satisfăcând astfel unele pulsiuni indezirabile care, până la acel 
moment, nu-și găsiseră o formă de manifestare. Antrenându-şi colegii într-o 
acțiune curajoasă, oferă astfel posibilitatea grupului de a-şi manifesta 
pulsiunile latente, inițiatorul devine persoană centrală, datorită polarizării 
emoţionale pe care o generează. 

8. „Bunul exemplu” : Este acel membru al grupului care, având o anumită 
ascendență asupra colegilor, le induce un anumit tip de comportament pozitiv, 
prin contagiunea pe care o realizează. Se elimină astfel demersul penibil 
de rezolvare a unor stări conflictuale personale, sau de exprimare a unor fațete 
ambigui ale eului, prezenţa „bunului exemplu” oferindu-le membrilor grupului 
posibilitatea reprimării unor pulsiuni indezirabile şi adoptării unui model 
atitudinal şi comportamental acceptabil și reconfortant. 

9. „Prostul exemplu” : Este membrul grupului care adoptă un comportament 
formal indezirabil, dar fără a încerca să-şi antreneze şi colegii într-o astfel de 
acțiune. Aceştia oscilează între tendința de a se conforma exigenţelor formale 
şi tendința de a-şi satisface anumite pulsiuni indezirabile. Preluând exemplul 
celui care „nu-și face probleme”, are loc un fenomen de contaminare, cel care 
oferă „prostul exemplu” devenind involuntar persoană centrală. 

10. Organizatorul : Este acel membru al grupului care-şi asumă sarcina 
desfăşurării unor acțiuni care să răspundă unor pulsiuni comune irezistibile, 
făcând un serviciu important grupului, datorită faptului că îl fereşte de 
sentimentele de culpabilitate sau anxietate, inerente situaţiei în care s-ar 
implica nemijlocit în iniţierea unor astfel de acţiuni . De cele mai multe ori, 
acest rol de organizator este cuplat cu altele dintre cele enumerate mai sus, 
accentuând astfel funcţia de persoană centrală a celui în cauză. 


În urma unor observații sistematice şi cercetări personale (1980-2006), 
vizând grupuri industriale, militare și studenţeşti — am constatat că cele mai 
multe dintre tipurile de persoane centrale menționate mai sus se regăsesc, în 
forme specifice, şi în cadrul acestor categorii de grupuri. Se deschide astfel 
posibilitatea unei noi dimensiuni de analiză şi interpretare a proceselor şi 
fenomenelor psihosociale de grup, cu rezultate marcante, mai ales în ceea ce 
priveşte intervenţia şi schimbarea în cadrul diferitelor categorii de grupuri. 


Procesele şi relaţiile socioafective din cadrul grupurilor reprezintă 
infrastructura tuturor celorlalte tipuri de raporturi, structuri şi fenomene 
psihosociale, cu care se găsesc în relaţii de condiționare reciprocă. Este însă 
dimensiunea care oferă o „coloratură” inefabilă vieţii de grup, şi care marchează 
în cea mai mare măsură sentimentul de „noi” specific microgrupurilor sociale. 

8.3.2. Structura şi procesele de comunicare în cadrul microgrupurilor. 
După cum s-a arătat, atât constituirea grupului ca sistem dinamic cu autoreglare, 
cât şi desfăşurarea activităților care îi sunt specifice, presupun un ansamblu de 
interacțiuni sistematice între membri, interacțiuni care au loc pe fondul unui 
proces continuu de comunicare interpersonală. În diferite forme şi la diferite 
niveluri calitative de desfăşurare, comunicarea reprezintă condiţia esenţială a 
funcţionării oricărui sistem social şi a desfăşurării activităţilor prin care se 
realizează sarcina constitutivă. Este dimensiunea funcțională indispensabilă 
oricărui sistem, care condiţionează toate celelalte structuri şi procese 
psihosociale ale acestuia: cunoaşterea interpersonală, adaptarea interpersonală şi 
integrarea în grup, structurarea preferințelor interpersonale, realizarea sarcinii, 
rezolvarea conflictelor intra- şi intergrupale, realizarea actului de conducere ş.a. 
Aspectele teoretice şi practice ale comunicării în grup constituie una dintre 
problemele centrale ale psihosociologiei microgrupurilor sociale, constituind 
obiectul a numeroase cercetări, începând cu cele efectuate de K Lewin, A. 
Baveles, H. Leavitt, C. Flament ş.a. (9; 101; 112; 128; 148; 176). Principalele 
aspecte abordate se referă la formele de comunicare, structura şi dinamica 
activităţii de comunicare în cadrul grupurilor, sursele de blocaj sau distorsionare 
a comunicării, caracteristicile reţelelor de comunicaţie şi influența acestora 
asupra activității grupale, funcțiile comunicării în viaţa de grup şi efectele sale 
asupra relaţiilor interpersonale, optimizarea reţelelor de comunicare etc. 


„Definirea comunicării de grup. Prin comunicare grupală se înțelege 
procesul interactiv prin intermediul căruia se transmit informaţii şi semnificaţii 
între membri unui grup, în contextul activităţilor comune. În consecinţă, 
comunicarea grupală se analizează prin intermediul noțiunii de rețea de 
comunicație, care reprezintă modul de configurare spaţială şi funcțională a 
conexiunilor informaţionale dintre membrii unui grup. Caracteristicile 
structurale şi funcţionale ale unei rețele sunt cele care condiționează atât 
eficiența acesteia în raport cu realizarea sarcinii, cât şi efectele psihosociale pe 
care le generează în plan individual, interpersonal şi grupal. 


Clasificarea formelor de comunicare intragrupală (dar şi în plan 
interpersonal) se poate face după mai multe criterii: 

(a) In funcție de direcția pe care se realizează, comunicarea se poate 
desfăşura pe orizontală, între membri aflați la acelaşi nivel al structurilor 
formale, sau pe verticală, între membri aflaţi pe paliere diferite ale structurilor 
formale de autoritate ale grupului. Cu precizarea că poate exista şi o structură 
comunicațională mixtă, când se realizează atât pe verticală, cât şi pe orizontală. 

(b) După modul de implicare a participanţilor în actul comunicării, aceasta 
poate fi: unilaterală, când aceasta se desfăşoară univoc între sursă şi receptor; 
bilaterală, când rolurile de emițător şi receptor sunt îndeplinite succesiv de 
membrii participanți la actul comunicării; multivocă, implicând relaţii cvasi- 
simultane între mai mulți membrii, în care aceştia îndeplinesc succesiv rolul de 
emiţători şi receptori de informaţie. 

(c) În funcţie de obiectivele propuse şi modul de utilizare a informaţiei 
vehiculate, comunicaţia poate fi instrumentală - când informaţia transmisă este 

destinată desfăşurării şi coordonării activităților de grup, de acomodare — când 
vizează racordarea şi armonizarea relaţiilor şi atitudinilor interpersonale, sau de 
consum, în cazul unei comunicări interpersonale spontane, prin care se 
realizează contactul psihologic dintre membri, fără o finalitate explicită. 

(d) După numărul persoanelor implicate, comunicarea poate fi biunivocă, 
când se desfăşoară între doi membri, sau multivocă, atunci când se desfăşoară în 
grup, cu participarea cvasi-simultană a mai multor membri. 

(e) După modalitățile folosite pentru codificarea şi transmiterea informației, 
comunicarea poate fi: verbală, orală scrisă; nonverbală, prin folosirea semnelor, 
gesturilor, mimicii, posturii  ; paraverbală, prin intermediul intonației, 
accentelor, pauzelor sau a elementelor prozodice. 

(£) După numărul de elemente interpuse, comunicarea poate fi directă — 
implicând o relaţie nemijlocită între emițător şi receptor, sau indirectă - prin 
releu, simplu sau multiplu. 

De remarcat că în cadrul unor grupuri superior structurate şi în urma unei 
tradiţii consolidate în timp, comunicarea capătă deseori forme şi modalități 
specifice de desfăşurare, prin simplificare, abreviere, folosirea unor semne 
particulare etc. Frecvent vom întâlni limbaje (jargoane) specifice anumitor 
tipuri de grupuri: şcolare, de muncă, militare sau de divertisment. În cazul 
bandelor de adolescenţi sau „gangurilor” din lumea interlopă, limbajele folosite 
capătă forma unor „jargoane”, în care componenta nonverbală ocupă o pondere 
cu totul deosebită, şi cu funcţii extinse în zona unor reprezentări simbolice a 
unor sentimente, intenţii, relaţii sau acţiuni. Analiza psihologică și semantică a 
acestor limbaje oferă o cale extrem de eficientă de pătrundere în intimitatea 
vieţii de grup şi a universului simbolic care fundamentează modul particular de 
existenţă şi manifestare a acestor colectivităţi restrânse. 


“Funcţiile comunicării în cadrul grupurilor sociale. Comunicarea 
interpersonală în cadrul grupurilor îndeplineşte o multitudine de funcții, în mare 
parte legate de funcțiile generale ale grupului ca sistem psihosocial. Dintre 
acestea, cele mai importante sunt următoarele: 

(a) Asigură organizarea grupului, coordonarea activităților de realizare a 
sarcinilor şi rezolvarea problemelor curente. 

(b) Mijloceşte realizarea contactului psihologic dintre membrii grupului, 
condiție a satisfacerii trebuințelor psihologice ale acestora (de afiliere, 
comunicare, afecțiune, manifestare a personalității , expunere socială etc.). 

(c) Condiționează constituirea şi manifestarea coeziunii, prin uniformizarea 
valorilor, normelor, opiniilor, credințelor şi atitudinilor care fundamentează 
viața de grup şi raporturile interpersonale. 

(d) Fundamentează formarea palierului simbolic al vieții de grup, prin care 
grupul se obiectivează, se justifică şi se manifestă în plan intergrupal, 
organizațional şi sociocultural. 

(e) Facilitează realizarea integrării sociale şi influenței formative a grupului 
asupra membrilor săi, precum şi a influenței acestora asupra grupului, condiție a 
constituirii ansamblelor interacționale care dau unitate structurală şi funcțională 
sistemului grupal. 

In concluzie, comunicarea fundamentează dinamica generală a oricărui 
sistem social, atât prin asigurarea funcționalități interne, cât şi prin asigurarea 
racordării informaționale, funcționale şi acționale la viața şi activitatea altor 
grupuri, organizații şi instituții. Totodată, asigură contactul psihologic dintre 
membri, condiţie sine qua non a formării coeziunii grupale şi a sentimentului de 
moi”, indispensabil apariției sintalității de grup. 


P Rețelele de comunicare. Totalitatea legăturilor stabile prin intermediul 
cărora se transmit informațiile între membri definesc rețeaua de comunicație a 
unui grup. Reţeaua poate avea caracter formal sau informal, permanent sau 
temporar, activ sau latent, simplu sau complex. Numeroase cercetări au 
evidenţiat o puternică relație între tipul rețelelor de comunicare, pe de o parte, şi 
performanța grupului, satisfacția membrilor, creativitate, eficiența leadership- 
ului şi climatul psihosocial, pe de altă parte (Leavitt, 1949; Bavelas, 1950; Smith, 
1950; Luce, 1953; Flament, 1963; Anzieu , 1968, 1976) ş.a. 


Deşi în funcţie de numărul de membri pot fi imaginate o mare varietate de 
rețele, acestea pot fi reduse la câteva tipuri generale: lanț, cerc, stea, ramificată, 
mixtă şi completă. Acestea au următoarea configurație spaţială şi funcțională: 


A. Reţea lanţ: a<4>b <4»>c4> dep e+ f 


a 4> b 
B. Rețea cerc : Ti ` 
a b ga <>f 
C. Rețea stea : T de, 
f e 
f a b 
a a” 


D. Rețea „Y” (ramificată) : 


mA o Aa Hoa 


E. Rețea completă : 


[ei d 


N e 4—> f FA 
Schema 8.3. 
Aceste rețele-tip pot fi aplicate la nivelul întregului grup, dar pot fi 
identificate şi ca subreţele, în cadrul unei structuri mai complexe. Aceste 
subreţele de un anumit tip pot deveni la un moment dat reţele de sine stătătoare, 
în cazul apariţiei unor scindări sau subgrupuri („„bisericuţe”) 

Fiecare reţea este caracterizată printr-o serie de indicatori, prin intermediul 
cărora se evaluează unele aspecte cantitative şi calitative ale sistemului de 
comunicaţie aferent. Dintre aceştia amintim: 

Distanţa (d) reprezintă numărul de verigi pe care informaţia trebuie să le 
parcurgă pentru a ajunge de la un membru (sursă) la un alt membru (destinatar). 
Pentru calcularea distanței totale (D) se însumează valoarea distanțelor pentru 
fiecare membru al grupului. Deci: D = 5 d. Distanţa este un indicator important 
care arata poziția unui anumit membru în structura rețelei, viteza cu care poate 
circula informaţia, care depinde şi de numărul de verigi care trebuie parcurse, 
precum şi numărul posibilelor surse de distorsionare a informaţiei, fiecare 
verigă putând constitui o astfel de sursă. Studiile arată cu rețeaua tip „stea” (C) 
este cea mai eficace, mai ales în cadrul grupurilor de decizie sau de găsire a unei 
soluţii. Grupul este mai bine structurat, numărul mesajelor transmise fiind mai 
mic, iar numărul erorilor apărute fiind de asemenea mai redus. Se remarcă 
poziţia privilegiată a unui membru, calitățile comunicaționale ale acestuia fiind 
esenţiale pentru eficienţa reţelei. La polul opus se află rețeaua tip „cerc” (B), 
unde structurarea grupului este redusă, numărul erorilor mai mare, corelativ cu 
numărul crescut de mesaje transmise. Statutul comunicaţional al membrilor 
este acelaşi, iar o verigă slabă poate afecta semnificativ eficacitatea rețelei. În 
concluzie, se constată că centralizarea sporeşte eficiența reţelei, impunând un 
rol esenţial organizatorului (membrul „d” , în cadrul schemei (8.3. C) 

Centralitatea (C) reprezintă raportul dintre distanța totală (D) şi distanța 
individuală (d), valoare normalizată prin raportare la numărul de membri ai 
grupului (N). Deci: C = D/N.d . Se constată că satisfacția membrilor grupului 
este proporţională cu indicele lor de centralitate. Indicele de centralitate al unei 
rețele (Cr) se calculează prin însumarea indicilor de centralitate ai fiecărei 
poziţii, valoare care poate fi normalizată prin împărţirea la numărul membrilor 
grupului, conform formulei: Cr = ŞCi / N. Se constată o corelaţie pozitivă 
ridicată între indicele de centralitate al unei rețele (Cr) şi viteza transmisiei 
informaţiei, respectiv eficiența reţelei. Totodată, apar şi anumite aspecte 
negative, legate de saturarea în informaţie a poziţiei cu indicele cel mai mare de 
centralitate, precum şi o satisfacție redusă, dezinteres şi dezimplicare a 
membrilor cu indice de centralitate foarte scăzut. 

Periferialitatea (P) este un indicator complementar celui de centralitate, 
exprimând diferența dintre indicele de centralitate al unei poziţii şi indicele 
celei mai centrale poziţii : Pi = Cmaxim — Ci. Pentru comparații între grupuri de 
mărimi diferite, valoarea poate fi normalizată, prin împărțirea la numărul de 
membri ai grupului respectiv. Deci Pi = (Cmaxim — Ci) / N. Este un indicator 
care arată gradul de subordonare informațională a unei poziții, faţă de poziţia cu 
cel mai înalt grad de centralitate. Reflectând gradul de inegalitate dintre poziţii, 
este şi un indicator al gradului de satisfacție şi de implicare a membrilor unui 
grup în activitatea comună. 

Gradul de conexitate (Ge) este definit ca numărul minim de verigi a căror 
eliminare duce la întreruperea (fragmentarea) reţelei de comunicaţie. În cazul 
rețelei tip „lanț” (A), indicele de conexitate este 1, iar în cazul rețelei complete 
(E), este 4 — în cazul exemplului din schema 8.3, cu şase membri. Conexitatea 


pm 

este un indicator al uşurinței cu care poate fi destructurată o rețea, prin 
întreruperea comunicației, sau cu care pot apărea sciziuni în cadrul grupului, 
prin separarea a două sau mai multe subrețele de comunicație. 

Gradul de completitudine (sau de saturație - Gs) este dat de raportul dintre 
numărul real de conexiuni între membrii unui grup (n) şi numărul maxim 
posibil: N(N-1). Gradul de completitudine indică „saturarea” în conexiuni între 
membri grupului, gradul de structurare a grupului, precum şi eventuala existență 
a unei redundanţe informaţionale. Se calculează cu formula : Gs = 2.n/N(N-1). 
Gradul de completitudine arată totodată măsura în care o rețea reală se apropie 
de rețeaua ideală, în care există verigi de comunicaţie între toți membrii 
grupului, care au deci acelaşi indice de centralitate şi încearcă același nivel de 
satisfacție în urma participării la activitatea grupului. 


Parametrii rețelelor de comunicație influențează sensibil procesele 
psihosociale care se desfășoară în cadrul microgrupurilor, în special cele care 
sunt implicate în rezolvarea sarcinii. Astfel, cu cât distanțele sunt mai reduse, cu 
atât desfăşurarea activității este mai facilă, reducându-se posibilitatea apariţiei 
unor blocaje sau distorsionări ale mesajelor. Rețelele centralizate se dovedesc 
mai eficiente în rezolvarea unor sarcini care presupun o coordonare riguroasă a 
activității membrilor, însă sunt mai puțin adecvate pentru activități de creaţie 
sau rezolvare de probleme. Totodată, se constată o strânsă corelaţie între poziţia 
unui membru în structura rețelei de comunicaţie şi satisfacția obținută în urma 
participării la viața de grup: cu cât poziţia este mai centrală, cu atât influenţa 
asupra celorlalți membri este mai ridicată, iar satisfacția personală mai mare, 
paralel cu tendința de implicare mai profundă în activitatea grupului; deci, 
indicele personal de centralitate este un indicator implicit de prognoză, care 
permite să anticipăm cât de profundă este tendinţa unui membru de implicare în 
rezolvarea sarcinii, asumarea responsabilităţilor şi participarea la unele aspecte 
colaterale ale vieţii de grup. Rețelele cu un grad redus de conexitate sunt foarte 
vulnerabile la apariția blocajelor, disfuncționalităţile apărute la nivelul unei 
singure verigi putând paraliza sau fragmenta activitatea grupului; cu cât indicele 
de saturație în legături directe de comunicaţie este mai mare, cu atât rețeaua este 
mai puţin sensibilă la aceste fenomene. Însă, în acest ultim caz se constată o 
coordonare mai dificilă a activităţilor care solicită o decizie promptă, cu o înaltă 
asumare a responsabilități (ca în cadrul grupurilor militare, de exemplu). 

Prin analiza rețelelor de comunicaţie din cadrul unui grup, se pot face 
estimări şi predicții importante în ceea ce priveşte eficiența generală a grupului, 
Sar şi eventualele surse ale unor disfuncționalități, blocaje, conflicte sau 
sciziuni. De asemenea, se pot elabora strategii de optimizare a performanțelor 
grupului, implicând şi creşterea satisfacției membrilor, prin selectarea pentru 
anumite poziţii a celor care au un profil al personalității adecvat solicitărilor 
specifice respectivei poziţii. Inteligența generală şi cea socială, capacitatea 
comunicațională, viteza de prelucrare a informaţiei şi de luare a deciziei, 
rezistenţa la stresul informațional, competenţa şi experiența profesională - iată 
câteva dimensiuni ale personalităţii de care trebuie să se țină cont în momentul 
organizării unui grup, pornind de la exigenţele sarcinii şi tipul de reţea de 
comunicaţie care se impune în respectivul context social şi profesional. 


————_ 

lată care sunt principalii indicatori specifici diferitelor tipuri de rețele de 
comunicaţie, fiecare având un număr de şapte membri (N). 


1. Rețea lanţ. A—B—C—D—E—F—G N=7 ; n=6; Ge=l 
Distanţele: A-B = 1; A-C =2; A-D =3; A-E = 4; A-F = 5; A-G = 6; d(A)=21 
d(B)= 16; d(C) = 13; d(D)= 12; d(E) = 13; d(F) = 16; d(G)=21 
D=5d= 112; Distanța rețelei normalizată Dnorm = D/N = 16 
Centralitățile: C(A) = D/N.d = 112/21.7 = 0,76 ; C(D) = 112/12.7 = 1,33 
Completitudinea: Gs = 2.n/N(N — 1) = 2.6/7(7 —1) = 0,29 


2.Refea cerc. A—B—C—D—E N=7 ; n=7;  Ge=2 


e Dea 


Distanţele: d(A,B,C,D,E,F,G)= 12; D=84;  Dnormalizat = 12 
Centralităţile: C(A,B,C,D,E,F,G)=84/7.12 =1 (egale pentru toți membrii). 
Completitudinea: Gs = 2.n/N(N — 1) =2.7/7(7 —1) = 0,33 


3. Rețea stea. AN, E N=7; n=6, Ge 
B—— D F 
Cot i IG 
Distanţele: d(A,B,C,EF,G)= IL; d(D)=6 ;D=72; Dnorm= 10,29 
Centralităţile: C(A,B,C,E,F,G) = 0,94; C(D) = 1,71 
Completitudinea: Gs = Gs = 2.n/N(N — 1) = 2.6/7.6 = 0,29 


4. Rejea ramificată. A—B—D—E—F—G N=7; n=6; Gce=l 
7 
C 
Distanțele : d(D)= 10; d(G)=19;  D=99; Dnorm= 14,14 


Centralităţile:  C(D)= 141 C(G)=0,74 
Completitudinea : 2.6/42 = 0,29 


5. Rețeaua mixtă.  A—B—C—D—E—F N=10 n=Il; Ge 
IS cz SAN 
G H— J 


Distanțele: d(A) = 30; d(B) = 24; d(C) = 18; d(D) = 15; d(E) = 18; d(F) = 25 
d(G)=24; d(H) = 19; d(I) =23 ; d()= 32; D = Zd = 228 
D norm = 228/10 = 22,8 
Centralitățile: C(A) = 0,76 ; C(B) = 0,95 ; C(C) = 1,27 ; C(D) = 1,52; 
C(E) = 1,27; C(F) = 091 ; C(G)= 0,95; C(H) = 1,20 
C(I) = 0,99 ; C(J) = 0,71 
Completitudinea: Gs = 2.11/10.9 = 0,24 
În funcție de obiectivele urmărite, se pot alege acele rețele de comunicație 
care să conducă fie la o mare eficiență în activitatea de rezolvare a sarcinii, fie la 
crearea unui climat pozitiv sau găsirea unor soluții creatoare referitoare la 
problemele cu care se confruntă grupul. Strategia optimă constă în elaborarea 
unor rețele de comunicație flexibile, care să fie folosite în mod diferențiat în 
funcție de natura sarcinii pe care o are de rezolvat grupul. De asemenea, este 
foarte utilă constituirea unor reţele duble, una structurată preponderent pe 
caracteristicile sarcinii (comunicaţie funcțională), iar cealaltă pe nevoile 
psihosociale ale membrilor grupului (comunicaţie de consum). 


DP 


Capitolul 8 41 


Analiza funcțională a retelelor de comunicație. Numeroasele cercetări 
privind performanța diferitelor categorii de microgrupuri au scos în evidență 
rolul determinant al rețelei de comunicare — respectiv, ai parametrilor 
funcționali ai acesteia — în procesul realizării eficiente a sarcinii (v. 65; 80; 101) 

În consecință, caracteristicile funcționale ale rețelei sunt cele care 
condiționează eficiența acesteia, prin raportaré la performanța grupului în ceea 
ce priveşte realizarea sarcinii. Parametrii funcționali ai rețelelor sunt următorii: 

1. Capacitatea informațională. Exprimă cantitatea de informație care poate 
fi prelucrată şi transmisă prin rețea, într-o anumită unitate de timp. Deoarece 
procesul transmiterii informației implică o serie de operațiuni specifice (recepţia 
informaţiei, decodificarea, interpretarea, elaborarea mesajului, transmiterea 
acestuia verigii următoare), şi cum aceste operaţii sunt efectuate de către fiecare 
membru al rețelei, este evident că acest parametru este condiționat de cel puţin 
patru categorii de factori: /a) natura şi structura sarcinii; b) configurația rețelei; 
c) caracteristicile personale ale membrilor, din punct de vedere psihoindividual 
şi psihosocial; d) congruența structurii comunicaţionale (respectiv, a rețelei) cu 
celelalte structuri psihosociale de grup (structura socioafectivă, structura 
sarcinii, structura puterii, structura normativă şi structura motivaţională). 

2. Fidelitatea. Exprimă calitatea rețelei de a păstra nealterat conţinutul 
informaţional transmis, pe tot parcursul realizării sarcinii. Calitățile 
informaţionale şi comunicaţionale ale fiecărui membru, precum şi existența 
conexiunilor de feed-back, sunt factorii care condiționează în cea mai mare 
măsură acest parametru. 

3. Rezistența la perturbații. Reprezintă capacitatea de păstra acuratețea 
informaţiei care circulă în reţea, în condiţiile existenței unor factori perturbatori, 
de ordin fizic, psihologic şi social: zgomote specifice activităţii, factori 
meteorologici, presiunea timpului, conflicte intra- sau intergrupale ş.a. 

4. Simetria funcțională. Exprimă gradul de echivalență a parametrilor 
enumerați mai sus, în raport cu cele două fluxuri informaţionale: de la nodul A 
la nodul B — şi invers. De cele mai multe ori, rețelele de comunicaţie prezintă 
grade destul de ridicate de asimetrie, datorată în principal caracteristicilor 
informaţionale şi comunicaționale ale membrilor grupului. 

5. Congruenţa cu celelalte structuri de grup. Exprimă gradul de izomorfism 
funcţional dintre structura rețelei de comunicaţie cui fiecare altă structură: a 
sarcinii, a structurii socioafective şi a celei motivaţionale — în principal. De 
exemplu, o relație socioafectivă negativă între doi membri aflați în relație 
directă în cadrul reţelei de comunicaţie, afectează semnificativ calitatea 
comunicării dintre cei doi, precum şi parametrii funcționali ai întregii rețele. 

6. Inferența rețelei informale de comunicare. În cele mai multe cazuri, 
rețeaua formală de comunicaţie, impusă normativ sau de exigenţele impuse de 
natura Sarcinii, este dublată de o rețea informală de comunicare dintre membrii 
grupului, concrescută pe preferințele interpersonale, raporturile de putere și 
motivațiile individuale ale membrilor. Reţeaua informală poate augmenta 
capacităţile informaţionale ale rețelei formale, sau le poate diminua, 
introducând disfuncţionalități, distorsiuni şi perturbații. Şi în ceea ce priveşte 
relația dintre formal şi informal se poate introduce un indicator de congruență. 

7. Flexibilitatea rețelei. Exprimă capacitatea de restructurare şi adaptare a 
reţelei de comunicare în raport cu modificările care au loc în structura sarcinii, a 
condiţiilor generale în care se desfăşoară activitatea , sau a compoziției şi 
structurii grupului. După cum s-a arătat, grupul este un sistem dinamic, care în 
cursul evoluţiei sale suferă numeroase transformări interne. Existenţa unor 
substructuri rigide, care nu includ din proiectare exigenţa flexibilităţii, poate 
afecta profund eficiența profesională şi psihosocială a grupului, în ceea ce 
priveşte îndeplinirea funcțiilor sale. Rețelele de comunicație structurate 
preponderent normativ, sunt implicate de cele mai multe ori în generarea unor 
asemenea efecte negative, datorită în special rezistenței la schimbare a unor 
norme de grup consolidate în timp, dar care nu mai sunt adecvate schimbărilor 
impuse de mediu sau de tehnologiile mereu în schimbare. 

8. Gradul de redundanță. Se referă la surplusul de informaţie menit să 
asigure desfăşurarea optimă a activităţii, chiar în condiţiile pierderii sau alterării 
parțiale a mesajului de bază, indispensabil realizării sarcinii. Există pentru 
fiecare tip de rețea, respectiv activitate, o valoare optimă a redundanței: 
depăşirea acestei limite supraîncarcă sistemul comunicațional, iar valori mult 
sub această limită periclitează acurateţea informației transmise, mai ale în 
condiţiile unui nivel crescut al perturbaţiilor de orice natură. 


Analiza funcţională a rețelelor de comunicaţie este esenţială pentru 
identificarea cauzelor unor disfuncționalități sau fenomene negative care apar 
în cadrul microgrupurilor sociale. Studiile şi observaţiile noastre arată că cca. 
60-70 % dintre problemele şi disfuncţionalităţile care apar în viața de grup îşi 
au cauza, sau se regăsesc în caracteristicile şi profilul comunicării. 

Iată un exemplu, din cadrul unui microgrup a cărei sarcină consta în analiza 
unor informaţii şi luarea (propunerea) unor decizii pe baza acestora. Climatul 
psihosocial din cadrul grupului era negativ, cu disfuncționalități în realizarea 
sarcinii şi existența unor conflicte latente. S-a impus o analiză psihosocială 
atentă, desfăşurată pe parcursul a cca. două luni. S-au avut în vedere trei dintre 
structurile psihosociale ale grupului: structura socioafectivă, structura 
comunicației şi a celei motivaţionale. Prezentăm mai jos rezultatele 
simplificate ale acestei analize. 


Furnizorii de infor- A B C D Legendă: 

maţii primare: 4 PAT Rel. de comunicare: 
Coordonatori de Xa Y bilaterale 
domeniu: —> unilaterale 


Rel. socioafective negative: 


auii EAA 


Sinteză-decizie: D— D, —> Propunere decizie 


După cum se observă, reţeaua de comunicaţie are un caracter special, fiind 
deosebit de complexă, fiind structurată normativ foarte riguros. Însă, 
existența unor relații socioafective negative între câteva verigi importante, 
precum şi anumite asimetrii funcționale (între Sə- S3 şi X — S.) minează 
sensibil climatul şi performanța, fiind necesară restructurarea grupului. 


i a 

8.3.3. Structura autorități şi procesele de influenţă în cadrul microgrupurilor. 
Membrii unui grup se diferențiază şi după capacitafea de care dispun de a 
influenţa activitatea colectivă şi viaţa de grup, precum şi motivațiile, atitudinile 
şi comportamentele celorlalți membri. Structura autorității exprimă ierarhizarea 
formală sau informală a membrilor unui grup în funcţie de această capacitate, 
“care este condiționată de o serie complexă de factori psihoindividuali, 
psihosociali și situaționali. í 

În legătură cu problematica influenței în cadrul grupurilor, se impun câteva 
distincții conceptuale importante: între prestigiu, autoritate şi putere — pe de o 
parte, şi între influența (autoritatea) formală şi informală — pe de altă parte. 

Prestigiul desemnează consideraţia, importanța şi cota de valoare acordate 
unei persoane, în funcție de atitudinile şi performanţele sale sociale şi 
profesionale, reale sau invocate, prezente sau anterioare. Este rezultatul unui 
consens social evaluativ, o calitate care ține în mare măsură de dimensiunea 
virtuală a unei persoane, (eventual, membru al grupului), de „aura” construită în 
jurul unor personalități pe baza realizărilor sale anterioare, dar care poate avea 
uneori şi o importantă dimensiune imaginară. Prestigiul poate avea însă o 
considerabilă capacitate de influențare, făcând inutilă forța — după cum aprecia 
Le Bon. Deşi, uneori, poate fi numai reflexul unor iluzorii, sau numai invocate, 
realizări anterioare, prestigiul (faima) poate avea o mare capacitate de influență 
interpersonală şi grupală, în virtutea aşa-numitului „efect Don Juan”. 

"Autoritatea reprezintă prestigiul „actualizat” în context grupal, devenit 
operaţional prin confirmare. Este o influență recunoscută şi acceptată liber de 
membrii grupului, datorită contribuţiei respectivului membru la realizarea 
sarcinii grupului şi îndeplinirea funcțiilor sale, în special cea referitoare la 
satisfacerea diferențiată a trebuințelor membrilor grupului. În timp ce prestigiu 
este un atribut aproape exclusiv al persoanei, autoritatea ţine de relația 
psihosocială dintre persoană şi grup. Este o relație care implică o dublă 
valorizare: a celui care posedă autoritate de către grup, şi a grupului prin 
acceptarea unei valori care îi sporeşte valenţele. După cum spunea C. Noica, are 
autoritate cel care te sporeşte, deci acela a cărei valoare o recunoşti, dar în 
acelaşi timp o interiorizezi, devenind dimensiune a propriei personalităţi. 

“Puterea desemnează capacitatea unei persoane, grup sau instituție de a-şi 
impune voința, şi de a induce un comportament, indiferent de tendințele, 
motivațiile şi circumstanţele celor asupra cărora se exercită. Este o relaţie de 
dependenţă unilaterală, spre deosebire de autoritate, care presupune o relație de 
dependență bilaterală. Puterea, exercitată arbitrar şi excesiv, determină 
totdeauna înstrăinare, anomie şi ineficienţă. Exercitată însă în cadrul unui 
sistem normativ riguros, acceptat de membrii grupului, este o condiţie a 
păstrării coeziunii şi a realizării de performanţe superioare. 

Distincția dintre formal şi informal ţine de existența unui cadru normativ 
care iniţiază, impune sau recunoaşte anumite tipuri de relaţii dintre membrii 
grupului — în primul caz, sau de caracterul spontan şi liber asumat de atitudini, 
comportamente şi relaţii — în al doilea caz. Cu alte cuvinte, formalul presupune 
o relaţionare oficială şi reglementată, pe câtă vreme informalul implică 
spontaneitate şi libertate de manifestare relațională. 

Pentru o bună înţelegere a proceselor de influență în cadrul grupurilor şi 
organizaţiilor, nu trebuie ignorat caracterul plurisemantic al noțiunii de 
autoritate, care poate fi interpretată din perspectivă psihologică, sociologică 
sau politică. Marile dicționare dau cel puțin șase sensuri noțiunii de autoritate: 
1) Forţa obligatorie a unei instituţii publice, respectiv autoritatea legii; 2) 
Organele puterii, respectiv autoritățile; 3) Dreptul de a comanda şi de a impune 
ascultare; 4) Persoană care reprezintă o autoritate într-un domeniu În ştiinţă — 
de exemplu); 5) Atitudine autoritară, sigură pe sine, care nu admite replică; 

6) Superioritatea meritului care impune ascultare fără constrângere. 


Structura autorităţii formale (sau a puterii instituţionale) corespunde 
organigramei instituţiei căreia îi aparține grupul, atribuţiile diferitelor poziţii 
fiind exercitate cu grade diferite de competenţă, experienţă şi autoritate de către 
cei care le ocupă. Structurile informale se configurează spontan, în plan 
socioafectiv, comunicaţional şi de influență, dublând — de cele mai multe ori — 
structurile formale. Menţionăm distineţia care trebuie făcută şi în acest caz între 
putere şi autoritate: puterea exprimă accesul unei persoane asupra mijloacelor 
de control şi determinare a comportamentului celor din subordine, în timp ce 
autoritatea reflectă recunoaşterea ascendenţei unei persoane în cadrul unei 
colectivităţi, recunoaştere datorită mai ales calităților personale care valorizează 
o poziţie socială în consens cu aspiraţiile celor asupra cărora se exercită. 

Între atributele vizând prestigiul, autoritatea şi puterea există multiple 
raporturi dinamice, deosebit de importante pentru o analiză diagnostică şi 
prognostică a vieții de grup. Astfel, conform observaţiilor noastre, putem întâlni 
situaţii în care persoane care aveau un anumit prestigiu (o „faimă” dobândită 
extragrupal), nu se bucura şi de autoritate în cadrul grupului, datorită 
neimplicării şi nevalidării capacităţilor invocate în contextul particular al 
grupului în cauză. După cum, întâlnim frecvent situaţii ale unor lideri care dețin 
puterea formală în grup, fără să se bucure de autoritate în cadrul acestuia, şi cu 
atât mai puţin de prestigiu. În consecință, cel mai important aspect care ține de 
exercitarea puterii şi autorităţii în cadrul grupurilor se referă la raportul dintre 
structurile formale şi cele informale ale acestora. Aceste raporturi pot fi de 
convergență, divergență, complementaritate, competiţie sau conflict, cu grade 
diferite de intensitate şi nuanțe în forma de manifestare. 


Structura relaţiilor de influenţă din cadrul grupurilor se configurează în jurul 
următoarelor categorii de membri: 1) liderul formal — care deţine oficial puterea 
de decizie; 2) liderul informal — care se bucură de cea mai mare autoritate în 
grup: 3) persoana cea mai simpatizată — având statutul sociometric cel mai 
mare; 4) persoana centrală — care declanșează , sau în jurul căreia se 
structurează raporturilor afective din cadrul grupului; 5) persoana dizidentă — 
care se opune sistematic grupului, obligându-l astfel să se coalizeze împotriva 
sa; 6) persoana cu cel mai înalt statut social extragrupal — statut de ordin 
material, politic, cultural, sau ţinând de istoria personală, cu iz de aură. 

Aceste ipostaze pot fi reprezentate de membri diferiţi, după cum — de multe 
ori — unele dintre acestea sunt întrupate într-un singur membru. Astfel, sunt 
situaţii când liderul formal poate fi şi lider informal, persoana cea mai 
Simpatizată şi cu statutul extragrupal cel mai înalt. După cum, aceste ipostaze 

pot fi reprezentate de membri complet diferiţi, raporturile dintre aceștia 
determinând în mare măsură dinamica proceselor psihosociale de grup: cele 
referitoare la leadership, coeziune, climat, conflicte, performanță ş.a. 

În funcție de natura grupului, caracteristicile psihosociale ale membrilor, 
tipul sarcinii, cultura organizațională, sau istoria particulară a grupului, se 
constituie o structură a autorităţii care — de cele mai multe ori — are forma unei 
piramide, cu mai multe straturi, care reflectă valență de influență intragrupală a 
fiecărui membru. Structură care reprezintă un element esenţial al leadershipului. 


Cei mai importanți factori psihosociali care determină gradul de autoritate al 
unui membru sunt considerați următorii: 

(1) Statutul sociometric: raportul dintre alegerile şi respingerile socioafective 
pe care le realizează în cadrul grupului; acest parametru este esenţial în cadrul 
grupurilor informale. 

(2) Competența profesională: capacitatea de rezolvare a problemelor tehnice 
care derivă din contextul activităţii de realizare a sarcinii; acest parametru are o 
pondere cu atât mai mare cu cât sarcina este mai importantă şi mai dificilă pentru 
grup şi pentru membrii săi. 

(3) Poziţia formală în ierarhia grupului: statutul ocupat în organigrama 
organizației sau instituţiei căreia îi aparține grupul şi puterea cu care este învestit 
de nivelul ierarhic superior. 

(4) Statutul socioeconomic extragrupal: poziţia ocupată în mediul social 
căruia îi aparţine (prin familie, instrucţie, sistem de relaţii extragrupale, situaţie 
materială, domiciliu etc.). 

(5) Nivelul de cultură generală: este vorba mai ales de acele zone ale culturii 
generale care interferează cu activitatea grupului, precum şi cu trebuințele şi 


(6) Accesul la informaţie, iniţiativa şi capacitatea de asumare a riscului . 

(7) Implicarea eficientă în apărarea intereselor şi prestigiului grupului şi a 
membrilor săi, în plan intern — intragrupal, şi extern — extragrupal. 

Cercetările noastre, pe cele mai variate categorii de microgrupuri, au 
evidenţiat tendinţa generală de dezvoltare a unei structuri de influență informală, 
paralel sau în opoziţie cu structurile puterii formale. Principalii factori care 
determină această tendință spre dedublare sunt de natură motivaţională și 
afectivă. Atunci când structurile formale au capacitatea de a satisface aceşti 
vectori, tendința apariției unor structuri informale se reduce considerabil, pe 
fondul dezvoltării unui climat deosebit de favorabil şi a creşterii coeziunii 
grupului. Totodată însă, grupul devine rezistent la influențe externe, iar 
performanţa devine “controlată” de normele stabilite de grup. 

In cazul anumitor tipuri de sarcini, când competiţia poate avea un rol pozitiv, 
şi când controlul exterior trebuie menținut ca o condiţie a bunei funcționări a 
organizaţiei, stimularea apariției unor structuri informale se poate dovedi foarte 
utilă. Situaţia ideală este aceea a dezvoltării unor structuri complementare, în 
care structura informală este orientată spre satisfacerea trebuințelor 
psihoindividuale ale membrilor, iar structura formală este centrată pe realizarea 
sarcinii cu eficiență maximă (v. 65, p. 146 şu.). 


Structura puterii unui grup, respectiv modul de configurare a relațiilor de 
influență dintre membri, constituie una dintre dimensiunile esenţiale ale 
dinamicii grupului, mai ales în ceea ce priveşte procesele şi fenomenele 
socioafective şi cele legate de realizarea sarcinii. 


PŮ 

8.3.4 . Structura axiologic-normativă. 
Pe lângă structurile de bază mai sus prezentate, încă alte două tipuri de 
configurări structurale dețin un rol important în dinamica microgrupurilor. 
Astfel, în cadrul grupului apar şi se dezvoltă şi o serie de procese normativ- 
axiologice, prin intermediul cărora membrii grupului evaluează, ierarhizează, 
reglează şi valorizează Elementele şi aspectele esenţiale ale vieţii de grup, atât 
cele legate de realizarea saicinii, cât şi cele aferente satisfacerii unor vectori 
motivaţionali specifici, personali-sau de grup. Toate aceste aspecte valorice se 
obiectivează într-un ansamblu de- norme şi principii, care ghidează şi 
structurează relaţiile interpersonale, activitățile şi viaţa de grup — în general. 
Astfel, normativitatea se constituie ca un principiu fundamental al 
funcționării grupurilor ca sisteme psihosociale, alături de principiile 
autoorganizării sistemice, dinamismului şi orientării teleologice. Fără existența 
unor norme care să regleze diferitele .aspecte ale vieţii de grup, acesta nu se 
poate constitui ca sistem eficient şi nu-şi poate îndeplinii funcţiile sale 
constitutive: menţinerea unităţii, realizarea sarcinii şi satisfacerea diferențiată a 
trebuințelor psihosociale ale membrilor săi. 


Definiţia şi caracterizarea normelor. În general, prin norme se înțeleg o 
serie de reguli, recomandări şi prescripții vizând modul de comportare a 
membrilor în diferite situaţii de grup. Astfel, sistemul normativ va avea două 
categorii de reguli: unele obligatorii, care indică cum trebuie să se comporte 
membrii grupului, iar altele descriptive, care arată cum se comportă de fapt 
membrii, ca tendință generală, tipică pentru un anumit tip de grup. De 
asemenea, vor exista norme generale, specifice majorităţii grupurilor care 
fiinţează într-un anumit spațiu cultural (norma de reciprocitate — de exemplu), 
norme particulare, specifice anumitor tipuri de grupuri (industriale, militare, de 
creaţie ş.a.), şi norme individuale, care se referă la rolurile îndeplinite în grup de 
diferiți membri (de lider, organizator, subaltern, persoană preferată etc.). 

„Distanţa” dintre prescripţiile obligatorii şi cele descriptive va indica 
implicit atât gradul de toleranță manifestat de grup faţă de comportamentele 
deviante, cât şi gradul de realism, prin înțelegerea unor condiţionări situaţionale 
asupra unor reglementări care, de multe ori, țin de idealitate. 

În măsura în care normele obiectivează, operaționalizează şi protejează un 
sistem de valori, gradul de respectare a lor va avea şi o dimensiune evaluativă în 
ceea ce priveşte membrii grupului, relevând adeziunea acestora la sistemul 
axiologic specific grupului respectiv. Însă, în acest plan, trebuie avute în vedere 
şi raporturile complexe care se pot ivi între normele grupului de apartenență, 
ale grupului de referință (care este luat ca model, pentru o anumită calitate a 
sa), precum şi a grupului de aspirație, din care s-ar dori să se facă parte. 

De aici o anumită dinamică a sistemului axiologic-normativ, care este 
rezultatul unui complex de relații intra şi intergrupale, mai ales dacă ţinem cont 
de faptul că fiecare membru al unui grup face parte de regulă — simultan sau 
succesiv - şi din alte grupuri, care pot avea cadre normativ-axiologice destul de 
diferite, uneori chiar contradictorii : un grup militar, faţă de un grup aparținând 
unor organizaţii civice, non-guvernamentale, în ceea ce priveşte normele de 
subordonare şi executare a ordinelor — de exemplu. 


j 

În măsura în care sistemul normativ reglementează cele mai multe aspecte 
ale vieții şi activității de grup, asigurând astfel eficiența acestuia în plan 
profesional şi psihosocial, importanța fiecărei norme este reflectată indirect de 
sancțiunile aplicate pentru nerespectarea acesteia. Sancţiuni care pot varia larg 
între ignorare, ironizare, blam, izolare sau excludere. 

` Normele pot fi diferenţiate în funcţie de aspectele vieţii de grup pe care le 
reglementează. Astfel, vom avea norme referitoare la sarcină şi la realizarea 
acesteia, norme vizând relaţiile interpersonale — pe verticală şi orizontală, 
relațiile intergrupale, atitudinea faţă de valorile grupului, comportamentul față 
de devianți şi dizidenţi, dar şi norme care stabilesc anumite aspecte simbolice 
ale vieţii de grup: însemne, limbaje, uniformă, tabuuri şi legende. 

“Funcţiile psihosociale ale normelor de grup. Din cele expuse mai sus, 
precum şi pornind la numeroase studii de teren, rezultă că normele îndeplinesc o 
serie de funcţii psihosociale specifice, şi anume: 

a) Asigură desfășurarea eficientă a activităţii de realizare a sarcinii, 
stabilind crierii de performanță, dar şi de protecție a membrilor față de solicitări 
excesive sau inadecvate. 

b) Reglementează raporturile interpersonale, pe orizontală — de natură 
colegială, şi pe verticală, de natură subordonară. 

c) Evaluează gradul de integrare a membrilor, precum și valorizează poziţia 
acestora, în funcţie de măsura asimilării şi respectării normelor de grup. 

d) Operaţionalizează şi protejează sistemul de valori care stă la baza vieții 
de grup, asigurând astfel coeziunea spirituală a membrilor. 

e) Asigură stabilitatea şi coeziunea funcţională a grupului ca sistem, fixând 
reperele atitudinale şi comportamentale care îi configurează granițele. 

f) Asigură securitatea psihologică a membrilor, reducând anxietatea 
situaţiilor ambigui, specifice oricărui spaţiu social lipsit de norme sau de 
coerenţă normativă. Respectarea normelor devine astfel garanția acceptării de 
către grup şi acordarea protecţiei fiecărui membru. 

g) Reglementează raporturile sociale şi profesionale cu alte grupuri şi 
organizaţii, pe criterii de eficiență socială și psihosocială. 


Formarea şi evoluția normelor de grup. Pentru a explica procesul formării 
şi evoluţiei sistemului normativ, psihosociologii au elaborat o serie de 
paradigme cu valenţe complementare. Dintre acestea amintim (v. 80, p. 303 ): 

Paradigma presiunii către uniformitate, care se manifestă în cadrul 
oricărui grup, ca o condiţie esenţială a constituirii sale ca entitate psihosocială 
distinctă. Constituirea „organismului” grupal nu este posibilă în condiţiile 
menţinerii unei eterogenități atitudinale şi comportamentale, care ar îngreuna 
considerabil desfăşurarea unor activități coerente şi eficiente. Prin comunicare 
şi modelare reciprocă, rezultă o convergență cognitivă, atitudinală şi 
comportamentală a membrilor, ceea ce generează şi anumite sentimente pozitive 
ținând de nevoia de incluziune, afecţiune şi recunoaștere socială, pe care numai 
grupul ca unitate psihologică le poate asigura. Astfel, uniformitatea şi 
conformismul devin condiţii atât ale constituirii grupului ca sistem, cât şi ale 
recunoașterii fiecărei persoane ca membru al respectivului grup — ceea ce va 
asigura implicit şi satisfacerea unor trebuinţe psihologice fundamentale. 

Paradigma  polarizării, care relevă tendința naturală şi spontană a 
oamenilor aflați într-o interacțiune dinamică, mai ales într-o situaţie de risc sau 
cu miză mare, de a elimina treptat punctele de vedere extreme, rezultând o 
convergență ideatică, atitudinală şi comportamentală care dă unitate grupului. 
Este interesant de observat că poziţia de consens astfel obținută poate avea 
caracter necentral, adică poate să difere de media poziţiilor iniţiale ale 
membrilor. Acest fapt se datorează în mare măsură evaluărilor succesive ale 
diferitelor variante, în urma comunicării şi eforturilor cognitive facilitate de 
prezența altor punct de vedere, care au caracter stimulativ. 

Paradigma imitaţiei, presupune acţiunea .unor fenomene psihologice 
importante, anume acelea ale imitării şi contagiunii, care se manifestă în 
numeroase situaţii sociale. Modelul imitat, care tinde astfel să devină normă de 
grup, este fie unul preluat de la grupurile de referință sau de aspirație, fie unul 
elaborat ad-hoc, dar care se caracterizează prin pregnanţă şi eficiență. 

Paradigma autoreglării funcționale , care invocă caracteristica definitorie 
a oricărui sistem cibernetic de a obține un răspuns eficient la o stimulare 
specifică, în urma unor reglări sinergetice care asigură o adaptare eficientă la 
mediu. Grupul, fiind considerat un sistem cibernetic, va manifesta şi el 
capacitatea de autoreglare funcțională care va conduce la elaborarea unor norme 
care să-i asigure coeziunea şi eficiența în activitate (D. Cristea, 1998). 

Considerăm că aceste paradigme au un caracter complementar, procesul 
elaborării normelor de grup fiind unul care implică o multitudine de factori 
psihoindividuali, psihosociali şi socioculturali. 


Caracteristicile structurilor normative. Structurile axiologic-normative 
care se dezvoltă în cadrul microgrupurilor sociale pot fi analizate şi 
caracterizate pe baza unui set de dimensiuni. Şi anume: 

1. Completitudinea, care indică gradul de acoperire normativă a diferitelor 
aspecte ale vieții de grup: realizarea sarcinii, raporturile interpersonale ş.a. 

2. Adecvarea, respectiv măsura în care normele corespund situațiilor 
concrete în care se află grupul, asigurându-i astfel eficiența psihosocială. 

3. Coerenţa, sau gradul de non-contradictorialitate, care să asigure 
racordarea armonioasă a diferitelor categorii de norme. 

4. Gradul de structurare, evidențiind nivelul de elaborare a sistemului 
normativ, începând de la nivelul de schiţă sau sugestie, şi terminând cu normele 
bine configurate, articulate şi implementate într-un sistem coerent și eficient. 

5. Flexibilitatea, care exprimă capacitatea de restructurare sau augmentare 
de noi elemente, în condiţiile schimbărilor situaţionale. Acest parametru este 
corelativ cu altele, referitoare la rezistența la schimbare, atitudinea față de 
inovare, sau față de deviaţionism. 

6. Diferenţierea, respectiv măsura elaborării unor seturi normative 
specifice diferitelor poziţii sau roluri din cadrul grupului. 

7. Compatibilitatea dintre sistemul normativ formal şi cel informal, 
parametru care condiţionează sensibil multe dintre procesele şi fenomenele 
psihosociale de grup: conflictualitatea, climatul psihosocial, leadership-ul ş.a. 

Caracteristicile structurii normativ îşi pune puternic amprenta asupra 
profilului psihosocial al grupului, influențându-i eficiența psihosocială. 

Cercetările noastre, precum şi alte studii, evidenţiază faptul că încă din faza 
inițială de constituire a grupului începe să se manifesta o structură motivaţional- 
atitudinală, care va cunoaşte o evoluţie foarte rapidă (v. 65, p. 31 ş.u.). 

Este evident că fiecare membru al grupului posedă o anumită configuraţie 
proprie a factorilor motivaționali şi atitudinali care, în contextul interacțiunilor 
sistematice din cadrul grupului în formare, se vor ajusta şi influența reciproc. 
Are loc un proces de polarizare, vectorizare şi organizare a respectivilor factori 
pe criterii de convergență, complementaritate, disjuncție sau divergență, 
rezultând - în final - o structură motivațională de grup. De altfel, nici nu este 
posibilă înțelegerea modului de funcţionare a grupului ca sistem fără a lua în 
considerare articularea şi armonizarea factorilor motivaţionali şi atitudinali 
individuali în cadrul unei structuri globale, relativ stabilă, în raport cu care 
grupul îşi îndeplineşte una dintre funcțiile sale de bază: satisfacerea diferențiată 
a trebuințelor membrilor săi. 

Corelativ vectorilor motivaţionali care îi animă, membri vor manifesta şi 
atitudinile şi comportamentele interpersonale, precum şi atitudinile membrilor 
grupului față de grup ca întreg, față de sarcina, față de alte grupuri, precum și 
față de elementele semnificative ale ambianţei fizice şi sociale. Astfel, în faza 
de maturizare a grupurilor se poate vorbi de o structură motivațional-atitudinală 
stabilă şi coerentă, care va reflecta unele dintre cele mai subtile relaţii dintre 
membri: acelea prin intermediul cărora îşi găsesc împlinirea aspirațiile şi 
trebuinţele care îi determină să participe la viaţa şi activitatea respectivului 
grup. Particularităţile acestei structuri reflectă cu mare fidelitate raporturile 
profunde dintre membri, pe de o parte, şi dintre aceștia şi grup, pe de altă parte. 
Este structura care evidenţiază cel mai bine fondul şi potenţialul energetico- 
dinamogen al grupului, constituind baza coordonărilor reciproce dintre membri. 

Ca şi în cazul celorlalte tipuri de structuri, cunoaşterea interpersonală şi 
modul de implicare în viața de grup constituie elemente condiționale de fond, 
care vor conduce progresiv la configurarea tuturor tipurilor de relaţii dintre 
membrii relaţii afective, de comunicare, de influență interpersonală, 
motivaţionale sau funcționale. Mai ales în prima etapă după constituire, când 
membrii grupului iau contact reciproc, procesele de percepţie, cunoaştere şi 
evaluare interpersonală ocupă o pondere aparte, prevalând asupra celorlalte 
categorii de procese psihosociale. Procesele evaluative prin intermediul unor 
modele şi criterii de natură psihosocială şi socioculturală sunt dublate de o 
raportare continuă la vectorii motivaţionali personali şi de grup, din perspectiva 
acestei duble analize rezultând, în final, atitudinile şi comportamentele reale 
sau virtuale ale membrilor. 

Acestea vor viza următoarele aspecte principale: sarcina şi condițiile 
realizării sale; coordonatele organizaţional-formale ale grupului; relațiile 
existente între membri şi între aceştia şi lider; influențele externe care se 
exercită asupra grupului; condiţiile de mediu în care se desfăşoară activitatea, 
climatul psihosocial al grupului, situaţiile problematice sau conflictuale din 
cadrul grupului, leadership-ul şi — mai ales — poziţia personală a fiecărui 
membru în cadrul sistemului grupal. 

Procesele  cognitiv-evaluative care conduc la formarea structurii 
motivaţional-atitudinale de grup nu se limitează în timp la faza constituirii 
colectivului, implicarea lor în dinamica grupului realizându-se pe tot parcursul 
funcţionării. Însăşi această structură, ca şi toate celelalte amintite anterior, au un 
caracter dinamic, implicând restructurări, remodelări şi readaptări, în funcţie de 
situaţiile concrete pe care le traversează grupul, dar şi membrii săi în mediul 
social extern căruia îi aparţin: familia, alte grupuri de apartenenţă, de referință 
sau de aspirație, organizaţiile cărora le aparțin ş.a. 

Pentru a releva complexitatea structurii motivaţionale a grupurilor, vom 
prezenta în continuare o listă a vectorilor motivaţionali întâlniți cel mai 
frecvent în cadrul situaţiilor de grup, listă care are la bază (în cea mai mare 
parte) studiile experimentale ale lui H. Murrey (1975). Acestea sunt trebuințe 
aferente următoarelor situații: 


1. Realizării de sine: nevoia de a obține rezultate superioare şi de a se valoriza 
în situaţii de grup şi extragrupal. 

2. Agresiunii : nevoia de răspuns prin forță la forță, sau la situații neplăcute 
cu măsuri forte. 

3. Autonomiei : nevoia de a fi liber şi independent. 

4. Afilierii: nevoia de apropiere, integrare şi interacțiune cu semenii. 

5. Contracarării : nevoia de a şterge o umilire sau devalorizare prin acțiune. 

6. Apărării : nevoia de ascundere sau justificare a greșelilor sau situaţiilor 
neplăcute pe care le-a trăit. 

7. Diferenţierii : nevoia de respect şi admiraţie faţă de un superior. 

8. Dominării : nevoia de influențare şi dirijare a conduitei altora prin 
sugestie, persuasiune, manipulare sau ordin (nevoia de putere). 

9. Supunerii : nevoia de a suporta pasiv acțiunile forțelor externe şi ascendența 
asumată de alți membri. 

10. Exhibării : nevoia de a face impresie şi de a se da în spectacol. 

11. Înlăturării răului : nevoia de a scăpa de o situație neplăcută sau primejdioasă 

12. Evitării situaţiilor neplăcute : nevoia de a evita acțiuni sau implicări care ar 
putea duce la eşec sau blam public. 

13. Existenţei sociale pozitive : nevoia de a manifesta simpatie şi dorința de a 
satisface nevoile altora, în scopul promovării unor relaţii pozitive. 

14. Ordinii : nevoia de coerenţă, ordine şi curățenie. 

15. Ludicului : nevoia de relaxare, distracţie şi joc. 

16. Rejectării : nevoia de „descotorosirii” de o persoană sau situație nesuferită. 

17. Senzualităţii : nevoia de tandreţe şi de căutare a plăcerilor senzuale. 

18. Sexului : nevoia de căutare şi cultivare a relaţiilor erotice. 

19. Ajutorării : nevoia de consolare, mângâiere şi protecție. 

20.Comprehensiunii : nevoia de a cunoaşte, înțelege, analiza şi interpreta. 

21.Cupidităţii : nevoia obţinerii excesive de bunuri, bani sau valori materiale. 

22. Securităţii personale şi familiale : nevoia de a se şti în siguranță şi de a avea 
viitorul asigurat. 


După cum se poate observa, aceşti vectori motivaţionali se pot afla într-o 
multitudine de relaţii, compatibile sau incompatibile, complementare sau de 
opoziție, conjunctive sau disjunctive etc. Analiza structurilor motivaționale 
oferă o cale eficientă de a înţelege aspectele de subtilitate ale vieții de grup, 
ceea ce va permite elaborarea unor strategii de intervenţie şi schimbare pozitivă 
în ceea ce priveşte performanța profesională şi socială a acestora 


pe 

oa pn co-acțiune. 

arcina reprezintă principalul factor care orientează și structurează activitatea 
grupului şi în raport de care se apreciază performanța profesională şi 
psihosocială a acestuia. Corelativ sarcinii se formulează scopul grupului, care 
include, pe lângă componentele tehnice ale acesteia, şi componentele 
“subiective, în special cele de ordin motivaţional, pasibile de a fi activate şi 
satisfăcute prin intermediul activităţii de grup. 

Sarcina este definită ca un ansamblu obiectiv de cerințe, condiții şi modele 
acţionale elaborate şi validate social, impuse din exterior sau adoptate prin 
consimțământ. Realizarea sarcinii presupune un plan conştient de conduită, 
implicând elemente de ordin cognitiv, volitiv, motivațional, aptitudinal şi 
acţional, subordonate unor exigențe de ordin psihosocial, material, tehnic şi 
tehnologic. În cadrul acestui proces sunt satisfăcute implicit şi motivațiile 
individuale şi de grup ale membrilor, rezultând astfel scopul, ca o sinteză a unor 
elemente de ordin obiectiv şi subiectiv. Analiza sarcinii, care este elementul 
constitutiv fundamental al oricărui grup, se realizează prin identificarea 
obiectivului socio-cultural căreia i se subordonează, relevarea funcțiilor 
psihosociale îndeplinite şi stabilirea structurii sale funcționale. 

Clasificarea sarcinilor de grup. 

După cum evidențiază numeroase cercetări experimentale, caracteristicile 
sarcinilor. influenţează considerabil toate procesele, structurile şi fenomenele 
psihosociale de grup, ceea ce impune o clasificare a acestora, astfel încât să 
poată fi stabiliți parametrii respectivelor condiționări. Astfel: 

a) În funcţie de natura activității principale pe care o impune realizarea 
lor, sarcinile pot fi intelectual-spirituale, tehnic-materiale şi organizatorico- 
coordonatoare. Cu evidente forme intermediare sau mixte. 

b) În raport cu obiectivul social căruia i se subordonează, sarcinile pot fi 
de execuție (tehnico-materiale), de decizie (aferente unor situaţii problematice), 
dezbatere (a unei situaţii de interes social) ; de proiect, creație, învățare; de 
divertisment, comerciale, financiare sau administrative. 

c) În funcţie de instanța care le formulează, sarcinile pot fi formale, 
impuse de un for supraordonat, în care prevalează exigenţele sociale şi tehnice; 
sau informale, adoptate prin consens de către grup, caz în care factorii subiectivi 
aferenţi scopului primează asupra celor tehnici, sarcina astfel rezultată având 
mai degrabă caracterul unui pretext. 

d) În funcţie de existența unor algoritmi rezolutivi, acreditaţi ca atare, 
sarcinile pot fi structurate, cu tehnologii de rezolvare bine stabilite, sau 
nestructurate, care lasă loc încercărilor, aproximărilor sau creației. 

e) În funcţie de natura relaţiilor funcționale dintre membrii, impuse de 
necesitatea realizării sarcinii, acesta poate fi adifivă, complementară, 
convergentă, conjunctivă, disjunctivă sau compensatorie (v. cap. 9). 

De specificat că cele mai multe dintre tipurile de sarcină întâlnite în 
practica socială au un caracter mixt, însă identificarea ponderii fiecăreia dintre 
formele menționate mai sus este deosebit de importantă, atât pentru înțelegerea 
unor fenomene psihosociale care apar în cadrul grupului (coeziune, climat, 
conflictualitate, performanţă ş.a.). Mai ales raportul dintre sarcina şi scopul 

grupului este deosebit de relevant, în măsura în care reflectă relația dintre 
obiectiv şi subiectiv , dintre formal şi informal în viaţa de grup. 

Prin structura sarcinii vom înţelege totalitatea relaţiilor funcţionale dintre 
membrii grupului, relaţii impuse de desfășurarea optimă a activităţii de realizare 
a obiectivului propus. Configuraţia specifică a relaţiilor funcționale va desemna 
tipul sarcinii care, de cele mai multe ori, poate fi reprezentată prin intermediul 
unui graf, respectiv a unei matrice asociate. Pe lângă dimensiunea tipologică, 
sarcina mai poate fi caracterizată prin: gradul de structurare, care exprimă 
existența modelelor, informaţiilor şi strategiilor explicite de realizare practică; 
modul de conexare cu sarcinile altor grupuri; complexitate; durata de realizare 
integrală ; utilitate şi importanţă socială etc. 

Tipul sarcinii, gradul de structurare şi modul de conexare la sarcinile altor 
grupuri sunt principalii factori care vor regla interacțiunile de bază ale 
membrilor grupului. De aceea, analiza celorlalte structuri (comunicaționale, 
socioafective şi de influență) va nectsita o raportare continuă la structura 
sarcinii; compatibilizarea şi armonizarea acestor structuri constituie calea cea 
mai sigură pentru creşterea performanțelor de grup, pe fondul pozitivării 
climatului şi relaţiilor interpersonale. 

După cum a rezultat din cele expuse anterior, structurile psihosociale ale 
grupului pot fi reprezentate prin grafuri cărora le pot fi asociate matricele 
corespondente. Astfel se deschide calea analizei logico-formale a structurilor de 
grup, având ca obiectiv optimizarea anumitor parametri structurali şi 
funcționali: performanța, climatul psihosocial, coeziunea, leadership-ul, gradul 
de conflictualitate, relaţiile interpersonale, raporturile intergrupale ş.a. (v. 65). 

În acest scop am introdus conceptul de congruență a structurilor de grup, 
indicator care exprimă gradul de compatibilitate funcțională dintre două sau mai 
multe structuri psihosociale de grup: structura sarcinii, comunicaţiei, influenţei 
şi socioafectivă . Conceptul a fost elaborat pe noțiunea matematică de “distanță” 
şi s-a dovedit extrem de relevant din punct de vedere teoretic, şi util din punct 
de vedere practic în proiectarea, controlarea şi corectarea dinamicii 
microgrupurilor sociale, în special a celor industriale, militare şi “de proiect”(v. 
65, p. 68).Cu cât un grup are un indice mai mare de congruenţă a structurilor sale 
funcționale cu atât performanța sa este mai bună, climatul psihosocial mai 
favorabil, tendința generală a unui astfel de grup fiind de evoluţie pozitivă. 
Dimpotrivă, o congruenţă scăzută indică disfuncționalități active sau latente la 
nivelul compatibilităților dintre structurile grupului. Performanţa grupului va fi 
scăzută, tendința generală va fi de înrăutățire a climatului psihosocial şi de 
alterare și mai accentuată a relaţiilor interpersonale. Principalele tipuri de 
sarcini, diferențiate după configuraţia relaţiilor funcţionale pe care le presupun, 
vor fi prezentate într-un capitol următor (v. cap. 9). Analiza structurii sarcinii 
reprezintă una dintre cele mai importante etape în activitatea psihosociologului 
de “proiectare” a grupurilor, precum şi în cea de diagnoză, prognoză şi 
optimizare a dinamicii microgrupurilor sociale. Toate celelalte structuri, ale 
comunicaţiei şi influenței trebuie să fie structurate astfel încât să rezultă un 
indice maxim de congruenţă, care este o premisă esenţială pentru obținerea unei 
performanţe superioare. 

Rezolvarea sarcinii presupune un ansamblu de relații între membrii grupului, 
dintre care cele strict funcţionale reprezintă numai o parte. Astfel, în urma unor 
cercetări sistematice asupra grupurilor de discuție, R. F. Bales evidențiază un 
număr de 12 categorii de interacțiuni, fiecare având un conţinut specific, după 
cum rezultă din tabelul de mai jos (v. 176; 122 ş.a.). 


1 Se arată solidar. 
2 Se arată destins. 
3 Îşi arată acordul 
4 Propune direcţii 
5 Exprimă opinii. 
6 Oferă informaţii 
7 Cere informaţie 
8 Solicită păreri 
9 Cere o direcţie. 
10 Dezaprobă 
11 Manifestă tensiune. 
12 Manifestă ostilitate 


Aria socioafectivă 
pozitivă: 


Aria sarcinilor 
socio-operatorii: 


Aria socioafectivă 
Negativă: 


După cum se observă, există perechi de categorii interacționale care 
corespund principalelor tipuri de probleme ivite în timpul rezolvării sarcinilor: 
) = probleme referitoare la informații; = probleme de evaluare; (e) = 
probleme de control; (d) = probleme legate de decizie; (e) = probleme legate de 
stările de tensiune; (f) = problemele referitoare la integrare. 

Conform tezei lui Bales, orice grup aflat într-o activitate de rezolvare a unei 
sarcini ( respectiv a unei probleme de interes comun) parcurge succesiv aceste 
faze, după reguli care conduc la un schemă-tip de rezolvare. Succesiunea este 
următoarea: informare asupra problemei- sarcină; evaluarea situației; căutarea de 
soluţii şi influențarea reciprocă pentru o anumită variantă rezolutivă; control 
interpersonal prin reacții afective faţă de mersul discuţiilor; luarea deciziei. 
Experimentele au fost desfăşurate pe grupuri diferite (grupuri informale, familii, 
clase, cluburi) şi în situaţii dintre cele mai variate, rezultatele obţinute 
confirmând teza de mai sus. Toate însă din categoria grupurilor de discuţii. 

De remarcat că în cazul altor tipuri de sarcină, interacţiunile funcționale 
dintre membri au o cu totul altă configuraţie. Astfel, în cadrul grupurilor de lucru 
(tehnico-executive), cu o sarcină de tip conjunctiv (lucrul la banda rulantă), 
relaţiile funcţionale au următoarea formă generală, având un caracter de co- 
acțiune, esenţial diferit decât în cadrul unui grup de dezbatere: 


A > B >C >D >E *F 


În acest caz, cel mai important factor care condiționează performanța 
profesională este cel legat de congruența structurilor de grup: relația funcțională 
directă (între B şi C — de exemplu, să fie dublată de o relație preferențială 
pozitivă şi reciprocă. În caz contrar apărând o evidentă disfuncționalitate la 
nivelul unei verigi care va afecta performanța întregului grup. 


Sintetizând cele expuse în cadrul acestui subcapitol, microgrupurile sociale 
ne apar ca nişte sisteme de interacțiuni care, odată stabilizate în cursul 
activităţilor comune, generează structurile psihosociale de grup; socioafective, 
de comunicaţie, influență, axiologic-normative şi motivaţional-atitudinale. 
Toate dezvoltate pe fondul activităţii de realizare a sarcinii. 

Dinamica interacțiunilor şi proceselor psihosociale amintite se manifestă sub 
forma unor fenomene care sunt specifice realității microgrupurilor sociale. 
Fenomenele sunt „produsele” direct observabile şi constatabile ale multiplelor 
procese psihosociale amintite în capitolele anterioare, însă particularizate la 
nivelul microsistemelor grupale. Dintre acestea, cele mai importante sunt 
următoarele: coeziunea, presiunea spre con, formism şi  deviaționismul; 
leadership-ul; gândirea de grup; facilitarea socială şi „lenea” de grup; 
climatul  psihosocial, stările conflictuale intra şi  intergrupale; 
dezindividualizarea, emoţiile de grup; imaginarul grupal; performanța 
grupului. La nivelul fenomenelor psihosociale menţionate se obiectivează 
particularitățile proceselor interacţionale, aici putând fi observate, identificate şi 
corectate acele elemente structurale şi funcționale care afectează într-un sens 
negativ viaţa de grup, cu efecte emergefte şi asupra macro-mediului social. 

. Coeziune, conformism şi deviaționism. 

Menţinerea grupului ca sistem coerent, unitar şi funcțional este rezultatul direct 
al convergenţei unor forţe centripete care menţin laolaltă membrii, contracarând 
forțele centrifuge care tind spre dezintegrarea sistemului. După cum remarca J. 
Maisonneuve, noțiunea de coeziune este fundamentală pentru studierea 
grupurilor, oferind totodată un suport operațional pentru cercetările 
experimentale şi acţiunile de intervenție (v. 80; 176; ). 

Coeziunea este definită ca totalitatea câmpului de forțe care are ca efect 
menţinerea laolaltă a membrilor unui grup, opunându-se forțelor 
dezintegratoare; astfel, coeziunea exprimă atracția globală pe care grupul o 
exercită asupra membrilor săi, prin intermediul funcției de control, a presiunii 
spre uniformitate şi a integrării afective a membrilor. Ceea ce are drept rezultat 
formarea grupului ca unitate dinamică de acțiune şi automenţinere, corelativ cu 
apariția sentimentului de “noi”, care prevalează asupra tendințelor centrifuge de 
autonomie individuală și diferenţiere. 


Coeziunea, ca fenomen central şi definitoriu pentru grup, are numeroase 
efecte psihosociale, dintre care menționăm: 

1. Apariţia unei unități psihologice a membrilor, adică a acelui sentiment de 
noi”, fără de care grupul nu poate fi conceput ca sistem psihosocial. 

2. Manifestarea unei presiuni spre uniformitate, prin dezvoltarea sistemului 
normativ şi de modele comportamentale, care reglează limitele între care 
conduita membrilor este considerată acceptabilă pentru unitatea grupului. 

3. Ignorarea, marginalizarea sau excluderea membrilor care manifestă 
sistematic o conduită deviaţionistă, care încalcă regulile, normele şi modelele 
comportamentale consensuale ale grupului. 

4. Creşterea controlului grupului asupra membrilor, uneori şi în afara 
contextului grupal, ceea ce constituie sfera virtuală şi informală de influenţă a 
acestuia, cu evidente valenţe socialitare. 

5. Intensifică relațiile socioafective pozitive dintre membri, în defavoarea 
celor negative, de indiferență, neimplicare sau respingere. 

6. Facilitează comunicarea grupală şi unitatea de acțiune, cu efecte notabile 
asupra performanțelor profesionale şi sociale ale grupului. 

7. Apariţia fenomenului „gândirii de grup”, atunci când căutarea 
unanimităţii şi presiunea spre uniformitate primează asupra oricăror alte 
argumente care pot intervenii în luarea unor decizii — cu efecte negative asupra 
calităţii şi adecvării acestora. 

8. Indice un puternic sentiment de protecție şi securitate membrilor, ceea ce 
se constituie ca un factor motivaţional important pentru apartenența la grup. 

9. Generează o stare de agresivitate potențială faţă de exterior, mai ales în 
condiţii de competiţie, confruntare sau chiar simplă conlocuire. 

10. Ca o sinteză a acestor efecte, ia naştere o relație dialectică între mediul 
psihosocial intern al grupului (In-Group) şi cel extern (Out-Group), ceea ce 
duce la configurarea unei „granițe? psihologice care delimitează grupul de 
mediul social extern: alte grupuri, persoane, organizații sau situații sociale. 


După cum se observă, coeziunea puternică poate avea atât efecte pozitive, 
(unitatea psihologică şi de acţiune, asigurarea protecţiei psihologice a 
membrilor, creşterea performanței ş.a.), cât şi negative (rezistenţa la schimbare, 
gândirea de grup, agresivitate potenţială, apariția unor norme limitative etc.). 


Factorii coeziunii. Având un caracter integrator în raport cu toate procesele 
interacţionale de grup, coeziunea ca fenomen psihosocial este rezultatul acțiunii 
unor foarte variate categorii de factori. 


O primă clasificare a acestora se face în funcție de zona de proveniență. 

(a) Factorii extrinseci sunt anteriori formării grupului şi țin de cadrele 
formale de ordin organizaţional sau sociocultural care impun anumite valori, 
norme şi modele care devin referenţiale funcţionale pentru membrii unui anumit 
tip de grup, imediat după formarea sa. Astfel, ia naştere o presiune externă care 
acţionează în sensul impunerii unei unități bazate pe reguli a căror încălcare se 
presupune că va fi sancţionată, atât de opinia publică şi structura 
organizaţională căreia îi aparține grupul (factori externi), cât şi de către ceilalți 
membri, care vor acționa ca exponenți ai opiniei publice (factor intern). 

Tot în categoria factorilor extrinseci putem aminti apariția conjuncturală a 
unor presiuni şi ameninţări la adresa grupului, ceea ce are ca rezultat creşterea 
coeziunii grupului, De regulă, cu cât presiunea exterioară este mai puternică şi 
mai arbitrară, cu atât coeziunea va creşte, ca o modalitate psihologică de 
contracarare a acesteia. În acest caz, este relevantă şi importanța subiectivă a 
aspectelor şi intereselor de grup care sunt amenințate de aceste presiuni externe: 
cu cât acestea sunt considerate ca fiind esenţiale pentru grup, cu atât rezistența 
asupra influențelor externe va fi mai mare, mai ales dacă nu se înţelege 
raționalitatea acestora. de remarcat că arbitrariul este totdeauna un factor nociv 
şi disfuncţional, care afectează profund relațiile interpersonale, climatul 
psihosocial, precum şi performanţele grupului sau organizaţiei. 

De asemenea, existența unui mediu extern concurențial sau conflictual este 
de natură să sporească coeziunea grupală, ca o modalitate de a creşte 
performanţa profesională şi psihosocială a grupului, făcând astfel față situaţiei 
în care se află în raport cu mediu social extern. 

(b) Factorii intrinseci sunt proprii grupului ca atare, rezultând în contextul 
interacțiunii dintre membrii, normele consensuale care fundamentează viața de 
grup, sentimentele şi motivațiile care se dezvoltă și acționează în acest context 
ş.a. Factorii intrinseci pot fi împărțiți în două categorii principale: 


. Factori socioafectivi, care sunt rezultatul atracţiilor şi respingerilor 
sociometrice dintre membrii grupului, dar şi al sentimentelor de identificare cu 
grupul, ambele fundamentate de valori, expectaţii şi motivații specifice. În 
termeni lewinieni, ansamblul acestor forțe constituie valența grupului, care este 
o măsură a atractivităţii pe care acesta o exercită asupra membrilor săi. 

În această categorie vom identifica: atracţia faţă de anumiţi membri ai 
grupului (jocul afinităţilor interpersonale), atracția unui scop comun, atracția 
față de o activitate comună care corespunde şi unor motivații individuale, 
atracţia apartenenței la grup (prin care individul se valorizează social, scăpând 
totodată de  insecuritatea specifică. persoanelor izolate şi neintegrate), 
satisfacerea prin grup a unor trebuințe individuale (nevoia de afecțiune, 
comunicare, ascendență, dependenţă, afirmarea de sine, nevoia de recunoaştere 
socială) ș.a. Atracția unei activități comune este, de asemenea, un factor 
important al coeziunii, în măsura în care atingerea scopului comun este o sursă 
de satisfacţie pentru membri, dar şi calea necesară pentru satisfacerea unor 
trebuințe individuale. 


). Factori socio-operatori, care se referă la forțele coezive rezultate în urma 
organizării interne a grupului ca sistem, precum şi a desfăşurării coordonate a 
activităţii de realizare a sarcinii şi de dezvoltare şi urmărire a țelurilor sale. Din 
această categorie amintim: distribuţia şi articularea rolurilor în cadrul structurii 
organizatorice a grupului, controlul şi coordonarea activităţii de către lider, 
interdependenţele create pe fondul realizării unei activități comune, structurarea 
reţelei de comunicaţie şi a celei de influență interpersonală ş.a. După cum s-a 
amintit anterior, când s-a prezentat structura sarcinii, aceasta impune totdeauna 
un sistem de interacțiuni necesare, fără de care nu ar putea fi realizată în condiţii 
de eficiență. Totodată, de aici rezultă necesitatea coordonării activității, ceea ce 
contribuie implicit la asigurarea coezivității grupului. 

De remarcat faptul că orice structură, odată constituită, va reprezenta un 
important factor de coeziune datorită funcţiilor integratorii pe care aceasta le 
îndeplineşte, paralel cu dezvoltarea unor mecanisme de autoreglaj (feed-back 
negativ) care tind să elimine perturbațiile şi disfuncţionalităţile care apar pe 
parcursul activităţii sistemului. 

După cum rezultă din cele de mai sus, fenomenul coeziunii grupale este 
strâns legat de problema normativității, care asigură un cadru referenţial pentru 
conduitele membrilor faţă de diferitele aspecte esenţiale ale vieții de grup: 
sarcina şi scopul grupului, activităţile aferente realizării sarcinii, relaţiile 
interpersonale pe orizontală și pe verticală, distribuţia rolurilor şi natura 
acestora, relaţiile lider-membri, raporturile cu mediul social extern (relaţia in- 
group - out-group) ş.a. Între coezivitate şi normalizare există o relaţie circulară 
de condiţionare reciprocă: nevoia de coeziune implică apariția unor norme şi 
modele , iar configurarea acestora va determina creşterea coeziunii grupale. 

Pentru determinarea indicatorilor de coeziune grupală se pot folosi mai multe 
metode, fiecare fiind susţinută de o anumită concepție teoretică privind natura 
forţelor de legătură dintre membri, şi dintre aceştia şi grup. 

Pornind de la concepția sociometrică, cea mai simplă metodă constă în 
calcularea diferențelor dintre relaţiile pozitive (de atracţie) şi cele negative (de 
respingere) care se manifestă între membrii grupului, preferințe evidențiate în 
urma aplicării unui chestionar sociometric. Deci, indicele de coeziune (Ic) se va 
calcula astfel: Ie = [(n+)— (n-)] / N , unde (n+) este numărul de alegeri, (n-) 
este numărul de respingeri sociometrice, iar N este numărul de membri ai 
grupului. Folosind o metodă mai elaborată (D. Cristea, 1982), se poate obţine un 
indicator de coeziune mult mai relevant, introducând diferențieri între alegerile şi 
respingerile bilaterale şi cele unilaterale. În acest caz, Ie se calculează astfel: 

Ic = [(2n*+) + (n+) — Qn*-) — (n-)] / N , unde n* reprezintă relaţiile 
bilaterale (de atracţie sau respingere), iar n relaţiile unilaterale. Ambele formule 
sunt normalizate, prin raportarea valorilor la numărul de membri ai grupului (N). 
Prin normalizare, indicatorii devin comparabili, chiar în situaţia în care grupurile 
respective au un număr diferit de membri. 


- Uniformitatea şi conformismul de grup. Unul dintre rezultatele directe ale 
coeziunii constă în apariţia unor presiuni psihosociale care tind să uniformizeze 
conduitele membrilor grupului. Interacțiunile sistematice dintre persoanele care 
formează un grup determină apariţia unor “uniformități” atitudinale şi 
comportamentale care capătă treptat caracterul unor norme şi modele cu valoare 
operaţională şi simbolică pentru apartenenţa la un anumit grup. Nerespectarea 
acestor prescripţii adoptate printr-un consens tacit echivalează cu respingerea 
valorilor colective şi este resimțită de membrii grupului ca o contestare, sau 
chiar ca un atac la principiile care stau la baza activităţii lor în comun. Reacţia 
este proporţională cu importanța normelor care sunt încălcate, frecvenţa acestor 
încălcări şi atitudinea adoptată de nonconformist la presiunile exercitate de 
grup. Reacţia este de asemenea diferită în funcţie de natura grupului, tipul 
sarcinii ce urmează a fi realizată în comun, gradul de constituire a culturii şi 
tradiţiilor de grup, personalitatea deviantului şi împrejurările în care se produce 
încălcarea sau contestarea normelor, statutul formal şi informal al deviantului în 
cadrul grupului şi în afara sa, importanța simbolică a valorii care este protejată 
şi promovată de norma încălcată, contextul social şi organizațional general în 
care funcționează grupul ş.a. 

Formarea normelor de grup se poate realiza în modalități diferite, putând fi 
explicate cu ajutorul următoarelor paradigme: 

a) Paradigma convergenței, prin care se constată că atitudinile, estimările şi 
conduitele membrilor converg către o valoare medie, mai ales în situaţiile lipsite 
de risc şi fără o presiune spre unanimitate. Este cazul estimărilor în cadrul 
efectului autocinetic, relevat experimental de M Sherif (1935). 

b) Paradigma polarizării, care evidenţiază formarea normelor prin adoptarea 
de grup a unei variante de conduită care nu corespunde unei valori medii, 
aceasta având însă valența unei oportunităţi resimțite, mai ales în situații care 
presupun asumarea unui risc sau presiuni spre realizarea unui consens. Este 
cazul unor situații care implică dezvoltarea sau adoptarea unor raționamente 
care să justifice soluţii sau atitudini într-un context problematic. 

c) Paradigma conformismului, care presupune adoptarea de către membri a 
unei conduite majoritare, deşi aceasta se află într-un dezacord flagrant cu 
opțiunea personală a acestora, conduită adoptată fie datorită nevoii imperioase 
de a fi acceptat de grup, fie datorită prestigiului virtual al unei majorități, fie 
datorită unei tendințe naturale de a imita un model care se bucură de o anumită 
prevalență numerică sau de altă natură. Situaţia este ilustrată de experimentul 
lui Asch (1956) vizând discriminarea cromatică. 

d) Paradigma inovării, care evidenţiază procesul adoptării unor norme ca 
efect al influenţei unei minorităţi, care oferă variante noi de conduită, mai ales 
în condiţiile uzurii normelor anterioare. Pentru detaliere, vezi 80, p. 305 ş.u. 


În cadrul grupurilor formale există două categorii de valori, norme şi modele 
comportamentale care au o funcţie prescriptivă pentru membri: (a) o primă 
categorie se referă la cadrul normativ oficial pe baza căruia s-a constituit grupul, 
cadru formulat la nivelul organizației sau instituției sociale căreia îi aparține 
grupul; (b) o a doua categorie se construieşte progresiv pe parcursul funcționării 
grupului, având un caracter spontan şi informal. Raportul dintre componenta 
formală şi cea informală a normelor de grup are o importanță majoră atât pentru 
desfăşurarea activităţii de realizare a sarcinii, cât şi pentru dinamica generală a 
proceselor psihosociale care au loc în acest context. Deşi în cazul grupurilor 
informale, aparent nu există un cadru normativ instituțional cu valoare 
prescriptivă pentru comportamentul membrilor, în realitate acest sistem 
referenţial există, fiind preluat selectiv din ansamblul valorilor, normelor şi 
modelelor sociale specifice unui anumit spaţiu cultural, existând şi în acest caz 
o presiune pentru uniformitate şi conformism. 

Din perspectivă psihoindividuală conformismul este resimțit ca o garanție a 
acceptării de către grup, a funcționării, supraviețuirii şi menţinerii unității 
acestuia în contextul presiunilor la care este supus; implicit, conformismul 
creează un sentiment de securitate individuală şi colectivă, realizându-se astfel 
una dintre funcţiile esenţiale ale grupului ca sistem dinamic orientat spre 
realizarea unor obiective specifice. 

Deviaţionismul reprezintă tendința îndepărtării de la prescripţiile care 
definesc implicit comportamentul considerat “normal” de către grup, sau - mai 
grav - faptul negării valorilor, normelor şi modelelor acceptate de grup ca având 
o funcţie constitutivă sau reprezentativă pentru existența şi activitatea sa. 
Deviaţionismul poate îmbrăca diferite forme şi grade de intensitate, începând cu 
simpla atitudine fantezistă a unor membri, considerată ca un capriciu 
nesemnificativ pentru viaţa de grup, până la comportamentul criminal, care 
atacă însăşi fundamentele existenței individuale şi sociale. Însă, raportul dintre 
deviaționism şi conformism este mult mai complex şi poate evolua în funcție de 
situație. Astfel, în măsura în care conformismul excesiv înseamnă un 
conservatorism care blochează orice tendință de inovare sau înnoire, 
deviaționismul poate îndeplini o funcție pozitivă atunci când exprimă tendinţe 
fireşti de perfecționare, evoluţie sau schimbare, care se pot dovedi benefice 
pentru destinul social al grupului. Dacă deviaţionistul rămâne singur, fără ca 
atitudinea lui să genereze prozelitism, atunci el va fi supus unor presiuni din ce 
în ce mai mari, va fi izolat și - în cele din urmă - exclus. Momentul cel mai 

semnificativ în acest proces de confruntare dialectică dintre conservatorism şi 
modernism este acela în care contestatarul polarizează în jurul său mai mulți 
membri, devenind lider al unei mişcări de înnoire. În acest caz, contestatarul de 
vine reformator, prin promovarea unor noi modele şi norme, în consens cu noile 
circumstanțe în care se găseşte grupul. Odată instituite noile norme şi modele, 
procesul natural de stabilizare va conduce la apariția unor presiuni care impun 
atitudini conformiste în raport cu noile referențiale morale şi comportamentale 
ale grupului, urmând o perioadă de stabilitate în care se cristalizează noile 
coordonate ale vieții de grup. 

Într-un sens mai general, alienarea, delincvenţa şi criminalitatea pot 
considerate forme extreme de deviaţionism, care sunt reprimate de societate în 
aproape toate împrejurările. Acele rare situaţii când acest lucru nu se întâmp 
se referă la o interpretare politică a unor acţiuni violente, considerate forme d 
protest şi modalități extreme de luptă pentru obținerea unor drepturi şi 
eliminarea unor discriminări de ordin etnic, religios sau economic. Schimbările 
violente prin revoluţii sunt exemple elocvente în acest sens. 

Rezistenta împotriva deviaţionismului este efectul direct al conformismului 
dar exprimă totodată o subtilă relaţie de condiţionare reciprocă dintre tendințe 
care se manifestă în cadrul grupului, motivaţia membrilor şi situația socială 
generală în care evoluează viața de grup: o atitudine care într-o anumită 
împrejurare poate fi considerată intolerabilă de către grup, promotorul ei putând 
suporta sancțiuni foarte severe, în altă împrejurare poate apărea ca o soluţie 
oportună şi dezirabilă pentru evoluția grupului, deviaționistul fiind perceput ca 
un erou plin de curaj, care oferă o nouă deschidere vieţii colective. 

Deosebit de interesant pentru viața de grup este cazul “deviaţionistului 
tolerat”, însă transferat în derizoriu ca obiect de amuzament; este vorba de 
realizarea unei “supape psihologice” prin care se diminuează tentaţiile de 
manifestare nonconformistă a membrilor. În acest caz, ridicolul este folosit de 
grup ca armă de apărare, dar totodată şi ca mijloc de divertisment, care 
generează un nou factor de coeziune grupală. 

Trebuie observat că reacția de respingere a conduitelor deviaționiste se 
înscrie în sfera unui fenomen psihosocial mai larg, acela al rezistenței la 
schimbare. Pentru realizarea funcţiilor sale, în special a celor de natură 
psihosocială, grupul are nevoie de stabilitate şi coerență. Numai în acest caz 
membri se pot simţi în siguranță şi protejaţi de către grup. Or, orice schimbare 
implică un anumit grad de neprevăzut şi incertitudine, ceea ce generează 
anxietate, stres şi nesiguranță. În consecință, este firesc ca orice schimbare, cu 
cât este mai amplă, să trezească sentimente de respingere şi rezistență, 
amplificând tendinţele conservatoriste. 

De aceea, orice intervenţie, care implică în mod firesc şi anumite schimbări 
la nivelul unor coordonate ale vieţii şi activităţii de grup, solicită în mod necesar 
o etapă pregătitoare, în care să se prezinte avantajele noutăţilor preconizate, 
precum şi riscurile menţinerii situaţiei anterioare. Este necesar să se realizeze 
anumite nuclee intra-grupale de promovare a noilor norme şi modele, prin 
atragerea în acţiunea reformatoare a liderilor informali, precum şi raportarea la 
modelele oferite de anumite grupuri de referință sau de prestigiu. 

Unele aspecte deosebit de interesante privind dinamica constituirii 
microgrupurilor, acțiunea unor factori de coeziune, precum şi raporturile dintre 
fenomenele  in-group şi out-group au fost evidențiate în cadrul unui 
experiment clasic, desfăşurat de M Sherif, în cadrul unei colonii de 24 de băieţi, 
având un statut social omogen şi un profil normal al personalităţii. Subiecţii 
erau necunoscuți unii altora, iar desfăşurarea experimentului în cadrul unei 
colonii a eliminat complet influența unor factori externi. Desfășurarea 
experimentului a implicat patru etape, după cum urmează. 

1. În prima etapă, care a durat trei zile, băieţii au desfăşurat împreună 
diferite activităţi libere sau comandate, creându-se astfel posibilitatea formării 
unei rețele de afinități interpersonale, reţea evidenţiată prin intermediul unor 
discuţii sociometrice şi a observaţiilor directe. 

2. În a doua etapă, băieţii au fost împărțiți în două grupuri, spărgându-se 
sistematic toate preferinţele sociometrice evidenţiate anterior. In cadrul celor 
două grupuri s-au desfăşurat activităţi separate, care au durat cinci zile, 
oferindu-se astfel posibilitatea unei mai bune cunoaşteri interpersonale, 
corelată cu acomodarea reciprocă a membrilor şi distribuția unor roluri în 
cadrul activităţilor grupale. Ceea ce a condus la formarea unor noi structuri 
preferenţiale, complet diferită de cea din prima etapă, însă şi a unei structuri 
socio-operatorii, adecvată specificului activităților comune. Astfel, cele două 
grupuri se constituie ca unități psihosociale distincte, în cadrul cărora se 
manifestă factori specifici de coeziune şi elemente de recunoaştere grupală 
(atribuirea spontană a unui nume comun, semnale de recunoaştere etc.), pe 
fondul unei distincţii nete între „noi” şi „ei” şi a apariţiei unor tendinţe de 
rivalitate. Însă, cel mai pregnant fenomen observat a fost cel al endofiliei, noile 
preferinţe interpersonale manifestându-se aproape în totalitate față de membrii 
aceluiași grup, în pofida afinităților manifestate anterior, în cursul primei etape. 

3. În a treia etapă s-a dat curs dorinței de rivalitate, organizându-se 
competiţii între cele două grupuri. Acest fapt a condus la apariţia unui climat 
de tensiune, cu multe conflicte intergrupale, provocări, agresivitate şi chiar 
injurii — tendințe manifestate mai ales la nivelul grupului învins. Apar 
stereotipuri agresive, prin care membrii grupului advers sunt catalogați in- 
corpore. Aceste fenomene negative nu au putut fi atenuate, cu toate eforturile 
experimentatorilor, ele având chiar tendința de a se extinde. 

4. În această etapă s-au căutat diferite mijloace de a combate tensiunile 
intergrupale şi stereotipurile agresive, fie prin desfăşurarea unor acțiuni în 
comun, fie organizând competiții cu un al treilea grup, ceea ce nu a făcut decât 
să extindă sfera fenomenelor negative semnalate anterior. Singura cale care a 
dat rezultate pozitive a fost aceea a impunerii unei sarcini comune, a cărei 
rezolvare nu era posibilă decât prin colaborarea celor două grupuri. Efectul 
benefic astfel obținut este evidenţiat şi de rezultatele unui nou test sociometric, 
aplicat întregii colonii, care relevă că cca. 30 % dintre noile opţiuni sunt 
manifestate către membrii grupului advers, pe fondul atenuării sensibile a 
conduitelor agresive şi şicanatorii. 


Concluziile acestui studiu sunt deosebit de importante, prin evidenţierea 
fenomenului endofiliei, semnalarea apariţiei spontane a unor modele 
competiționale intergrupale — care pot conduce la manifestarea unor tendințe 
agresive şi şicanatorii. Totodată, se evidenţiază şi posibilitatea depăşirii unor 
astfel de situații negative, prin apariţia unor motivații comune şi a unor 
obiective care nu pot fi realizate decât prin unirea forțelor şi resurselor . 

a, coordonarea și controlul act ților ezintă una dintre cele mai 


importante componente ale vieţii de grup, aceasta fiind strâns legată de 
procesele de influență şi distribuire a puterii între membri. Toate acestea sunt 
strâns legate de noțiunea de leadership, esenţială pentru înţelegerea proceselor şi 
fenomenelor psihosociale care au loc în cadrul microgrupurilor sociale. 
Problematica leadership-ului, a liderului şi stilului de conducere a suscitat un 
număr considerabil de cercetări teoretice şi experimentale, fiind una dintre 
temele centrale ale psihosociologiei grupurilor sociale (65; 80; 112; 137; 147; 309 
şa.). Însă, pe fondul acestor cercetări, extrem de diversificate, se observă lipsa 
unei concepţii metodologice riguroase, suficient de coerentă în aspectele ei 
generale, care să permită integrarea rezultatelor studiilor într-o concepție 
teoretică unitară și eficientă din punct de vedere operaţional. Aflându-ne în fața 
unui volum considerabil de date experimentale, obținute în condiţii conceptuale 
şi metodologice foarte diferite, acestea au un caracter fragmentar, fiind necesară 
o selecţie atentă a acelora care prezintă o suficientă relevanță practică. Aceste 
ambiguități se mențin deseori şi la nivelul definirii unor noțiuni aferente. Astfel, 
în literatura de specialitate vom întâlni peste 150 de definiţii date fenomenului 
de leadership, multe având însă multiple convergenţe conceptuale. 

Definirea şi caracterizarea leadership-ului. Fiind prin excelență un 
fenomen de relaţie, leadership-ul apare în mod spontan, dar necesar, sub 
incidența unei serii de procese psihosociale de grup: procese cognitiv- 
evaluative, motivaţional-atitudinale, socioafective, de comunicare şi influenţă, 
normativ-axiologice şi funcţionale, toate manifestându-se în contextul generat 
de activităţile aferente realizării sarcinii. 

Adoptând o perspectivă operaţională, prin /eadership vom înțelege 
ansamblul relațiilor intra- şi inter-grupale prin intermediul cărora o persoană 
Sau un grup de persoane influențează comportamentul de grup, dirijează, 
supraveghează şi controlează activităţile specifice, asigurând menţinerea 
grupului ca sistem organizat. Implicit, leadership-ul vizează procesele şi 
fenomenele psihosociale legate de exercitarea funcţiilor de decizie, organizare, 
conducere, coordonare şi control în cadrul microgrupurilor sociale. Din definiţia 
de mai sus, rezultă că leadership-ul se fundamentează în principal pe relaţiile de 
influenţă din cadrul grupurilor (respectiv, structura puterii), şi este strâns legat 
de alte câteva noțiuni adiacente: /ider, stil de conducere, persoane centrale, 
activitate de grup şi performanţă — profesională şi psihosocială. 

Problematica leadership-ului implică trei aspecte esențiale, aflate într-o 
relaţie dialectică, de condiţionare reciprocă: 

(a) Aspectul funcțional, referitor la rolul pe care îl are actul conducerii în 
desfăşurarea activităţilor, realizarea sarcinii şi menţinerea grupului ca sistem 
coerent, precum şi la condiţiile în care această funcție se poate realiza ca urmare 
a unui ansamblu structurat de influenţe psihosociale interne şi externe. 

(b) Aspectul re/ațional, prin care se evidenţiază raporturile interindividuale 
dintre /ider, persoana centrală şi ceilalţi membri ai grupului în contextul 
exercitării funcţiilor legate de decizie, conducere şi control. Se au în vedere atât 
relaţiile formal-instituiţionalizate, cât şi cele informale. 

(c) Aspectul aptitudinal, referitor la capacităţile şi calitățile psihoindividuale 
ale celor implicați în exercitarea conducerii, organizării, coordonării şi 
controlului, atât în ceea ce priveşte activitatea de realizare a sarcinii, cât şi 
celelalte activități psihosociale conexe (menţinerea echilibrului intern, 
rezolvarea conflictelor, asigurarea coeziunii grupului, dezvoltarea relaţiilor cu 
alte grupuri, rezolvarea problemelor membrilor , reprezentarea externă etc.). 


Elementul principal al leadership-ului îl reprezintă „persoana centrală”, 
înţeleasă în sensul dat de S. Freud acestui termen, ca „individul în jurul căruia 
un grup se cristalizează, şi cu care ceilalți membri se identifică” (v. 107). De 
cele mai multe ori, persoana centrală se identifică cu liderul grupului, deşi nu în 
mod necesar. În urma cercetărilor noastre rezultă că de cele mai multe ori avem 
de-a face cu situații mult mai complexe, constând fie în existența a doi lideri 
complementari („specialistul tehnic al sarcinii” şi „specialistul în probleme 
socioafective”), fie existența unui „nucleu de influență şi control”, în care mai 
multe „persoane centrale” exercită conducerea şi controlul vieții şi activităţii de 
grup, constituindu-se astfel un subsistem de putere în cadrul grupului (v. 65). 

De altfel, în toate cazurile referitoare la grupurile formale, se manifestă 
fenomenul  dedublării structurii de influență. în două componente 
complementare: una preponderent formală, impusă prin desemnare de către o 
instanță superioară, cealaltă preponderent informală şi spontană, ceea ce 
conduce deseori la apariţia unei situaţii de concurență, complementaritate sau 
conflict dintre cele două structuri, respectiv între cei doi lideri, între lider şi o 
altă persoană centrală, sau chiar între lider şi grup. În oricare situaţie, 
leadership-ul poate fi interpretat din două perspective complementare. Astfel: 

(4) Din perspectivă funcţională, leadership-ul are următoarele caracteristici 
generale, relevate în urma unei sinteze bibliografice, confirmată şi de studiile şi 
observaţiile noastre pe diferite categorii de grupuri : 

1. Leadership-ul este rezultatul unui proces dinamic de relaționare 
interpersonală şi condiționare reciprocă între factori ținând de contextul socio- 
cultural, sarcină, situație, personalitatea liderului şi a membrilor, precum şi de 
sintalitatea grupului. 

2. Leadership-ul este implicit şi un proces tranzacțional, constând în 
schimburi de resurse între lider şi membri, conforme cu structura motivaţională 
a acestora şi a grupului ca întreg (v. cap. 4.1.). 

3. Leadership-ul este totodată un proces de cooperare între lider şi membri, 
în virtutea motivaţiilor comune legate de realizarea scopului şi menţinerea 
coezivității grupului, ca o condiţie esenţială a ființării sale. Cu alte cuvinte, este 
un proces vectorizat, în sensul atingerii unor obiective explicite sau implicite. 

4. Leadership-ul este şi expresia unui proces transformaţional, în măsura în 
care, datorită dinamicii sale, determină schimbări cognitive, axiologice, 
atitudinale, motivaţionale şi comportamentale, atât la nivelul membrilor, cât şi 
la acela al grupului ca sistem coerent şi unitar. (v. şi D.R. Forsyth, în 80, p.334). 

5. Leadership-ul reprezintă o dimensiune centrală a vieții de grup, 
condiționând în mod esenţial toate celelalte procese şi fenomene psihosociale: 
relațiile interpersonale, climatul psihosocial, conflictualitatea latentă sau 
manifestă, coeziunea, performanţa, relațiile inter-grupale şi prestigiul grupului. 

(B) Din perspectivă comportamentală, pot fi identificate trei categorii de 
leadership, în funcţie de orientarea prioritară pe activitatea de realizare a 
sarcinii, pe cea referitoare la problematica umană, psihosocială a grupului, sau 
pe reprezentarea grupului în exterior. Vom avea astfel fie un /eadership de 
relaţie, fie unul de lucru, fie unul de reprezentare. Evident, de cele mai multe 
ori, avem de-a face cu o multitudine de situaţii intermediare, în care ponderea 
acordată celor trei problematici este semnificativă pentru configurarea unui 
anumit tip de leadership. Caracteristicile comportamentale ale celor trei tipuri 
de leadership sunt următoarele. 

1. Leadership-ul de lucru implică conduite orientate prioritar pe realizarea 
optimă a sarcinilor, pe baza unui control riguros asupra comportamentelor 
membrilor şi a diferitelor activităţi de natură tehnică. Acest fapt presupune o 
distribuție riguroasă a sarcinilor de lucru pe fiecare membru, stabilirea clară a 
tehnologiilor şi a criteriilor de calitate, precum și gestionarea eficientă a 
timpului de lucru. Valoarea centrală este eficiența profesională. 

2. Leadership-ul de relație presupune orientarea prioritară pe aspectele 
socio-emoţionale şi motivaţionale ale grupului, menţinerea unui climat tonic, pe 
fondul promovării unor relații pozitive și suportive între membri. Această 
orientare presupune acordarea unui sprijin emoțional permanent membrilor, 
venirea în întâmpinarea motivaţiilor personale sau de grup, precum şi 
menţinerea unităţii şi coeziunii grupului. Valoarea centrală este aceea a unui 
climat relațional şi afectiv cât mai pozitiv. 

3. Leadership-ul de reprezentare presupune orientarea prioritară asupra 
acţiunilor de promovare în exterior a unei imagini pozitive a grupului şi a 
conducerii sale. Este o acţiune „de faţadă”, întâlnită deseori atunci când grupul 
face parte dintr-un sistem organizațional greşit conceput și condus, în cadrul 
căruia forma prevalează asupra conținutului. Este cazul unor instituții artificial 
construite din considerente politice, deci extraprofesionale, în care activitatea 
principală este aceea de promovare unei imaginii hipertrofiate a liderului sau a 
partidului din care provine. Forma artificială se substituie oricărui criteriu de 
eficienţă. Valoarea centrală este aceea a unei imagini pozitive cu orice preț. 


O anumită deficiență a diferitelor studii privind leadership-ul şi tipologiile 
sale, este acea că această dimensiune esențială a vieții de grup este abordată „în 
sine”, în afara unei concepții mai largi, de natură deterministă. Considerăm că 
pentru oricare proces şi fenomen psihosocial există a serie de factori 
determinanți şi condiţionali, situaţia şi contextul având un rol esențial în modul 
lor de configurare şi manifestare. De aceea, mai important decât a constata care 
este profilul psihosocial al unui anumit tip de leadership este demersul de a 
identifica factorii care determină şi condiționează apariția acestuia. Orice 
acţiune de intervenţie optimizatoare în cadrul grupurilor sociale nu este posibilă 
fără acest demers preliminar. 

O ultimă remarcă la aceste probleme teoretice generale privind leadership-ul 
este acea referitoare la locul şi rolul esenţial al liderului și a stilului său de 
conducere în configurarea leadership-ului, adoptând însă o perspectivă 
dialectică, situațional-deterministă, singura care poate asigura eficiența unor 
acţiuni de intervenţie şi schimbare în cadrul diferitelor categorii de grupuri. 

Funcţiile leadership-ului, respectiv ale liderului. În calitate de structură 
centrală a oricărui tip de grup, aceea care asigură funcționalitatea sistemului în 
raport cu obiectivele sale constitutive, leadership-ul îndeplineşte o serie de 
funcţii psihosociale, orientate pe două direcţii principale: internă şi externă. 

a) Funcţiile interne (in-group), care asigură funcționalitatea grupului ca 
sistem coerent, orientat teleologic şi vizând o serie de criterii de eficienţă; 

b) Funcţiile externe (aut-group), prin care se realizează conexiunea, 
armonizarea şi integrarea grupului cu ale elemente ale sistemului social: 
persoane, grupuri, organizaţii şi instituții. 

(A). În plan intern, leadership-ul îndeplineşte trei funcţii principale, aflate 
într-o strânsă relaţie de condiționare reciprocă — şi anume: 

(1) Funcţia socio-operatorie: prin care se realizează coordonarea tehnică şi 
tehnologică a activităţii de realizare a sarcinilor şi de îndeplinire a obiectivelor 
conexe, legate de acestea: precizarea obiectivelor şi a caracteristicilor acestora; 
distribuirea de roluri funcţionale precise membrilor; asigurarea tehnico- 
materială; proiectarea, organizarea, coordonarea şi controlul activităţilor 
tehnologice; distribuirea sistematică a informaţiilor necesare desfăşurării 
procesului tehnologic; găsirea unor soluții vizând corectarea unor 
disfuncţionalități tehnice; stimularea eforturilor pentru inovarea tehnologică; 
menţinerea relaţiilor funcţionale optime cu alte grupuri conexe ş.a. 

(2) Funcţia socio-afectivă: care constă în menţinerea relaţiilor interpersonale 
pozitive, crearea unui climat psihosocial favorabil şi a unui moral ridicat; 
facilitarea contactelor afective informale; stimularea şi motivarea membrilor 
grupului în scopul obţinerii unor performanţe superioare, dar şi de satisfacere a 
unor nevoi personale; rezolvarea unor probleme personale, extragrupale ale 
membrilor grupului ş.a. 

(3) Funcţia de gestionare şi de intervenţie optimizatoare în cadrul proceselor 
şi fenomenelor psihosociale generale, aferente funcționării grupului ca sistem: 
asigurarea coeziunii şi stabilităţii grupului; prevenirea, gestionarea şi rezolvarea 
situaţiilor conflictuale ; reorientări strategice privind obiectivele generale ale 
grupului, din punct de vedere profesional şi psihosocial; generarea şi menţinerea 
unei culturi de grup de calitate. 

(B) În plan extern, leadership-ul îndeplineşte două funcţii principale, în 
strânsă legătură cu relațiile necesare ale grupului cu mediul său social: 

(1) Funcţia de reprezentare, prin care se proiectează în exterior imaginea 
grupului valorizată din punct de vedere profesional, social şi cultural. Prin 
intermediul acestei funcţii, liderul personifică grupul, devenind un simbol social 
al acestuia şi condiționându-i astfel recunoaşterea şi prestigiul. Personalitatea 
liderului şi stilul său de conducere influențează semnificativ funcţia sa de 
reprezentare socială a grupului, condiționând modul cum este perceput, 
interpretat şi valorizat în exterior. 

(2) Funcţia de racordare şi integrare a grupului în cadrul unor structuri 
sociale mai largi. Poate fi vorba de alte grupuri cu care se află în relații de 
colaborare profesională, organizaţii de diferite tipuri ş.a. Este o funcție 
importantă, care condiționează schimburile materiale, informaţionale şi 
culturale cu mediul social extern, fără de care grupul nu poate ființa. 


e 

Tipurile principale de leadership. Constituirea şi funcționarea sistemului de 
putere şi de influenţă în cadrul grupului (deci a leadership-ului) se pot realiza în 
moduri destul de diferite, în funcţie de o multitudine de factori determinanti, la 
care ne vom referii ulterior. Se pot identifica totuşi câteva modele generale de 
leadership, în funcţie de următoarele criterii. 

(a) În funcţie de factorul | preponderent î în jurul căruia se structurează și se 
centrează activitatea de conducere, leadership-urile pot fi: 

e Centrate pe sarcină, în care activitatea de realizare a acesteia la nivelul cel 
mai înalt de eficiență şi calitate fiind elementul determinant, căruia i se 
subordonează toate celelalte aspecte ale vieții de grup. Deci: „performanță 
profesională în primul rând şi cu orice preț”. 


„e  Centrate pe persoană, în care principalele eforturi ale sistemului de putere 


sunt orientate prioritar pentru promovarea imaginii şi prestigiului liderului, 

ajungându-se până la un adevărat „cult al personalităţii”. Deci: „liderul este 

principala rațiune de a exista a grupului”. 
„e  Centrate pe grup, în care menținerea unităţii şi coeziunii grupului se 

constituie ca elementul determinant al modului cum se structurează şi se 

orientează activitatea de conducere. Deci: „unitatea psihologică indisolubilă 

a grupului înainte de orice”. 
ate pe membri, prin care se vizează în primul rând satisfacerea ' 
otivațiilor individuale ale membrilor, grupul constituindu-se astfel ca un 
simplu cadru necesar în care se poate realiza acest lucru. Deci; ,„ interesel 
embrilor ca persoane au prioritate absolută”. = pi 
Amorfe, î în cadrul cărora nu există o orientare coerentă şi stabilă în sensul 
unei anumite priorităţi, aceasta variind în funcţie de conjuncturi şi de diferiți 
factori aleatori. Deci: „ grupul în bătaia vânturilor”. 


(b) În funcție de modul cum se exercită puterea şi cum se iau deciziile, 
putem identifica următoarele tipuri principalele de leadership : 

o  Autoritare, în care deciziile şi toate măsurile sunt luate de lider, fără să 
consulte sau să informeze membrii grupului, fără să transfere nimic din 
atributele puterii, însă şi fără să-şi asume responsabilitățile aferente 
măsurilor luate. Deci: „grupul sunt eu !”. 

o Democrate, presupunând consultarea şi informarea membrilor asupra 
deciziilor şi acţiunilor întreprinse, însă liderul asumându-și totodată 
responsabilitatea măsurilor adoptate. Deci: „consult şi informez, însă eu 
decid şi răspund”. 

e Participative, în care deciziile şi diferitele măsuri se iau în urma implicării 

deliberative a tuturor membrilor, grupul ca totalitate asumându-și şi 

responsabilităţile aferente; liderul va îndeplini un rol.de moderator, 
coordonând după aceea activităţile prin care se îndeplinesc deciziile luate de 
grup. „Deci: „grupul decide prin deliberare, dar şi răspunde în totalitate”. 

Nonimplicative, în care nu se manifestă consecvent un anumit centru de 

putere şi de luare a deciziilor, ceea ce implică o slabă structurare a relaţiilor 

de putere şi influenţă în grup, în condiţiile unui lider foarte puţin implicat în 
activitatea de conducere. Deci: „totul la voia întâmplării”. 


o 

derul şi stilul său de conducere. După cum s-a arătat, microgrupurile 
sociale pot fi văzute ca sisteme complexe cu autoreglare, comportând o serie de 
subsisteme relaţionare - respectiv structurile subiacente. Printre acestea se află 
și subsistemul relațional aferent conducerii şi coordonării activităţilor de grup, 
respectiv exercitarea puterii în grup. Acest subsistem este numit în mod curent 
leadership, acesta configurându-se în principal în jurul liderului. 

În cadrul unei definiții clasice, prin lider vom înțelege persoana care are un 
rol central în activitatea de conducere şi reprezentare a grupului. Aceasta 
implică o serie de acțiuni specifice: luarea deciziilor, planificare, organizare, 
coordonare, control, negociere, reprezentare ş.a. Cu alte cuvinte, liderul este cel 
în jurul căruia se configurează structura de putere a grupului, precum şi toate 
celelalte structuri: socioafectivă, de comunicaţie şi de influență, motivaţional- 
atitudinală și normativ-axiologică — toate acestea pe fondul activităţii principale 
de realizare a sarcinii, respectiv atingerea scopurilor grupului. 

Problematica liderului trebuie abordată din mai multe perspective 
complementare: 

a) statutul formal şi informal pe care îl deține în structura de putere a 
grupului şi organizației (instituţiei) din care face parte; 

b) funcţiile profesionale, psihosociale şi de reprezentare îndeplinite de lider 
în cadrul activităților specifice grupului; 

c) liderul ca persoană, având o anumită personalitate şi un set determinat de 
aptitudini psihosociale, intelectuale şi profesionale; 

d) stilul de conducere, înţeles ca maniera particulară în care liderul își 
configurează rolul şi îşi îndeplineşte funcţiile aferente poziţiei sale. Este o 
structură relaţională specifică, prin intermediul căreia se coordonează şi se 
controlează activitatea grupului de către un anumit lider, aflat într-o anumită 
situaţie psihosocială şi având de realizat o anumită sarcină. 


În baza consideraţiilor teoretice anterioare privind interacţiunea nivelurilor 
structurii sociale, trebuie remarcat faptul că particularitățile relației de 
conducere nu derivă univoc din specificul interacțiunilor intra-grupale; multe 
dintre atributele şi trăsăturile leadership-ului rezultă din natura influențelor 
socioculturale externe, în special a celor ținând de un anumit sistem social şi 
cultural, de o anumită “cultură organizațională”, precum și din particularitățile 
organizației sau instituției din care face parte grupul respectiv (v. 65). Sistemul 
politic din spaţiul respectiv, tipul şi caracteristicile organizaţiei, structurile 
ierarhice ale acesteia, modul de exercitare a autorității de către nivelurile 
ierarhice superioare, natura mecanismelor de “delegare a puterii” ş.a. vor 
influența într-o măsură considerabilă comportamentul real al liderului aflat în 
situaţia de conducere. În consecinţă, apreciem că stilul de conducere adoptat de 
lider va reflecta într-un mod sintetic atât determinările de ordin exterior, cât şi 
particularitățile personalităţii liderului şi cele ale structurii grupului ca atare 
(sintalitatea, ca profil psihosocial al acestuia). 

Trebuie făcută însă şi o anumită distincţie între tipologia leadership-ului — 
prezentată mai sus - şi stilul de conducere al liderului. De exemplu, în cadrul 
unui sistem politic totalitar, în cele mai multe organizaţii se adoptă un 

leadership de tip autoritar, dar în cadrul acestui model general de exercitare a 
puterii în grup, liderul poate adopta un anumit stil de conducere, cu anumite 
variații în cadrul modelului general al leadership-ului, în funcţie de condițiile 
particulare şi situaţia în care se află grupul, structura personalităţii liderului, 
natura Sarcinii ş.a. 

E „Stilul de conducere reprezintă sintetic modul relativ stabil şi specific al 
unui lider de a-şi exercita atribuţiile de organizare, coordonare şi control a 
activităţilor interne, cele de reprezentare a grupului în exterior, precum şi 
modalitățile caracteristice de raportare la diferitele aspecte ale vieții de grup. 
Stilul de conducere se structurează în zona de interferență a mai multor categorii 
de factori: socioculturali, organizaţionali, psihosociali de grup, psihoindividuali 


„şi circumstanţial-situaționali. 


Pornind de la tipologia leadership-urilor prezentată mai sus, înțelese ca 
sisteme de relaţii eferente exercitării puterii şi influenței în grup, se poate stabili 
şi o tipologie a liderilor, care este deosebit de diversă în literatura de 
specialitate, având în vedere în primul rând personalitatea acestora. 

Astfel, M. Weber identifică trei tipuri principale de lider: a) liderul 
carismatic, considerat ca o persoană infailibilă şi a cărei autoritate derivă din 
farmecul şi calităţile sale remarcabile; b) liderul rradițional, care îmbină 
tendinţele autoritare cu cele paternalist-protectoare; c) liderul democrat, care îşi 
construieşte, poziţia pe baze raţionale şi consultative. 

J. Maisonneuve propune o tipologie mai nuanțată, susținută de o intensă 
activitate de studiere a microgrupurilor, după cum urmează: a) liderul autoritar, 
care controlează nemijlocit şi discreționar activitățile, folosind arbitrar 
presiunile sau recompensele, dar care poate să îmbine atitudinea autocratică cu 
cea paternalistă; b) liderul cooperativ, care preferă să-şi asocieze membrii în 
activitatea de conducere, chiar dacă n u în toate aspectele acesteia; c) liderul 
manevrist, care preferă un control indirect, discret şi chiar manipulativ asupra 
membrilor grupului; d) liderul e/ucidator, care urmăreşte antrenarea grupului în 
activitatea de luare a deciziilor, rezervându-şi în principal rolul de catalizator şi 
de direcţionare a eforturilor membrilor; e) liderul /aisser-faire, caracterizat prin 
neimplicare sau demisie voluntară din statutul pe care îl deține, transferând 
astfel grupului iniţiativele şi acţiunile de coordonare a membrilor. 

Din perspectiva unei abordări psihanalitice, F. Redl identifică zece categorii 
de „persoane centrale”, în jurul cărora se structurează procesele psihosociale de 
grup, liderul fiind considerat numai unul dintre aceste tipuri. Adoptând această 
perspectivă, liderul poate fi considerat fie obiect al identificării şi iubirii 
colective, fie obiect al unor porniri agresive, fie ca element de suport şi 
susţinere psihologică a membrilor (vezi subcapitolul 8.3.1). 

După cum se observă, aceste tipologii au în vedere în principal o anumită 
structură a personalității liderilor, care îi determină să adopte un anumit stil de 
conducere. Însă, pentru o analiză mai nuanțată, abordarea problematicii stilului 
de conducere trebuie să se facă din perspectiva unor condiționări multiple, în 
cadrul cărora structura personalităţii reprezintă numai una dintre acestea. Deci, 
stilul de conducere este rezultatul sintetic al acțiunii unui ansamblu de factori 
determinanți , care acționează într-o strânsă interdependenţă. 

În ceea ce priveşte aspectele operaționale ale caracterizării stilului de 
conducere, remarcăm că există foarte multe concepţii referitoare la natura 
dimensiunilor care definesc şi structurează stilul de conducere al unui lider. 
Astfel, K. Lewin, R. Lippitt şi R.K. White (1938) disting trei tipuri ale stilului de 
conducere, autoritar, democrat şi permisiv, având în vedere practic un singur 
criteriu: acela al concentrării puterii de decizie şi de exercitare a autorității. 
Acest reducționism conceptual conduce la irelevanța unor cercetări privind 
corelaţia dintre cele trei stiluri şi eficienţa activității; rezultatele contradictorii 
demonstrează existența şi a altor dimensiuni sau factori care condiționează 
eficiența comportamentului de conducere şi care nu au fost luate în considerare 
(v. şi 13; 65; 176; 198; 201; 292; 312 şia.). 

Cercetătorii amintiţi au urmărit, pe lângă identificarea unor tipuri generale de 
stiluri de conducere, şi influența acestora asupra unor aspecte importante ale 
vieţii de grup: performanţa, climatul psihosocial, relațiile dintre liderul care 
practică un anumit stil de conducere şi membrii grupului. Rezultatele cercetărilor 
pot fi sintetizate astfel: 

Stilul autoritar: Se caracterizează prin concentrarea puterii de decizie şi 
control în mâna liderului. Acesta ia singur decizii şi măsuri, sancţionează sau 
recompensează după propriile sale opinii, fără să se consulte cu membrii 
grupului şi fără să țină cont de părerea lor. Într-o asemenea situaţie climatul 
psihosocial este apăsător şi tensionat, dar conflictele se păstrează într-o stare 
latentă, datorită controlului dur exercitat de lider. Performanțele sunt mediocre, 
deşi în anumite tipuri de sarcini acestea pot fi chiar bune. Relaţiile dintre lider şi 
membrii grupului sunt tensionate, însă acestea nu se obiectivează în conflicte 
deschise, datorită sentimentului de teamă faţă de repercursiuni. 

Stilul democrat: Se bazează pe raporturi de colaborare şi încredere între lider 
şi membrii grupului. Liderul ia decizii şi măsuri în urma consultării unor 
membrii, însă își păstrează prerogativele de conducător care îşi asumă 
responsabilităţile ce derivă din poziţia sa. Într-un asemenea caz climatul 
psihosocial este tonic şi destins, iar relaţiile lider-membri sunt cordiale, fără a fi 
intime. Performanța este superioară, iar numărul conflictelor este foarte scăzut, 
rezolvarea acestora realizându-se cu uşurinţă, datorită stimulării unei comunicări 
interpersonale directe şi libere în cadrul grupului. 

Stilul permisiv (laisser-faire): Se caracterizează prin faptul că liderul îşi 
abandonează într-o măsura mai mare sau mai mică responsabilităţile și funcțiile 
sale, lăsând ca activitatea grupului să se desfăşoare de la sine. In acest context 
performanţele sunt foarte scăzute, climatul este deosebit de nefavorabil, cu 
numeroase conflicte între membri şi între aceştia şi lider, care este făcut 
răspunzător pentru eşecurile înregistrate şi situaţiile nefavorabile create pe fondul 
lipsei unei coordonări eficiente şi a derobării de răspundere. 

Trebuie remarcat faptul că situaţiile concrete oferă foarte puţine exemple în 
care aceste tipuri de stiluri de conducere să se afle în stare pură, de cele mai 
multe ori întâlnind profiluri mixte ale comportamentului unui lider. 


Un alt autor, Abraham Korman, consideră că dimensiunile de bază ale 
stilului de conducere sunt: a) consideraţia, adică încrederea reciprocă prin care 
se caracterizează relaţiile dintre lider şi membrii grupului; b) structura 
inițiativei, care reflectă posibilitatea liderului de a delimita şi structura rolul 
propriu şi pe cel al subordonaţilor, în vederea realizării obiectivelor grupului. 

După cum se observă, aceste dimensiuni ar corespunde mai degrabă celor 
două funcţii principale pe care trebuie să le îndeplinească liderul: asigurarea 
sinergiei de menţinere şi a sinergiei de eficienţă.. 

D.G. Bowers şi S.E. Seashore introduc, pe lângă cele două dimensiuni 
menţionate mai sus, încă două: c) capacitatea liderului de a reliefa sarcina, în 
sensul intensificării motivaţiei grupului spre o mai bună activitate, corelată cu 
bună delimitare a obiectivelor particulare care conduc la realizarea globală a 
sarcinii; d) sensibilitatea, înțeleasă ca o receptivitate a conducătorului faţă de 
relațiile şi presiunile sociale din cadrul sau din afara grupului. În ambele cazuri 
se remarcă intuitivitatea şi nespecificitatea caracteristicilor aduse în discuţie, 
precum şi dificultatea operaționalizării conceptelor respective. 

Elemente deosebit de importante pentru precizarea dimensiunilor stilului de 
conducere găsim în concepţia lui F.E. Fieller. Autorul deosebeşte, în primul 
rând, două stiluri de conducere după criteriul directivității: a) conducere 
directivă, în care liderul împarte cu precizie sarcinile şi responsabilitățile, 
urmărind îndeaproape realizarea lor şi intervenind activ în desfăşurarea 
activităţii; b) conducere nondirectivă, în care liderul acordă o largă autonomie 
subalternilor, cu care îşi împarte prerogativele de planificare şi control asupra 
realizării sarcinilor. Fiecare dintre aceste stiluri implică trei dimensiuni care 
exprimă nu atât maniera personală de conducere a liderilor, cât tipurile de 
determinări intra- şi extra-grupale care fac ca liderul să adopte o anumită 
manieră de conducere. Dimensiunile invocate sunt: 1) relaţiile dintre conducător 
şi membrii grupului; 2) tipul sarcinii; 3) autoritatea cu care investit statutul 
liderului. În mod evident, stilurile de conducere se structurează diferit în funcţie 
de aceste variabile. De exemplu, sarcinile nestructurate fac dificil actul de 
conducere, deoarece nici liderul şi nici membrii grupului nu ştiu exact ce au de 
făcut; de asemenea, o poziţie puternică oferă alte valențe de coordonare şi 
control decât una slabă, cu investiri reduse de autoritate. 

Abordând structura stilului de conducere într-o manieră preponderent 
descriptivă, un grup de cercetători români evidenţiază 13 variabile ale acestuia, 
dintre care amintim: 1) stilul de luare a deciziilor; 2) capacitatea profesională a 
liderului; 3) orientarea prioritară spre interesele personale, cele ale 
colaboratorilor sau cele ale organizaţiei; 4) încrederea subalternilor în lider, 5) 
tipul de sancțiuni sau stimulente folosite; 6) gradul de autonomie acordat 
subalternilor; 7) gradul perceput de adecvare a deciziilor; 8) tehnici psihologice 
folosite în activitatea de conducere ş.a. 

Mergând pe aceeaşi direcție metodologică, C. Zamfir identifică - utilizând 
tehnica analizei factoriale - 10 factori-structură ai stilului de conducere: 1) 
capacitatea profesională; 2) exigenţa în muncă; 3) capacitatea organizatorică; 4) 
exemplaritatea în muncă; 5) ajutorarea în activitate; 6) aprecierea muncii; 7) 
receptivitatea față de opiniile altora; 8) stimularea schimbului de opinii; 9) 
încurajarea discuţiilor; 10) centrarea pe om (v. 303). După cum se poate 
observa, aceşti factori reprezintă calităţi ale liderului aşa cum apar ele în situația 
de conducere; având un caracter omogen, factorii amintiţi se pot constitui cu 
uşurinţă într-un profil psihoindividual alliderului, însă nu pot oferi o imagine 
sintetică asupra stilului de conducere ca atare, aflat sub multiple determinaţi. 

În concluzie, se poate constata că deşi există numeroase studii privind 
structura stilului de conducere, factorii evidenţiați au un mare grad de 
eterogenitate, relevanța lor fiind foarte diferită de la un autor la altul. De 
asemenea, nu sunt evidenţiate toate categoriile de factori determinaţii care 
acționează, de cele mai multe ori fenomenul fiind considerat în sine, fără 
conexiuni cauzale cu particularitățile mediului social extern, caracteristicile 
grupului şi natura activităţii desfăşurate. 

Abordarea sistemică a proceselor şi fenomenelor psihosociale de grup oferă 
o bază conceptual-metodologică deosebit de eficientă pentru analiza stilului de 
conducere. Pe această cale, pot fi identificate trei categorii de variabile prin 
intermediul cărora poate fi operaţionalizat conceptul “stil de conducere”: 

a) variabilele care exprimă condiționările externe şi interne ale fenomenului 
de conducere, respectiv dimensiunea factorilor determinanți; 

b) variabilele care descriu comportamentul de conducere al liderului, 
respectiv dimensiunea factorilor caracteristici stilului de conducere ca atare; 

c) variabilele care descriu efectele stilului de conducere asupra grupului ca 
întreg, respectiv dimensiunea efectelor conducerii. 

Studiile experimentale întâlnite în literatura de specialitate oferă o bogată 
gamă de factori care aparțin celor trei dimensiuni, însă diferențierea lor 
funcțională este esenţială pentru înțelegerea sistemică a fenomenelor 
psihosociale legate de activitatea de conducere. Sintetizând aceste observaţii, 
precum şi rezultatele unor cercetări personale, am elaborat un model general al 
leadership-ului, având la bază o concepţie deterministă şi situațională. Modelul 
s-a dovedit deosebit de eficient în activitatea practică de diagnosticare şi 
optimizare a activității în diferite tipuri de microgrupuri: industriale, militare, 
studenţeşti şa. (v. 65, p. 82 ş.u). 


Leadership 


Efectele 
stilului e conducere 
asupra grupului : 


Dimensiunea 
factorilor caracteris- 
tici ai stilului de 
conducere ca atare: 


Dimensiunea 
factorilor determinanţi ai 
stilului de conducere: 


- factori macrosociali; 

- factori culturali ; 

- f. organizaţionali; 

- f. intrinseci sarcinii; 

- f. de grup (interni); 

- personalitatea liderului 


- performanța ; 

- atitudinea faţă 
de lider ; 

- climatul psihosocial 

- efecte nespecifice 


- factorii descriu 
comportamentul 
specific al liderului 


4 Feed-back 


Schema 8.4. 


Pe baza principiului construirii progresive a spaţiului operaţional, fiecare 
categorie de factori poate fi îmbogăţită şi nuanțată, fără ca modelul general să 
fie afectat. De asemenea, prin intermediul unor cercetări concrete se pot 
determina coeficienții de pondere pe care fiecare factor îl are asupra fenome- 
nului studiat, pondere care depinde la rândul său de o altă serie de factori. 


ep 

După cum se observă, modelul are un caracter determinist şi situațional, 
cuprinzând în structura sa trei dimensiuni, respectiv trei categorii de factori cu 
semnificaţii distincte: a) factori determinanţi ai stilului de conducere şi ai 
relaţiilor din câmpul exercitării autorităţii - şi care influențează sau 
condiționează adoptarea unui anumit stil de conducere de către lider; b) factorii 
care dau profilul stilului de conducere practicat de lider; c) factorii care reflectă 
percepția subiectivă a stilului de conducere de către membrii grupului şi 
efectele profesionale şi psihosociale ale acestuia. 

(a) Factorii determinanţi ai stilului de conducere pot fi: 1) extragrupali 
(modelele socioculturale care structurează formal sau informal activitatea 
grupului, sistemul politic şi economic din respectivul spaţiu social, măsura 
investirii liderului cu autoritate şi autonomia care i se acordă de către un for 
supraordonat, situaţii conjuncturale ş.a.); 2) referitori la sarcină (natura şi 
importanța acesteia din punct de vedere social, gradul de structurare, dificultatea 
şi ponderea sa în cadrul obiectivelor generale ale organizaţiei etc.); 3) 
intragrupali (referitori la natura şi sintalitatea grupului, personalitatea liderului, 
competenţa profesională a liderului şi a membrilor ş.a.). Astfel: 

e Puterea poziției : exprimă gradul de învestire cu autoritate a liderului de 
către nivelul ierarhic superior, precum şi autonomia care i se acordă, sau pe 
care o obține, în exercitarea puterii specifice statutului său. 

e Sursa autorităţii liderului: este un factor determinant esenţial, care va 
condiţiona credibilitatea, prestigiul şi capacitatea liderului de a conduce 
grupul. Sursa autorității poate fi simpla investire formală de o instanţă 
superioară, competența profesională sau competența interpersonală, 
respectiv inteligenţa socială pe care o posedă. 

e Importanța activității : exprimă responsabilitatea care derivă din natura 
activităţii şi a modului de realizare a acesteia, în contextul obiectivelor 
generale ale societăţii sau organizației din care eventual face parte. 

e Gradul de structurare a sarcinii: reflectă măsura în care sarcina este precis 
definită sau algoritmizată (în cazul sarcinilor înalt structurate) sau — 
dimpotrivă - presupune o elaborare continuă a modului de rezolvare, prin 
iniţiativă şi creativitate personală, în cazul sarcinilor slab structurate. 

e Compoziția socială şi profesională grupului: se referă la omogenitatea 
colectivului din punct de vedere al vârstei, sexului, nivelului de calificare, 
experienţei profesionale şi sociale, culturii, statutului social extern etc. 

e Tradiția grupului : se referă la gradul de structurare a valorilor şi normelor 
de grup, precum şi a modelelor organizatorice, atitudinale şi 
comportamentale prin intermediul cărora grupul îşi reglează viaţa internă. 
Tradiţia — constituită în timp — este o dimensiune importantă a culturii de 
grup, care este rezultatul unui nivel superior de integrare a membrilor într-o 
colectivitate, dar şi efectul unei maturizări spirituale a grupului ca întreg. 

e Gradul de structurare a culturii sociale sau organizaționale : implică 
prezenţa şi forța de influențare a unor valori şi modele comportamentale și 
relaționale, elaborate  extragrupal, în cadrul mediului social sau 
organizațional, capabile să modeleze şi comportamentele grupurilor care 
aparțin respectivului spațiu. 

e Competența profesională şi interpersonală a liderului: exprimă capacitatea 
acestuia de a organiza activitatea şi de a rezolva problemele tehnice, 
tehnologice şi psihosociale care se ivesc in procesul îndeplinirii sarcinii. 

e Trăsături de personalitate, în special cele temperamental-caracteriale ale 
liderului: se referă la acele însuşiri generale ale personalității care 
marchează semnificativ şi relativ stabil comportamentul liderului în cursul 
exercitării activităţii sale (inteligenţă generală şi socială, temperament, 
trăsături caracteriale dominante, trăsături accentuate ale personalităţii, stil şi 
flexibilitatea relațională, rezistenţa la stres, etc.). 

e Statutul social extragrupal al liderului : este un factor care influențează 
prestigiul, sau eventual aura de care liderul poate beneficia, augmentându-i 
autoritatea sau diminuând-o — după caz. Aici se are în vedere atât 
apartenenţa la alte grupuri de referință sau de putere, statutul material, 
elemente semnificative ale istoriei personale ş.a. 


a i stilului de conducere: evidenţiază acele 

“invariante” compor tamentale şi relaționale ale liderului, specifice unei 
anumite situații de conducere (un anumit grup, anumiți factori determinanți, o 
anumită sarcină, o situație socială dată etc.). Factorii cei mai semnificativi din 
această categorie sunt următorii: 

e  Autoritarismul: reprezintă gradul de concentrare a puterii de către lider şi 
modalitatea de luare a deciziilor şi măsurilor privind diferite aspecte ale 
vieţii de grup; este factorul care, de multe ori, este luat în sine pentru 
caracterizarea unui anumit stil de conducere. 

e  Directivitatea: reflectă atitudinea liderului în situaţiile problematice pe care 
le ridică activitatea de realizare a sarcinii, din punct de vedere al sugestiilor, 
indicaţiilor tehnice şi soluţiile oferite celor implicaţi nemijlocit în activitate: 
din acest punct de vedere, liderul poate fi directiv sau nondirectiv, 
comportament determinat în mare măsură de competenţa sa profesională. 

ə Direcţii prioritare de manifestare a autorității : exprimă domeniile vieţii de 
grup în care liderul se implică cu preponderență (proiectare, planificare, 
organizare, coordonare, control, motivare, negociere, reprezentare). 

e Stil atribuțional : exprimă modul cum liderul îşi asumă sau divide sau 
transferă atribuţiile conforme statutului său. Din această perspectivă, stilul 
poate fi concentrat (când liderul îşi asumă atât atribuţiile, cât şi 
răspunderile;  dedublat (asumarea atribuțiilor, fără asumarea şi a 
răspunderilor; delegat (transferă anumite atribuţii, precum şi răspunderile 
aferente); dezimplicat (când nu îşi asumă nici atribuţiile nici răspunderile 
aferente statutului său). 

o Relațiile lider-membrii: exprimă tipul general de relaţii informale pe care 
liderul le promovează în raporturile sale cu subalternii; acestea pot avea fie 
un caracter informal (relaţii apropiate, calde, prietenești, cu implicare 
emoțională), fie un caracter formal (distante, reci, impersonale, centrate 
excesiv numai pe problemele tehnice ale activităţii). Această caracteristică 
poate fi corelată semnificativ cu o alta, aceea a stilului relațional al 
liderului, manifestat pe orizontală şi pe verticală. 

o Orientarea prioritară a liderului în raport cu problemele grupului: se referă 
la prioritatea şi ponderea pe care liderul o acordă fie problemelor şi 
intereselor organizației în raport cu cele ale grupului şi membrilor săi, fie 
celor care ţin de interesele membrilor; totul pe fondul necesităţii obiective 
de a obţine performanță profesională, dar şi a cerinței principiale de a 
armoniza interesele organizației cu cele ale membrilor grupului. 

e Tehnici personale de conducere a activităţii de grup: se referă la mijloacele 
pe care liderul le foloseşte în coordonarea activității şi îndeplinirea 
responsabilităților ce îi revin (persuasiune, motivare, presiune psihologică, 
negociere, i mn protecție ş.a.). 


(c) Factor subiective a stilului de conducere al liderului de către 
membrii „grupului, mo şi a efectele acestuia asupra proceselor de grup. Din 
cadrul acestei categorii, cei mai importanți factori sunt următorii: 

e Statutul sociometic al liderului : exprimă poziţia conducătorului în 
structura sociometrică a grupului, prin intermediul indicelui statutului 
sociometric (alegerile şi respingerile socioafective pe care le suscită liderul 
printre membrii grupului). Este un indicator al faptului dacă liderul formal 
este — şi în ce măsură — și liderul informal al grupului. 

o Gradul de încredere în lider: măsura în care membrii îl creditează pe lider 
în ceea ce priveşte capacitatea acestuia de a coordona eficient şi competent 
activitatea grupului în vederea realizării sarcinii sale şi de a asigura 
coeziune, protecție şi expectanțe pozitive. Este un factor condiţionat de 
competența dovedită a liderului, implicarea acestuia în rezolvarea 
problemelor existenţiale ale grupului, promptitudinea şi adecvarea 
măsurilor luate, asumarea răspunderii pentru măsurile luate ş.a. 

o Climatul psihosocial din cadrul grupului : este un indicator sintetic, 
deosebit de relevant, condiţionat în mare parte de stilul de conducere 
practicat de lider; are un important caracter de feed-back. 

e  Moralul grupului: exprimă gradul de încredere a grupului în viitorul său 
profesional, material şi social. 

e Performanța profesională şi socială a grupului : exprimă sintetic 
funcţionalitatea grupului ca sistem, precum şi utilitatea socială a acestuia. 

e Prestigiul extragrupal al liderului : reflectă măsura în care stilul de 
conducere şi performanţele liderului sunt apreciate şi valorizate ca model în 
exterior, condiționând astfel şi modul cum grupul este valorizat social. 

e Prestigiul social şi organizaţional al grupului : este un factor care este 
corelativ celui precedent, reflectând în ce măsură stilul de conducere 
practicat de lider valorizează și grupul ca întreg, influențându-i prestigiul 
extern şi statutul său organizațional sau social. 


După cum de observă, modelul propus mai sus relevă complexitatea 
relaţiilor şi condiționărilor care apar între diferite categorii de factori interni şi 
externi, precum şi modul cum aceştia influențează procesele şi fenomenele 
psihosociale de grup. Acesta mai prezintă şi avantajul că poate fi îmbogăţit şi 
nuanțat pe baza unor noi cercetări, factorii relevați pe această cale putând fi 
integrați într-una dintre cele trei categorii. 

Pentru elaborarea unui model operațional, cu valențe diagnostice, fiecare 
factor poate fi apreciat pe o scală cu cinci valori, în funcţie de ponderea sa în 
configurarea fenomenului: 1 = factor cu o pondere redusă, foarte puțin 
semnificativ; 5 = factor cu o pondere foarte mare, extrem de semnificativ. 

Prezentăm mai jos, pentru exemplificare, rezultatele unui studiu de evaluare 
şi diagnosticare a situaţiei dintr-un grup industrial, care ridica unele probleme 
legate de climat, moral şi performanță profesională. 


Factorii determinanți ai stilului de conducere Valoare 


Resursele autorităţii liderului : investirea formală, competența 
profesional-organizatorică, competenţa interpersonală) 
Puterea poziţiei ocupate de lider în structura organizației 
Importanţa activității desfăşurate de grup 
Complexitatea sarcinii și gradul său de structurare 
Compoziţia socială și profesională a grupului 
Tradiţia grupului (respectiv, vechimea acestuia) 
Gradul de structurare a culturii organizaționale 
Competența profesională a liderului 
Trăsături accentuate ale personalității liderului 
Inteligența socială (emoţională) a liderului 
Statutul social extragrupal al liderului 
Particularităţi ale spaţiului socio-cultural şi economic 
în care activează grupul sau organizaţia din care face parte. 


Omogenă 


Sanguin 


Instabilitate 


Factorii specifici ai stilului de conducere 


Autoritarismul : gradul de concentrare a puterii 
Stilul atribuțional ; concentrat, dedublat, delegat, dezimplicat 
Directivitatea în activitatea de rezolvare a sarcinii 


o 
Dedublat 


E op sori E, za e P3 O 
Direcţii prioritare de manifestare a autorităţii liderului: Planificare 
planificare, coordonare, control, motivare, reprezentare ş.a. Cöütröl 

Stil relațional (pe orizontală şi pe verticală) Similar 
Prevalenţa acordată interesului grupului sau organizației Prev.org, 
Tehnici personale de conducere Persuasiune 


Efectele stilului de conducere practicat de lider 


Statutul sociometric al liderului 

Gradul de încredere în lider 

Climatul psihosocial în cadrul grupului 

Moralul grupului (încredere în perspectivele sale profesionale) 
Performanţa profesională a grupului 

Prestigiul extragrupal al liderului 

Prestigiul organizaţional al grupului 


Problema pe care o ridică acest grup este aceea a unei 
relative discrepanțe între factorii pozitivi, care ar fi trebuit 
să determine performanțe superioare, pe de o parte, şi moralul scăzut al 
grupului, pe fondul unor rezultate profesionale mediocre, pe de altă parte. Se 
observă statutul sociometric scăzut al liderului, în ciuda calităților sale 
personale. Explicația a fost găsită în centrarea preponderentă a liderului pe 
interesele organizației, precum şi existența unui lider informal, cu interese 
divergente. O altă cauză a fost identificată în existența unor proiecte de 
reorganizare a secţiei, fără o informare adecvată a personalului asupra 
motivațiilor şi consecințelor acestor schimbări preconizate. 


m 

Concluzia majorităţii studiilor contemporane privind problematica 
liderilor, converg spre ideea că nu există un model universal de lider eficient, 
capabil să obţină performanțe superioare în orice situaţie și aflaţi la 
conducerea oricărui tip de grup. Dimpotrivă, fără să se nege importanța 
calităţilor personale, se consideră că eficienţa unui lider este condiționată 
într-o măsură considerabilă de situație. În baza a numeroase observații 
directe am putut constata că una şi aceiaşi persoană, putea obține rezultate 
remarcabile la conducerea unor grupuri aflate într-o anumită situaţie, pe câtă 
vreme într-o altă situație performanţele erau cel mult modeste. De altfel, 
contextul este cel care marchează cel mai semnificativ mai toate aspectele 
vieţii individuale şi de grup. 

Situaţia socială, profesională şi psihosocială este cea care condiționea 
în cea mai mare măsură performanţa unui lider, care trebuie să posede însă 
şi o serie de calităţi personale: unele cu un caracter general (inteligența 
socială, flexibilitatea ideatică, inteligenţa generală, echilibru emoţional — de 
exemplu), iar unele cu un caracter particular, ținând de natura grupului şi a 
activităţilor aferente realizării sarcinilor. 


ză 


Corelaţiile întâlnite între factorii determinanți, factorii caracteristici ai stilului 
de conducere şi cei ai perceperii subiective a liderului sunt de cele mai multe ori 
deosebit de complexe, cu efecte pregnante asupra vieții de grup. 

Astfel, s-a constatat că puterea poziției determină în mare măsură 
autoritarismul, o autonomie redusă în exercitarea autorității determinând un 
autoritarism redus, în timp ce un înalt grad de autonomie şi putere a poziţiei 
accentuează semnificativ autoritarismul. 

O importanță deosebită a activității desfăşurate impune un grad mai înalt de 
directivitate, mai ales dacă sarcina este şi slab structurată, situație în care liderul 
este bine perceput, chiar dacă manifestă un autoritarism care în alte condiții ar fi 
dezagreat de membrii grupului; simetric, o sarcină neimportantă şi bine 
structurată face inacceptabil un stil de conducere autoritar şi directiv, care apare 
ca abuziv şi arbitrar, fără justificări de ordin funcţional. 

Competența profesională corelează pozitiv cu  directivitatea, liderii 
incompetenți fiind de regulă nondirectivi, cu relaţii distante față de membrii 
grupului şi cu o atitudine autoritară şi rigidă, adoptată ca modalitate de mascare a 
incapacităţilor profesionale şi sociale. Cei mai contestaţi şi impopulari lideri sunt 
cei incompetenți, autoritari şi nondirectivi, care practică “distanțarea statutară” 
faţă de subalterni, ca mijloc inadecvat de pseudovalorizare. 

Un grup omogen şi cu trăsături socioprofesionale de acelaşi ordin cu cele ale 
liderului solicită relaţii apropiate şi informale între lider şi membrii grupului, 
atitudine total contraindicată atunci când grupul este neomogen, cu o mare 
distanță socială lider-membri. Grupul mixt, format din bărbaţi şi femei solicită o 
atitudinea mult mai atentă a liderului, în ceea ce priveşte vocabularul și modul de 
comportare, decât în situaţia unui grup omogen din acest punct de vedere. 

Un grup cu o tradiție îndelungată solicită un stil de conducere atent elaborat 
şi permisiv , în special în ceea ce priveşte modelele comportamentale 
“consacrate”, ceea ce în cazul unor grupuri recent constituite nu se impune, 
oferind un mai mare spaţiu de mişcare iniţiativelor liderului, atât în ceea ce 
priveşte luarea unor decizii, cât şi în orientarea generală a vieții de grup. 

Tipul temperamental al liderului îşi pune puternic amprenta asupra stilului 
comportamental al acestuia, colericii fiind din acest punct de vedere plasați în 

opoziţie cu flegmaticii. Un comportament mult prea vulcanic, energic şi 
neuniform este greu de acceptat, în raport cu un comportament de conducere 
constant şi previzibil, desfăşurat cu o dinamică moderată. 

În ceea ce priveşte factorii perceperii subiective, statutul sociometric și 
gradul de încredere în lider, aceștia se află într-un raport de complementaritate: 
unii lideri întâlniți în situaţii concrete au un statut socioafectiv foarte înalt, fiind 
chiar iubiţi de subalterni datorită relaţiilor apropiate pe care le promovează, a 
protejării intereselor grupului şi a tehnicilor personale de conducere, fără ca în 
mod necesar aceştia să se bucure de o încredere profesională din partea 
subalternilor; frecvent, în aceste cazuri grupul promovează un “specialist tehnic 
al sarcinii”, care preia funcţiile rezolutive ale liderului, acesta devenind astfel 
“specialist în probleme socioafective”. În alte cazuri, liderii dezagreaţi, cu un 
statut socioafectiv redus, se pot bucura de un mare grad de încredere, datorită 
deosebitelor capacități profesionale dovedite în situații dificile şi obiectivităţii 
reci de care dau dovadă în. împrejurări complexe; în acest caz, grupul va 
promova complementar un lider informal, având ca funcţie specifică satisfacerea 
trebuințelor afective ale membrilor. Prin determinarea experimentală o valorilor 
specifice fiecărui factor se poate elabora profilul leadership-ului, având o 
remarcabilă valoare diagnostică şi prognostică privind multe dintre fenomenele 
psihosociale manifestate în cadrul vieţii de grup: climat necorespunzător, 
performanţe reduse, grad de conflictualitate ridicat, coeziune redusă etc. 


Datorită dinamicii extraordinare a societății contemporane, atât în plan 
tehnico-știinţific, cât şi socio-uman, se impun noi exigenţe tuturor categoriilor 
de lideri, respectiv stilurilor de conducere practicate de aceştia. Astfel, se 
prefigurează un nou tip dezirabil de lider, acela capabil să se adapteze rapid la 
schimbare, dar să şi o impună, ca o condiţie esențială a performanţelor sale şi a 
grupului pe care îl conduce. Acesta este liderul transformațional. 


Liderul, respectiv leadership-ul transformaţional se caracterizează prin 
următoarele trăsături de ordin profesional şi psihosocial: 

e Capacitatea de a înțelege imperativele fundamentale ale societăţii 
contemporane, caracterizată prin schimbare accelerată, informatizare, 
integrare şi globalizare — imperative raportate însă la nevoia de a conserva 
valorile consacrate ale diferitelor spaţii culturale şi sociale. Schimbarea nu 
trebuie înțeleasă ca având o valoare în sine: adică schimbare de dragul 
schimbării. 

o Sensibilitatea față de nou şi faţă de inovaţie, cu o atitudine critic-evaluativă 
(în sens kantian) față de conservatorismul dogmatic. 

e Capacitatea de a evalua realist caracteristicile situaţiei în care acționează, 
disponibilităţile profesionale şi  psihosociale ale subalternilor şi 
potențialului material şi informațional de care dispune. 

o Înțelegerea profundă a problematicii psihosociale a oamenilor cu care 
lucrează, prin racordarea non-conflictuală a motivațiilor acestora cu 
exigenţele schimbărilor care se impun, în plan tehnologic şi organizatoric. 

e Asigurarea unei comunicări continue cu membrii grupului, evitând 
„filtrările” şi „blocajele” care pot apare pe parcursul desfăşurării activităţii. 

e Crearea şi menţinerea unor multiple conexiuni de feed-back, care să permită 
intervenții şi corecții prompte în procesele de schimbare preconizate. 

j atea d grupau ae 
Desfăşurarea activităților de realizare a sarcinii, precum şi a relațiilor intra- şi 
inter-grupale, conduc frecvent la apariția unor fenomene de natură conflictuală. 
Conform unui dintre modelele teoretice prezentate anterior, conflictul constituie 
experiența esențială a grupului, derivând din faptul că interacțiunile grupale 
implică o limitare reciprocă a gradelor de libertate a părților, respectiv a 
membrilor. Însăși dinamica grupului este văzută, în cadrul acestui model, ca o 
trecere de la o stare conflictuală la alta; prin rezolvarea unei situaţii conflictuale 
se trece într-o altă stare a sistemului, care la rândul său este potenţial 
generatoare de noi situații conflictuale. Însă, chiar în afara acestui model care 
generalizează fenomenul conflictual, este de remarcat că existența unor 
dezacorduri, incompatibilități, discordii sau chiar interferenţe violente între 
membri, sunt situaţii frecvent întâlnite în cadrul tuturor categoriilor de grupuri. 

Prin conflict se înţelege o formă de opoziţie activă şi confruntare dintre 
persoane sau grupuri, derivată din incompatibilitatea reală sau percepută 
dintre scopurile, valorile, normele, motivațiile sau acțiunile părților. Conflictul 
este rezultatul unei tensiuni relaţionale, care depăşeşte nivelul de toleranţă al 
celor implicați, trecând astfel de la o formă latentă la una manifestă. 


Pentru analiza fenomenului conflictualității grupale se impune precizarea 
unor noțiuni conexe, cum sunt cele de potenţial conflictual, conflict latent, 
conflict mahifest, situaţie conflictuală şi episod conflictual. 

Prin potenţial conflictual se înţelege existența în viața de grup a unor factori 
care au capacitatea, datorită caracteristicilor lor, de a produce tensiuni, 
dezacorduri, fricțiuni sau confruntări între membri grupului, sau între grupuri. 
Este situaţia în care existența factorilor potenţial conflictuali nu produce și 
efecte resimţite de membri grupului, fie datorită intensității reduse, fie existenței 
unei conjuncturi — internă sau externă - care le inhibă acțiunea. 

Conflictul latent este situaţia în care factorii potenţial conflictuali se 
manifestă într-un context favorizant, care permite conştientizarea lor de către 
membri, fără să depăşească însă un nivel de tolerabilitate, specific persoanelor 
implicate, dar şi anumitor caracteristici ale grupului ca întreg. 

Conflictul manifest este situaţia în care factorii potenţial conflictuali 
depăşesc ca intensitate gradul de tolerabilitate, exprirhându-se deschis în forme 
comportamentale specifice: controverse, violenţe verbale, acţiuni ostile etc. 

Situația conflictuală este definită ca acel context concret, de natură 
interpersonală, grupală, organizațională sau socioculturală în care se produce 
opoziţia şi confruntarea efectivă dintre două sau mai multe părți. Deci, situația 
conflictuală este circumscerisă de elemente concrete de ordin material, 
psihosocial sau organizațional, elemente configurate într-o anumită formă 
particulară, de cele mai multe ori irepetabilă. 

Episodul conflictual reprezintă o secvenţă temporală și circumstanţială a 
situației conflictuale, situație care este constituită dintr-o suită de astfel de 
momente particulare. Episoadele sunt cele care dau pregnanță unui conflict, 
având un impact psihologic deosebit asupra membrilor grupului care, cel mai 
adesea, percep conflictul numai sub forma unei succesiuni de episoade. 

După cum se observă, aceste noțiuni exprimă o serie de aspecte 
complementare ale fenomenului conflictualităţii, fiind deosebit de utile în 
analiza dinamicii conflictelor, precum şi în acțiunea de elaborare a unor 
strategii de rezolvare a situaţiilor conflictuale. Vom exemplifica aceste noțiuni 
cu datele oferite de o situaţie concretă. 

În cadrul unui microgrup industrial, exista un potențial conflictual datorită 
practicării de către liderul formal a unui stil de conducere deosebit de autoritar, 
însă pe fondul unei competenţe profesionale reale a acestuia. Datorită acestui 
fapt, precum şi a împrejurării că grupul era relativ recent constituit, acest 
potenţial nu a generat nici măcar un conflict latent, mai ales în condiţiile 
inexistenței unui tradiţii consolidate a grupului, sau a existenței unui termen de 
comparație. În urma venirii unui nou membru, cu o personalitate carismatică şi 
o bună pregătire profesională, acesta a devenit curând liderul informal al 
grupului, cu o atitudine discret ostilă faţă de liderul formal. În acest context, a 
început să se manifeste din ce în ce mai pregnant o atitudine critică față de 
comportamentul liderului formal, dezvoltându-se astfel un conflict latent între 
liderul formal, cel informal şi membrii grupului, împărțiți acum în două tabere. 

În urma prezentării unui proiect de reorganizare a secției, opiniile diferite 
ale celor doi lideri privind acest proiect au căpătat forma unei confruntări 
deschise, în care s-au implicat şi alți membri ai grupului, de o parte sau alta. 
Sfera confruntării s-a lărgit, cuprinzând şi alte aspecte ale activităţii, legate 
acum în mod explicit de stilul de conducere practicat de lider. S-a creat astfel o 
situaţie conflictuală complexă, cuprinzând disensiuni, confruntări şi acţiuni 
evident ostile, cu implicarea aproape a întregului grup. Confruntarea verbală 
dintre liderul formal şi cel informal, cu ocazia analizei întreprinsă de şeful 
secţiei, a constituit unul dintre episoadele conflictuale cele mai pregnante ale 
acestei situaţii conflictuale. 

În urma analizei factorilor care au dus la formarea unui potențial 
conflictual, precum şi a condiţiilor în care acest potenţial a generat starea de 
conflictualitate latentă, şi apoi a conflictului deschis, a permis elaborarea unei 
strategii de rezolvare a acestei situaţii profund disfuncţionale, care a afectat 
profund climatul psihosocial şi performanţele grupului. 


Trebuie remarcat că, în funcţie de cauzele generatoare şi cursul pe care îl 
poate lua rezolvarea lor, conflictele pot fi: 

a) Constructive — când conduc în final la clarificări, la eliminarea unor 
disfuncționalităţi de cunoaştere, comunicare sau interpretare; în urma depăşirii 
acestor tipuri de confruntări grupul câştigă în coerenţă şi echilibru, dobândind 
astfel o mai mare funcționalitate şi capacitate rezolutivă sau adaptativă; în 
această situaţie, este de preferat declanşarea unui conflict deschis, ca urmare 
acumulării unor disfuncţionalităţi, decât menţinerea unor tensiuni şi unei stări 
conflictuale latente, care pot afecta grav climatul psihosocial de grup, dar şi 
performanţele profesionale şi psihosociale ale acestuia. 
sau nu există condiții obiective sau subiective pentru găsirea unor soluţii de 
compromis, ceea ce conduce la escaladarea conflictului, precum şi la 
deteriorarea ireversibilă a climatului psihosocial, precum şi la crearea unor noi 
disfuncţionalități, care - în final — conduc către o posibilă dezintegrare a 
grupului, sau o extindere a situaţiei conflictuale şi la nivelul organizațional. 

Conflictele se pot desfăşura între persoane (membri ai aceluiaşi grup sau a 
unor grupuri diferite), între persoane şi grup ca întreg, între grupuri sau între 
organizații şi grupuri sociale. Cauzele cele mai frecvente ale conflictelor din 
interiorul microgrupurilor pot fi grupate în următoarele categorii: 


e Conflicte de interese, atunci când atingerea scopului uneia dintre părți 
afectează realizarea scopului celeilalte părți. Resursele limitate sunt cele 
care generează cel mai adesea conflicte de interese, acestea putând fi atât de 
natură materială (dorinţa de a obține bunuri, bani, servicii), cât şi de natură 
psihosocială (interesul de a obține statut, putere, privilegii, prestigiu, 
recunoaştere socială). 

e Competiții în cadrul diferitelor activități sau pentru ocuparea diferitelor 
poziţii (statute) în cadrul grupului, sau pentru obținerea de noi atribuţii sau 
privilegii statutare. Orice situație competițională este potenţial conflictuală, 
aceasta chiar atunci când rivalitatea nu este reală, ci numai percepută ca 
atare, sau anticipată. 

e  Disfuncționalităţi organizatorice sau tehnice apărute în cursul activității de 
rezolvare a sarcinilor specifice sau a altor activități conexe. Proasta 
organizare şi coordonare a activităților de grup generează totdeauna un 
serios potenţial conflictual. 

e Diferențe semnificative în planul cunoaşterii unor aspecte legate de viaţa de 
grup sau de activitatea tehnică de rezolvare a sarcinilor. Cunoaşterea 
parțială sau lacunară a unei situații generează de regulă şi diferențe de 
opinii, care stau adesea la baza multor conflicte. 

e Dificultăţi sau blocaje de comunicare între părți, ceea ce conduce la 
desincronizări, neînțelegeri sau percepții greşite ale situaţiilor, penurie 
informaţională pentru una dintre părţi ş.a. Comunicarea defectuoasă poate fi 
identificată ca un factor cvasi-prezent în majoritatea situațiilor conflictuale, 
datorită multiplelor disfuncţionalități relaționale şi funcţionale pe care le 
generează sau le întreține. 

e Atitudini sau acţiuni care afectează imaginea, sentimentul valorii şi stima de 
sine a unor membrii constituie un important factor conflictogen, obligându-i 
pe cei afectaţi să reacționeze cel mai adesea violent. 

e  Incompatibilităţi personale de ordin temperamental, caracterial, atitudinal 
sau emoţional, care generează asperităţi relaționale, respingeri şi ostilitate. 

e Acțiuni, decizii sau influenţe inadecvate ale liderului, sau ale altor membri 
semnificativi în ceea ce priveşte activitatea de rezolvare a sarcinilor sau alte 
aspecte ale vieții de grup. Stilul de conducere inadecvat, precum şi tehnicile 
manipulatorii folosite de unii lideri, generează totdeauna un potenţial 
conflictual, aflându-se la baza multor conflicte intragrupale. 


religioase sau morale, între planul normelor de grup şi comportamentele 
unor membri sau grupuri. Chiar diferenţele de opinii în raport cu probleme 
mai puţin importante pot constitui o cauză importantă a multor conflicte 
intra- şi intergrupale. 


Psihologie socială 80 


Un aspect important al conflictelor de interese legate de tendința de 
acaparare a resurselor grupului sau comunității, mai ales atunci când acestea 
sunt limitate, este acela al aşa-numitelor „dileme” şi „capcane sociale”. 

Dilema socială se referă la situaţia în care o persoană poate obține anumite 
avantaje personale, în mod egoist, pe termen scurt, însă efectele cumulate ale 
acestor satisfacţii de moment conduc la pierderi pentru întregul grup sau 
comunitate — deci şi pentru respectivul membru al comunităţii. De exemplu, 
din motive de comoditate, cineva poate să folosească excesiv automobilul, 
chiar atunci când nu este necesar, însă poluarea accelerată a mediului şi 
încălzirea globală va afecta întreaga comunitate, deci şi pe cel care a contribuit 
din motive egoiste la acest rezultat. Dilema socială ar fi următoarea: optăm 
pentru satisfacţii personale de moment, sau pentru interesele comunităţii - deci 
şi ale noastre, pe termen lung ? 

Capcana socială constă în tendința cvasi-generală de a opta pentru 
avantajele personale de moment, în dauna câștigurilor pe termen lung al 
întregii comunităţi. Deci, este o coâsecință directă a dilemei sociale, pe care 
preferăm — din păcate — să o rezolvăm în acest fel, al satisfacţiei de moment. 

Drama comunităţii se referă la consecinţele exploatării în interes personal a 
resurselor, ceea ce conduce în mod fatal la epuizarea acestora. De pildă, 
defrişările, poluarea şi exploatarea excesivă a resurselor materiale de orice fel 
se desfăşoară în mod accelerat, din interese particulare şi pe termen scurt, deşi 
se cunosc consecinţele dramatice ale acestor acțiuni, pe termen mediu şi lung. 

Pentru combaterea acestor tendințe nocive, generatoare de numeroase 
conflicte, se recomandă acţiuni convergente vizând educația, recompensarea 
tendințelor pozitive, corelativ cu sancţionarea celor negative, un control social 
mai strict, în cadrul unor comunități mai restrânse, promovarea sistematică a 
valorilor şi modelelor sociale superioare (v. şi 229, pg. 321 ş.u.). 


Modalităţi de prevenire şi rezolvare a conflictelor. Având în vedere efectele 
în general negative ale situaţiilor conflictuale, este important să se găsească 
modalități de prevenire a cestora, respectiv de rezolvare — atunci când acestea 
s-au produs deja. In principiu, cunoscând factorii şi cauzele care generează sau 
facilitează apariţia situaţiilor conflictuale, putem întreprinde şi măsuri de 
prevenire şi rezolvare a acestora. Cu efectele pozitive la nivelul vieţii de grup, 
în ceea ce priveşte calitatea relațiilor interpersonale, coeziunea, performanța 
profesională şi psihosocială a grupului, climatul psihosocial ş.a. 

Cunoscând caracteristicile psihosociale ale grupului, natura sarcinii și 
contextul în care îşi desfăşoară activitatea, acțiunea de prevenire şi contracarare 
trebuie să vizeze următoarele aspecte principale: 

e Identificarea factorilor cu potenţial conflictual din cadrul grupului, precum 
şi condiţiile în care se poate trece de la o situaţie potenţial conflictuală la 
conflictul latent şi apoi la cel manifest. 

e Asigurarea unei informări cât mai complete a membrilor grupului asupra 
diferitelor aspecte ale activităţii şi vieţii de grup. 

e Menţinerea unei comunicări fluente şi prompte între membrii grupului, prin 
evitarea blocajelor, filtrelor şi factorilor potenţial perturbatori. 

e Discutarea și analiza deschisă a diferitelor situaţii problematice care apar în 
viaţa de grup, precum şi antrenarea întregului grup în luarea unor decizii. 

. Climatul psihosocial de gru 


Unul dintre cele mai semnificative fenomene care reflectă şi sintetizează 
aspectele esenţiale ale vieţii de grup este climatul psihosocial. La acest nivel 
întâlnim într-o formă sintetică ansamblul trăirilor subiective ale membrilor 
grupului, generate în contextul obiectiv al vieţii de grup. Fenomenul 
psihosocial rezultat din această integrare are complexe funcții reglatorii, după 
cum vom arăta în continuare. 

Spre deosebire de conceptul “stil de conducere”, care a generat numeroase 
cercetări cu caracter operaţional, vizând prezentarea analitică a structurii şi a 
diferiților factori constitutivi, în cazul climatului psihosocial situaţia este cu 
totul alta: deşi acest concept are o largă circulaţie în psihosociologie, 
semnificaţia sa este destul de vagă, neexplicită și cu o puternică încărcătură 
intuitivă. În literatura de specialitate se utilizează destul de frecvent termenii de 
climat, atmosferă şi moralul grupului cu o semnificaţie cvasi-echivalentă, ceea 
ce măreşte și mai mult ambiguitatea conceptuală şi metodologică ( v. 65, p. 103). 

Trebuie subliniat faptul că este necesară o distincţie clară între climat, 
atmosferă şi moral, aceste concepte reflectând aspecte psihosociale diferite ale 
vieții de grup, aflate însă într-o strânsă legătură de condiționare reciprocă. 

Referitor la climatul psihosocial, literatura de specialitate oferă câteva dintre 
caracteristicile esenţiale ale fenomenului, acestea putând fi folosite în demersul 
operaţionalizării conceptului 

(a) În primul rând, se remarcă caracterul sintetic al climatului, în sensul că 
reprezintă o rezultantă a unui ansamblu de factori interni şi externi, obiectivi şi 
subiectivi. În acest sens, I. Czitrom defineşte climatul psihosocial ca “o atitudine 
colectivă a grupului față de totalitatea mediului profesional, atitudine 
determinată de interacțiunea 7uturor factorilor obiectivi şi subiectivi (tehnico- 
materiali, sociali şi psihologici) care acţionează la locul de muncă” . Caracterul 
sintetic şi global a fost subliniat şi de alţi cercetători, fără a se reuşi evidențierea 
unui criteriu general după care se poate stabili în ce măsură un anumit factor 
participă sau nu la generarea climatului într-un anumit grup . Cercetările noastre 
nu îndreptățesc generalizarea de mai sus: dintre toți factorii care acționează 
asupra grupului într-o situație dată, numai aceia care au semnificație 
profesională şi psihosocială pentru grupul în cauză îndeplinesc rolul de factori 
determinanți ai climatului psihosocial; factorii neutri sau nesemnificativi nu 
intră în această categorie, deşi pot avea un caracter activ, influențând unele 
aspecte colaterale ale vieții de grup. 

(b) O altă caracteristică a climatului psihosocial constă în relativa sa 
stabilitate şi independenţă în raport cu factorii care l-au generat. Un anumit tip 
de climat nu se dezvoltă imediat după declanşarea acțiunii unor factori 
determinanți, după cum nici nu se modifică foarte uşor în cazul variaţiei sau 
dispariției de scurtă durată a unora dintre aceşti factori. Se poate spune că 
fenomenul manifestă o anumită inerție, calitate care face posibilă explicarea 
funcţiei reglatorii şi compensatorii pe care o îndeplineşte climatul în dinamica 
microgrupurilor sociale. Faptul că stabilitatea este recunoscută ca o 
caracteristică a climatului rezultă şi din aceea că majoritatea autorilor definesc 


acest fenomen ca o' “atitudine colectivă” a grupului în raport cu mediul său. 


/ 


/ 


~ 

Atitudinea fiind, după cum se ştie, o predispoziţie, sau o tendință dobândită şi 
relativ stabilă a unui subiect de a reacționa, pozitiv sau negativ, la un anumit 
obiect semnificativ sau la o situație socială dată. 

(e) Climatul psihosocial are un caracter generalizat la nivelul grupului 
respectiv, chiar dacă atitudinea unora dintre membrii grupului faţă de unele 
aspecte ale vieţii de grup poate fi diferită. Acest aspect ne determină să definim 
climatul mai degrabă ca o “dispoziţie” sau o “stare psihici că colectivă” decât ca o 

„ “atitudinea colectivă”, modalitate de definire care implică mari dificultăți 
teoretice în analiza şi interpretarea relaţiilor dintre sistemele atitudinale propriu- 
zise ale membrilor grupului şi climatul psihosocial de grup, care — cel mai 
adesea - conține ca elemente generative chiar respectivele sisteme atitudinale. 


Sintetizând cele expuse mai sus, vom defini « 1 
superior de integrare a factorilor interni şi externi, obiectivi şi subiectivi care 
au semnificație pentru grup, şi care generează o dispoziţie psihică relativ 
stabilă şi generalizată la nivelul membrilor grupului. Climatul psihosocial 
rezultă în urma modului generalizat la nivel de grup de a percepe şi interpreta 
situația socială în care se găseşte grupul, precum şi impactul diferitelor 
evenimente asupra vieţii de grup. În urma acestui proces cognitiv-evaluativ 
rezultă un ansamblu de sentimente, atitudini, motivații şi conduite, care sunt 
trăite ca atare de majoritatea membrilor grupului, în urma unei adevărate 
simbioze și modelare empatică. 

Factorii care contribuie la formarea climatului pot fi: a) fizico-materiali 
(condițiile fizice şi materiale în care grupul îşi desfăşoară activitatea); b) sociali 
(care țin de cadrele sociale generale, de caracteristicile sistemelor economice, 
politice sau juridice care au impact asupra grupului ca întreg, cel mai frecvent 
prin intermediul mediului instituțional sau organizațional căruia îi aparține 
grupul); c) psihosociali (rezultați din interacțiunea membrilor grupului sau 
dintre aceștia şi alte persoane sau grupuri din exterior); d) psihici (constând din 
caracteristicile psihoindividuale ale membrilor manifestate în contextul vieții şi 
activității de grup); e) situaționali, având un caracter conjunctural, însă cu un 
anumit impact asupra membrilor grupului şi asupra grupului ca întreg. 
Acţiunea acestor factori este cel mai adesea reală, însă poate fi şi numai 
invocată ca iminentă. În toate cazurile, este necesar ca acești factori să capete 
semnificație pentru viața de grup pentru a deveni factori generativi ai 
climatului. Totodată, trebuie să existe circumstanţe relativ stabilizate pe fondul 
cărora să se dezvolte un anumit climat psihosocial. 


Atmosfera psihosocială reprezintă aspectele tranzitorii ale climatului: pe 
fondul aceluiaşi climat - care se păstrează relativ stabil atâta timp cât factorii 
săi determinanți nu se modifică în mod esenţial, sau nu capătă altă semnificaţie 
pentru grup - pot apărea diferite “nuanțe” ale dispoziţiilor afective ale 
membrilor, legate de anumite circumstanțe sau evenimente aleatorii ivite în 
viața de grup. Astfel, ia naştere o anumită atmosferă, legată nemijlocit de 
respectivele împrejurări şi care dispare odată cu acestea. Chiar pe fondul unui 
climat deosebit de favorabil, pot apărea momente de disensiune sau conflict, 
situaţie în care se creează o atmosferă încărcată şi tensionată, care dispare 
relativ repede, odată cu eliminarea factorului perturbator. 

Climatul pozitiv constituie în acest caz un factor esențial, care contribuie la 
rezolvarea sau depăşirea stărilor conflictuale, acesta rămânând în continuare un 


element stabil şi de fond al vieţii de grup. În acest caz ar fi greşit să se creadă 
că s-a modificat climatul psihosocial, fiind vorba numai de o dispoziţie afectivă 
pasageră, legată de atmosfera conjuncturală din cadrul grupului. Trebuie 
remarcat că persistența unor factori disfuncționali care generează o atmosferă 
nefavorabilă, poate conduce în ultimă instanță la modificarea climatului de 
grup: în acest caz, grupul ca sistem nu posedă sau nu găseşte modelele 
comportamentale capabile să conducă la depăşirea situației disfuncționale, 
modificarea climatului exprimând ruperea “echilibrului cvasistaţionar” existent 
în grup înainte de apariţia situaţiei disfuncționale sau de criză. 

Moralul exprimă încrederea membrilor în capacitatea grupului de a 
rezolva la un anumit standard sarcinile şi problemele cu care se confruntă şi de 
a surmonta dificultăţile ivite în cale. Încredere are o importantă componentă 
cognitiv-anticipativă şi de experiență consumată, pe lângă o componentă 
afectivă, derivată a coeziunii grupale, a climatului psihosocial, a relaţiilor lider- 
membri, şi mai ales a experienței anterioare privind performanţele profesionale 
şi psihosociale ale grupului. Moralul este o caracteristică care condiționează în 
mod esenţial implicarea membrilor în activităţile de perspectivă ale grupului, 
rezolvarea sarcinilor dificile şi surmontarea situaţiilor disfuncționale care pot 
apărea fie în grup, fie în cadrul social mai larg în care fiinţează. 


După cum se observă, climatul, atmosfera şi moralul sunt aspecte 
complementare ale vieții de grup, aflate într-o strânsă relație dialectică cu toate 
a EE aaa sar şi cu unele dintre caracteristicile 
structurale şi funcționale ale grupului: compoziția, gradul de coeziune, 
experiența anterioară, natura şi importanța sarcinii, stilul de conducere şi 
structura leadership-ului ş.a. Totodată, sunt importante și caracteristicile 
sistemului organizațional, precum şi natura relaţiilor cu grupurile conexe. 

Ca şi în cadrul altor procese şi fenomene psihosociale, există o serie de 
factori determinanţi şi de mediere, care intervin în producerea şi manifestarea 
celor trei aspecte complementare ale vieţii de grup. Astfel: 

ii inanți ai climatului psihosocial , aşa cum au fost identificați 
în urma unor cercetări pe diferite categorii de grupuri, pot fi structurați pe şase 
dimensiuni i lā, cognitiv- 
ax ogi! ală (47, 103). 

Dimensiunile climatului se află într-un raport de intercondiționare, fiecare 
conținând mai mulţi factori, dintre care cei mai importanți sunt următorii: 


(a) Dimensiunea socioafectivă conţine factori care se referă la următoarele 
aspecte ale vieţii de grup: relaţiile de simpatie, antipatie sau indiferență dintre 
membrii grupului; existența subgrupurilor (“clici” sau “bisericuțe”) ca urmare a 
scindării grupului în plan funcțional şi afectiv; gradul de acceptare/inacceptare 
afectivă a liderului, existenţa unui lider informal, complementar celui formal, 
precum şi relaţiile dintre cei doi; adeziunea afectivă a membrilor față de grup ca 
întreg (măsura identificării afective şi ideologice cu grupul); atracţia față de un 
obiectiv comun tuturor membrilor; dorinţa de „a fi împreună” ş.a. 

(b) Dimensiunea  motivaţional-atitudinală include: tipul de atitudini 
interpersonale (respect, considerație, apreciere etc.); atitudinea față de grup şi 
față de activitatea pe care o desfăşoară; gradul de congruență a intereselor şi 
trebuințelor membrilor grupului, compatibilitatea acestor motivații cu 
obiectivele generale ale grupului; gradul de satisfacţie/insatisfacţie profesională, 
dar şi psihosocială ( referitoare la participarea la viaţa de grup) etc. Structura 
motivaţională a grupului are un rol major în desfășurarea vieţii de grup. 

(c) Dimensiunea cognitiv-axiologică cuprinde: aspecte referitoare la: valorile 
şi normele împărtăşite şi promovate de membri grupului; gradul de cunoaştere 
interpersonală; gradul de convergență şi compatibilitate a opiniilor, 
convingerilor şi concepțiilor tematice ale membrilor grupului; gradul de 
elaborare și modul de funcţionare a normelor de grup; nivelul de constituire a 
tradiţiilor şi modelelor comportamental-atitudinale. 

(d) Dimensiunea instrumental-executivă include factori care reflectă 
condiţiile şi mijloacele de realizare a sartinii: dificultatea şi importanţa sarcinii; 
natura relaţiilor funcționale dintre membrii grupului; calitatea comunicării 
interpersonală (din punct de vedere al indicelui de centralitate a rețelei, a formei 
de realizare, al indicelui de “bilateralitate” etc); modul de ierarhizare a funcţiilor 
în grup; gradul de coparticipare la realizarea sarcinii; spațiul de iniţiativă şi 
afirmare personală în plan profesional; structura leadership-ului, stilul de 
conducere şi competența liderului formal; condiţiile obiective în care se 
desfăşoară activitatea; coordonarea externă a grupului pe linia realizării sarcinii; 
gradul de “încărcare” a membrilor (solicitarea fizică şi intelectuală); conflictele 
intra- şi intergrupale, generate în contextul activităţii grupului; performanța 
profesională în procesul realizării sarcinii. 

(e) Dimensiunea structurală reflectă: mărimea grupului, vârsta medie a 
membrilor; gradul de omogenitate (din punct de vedere al statutului social, 
nivelului de cultură generală, mediului de provenienţă, vârstei ş.a.); raportul 
numeric dintre bărbați şi femei; distribuţia statutelor pe orizontală şi verticală. 

(£) Dimensiunea proiectiv-anticipativă se referă la: perspectivele sociale şi 
profesionale ale grupului şi — implicit - ale membrilor săi; existența unor stări de 
incertitudine privind situaţia viitoare a organizaţiei sau grupului; anticiparea 
rezultatelor ce pot fi obținute într-un context problematic; unitatea de voință a 
membrilor în raport cu obiectivele urmărite (coeziunea funcțională a grupului). 
Dimensiunea proiectiv-anticipativă reflectă într-un mod semnificativ moralul 
grupului, care are o influenţă apreciabilă asupra capacităţii de mobilizare a 
resurselor psihofizice ale membrilor în vederea realizării sarcinilor şi 
problemelor cu care se confruntă. 

În urma stabilirii ponderii diferitelor categorii de factori în determinarea 
climatului psihosocial se pot obține informaţii esenţiale privind cele mai 
importante aspecte ale vieţii de grup: gradul de integrare a membrilor, natura 
leadership-ului, existenţa unor factori disfuncţionali sau conflicte latente sau 
manifeste, calitatea relaţiilor interpersonale, gradul de satisfacție a membrilor, 
încrederea în viitor ş.a. Pentru a obţine aceste informaţii, fără de care orice 
intervenție optimizatoare este practic imposibilă, se foloseşte metoda 
determinării profilului climatului de grup. 

Determinarea profilului climatului psihosocial de grup. Cercetările 
experimentale extensive desfășurate de noi de-a lungul mai multor ani, au 
evidenţiat diferenţe sensibile în ceea ce priveşte ponderea anumitor categorii de 
factori în producerea climatului de grup. Aceste diferențe de ponderi sunt 
determinate de o serie de factori care reflectă: a) fipul grupului (şcolar, de 
muncă, studențesc, militar etc.); b) gradul de maturizare atins de acesta (timpul 
scurs de la constituire şi nivelul de integrare reciprocă a membrilor); c) natura 
sarcinii ce trebuie realizată ş.a. (v. 63; 65). 

În consecință, prin determinarea ponderii factorilor determinanți în cadrul 
unui anumit grup se poate elabora profilul climatului psihosocial, instrument de 
mare eficiență diagnostică şi prognostică privind dinamica proceselor şi 


fenomenelor de grup. 
tul) 2 = maci sI 


Pentru determinarea profilului de climat s-a folosit următoarea metodă. În 
prima fază, membrilor unor grupuri de diferite tipuri (şcolare, industriale şi 
studențești) le-a fost prezentată într-un mod intuitiv noțiunea de climat 
psihosocial de grup, valoarea generală a acestuia (pozitivă sau negativă) și faptul 
că fenomenul este generat de o serie de factori interni şi externi. În a doua fază, 
s-a cerut ca fiecare membru să aprecieze pe o scală cu şapte valori climatul 
existent în grupul din care fac parte (-3, -2, -1, 0, +1, +2, +3), după care să 
enumere cauzele care generat respectivul climat; după enumerarea tuturor 
cauzelor, li s-a cerut să acorde o pondere (de la 1 la 5) fiecărei cauze, după 
importanţa pe care respectiva cauză a avut-o la generarea climatului aşa cum a 
fost apreciat anterior. În a treia fază s-a procedat la o analiză de conţinut a 
răspunsurilor, gruparea lor în cele şase categorii prezentate anterior, şi calcularea 
ponderii statistice pe care fiecare categorie de factori o are în determinarea 
climatului în acel grup, precum şi în rândul grupurilor de un anumit tip. De 
precizat că aceste chestionare au fost nenominalizate, aspect important pentru 
asigurarea sincerităţii şi obiectivităţii răspunsurilor. 

Astfel, s-a putut determina atât profilul climatului, specific pentru grupurile 
şcolare, industriale, studenţeşti, militare ș.a., cât şi profilul climatului unui 
anumit grup; prin compararea profilului particular al unui grup cu profilul 
general, specific tipului de grup căruia îi aparține, s-a putut face o analiză 
diagnostică de mare fineţe privind gradul de structurare a grupului, existența 
unor disfuncționalități etc. (v. şi 63; 65). 


În urma acestor cercetări, s-a constatat că fiecare tip de grup are un profil 
specific al climatului, dat de ponderea diferitelor categorii de factori 
determinativi. Astfel, în cadrul grupurilor şcolare ponderea factorilor 
socioafectivi este relativ mare în determinarea climatului, în cadrul grupurilor 
studenţeşti dominanta se deplasează în zona factorilor atitudinali și cognitiv- 
axiologici, în timp ce în cazul grupurilor industriale ponderea dominantă o dețin 
factorii instrumental-executivi (v. graficul 8.5.). 


Dacă acceptăm că aceste tipuri de grupuri reprezintă în plan ontogenetic 
etape progresive şi consecutive în ceea ce priveşte integrarea şi participarea 
socială a individului, se constată că „maturizarea socială” a grupurilor se 
exprimă - la acest nivel de analiză — pr 
afectivi cei atitudinali, cognitivi, instrumentali şi executivi. 
„Este,fără îndoială, expresia unei implicări superioare în viața de grup. 

Faţă de aceste profiluri tipice, profilul real al unui anumit grup reflectă 
gradul de maturizare psihosocială a membrilor, dar şi măsura în care grupul s-a 
constituit ca un sistem centrat pe realizarea sarcinii, pe satisfacerea trebuințelor 
personale ale membrilor sau pe probleme ținând de evoluția grupului ca întreg. 


—@— grupuri şcolare 


— A — grupuri studenţeşti 


- = 4 - - grupuri industriale 


a b c d e f 
(categorii de factori) 


Figura 8.5. 


În ceea ce priveşte gradul de constituire a grupurilor, se constată că în cazul 
colectivelor recent formate, factorii socioafectivi au o pondere mai mare în 
determinarea climatului, indiferent de tipul grupului, evoluţiile ulterioare 
conducând la accentuarea ponderii acelor categorii de factori care joacă rolul cel 
mai important în desfăşurarea activităţilor de grup: a celor cognitiv-axiologici, 
în cazul grupurilor studenţeşti, sau a celor instrumental-executivi, în cazul celor 
industriale, militare sau de creaţie. 

Este deosebit de important faptul că prin constituirea climatului psihosocial, 
cu influenţele sale majore asupra tuturor sistemelor relaționale, se realizează un 
mecanism de autocorecţie de tip feed-back. Într-adevăr, prin faptul că prin 
climat se exprimă sintetic calităţile structurale, funcționale şi umane ale 
grupului, o tonalitate negativă a acestuia va semnaliza totdeauna existența unor 
disfuncţionalități interne sau externe; în consecință, se semnalizează implicit 
existența unei probleme, a unei situaţii conflictuale sau a unei inadecvări de 
orice natură, ceea ce va genera o tensiune în sensul rezolvării acestor situații 
negative. Deci, climatul psihosocial apare ca un indicator sintetic asupra „stării 
de sănătate” a unui microgrup care acționează în anumite condiții sociale. 

De asemenea, se constată existența unor relații de cauzalitate circulară între 
procesele psihosociale de grup, climat şi performanţă. Relaţiile psihosociale 
necorespunzătoare creează un climat nefavorabil, ambele conducând la 
performanţe scăzute; fapt ce afectează şi mai mult climatul, respectiv calitatea 
relaţiilor umane ş.a.m.d.; ruperea cercului vicios este condiţia ieşirii din criză. 
Dimpotrivă, un climat pozitiv stimulează obţinerea unor performanțe profe- 
sionale şi psihosociale superioare, ceea ce va augmenta calitatea climatului. 

8.4.5. Dezindividualizarea. N 


În celebra sa lucrare, „Psihologia mulțimilor”, Le Bon relevă fenomenul 
spectaculos al regresiei pe care o suferă orice persoană devenită membru al unei 
mulţimi psihologice. Comportamentul agresiv manifestat de mulțimi este cel 
mai adesea rezultatul unei stări de dezindividualizare, în care indivizii simt că 
şi-au pierdut identitățile personale şi s-au amalgamat în grup, regresând pe scara 
evoluţiei lor sociale, către comportamentele primitive ale speciei. Mulțimea, 
datorită numărului mare de membri, creează sentimentul anonimatului, 
atotputerniciei şi al difuziei responsabilităţi, corelată cu apariţia sentimentului 
de invulnerabilitate - totul pe fondul reducerii autocontrolului şi a creșterii 
potențialului emoţional negativ. Aceste idei sunt continuate, într-un alt registru 
conceptual, de către Freud, Jung, Festinger, Newcomb ș.a., devenind o temă 
importantă în cadrul psihologiei sociale, dar şi a psihologiei personalităţii. 

După cum s-a arătat la începutul acestui capitol, apartenența noastră la 
diferite grupuri răspunde unor trebuințe psihologice fundamentale, acelea de 
afiliere, identificare, protecţie, afecţiune, comunicare, valorizare ș.a. Afilierea 
reprezintă o trăsătură genetică a ființei umane, născută din faptul că ontogeneza 
oricărui individ nu este posibilă în afara unei influenţe sistematice a unor 
grupuri sociale, familia, grupurile de copii, grupurile şcolare ş.a. Prin procesul 
identificării, ne supunem normelor grupului de apartenență sau de referință, 
adoptând valorile, credințele, atitudinile şi comportamentele acestora, ca o 
condiţie sine-qua-non a acceptării noastre de către grup. Nevoia de protecție, 
afecțiune, comunicare, recunoaştere socială sunt de asemenea factori 
motivaţionali puternici, a căror satisfacere nu este posibilă decât în cadrul unor 
microgrupuri. Ceea ce ne determină să acceptăm influenţele pe care grupul le 
exercită asupra personalității noastre, prin intermediul presiunii normative, al 
fenomenului de imitație şi contagiune, dar şi al influenţei unui lider puternic 
care, după cum arăta Le Bon, poate exercita o adevărată forță hipnotică asupra 
membrilor grupului. 

Cu alte cuvinte, într-un context grupal, personalitățile membrilor pot suferi 
modificări notabile, manifestate sub forma unor regresii emoționale şi 
comportamentale, scăderea spiritului critic şi de autocontrol, precum şi 
dezinhibări în raport cu normele sociale curente. Este ceea ce în psihologia 
socială se identifică a fi un proces de dezindividualizare, prin care persoana 
distinctă îşi pierde unele dintre caracteristicile sale, fiind absorbită şi 
amalgamată în grup. Dezindividualizarea creează o reală desensibilizare în 
raport cu normele sociale specifice unei situaţii, responsabilitatea individuală 
fiind înlocuită de cea colectivă; anonimatul astfel creat diminuează 
autocontrolul normativ, lăsând loc manifestărilor emoţionale preponderent 
negative, care pot conduce cel mai adesea la creşterea agresivității. Este 
rezultatul oarecum firesc al pierderii în anonimat. De remarcat faptul că prin 
diminuarea, alterarea sau pierderea identităţii, persoana devine mult mai 
vulnerabilă la influenţele externe cu caracter manipulativ, instanțele sale critic- 
evaluative fiind considerabil reduse. Însă, procesul dezindividualizării se poate 
produce într-un registru de intensitate foarte larg, fiind condiţionat de o serie de 
factori psihoindividuali, psihosociali şi socioculturali. Astfel: 

A. Factori psihoindividuali : un grad redus de socializare şi integrare socială 
a persoanei; slăbiciunea eului; grad ridicat de emotivitate şi sugestibilitate; 
sentimente acute de vulnerabilitate; eşecuri existențiale repetate, care pot genera 
mecanisme compensatorii; nivel instructiv-educativ scăzut; o structură a 
personalității de tip sumisiv. 

B. Factori psihosociali : un înalt grad de coeziune grupală; cultură de grup 
care promovează ca valori centrale conformismul, loialitatea şi unitatea; lideri 
puternici, carismatici sau cu tendințe autoritariste; factori care generează 
insecuritate grupală; influența unor grupuri de referință; grad ridicat de 
omogenitate structurală a grupului (în ceea ce priveşte vârsta, sexul, nivel de 
instrucție mediu sau scăzut, statut social precar ş.a.); mărimea grupului. 

C. Factori socioculturali, politici şi economici : anomie socială; instabilitate 
şi insecuritate socială; sisteme politice totalitare; cultură istorică de tip agresiv- 
expansionist; grave inegalităţi sociale; evenimente majore de tip revoluționar.. 

Studiile etnografice şi de antropologie culturală au arătat că războinicii 
care îşi schimbă înfăţişarea, vopsindu-si chipul sau corpul, ori punându-și 
măşti înainte de a pleca la lupta, comit mult mai multe acte de sadism, 
asasinate, mutilări, decât cei care nu se maschează (Robert Watson, 1973). 
Măştile” — de orice fel - sunt factori majori în producerea fenomenului de 
dezindividualizare, accentuând sau creând sentimentul de anonimat şi de dispersie a 
responsabilităţi. Uniformele, sunt şi ele, un asemenea tip de mască socială, care 
accentuează depersonalizarea, diminuând responsabilitatea individuală, prin transferul 
acesteia asupra grupului anonim. 

Cercetărilor făcute asupra numeroaselor cazuri de linşaj, săvârşite in Statele 
Unite intre 1899 si 1946, au arătat că actele de cruzime erau cu atât mai grave 
cu cât era mai mare numărul participanţilor şa aceste acâiuni (Brian Mullen, 
1986). Măştile purtate de membri Ku-Klux-Kaln-ului reprezintă şi aici un 
factor care augmentează violenţa şi cruzimea, prin sentimentul de anonimat pe 
care îl generează în rândul membrilor. La acesta se mai adaugă falsa, dar 
insidioasa ideologie a pericolului rasial, promovată cu insistență în acea 
perioadă tulbure din istoria SUA. 

Se constată, în plan istoric, că toate acţiunile sistematice ale unui sistem 
social-politic de impunere a oricărei uniformităţi, creează un cadru manipulativ 
deosebit de eficace: uniformele de orice fel (celor impuse tuturor cetăţenilor 
din Coreea de Nord şi China maoistă — de exemplu), formule de adresivitate 
obligatorii („tovarăşe” - în perioada comunistă din URSS şi România), 
ritualuri ale unor organizații secrete cu caracter antisocial sau a unor culte 
sataniste ş.a. Toate acestea conduc la pierderea individualităţii, scufundarea în 
anonimat, diminuarea spiritului critic, creându-se astfel fundalul necesar pentru 
desfăşurarea unor acțiuni manipulative de profunzime. 

Observațiile noastre asupra unor grupuri industriale în formare (1965-2000), 
au arătat că pe măsură ce grupurile se structurau, mărindu-se astfel gradul de 
coezivitate internă, opiniile, atitudinile şi comportamentele membrilor tindeau 
să se uniformizeze, ceea ce făcea şi ca influenţele unor lideri cu tendințe 
totalitare să fie mai puternice, deşi veneau cel mai adesea în contradicţie cu 
opiniile membrilor din perioada de început a respectivelor grupuri. Era în mod 
evident efectul unui proces de relativă dezindividualizare, dar care capătă 
conotaţii sociale negative numai în anumite condiţii, şi atunci când depăşeşte 
un anumit nivel. Oricum, grupul, ca o entitate psihologică distinctă, îşi 
defineşte sintalitatea prin influenţa remodelatoare asupra membrilor săi. 

8.4.6. Cultura de grup. 

După cum s-a arătat la începutul acestui capitol, procesul formării grupului ca 
sistem psihosocial parcurge mai multe etape, fiecare indicând totodată și nivelul 
de integrare a membrilor în cadrul sistemului în formare: începând cu stadiul 
structurării şi integrării comportamentale, continuând cu stadiul emoțional, 
normativ, teleologic, şi sfârşind cu cel axiologic, care exprimă cel mai înalt 
grad de structurare a proceselor psihosociale de grup. Acest ultim stadiu adaugă 
o componentă spirituală vieţii de grup, oferind totodată şi premiza 
fundamentală pentru apariţia culturii de grup, fenomen pentru a cărei apariţie 
sunt necesare şi alte câteva condiţii intra- şi extragrupale. 


Cultura de grup este unul dintre fenomenele psihosociale puţin studiate, cel 
mai adesea studiindu-se problematica culturii organizaționale, după cum vom 
arăta în capitolul următor. Între cele două fenomene există, fără îndoială, 
multiple corelaţii și intercondiționări, însă cultura de grup poate apare și în 
cadrul unor microgrupuri care nu sunt integrate organizațional, ceea ce impune 
studierea acestui fenomen şi la acest nivel. 

După cum s-a arătat în prima parte a lucrării, cultura este înțeleasă, la modul 
general. ca ansamblul valorilor, modelelor şi bunurilor spirituale create de 
grupurile sociale în plan istoric. Este rezultatul unei acumulări calitative în plan 
spiritual al marilor colectivități sociale. Pentru a aborda problematica culturii 
microgrupurilor sociale este necesar să introducem alte două concepte 
complementare, referitoare la microculturi şi subculturi. 


Microcultura desemnează culturile de grup, formate pe baza unor experiențe 
concrete Împărtăşite, deci a unei istorii care are la bază biografiile şi 
experiențele spirituale comune ale membrilor. Este cazul existenței unor spații 
sociale şi culturale mai restrânse, unde funcţionează însă mecanismele de 
ordonare ale sensurilor şi valorilor specifice „culturii mamă”, cu unele variaţii şi 
augmentări. Deci, particularizarea microculturilor se produce nu pe vectorii 
esențiali ai culturii mamă, ci pe experiența socială concretă , împărtășită şi 
asumată de membrii unui grup social mai restrâns. 

În cazul nostru, microcultura de grup reprezintă nivelul suprastructural al 
vieţii unui grup înalt structurat în timp, rezultat în urma activităţilor spirituale 
ale membrilor, în context relaţional şi acţional, în condiţii favorizante de ordin 
intern şi extern. Atingerea stadiului de dezvoltare şi integrare axiologică este o 
condiție necesară pentru apariţia culturii de grup, însă nu şi suficientă. Pentru 
aceasta sunt necesare încă câteva condiţii, interne şi externe. Astfel, în plan 
intern sun necesare încă cel puţin două condiţii: a) o perioadă relativ lungă de 
existență a grupului, fără schimbări semnificative în planul compoziţiei, 
structurii şi sarcinii (după observaţiile noastre, cel puţin un an de zile); b) 
existența unor „nuclee de cristalizare şi polarizare spirituală”, reprezentate cel 
mai adesea de unii membri cu un statut socio-profesional deosebit (experienţă, 
charismă, inteligență socială ş.a.). În plan extern, sunt necesare alte două 
condiții principale: a) un mediu social stabil, pe fondul unui climat deschis 
diversității, b) existența unor modele culturale consistente, dar dinamice, 
promovate activ de, societate. Aici se are în vedere sensul pozitiv al 

microculturilor, care se dezvoltă sub influența structurantă a culturii mamă. 
Acestea propun ansambluri de valori, simboluri, norme şi stiluri de viață care, 
fără să fie în contradicție flagrantă cu cele ale culturii mamă, sunt mai degrabă 
complementare sau adiționale acestora, contribuind la constituirea identității 
grupului care le generează. 


Subculturile desemnează, cel mai adesea, sensul negativ şi incongruent al 
unor microculturi, care se dezvoltă în opoziţie relativă sau complementaritate cu 
cultura mamă, dominantă într-un anumit spațiu social. Adepții acesteia resping 
unele sau chiar majoritatea valorilor, normelor şi modelelor comportamentale 
ale societății înglobante, fără să respingă totuşi toate normele şi valorile 
acesteia. Dacă o anumită subcultură se manifestă printr-o opoziţie sistematică, 
subterană şi subversivă față de cultura dominantă, ea poate fi apreciată ca fiind 
o anticultură (sau contracultură, într-o altă terminologie). În timp ce o 
subcultură este centrată excesiv pe interesele proprii şi particularitățile unui 
grup, configurându-i astfel o identitate distinctă, contraculturile au ca 
fundament negația, opoziția şi atitudinea subversivă față de cultura dominantă, 
fără să ofere o variantă axiologică viabilă, chiar dacă aceasta ar fi specifică 
numai unui grup restrâns. 

Trebuie subliniat faptul că delimitările dintre cele trei ipostaze ale culturii 
grupurilor restrânse sunt relative, fără graniţe nete; trecerea de la o formă la alta 
poate presupune gradaţii şi interferenţe dinamice, însă aceste concepte au o 
reală valoare explicativă şi operaţională. Totodată, trebuie remarcat că tendința 
de clasificare şi autoclasificare a oamenilor în microculturi şi subculturi serveţte 
atât la exprimarea unor distincţii şi autoidentificări sociale, cât şi la 
consolidarea coeziunii din cadrul grupurilor respective. 

Din punct de vedere  psihosocial, studierea  caracteristicilor 
microculturilor, subculturilor şi anticulturilor reprezintă o modalitate deosebit 
de eficientă de a releva disfuncționalităţile, incongruenţele şi incompletitudinile 
sistemului cultural-mamă, pe de o parte, dar şi profilul psihosocial al grupurilor 
care generează asemenea fenomene, pe de altă parte. Atât grupurile formate din 
personalități amorfe, insuficient socializate, cât şi existența unui mediu social 
instabil şi tensionat, marcat de anomie, oferă un context în care foarte greu se 
poate constitui o cultură, sau o microcultură de grup. Dacă grupul, ca sistem 
psihosocial, se structurează în principal pe dimensiunea relaţiilor socioafective 
şi funcţionale, apariția unei culturi de grup marchează constituirea unei structuri 
de relaţii axiologice şi spirituale, structură care poate marca nivelul cel mai 
înalt de maturizare a unui grup social. 

În ceea ce priveşte conţinutul culturii de grup, aici pot fi identificate, cu 
ponderi diferite de la un grup la altul, următoarele elemente: atitudini, opinii şi 
convingeri relativ convergente, fundamentate pe un set de valori generale sau 
particulare, în funcţie de tipul grupului, compoziţia acestuia şi natura sarcinii; 
tradiţii şi obiceiuri; cutume şi norme comportamentale; simboluri şi ritualuri 
particularizate; forme abreviate de limbaj; evenimente anecdotice care 
valorizează istoria grupului. După cum se observă, odată constituită, cultura este 
cea care poate diferenția semnificativ diferitele grupuri şi categorii de grupuri, 
prin conţinutul acesteia şi prin liantul spiritual specific pe care îl generează. 

Din punct de vedere psihologic, apariţia culturii sau microculturi echivalează 
şi cu formarea unui sistem de reprezentări sociale, prin care se percep şi se 
interpretează diferitele aspecte ale vieţii sociale şi ale celei de grup, din 
perspectiva particulară a microgrupului respectiv. Aceste reprezentări colective 
se referă la semnificaţia pe care o are grupul pentru membri săi, din perspectiva 
unor valori consensuale, a istoriei sale valorizată subiectiv și a unui proiect de 
viitor. Cu alte cuvinte, cultura unui grup se constituie atât ca o formă de 
sedimentare a unei experiențe semnificative consumată în comun, reinterpretată 
şi valorizată preponderent într-un plan spiritual, cât şi o modalitate prin care 
această experiență modelează prezentul şi viitorul grupului și membrilor săi. 


Este un palier superior de manifestare a coeziunii de grup, prin care se 


accentuează sentimentul de „noi” , prin diferenţiere construită şi asumată față de 
ceea ce reprezintă „ei” sau „ceilalți”. 

Deşi este vorba de o formă particulară de cultură, prin care grupurile cu un 
grad superior de structurare şi longevitate îşi construiesc şi îşi stabilizează 
identitatea, chiar şi la acest nivel vom identifica principalele caracteristici 
specifice oricărui sistem cultural: caracterul integrativ, nominativ, axiologic şi 
organic. Evidenţiind modul cum se particularizează fiecare caracteristică la 
nivelul unor grupuri, se pot identifica implicit şi factorii psihosociali care 
generează aceste diferențieri. Astfel: 

1) Caracterul integrativ: este expresie interacțiunii dinamice dintre elemente 
de ordin axiologic, existenţial, ideologic, etic, religios şi profesional, elemente 
create atât de membri grupului în cursul unei activităţi de lungă durată, cât şi 
preluate adaptativ din mediul social extern, în condiţiile existenţei în acest plan 
a unor referenţiale axiologice consacrate şi consistente. Aici se poate determina 
care dintre aceste elemente constitutive dețin un rol determinant în configurarea 
microculturi, precum şi modul cum se influențează reciproc aceşti factori. 

2) Caracterul nominativ: este dat de capacitatea elementelor culturii de grup 
de a influenţa diferitele aspecte ale vieții interne, în plan emoţional, atitudinal, 
relațional, comportamental şi profesional. În acest plan este important să se 
identifice corespondenţa şi influența reciprocă dintre diferitele aspecte concrete 
ale vieţii de grup şi dimensiunile particulare ale microculturii. 

3) Caracterul axiologic: constă în modul de fundamentare a microculturii de 
un set de valori, de ordin general (specifice mediului socio-cultural imediat în 
care funcţionează grupul), şi de ordin particular (specifice diferitelor categorii 
de microgrupuri, diferenţiate după tip, structură, sarcină ş.a.) , însă toate 
purtând amprenta particularităților psihosociale ale acestora. Analiza trebuie să 
evidenţieze natura şi particularitățile setului de valori, norme şi modele 
specifice fiecărei microculturi, modul lor de configurare, precum şi felul cum 
acestea sunt eventual interpretate, resemnificate sau augmentate în raport cu 
elementele corespondente aparținând culturii-mamă. 

4) Caracterul organic: exprimă condiţionarea profilului culturii de grup de 
către caracteristicile mediului socio-cultural în care ființează şi evoluează 
grupul, dar şi de către particularitățile structurale şi funcționale ale acestuia, 
natura sarcinii corelată şi condiţiile îndeplinirii acesteia. 

În studiile sale privind relaţiile dintre culturi, subculturi şi contraculturi, 
Ken Gelder evidențiază atât caracterul social al acestora, în măsura în care sunt 
constructe şi convenţii colective, cât şi modul cum se diferențiază şi se 
particularizează în câmpul mai larg al vieţii sociale. Sunt relevate şase 
caracteristici generale ale subculturilor, a căror evidenţiere oferă şi o cale de 
identificare şi înţelegere a acestora, în special a celor care se înscriu într-un 
registru negativ mai pronunţat. Acestea sunt următoarele: 

1. Atitudinea în general negativă față de muncă şi faţă de integrarea socială: 
neimplicarea în activităţi sociale şi profesionale, indolență, parazitism, etc. 
2. Relaţii preponderent negative sau ambivalente în raport cu clasele sociale: 
subculturile nu sunt conştiente de clasă şi nu se conformează definiţiilor 
tradiționale ale claselor sociale. 

3. Asocierea cu teritorii , şi nu cu o clasă socială de apartenenţă sau cu 
proprietăţi statutare: iau naştere astfel subculturi de "stradă", de „ cartier”, , 
„internat”,„„ghetoul” sau "club", etc. 

4. Schimbarea formei de apartenență. de la grupul familial, bazat pe rudenie, la 
grupuri amorfe, definite preponderent prin conjuncturi sau teritorii. 

5. Tendinţe accentuate față de excese şi exagerări, cu unele excepții. 

6. Refuzarea banalităţilor vieţii obişnuite, a convenţionalului şi masificării. 


În sensul celor de mai sus, sunt bine cunoscute, din experienţă directă sau 
pe baza diferitelor relatări şi studii, caracteristicile şi modul de manifestare a 
aşa-numitelor culturi (subculturi) „de internat” sau „de cartier”: cu legături 
simbolice de ordin spaţial, cu norme comportamentale uneori foarte stricte, 
sancțiuni specifice în cazul încălcării acestora, cutume, tabuuri şi semne de 
recunoaştere ş.a. După cum se cunoaşte şi modul cu totul particular cum unele 
valori generale (cum este aceea de „onoare” „corectitudine”sau „loialitate” — 
de exemplu) sunt interpretate şi resemnificate, căpătând alte sensuri și valenţe, 
în cadrul subculturilor diferitelor grupuri antisociale, infracționale sau 
„Banguri”. Este evident că toate aceste grupuri văd şi interpretează lumea într- 
un mod cu totul particular, pe baza unor seturi de reprezentări colective, care 
uneori se abat drastic de la modelele culturale consacrate în cadrul societății în 
care ființează. Însă, de fiecare dată, vom putea identifica şi factori de natură 
macrosocială care facilitează, condiționează sau chiar determină apariţia unor 
asemenea fenomene, care nu vor putea fi atenuate fără a elimina cauzele. 


Pentru determinarea profilului microculturilor specifice ale grupurilor de 
muncă şi a celor studenţeşti, am folosit următorul model experimental. S-a 
întocmit un chestionar prin care se solicită subiecților să prezinte, prin 
enumerare, cele mai importante aspecte ale vieţii lor de grup, explicitate 
anterior în cadrul unor discuţii libere: Aceste au fost grupate pe următoarele 
categorii: valori împărtășite de majoritatea membrilor; norme de grup liber 
consimțite; sancţiuni aplicate spontan celor care încalcă normele consensuale; 
obiceiuri şi tradiții consolidate; evenimente deosebite care fac parte din istoria 
grupului; opiniile majoritare vizând aspecte culturale, ideologice, economice, 
religioase ş.a.; elemente prin care poate fi definită identitatea grupului ş.a. 

În urma unei analize de conținut, precum şi a unor discuţii libere cu 
membrii grupului asupra rezultatelor obținute în formă anonimă, s-a putut 
stabili profilurile respectivelor microculturi, ceea ce a permis explicarea multor 
aspecte particulare ale vieţii de grup: coeziunea, climatul psihosocial, moralul, 
caracteristicile raporturilor interpersonale, performanța socială şi profesională, 
relațiile cu alte grupuri ş.a. (D. Cristea, 1974; 1980; 1991). 

8.4.7. Inconştientul şi imaginarul de grup. 

Diferitele orientări psihanalitice au avut , şi au în continuare, o contribuţie 

considerabilă la îmbogățirea problematicii microgrupurilor, precum şi la 

elaborarea unor paradigme epistemice mult mai nuanțate asupra realității 
psihice specifice acestor sisteme psihosociale. Elementul central al acestor 

contribuţii constă în evidenţierea existenței şi la acest nivel, al vieţii de grup, a 

unui palier inconştient, marcat de procese şi raporturi simbolice şi imaginare, 

precum cele de identificare, transfer, regresie, elaborare fantasmatică ş.a. În 

cadrul unei prezentări extrem de succinte, contribuţiile pe această linie a 

diferitelor orientări psihanalitice pot fi sistematizate astfel (v. 80; 106;148 ş.a.): 

e Teza fundamentală, care a stat la baza mai tuturor orientărilor psihanalitice, 
este aceea formulată de S. Freud, conform căreia nu există o diferență de 
esenţă între psihologia individuală şi cea colectivă, aceleaşi mecanisme 
inconştiente putând fi regăsite la ambele nivele: respectiv, cele legate de 
dorință şi identificare. Dorinţa constituie un vector dinamic, predominant 
afectiv, prin care subiectul urmăreşte posesia exclusivă a obiectului 
libidinal, iar identificarea — vector complementar dorinței, care vizează 
proiecția subiectului asupra a ceea ce doreşte să fie, ca expresie a eului său 
ideal. Deci, este vorba de relaţia dinamică dintre „ceea ce vrem să avem” şi 
„ceea ce vrem să fim”, având ca model relaţiile primare din cadrul familiei, 
obiectivate cel mai adesea sub forma complexului Oedip, Însă, în timp ce 
dorința este un factor cu o relativă constanță în forma sa de manifestare de-a 
lungul evoluţiei ontogenetice, identificarea îşi schimbă periodic obiectul, 
începând cu părintele de acelaşi sex, în prima copilărie, şi continuând cu 
alte persoane semnificative din mediul social al subiectului, pe măsură ce 
se realizează succesivele decentrări afective ale acestuia. 

e Continuând pe linia deschisă de Freud, M. Klein relevă fenomenul 
ambivalenţei afective, prin care acelaşi obiect poate fi — simultan sau 
succesiv — atât „bun” cât şi „rău”, corelativ stărilor de atracţie şi respingere, 
respectiv satisfacţiilor sau frustraţiilor din cadrul diferitelor relațiile sociale 
ale subiectului. Totodată, complementar acestui fenomen, autoarea 
evidenţiază rolul angoaselor şi fantasmelor primitive în cadrul proceselor 
inconştiente care acţionează în cadrul grupurilor ca realităţi psihice. Pe de o 
parte, avem angoasa privind fragmentarea corpului şi devorarea, iar pe de 
altă parte fantasmele construite pe baza acestora. Conceptul de fantasmă va 
avea un rol major în mai toate dezvoltările teoretice ulterioare, fiind 
înțeleasă ca o set de imagini, scenarii şi elaborări simbolice, legate de o 
serie de dorințe, temeri de origine infantilă şi mecanismele de apărare 
aferente acestora. Este vorba de o reală interfaţă activă care se interpune 
între subiect şi evenimentele din viața sa, inclusiv cele din cadrul 
grupurilor, generând conduite specifice. Imaginarul devine astfel un factor 
structurant în viața personală şi de grup, acesta din urmă având capacitatea 
de a activa multe dintre fantasmele primare, specifice copilăriei. O altă 
noțiune asociată fantasmei este cea de „rezonanță fantasmatică”, prin care 
pot fi explicate compatibilităţile sau disfuncționalitățile relaționare şi de 
comunicare din cadrul microgrupurilor. 

Psihologie socială 


e Una dintre contribuţiile importante vizând problematica inconştientului 
grupal a avut-o W.R. Bion, prin afirmarea şi demonstrarea dualității vieții de 
grup, structurată pe două paliere: a) unul manifest, de natură preponderent 
rațională şi conştientă, legat nemijlocit de realizarea obiectivelor 
explicite ale grupului — constituind aşa-numitul „grup de lucru”; b) celălalt 
implicit, de natură preponderent inconștientă, numit „grup de bază”. 
Activitatea la nivelul grupului de lucru presupune o pregătire specifică, pe 
baza unui set de aptitudini cerute de natura sarcinii de realizat. În cadrul 
grupului de bază, manifestarea membrilor este spontană şi instinctivă, în 
afara unei pregătiri sau aptitudini speciale, dominată fiind de diferite 
fantasme şi imagini simbolice. Conduita membrilor la nivelul grupului de 
bază se desfăşoară conform cu aşa-numitele „ipoteze de bază”, acestea fiind 
scheme mentale specifice tuturor grupurilor, care orientează şi le 
structurează conduita. Bion identifică trei asemenea ipoteze de bază: 

1) Dependenţa, în care grupul se manifestă în sensul obținerii protecției de 
către o persoană, o idee sau un simbol, capabile să le ofere siguranță, dar 
totodată şi un sentiment de dependenţă şi neputinţă. 

2) Atacul-fugă, în care grupul nu se percepe existând decât prin 
confruntarea cu un pericol difuz şi insidios, sau fugind din calea acestuia. 
Agresiunea sau retragerea — manifestată față de lider, de un alt membru sau 
grup - sunt rezultatul activării unor fantasme primare, legate de tatăl 
simbolic, autocrat și lipsit de sensibilitate; în consecinţă, sentimentele care 
animă membrii grupului sunt de ură şi mânie, dar şi de vinovăţie, datorită 
incapacității lor de a iubi. 

3) Cuplarea : este o schemă care implică emoții de speranţă şi iubire, ceea 
ce duce la coagularea, mai ales în cadrul unui grup incipient, de relaţii 
bazate pe afinitate, intimitate şi speranţă. 

e O altă teorie, mult mai nuanțată şi complexă vizând imaginarul colectiv a 
fost elaborată de D. Anzieu, care evidenţiază — printre altele - o serie de 
similitudini între grup şi vis. În această viziune, grupul reprezintă cadrul în 
care o serie de dorințe nesatisfăcute şi refulate, cele mai multe în cursul 
copilăriei, găsesc modalități specifice de satisfacere, chiar dacă acestea sunt 
de natură simbolică, sau care presupun anumite forme de regresie 
comportamentală. Astfel, se consideră că diferitele fenomene care se 
observă în cadrul grupului sunt forme manifeste ale unor conținuturi latente, 
recodificate de operatorul numit „grup”; procesul este asemănător cu ceea 
ce întâmplă în cadrul visului, când refulatul latent se metamorfozează 
simbolic în forma unui conţinut manifest, prin intermediul travaliului. 
Autorul menționează că ceea ce el numeşte „învelișul grupal” — adică ceea 
ce face din grup un sistem psihologic coerent, se constituie ca urmare a 
proiecțiilor asupra lui a topicii aparatelor psihice individuale ale membrilor 
(Sine, Eu, Supraeu, Eu ideal, Ideal al Eului), a fantasmelor şi imaginilor 
acestora. Se constituie astfel o stare psihică transindividuală (un fel de 
„Sine de grup”), care formează realitatea imaginară a grupului. Acest Sine 
de grup imaginar este cel care însuflețeşte grupul, fiind cadrul în care se 
produce o circulație fantasmatică şi identificatoare. între persoane (v. 80). 


85. Performanța grupului 

După cum s-a arătat la începutul acestui capitol, ființarea unui microgrup 
implică existența unor funcţii specifice, de a căror îndeplinire depinde 
stabilitatea şi existenţa sa ca sistem psihosocial. Pe de o parte avem funcţiile 
aferente realizării sarcinii şi atingerii obiectivelor explicit formulate. Pe de altă 
parte avem funcţii referitoare la satisfacerea trebuințelor membrilor şi 
menținerea unităţii grupului ca sistem distinct. Deci, realizarea sarcinii, 
corelativ cu îndeplinirea funcţiilor psihosociale specifice, reprezintă principala 
dimensiune prin intermediul căreia microgrupurile pot fi evaluate şi valorizate. 
Între cele două categorii principale de funcţii există profunde raporturi de 
condiționare reciprocă: satisfacerea diferențiată a trebuințelor membrilor şi 
menținerea grupului ca sistem sunt deziderate care nu pot fi îndeplinite decât în 
condiţiile realizării optimale a sarcinilor; iar atingerea acestui obiectiv este 
condiționată la rândul său de măsura în care grupul își îndeplineşte funcţiile 
psihosociale amintite. Din acest punct de vedere, performanţa referitoare la 
îndeplinirea sarcinii constituie nu numai un indicator de eficiență socială a 
grupului, ci şi un parametru cu un înalt grad de obiectivitate, care ne furnizează 
informaţii indirecte privind desfășurarea proceselor psihosociale din cadrul 
grupului, gradul de integrare a membrilor în cadrul microsistemului social, 
precum şi racordarea acestuia la exigenţele mediului social extern. 


8.5.1. Definirea, caracterizarea şi evaluarea performanţei. 

Într-un sens foarte general, performanța reprezintă măsura în care un sistem îşi 
îndeplineşte, în condiții predeterminate, Jimcţiile sale constitutive. În baza celor 
expuse mai sus, putem vorbi atât de o performanță profesională, aferentă 
funcţiilor referitoare la realizarea sarcinii, cât şi de una psihosocială, care 
vizează îndeplinirea funcţiilor referitoare la îndeplinirea diferențiată a 
trebuințelor membrilor grupului. Trebuie remarcat faptul că performanţa, 
definită calitativ, se referă atât la capacitatea grupului de a-şi rezolva 
problemele tehnice și cele socio-umane, cât şi la nivelul de creativitate pe care îl 
generează grupul ca întreg şi sporul de funcţionalitate şi „bine social” pe care îl 
generează la nivelul sistemelor supraordonate. De altfel, putem aprecia că prin 
nivelul de creativitate care îi este specific, grupul îşi relevă în modul cel mai 
semnificativ atât calitatea sa de sistem psihosocial, cu importante funcții 
formative asupra membrilor săi, cât şi rolul său pozitiv în cadrul sistemului 
social în care ființează. 


În cazul particular al microgrupurilor sociale, performanţa este funcție de o 
serie de factori individuali, psihosociali şi socio-organizatorici şi socio-culturali, 
dintre care amintim: particularităţile psihofizice ale membrilor, aptitudinile de 
care dispun, nivelul lor de pregătire profesională, experiența socială şi 
profesională pe care o au și motivațiile de care sunt animați; compoziția şi 
gradul de structurare a grupului, experiența acumulată în activități comune, 
calitatea leadership-ului, climatul psihosocial existent în grup, funcționalitatea 
relaţiilor interpersonale dintre membri şi gradul de congruență a structurilor 
psihosociale de grup; natura sarcinii, gradul de structurare a acesteia, experiența 
socială dobândită în respectivul domeniu de activitate şi mijloacele materiale şi 

tehnice de care dispune grupul; influența organizației sau instituției sociale 
asupra grupului, relațiile dintre grupurile aceleiași organizații, modul general de 
control asupra activității şi recompensele sociale acordate pentru activitatea 
depusă, climatul social general ş.a. 


Pentru evaluarea celor două tipuri complementare de performanţă, 
profesională şi psihosocială, se pot utiliza o serie de indicatori, dintre care cei 
mai semnificativi sunt prezentaţi succint mai jos. Astfel: 


1) Pentru performanța profesională, definită într-un sens general, ca 
dimensiune a funcționalități grupului, se utilizează următorii indicatori: 

Eficacitatea: reprezintă gradul în care grupul îşi îndeplineşte sarcina, 
indiferent de “costul” realizării şi indiferent de termenii de comparaţie pe care îi 
pot oferi alte grupuri cu sarcini similare. Indicatorul este important pentru 
evaluarea capacității grupului de a-şi realiza necondiţionat sarcina, indiferent de 
costuri şi de eforturile investite. 

Eficiența : constituie un indicator mai fin, în sensul că evaluează raportul 
dintre eficacitate şi costuri. Destăşurarea unor activități eficiente presupune 
alegerea unei căi optimale în procesul realizării sarcinii grupului, în acest caz 
termenii de comparaţie socială având o importanță prioritară. 

Productivitatea: exprimă eficacitatea grupului raportată la unitatea de timp; 
altfel spus, productivitatea reprezintă timpul cheltuit pentru realizarea sarcinii 
activității, sau numărul de produse realizate în unitatea de timp. 

Performanţa , definită de această dată în sens restrâns, reprezintă rezultatele 
activităţii raportate la un etalon, de regulă cel oferit de media rezultatelor 
obţinute de grupurile care desfăşoară sau au desfăşurat activități similare; uneori 
se pot lua ca termeni de referință chiar rezultatele aceluiaşi grup obținute în 
momente diferite ale evoluţiei sale. Performanța constituie un concept mai 
cuprinzător, în sensul că se poate referi la oricare dintre aspectele activităţii de 
grup, putând reflecta atât dimensiunile cantitative, cât şi cele calitative ale 
obiectivelor activităţii şi ale vieţii de grup. 

Randamentul : se referă la raportul dintre valoarea investițiilor (materiale, 
energetice, financiare, informaţionale) şi valoarea produselor rezultate în urma 
activității grupului. Deci: Valoarea produsului / Costul investiţiei , raport care 
poate fi supraunitar sau subunitar. 

2) Pentru performanța psihosocială pot fi folosiţi următorii indicatori, 
obţinuţi cu ajutorul unui instrumentar psihologic adecvat: 

Coeziunea grupului : exprimată în forma cea mai simplă ca raport dintre 
numărul atracțiilor şi cel al respingerilor sociometrice (v. subcap. 8.4.1.). 

Indicele climatului psihosocial : este un indicator sintetic, care reflectă cu 
acuratețe măsura în care sunt satisfăcute trebuințele membrilor, corelativ cu 
rezultatele obținute în activitatea de realizare a sarcinii. 

Moralul grupului : este expresia încrederii grupului în viitorul său profesional 
şi psihosocial, în urma experienței anterioare şi a evaluării situaţiei prezente. 

Indicele de conflictualitate intr- şi intergrupale : exprimat prin raportul dintre 
numărul de conflicte şi timpul necesar pentru rezolvarea acestora. 

Calitatea relaţiilor intergrupale : este expresia gradului de integrare şi 
armonizare a grupului cu mediul sociocultural în care ființează. 

După cum se observă, performanța reprezintă o expresie esențială a 
funcţionalităţi grupului, dimensiune care poate fi influențată, în sens pozitiv 
sau negativ, de o serie de fenomene psihosociale specifice grupului ca sistem. 

8.5.2. Fenomenele aferente influenţei grupului asupra performanțelor sale. 
Grupului, ca sistem psihosocial, îi sunt caracteristice şi o serie de fenomene care 
vizează modul de luare a unor decizii în comun, sau care afectează performanța 
individuală şi de grup. Cele mai importante dintre aceste influențe sunt cele 
care se referă la aşa-numita „gândire de grup”, „facilitare socială”, precum şi la 
fenomenul opus, „frânare (lene) socială”. 

Gândirea de grup se referă la felul în care interacțiunile dintre membri 
influențează modul individual de gândire. Avându-se în vedere presiunea spre 
conformism specifică oricărui grup, multă vreme s-a acreditat teza conform 
căreia, în cazul unor decizii luate în grup, acesta reprezintă media opiniilor 
individuale. În acest caz, ca urmare a efectului de normalizare, opiniile 
individuale discutate în grup ar trebui să se modifice în sensul dat de majoritate, 
realizându-se astfel un compromis faţă de poziţiile extreme. Însă, în urma unor 
cercetări sistematice desfăşurate de Janis, Mann , Moscovici, Zavalloni ș.a. , s-a 
constatat un fapt surprinzător: deciziile şi atitudinile adoptate în grup nu tindeau 
spre o valoare medie, conform efectului de normalizare ci — dimpotrivă — 
tindeau spre una dintre extreme, în virtutea unui efect de polarizare. Cu alte 
cuvinte, în grup opiniile membrilor deveneau „mai curajoase” decât poziţiile 
adoptate individual; iar aceste poziţii sau decizii luate în cadrul grupului erau 
menținute apoi şi în afara acestuia, în pofida celor anterior manifestate. Se 
explică astfel numeroasele situaţii în care deciziile luate în grup sunt deseori 
mai slabe, mai inadecvate și mai puţin raţionale decât deciziile pe care le-ar fi 
luat fiecare membru în parte, în afara grupului (v. 13; 80; 137; 229 ş.a.). 

În acest context, s-a constatat şi un alt aspect remarcabil: poziţiile adoptate 
de membri sunt cu atât mai „extremiste” cu cât aceştia sunt mai implicați 
personal în problematica pusă în discuţie, şi care impune luarea unei atitudini 
sau a unei decizii. De altfel, aceste efecte nu sunt atât de surprinzătoare cum par 
la prima vedere. Se ştie că prin participarea la grup se induce acel sentiment de 
„noi”, care generează mai multă încredere şi chiar un anumit sentiment de 
putere şi invulnerabilitate. Astfel, este firesc ca poziţiile mai prudente ale 
membrilor luați izolat, să fie mult mai puțin prudente şi mai curajoase în context 
grupal. Efectul este cu atât mai puternic cu cât grupul este mai coeziv şi are un 
statut social mai înalt — caracteristici care sporesc gradul de încredere, curaj şi 
implicare al membrilor. Grupul coeziv înseamnă putere, iar puterea generează 
cel mai adesea temeritate şi imprudență. Presiunile externe, existența unui 
leadership autoritar, conjuncturile tensionate, lipsa unei culturi de grup care 
promovează spiritul critic, sau performanțele superioare anterioare ale grupului, 
tind să accentuează tendinţa de manifestare gândirii de grup. 

Pentru combaterea efectelor negative ale „gândirii de grup” se recomandă: 

a) informarea membrilor asupra existenţei şi formei de manifestare a acestui 
fenomen, precum şi consecinţele sale pentru grup; 

b) adoptarea şi promovarea unui spirit critic-raţional, care să analizeze 
obiectiv diferitele variante rezolutive, indiferent de statutul celor care 
promovează una sau alta dintre soluţii; 

c) detaşarea de aspectele emoționale pe care le implică diferitele soluţii 
propuse, precum şi punerea între paranteze a influențelor externe conjuncturale. 

Modelul experimental folosit pentru evidențierea acestor fenomene a fost 
unul clasic, implicând trei faze. În prima etapă s-a solicitat unor subiecți opinia 
asupra unui fapt de interes general (războiul din Vietnam — de exemplu), 
Răspunsurile erau date individual, fie pe o scară Likert , care solicita o mai 
mare implicare personală a subiecţilor (-3, -2, -1, 0, +1, +2, +3), fie pe o scară 
Thurstone, care presupune o mai mică implicare personală (note de la 1 la 9). 
În a doua fază se discutau aceste opinii individuale în grup, constatându-se 
astfel efectul de polarizare, care era corelat cu gradul de implicare personală. 
În a treia fază, se solicita din nou opinia subiecţilor, însă în mod individual. S-a 
constatat astfel că aceştia îşi mențineau opiniile adoptate în grup, de cele mai 
multe ori în dezacord cu cele susținute în prima fază. În alte experimente s-au 
folosit subiecți aparținând unor grupuri având coezivităţi diferite. 


Facilitarea socială se referă la influența grupului asupra performanţelor 
individuale ale membrilor. Se constată că existența unui „public”, chiar dacă 
acesta este pasiv, tinde să sporească performanța individuală, dacă aceasta este 
relativ simplă, cumulativă şi implicând o“ gândire convergentă. În acelaşi timp, 
scade originalitatea şi calitatea performanței. Deci, câştigul este preponderent 
cantitativ, în dauna calității. Explicaţia se găseşte în nevoia fundamentală de 
recunoaștere şi valorizare a individului aflat într-o situaţie social, precum şi în 
activarea spiritului competitiv, chiar dacă competiţia este pur virtuală. 

În cadrul teoriei răspunsului dominant, Zajone consideră că simpla prezență 
a altuia determină creșterea gradului de activare psihică, în favoarea 
răspunsurilor mai bine consolidate, de ordin repetitiv, în dauna celor care 
presupun noi elaborări cognitive. Performanţa cantitativă creşte, în dauna celei 
calitative, care solicită procese cognitive de reelaborare. Chiar simpla prezumție 
a evaluării, chiar dacă „publicul” este inactiv, determină creșterea performanţei, 
efectul de autoprezentare pozitivă făcându-şi simțită prezenţa. Publicul 
aprobativ accentuează efectul facilitării sociale, trebuința valorizării de sine 
primind întăriri directe şi imediate. Aici intervin mecanismele complexe şi 
subtile ale managementului imaginii şi stimei de sine, după cum s-a arătat într- 
un capitol anterior al lucrării. 

Trebuie remarcat faptul că în situaţia în care „publicul” este antrenat în 
executarea unei activități cumulative, împreună cu subiectul în cauză, efectul 
facilitării sociale nu se produce, toţi aflându-se în acelaşi „câmp psihologic”, în 
care evaluarea performanţei de către cineva exterior acțiunii nu se mai produce. 
Dimpotrivă, în cazul coparticipării la realizarea unei sarcini comune de tip 
cumulativ, se produce fenomenul invers, cel al frânării (lenei) sociale. 

Lenea socială se referă la situaţia în care performanța individuală, în cadrul 
unor activități comune de realizare a unei sarcini de tip aditiv, este mai mică 
decât performanţa fiecărui membru luat în parte. Este rezultatul unei eschivări, a 
unei dezimplicări personale, în contextul în care performanţa individuală nu 
poate fi evaluată separat. Dacă situaţia permite evaluarea efortului fiecărui 
membru, acest efect nu se mai produce, dar nu se manifestă, de cele mai multe 
ori, nici efectul facilitării sociale, prezentat mai sus. De asemenea, în cadrul 
unor grupuri foarte coezive, cu o implicare puternică a membrilor în viaţa de 
grup, şi în condiţiile unei presiuni externe, fenomenul frânării sociale nu se 
produce, sau se manifestă într-o măsură mult atenuată. 

8.5.3. Strategii de optimizare a performanțelor microgrupurilor sociale. 
Noţiunea de „grup optimal” desemnează situația unui microgrup în care 
performanţa profesională şi cea psihosocială se află într-un raport de relativă 
echivalență. Orice dezechilibru accentuat şi persistent între cele două 
componente ale performanțelor grupului constituie un potențial factor 
disfuncțional şi conflictual, care se va manifesta ca atare într-un anumit interval 
de timp; de altfel, orice situaţie de dezechilibru nu se poate menţine la nesfârşit. 

În consecință, una dintre îndatoririle principale ale liderului este aceea de a 
monitoriza atent indicatorii performanței profesionale şi psihosociale ai 
grupului a cărei activitate o coordonează, intervenind preventiv şi corectiv 
atunci când constată dezechilibre accentuate între aceştia. După cum s-a arătat 
într-un  subcapitol anterior, pentru evaluarea ambelor dimensiuni ale 
performanţei există un set de indicatori, care pot evidenția cu fineţe existenţa 
oricăror disfuncționalități sau dezechilibre în cadrul unui anumit grup (v. 8.5.1.). 
Intervenţia optimizatoare se poate realiza pe baza următorului model general, 
aplicabil în special în cazul grupurilor industriale sau de lucru: 

1. Evaluarea şi analiza periodică a indicatorilor anterior menționați. Pentru 
cei referitori la performanța profesională există datele tehnico-contabile care 
relevă cu obiectivitate sub ce aspect este afectată performanța. Indicatorii de 
eficacitate, eficienţă, productivitate sau randament pot arăta dacă este vorba de 
probleme de ordin tehnic, tehnologic sau organizatoric. Indicatorii privind 
climatul psihosocial, coeziunea sau conflictualitatea relevă fie existența unor 
disfuncționalități psihosociale, generate cel mai adesea de un leadership 
defectuos, fie că este vorba de efectul psihologic pe care îl generează 
performanțele profesionale scăzute (v. şi 13; 65; 80). 

2. Stabilirea profilului climatului psihosocial, respectiv a factorilor 
generativi specifici celor şase categorii: socioafectivă, motivațional-atitudinală, 
cognitiv-axiologică, instrumental-executivă şi proiectivă (v. cap. 8.4.4). Datorită 
caracterului nenominalizat al chestionarului privind climatul, datele obținute 
sunt deosebit de relevante, oferind informaţii esențiale referitoare la existența 
unor disfuncţionalităţi, fie de natură tehnic-organizatorică, fie de natură 
psihosocială. Studiile noastre asupra unor grupuri industriale, studenţeşti şi 
militare, arată că în cca. 80% din cazurile în care se manifestau 
disfuncționalități în cadrul respectivelor grupuri, datele obținute prin 
intermediul profilului de climat au fost suficient de relevante încât să permită 
rezolvarea problemelor care marcau negativ viața de grup (D. Cristea, 61; 63; 65). 

3. Asigurarea congruenței structurilor de grup, adică a unei compatibilităţi 
optime între structura sarcinii, structura socioafectivă şi structura comunicaţiei. 
Existenţa oricărei incongruențe între cele trei structuri de bază ale grupului 
generează totdeauna, disfuncţionalităţi, situaţii potenţial conflictuale şi 
performanţe profesionale scăzute (v. 61; 65). 

4. Adaptarea stilului de conducere la particularităţile structurale şi 
funcţionale ale grupului. După cum a arătat majoritatea studiilor pe această 
temă, stilul de conducere are o influenţă considerabilă asupra funcționalități 
grupului ca sistem, condiționând în cea mai mare măsura performanţele 
profesionale şi psihosociale ale acestuia (v. cap. 8.4.2.). 

8.5. Caracteristicile principalelor tipuri de microgrupuri sociale. 

La o analiză foarte generală, orice societate se compune din trei categorii de 
subsisteme, aflate într-o relație dialectică de interacțiune, intercondiționare și 
coexistenţă necesară: Instituţiile, Organizațiile şi Grupurile. Jnstituțiile, în sens 
sociologic, reprezintă structuri axiologic-normative transindividuale, care 
controlează şi orientează diferitele sectoare generice ale vieţii sociale, prin 
intermediul valorilor, normelor şi modelelor comportamentale pe care le 
promovează, generând raporturi generice, de ordin impersonal. Organizațiile 
operaţionalizează imperativele instituționale, creând condiţiile satisfacerii 
trebuințelor individuale şi grupale ale membrilor societății, pe baza unor relaţii 
preponderent funcţionale. Grupurile sunt expresia unor modalităţi concrete de 
interacțiune relativ stabilă a membrilor societăţii, la nivelul cărora se realizează 
concret interacțiunea dintre suprastructural (instituţii) şi infrastructural 
(indivizi); relaţiile funcționale dintre membrii, induse de cadrul organizațional 
sau instituțional, sunt într-o strânsă interdependență cu cele psihosociale, 
asigurându-se astfel satisfacerea diferențiată a trebuinţelor materiale şi 
psihologice ale acestora. În ceea ce priveşte microgrupurile, acestea pot fi 
împărțite în două categorii principale, cu caracteristici şi funcţii psihosociale 
distincte: microgrupurile naturale şi cele artificiale. 


8.5.1. Microgrupurile naturale. 

Sunt grupuri constituie pe baza unor factori obiectivi, ținând de filiaţie, sau a 
unora ținând de vârstă şi vecinătăți rezidenţiale sau sociale. Din această 
categorie fac parte familia, grupurile de copii şi de bătrâni. 

Familia constituie celula de bază a socialului, din punct de vedere structural, 
funcțional şi psihologic, microstructură constituită pe baza unor relații de 
căsătorie, filiație sau rudenie. Comunitatea de viaţă, interese şi întrajutorare 
constituie fundamentul social şi psihologic al familiei, fie că este vorba de 
forma nucleară a acesteia - formată din părinţi şi copii, fie de cea extinsă — la 
care se adaugă şi rudele de diferite grade (bunici, nepoți, strănepoţi ş.a.). 

Familia îndeplineşte o serie de funcții, şi anume: 1) funcţia biologică, 
rezultată din nevoia perpetuării speciei, corelată cu trebuinţele de relaţii intime 
dintre soți; 2) funcția educativă, care rezidă în procesul de socializare, învăţare 
şi integrare socială primară a copiilor, prin care se formează şi se modelează 
personalitatea acestora, în raport cu idealul promovat într-un anumit spațiu 
cultural şi istoric; 3) funcţia economică, constând din asigurarea suportului 
material necesar supraviețuirii şi convieţuirii, precum şi obligația legală de 
întreţinere a copiilor până la o anumită vârstă, sau a membrilor familiei aflați în 
dificultate; 4) funcţia psihologică, care implică protecţia afectivă reciprocă 
dintre membri, precum și influența formativă asupra eului, imaginii de sine şi 
nivelului de aspirație al copiilor, implicit asigurarea dezvoltării armonioase a 
personalității acestora (v. şi 95; 138; 204; 205). 

Deci, familia ca sistem psihosocial, influențează decisiv atât modul cum se 
formează şi se dezvoltă raporturile emoţionale între membri săi, cât şi profilul 
de bază al personalităţii copiilor, ceea ce va condiţiona integrare socială 
optimă a acestora. 

Grupurile de copii, formate în principal pe criterii de vecinătate spaţială şi 
de vârstă, au un rol important în procesul socializării şi integrării sociale, 
precum şi în acela al modelării personalităţii membrilor. Grupurile de copii 
constituie în jurul unor complexe rezidenţiale, străzi sau cartiere vor avea 
caracteristici psihosociale noi, sensibil diferite de cele ale grupului familial, 
“ceea ce va conduce la dezvoltarea personalităţii membrilor pe noi coordonate 
legate de cunoaşterea celorlalţi şi de autocunoaşterea de sine. În cadrul acestor 
microgrupuri au loc procese de „decentrare relațională”, de iniţierea şi exersarea 
unor noi tipuri de relații: interpersonale, cum sunt cele de prietenie, rivalitate, 
competiţie, control ş.a.; procese care se vor dezvolta şi rafina tot mai mult, pe 
măsură ce aceşti copii crescând, se vor integra în tot mai multe tipuri de grupuri: 
şcolare, de creație, muncă sau dezbateri. 

Procesele de „comparație? şi „reflectare socială”, pe care le presupun 
relaţiile din cadrul acestor grupuri, vor avea un rol important în dezvoltarea 
eului şi a imaginii de sine a copiilor, pe fondul unor influențe mai puţin 
subiectiv-emoţionale decât cele din cadrul familiei. În acest context se dezvoltă 
spiritul de colaborare, competiţie şi control interpersonal, se exersează şi se 
remodelează schemele relaționale formate într-o primă fază în cadrul familiei 
nucleare sau extinse. 

Tot în cadrul acestor grupuri, datorită imaginaţiei debordante a copiilor, şi a 
apariţiei fenomenului de imaginar colectiv, unele grupuri de copii se vor 
constitui pe marginea unor obiective fanteziste: căutarea de comori, acțiuni 
justiţiare sau alte obiective obscure, dar care înflăcărează imaginaţia membrilor 
care, în acest context, dezvoltă legături emoționale mult mai strânse. Este şi 
motivul pentru care uneori aceste grupuri îşi pot propune obiective cu iz 
antisocial, organizându-se în „bande”, în care eventualele infracţiuni nu au o 
valoare în sine, fiind văzute numai ca modalităţi spectaculoase de a-şi manifesta 
personalitatea, solidaritatea sau curajul. De cele mai multe ori, prin integrarea în 
cadrul grupurilor şcolare, aceste tendințe diminuează, lăsând loc altor modalități 
de manifestare relațională şi grupală. 

Grupurile de bătrâni se constituie din persoane care se cunosc de foarte 
multă vreme şi, de regulă, trăiesc în aceiaşi zonă rezidențială. Odată constituite, 
aceste grupuri joacă un rol psihologic considerabil, în sensul compensării 
„pierderilor” sociale asociate cu pensionarea, despărțirea de copii sau eventuala 
pierdere a tovarăşului de viață. Dacă în cadrul grupurilor de copii observăm 
fenomenul „decentrării relaţionale”, în raport cu nucleul relaţional familial, în 
cazul acestor grupuri de vârstnici se constată un proces invers, de „recentrare 
relaţională”, grupul constituind cadrul în care membrii „se povestesc” pe ei 
înşişi, romanţându-şi de cele mai multe ori biografia. 

S-a constatat că acolo unde bătrânii reușesc să închege asemenea grupuri, 
aceştia prezintă un mai mare echilibru emoțional, suportând mai uşor diferitele 
vicisitudini ale acestei perioade, fiind mai puţin vulnerabili la efectele negative 
ale singurătăţii, şi chiar împiedecând instalarea stării de însingurare. Este şi 
motivul pentru care societatea ar trebui să dezvolte programe sociale 
specializate, care să faciliteze formarea acestor grupuri, având în vedere efectele 
pozitive care se obțin. în plan personal, dar şi social. 

8.5.2. Microgrupurile artificiale. 

Acestea sunt grupuri deliberat constituie, atât pe baza unor cerințe de ordin 
instituțional sau organizațional, cât şi a unora ţinând de trebuinţele materiale, 
profesionale, psihosociale şi psihologice ale subiecților. Din această categorie 
vom prezenta succint grupurile educaționale, de lucru, de creație, grupurile 
terapeutice, precum și cele de laborator. 

Grupurile educaționale, începând cu cele şcolare şi terminând cu cele 
studențești, reprezintă cadrul în care se continuă, pe baza unor strategii didactice 
riguroase, formarea personalității subiecţilor şi integrarea lor socială pe noi 
coordonate axiologice, cognitive, motivaţionale şi profesionale. În acest nou 
context psihosocial , are loc o a treia decentrare relațională, subiecţii dezvoltând 
raporturi interpersonale fundamentate într-o mult mai mare măsură pe 
intercunoaştere, empatie şi interese comune. 

Afectivitatea şi motivaţia devin mult mai complexe şi nuanţate, cuprinzând 
zone sociale tot mai largi, pe măsură ce subiecţii trec succesiv de la un nivel 
educațional la altul, făcând astfel parte dintr-o serie de grupuri, cu caracteristici 
psihosociale diferite. Se formează progresiv un sistem motivațional mult mai 
extins şi nuanțat, în care curiozitatea infantilă devine interes cognitiv constant, 
profilându-se şi formarea unor interese profesionale care vor conduce la 
alegerea carierei. In plan emoţional, începe un proces de „desprindere” sau 
detaşare afectivă de nucleul familial, odată cu formarea unor prietenii puternice, 
care uneori durează toată viața, paralel cu apariţia interesului pentru sexul opus, 
care va sta la baza formării unei familii, odată cu maturizarea socială şi 
căpătarea independenţei economice. 

Familia — pe de o parte, şi grupurile educaţionale — pe de altă parte, sunt cele 
influențează în cea mai mare măsură formarea personalității subiecţilor, 
marcându-le decisiv drumul în viață. Evident, avem în vedere şi calitatea 
sistemului educațional, care condiționează nemijlocit structura, dinamica şi 
influența acestor grupuri asupra personalității membrilor săi (v. şi 311). 

Grupurile de lucru sunt constituite pe baza unor criterii strict funcționale, 
legate de realizarea unor sarcini de ordin tehnic, tehnologic, organizatoric sau 
administrativ. La acest nivel se obiectivează achiziţiile din domeniul învăţării, 
integrării sociale şi formării profesionale a membrilor societății, grupul 
constituind cadrul necesar în care se realizează valorizarea socială a persoanei. 
Aptitudinile şi motivațiile profesionale ale membrilor sunt cele care vor 
determina sau condiționa semnificativ profilul psihosocial al grupului. 

Factorii psihosociali principali care condiţionează funcționalitatea grupurilor 
de lucru sunt nemijlocit legaţi de realizarea obiectivelor profesionale — şi 
anume: natura şi structura sarcinii; nivelul de pregătire profesională a 
membrilor și stilul de conducere practicat de lider. Toate celelalte procese şi 
fenomene psihosociale de grup sunt în mod semnificativ condiţionate de 
acestea, efectele lor cumulate determinând performanţa profesională a grupului. 
Astfel, relaţiile preferenţiale sunt în mare măsură subiacente relaţiilor 
funcţionale, ţinând de realizarea sarcinii, iar în determinarea climatului 
psihosocial un rol principal îl au factorii instrumental-executivi şi cei aferenți 
stilului de conducere practicat de lider (v. 61; 65; 310). 

Grupurile de creaţie sunt construcţii psihosociale ad-hoc, care vizează 
rezolvarea rapidă a unor probleme de ordin tehnic, tehnologic organizatori sau 
administrativ, prin stimularea gândirii divergente a participanților. Este cazul 
brainstorming-ului — de exemplu, care constă dintr-un grup de 6-10 membri, 
având specializări diferite, care participă la o serie de întâlniri organizate după 
un anumit principiu, conform căruia cantitatea poate genera calitate. Activitatea 
grupului va fi coordonată de manageri, animatori sau monitori special formaţi, 
desfăşurându-se în mai multe etape - şi anume: 

a) crearea în faza iniţială a unei atmosfere tonice, care să permită o comunicare 
facilă între membri, printr-o acomodare interpersonală rapidă şi eliminarea 
eventualelor bariere psihologice interpersonale; 

b) formularea obiectivului, cu precizarea aspectelor problematice pe care le 
implică, precizându-se totodată regulile de desfăşurare a discuţiilor (exprimarea 
liberă a oricărei idei, oricât ar părea de extravagantă sau insolită, realizarea de 
asociaţii între ideile avansate de ceilalți membri, continuarea, ameliorarea sau 
modificarea acestora etc); 

c) începerea discuţiilor libere, cu suspendarea explicită în această fază a oricărui 
spirit critic-evaluativ sau de cenzură, înregistrarea riguroasă a tuturor ideilor, 
sugestiilor şi propunerilor avansate de participanţi; 

d) sistematizarea soluţiilor propuse; discutarea şi evaluarea critică a soluțiilor 
astfel colectate, de această dată de către un grup de specialişti; 

e) experimentarea soluțiilor optime, sau organizarea unor noi reuniuni, cu un alt 
grup, pornindu-se de la unele dintre variantele considerate valide. 

Discuţiile libere şi necenzurate din cadrul unui grup format din persoane cu 
specialități, vârste şi preocupări dintre cele mai diferite, sunt de natură să 
stimuleze gândirea divergentă, asociaţii ideatice dintre cele mai neaşteptate şi 
spontaneitatea creatoare a participanţilor. Experienţa curentă arată că în cadrul 
câtorva întâlniri de 30-60 de minute se pot obține chiar câteva sute de idei şi 
soluţii pentru tema pusă în discuție, dintre care multe sunt viabile din punct de 
vedere tehnic. Grupurile de creaţie pot fi organizate şi având la bază principiile 
sinecticii sau ale braimwriting-ului (v. 64; 233). 

Grupurile terapeutice reprezintă la ora actuală o modalitate eficientă de 
folosire a dinamicii microgrupurilor în vederea tratării unor tulburări psihice sau 
legate de integrarea socială a unor persoane. Ambianța psihologică creată de 
prezenţa altor persoane, în care subiectul se regăseşte într-o anumită măsură, 
face ca grupul să prezinte avantaje terapeutice deosebite, față de psihoterapia 
individuală. Pacienţii primesc în grup un important suport emoţional, precum și 
modele de abordare şi rezolvare a propriilor probleme. La rândul lor, oferă un 
real ajutor celorlalți, ceea ce creează un sentiment de utilitate şi valorizare 
socială, deosebit de util în procesul depăşirii propriilor probleme (v. 135). 

Grupurile de laborator sunt constituite ad-hoc de cercetători, în vederea 
studierii unor procese şi fenomene psihosociale. Se creează astfel posibilitatea 
controlării riguroase a majorităţii factorilor care acționează într-o anumită 
situație experimentală, ceea ce asigură un grad superior de validitate rezultatelor 


` obținute. Însă, caracterul artificial al cadrului experimental poate limita sensibil 


posibilitatea extrapolării rezultatelor pentru situaţii desfășurate în mod natural. 

8.6. Dinamica grupului ca instrument de acțiune psihosocială. 

Pe direcţia deschisă de şcoala psihologiei dinamice iniţiată de K. Lewin, grupul 
poate fi înțeles şi interpretat ca un veritabil instrument de intervenţie, formare şi 
optimizare a comunităților, a relaţiilor umane din cadrul acestora, dar şi a 
profilului personalităţii celor implicaţi în rețeaua interacțiunilor de grup. 

După cu se ştie, prin dinamică Lewin desemna totalitatea schimbărilor 
adaptative care se produc în structura de ansamblu a unui grup, ca urmare a 
unor schimbări survenite într-o parte oarecare a respectivului grup (v. 80; 222, 
pg. 319). Cu alte cuvinte, şi aşa cum s-a demonstrat în cadrul acestui capitol, 
conduita grupului este strâns condiţionată de sistemul proceselor și forțelor care 
acționează în sânul său. Grupul constituie un câmp dinamic, a cărei organizare, 
unitate şi funcționalitate se bazează pe interdependenţa membrilor, care suportă 
la rândul lor toate efectele acestora. Acest fapt deschide calea utilizării grupului 
ca sistem de formare și schimbare psihosocială. 

Pe această direcţie teoretică şi practică şi-au adus contribuţia o serie de 
psihologi, psihiatrii şi sociologi. Astfel, Moreno dezvoltă tehnica psihodramei în 
care, deşi accentul este pus pe raporturile interpersonale, grupul ad-hoc 
constituit reprezintă totuşi cadrul necesar rezolvării problemelor psihice şi de 
integrare socială ale pacienților. 

Bion şi Tavistock dezvoltă la rândul lor o tehnică complementară de utilizare 
a grupului ca instrument terapeutic, contribuind astfel decisiv la fundamentarea 
teoriei şi practicii training-group-ului. Era o tehnică a grupului fără lider, 
utilizată cu succes în tratarea unor nevroze de război, iar ulterior pentru 
depăşirea unor conflicte psihice cu efecte destabilizatoare pentru conduita 
pacienţilor, dar şi a unor grupuri „naturale”. 

Lippitt, Lewin şi White introduc ulterior un nou element în ecuația dinamicii 
grupurilor, şi anume /eadership-ul, respectiv stilul de conducere. Acest factor s- 
a dovedit a avea o influență covârșitoare asupra proceselor şi fenomenelor 
psihosociale de grup, putând fi folosit cu deosebit succes pentru a le da o 
anumită orientare, în concordanță cu scopurile „terapeutului”. 

La rândul ei, psihanaliza a influențat puternic cercetările în acest domeniu, 
prin contribuţiile remarcabile ale lui Rogers, Anzieu, Eliott, Kaës, Foulkes, M. 
Klein ş.a. Pe această direcție, se pune în evidenţă dubla dimensiune a vieții de 
grup (fantasmatică şi simbolică), precum şi fenomenele de „rezonanțe 
inconștiente” dintre membrii unui grup. 

Utilizând toate tehnicile derivate din seria de cercetări menţionate, 
continuate ulterior cu o deosebită intensitate, intervenţiile optimizatoare în 
cadrul microgrupurilor pot viza atât fenomenele şi procesele principale care 
contribuie la realizarea unor performanţe profesionale şi sociale superioare, cât 
şi armonizarea relaţiilor interpersonale şi rezolvarea problemelor sau crizelor 
psihosociale individuale. Astfel, se pot elabora strategii de optimizare a 
climatului psihosocial, a stilului de conducere sau a sistemului relațional și 
funcțional din cadrul grupurilor primare şi secundare (v. 65, pg. 169 şi cap. IX). 

Capitolul 9. 


Organizațiile. 
„Organizațiile sunt expresia unei ordini legale, 
constând din reguli raționale şi conştiente, 
care susțin acțiunile de utilitate socială” 
M. Weber 


„Organizațiile sunt grupuri secundare, vizând 
o finalitate cu utilitate explicită” 
C.H. Cooley 


9.1. Organizațiile ca sisteme psihosociale. 


“Conservarea şi evoluția sistemelor sociale, la toate nivelurile şi în toate 


compartimentele vieții comunitare, implică existența unor structuri funcționale ~ 


care, pe de o parte, să obiectiveze imperativele axiologice, normative. şi 
teleologice ale instituţiilor sociale (politice, economice, juridice, religioase, 
educaţionale, culturale) şi, pe de altă parte, să asigure integrarea şi antrenarea 
persoanelor şi grupurilor în activităţile care să conducă la realizarea obiectivelor 
respectivelor instituții. Aceste funcţii complexe revin o! 
„forme oncrete de interacțiune sistematică a membrilo 
nunități, în vederea realizării obiectivelor generale ale instituțiilor sociale 
cărora le aparţin, sau ale obiectivelor care derivă din interesele convergente ale 
membrilor care le compun. Societatea globală este constituită dintr-un sistem 
coerent de organizaţii, care acoperă toate domeniile vieţii sociale: politic, 
economic, cultural tiv 


ural, educaţional, de apărare, sportiv, legislativ, administrativ ş.a. 

Existența umană presupune apartenența succesivă si/sau simultană la o 
multitudine de organizaţii, ale căror caracteristici structurale şi funcţionale îşi 
vor pune amprenta asupra profilului personalității şi comportamentului 
fiecăruia dintre noi. Astfel, ia naştere „omul organizațional”, căruia îi este 
specific un tip particular de comportament colectiv: „comportamentul 
organizațional”. 

9.1.1. Omul şi comportamentul organizațional. 

Într-un sens foarte general, istoria umanităţii poate fi văzută ca istoria formelor 
de organizare şi organizațiilor. Nevoile umane au putut fi îndeplinite numai prin 
diferite forme de organizare, iar organizaţiile odată constituite au modelat într-o 
anumită configuraţie şi direcție comportamentul uman. Fără să aibă de cele mai 
multe ori o formă explicită, la baza organizaţiilor a stat totdeauna o anumită 


iilor, care sunt, 
grupurilor unei 


filozofie asupra omului şi nevoilor sale. reooupările sistematice; ču caracter 
academic, de a elabora teorii şi strategii mâageriale conforme cu aceste 
concepţii privind omul şi comportamentul său organizaţional sunt relativ 
recente, putând fi i plasate la mijlocul secolului trecut însă devenind în prezent o 
temă majoră a psihologiei organizaționale (v. 307; 329 şia.). 

După cum s-a arătat la începutul acestui capitol, organizaţiile pot fi 
interpretate ca sisteme complexe cu autoreglare, în care întregul (organizația) 
nu rezultă din simpla însumare a părților (membri), ci prin integrarea acestora 
într-o calitate nouă. Acest fapt presupune apariţia unor calităţi noi ale părților, 
implicit apariția unor „uniformități”, care în cazul de faţă se regăsesc la nivel 
axiologic, cognitiv, afectiv, atitudinal şi comportamental. La nivel 
comportamental se obiectivează toate aceste influenţe ale sistemului, rezultând 
așa-numitul „om organizațional”, căruia îi este specific o formă particulară de 
comportament: „comportamentul organizațional”. 

Omul  organizaţional este rezultatul  interdependențelor şi inter- 
condiționărilor dintre nevoile fundamentale ale ființei umane şi sistemele de 
organizare prin care acestea pot fi satisfăcute. Este o relație de modelare 


"reciprocă, însă nu şi simetrică. De cele mai multe ori, organizațiile, prin puterea 


lor de condiţionare şi control, au avut o netă ascendență asupra membrilor lor, 
în mare parte şi datorită apariţiei şi dezvoltării insidioase a unei suprastructuri 
II NICHI OASC) SUpraS te Luni 


ideologice, capabilă să orienteze politicile manageriale ale liderilor. 


lată care sunt, într-o formă succintă, principalele modele teoretico- 
explicative şi ideologice asupra naturii umane, precum şi modul cum acestea au 
influențat concepțiile manageriale ale organizaţiilor. 

1. Modelul omului unidimensional : are la bază teoria lui McGregor, 
conform căruia oamenii care acționează în cadrul organizaţiilor pot fi împărțiți 
în două categorii, X şi Y, fiecare tip de comportament impunând anumite 
strategii de conducere din partea managerilor. Astfel: 

“Tipul X este caracterizat prin lipsă de ambiţie, indolență, egoism, comoditate, 
derobare de responsabilități şi nemotivaţi pentru muncă. Datorită acestor 
caracteristici, oamenii din această categorie impun managerilor un 
comportament de constrângere, control riguros, dirijare detaliată a activității şi 
aplicarea de sancțiuni şi penalizări — singurele modalități care pot avea efect 
asupra activității acestor membri ai organizaţiei. Persoanele care aparțin acestei 
categorii preferă să fie strict dirijate, evitând responsabilitățile, inițiativele şi 
implicările majore în viaţa organizaţiei. Valoarea dominantă pentru această 
categorie este securitatea şi stabilitatea. În consecință, liderii vor trebui să 
adopte stiluri de conducere autoritare, cu un accent deosebit pe directivitate, 
control şi presiune psihologică — singurele modalităţi în care se poate asigura 
atingerea obiectivelor organizaţiilor. Baza teoretică adoptată de lideri este cea a 
managementului ştiinţific, promovată de F. Taylor. 

Tipul Y de om organizaţional se caracterizează prin calităţi polare în raport 
cu cele menţionate mai sus. Persoanele din această categorie se implică major în 
activitate, pe baza unei motivații intrinseci, au disponibilități mari de iniţiativă, 
autocontrol, angajare în raport cu activităţile desfășurate şi asumare de multiple 
responsabilități. În acest caz, conducerea eficientă presupune o analiză atentă a 
motivaţiilor complexe ale diferitelor categorii de personal, adoptând modalități 
de conducere care să compatibilizeze interesele organizaţiei cu cele ale 
membrilor săi. În acestcontext, managerii trebuie să adopte strategii de 
conducere pe baza teoriei relațiilor umane, promovată de G.E. Mayo , F. 
Roethlisberger şi D. McGregor. oa e iii 


Pa ETC PRO pei m . a 
angajaţilor această filozofie de viaţă: 

é T 2. Modelul omului economic-raţional 

“Tipul Z de organizație şi om organizațional a fost teoretizat de W. Ouchi, 
(1981) pornind de la analiza comparativă a culturilor naţionale şi 
organizaționale din Japonia şi SUA. Cultura naţională americană promovează 
individualismul ca valoare dominantă, iar organizaţiile proiectează şi ele asupra 
atribuţii foarte clar delimitate şi 
remunerare strictă în funcţie de performanțele individuale. Iar muncitorii se vor 
comporta în consecinţă, „exploatând orice _oportunitate pentru a-şi obţine 
avantaje personale, fără o implicare profundă în viaţa organizaţiei. Spre 
deosebire de situația din SUA, cultura naţională Japoneză promovează 
colectivismul şi ataşamentul profund faţă de gup ca valori majore, iar 


managerii se comportă față de angajați din perspectiva acestei filosofii de viaţă; 
iar aceştia se comportă în consecință, printr-o implicare profundă în viaţa 
organizaţiei, realizările acesteia fiind considerate şi ale lor în egală măsură. Este 
vorba de un efect Pygmalion în plan organizaţional, în care proiecţiile 
managerilor asupra comportamentului angajaților se obiectivează în fapt. 

Pornind de la aceste constatări, Ouchi propune o combinare a celor două 
caracteristici culturale, rezultând astfel o organizaţie şi o filozofie managerială 
de tip Z, în care se combină accentul pus pe performanţele individuale cu cele 
ale grupului, acordarea de contracte angajaților pe termen lung, pentru a 
stabiliza personalul şi a oferi posibilitatea constituirii unei culturi 
organizaționale solide, precum şi stabilirea unui sistem de recunoaştere şi 
recompense în funcție de performanța grupului şi ale membrilor luaţi individual; 
se pune un accent deosebit pe comunicarea fluidă, angajarea personalului în 
luarea unor decizii și promovarea controlului prin intermediul grupului. 
consideră că principalul vector 
structurant al comportamentului organizaţional este câştigul material, în toate 
formele sale. Omul este văzut ca un agent pasiv, cu tendințe hedoniste, astfel 
putând fi controlat în totalitate de organizaţie prin intermediul stimulilor 
economici pe care îi acordă. Având reacţii afective imprevizibile, organizația 
trebuie să dezvolte modalităţi de controlare şi direcționare a acestora, prin 
evidenţierea raportului dintre câștiguri şi pierderi pentru diferite situaţii în care 
acestea se pot manifesta. În consecință, relația organizaţie-membrii este una 
unilaterală, de natură predominant mercantil-calculativă. 

Strategiile manageriale se bazează pe stimularea economică a angajaţilor şi 
controlul strict al comportamentului acestora, pe criterii de costuri şi beneficii. 
Modelul amplifică dorința de câștig a membrilor, ignorând alte trebuințe 
extraeconomice ale acestora, ceea ce creează tensiuni, conflicte şi insatisfacţie, 
competiţie neloială, și chiar ignorarea intereselor majore ale organizaţiilor ca 
sisteme sociale. 


E T 3. Modelul omului social : reconsideră rolul nevoilor social-relaționale în 


structura motivațională a membrilor, nevoi care prevalează de cele mai multe 
ori asupra celor strict economice. Pe baza cercetărilor iniţiate de Mayo, calitatea 
“relaţiilor. interpersonale, pe orizontală şi pe verticală este cea care condiţionează 


grupurilor, ceea ce impune o schimbare a politicilor mana; iperiale, prin 


antrenarea angajaţilor în activitatea de organizare şi luare a unor decizii. 


® 

4. Modelul omului autoactualizat : are la bază concepțiile lui Maslow, 
McGregor şi Lickert , conform cărora nevoia de autorealizare are un rol central 
în orientarea comportamentului uman, condiționându-i în mare măsura 
atitudinile şi performanțele sociale şi profesionale. Acest tip de om 
organizațional caută să-şi maximizeze şansele de perfecționare, dezvoltare a 
capacităților şi talentelor — ca o condiţie esențială a realizării de sine. În acest 
context omul se poate automotiva, autoperfecţiona şi autocontrola, interesele 
sale coincizând în mare parte cu cele ale organizației. Strategia managerială cea 
mai potrivită fiind aceea de a acorda autonomie şi de a crea condiţiile pentru 
dezvoltarea personală a membrilor, pe baza unei motivații intrinseci, 

diferențiată de la o persoană la alta. 


"5. Modelul omului complex : evidenţiază multitudinea factorilor 
motivaţionali care condiționează comportamentul uman, precum şi 
intercondiționarea şi dinamica acestora. Avându-şi originea în lucrările lui E. 
Shine, această concepție integrează în mare măsură elementele conceptuale ale 
celorlalte modele prezentate anterior, punând însă accentul pe capacitatea de 
diversificare motivațională în urma învățării şi a formării de scheme 
motivaţionale dinamice şi complexe, în care diferitele categorii de factori se 
condiționează şi se modelează reciproc. Această diversificare motivaţională 
depinde atât de structura personalităţii fiecărui membru, cât şi de caracteristicile 
generale ale organizaţiilor din care face parte şi ale mediului sociocultural în 
care evoluează. In diviineli tatea, situația şi contextul devin astfel elementele 
care trebuie să ghideze strategia managerială, care trebuie să fie flexibilă şi 
diferențiată şi adaptabilă schimbării. Această viziune asupra omului 
organizațional este cea mai adecvată societăţii actuale, marcată de globalizare, 
informatizare, schimbare şi competiţie — context în care flexibilitatea 
managerială este condiția de bază pentru obţinerea unor performanțe 
profesionale şi sociale superioare. 

Adaptarea uneia sau alteia dintre concepțiile teoretice generale, aferente 
modelelor mai sus enumerate, a marcat semnificativ şi politicile manageriale, 
mai ales în cea ce priveşte proiectarea, organizarea, coordonarea și controlul 
organizațional. În cadrul acestor orientări generale, au fost elaborate teorii 
particulare, după cum vom arăta într-un următor subcapitol. 

În urma interacțiunii complexe dintre caracteristicile de bază ale ființei 
umane, așa cum sunt ele relevate de modelele de mai sus, caracteristicile 


generale ale organizațiilor ca sisteme sociale cu autoreglare, profilul mediului 


cant i 


natural şi sociocultural, precum şi ale şi particularităţile personalităţii 
Ca a LC Persona uitaţi, 


membrilor, se configurează o formă particulară de comportament social: 
comportamentul organizațional. 

Comportamentul organizațional este o formă particulară de comportament 
colectiv, definit în termenii propuşi încă de G. Le Bon; R. Park şi E. Burgess 
(1895; 1921). În sens general, prin comportament colectiv se înțelege un tip de 


-= comportament emergent, apărut spontan, în câmpul unor norme 
extrainstituționale, create de participanți. Este un răspuns adaptativ la un 


anumit tip de situație socială, cu impact notabil și relativ qurabil asupra 

membrilor unui grup sau colectivități. Este rezultatul acțiunii unei situații 
sociale caracterizată prin pregnanță asupra comportamentului celor implicați. 

Organizațiile, prin natura lor, oferă cadrul necesar apariției unei forme 

specifice de comportament colectiv, având următoarele categorii de factori 
determinanți, prezentate în ordinea importanței lor relative: 
f `a) Caracteristicile organizației şi organizării: natura, scopul şi obiectivele 
formale ale organizaţiei; modul de structurare a relațiilor funcționale; 
modalităţile de exercitare a controlului; stilul de conducere; sistemul de 
acordare a recompenselor şi sancţiunilor; modalitățile de evaluare a 
performanței individuale, de grup şi organizaționale; sistemul de valori și norme 
care fundamentează politica organizațională şi de personal; relațiile inter- 
organizaționale şi cele cu mediul natural; cultura organizațională. 

b) Caracteristicile psihoindividuale ale membrilor: profilul personalităţii; 
nivel de instrucţie generală şi profesională; sistemul motivaţional aferent 
integrării organizaționale; experienţa profesională și de viață (v. cap. 3). 

c) Profilul psihosocial al grupurilor de lucru : mărime, compoziție, cultura 
de grup; relaţia formal-informal; structurile psihosociale de grup (structura 
socioafectivă, motivaţională comunicaţională şi de influență) ; coeziunea; 
calitatea relațiilor interpersonale; relaţiile intergrupale ş.a. (v. cap. 4 şi 8). 

d) Caracteristicile sistemului socio-cultural, politic şi economic: valorile 
fundamentale care stau la baza culturii naționale; sistemul politic; intensitatea 
administrativă la nivel naţional; gradul de dezvoltare economică; poziţia în 
cadrul sistemului economico-politic global; politica faţă de mediul natural ş.a. 


Comportamentul organizaţional se configurează sub incidenţa acestor factori 
determinanți, căpătând un profil specific fiecărui tip de organizaţie şi 
condiționându-i performanțele psihosociale şi profesionale. Simplificând, 
procesul constituirii comportamentului organizațional are următoarea formă 
generală, care va fi detaliată pe parcursul acestui capitol (schema nr. 9.1.): 


PERFORMANȚĂ 


Factori organizaționali: 
- structurali; - funcționali 
- relaţionali; - axiologici 
- de cultură organizaţion. 


Coperte SATISFACŢIE 
Factori psihoindividuali: orpanizajiona 
- cognitivi 
- motivaționali 
- atitudinali CLIMAT POZITIV 
- aptitudinali 


- experiență de viață 


Factori externi: 


Factori psihosociali: - sistemul politic şi economic 
- structurile psihosociale - profilul sistemului cultural 
de gup; d - caracteristicile mediului 
- compoziția grupului natural şi politicile ecologice 
- cultura de grup | Schema 9.1. 
- stilul de conducere 

9.1.2. Definirea şi caracterizarea generală a organizațiilor. 

Organizațiile reprezintă una dintre componentele structurale şi funcționale 
sociale generale cu cele ale diferitelor tipuri de grupuri şi persoane. La nivelul 
organizațiilor se fixează obiectivele concrete prin care se asigură funcționarea 
sistemului social global, dar care corespund şi intereselor membrilor care le 
compun; aceste interese pot fi materiale sau spirituale, directe sau indirecte, 
explicite sau implicite, imediate sau de perspectivă, de natură economică, 
politică, educaţională, morală, religioasă, culturală, de apărare etc. Totodată, 
la nivelul respectivelor organizații se elaborează strategiile care să asigure 
realizarea obiectivelor constitutive, sistemele de planificare, coordonare şi 
control a activităţilor desfăşurate, normele care reglează interacţiunile dintre 
membri și statutul acestora, criteriile de eficiență şi modelele care întruchipează 
valorile promovate de organizaţie, precum şi regulile de obţinere şi distribuire a 
resurselor umane, materiale, financiare şi informaționale. 


Însă, toate aceste funcţii specific-organizaţionale se structurează şi se 
manifestă sub influența directă a instituțiilor sociale, structuri supraordonate 
care reglementează raporturile generice dintre oameni, în diferitele sectoare ale 
vieţii sociale, în strânsă corelaţie cu nevoile fundamentale ale societăţii, ale 
colectivităților, grupurilor şi ale membrilor săi. 

` Conceptul de organizaţie poate fi abordat şi definit din mai multe 
perspective cu sensuri complementare, acestea fiind totodată şi direcţiile 
principale de abordare a oricărui “sistem social: a) dimensiunea logic- 
principială, care relevă regulile de raționalitate care fundamentează activitățile 
sistematice ale colectivităților umane; b) dimensiunea fincțional-procesuală, 
care reflectă dinamica desfăşurării în timp a sistemului de interacțiuni prin 
intermediul cărora organizațiile se formează, se dezvoltă şi se manifestă activ în 
viața socială; c) dimensiunea structural-obiectuală, care exprimă sistemul 
concret şi stabil de interacțiuni dintre elemente ansamblului (persoane, grupuri). 
Fiecare dimensiune implicând o metodologie specifică de abordare. 

(a) O primă dimensiune a fenomenului organizațional constă dintr-un set de 
teorii, principii, norme, modele şi reguli care fundamentează din punct de 
vedere logic şi formal constituirea şi funcționarea organizațiilor. Pe baza acestor 
principii de raționalitate (sau principii organizaționale — într-o altă 
terminologie) oamenii interacționează într-un mod sistematic şi coerent, 
realizând fixarea, planificarea, coordonarea şi finalizarea activităților care să 
le asigure existența materială şi spirituală, individuală şi colectivă, în termeni de 
necesități actuale sau de perspectivă. Cadrele formal-principiale ale unei 
organizaţii sunt formulate totdeauna în mod explicit sub formă de statute, 
regulamente, norme de funcționare ș.a., acceptate expres de membrii acesteia; 
acceptarea principiilor şi normelor organizaționale este o condiţie de fond a 
integrării şi participării la viaţa şi activităţile aferente unei organizații, 
încălcarea acestor reglementări atrăgând sancțiuni directe sau indirecte. 
Principiile generale care fundamentează desfăşurarea activităţilor de organizare 
şi a celor de realizare eficientă a obiectivelor constitutive tind să se structureze 
ca un domeniu autonom de cunoaştere, acela al praxiologiei organizaționale. 

(b) Pe o dimensiune complementară, organizațiile pot fi înțelese ca procese 
psihosociale desfăşurate după anumite principii de raționalitate prin care se 
inițiază, se structurează și se reglează relațiile funcționale dintre membrii unor 
grupuri, în scopul realizării eficiente a unor obiective comune, devenite 
obiective ale organizației. Desfăşurarea procesuală a interacțiunilor pe baza 
unor reglementări explicite constituie conținutul activităților de organizare, prin 
care se vor configura atât „obiectele sociale” numite organizații, cât şi 
activitățile de fond prin care acestea îşi vor îndeplini obiectivele constitutive, 
adică acelea care sunt rațiunea lor de a fi. Organizarea ca proces reprezintă atât 
factorul generativ al oricărei structuri organizaționale, cât şi condiţia necesară 
pentru funcționarea acesteia. 

(c) Din perspectivă structural-materială, organizaţiile sunt „obiecte sociale”, 
adică subsisteme sociale concrete, compuse dintre-un număr de membri şi 
grupuri care interacționează sistematic după anumite reguli, în vederea realizării 
în comun a unor obiective specifice, care sunt rațiunea lor de a fi. Din această 
perspectivă, sistemul social global este compus dintr-un număr de organizații 
prin intermediul cărora se desfăşoară activitățile de îndeplinire a obiectivelor 
sociale generale, precum şi a celor specifice unor grupuri sau categorii sociale. 
În acest context, viața socială apare ca rezultat al interacțiunii dinamice dintre 
persoane, grupuri, organizațiile şi instituţii, interacțiuni care capătă o formă 
concretă de. orientare programatică spre realizarea unor obiective la nivelul 
diferitelor tipuri de organizaţii: economice, politice, juridice, educaţionale, 
culturale, religioase, sportive, militare, profesionale, de agrement ş.a. 

Abordate ca obiecte concrete ale existenţei sociale, organizaţiile ne apar ca 
un ansamblu de persoane care interacționează sistematic şi deliberat, pe baza 
unor reguli şi modele acționale explicite, care să asigure eficiența activității 
comune de atingere a obiectivelor propuse. În esenţă, orice organizaţie 
constituie un sistem structurat şi planificat de interacțiuni interpersonale şi 
intergrupale care să asigure desfăşurarea eficientă a unor activităţi, respectiv 
atingerea unor obiective explicit formulate, care implică folosirea anumitor 
tehnologii (v. 34; 306; 329). Metaforic vorbind, organizaţiile sunt „maşini 
sociale”, proiectate deliberat, pentru ca - pe baza anumitor resurse, să obțină 
eficient anumite produse. De remarcat faptul că o definire unitară este deosebit 
de dificilă, având în vedere atât extrema varietate de asemenea structuri sociale, 
cât şi multiplele perspective din care acestea pot fi abordate: culturale, 
sociologice, psihosociale, economice, politice ş.a. (v. 306). De aceea, credem că 
este mult mai utilă o definire indirectă, prin prezentarea caracteristicilor şi 
funcțiilor specifice cvasi-totalităţii organizaţiilor. 

Caracterizarea „organizaţiilor. Din cele expuse anterior, rezultă că 
organizaţiile sunt sisteme psihosociale cu autoreglare, care au anumite 
caracteristici şi trăsături comune, indiferent de natura lor. Astfel: 

(a) Sunt ansambluri umane construite, elaborate deliberat şi programatic, 
care se desfăşoară interacțiuni sistematice şi ordonate, pe baza unui model 
interacțional explicit : schema de organizare sau organigrama; norme de 
funcţionare, sisteme de control ş.a. 

(b) Au obiective explicit formulate, la care aderă toți membrii organizației, 
acestea având un rol constitutiv şi de legitimare atât pentru procesul de 
structurare internă, cât şi pentru activitatea organizatorică aferentă realizării 
respectivelor sarcini. 

(c) Dezvoltă o structură internă care reflectă poziţiile, ierarhiile şi relaţiile 
funcționale dintre acestea (organigrama, care poate fi anterioară constituirii 
organizaţiei, sau poate rezulta ca urmare a desfășurării în timp a interacțiunilor 
funcţionale şi a activităţilor specifice). 

(d) Prezintă o diferențiere internă a poziţiilor, funcţiilor, atribuţiilor, rolurilor 
şi activităților prin care se realizează diferitele componente ale obiectivului 
comun; diferențierea se manifestă atât pe orizontală, în raporturile de 
coordonare a părților, cât şi pe verticală, în raporturile de subordonare. 

e) Manifestă o dinamică structurală şi funcţională, în strânsă legătură cu 
gradul de realizare a obiectivelor constitutive, a evoluţiei raporturilor 
interpersonale interne şi a raporturilor cu mediul social extern. 

„(£) Posedă anumite grade de libertate în raport cu stările pe care le poate 
adopta, atât în plan intern cât şi extern (autonomie organizațională). 

(g) Păstrează raporturi dinamice cu mediul extern (instituţii, alte organizații, 
grupuri sau persoane), pe fondul unei autonomii organizatorice şi funcționale 
relative, dar sub influența generică a unor instituţii cărora le aparțin. 

(h) Dezvoltă multiple mecanisme de autoreglare internă şi externă, ceea ce 
le conferă calitatea de sisteme cibernetice adaptative. 


. Clasificarea organizaţiilor. Extrema varietate a tipurilor de organizaţii 
face relativ dificilă clasificarea acestora în categorii distincte. De cele mai multe 
ori, cazurile reale vor avea un caracter mixt sau intermediar; categoriile de mai 
jos vor constitui mai degrabă nişte repere generale care vor facilita analizele de 
caz, singurele care vor putea evidenția profilul psihosocial real al oricărei 
structuri organizatorice. Criteriile de clasificare folosite în continuare au fost 
astfel alese încât să asigure o bază operaţională pentru abordările cazuistice. 

(1) După natura obiectivului urmărit, organizaţiile pot fi: economice 
(întreprinderi industriale şi comerciale); financiare (bănci, fonduri mutuale sau 
de investiţii), politice (partide, grupuri ideologice militante); religioase 
(Biserica națională, sectele religioase); culturale (uniuni artistice, teatre, 
asociaţii de promovare a valorilor culturale); educaționale (sistemul de şcoli, 
universități); militare (armata, poliţia, gărzi naţionale, grupuri paramilitare); 
juridice (judecătorii, tribunale); umanitare; sportive; civice; administrative etc. 

2) În funcție de gradul de structurare internă şi de modul cum se realizează 
aceasta, organizațiile pot fi formale sau informale. Cele formale au un înalt grad 
de structurare, pe baza unor reglementări stricte provenite de la o instanță 
superioară, sau elaborate de chiar organizatorii sistemului. Obiectivele, poziţiile, 
funcţiile, îndatoririle şi drepturile membrilor sunt clar stabilite, existând puţine 
grade de libertate în desfăşurarea activităților şi relaţiilor intra şi inter- 
organizaționale. Organizațiile militare, cele politice sau juridice sunt ilustrative 
pentru această categorie. Organizațiile informale au un grad redus de 
structurare, raporturile şi activitățile spontane prevalând asupra celor 

reglementate. Flexibilitatea relaţiilor interne şi externe este mult mai mare, 
existând mai multe grade de libertate în evoluția sistemului, fără ca aceasta să 
însemne lipsa unei normativităţi care să regleze diferitele aspecte ale activităţii 
şi vieţii de organizaţie. Este cazul organizaţiilor umanitariste, de sprijin reciproc 
sau de loisir. Între dimensiunea formală şi cea informală există relații dialectice 
de complementaritate: orice sistem formal dezvoltă o componentă informală la 
nivelul relațiilor interpersonale, în timp ce sistemele preponderent informale 
tind să-şi accentueze cu timpul dimensiunile formale. 

(3) După direcția de structurare a raporturile funcționale dintre membri, 
organizaţiile pot fi cu o structură orizontală sau verticală. Primele dezvoltă 
preponderent raporturi de coordonare reciprocă (organizaţiile civice — de pildă), 
în timp ce cele de al doilea au structuri ierarhice piramidale, în care fiecare nivel 
este subordonat funcțional celui superior (ca în cazul structurilor administrative 
economice sau militare). 

(4) În funcţie de relațiile cu mediul social extern, organizaţiile pot fi închise 
sau deschise. În primul caz obiectivele, reglementările şi normele de funcționare 
sunt elaborate exclusiv în perimetrul organizaţiei respective, selectarea și 
adeziunea membrilor fiind controlată din interior (serviciile de informaţii, de 
pildă). În al doilea caz adeziunea membrilor este liberă, depinzând în cea mai 
mare măsură de propria lor inițiativă, pe fondul unor obiective şi reglementări 
care derivă dintr-un spaţiu social mai larg decât cel strict organizațional (organi- 
zaţiile civice, de exemplu). În mod practic, nu există org ganizații absolut închise 
sau deschise, putându-se vorbi numai de un anumit grad de deschidere. 


(5) După durata de funcţionare, organizaţiile pot fi: temporare , a căror 
existență este legată de un anumit proiect, care odată realizat implică automat 
desființarea respectivei structuri (cazul Fondului Proprietății de Stat); 
permanente, care nu au inclus în proiectul de înființare un anumit termen de 
funcţionare (statul, partidele politice, sectele religioase ş.a.). 

(6) După gradul de transparență în ceea ce priveşte obiectivele şi normele 
de funcţionare, organizaţiile pot fi ransparente (organizațiile administrative sau 
cele civice, de exemplu), semitransparente (serviciile de informaţii, unele secte 
religioase) sau oculte, (Masoneria, de pildă). 

(7) În funcţie de remeiurile pentru care oamenii acceptă legitimitatea 
autorităţii în cadrul diferitelor sisteme sociale, M. Weber identifică trei tipuri 
fundamentale de organizaţii: a) organizaţia orientată pe lider, în care 
exercitarea autorităţii se bazează pe calităţile personale ale liderului (trăsături 
deosebite ale personalității sale, carismă, inteligență socială, intuiţie, capacitatea 
de decizie spontană, experiență ş.a.); b) organizația patriarhală, în care 
autoritatea este acceptată în virtutea tradiţiei şi datinilor unanim acceptate de 
membrii unei colectivități (rangul, poziţia socială, relaţiile de rudenie şi cutuma 
sunt criteriile pe baza cărora se instituie sistemul de autoritate organizaţională); 
c) organizaţia birocratică, bazată pe un sistem de autoritate rațional-legală în 
care regulile, normele şi criteriile de funcţionare sunt riguros şi explicit 
formulate, vizând prioritar eficienţa activităţii într-un cadru social determinat şi 
legiferat prin norme specifice de funcţionare. 

(8) În funcție de ripul de putere care stă la baza funcționării organizației se 
disting: a) organizații coercitive, în care puterea se exercită prin constrângere 
(cazul şcolilor de corecție sau al penitenciarelor — de exemplu); b) organizații 
normative, în care prevalează un sistem riguros de norme şi reglementări, a 
căror încălcare atrage sancțiuni (Biserica, partidele politice ş.a.); c) organizaţiile 
utilitare, în care autoritatea rezultă ca urmare a necesității de a realiza anumite 
obiective care răspund nevoilor sociale (fabricile, societăţile comerciale, oficiile 
eic.); d) organizațiile mixte, care presupun criterii combinate : de exemplu, 
armata, ca organizaţie normativ-coercitivă; sindicatele, ca organizaţii utilitar- 
normative; administraţiile locale, ca organizaţii utilitar-coercitive . (E. Zioni). 

(9) După criteriul primului beneficiar, organizaţiile pot fi: a) reciproc- 
avantajoase, în care primii beneficiari sunt chiar membrii organizației, ca în 
cazul partidelor politice, sectelor religioase sau sindicatelor; b) organizaţiile de 
afaceri, în care primul beneficiar este patronul; c) organizaţii de tip service, în 
care primul beneficiar este clientul: ateliere, școli, spitale ş.a.; d) organizaţiile 
naționale, în care primul beneficiar este publicul, ca în cazul armatei, poliţiei, 
administraţiei locale etc. (R.W. Scott). 

(8) Mai pot fi folosite şi alte criterii cum sunt: relaţia de dependenţă faţă de 
alte structuri organizatorice (organizaţii autonome sau dependente ); raportul cu 
sistemul legislativ al țării unde funcţionează (organizaţii legale sau ilegale); 
gradul de mărime (mici, până la 100 de membri; mijlocii, între 100 şi 1000 
membri; mari, peste 1000 de membri); poziţia în cadrul unui ansamblu 
organizațional (primare, sau „de bază”; secundare, sau supraordonate) etc. 


Identificarea tipului de organizaţie şi a caracteristicilor psihosociale ale 
acesteia prezintă o importanță practică, în efectuarea unor studii de caz, evaluări 
sau diagnosticări, în vederea elaborării unor strategii de intervenţie. Aceasta 
deoarece fenomenologia psihosocială subiacentă funcţionării acestor sisteme 
este puternic influențată de caracteristicile care derivă dintr-o anumită tipologie. 
Totodată, caracteristicile mai sus enumerate constituie şi direcţii teoretice şi 
experimentale de abordare şi analiză a organizaţiilor ca sisteme sociale. 


Desfăşurarea curentă a vieții sociale presupune integrarea şi participarea 
fiecărei persoane, cvasi-simultan sau succesiv, la o serie de organizaţii, ale căror 
obiective pot fi: complementare, conjunctive sau disjunctive; compatibile în 
diferite grade sau incompatibile; de natură materială (economice — de pildă) sau 
spirituală (ideologice, artistice, religioase ş.a.). În ceea ce priveşte modul de 
organizare internă, structurarea poate fi preponderent pe orizontală (ca în cazul 
organizaţiilor civice, ecologice sau profesionale), sau pe verticală (ca în situația 
organizațiilor militare, statale, informaţionale ş.a.). Pe de altă parte, 
reglementările interne pot fi foarte stricte, cu sancţiuni drastice în eventualitatea 
încălcării lor (cazul organizaţiilor militare, de exemplu), sau laxe, fără 
repercusiuni grave pentru devianţi (ca în cazul unor organizaţii civice, umanitare 
sau de sprijin reciproc). 

Astfel, orice întreprindere industrială este o organizaţie care are ca obiectiv 
producerea unor bunuri materiale, pe baza unui anumit proces tehnologic. Acest 
fapt presupune o anumită schemă de structurare a pozițiilor, atribuţiilor şi 
funcţiilor angajaţilor (organigrama întreprinderii), precum şi reglementări interne 

în care se prevăd norme de comportament, îndatoriri, drepturi, sancțiuni, 
recompense etc. Aceste reglementări au un caracter detaliat, însă privesc numai 
un segment determinat din viața membrilor (timpul petrecut în întreprindere). În 
afara respectivului cadru acționează de regulă reglementări aparținând altor 
organizații (a celor politice sau religioase, de pildă) sau, la nivelul cel mai 
general, ale statului. În acest context, statul poate fi interpretat ca o organizație 
desfăşurată la nivelul unei națiuni, adică al unei comunități definită pe baza 
anumitor criterii de unitate teritorială, culturală şi de limbă; în acest caz 
reglementările formale (sistemul de legi) au un caracter foarte general, însă 
vizează relativ toate aspectele vieții social-economice, cultural-educaționale și de 
apărare-dezvoltare ale comunității (națiunii) respective. 

În prezent asistăm la apariția şi dezvoltarea unor organizații cu caracter 
supranaţional și suprastatal, în care formularea obiectivelor şi strategiilor de 
acţiune se bazează pe alte principii organizaționale decât cele care au stat la baza 
statului tradițional; aceste principii sunt formulate în termeni de suveranitate 
limitată, globalizare, interdependență economică şi culturală ş.a. În acest plan, 
exemplele cele mai elocvente sunt cele oferite de organizațiile UE , OSCE, NATO 
ş.a., dar şi organizații mai vechi, unele cu un caracter semi-ocult, ca în cazul 
lojilor masonice internaționale sau a marilor corporaţii economice suprastatale, 
controlate de un număr redus de persoane. 

Participarea la viața unor organizații cu obiective, structuri şi normativități 
atât de diferite poate genera anumite probleme de ordin psihosocial, mai ales 
când există incompatibilități la nivelul valorilor promovate în plan 
organizational. De exemplu, apartenența simultană a unor persoane la organizații 
militare şi a unora religioase, care promovează nonviolența, poate determina 
apariția unor grave conflicte de conștiință sau drame existențiale. 


91.4, Conceptii teoretice privind natura organizațiilor. 

Problematica organizațiilor, mai ales în ceea ce privește natura, structura, 
funcțiile şi fenomenologia psihosocială subiacentă, poate fi abordată numai 
dintr-o perspectivă interdisciplinară, constituind un interes major pentru multe 
ştiinţe umaniste actuale: psihologia socială, politologia, sociologia, economia 
politică, ştiinţele administrative ş.a. Astfel, psihosociologia organizațională se 
constituie ca o ştiinţă cu caracter interdisciplinar, care studiază cu instrumente 
teoretice şi experimentale complementare întreaga problematică a organizațiilor 
sociale, indiferent de natura acestora. Toate dezvoltările teoretice în acest 
perimetru sunt condiționate de câteva teme centrale, de a căror rezolvare va 
depinde în mod semnificativ întreaga practică organizațională şi anume: natura 
comportamentului uman, rolul raționalităţii şi a motivaţiei în structurarea 
comportamentului organizațional şi influența pe care mediul organizațional o 
exercită în plan psihoindividual şi psihosocial. 

“Teoriile  raţionalităţii omnisciente. Într-o concepție clasică asupra 
organizaţiilor, dezvoltată în special de şcoala anglo-saxonă ( Taylor, Gulick, 
Fayol ş.a. ), comportamentul uman într-un cadru organizaţional este considerat 
strict rațional, urmărind consecvent, pe criterii riguros logice, optimizarea 
câştigurilor materiale. Omul este văzut în primul rând ca homo economicus. 
Premisele fundamentale ale acestei concepții sunt următoarele: a) membrii 
organizațiilor dețin toate informaţiile necesare şi posedă o capacitate nelimitată 

de prelucrare a lor; b) caută soluţiile optime, printr-o selecție logică a opţiunilor 
posibile; c) au o idee clară asupra preferințelor (motivaţiilor) lor, considerate ca 
fiind clare, stabile, coerente şi ierarhizate (v. 34, p. 403). O asemenea viziune 
asupra comportamentului organizațional a stat la baza concepției tayloriste 
asupra întreprinderilor industriale, în care maximizarea performanţelor - şi deci 
a câştigurilor - era obţinută printr-o accentuată diviziune a muncii, corelată cu o 
structurare funcțională a relaţiilor pe criterii de strictă raționalitate. In faza 
dezvoltării intensive a  industrialismului, această concepţie a contribuit 
semnificativ la impunerea unei viziuni coerente asupra organizaţiilor 
economico-productive. 

Ulterior, pornind de la această viziune teoretică asupra organizaţiilor, au fost 
formulate o serie de principii organizatorice care să conducă la o eficiență 
maximă în realizarea obiectivelor propuse. Astfel, în concepţia lui Fr.W. 
Taylor, aceste principii trebuie să fundamenteze întreaga activitate a 
organizațiilor economico-industriale, putând fi formulate astfel: 1) diviziunea 
riguroasă a muncii, atât la nivelul conducerii cât şi la acela al personalului de 
execuţie; 2) analiza tehnometrică a activităţilor, implicând studiul mişcărilor, 
înregistrarea timpilor necesari efectuării acestora şi proiectarea modalităților 
optime de realizare; 3) selecția ştiinţifică a personalului, paralel cu un proces 
continuu de instruire şi formare profesională pe locuri de muncă strict 
determinate; 4) stimularea psihologică a personalului în vederea „apropierii” 
acestuia de principiile ştiinţifice de organizare a activităţii (consideraţie şi 
amabilitate față de personal, exprimarea liberă a opiniilor, recompense în 
funcţie de performanţe etc.). 

Continuând şi dezvoltând concepţia tayloristă asupra organizațiilor, H. Fayol 
formulează principiile organizării conducerii în raport cu anumite criterii: 
diviziunea muncii, disciplină, realizarea unității de comandă şi a celei de 
direcție, subordonarea interesului individual celui general, raportul dintre 
centralizare şi descentralizare, motivarea personalului prin remunerare, 
asigurarea stabilității personalului, respectarea regulilor de echitate, stimularea 
inițiativei individuale, dezvoltarea coeziunii interne ş.a. 

Numeroase observaţii empirice vin să amendeze această concepție asupra 
raționalității omnisciente care ar fundamenta univoc comportamentul 
organizațional. Astfel, după cum remarcau March şi Simon, orice alegere este 
limitată de două mari constrângeri: a) informaţia unui decident este cel mai 
adesea incompletă şi prelucrată fragmentar, din lipsă de timp, carențe de gândire 
sau de imaginaţie, presiunea împrejurărilor etc.; b) optimizarea soluțiilor nu este 
posibilă datorită complexităţii situaţiilor concrete şi multitudinii analizelor pe 
care le presupune acest fapt, corelativ cu limitele operaționale ale intelectului 
uman. În acest context, decidentul optează pentru o soluţie acceptabilă pentru 
un anumit context, soluție fundamentată pe o raționalitate limitată. Însă, după 
cum se observă, această corecție conceptuală nu afectează în mod sensibil teza 
motivaţiei unidimensionale a comportamentului organizațional: optimizarea 
eficienței economice, respectiv maximizarea  câştigului material, prin 
intermediul unor decizii în a căror fundamentare rațiunea, mai mult sau mai 
puţin limitată, deţine rolul principal. 

` Teoriile motivaționale. Rezultatele neaşteptate (pentru „acea vreme) ale 
experimentului de la Hawthorne au determinat apariția unei noi direcții teoretice 
în abordarea problematicii organizațiilor, în care accentul a fost deplasat asupra 
relațiilor umane dintre membri şi asupra motivafiei complexe a acestora. 
Integrând tezele teoriei motivaționale a lui Maslow, noua orientare consideră că 
organizațiile constituie cadrul general şi necesar în care pot si sunt satisfăcute o 
serie de trebuinţe psihologice fundamentale, dintre care cele mai multe au un 
accentuat caracter psiho-relațional: nevoia de afiliere şi integrare socială, nevoia 
de recunoaştere, de prestigiu şi de participare la decizii, nevoia de comunicare 
pozitivă ş.a. În cadrul acestui complex sistem motivaţional, trebuințele materiale 
nu reprezintă decât unul dintre elemente, important - fără îndoială, dar a cărui 
semnificaţie psihologică este determinată în mare măsură de gradul şi modul de 
satisfacere a celorlalte trebuințe menționate mai sus. Astfel, conceptul clasic al 
lui homo economicus, motivat unidimensional de interese materiale este înlocuit 
cu acela de om complex, motivat multidimensional, în care contextul relaţional 
oferit de organizație și climatul psihosocial interior resemnifică toate aspectele 
vieţii şi activităţii din cadrul acesteia. 

Noua orientare teoretică, fundamentată de o serie de cercetători care au 
preluat sugestiile studiilor lui Mayo (Argyris, McGregor, Likert, Crozier ş.a.), a 
cunoscut apogeul în perioada anilor '60, cu rezultate deosebite în optimizarea 
raporturilor umane din cadrul organizaţiilor, a eficientizării actului de conducere 
sau a atenuării stărilor conflictuale. Însă, după cum remarca E. Friedberg , dacă 
în planul activităţilor practice de optimizare a performanţelor organizațiilor s-au 
obținut rezultate deosebite, în plan conceptual rezultatele au fost dezamăgitoare, 
datorită psihologizării excesive a unei realități care s-a dovedit mult mai 
complexă. Astfel, din perspectiva acestei concepții, nu se putea explica faptul 
că, în anumite situaţii, deşi se asigurau condiţii optime de confort psihic şi 
satisfacţii materiale, eficiența nu urma aceeași linie, putând chiar să scadă 
semnificativ, ceea ce sugerează prezenţa şi a altor factori care condiționează 
performanţa, factori ignorați până atunci. 


Cercetările şi acţiunile experimentale impun însă o nouă abordare a noțiunii 
de motivaţie în context organizațional. Una dintre cele mai celebre cercetări de 
acest gen, prin care s-a evidenţiat complexitatea comportamentului uman şi a 
suporturilor motivaţionale ale acestuia, a fost desfăşurată de către G.E. Mayo şi F. 
Roethlisberger în cadrul uzinelor de aparatură electrică „Western Electric” de la 
Hawthorne (v. 31; 306; 328; 329 ş.a.). 

Obiectivul iniţial al cercetării a constat în determinarea influenţei unor 
factori materiali (condiţiile de iluminare) asupra productivităţii muncitorilor, 
ipotezele de bază derivând din concepția clasică asupra raționalității 
comportamentului organizațional. Însă, rezultatele obținute au contrazis în mod 
flagrant aceste ipoteze, impunând o redirecţionare a cercetărilor. În consecință, în 
faza a doua a cercetărilor, în cadrul unui atelier de asamblare s-au introdus în 
studiu o serie de noi variabile legate de participarea muncitorilor la actul de 
decizie privind organizarea activităţii, timpul de odihnă, condiţiile de remunerare 
ş.a; restul atelierelor a constituit grupul martor. S-a înregistrat influenţa acestor 
factori asupra productivității, climatului psihosocial, relaţiilor interpersonale, 
gradului de motivare şi de satisfacție personală, gradul de conflictualitate ş.a., 

rezultatele fiind comparate cu cele obţinute în cadrul atelierelor care lucrau după 
modelul tradițional (grupurile martor). 

O primă concluzie a acestor constatări evidenţiază existența unei motivații 
complexe, preponderent de ordin psihosocial, care influența direct 
productivitatea muncii. Factorii socioafectivi, cei de relaționare şi recunoaştere 
socială s-au dovedit mai importanți chiar decât cei legați de câştigul material în 
determinarea comportamentului  organizațional. In consecință, modelul 
tradițional care fundamenta funcționarea organizațiilor a trebuit sā fie puternic 
amendat, prin luarea în considerare a unui sistem motivațional multidimensional, 
dinamic şi complex, care intervine nemijlocit în structurarea comportamentului 
şi desfăşurarea activităţii performanţiale. Creşterea productivităţii nu este legată 
univoc de remuneraţie, sentimentele şi atitudinile membrilor având o importanță 
considerabilă în constituirea sistemului motivaţional individual şi de grup. 

O a doua concluzie se referă la necesitatea luării în considerare a grupurilor, 
şi nu a membrilor izolați. În condiţiile activităţii în comun intervine o complexă 
fenomenologie psihosocială care determină apariţia unei entități funcţionale noi: 
microgrupul social. Apar sentimente, atitudini şi motivații de grup, cu o structură 
mult mai complexă, care nu reprezintă expresia însumării respectivilor factori 
individuali; este vorba de o sinteză şi o restructurare a acestora, pe coordonate 
psihoindividuale şi psihosociale noi. 

Trebuie subliniat şi faptul că abordările excesiv psihologizante ale 
organizațiilor şi-au dovedit limitele în explicarea unor fenomene complexe din 
cadrul acestora: atenuarea forței motivaţionale a unor factori pentru a căror 
satisfacere s-au întrunit toate condiţiile, apariția, evoluţia şi rezolvarea 
conflictelor intra- şi  inter-organizaționale, reformularea obiectivelor 
organizațiilor fără o legătură vizibilă cu structurile motivaționale individuale şi 
de grup, constituirea şi evoluția sistemelor de putere, control şi decizie din cadrul 
organizațiilor etc. Aceste carențe explicative au impus noi abordări teoretice şi 
experimentale, pe care le vom prezenta în continuare. 


Teoriile psihosociologice. Primele concepţii teoretice asupra organizațiilor 
considerau aceste structuri sociale ca având un caracter coerent, raţional şi 
puternic integrator în raport cu membrii săi.  Agregarea și coordonarea 
comportamentelor membrilor se făcea într-o strictă concordanță cu scopurile 
organizației, predeterminate şi stabile pe termen lung. Într-o asemenea viziune 
instrumentală, integrarea la nivelul organizaţiei era asigurată prin scopurile sale 
raționale şi precis delimitate, opțiunile membrilor manifestându-se cel mult în 
ceea ce priveşte strategiile particulare folosite în desfăşurarea unor activități şi 
în modul cum reuşeau să-şi satisfacă trebuințele particulare şi de grup pe fondul 
unei activități coerente, orientată univoc pe criterii raționale şi nonconflictuale. 
Într-o a doua etapă, evidenţierea influenţei factorilor motivaţionali şi relaționali 
asupra desfășurării activităţii, precum şi a posibilelor disfuncţionalităţi pe care 
aceştia le pot induce în coerenţa şi raționalitatea ansamblului organizaţional a 
constituit o primă mutație majoră în modul de înțelegere a dinamicii acestor 
sisteme. Într-o a treia etapă a evoluției teoretice, o serie de cercetători au 
evidenţiat caracterul contradictoriu al coerenței interioare a organizaţiilor, 
conflictualitatea potenţială dintre obiectivele generale şi cele particulare sau de 
grup, precum şi dinamica pe care o suportă chiar scopurile constitutive ale 
organizaţiilor, pe tot parcursul constituirii şi funcţionării acestora (25, 402). 

Fără să aibă un caracter unitar, teoriile din această ultimă categorie prezintă 
câteva trăsături comune: a) relativizează coerenţa interioară a organizațiilor şi 
importanța obiectivelor formale asupra integrării membrilor săi; b) evidenţiază 
multitudinea factorilor motivaţionali individuali, de grup şi socioculturali care 
acționează cel mai adesea contradictoriu asupra desfăşurării activităţilor şi vieţii 
organizațiilor, influențând astfel realizarea obiectivelor constitutive; c) relevă 
existența unei game largi de factori psihosociali care acționează la nivelul 
organizaţiilor (disonanţa cognitivă, schimburile sociale, conflictualitatea ca 
stare potențială, influența informalului asupra formalului, climatul social şi 
economic extra-organizațional etc.); d) accentuează importanța raporturilor 
interumane pozitive şi a coezivităţii grupurilor care compun organizațiile 
(ipostaziază importanța relaţiilor suportive în condiționarea performanței); e) 
consideră organizaţiile ca sisteme dinamice complexe, implicând numeroase 
mecanisme de autoreglare internă şi externă, considerate a fi preponderent de 
natură psihologică şi psihosocială. 

Din această perspectivă teoretică, organizaţiile trebuie interpretate ca sisteme 
neunivoce, în care fenomenologia psihosocială subiacentă funcţionării acestora 
este uneori mai importantă decât valoarea structurantă a obiectivelor formale, cu 
valoare iniţial constitutivă. Imperativele funcţionale de supravieţuire şi adaptare 
la un mediu social dinamic și fluid, crearea unui adevărat univers de schimburi 
sociale şi interese conflictuale, apariția diferitelor tipuri de raţionalități 
neconvergente, dezvoltarea unor acţiuni şi strategii de preluare şi exercitare a 
puterii de către persoane şi grupuri, apariţia unor tendinţe de autonomizare a 
unor compartimente funcționale, manifestarea unor raporturi concurenţiale sau 
virtual-conflictuale cu alte organizaţii ş.m.a., fac din organizații universuri 
psihosociale mult mai complexe decât sugerau teoriile raționalității sau ale 
motivaţiei lineare. Pornind de la aceste constatări, Cohen apreciază că 
organizaţiile prezintă numeroase trăsături de „anarhii organizate”, ceea ce 
sugerează netransparenţa în raport cu obiectivele urmărite în mod explicit sau 
latent, conflictualitatea virtuală dintre elementele componente, dezvoltarea unor 
relaţii de schimb social, de putere şi de influență, imprevizibile din perspectiva 
obiectivelor formale sau declarate ale unei organizaţii. 

O asemenea viziune teoretică asupra organizațiilor integrează elemente 
importante din teoria schimbului (Kelly, Thibaut), a disonanței cognitive 
(Festinger), a conflictualității virtuale din cadrul sistemelor sociale (Burns, 
Georgiou) sau - mai recent - din teoria sistemelor cu legături slabe şi teoria 
jocurilor, în care evoluţiile au un caracter neliniar, emergent, conflictual şi 
imprevizibil. Organizațiile nu mai pot fi înţelese ca sisteme transparente. și 
univoce în raport cu obiectivele declarate ale funcționării lor: organizațiile, dar 
şi obiectivele lor pot căpăta atribute noi, se pot restructura, ca rezultat nemijlocit 
al chiar funcţionării lor şi al relaționării dinamice cu mediul natural şi social. 

Sintetizând aceste noi caracteristici, organizaţiile au fost definite de Crozier 
şi Friedberg ca o rețea structurată pe raporturi de putere şi de dependenţă, prin 
care persoanele sau grupurile negociază schimbul de comportamente de care 
are nevoie fiecare pentru apărarea intereselor şi pentru a-şi duce la îndeplinire 
sarcinile şi obiectivele, indiferent de cât de vagi sau intuitive ar fi acestea. 

Teoriile sistemice şi sociologice. Complementar orientărilor centrate pe 
relațiile interpersonale şi de grup, sau pe dimensiunea motivațională a 
comportamentelor organizaționale, au început să fie dezvoltate şi abordări în 
care accentul era pus asupra aspectelor sociologice şi macrosistemice ale 
organizațiilor. 

Astfel, s-a constatat că eficiența activităților din cadrul organizaţiilor este 
condiționată în mod semnificativ şi de o serie de alți factori cu caracter sistemic: 
relațiile  interorganizaţionale; relațiile  organizaţie-mediul natural şi 
sociocultural; raporturile dintre natura activităţilor interne şi a obiectivelor 
urmărite , pe de o parte, şi tehnologiile folosite, pe de altă parte; structura 
internă a organizațiilor; distribuţia fluxurilor informaţionale; condiţionările 
economice, politice, juridice şi culturale asupra structurii şi dinamicii 
organizaționale ş.a. 

Aceste noi condiţionări, relevate prin numeroase cercetări experimentale şi 
observaţii practice impun o nouă viziune asupra naturii organizaţiilor şi asupra 
mecanismelor psihosociale care le asigură funcționarea și dezvoltarea. Printre 
cei mai importanți promotori ai acestei orientări amintim: J. Woodward, Ph. 
Selznick, T. Burns, J.D. Thomson, G.M. Stalker, J.B. Ritchie, P. Lawrence, J. 
Lorsch ş.a. (v. 306, p. 63; 329). 

Sintetizând cele expuse mai sus, orientările sociologice evidenţiază o nouă 
dimensiune a fenomenelor organizaționale, în care nivelul dezvoltării 
tehnologice, relațiile cu mediul extern şi coerenţa structurilor interne se află 
într-o strânsă interdependență, evidenţiindu-se astfel caracterul sistemic, 
complex şi deschis al organizaţiilor. Interacțiunea dintre aceste categorii de 
factori determină profilul real al unei organizaţii, dinamica şi performanţele 
profesionale şi psihosociale ale acesteia. 

Folosind criteriul iszoricității, teoriile vizând organizaţiile pot fi clasificate în 
patru categorii principale: clasice, neoclasice, moderne şi postmoderne. 
Fiecăreia dintre aceste categorii i se poate ataşa o metaforă, conform sugestiei 
epistemologice a lui G. Morgan (1986). 

(1) Teoriile clasice, iniţiate în perioada 1905-1915, au ca principal 
fundament lucrările lui F. Taylor, H. Fayolle, L. Gulick ş.a., în care accentul este 
pus pe factorul tehnic, de al cărui control depinde obţinerea unei eficiențe 
maxime. Simplificarea muncii, prin divizarea acesteia în unități elementare care 
pot fi standardizate, corelată cu aşa-numitul principiu al autorităţii, care separa 
net munca de execuţie de cea de proiectare, instruire şi control, sunt cele două 
dimensiuni principale ale acestor teorii, care comportă însă diferite nuanțări şi 
variațiuni de la un autor la altul (v. 14; 40; 165; 306; 307). Deşi aceste teorii au 
avut o foarte mare audiență în epocă, ele şi-au dovedit relativ repede limitele, în 
principal datorită unilateralităţii conceptuale, care ignoră categorii importante 
de factori care intervin în dinamica organizaţională. Metafora asociată acestor 
teorii este cea a organizației ca „maşină”. 

(2) Teoriile neoclasice îşi au originea în lucrările lui E. Mayo şi H. Simon 
care, la începutul anilor '30, evidenţiază caracterul interacționist al 
organizaţiilor, precum și rolul lor în satisfacerea unor trebuințe specifice ale 

membrilor săi. În această viziune, studiul comportamentului organizațional este 
cel care poate asigura performanța maximă, atât cea tehnică, cât şi cea 
psihosocială. Ipostazierea factorului psihologic, în dauna altor condiționări, a 
constituit tot o formă de unilateralizare, complementară celei tehniciste, care a 
limitat validitatea acestor orientări teoretice. Metafora asociată este cea a relației 
pluraliste „om-om-maşină” 

(3) Teoriile moderne au ca fundament conceptul de sistem, ceea ce implică 
o schimbare paradigmatică deosebit de importantă. Instrumentele conceptual- 
teoretice aparținând teoriei generale a sistemelor şi ciberneticii sunt folosite în 
interpretarea proceselor şi fenomenelor organizaționale, ceea ce a constituit un 
real progres în acest domeniu. Stabilindu-se componentele sistemului (oameni, 
tehnica, resursele, scopurile, relaţiile interpersonale, rolurile funcționale, factorii 
de mediu ș.a.), accentul este pus pe analiza interdependenţelor dintre aceste 
elemente, precum şi pe seria de procese care asigură finalitatea dinamicii 
organizaționale. Este o perspectivă teoretică căreia i se poate asocia aşa-numita 
metaforă „organică”. 

(4) Teoriile postmoderne aduc o nouă perspectivă paradigmatică, prin 
schimbarea accentului de pe organizaţie ca obiect-sistem, pe procesul 
organizării şi pe organizatori. Pornind deseori de la contestarea unor principii 
epistemologice consacrate, postmodernismul utilizează metoda deconstrucției, 
pentru a realiza o analiză critică a diferitelor teorii, în scopul degajării unor noi 
coordonate pe baza cărora se poate înțelege complexitatea deosebită a 
fenomenului organizațional. Propunând schimbări radicale de perspectivă, 
postmodernismul promovează ideea unor restructurări conceptuale şi ideologice 
profunde, mai ales în ceea ce priveşte omul-organizațional şi modul său de a 
percepe şi interpreta lumea în care trăieşte. Acestor orientări li se poate ataşa, 
datorită eterogenităţii lor, metafora „colajului”. 


(5) O altă modalitate de clasificare a teoriilor privind organizațiile porneşte 
de la combinarea a două dimensiuni considerate de R. Scott ca esenţiale: 
„natural (social)-raţional” şi „deschidere-închidere”. Din combinarea acestora 
rezultă patru categorii de organizaţii: 1) închise şi raționale; 2) deschise şi 
raţionale; 3) închise şi naturale; 4) deschise şi naturale (v. C. Ilin, în 31, pag 199). 

Din prima categorie (organizaţiile ca sisteme raționale şi închise) fac parte 
teoria managementului ştiinţific (F. Taylor), teoria organizării şi administraţiei 
(H. Fayol), teoria birocraţiei (M. Weber) şi teoria comportamentului 
administrativ (H. Simon). 

Din a doua categorie (organizaţiile ca sisteme raționale şi deschise) fac parte 
aşa- amig teorii ale contingenței, care interpretează orice problemă 
organizațională ca fiind în funcție de o situație specifică (T. Burns; G.M. 
Stalker; P. Lawrence, J. Woodward ş.a.). 

Din a treia categorie (organizațiile ca sisteme sociale şi închise) fac parte 
teoria relațiilor umane (G.E. Mayo, D. McGregor), teoria comportamentului 
cooperator în organizațiile formale (C. Bernard), teoria instituțională (Ph. 
Selznick), precum şi unele combinații ale acestora. 

Din a patra categorie (organizațiile ca sisteme sociale și deschise) fac parte 
teoria organizării (K.E. Weick), teoria dependenței de resurse (Pfeffer, Salanick, 

Zald, Thompson ş.a.) şi teoria instituțională , dezvoltată de Powell, DiMaggio, 
Meyer, Rowan ş.a. (v. 14; 31; 307; 329). De remarcat că există şi teorii mixte, 
care îmbină unele dintre caracteristicile sistemelor de mai sus. 


După cum se observă, există o multitudine de teorii vizând organizaţiile şi 
procesele de organizare, situație determinată atât de diversitatea şi 
complexitatea deosebită a acestor sisteme sociale, cât şi de opţiunile 
epistemologice şi ideologice ale autorilor lor. Este foarte greu de stabilit care 
este coeficientul de validitate al diferitelor teorii pentru cazuri concrete, fiecare 
dintre acestea punând accentul pe unul sau altul dintre factorii care au un rol 
important în dinamica şi performanța organizațională. 


Pe baza acestor orientări teoretice complementare, organizaţiile ne apar ca 
unele dintre cele mai complexe sisteme sociale, a căror abordare trebuie să aibă 
în mod necesar un caracter interdisciplinar şi multidimensional (v. schema 9.2.). 


Influențe specifice Organizaţia şi Discipline ştiinţifice 


asupra organizațiilor: dimensiunile sale: implicate: 

Socioculturale Antropologia 
- Organizarea ca proces. [> culturală 

Politice ia] - Structura şi funcțiile Politologia 


interne şi externe. 
Instituţionale, - Dinamica internă şi 
organizaționale 


` interorganizațională. psihosociologia 
- Performanța. ap 
Economice - Relațiile umane (grupa- Economia politică 


le şi interpersonale) 


Į|— Sociologia, 


Juridice ze] - Folosirea tehnologiilor. — Jurisprudența 
- Relaţiile cu mediul 
Tehnologice TETY natural şi social. |—. Ştiinţele aplicative 
- Evoluţia generală. Ecologia 
Ambientale ——— organizaţională 
Schema 9.2. 


Dimensiunile psihologice, psihosociologice şi sociologice, cele structurale şi 
funcționale, tehnologice şi informaţionale, sau cele care țin de relaţiile cu 
mediul şi cu alte sisteme sociale interacționează în mod necesar, din 
configurarea acestor influențe rezultând profilul care particularizează o anumită 
organizaţie, respectiv comportamentul organizaţional al grupurilor şi membrilor 
săi. Strategiile de optimizare a activităţii organizaţiilor trebuie să pornească de 
la evidenţierea acestor influențe specific configurate, neexistând soluţii valabile 
peniru toate situațiile şi pentru toate piniis, de organizații. 


disciplinară a problematicii onale se impune cu necesitate. În prezent, 
fără să existe o teorie unitară asupra organizațiilor, această viziune sistemic- 
interacționistă se impune tot mai puternic, constituind baza celor mai recente 
cercetări în acest domeniu al ştiinţelor sociale, cu aplicaţii practice imediate în 
diferite domenii de activitate. 

9.1.5. Dimensiunile fundamentale ale organizațiilor. 


Dincolo de perspectivele teoretice adoptate, organizațiile ca subsisteme 
integrate în sistemul social global, comportă patru dimensiuni principale; 
dimensiuni care trebuie luate în vedere atât în activitatea de proiectare a 
acestora, cât şi în aceea de evaluare, diagnosticare şi intervenţie. Acestea sunt: 
dimensiunea structurală, funcțională, psihosocială și de exorelațională. 

(a) Dimensiunea structurală se referă la numărul de elemente componente 
şi la relaţiile dintre acestea, toate găsindu-şi expresia în organigrama 
organizaţiei respective. Structura reprezintă un element esenţial, care va 
influența toate celelalte aspecte ale organizaţiei: activitatea de realizare a 
obiectivelor, funcțiile specifice aferente acesteia, procesele psihosociale 
subiacente activității de bază, precum şi modul de relaționare a organizaţiei cu 
mediul social şi natural extern. Astfel, mărimea — expresie a numărului de 
membri, va influența zona potenţială de influenţă a organizației, funcţionalitatea 
acesteia, putând conduce şi la apariția așa-numitului „paradox organizaţional”. 

(b) Dimensiunea funcţională reflectă rolurile elementelor componente 
(membri, echipe, grupuri, ateliere, secţii ş.a.) în îndeplinirea obiectivelor 
formale şi informale ale organizației. Funcţiile constau dintr-un set de operaţii 
interdependente prin care se asigură, secvențial sau global, desfăşurarea optimă 
a activităţii şi vieţii de organizaţie. Aceste operaţii aferente funcțiilor pot fi de 
natură tehnică, tehnologică, relațională sau psihosocială, după cum se va vedea 
în schema 9.4. şi 9.5. Structura și funcţiile sunt două aspecte complementare ale 
oricărui sistem, între acestea existând raporturi de condiţionare reciprocă. 
Astfel, spre exemplu, numărul de membri ai unei organizaţii va influența modul 
de distribuire a atribuţiilor - respectiv a funcţiilor acestora, ceea ce va influenţa 
atât procesul de comunicare şi de luare a deciziilor, cât și modul de distribuire a 
responsabilităților şi gradul de solicitare fizică şi psihică a membrilor. 

(©) Dimensiunea psihosocială este subiacentă celor două, procesele și 
fenomenele psikosociale care apar şi se manifestă în cadrul organizațiilor fiind 


condition 


c st şi e ale acestora. În 
această categorie sunt incluse relațiile socioafective. motivația, autoritatea 
informală, conflictualitatea, climatul psihosocial, cultura organizațională, 
satisfacția membrilor legată de cariera lor profesională, aspecte ale leadership- 
ului, fluctuația personalului ş.a. Aspectele psihosociale ale vieții de organizație 
sunt nemijlocit legate și condiționate de structura, funcțiile și 
organizațională, dimensiuni pe care le influențează, la rândul lor. 

(d) Dimensiunea exorelațională reflectă modul de raportare a organizației la 
celelalte subsisteme ale societății globale şi la mediul în care funcționează. 
Aceste relații se dezvoltă în mod necesar cu instituțiile sociale (în sensul 
sociologic al termenului), cu alte organizații, grupuri şi persoane, precum şi cu 
mediul natural. Este de remarcat modul profund în care caracteristicile unei 
organizații poate influența mediul social extern — ca în cazul unei birocratizări 
excesive, care generează stres și anxietatea persoanelor cu care organizația vine 
în contact; sau influența asupra mediului natural — prin poluarea fizică, 
biologică sau culturală pe care o pot produce. De aici necesitatea dezvoltării şi 
impunerii unei perspective ecologice asupra organizațiilor. 


i Nahin Îi (o. 


Psihologie socială 
„2. Structura, funcţiile şi dinamica organizațiilor. 


Abordarea teoretică şi experimentală a organizaţiilor, înțelese ca sisteme sociale 
care îndeplinesc funcții determinate, se poate face pe două direcții principale: a) 
o direcţie structuralistă, în care accentul este pus pe identificarea şi analiza 
elementelor componente și a relaţiilor dintre acestea; b) o direcţie funcționalistă, 
în care prevalează relevarea şi analiza funcţiilor specifice fiecărui subsistem, 
precum şi a modalităţilor de realizare a acestora în condiţii interne şi externe 
determinate. Între cele două principale modalităţi de abordare există evidente 
raporturi de complementaritate, o funcţie neputându-se realiza decât prin 
intermediul unei structuri specifice, după cum orice structură îşi are rațiunea de 
a fi în îndeplinirea unor funcții care să o promoveze ca entitate socială distinctă 
şi cu un rol bine definit în cadrul sistemului supraordonat. 


9.2.1. Analiza structural-funcțională a organizațiilor. 

După cum a rezultat din numeroase observaţii şi cercetări experimentale, 
procesele şi fenomenele psihosociale specifice oricărui sistem organizaţional 
sunt strâns determinate de configuraţia structural-funcțională a acestuia. In 
consecință, determinarea acestei configurații trebuie să preceadă atât analizele 
diagnostic-prognostice ale unei organizaţii date, în ceea ce priveşte performanța 
şi dinamica, cât şi cercetarea fenomenologiei psihosociale subiacente. Acest 
demers presupune următoarele etape: 

a) Evidenţierea și caracterizarea elementelor şi subsistemelor componente: 
persoane, grupuri, ateliere, secţii şi sectoare, pe de o parte; spații, dotări şi 
tehnologii, pe de altă parte. 

Relevarea relaţiilor dintre elementele şi subsistemele componente, relații 
care pot fi: de natură materială, energetică sau informaţională; structurale 
sau funcționale; sincronice sau diacronice; temporare sau permanente; 
pozitive (funcționale) sau negative  (disfuncţionale); cauzale sau 
condiționale; principale sau secundare etc. 

Identificarea funcțiilor (rolurilor) îndeplinite de fiecare dintre componentele 
sistemului organizaţional. Acestea, la rândul lor , pot fi: principale sau 
secundare; de realizare a obiectivelor constitutive ale organizaţiei, de 
menţinere a limitelor acesteia sau de satisfacere a trebuințelor psihosociale 
ale membrilor ; temporare sau permanente ş.a. 

Evidenţierea şi analiza mecanismelor de planificare, coordonare și control a 
activităților specifice organizaţiei respective. 

Identificarea şi caracterizarea mecanismelor de instituire și exercitare a 
puterii în cadrul organizaţiei şi în afara acesteia, corelativ cu analiza stilului 
general de conducere. 

Analiza mecanismelor de automenţinere şi autocorecție, atât la nivelul 
sistemului organizațional global, cât şi la nivelul subsistemelor componente. 


b) 


d) 


e) 


În condițiile în care orice organizație constituie un sistem deschis şi dinamic, 
în care relațiile cu alte sisteme externe se desfășoară atât la nivel general 
(raporturi inter-organizaționale şi inter-instituționale), cât şi între diferite 
subsisteme aparținând unor organizaţii diferite, se poate uşor observa că o 
asemenea analiză, deosebit de complexă, trebuie să pornească de la un model 


w 

general, care să evidențieze întregul sistem de interacțiuni intra- şi inter- 
organizaționale (vezi schema 9.3.). 

Prima concluzie care se desprinde din analiza acestui model se referă la 
interacțiunea profundă dintre diferitele planuri structurale şi funcționale ale unei 
organizații. Caracteristicile şi obiectivele fundamentale ale sistemului 
macrosocial, aşa cum se regăsesc acestea la nivelul subsistemelor politic, 
economic, juridic, cultural sau educațional, oferă cadrele generale de existență 
ale organizației, fixând principiile generale de relaționare interumană, modele 
de comportament organizațional şi de praxis social. Însă, aceste elemente de 
ordin suprastructural, cu un pronunțat caracter formal, se obiectivează în 
elemente psihosociale operaționale numai la nivelul microgrupurilor care 
formează sistemul organizațional. 

Instituţiile şi organizaţiile sociale, acționând într-un domeniu delimitat al 
spațiului social, preiau anumite funcţii specifice subsistemelor amintite, 
formulând obiectivele concrete corespunzătoare respectivelor funcții, paralel cu 
elaborarea modalităților practice de realizare a acestora. 

În acest context, funcţiile microgrupurilor în cadrul organizaţiilor se 
manifestă pe două direcţii principale: a) preiau şi realizează nemijlocit 
obiectivele generale ale organizaţiilor, pe coordonatele formale şi metodologice 
fixate de acestea; b) asigură cadrul necesar modelării personalităţii şi integrării 
psihosociale a membrilor organizaţiei, pe fondul satisfacerii trebuințelor 
acestora: de securitate, relaționare interpersonală, recunoaştere şi valorizare 
socială etc. c) exercită o influență indirectă asupra organizațiilor şi instituțiilor 
sociale, în scopul racordării normelor şi obiectivelor specifice lor cu 
particularităţile mediului microsocial şi al trebuințelor sociale şi psihosociale ale 
membrilor. În consecință, problematica psihosocială a microgrupurilor este 
implicată profund în ansamblul proceselor şi fenomenelor psihosociale care au 
loc în cadrul organizațiilor, însă pe coordonatele determinate de acţiunea 
convergentă a noi determinații. 

După cum se observă din schema de mai jos, este vorba de o serie complexă 
de factori şi interacțiuni, care se desfăşoară pe mai multe planuri. Astfel: 
factorii rezultați din relaţiile suprastructurale dintre organizații, instituţii şi 
mediul natural şi social extern; factorii ținând de relaţiile dintre diferitele 
unități structurale şi funcţionale care compun organizaţia dată; factori 
psihosociali care rezultă din raporturile funcţionale sau simbolice dintre 
grupurile de apartenenţă şi cele de prestigiu sau de presiune; factori derivați din 
ansamblul relaţiilor interpersonale dezvoltate în context grupal și 
organizațional, pe de o parte, şi dintre fiecare membru şi unitățile structurale şi 
funcționale care compun organizația, pe de altă parte; factorii psihosociali 
rezultați din raporturile membrilor şi grupurilor unei organizații, cu membrii și 
grupurile altor organizaţii. 

În acelaşi timp, trebuie avut în vedere aspectul esenţial al dedublării 
raporturilor organizaționale şi grupale, rezultând astfel două paliere ale vieţii și 
conduitelor interne: a) palierul formal, reglementat de norme interne explicite; 
b) palierul informal, implicând relaţii, norme şi conduite formate spontan, în 
cursul desfăşurării activităţilor în comun. 

Nivel macrosocial 
Subsistemele: economic, politic, juridic, educaţional, cultural, religios, civic 


Obiective şi funcţii specifice fiecărui subsistem 


marrncnrial 


supraordonare, subordonare, 
conflict. etg.. 


Obiectivele concrete ale activit: 


Opinia publică. 


generale, sectoriale , grupale 
i iduale. 


Influența indirecte 


Acțiuni şi influențe 
reciproce prin inter- 
mediul colaborării, Alte grupuri 
presiunii, prestigiului extraorganizaţionle 
sau comparaţici 
intergrupale. 

Transfer de norme şi 
modele comportamen- 
tamentale şi acționale. 
Relaţii de cooperare, 
competitie sau conflict. 


Ni Statute, roluri, modele de 
comportament, opinii, 
atitudini asimilate sau 
impuse prin conformism, 
presiune grupală , ideniti- Alte 
ficare sau învățare 
socială. 

Satisfacerea trebuințelor 
individuale prin activi- 
tatea în comun. 


Mass-media. 


Grupuri de apartenență: 
primare sau secundare 


Subsisteme de relații 
diadice şi/sau poliadice 
(subgrupuri spontane, 
informale). 


persoane 
semnificative din 
afara organizaţiei de 
apartenenţă. 


n 
n 
un 
n 
n 
n 
n 
n 
u 
n 
n 
u 
u 
n 
u 
n 
n 
n 
n 
n 
n 
"n 
n 


Coacţiune, comparație interpersonală, 
disonanță cognitivă, imitație, identi- 
ficare, proiecție ş.a.(procese desfăşurate 
pe fondul comunicaţiei şi interacțiunii 

diadice sau poliadice). 


Persoană 
(membru al organizaţiei) 


Schema 9.3. 

Structura internă a organizațiilor. Analiza acțiunilor specifice şi a 
interdependenţelor dintre multitudinea factorilor menționați mai sus are ca 
punct de pornire evidenţierea configurației structurale şi funcționale a 
organizației, configuraţie văzută ca sistem psihosocial. Indiferent de natura şi 
mărimea sa, orice organizație presupune existența a două categorii de unități 
componente: a) unități structurale de natură psihosocială, constând din 
persoane, grupuri primare şi secundare, pe de o parte, şi configurații 
interpersonale diadice sau poliadice, pe de altă parte; b) unități funcționale, 
constând din ateliere, secţii, sectoare şi servicii. După cum arată numeroase 
observaţii practice, cele mai multe dintre fenomenele psihosociale specifice 
organizaţiilor rezultă pe fondul unor raporturi specifice dintre unitățile 
structurale şi funcționale, raporturi care au de cele mai multe ori o dinamică 
proprie, care va influenţa decisiv dinamica generală a sistemului organizațional. 

Pentru a putea racorda problematica microgrupurilor sociale la cea a 
organizaţiilor este necesar să se introducă un concept nou, cu q deosebită 
valoare operaţională, şi anume acela de conexitate (v. 69, p. 27). În cadrul 
organizaţiilor, delimitările microgrupurilor care activează în cadrul unor secții, 
sectoare sau servicii sunt foarte dificile, datorită numeroaselor relaţii formale 
sau informale existente între acestea. Însă, experimental, se constată că cele mai 
importante particularități psihosociale ale proceselor organizaționale derivă din 
chiar modul cum se configurează relațiile dintre unităţile structurale (grupuri, 
persoane) şi cele funcţionale (secţii, sectoare, servicii). 

În majoritatea activităţilor organizaționale grupurile formale interacționează 
permanent sau temporar pe parcursul realizării sarcinii. Interacțiunea are loc în 
principal prin intermediul unora dintre membri, aceştia căpătând astfel un statut 
socioprofesional special. Intuitiv, această situaţie în care se evidențiază modul de 
conexare a unor grupuri din cadrul unei organizaţii poate fi reprezentată astfel: 


N 
LOS 


Schema 9.4. 

G1 — G5 sunt microgrupuri (grupuri primare) aflate în interacțiune în cadrul 
activităţii desfăşurate în cadrul unei organizații economice, în acest caz. Prin (*) 
se marchează membrii grupurilor prin care se realizează conexarea funcțională a 
grupurilor primare, ceea ce conduce la formarea unui grup secundar Gs = 
(Gi+G2+G3+G4+G;). Săpgeţile marchează relaţiile funcţionale pe care membrii- 
puncte de articulaţie le au în cadrul grupurilor conexate prin intermediul lor. 
Astfel, grupul secundar format din Gy+G2 este definit funcțional prin numărul 
punctelor de articulaţie œ (l, în exemplul de mai sus), şi indicele de 

conexitate, dat de numărul legăturilor funcţionale la nivelul punctelor de 
articulaţie (6, în cazul grupului secundar Gi+G»); în cazul grupului secundar 
format din G>+G3, numărul punctelor de articulaţie este 2, însă indicele de 
conexitate este de numai 4. Calculul se poate realiza la nivelul întregului grup 
secundar Gs, rezultând o serie de indicatori operaţionali cu o mare valoare 
diagnostică şi prognostică asupra apariției și evoluției unor fenomene 
psihosociale din cadrul organizaţiei respective. 

lată câteva fenomene psihosociale interesante care apar în legătură cu 
indicatorii de conexitate. În cazul grupurilor secundare cu un număr redus de 
puncte de articulaţie şi indici scăzuţi de conexitate, procesele de autoreglare şi 
corecție sunt dificile, depinzând fundamental de calitatea socioprofesională a 
membrilor care au calitatea de puncte de articulaţie, aceştia căpătând astfel o mai 
mare ascendență în cadrul grupurilor de apartenență. Dacă un singur membru 
realizează conexarea funcțională a două grupuri, acesta are tendința de a-şi 
extinde sfera atribuţiilor, intrând frecvent în conflict cu liderii formali ai 
grupurilor. În situația în care există numeroase puncte de articulație, cu indici 
superiori de conexitate, există tendința apariţiei unor conflicte între liderii 
formali ai grupurilor, sferele lor de competenţă fiind relativ difuze. 

Influenţa conexităţii în funcţionarea organizaţiilor apare cu şi mai multă 
pregnanță dacă se au în vedere şi aspectele ținând de congruența structurilor 
psihosociale de grup: în special structura afectivă, de comunicaţie şi influență. (v. 
cap 8). Relaţiile disfuncţionale la nivelul punctelor de articulație sunt frecvent 
generate de poziţia sociometrică precară a acestora, sau de lipsa unor canale de 
comunicare eficientă cu factorii de decizie din cele două grupuri care se află în 
relaţii funcţionale prin intermediul unor anumiți membri (respectiv, punctele de 
articulaţie dintre grupuri), 


În ceea ce priveşte structura funcţională a organizaţiilor, aceasta poate fi 
foarte diferită, în strânsă dependenţă de natura obiectivelor constitutive şi de 
tipologia generală a sistemului organizaţional. Natura activităţilor desfăşurate 
impune o puternică diferenţiere a statutelor şi atribuţiilor profesionale, o 
anumită conexiune între posturile de lucru şi un anumit sistem de luare a 
deciziilor sau de efectuare a controlului. 

Cu toată această variabilitate, se poate elabora totuşi un model al unei 
structuri funcţionale care să aibă un mare grad de generalitate. Pentru fiecare 
caz în parte, acest model capătă forma concretă a organigramei, care precizează 
compartimentele organizaţiei, poziţiile statutare din cadrul acestora, relaţiile 
funcţionale cu celelalte compartimente şi atribuţiile care revin fiecărei poziţii 
din cadrul respectivei structuri. În forma sa cea mai generală, structura 
funcțională a unei organizaţii implică următoarele componente principale: 
sistemul de conducere; compartimentele de servicii tehnice, financiare şi 
administrative; compartimentele activităţilor de bază. 

Pornind de la această schemă generală, modul de structurare şi funcţionare al 
diferitelor compartimente va fi diferit în cazul unei organizații structurate pe 
verticală, cu subordonări ierarhice precise (ca în cazul instituţiilor militare, de 
pildă) , în raport cu organizaţiile structurate preponderent pe orizontală, în care 
prevalează raporturile de coordonare şi colaborare, şi în care funcţiile de 
conducere sunt distribuite sau emerg direct de la nivelul diferitelor sectoare (ca 
în cazul organizaţiilor civice sau ecologiste, de exemplu). 

CONDUCERE <4 


Sectii ; Sectoare ; Ateliere: 


Servicii funcționale: 


Proiectare, planificare 


organizare 


Coordonare operativ. 


Gestionare internă: 
- de personal 
- materială 
- financiară 


Gestionare externă: 
de reprezentare 


materială 
financiară 
de relaționare 


Schema 9.5. 


Modelul de mai sus este unul foarte general, însă serviciile funcționale se 
regăsesc, în forme diferite, la majoritatea organizațiilor întâlnite în activitatea 
practică. În multe cazuri întâlnite de noi, în care s-au raportat disfuncționalități 
de ordin tehnic sau psihosocial, cauzele au fost identificate în inexistența sau 
proasta funcționare a unor dintre compartimentele funcționale menționate mai 
sus: proiectare anticipativă defectuoasă, ceea ce a dus la inadecvarea 
produsului la cerințele pieții; coordonare inadecvată a activității; lipsa 
controlului în punctele nevralgice ale activității; gestionarea defectuoasă a 
resurselor; ignorarea problemelor psihosociale care au apărut pe parcursul 
desfăşurarea activității; leadership inadecvat unei situații organizaționale 
concrete; o greşită gestionare a conflictelor interne şi externe etc. 

În ceea ce priveşte modul de relaţionare funcţională a diferitelor ateliere, 
secții şi sectoare, cele mai multe disfuncționalități au fost generate de ignorarea 
caracteristicilor profesionale şi psihosociale ale „punctelor de articulaţie”, 
precum şi a congruenței structurilor psihosociale de grup , complementar unei 
proaste comunicări intersectoriale (v. cap. 8). 

9.2.2. Caracteristicile structurale ale organizațiilor. 

Atât organizația în ansamblul său, cât şi diferitele sale componente structurale 
pot fi evaluate şi caracterizate printr-o serie de variabile principale, care - privite 
corelativ - pot oferi o imagine destul de exactă asupra profilului psihosocial al 
sistemului analizat. Astfel, după opinia lui W. Ouchi, larg împărtăşită și de alți 
cercetători, aceste variabile se referă la: mărime, complexitate, formalizare, 
intensitatea administrativă şi centralizare; la acestea mai putem adăuga 
extinderea, activismul, deschiderea, flexibilitatea şi capacitatea de autoreglare. 


Mărimea este una dintre variabilele principale, care va influența în mare 
măsură şi alte caracteristici ale organizaţiei, precum cele care se referă la 
complexitate, formalizare şi extindere. Tendinţa naturală a oricărei organizaţii 
este aceea de a se dezvolta prin extindere, ceea ce implică creşterea numărului 
de membri; iar această tendință este cu atât mai accentuată cu cât numărul 
membrilor la un moment dat este mai mare. Se creează un cerc vicios, fenomen 
cunoscut sub numele de „dilema organizaţională”, cu efecte considerabile 
asupra evoluţiei, dinamicii şi performanţelor unei organizaţii (220, 73). Astfel, 
cu cât numărul membrilor unei organizaţii este mai mare, cu atât complexitatea 
acesteia va creşte, existând tendința unei accentuate structurări pe verticală (cu 
tot mai multe niveluri ierarhice), paralel cu o diferențiere şi specializare 
funcţională tot mai mare la nivelul unor compartimente şi subcompartimente. 
Specializarea va determina o mai mare autonomie în luarea deciziilor pe 
sectoare şi domenii de competență, ceea ce va îngreuna comunicarea pe 
orizontală (între compartimente cu domenii de specializare diferite) şi pe 
verticală (între nivele ierarhice diferite). Comunicarea, coerenţa organizațională 
şi flexibilitatea decizională vor fi puternic afectate, cu consecințe imediate 
asupra performanţei sistemului. Pentru a contracara aceste efecte negative ale 
diferenţierii şi specializării, care au ca suport material imediat un număr mare 
de membri, este necesară dezvoltarea paralelă a compartimentelor de 
coordonare şi control, ceea ce va solicita personal suplimentar, paralel cu 
creşterea gradului de formalizare şi reducerea flexibilităţii structurale. 

Consecințele psihosociale ale mărimii sunt însă mult mai numeroase, una 
dintre acestea fiind legată de puterea reală sau virtuală a unei organizații în 
cadrul sistemului social general. Organizațiile cu un mare număr de membri şi 
cu o extindere teritorială mare dispun prin chiar acest fapt de o putere socială 
care tinde să depăşească zona obiectivelor care formal le aparțin. Prestigiul, 
influența, sistemul de relaţii sociale pe care le dezvoltă pe orizontală şi pe 
verticală, uneori puterea economică ș.a., fac ca marile organizaţii să capete o aşa 
numită „putere virtuală”, care este cu mult dincolo de graniţele autorității 
formale cu care a fost învestită pentru a-şi realiza obiectivele. În aceste cazuri, 
persoanele aflate la nivelul conducerii superioare pot căpăta un mare grad de 
autonomie decizională, iar cele aflate la niveluri ierarhice inferioare manifestă o 
disipare a sentimentului responsabilității. Creşterea puterii reale sau virtuale, pe 
fondul diminuării controlului social, fac ca aceste organizaţii să capete 
caracteristicile unor sisteme autogene, în care preocupările principale vor fi cele 
legate de dezvoltare, extindere şi organizare internă, fără o legătură directă cu 
obiectivele care —iniţial - au avut valoare constitutivă pentru organizaţie. 

Pentru evaluarea mărimii unei organizaţii se folosesc atât indicatori cu 
valoare absolută cât şi cu valoare relativă, aceştia din urmă având uneori au o 
relevanță mult mai mare. Astfel, mărime absolută a unei organizaţii este dată de 
indicatorul N, care indică numărul total de membri ai organizaţiei respective, 
şau Nx, care exprimă numărul membrilor dintr-un compartiment „x”. Mărimea 
relativă a unei organizaţii este dată de raportul dintre indicatorul de mărime 
absolută (N) şi numărul total de locuitori din cadrul unităţii teritoriale în care îşi 
desfăşoară activitatea organizaţia dată (oraş, judeţ, țară, uniuni statale). Rezultă 
astfel câţi membri ai organizației revin la mia de locuitori dintr-un anumit spațiu 
teritorial-administrativ, indicator deosebit de relevant şi pentru gradul de 
extindere şi acoperire a unui sistem organizațional. Indicatorii de mărime 
relativă permit comparații obiective între două sau mai multe organizații. 

Complexitatea unei organizații este dată de gradul de diferenţiere 
structurală şi specializare funcțională, în raport cu natura obiectivelor 
constitutive. Diferenţierea structurală vizează numărul de niveluri ierarhice, 
corelativ cu numărul de sectoare, secții şi compartimente pentru fiecare nivel. 
Diferenţierea şi specializarea funcțională se referă la diviziunile pe care le 
impun activităţile de realizare optimă a sarcinilor specifice fiecărei unități 
structurale. Aceste aspecte implică atât gradul de diviziune a muncii, cât şi 
densitatea relaţiilor funcţionale dintre membrii compartimentelor și dintre 
compartimente. O sarcină simplă impune în mod firesc un grad 'scăzut de 
diferențiere structurală şi funcţională, în timp ce o sarcină complexă 
accentuează considerabil aceste caracteristici, paralel cu noi imperative relative 
la conducere, coordonare şi control. Totodată, s-a putut constata că prestigiul 
intern şi extern al unei organizații se află într-o strânsă legătură cu gradul de 
complexitate şi dificultate a sarcinilor pe care le are de rezolvat. Implicit, 
controlul social asupra unor asemenea organizaţii este mult mai greu de realizat, 
ceea ce - în anumite condiţii - poate conduce la creşterea gradului de autonomie 
şi putere virtuală a respectivului sistem organizațional. E/itismul organizațional 
este un fenomen psihosocial cu profunde implicații în viaţa politică, culturală şi 
economică a unor comunităţi, aşa după cum ne arată istoria şi practica socială. 

Pentru evaluarea gradului de complexitate a unei organizaţii se pot folosi 
mai mulţi indicatori care să releve atât numărul de unități structurale ale 
sistemului, cât şi densitatea de legături funcţionale dintre acestea. Un astfel de 
indicator, folosit cu succes în analiza experimentală a unor organizații, are 
următoarea formă generală (D. Cristea, 1992): 


C, sr.100/N| unde: C, = gradul de complexitate organizațională, cu 


valori cuprinse între 0 — 1; 
ne = numărul de compartimente structurale 
ale organizației date; 


st = gradul de saturare în legături funcţionale 
dintre compartimente: sr = 2.n, / (n - ne); 

n, = numărul real de legături funcționale dintre 
compartimente; 

N = numărul total de membri ai organizaţiei. 

Alte modalități de evaluare a complexității introduc în calcul, pe lângă 
indicatorii de mărime, caracteristicile şi dificultatea relativă a sarcinii, 
distribuția geografică a activităților, precum şi densitatea relațiilor 
interorganizaționale impuse de realizarea obiectivelor sale. 


Formalizarea exprimă măsura în care activitatea organizațională este 
reglată explicit de un sistem formal de reglementări şi reguli comportamentale, 
corelativ cu modalitățile de impunere a acestora. Pentru fiecare tip de sarcină se 
poate stabili un nivel optim de formalizare a cadrului în care se desfăşoară 
activităţile interne şi externe ale unei organizaţii, nivel care este dependent atât 
de mărimea sistemului, cât şi de natura instituţiilor sub egida cărora 
funcționează respectiva organizaţie. Atunci când organizaţia este puternic 
formalizată, sarcinile sale fiind definite ca funcţii sociale cu caracter general (de 
ordin administrativ, financiar, juridic sau unele categorii de servicii către 
populaţie), poate căpăta caracteristicile negative ale unui sistem birocratic. 

Nivelul de formalizare organizațională are efecte psihologice importante, 
atât asupra membrilor, cât și asupra celor care vin în contact cu organizația 
respectivă. Pentru membri, un nivel superior de formalizare creează un spațiu de 
siguranță psihologică şi profesională, ceea ce limitează însă drastic zona de 
inițiativă şi creativitate personală. Pe fondul accentuării sentimentului de 
dependenţă ierarhică, se constată o sărăcire a universului afectiv interpersonal, 
concurența şi competiția putând deveni prevalente în raport cu relaţiile de 
colaborare şi colegialitate. Pentru cei din exterior, asupra cărora se exercită 
unele dintre funcţiile organizației, un sistem puternic birocratizat poate genera 
un sentiment de dependență, nelinişte şi neputinţă, pe fondul unor puternice 
atitudini de respingere şi contestare. Aceste efecte negative rezultă de cele mai 
multe ori din cauza asimilării cadrului formal de funcţionare a unei organizații 
cu zona unui comportament arbitrar, în care oamenii sunt ignorați sau şicanați 
inutil. Pentru a se atenua aceste efecte, sunt necesare măsuri speciale prin care 
formalismul, de multe ori foarte necesar, să fie perceput ca generator de 
certitudini şi raționalitate, centrat fiind pe interesele oamenilor. 

În concepția sociologului Max Weber, termenul de birocraţie desemnează 
un tip de organizație (alături de cele patriarhale sau de cele centrate pe lider) în 
care baza autorității este dată de un ansamblu de reglementări rațional-legale. 
Reglementările au un caracter rațional în măsura în care justifică îndeplinirea 
riguroasă a funcţiilor şi obiectivelor specifice organizaţiei, şi au un caracter legal 
în măsura în care autoritatea este exercitată la rândul său prin intermediul unor 
reguli formale care delimitează poziţiile, competențele şi condiţiile de ocupare a 
respectivelor poziţii. Astfel definit, un sistem birocratic este centrat pe eficienţă, 
precizie în realizarea sarcinilor, coerență şi continuitate în activitate, subordonare 
strictă, nonambiguitate şi reducerea costurilor materiale şi umane ( 224). Din 
perspectiva concepţiei weberiene, dezvoltată ulterior de mulţi alţi teoreticieni, o 
organizație poate fi proiectată şi condusă pe criterii strict raționale, obținându-se 
astfel o eficiență maximă. Cu ignorarea evidentă a problematicii psihologice a 
membrilor care o compun! 

Însă, aşa cum s-a putut constatata empiric şi experimental, în cadrul unor 
asemenea sisteme organizaționale există tendința ca aspectele formale ale 
activităţilor să capete prevalență asupra celor de conţinut, ajungând la limită să 

capete autonomie funcțională: preocuparea principală a unei asemenea 
organizaţii este de a promova, dezvolta şi impune un sistem de reglementări, 
omiţându-se faptul că rolul acestora trebuie să fie strict instrumental, acela de a 
facilita atingerea unor obiective concrete de ordin general-uman. În acest 
context, birocraţia capătă sensul comun de sistem ineficient, greoi şi formal, în 
care obiectivul principal pare a fi acela de a se autopromova, pe fondul ignorării 
relative a scopului pentru care a fost creat. 


Intensitatea administrativă este o variabilă care depinde atât de mărime și 
nivelul de formalizare organizaţională, cât şi de natura funcţiilor profesionale și 
sociale ale sistemului. Indicatorul care exprimă intensitatea administrativă este 
dat de raportul dintre mărimea personalului de conducere, cel administrativ şi 
cel de execuție. Valoarea optimă a intensității administrative depinde în mare 
măsură de natura obiectivelor şi funcţiilor organizaţiei, de nivelul pregătirii 
profesionale a membrilor, experiența acumulată şi caracteristicile politice ale 
sistemului social global. 

Pe baza unor observaţii sistematice asupra organizațiilor cu profiluri foarte 
diferite, putem aprecia valoarea optimă a intensității organizaționale în zona 
raportului 1/2/7. Adică: 10% personal de conducere şi control; 20 % personal 
administrativ; 70 % personal de execuţie (D. Cristea, 1994). 

Atunci când proporția personalului de conducere şi a celui administrativ 
depăşeşte sensibil proporţia solicitată de caracteristicile obiective ale sarcinii, 
apar următoarele efecte negative: a) scăderea eficienței activităţilor 
administrative şi de conducere datorită suprapunerii atribuţiilor, transferului de 
responsabilitate, reducerea gradului de implicare personală ş.a.; b) creşterea 
cheltuielilor materiale şi a gradului de încărcare fizică a personalului de execuție; 
c) apariţia unei tendinţe de impunere a unor „activităţi parazite”, inutile pentru 
desfăşurarea firească a activităţilor de bază, dar care au menirea de a justifica 
formal personalul suplimentar dintr-un sector sau altul. 

Centralizarea exprimă nivelul şi gradul de concentrare a puterii, deciziei şi: 
controlului, în funcţie de configuraţia structurală a organizației. În cadrul 
organizaţiilor descentralizate deciziile se iau la nivelul unităților structurale 
componente (secţii, sectoare, compartimente sau filiale regionale), în timp ce în 
cadrul organizaţiilor puternic centralizate deciziile se iau la nivelul ierarhic cel 
mai înalt, iar aici de către o singură persoană, sau un număr foarte redus de 
persoane. Ca o consecinţă a acestui fapt, şi responsabilitățile se vor distribui în 
mod diferit, dispersate în primul caz, sau concentrate în al doilea. Centralizarea 
excesivă produce o mai mare dependență a membrilor de la periferia sistemului 
față de cei plasați în centru, fapt ce afectează gradul de implicare al celor dintâi, 
pe fondul unei satisfacţii reduse obținute în urma activităților desfăşurate. 

Din punct de vedere al eficienţei nu se poate vorbi de o superioritate absolută 
a unuia sau altuia dintre sisteme; în funcţie de natura organizației, compoziţia și 
structura sa, caracteristicile obiectivelor pe care le are de realizat, importanța 
activității şi consecinţele sociale ale eventualelor eșecuri ş.a., se recomandă un 
anumit grad de centralizare sau descentralizare, care se dovedeşte cel mai 
adecvat unei situaţii anume. Ca o tendință generală, se constată că sistemele de 
putere autoritare folosesc centralizarea excesivă ca una dintre modalitățile prin 
care îşi asigură controlul discreţionar asupra organizațiilor. 

Gradul de centralizare determină numeroase efecte psihosociale, atât la 
nivelul grupului care concentrează puterea de decizie, cât şi la nivelul 
persoanelor şi unităţilor structurale subordonate. În cazul sistemelor 
descentralizate coerenţa, continuitatea şi eficienţa generală a activității sunt de 
regulă mai reduse, însă această carenţă poate fi compensată în anumite condiţii 
printr-o mai mare implicare personală a membrilor, o mai puternică motivare a 
acestora şi un nivel mai înalt de creativitate şi flexibilitate organizațională. În 
cazul sistemelor puternic centralizate se asigură o înaltă coerență acțională, o 
mai bună coordonare a eforturilor şi o mai promptă concentrare pe sarcinile 
imediate, însă toate acestea pe fondul unei implicări mai reduse a membrilor 
organizaţiei, care se simt derobaţi de răspunderea deciziei. Motivația acestora 
este de regulă mai redusă iar creativitatea organizaţională cvasi inexistentă, în 
timp ce la nivelul grupului de decizie motivaţia este foarte puternică. 

Extinderea constituie o variabilă care exprimă gradul de acoperire spațială 
a unui teritoriu în care o organizaţie este îndrituită să-şi desfăşoare activitatea. 
Se pot avea în vedere sectoarele urbane, localitățile rurale şi urbane, judeţele sau 
procentul de acoperire din suprafaţa întregii țări. Indicatorul acesta poate fi 
deosebit de relevant pentru anumite tipuri de organizaţii, cum sunt cele politice, 
civice sau administrative, în măsura în care fundamentează strategiile 
organizaționale. Cel mai adesea, acest indicator se utilizează corelativ cu cel 
referitor la mărime: în acest caz se are în vedere atât procentul de teritoriu 
acoperit de reţeaua organizaţională, cât şi raportul dintre numărul de locuitori şi 
numărul membrilor organizaţiei activi în respectiva zonă. Gradul de extindere al 
unei organizaţii corelează semnificativ cu prestigiul său social, dar şi cu puterea 
reală sau virtuală de care dispune. Un fenomen psihosocial des întâlnit în cazul 
organizaţiilor foarte mari şi cu un mare grad de extindere este acela al tendinței 
spre autonomizare locală și funcțională, prin asumarea unor prerogative care în 
mod formal aparţin sistemului central de conducere. 

Activismul exprimă proporția şi intensitatea activităților specifice 
desfăşurate de personalul unei organizaţii în cadrul acesteia, corelativ cu gradul 
de implicare a organizaţiei în viaţa socială. Prin proceduri destul de laborioase 
se pot stabili proporțiile de timpi activi, timpii de pregătire, cei de relaxare şi cei 
paraziți, care compun perioada totală de timp consumată pentru îndeplinirea 
obiectivelor unei organizaţii. Cunoaşterea acestui indicator este importantă 
pentru deciziile privind organizarea şi desfășurarea diferitelor categorii de 
activități din cadrul unei organizaţii. Discrepanţe mari între nivelul de activism 
din cadrul diferitelor compartimente pot genera efecte psihosociale negative: 
conflicte interpersonale şi intergrupale, reproşuri la adresa conducerii, tendința 
de implicare în activităţi colaterale sau parazite a celor cu solicitare redusă, 
epuizare fizică şi psihică a celor suprasolicitați ş.a. 

În funcţie de natura activităţilor specifice, se pot stabili pe cale 
experimentală proporțiile optime ale diferitelor categorii de timpi: pregătirea şi 
planificarea activităţii de bază, realizarea nemijlocită a sarcinilor , relaxare, 
contacte psihologice interpersonale, informare generală etc. Deşi proporțiile 
optime dintre aceşti timpi pot varia apreciabil în funcție de tipul organizației și 
natura obiectivelor, se poate aprecia că timpul nemijlocit consumat pentru 

rezolvarea sarcinilor specifice trebuie să fie între 60 şi 90%. Sub această limită 
există tendința dezimplicării progresive, iar peste această limită apar efectele 
negative legate de suprasolicitare fizică şi psihică. În ambele cazuri 
performanțele organizaţiei vor fi din ce în ce mai reduse, pe măsură ce efectele 
psihosociale amintite îşi fac efectul. 


Deschiderea reprezintă un indicator calitativ al tipului de relaţii existente 
între organizație şi mediul social extern. Se are în vedere măsura explicitării în 
exterior a obiectivelor organizației, transparența strategiilor de realizare a 
sarcinilor, a politicilor de personal şi a normelor interne de funcţionare, 
accesibilitatea informaţiei referitoare la viața internă a organizației, capacitatea 
de influențare externă a deciziilor şi politicilor interne, modul de numire a 
liderilor, concordanța dintre normele interne şi cadrul legislativ general, specific 
statului pe teritoriul căruia îşi desfăşoară activitatea organizația respectivă s.a. 

Gradul de deschidere al unor organizaţii poate varia între limite largi, în 
funcţie de natura lor şi de legile care le reglementează funcționarea. De regulă, 
se acceptă un grad redus de deschidere pentru instituţiile militare, cele de 
informaţii sau care desfăşoară cercetări cu caracter strategic, fără ca acestea să 
capete totuşi un caracter ocult, în timp ce din partea instituţiilor administrative 
şi a cele civice se aşteaptă o deschidere foarte mare. Permeabilitatea unei 
organizaţii produce importante efecte psihosociale în plan intern şi extern, 
afectând - printre altele - capacităţile creatoare ale membrilor, iniţiativa şi 
spiritul lor de independență. De remarcat că sistemele politice totalitare 
folosesc lipsa de permeabilitate a unor organizaţii ca modalități eficiente de a 
bloca orice supervizare sau control extern, secretomania devenind o adevărată 
politică organizațională, implementată sistematic la toate nivelurile. 

Flexibilitatea constituie o caracteristică importantă a organizaţiilor, mai ales 
a celor contemporane, constând din capacitatea acestora de a se adapta, 
restructura şi dezvolta, în concordanță cu schimbările accelerate care au loc în 
viața socială, în domeniul tehnologiilor şi al relaţiilor umane. După cum se ştie, 
societatea contemporană este caracterizată printr-o deosebită mobilitate, la nivel 
ştiinţific, tehnologic şi social. Tranzienţa — tehnologică, profesională, 
rezidențială sau relațională — a devenit marca distinctivă a epocii noastre, ceea 
ce implică o politică organizațională special adaptată acestui fenomen. 

Proiectarea organizațiilor trebuie să introducă ca un element structural 
factorul de schimbare, ca o condiţie a supraviețuirii în cadrul unei societăți 
aflată într-un proces accelerat de transformare. Însă, această necesitate obiectivă 
vine într-o relativă contradicție cu nevoia de stabilitate, care asigură 
previzibilitate în comportamentul organizaţiilor, precum şi cu rezistența 
psihologică a membrilor faţă de schimbările frecvente, ceea ce poate genera un 
acut sentiment de insecuritate. 

Capacitatea de autoreglare este dată de măsura în care sistemul 
organizaţional îşi poate corecta dinamic disfuncţionalitățile apărute în cursul 
activităţii sale. Existenţa unor feed-back-uri multiple, a unor canale paralele de 
comunicaţie şi a unor controale încrucişate poate asigura o capacitate sporită de 
autocorecție, autoreglare şi adaptare dinamică la schimbările impuse în plan 
tehnologic şi în cel al relațiilor umane. 

9.2.3. Funcţiile psihosociale ale organizațiilor. 

Funcționarea sistemului social global presupune interacțiunea dinamică dintre 
componentele sale (instituţii, organizaţii, grupuri şi persoane), pe fondul unei 
diferențieri structurale şi funcţionale a acestora. Astfel, în timp ce la nivelul 
instituţiilor se obiectivează experiența social-istorică a comunității, sub formă 
de valori, principii, norme şi modele generale de acțiune, organizațiile 
operaţionalizează aceste elemente cu caracter general, sub forma unor obiective 
particulare, strategii de acțiune concretă şi modele de relaţionare 
interpersonală, intragrupală şi intergrupală, astfel încât problematica generală 
a unei comunităţi, cu inevitabilul său caracter abstract şi impersonal, să se 
racordeze la problematica psihologică și psihosocială a grupurilor şi persoanelor 
care evoluează într-un spaţiu natural şi social concret. 

Particularităţile şi evoluţiile unor situaţii psihosociale concrete nu pot fi 
surprinse şi operaţionalizate la nivel instituţional, această funcţie revenind 
diferitelor tipuri de organizaţii. Pe de altă parte, imperativele vieţii concrete, 
cele care rezultă din jocul circumstanțelor şi evoluţiilor istorice, nu pot fi 
translate şi integrate direct în problematica generală a instituțiilor sociale, fiind 
necesară acțiunea mediatoare a organizaţiilor. Acestea, prin caracterul lor 
inerţial, reglator şi ponderator selectează acele aspecte importante, stabile şi 
semnificative pentru viaţa comunitară, pentru ca în final să le racordeze şi 
integreze planului axiologic-normativ al instituţiilor sociale aferente. 

În calitatea lor de principală componentă a sistemului social global, dar şi de 
verigă de legătură dintre macrosocial şi microsocial, organizaţiile îndeplinesc 
multiple funcţii sociale şi psihosociale, structurate pe mai multe niveluri. 

(1) In plan macrosocial, organizaţiile operaționalizează şi asigură 
îndeplinirea obiectivelor generale ale unei societăţi care evoluează în condiții 
naturale şi istorice determinate; aceste obiective ţin de asigurarea condițiilor 
materiale şi spirituale necesare supravieţuirii şi evoluției societății, conservarea 
şi promovarea valorilor socioculturale, impunerea normelor şi modelelor prin 
care se reglează raporturile generale din cadrul comunităţii respective etc. 

(2) În plan microsocial, organizaţiile asigură condițiile formării şi integrării 
sociale a membrilor societăţii, oferind atât un sistem coerent de valori, norme şi 
modele şi repere existenţiale, cât şi condiţiile necesare integrării, participării şi 
afirmării individuale la viaţa socială, pe fondul satisfacerii diferențiate a 
trebuințelor  psihoindividuale (materiale și spirituale, de securitate şi 
recunoaştere socială, de manifestare creatoare a propriei personalităţi ş.a.). În 
acest plan, organizaţiile joacă un rol considerabil în formarea eului ideal şi 
sistemului aspirațional al membrilor societății. 

(3) In plan intern, organizaţiile racordează bilateral şi dinamic imperativele 
generale ale societăţii, particularizate şi obiectivate în sarcini concrete de 
activitate, cu cerinţele şi trebuințele psihoindividuale şi de grup ale membrilor 
organizaţiilor respective. Însă, paralel cu îndeplinirea acestor funcţii derivate 
din imperativele sociale şi trebuinţele psihoindividuale și de grup, organizaţiile 
dezvoltă pe parcursul funcţionării lor şi anumite funcţii specifice de 
autoconservare, menţinerea limitelor şi dezvoltare. Aceste funcţii pot avea un 
caracter explicit sau implicit, principal sau secundar, activ sau pasiv; se pot 

realiza simultan sau succesiv, sau pot căpăta un caracter activ numai în anumite 
situații sau faze din evoluția organizațiilor respective. 


Între planul instituțional şi cel organizațional al sistemelor sociale există 
interdependențe şi intricări profunde, ceea ce — deseori - face dificilă 
identificarea şi analiza separată a acestora. Astfel, referindu-ne la instituțiile de 
drept ale unei ţări, aici vom găsi formulate la modul general acele principii şi 
norme de convieţuire care au rezultat din experienţa social istorică a comunității 
respective. Însă, aceste principii generale privind ceea ce este drept sau nedrept, 
permis sau interzis, corect sau incorect într-un anumit spațiu al vieţii sociale 
concrete, devin operaţionale numai în urma apariţiei unor organizații specifice: 
sistemul judecătoresc, parchetele civile şi militare, ministerul afacerilor interne, 
ministerul public etc. Acestea îşi au rațiunea de a fi în principiile şi normele 
formulate la nivel instituțional, în cazul de faţă, sistemul legislativ. 

Însă, organizarea şi funcționarea lor se face ținând cont de două categorii de 


operaţionaliza formulările legislative cu caracter general în acte concrete de 
justiţie, adaptate la o varietate infinită de situaţii sociale; b) particularitățile 
psihoindividuale, psihosociale şi socioculturale ale membrilor organizațiilor, 
particularităţi care vor determina o anumită „fenomenologie organizaţională” de 
natură să influenţeze nemijlocit îndeplinirea obiectivelor constitutive. Odată 
constituite organizaţiile amintite, ele vor funcţiona atât în sensul realizării 
obiectivelor instituționale specifice (aplicarea normelor de drept şi sancţionarea 
încălcării acestora), cât şi într-un sens complementar (dar mai puțin vizibil), de a 
influența cadrul instituţional în aşa fel încât să corespundă într-o mai mare 
măsură realităţilor social-istorice concrete şi actuale. 


Sintetizând, principalele funcţii ale organizațiilor, înțelese ca subsisteme 
sociale dinamice având o structură specifică, sunt următoarele: 

e ordonează şi structurează viața socială pe diferitele ei coordonate: civice, 
politice, juridice, educaţionale, militare, sportive, culturale, religioase etc.; 

e asigură formularea şi îndeplinirea unor categorii de obiective sociale, în 
termeni de realism şi eficienţă; 

e racordează problematica macrosocială la cea microsocială, realizând puntea 
de legătură dintre imperativele generale ale societății şi trebuințele, 
aspiraţiile şi particularităţile psihosociale ale grupurilor şi membrilor 
societății; în acest plan, organizațiile îndeplinesc și o funcţie identitară, 
oferind membrilor un cadru social prin care se definesc; 

e influențează sistemul instituţional, în sensul optimizării acestuia pe criteriile 
oferite de realitatea vieţii sociale şi în funcţie de trebuinţele psihosociale ale 
membrilor şi grupurilor sociale; 

e asigură cadrul integrării sociale şi modelării psihosociale a membrilor 
societăţii, oferind şi impunând un ansamblu de valori, norme și modele 
comportamentale şi acţionale, paralel cu asigurarea mecanismelor 
psihosociale prin intermediul cărora aceste elemente sunt învăţate, 
interiorizate şi exercitate, în plan individual şi de grup; 

ə dezvoltă mecanisme psihosociale specifice prin care se realizează 
autoconservarea, menţinerea limitelor sistemului şi dezvoltarea adaptativă a 
sistemului organizațional. 

9.3. Dinamica organizațională. 

Ca oricare alte sisteme, organizațiile au o dinamică specifică, manifestată atât la 
nivelul formării şi evoluției în timp a ansamblului organizaţional, cât şi la 
nivelul proceselor şi fenomenelor psihosociale pe care le implică funcţionarea, 
în planul diferitelor subsisteme componente şi pe diferitele trepte ale 
structurării şi evoluţiei acestora. 


9.3.1. Aspecte generale ale dinamicii organizaționale. 


Indiferent de natura lor, organizaţiile parcurg următoarea serie de etape, a căror 
durată poate varia în limite foarte largi: proiectare, cristalizare, evoluţie, 
funcționare matură şi - în final - transformare, destructurare sau dizolvare. 
Dacă organizaţia are caracter formal, proiectarea sa se realizează în cadrul unei 
instituţii supraordonate şi constă în fixarea obiectivelor, delimitarea cadrului 
legal de funcționare, stabilirea organigramei - cu funcții distribuite pe fiecare 
poziție statutară, precum şi a mecanismelor de decizie şi control intern şi extern. 
Caracteristicile instituţiei care are iniţiativa organizațională vor marca în mod 
esențial trăsăturile şi dimensiunile psihosociale ale noii organizații, mai ales pe 
direcția mărimii acesteia, a gradului de centralizare, intensității administrative , 
deschiderii, stilului de conducere și formelor de control intern şi social. 

Pornind de la numeroase observaţii empirice, se poate formula principiul 
reproducerii organizaționale, conform căruia instituţiile şi organizaţiile 
supraordonate tind să-şi transfere caracteristicile la nivelul tuturor formelor de 
organizare pe care le inițiază sau pe care le controlează. Pentru a rupe acest 
cerc vicios al reproducerii organizaționale este necesară implicarea mai multor 
instituţii în actul de iniţiere şi proiectare a unor noi organizații. 

În etapa cristalizării se asigură condiţiile materiale ale desfăşurării 
activităților, se selectează şi se formează personalul în raport cu organigrama 
existentă, se elaborează regulamentele interne de funcţionare și încep să se 
precizeze principalele direcții funcţionale ale organizației, în condiţiile 
particulare oferite de o anumită situaţie politică, economică şi socială. Aceste 
configurări iniţiale ale organizaţiei au loc prin intermediul unui nucleu de 
personal, selectat şi numit de la un nivel ierarhic superior. Caracteristicile 
psihoindividuale ale acestui nucleu vor marca puternic multe dintre trăsăturile 
funcţionale şi psihosociale ale viitoarei organizaţii. De aceea, este necesar ca în 
această etapă selecția şi activitatea grupului cu care se începe activitatea 
organizațională să fie cu atenţie urmărite şi supervizate de serviciile specializate 
de la nivelul instituţiilor care au iniţiat naşterea noii organizaţii. Tot acum se vor 
forma şi primele structuri informale de influență, socioafective sau de 
comunicaţie, structuri ale căror caracteristici şi evoluţii vor marca profund 
istoria respectivei organizaţii. 

Urmează o etapă de evoluție, care se va încheia cu definitivarea activităţii de 
completare şi formare a personalului pentru toate compartimentele, paralel cu 
desfăşurarea progresivă a activităţilor specifice, conforme obiectivelor 
respectivei organizații. Totodată, se vor forma, pe coordonatele lor principale, și 
structurile informale la nivelul întregului sistem, existând tendinţa ca acestea să 
reproducă caracteristicile structurilor informale nucleare, apărute în etapa 

anterioară, a cristalizării organizației. De remarcat faptul că disfuncționalitățile 
apărute în aceste perioade vor fi foarte greu de înlăturat, datorită ascendenței 
morale, structurale şi funcționale pe care o vor capătă microgrupurile formate de 
la început în cadrul respectivei organizații. 

În perioada funcționării mature, activităţile organizaţiei vor fi orientate 
âproape exclusiv pe direcţia realizării obiectivelor constitutive, pe fondul 
existenţei unui echilibru relativ stabil între structurile formale şi cele informale, 
după ce în prealabil s-a reușit satisfacerea diferențiată a trebuințelor 
psihoindividuale şi psihosociale ale membrilor. Dintre fenomenele psihosociale 
cele mai importante care acționează în această perioadă amintim: manifestarea 
activă a coeziunii organizaționale, pe fondul atingerii unui nivel înalt de 
integrare şi participare a membrilor la viața de organizaţie; identificarea 
personalului de bază cu valorile reprezentate de respectivul sistem 
organizațional; o adaptare superioară în plan profesional, relaţional şi social, în 
urma exercitării unor roluri şi modele comportamentale dovedite eficiente; 
dezvoltarea unor mecanisme de autocorecție spontană a disfuncţionalităţilor 
apărute în diferite planuri; constituirea unei tradiţii organizaționale, care va 
fundamenta şi orienta în mare măsură formele şi direcţiile de manifestare ale 
membrilor, grupurilor şi sistemului în ansamblu. Însă, pe acest fond general 
pozitiv, vor apărea şi tendințe din ce în ce mai puternice de manifestare inerțială 
şi conservatoare, care pot afecta puternic deschiderea spre creaţie, flexibilitate 
organizațională şi capacitatea de adaptare la situaţiile noi generate de evoluţiile 
sociale, politice, economice, ştiinţifice şi tehnologice. 

Ca urmare a evoluţiilor sau mutaţiilor apărute în planul general al vieții 
sociale, a efectelor inerţiei şi conservatorismului organizaţional asupra eficienţei 
şi capacităţii de adaptare, precum şi în urma acutizării unor disfuncționalități 
interne, organizaţiile ajung frecvent într-o situaţie care impune cu necesitate 
reorganizarea sau dizolvarea. De regulă, acest moment este precedat de o etapă 
involutivă, în care apar şi se amplifică stările de conflictualitate internă şi 
externă, are loc o scădere a performanţelor profesionale, apar frecvent situaţii de 
criză instituțională, cu reverberaţii în plan economic, politic şi social etc. 
Fenomenele legate de transformarea, involuţia sau dezintegrarea organizațiilor 
produc efecte puternice în plan psihoindividual și psihosocial, însă foarte 
diferenţiate pe categorii de personal (în funcţie de statut, tipul şi nivelul de 
pregătire profesională, vechimea în organizaţie, calitatea statutelor conexe, 
vârstă, sex, poziția ocupată în structurile informale ale organizaţiei ş.a.). 

Pentru anumite categorii de personal, care s-au afirmat social şi profesional 
în vechiul context organizaţional, sau pentru cele care sunt mai conservatoare, 
sau mai au puțin timp până la pensionare, schimbările care se prefigurează în 
aceste împrejurări pot avea un caracter dramatic, cel mai adesea fiind asimilate 
cu o negare a întregii lor activităţi de până atunci. Acest fapt va determina o 
rezistenţă considerabilă faţă de procesele care au loc, fiind nevoie de o subtilă 
intervenţie psihologică pentru a reduce sau contracara acest fenomen. 
Dimpotrivă, personalul cu o vârstă mai redusă, mai flexibil ca mentalitate sau a 
căror profesiuni facilitează afirmarea în noile condiţii, vor face eforturi pentru a 
impune schimbarea structurilor şi mentalităților din cadrul organizaţiilor. 

9.3.2. Procesele psihosociale implicate în dinamica organizațională. 


În cadrul organizațiilor acţionează - însă pe coordonate noi - aceleaşi categorii 
de procese psihosociale fundamentale ca şi în cadrul microgrupurilor sociale: 
procesele de realizare a sarcinii, de comunicare, de influență, socioafective, 
motivațional-atitudinale şi normativ-axiologice (v. Cap.8.). Corelativ, vor apare 


şase categorii de structuri psihosociale, din a căror interferență şi 
intercondiționare rezultă o altă serie de procese şi fenomene  psihosociale 
secundare: cele legate de integrare şi participare, de coeziune gi 


conflictualitate, de stil de conducere, climat psihosocial şi — ca o formă 
sintetică de integrare a acestora — procesele psihosociale prin intermediul se 
elaborează conduitele şi comportamentele organizaționale, individuale şi de 
grup. Între toate aceste procese şi fenomene existând relații complexe, de 
influențare şi condiţionare reciprocă. 

Noile particularități pe care le capătă» procesele psihosociale în cadrul 
organizațiilor sunt legate nemijlocit de acţiunea a trei categorii principale de 
factori: a) modul de structurare a grupurilor conexe (sau grupurilor secundare, 
într-o altă terminologie); b) influenţa directă a instituţiilor sub incidența cărora 
s-au format organizaţiile respective, precum şi modul de exercitare a controlului 
social asupra lor; c) influența mediului economic, politic şi sociocultural, cu 
incidenţă directă asupra membrilor şi organizaţiei, mai ales în ceea priveşte 
forma de organizare, tipul de leadership promovat, modul de asumare a 
responsabilităților şi tipul de control social exercitat în diferitele domenii de 
activitate. 


(1) Procesul de realizare a sarcinii. După cum s-a arătat, din perspectiva 
psihosociologiei microgrupurilor, organizația presupune existența unui grup 
secundar, format din mai multe grupuri primare (microgrupuri) aflate în 
raporturi de conexitate, raporturi determinate de relaţiile funcţionale impuse de 
natura sarcinii şi caracteristicile tehnologiilor folosite pentru realizarea 
obiectivelor generale ale organizaţiei. Deci, structura relațiilor de conexitate 
dintre compartimente (respectiv dintre microgrupurile aferente) va depinde în 
mod esențial de natura sarcinii organizaţiei, de la care trebuie să pornească orice 
acțiune de proiectare sau intervenție. 

Analiza complexă a unor categorii de sarcini foarte diferite (productive, 
ştiinţifice, de proiectare, educaţionale, militare ş.a.), a evidenţiat faptul că 
acestea pot fi definite pe trei dimensiuni complementare: 

a) dimensiunea fizico-substanţială, care reflectă natura elementelor materiale 
şi a transformărilor fizico-mecanice pe care le implică realizarea sarcinii; 

b) dimensiunea structurală, care evidenţiază modul optim de divizare a 
sarcinii generale în subsarcini care pot fi realizate independent în cadrul 
diferitelor compartimente ale organizaţiei; 

c) dimensiunea funcțională, care relevă configuraţia necesară a relaţiilor 
operaționale dintre membrii grupurilor şi dintre compartimente, care să asigure 
realizarea optimă a obiectivelor particulare şi generale. 


Considerăm structura funcţională a sarcinii ca având o importanță majoră 
atât în ceea ce priveşte analiza psihologică a activităţilor, cât şi în ceea ce 


E 

priveşte funcționarea organizaţiilor. Într-adevăr, realizarea sarcinii generale a 
unei organizații presupune diviziunea acesteia pe subsarcini, distribuite spre 
rezolvare diferitelor compartimente: sectoare, secţii, ateliere şi servicii. În 
funcție de natura sarcinii generale și a tehnologiilor folosite, între sarcinile 
particulare distribuite spre realizarea diferitelor compartimente vor exista 
anumite relații funcţionale: de tip aditiv, complementar, convergent, conjunctiv, 
disjunctiv sau compensator ( v. tabelul 9.1.). Pentru stabilirea structurii 
funcţionale optime a unei sarcini sunt necesare analize operaționale cu caracter 
interdisciplinar, care să evidenţieze aspectele tehnice, tehnologice, psihosociale 
şi organizatorice pe care le implică activităţile din cadrul fiecărui compartiment. 
Pentru fiecare tip de sarcină, performanţa potenţială a organizaţiei va depinde de 
anumite raporturi optime între diferitele componente ale sistemului de relaţii 
funcţionale solicitate de realizarea obiectivelor generale. Cunoaşterea 
respectivilor parametri funcționali constituie punctul de plecare în elaborarea 
strategiilor de optimizare a activităţii în cadrul diferitelor organizații, după cum 
se va vedea într-un subcapitol următor. 

Pornind de la analiza structurii sarcinii, parametrii conexităților (numărul 
punctelor de articulaţie şi gradul de conexitate pentru fiecare punct), a 
caracteristicilor tehnologiilor folosite pentru realizarea sarcinii şi a capacităţilor 
profesionale ale membrilor grupurilor se poate determina o structură funcțională 
optimă pentru un anumit sistem organizaţional. În funcție de caracteristicile 
acestei structuri se determină fluxurile informaţionale, gradul optim de încărcare 
pentru fiecare compartiment, tipurile de relaţii funcţionale dintre membri, 
punctele critice din cadrul fiecărui sector ş.a. Aceste analize solicită frecvent 
metode şi instrumente matematice foarte specializate, precum teoria grafurilor, 
calculul matriceal, teoria jocurilor ș.a., care trebuie corelate cu o abordare 
psihosociologică complementară (v. 69). 

În exemplele de mai jos, tipul sarcinii rezultă din evidenţierea posturilor de 
lucru - respectiv, a operaţiilor elementare necesare pentru realizarea 
obiectivului, precum şi a relaţiilor funcționale dintre diferitele posturi de lucru. 
Totodată, pentru fiecare tip de sarcină, se poate stabili şi valoarea așa-numitei 
productivități potenţiale (p.p.), care constă în precizarea modului de calcul al 
acestui indicator, în condiţii ideale de desfăşurare a activității. (v. tabelul 9.1.). 
Modelul are relevanță pentru o categorie foarte largă de sarcini întâlnite în 
practica curentă, începând cu cele vizând producerea unor bunuri materiale, 
până la cele care sunt specifice grupurilor de discuţie, de creaţie, sau de luare a 
deciziilor. Acestea din urmă pot fi subsumate sarcinilor de tip compensativ, la 
care este utilă ataşarea modelului interacționist al lui Bales. 

Determinarea structurii sarcinii este esenţială şi pentru stabilirea gradului de 
congruență a acesteia cu structura socioafectivă a grupurilor și structura 
comunicaţiei — de a căror compatibilitate şi corespondență funcțională depinde 
în cea mai mare măsură performanţele profesionale ale organizației, dar şi 
nivelul conflictualităţii latente, a profilului climatului psihosocial, cât şi a 
gradului de satisfacție psihosocială a membrilor. Pentru stabilirea gradului de 
congruență se operează cu matricele asociate fiecărui graf menţionat, conform 
modelului pe care îl vom prezenta ulterior (v. 65; 69). 

Relaţiile funcționale specifi- 


Influenţa asupra 


uri, permițând corecţii: 
DA —B + 


D tă E —>F 


lor (performanțe- 
lor) sectoarelor 
imlicate. 


Tipul sarcinii: ce (r.f.); reprezentarea grafi- | productivității Exemple tipice: 
că a unui exemplu tipic. potențiale (p.p.) 
independente, de acelaşi | p.p. este funcție de | Asamblarea para- 
Aditivă suma performanțe- | lelă a unor 
lor individuale p;: | dispozitive: activi- 
tăți similare desfă- 
Pp=Ē£p; şurate paralel în 
mai multe sectoare 
(compartimente). 
p.p. se calculează Sectoare mixte, 
Complementară diferit: pentru fiecare care permit divi- 
compartiment. ziunea muncii, 
fiecare sector 
acționând speci- 
alizat. 
t.f., prin intercondiţionare, p.p. depinde de Sectoare de pro- 
Convergentă converg spre acelaşi obiectiv | calitatea interac- lectare sau de 
—— A țiunilor şi de capa- | creaţie, orientate 
A B citățile individuale | pe subansambluri: 
pia CR (sectoriale). unități militare cu 
ý EE diferite 
——— Æ specialități. 
r.f. dispuse în „lanț”: p-p. depinde de Lucrul la banda 
Conjunctivă: compartimentul rulantă. Sectoare 
eri > A —>B PC —P | (membrul)cucea | care prelucrează 
mai mică capacita- | produse semifinte 
ii > L-—>PM N te (performanţă). oferite de alte sect. 
r.f. au mai multe puncte suc- | pp. este dependen- | Organizaţii cu 
Disjunctivă: cesive de convergență: tă de capacitatea structuri funcțio- 
—> AA —X: (competența) pun- | nale dispuse i 
— B- Pa telor de conver- rarhic: servicii de 
i Ce ea 7 genţă (X). informaţii. 
r.f. complexe, bilaterale, cu pp. depinde de | Activităţi de pro- 
Compensatorie: bucle circulare şi feed-back- | media capacități- iectare sau creație 


în grup. Execuţie 
de prototipuri. 
Elaborare de 
strategii. 


Tabelul 9.1. 


Evidenţierea structurii sarcinii permite şi o mult mai bună formare şi 
selecție a personalului, nu numai pornind de la calitățile strict tehnico- 
profesionale, ci şi de la cele de natură psihosocială: capacitate de comunicare, 
flexibilitate ideatică, nivel motivaţional, rezistență la stres ş.a. Rezultatele 
obținute de noi în cazul diferitelor tipuri de grupuri, au arătat că prin asigurarea 
unei congruențe optime între principalele structuri psihosociale de grup 
(Structura sarcinii, a comunicaţiei şi a cele preferenţiale), precum şi pe baza 
unei redistribuiri a personalului şi în funcţie de competențele psihosociale mai 
sus menţionate, s-a obținut creştere a performanţelor profesionale cu cca. 35 
%, o reducere de gradului de conflictualitate (cu cca. 40%), îmbunătățirea 
climatului psihosocial şi creşterea gradului de satisfacţie a membrilor. 


Dai 

(2) Procesele de comunicare organizaţională. Desfăşurarea tuturor 
activităților din cadrul unei organizații este condiţionată în mod esenţial de 
calitatea proceselor comunicaţionale care au loc la nivel interdepartamental, 
intergrupal şi interpersonal. Comunicarea reprezintă procesul central care 
asigură atât buna funcţionare a organizaţiei, cât şi racordarea problematicii 
organizaţiei cu cea a membrilor care o compun. Cele mai multe 
disfuncționalități apărute într-un cadru organizaţional se datorează, în mare 
măsură, unor rețele şi procese comunicaționale nesatisfăcătoare în ceea ce 
priveşte conţinutul, modul de desfăşurare şi modalitățile de utilizare a 
informaţiei vehiculate, corelativ cu producerea unor filtre, lentile sau blocaje 
informaţionale. Factorii psihoindividuali şi psihosociali care intervin în cadrul 
acestor procese dețin o pondere considerabilă, strategiile de optimizare a 
comunicării fiind centrate prioritar pe această dimensiune. 


Analiza proceselor de comunicaţie trebuie făcută în raport cu următoarele 
aspecte principale: 

a) Structura formală şi parametrii funcționali ai rețelelor de comunicare, 
avându-se în vedere următorii parametrii: forma de structurare , gradul de 
centralitate, capacitate informaţională, viteza de transmitere a informaţiilor, 
fidelitatea şi capacitatea de corecție a erorilor de mesaj. Forma de structurare 
a reţelei depinde în cea mai mare măsură de structura sarcinii, dar şi de 
concepția managerială şi stilul de conducere practicat de lideri, în timp ce 
ceilalți parametrii rezultă ca urmare a unor intercondiționări între factori de 
natură tehnică, tehnologică, organizatorică şi psihosocială; paralel cu structura 
formală, se poate decela şi o structură informală a comunicației. 

b) Natura informaţiilor vehiculate şi ponderea relativă a fiecărui tip în cadrul 
mesajelor transmise pe fiecare canal, într-o unitate de timp standard (de regulă, 
opt ore). Informaţia vehiculată în cadrul unei organizaţii poate fi de mai multe 
tipuri: tehnologică, organizatorică, de evaluare şi control, de coordonare 
socială şi de consum psihologic. Pentru fiecare tip de informaţie, sunt statuate 
în mod formal, sau se formează spontan în mod informal, anumite reţele de 
circulaţie a informaţiei respective, rețele caracterizate prin seria de parametrii 
menţionată mai sus. 

c) Capacităţile comunicaționale ale membrilor implicaţi în respectivele 
rețele de comunicaţie, luând în considerare o serie de factori de natură 
psihoindividuală şi psihosocială; nivel intelectual (IQ), inteligența emoţională 
(E), viteza de reacţie şi de luare a deciziilor, rezistența la stresul informaţional, 
gradul de compatibilitate interpersonală cu membri adiacenți în rețea ş.a. 

d) Sursele potențiale de blocaj comunicaţional şi de distorsionare a 
mesajelor transmise la nivelul fiecărei verigi sau lanţ al rețelei, datorită filtrelor 
şi lentilelor. În timp ce blocajele paralizează integral procesul comunicării, 
filtrele selectează informaţia transmisă, pe criterii de natură psihoindividuală 
sau psihosocială cum sunt interesele personale sau de grup, animozităţile între 
colocutori, atitudini considerate corecte, dar care afectează obiectivitatea 
procesului de transmitere a informaţiilor. Lentilele deformează informaţia 
transmisă, datorită intervenţiei conştiente sau inconştiente a unor factori 
cognitivi, motivaţionali, atitudinali sau relaționali. 

e) Adecvarea codurilor la caracteristicile tehnologice şi psihosociale ale 
situaţiei organizaționale în care sunt folosite. Codurile inadecvate, sau 
incongruența lor la nivelul emiţătorilor şi receptorilor sunt sursele multor erori. 

După cum s-a arătat într-un capitol anterior, configurația rețelelor de 
comunicație poate fi sub formă de lanţ, cerc, stea, y (ramificată) sau mixtă (v. 
cap.8). Dacă la nivelul microgrupurilor pot fi întâlnite frecvent toate aceste 
configurații, în cadrul organizaţiilor singurele care prezintă importanță sunt cele 
stelate, ramificate sau mixte; de fapt, toate acestea pot fi reduse la specii ale 
reţelelor ramificate. 

Pentru o analiză a formelor rețelelor de comunicare este necesară 
introducerea unor indicatori structurali suplimentari, cu relevanță și în plan 
psihosocial: nivel informaţional (N;), gradul de completitudine informaţională 
(Ci), indicele de control informaţional pentru fiecare nivel ierarhic (lsi) ş.a. 
Astfel, pentru exemplul de mai jos aceşti indicatori iau următoarele valori: 


A Nivelul 1: 1;=8 
B (1;=4) C (li;=2)  Nivelul2  lş>=6 
D F G H Nivelul 3 1;=0 


Completitudinea informaţională a rețelei: C; = 2n / (N? — N) = 0,22 ; unde 
N reprezintă numărul de elemente ale reţelei (9, în exemplul de mai sus), iar n 
este numărul real al verigilor de comunicare între elementele rețelei (8). C; 
poate lua valori între O şi 1. 


Gradul de centralitate al reţelei evidenţiază configurația sursei de informaţii 
în cadrul unei anumite organizaţii. Aceasta poate fi o singură persoană, în cazul 
unor structuri ierarhice rigide, sau poate fi constituită din mai multe persoane 
sau grupuri, în cazul organizațiilor descentralizate. În primul caz se constată 
apariția unor fenomene psihosociale care de cele mai multe ori au efecte 
negative asupra funcționării sistemului organizațional: un puternic sentiment de 
dependență profesională şi psihosocială a celor care ocupă poziţii ierarhice 
inferioare; o motivaţie şi o implicare personală invers proporționale cu poziția 
ierarhică ocupată în reţeaua de comunicaţie; apariția unor comportamente şi 
atitudini arbitrare ale celor care ocupă poziţii foarte înalte în structura 
informaţională, prin asimilarea accesului la informaţie cu o calitate personală, 
concentrarea responsabilități la nivelurile cele mai înalte, paralel cu derobarea 
de responsabilitate la cele inferioare ş.a. 

Capacitatea informaţională a reţelei exprimă raportul dintre cantitatea de 
informaţie transmisă şi recepționată în unitatea de timp, în timp ce viteza de 
transmitere, care este un indicator complementar, exprimă timpul necesar pentru 
ca o informaţie să ajungă la destinatar, fără distorsiuni care să depăşească 
redundanța mesajului. 

Fidelitatea informaţională relevă gradul de similitudine dintre informaţia 
transmisă și cea recepţionată. Apariţia fenomenului de distorsionare a mesajului 
poate avea numeroase cauze, de natură tehnică, organizatorică, psihosocială sau 
psihoindividuală. Standardizarea limbajelor, eliminarea verigilor informaţionale 
inutile, o pregătire profesională superioară, verificarea prin feed-back a 
mesajelor recepționate, eliminarea incongruențelor structurilor de grup sau 


Y 

asigurarea unei motivații superioare sunt câteva dintre modalitățile prin care se 
poate asigura o fidelitate superioară a mesajelor - condiție esențială pentru o 
bună funcționare a oricărui sistem organizațional. 


Capacitatea de corecție a erorilor este unul dintre cei mai importanți 
indicatori ai rețelelor de comunicație, acesta fiind condiționat de raportul dintre 
numărul de conexiuni directe şi cele inverse, luându-se în calcul şi nivelurile 
ierarhice între care se realizează feed-back-urile. 


Pentru a se determina indicatorul privind capacitatea de corecție a erorilor 
(C.) se iau în calcul, cu ponderi diferite, numărul de conexiuni inverse între 
nivelurile ierarhice tangente, cât şi cele dintre cele disjuncte, care se află în relații 
ierarhice indirecte. Aceste ultime tipuri de relaţii de feed-back au o pondere mult 
mai mare în realizarea corecţiilor atât în ceea ce priveşte procesul de comunicare, 
cât şi celelalte procese şi activităţi din cadrul unei organizaţii (coordonare, 
control, activități de bază etc.). In cele două cazuri prezentate mai jos, s-a putut 
constata că al doilea tip de structurare a comunicării producea cu cca. 35 % mai 
puţine erori decât primul, datorită saturării superioare cu feed-back-uri negative. 


a A ____ Legătură bilate- 
1 rală, implicând 
——u un feed-back 
negativ 
Dr -F Gn H I  ---- Legătură de 


feed- back între 
niveluri ierarhice 


PAANAN 


K LMI K EM N-OR 


Funcţiile comunicării organizaționale derivă din interconexiunea celor trei 
mari dimensiuni ale oricărui sistem organizațional: a) realizarea obiectivelor 
sociale; b) asigurarea coeziunii şi coerenței sistemului, pe baza unui 
management eficient; c) satisfacerea trebuințelor şi aspirațiilor profesionale și 
psihosociale ale membrilor. De aici rezultă următoarele funcții principale: 

1. Transmiterea diferențiată a informațiilor tehnice şi tehnologice aferente 
activităţii de realizare a obiectivelor, în funcţie de particularităţile structurale şi 
funcționale ale fiecărui loc de muncă. 

2. Asigurarea circulaţiei fluente a informaţiei aferente activităţii mana- 
geriale: referitoare la planificare, organizare, coordonare şi control, fiecare 
implicând şi multiple legături de tip feed-back. 

3. Identificarea şi rezolvarea aspectelor disfuncțional-conflictuale din cadrul 
sistemului; acuratețea şi promptitudinea circulaţiei informaţiei de acest gen 
jucând un rol esenţial în deblocarea sistemului şi asigurarea unor performanțe 
superioare, în plan profesional şi psihosocial. 

3. Transmiterea în ambele sensuri a informaţiilor referitoare la trebuinţele, 
dorinţele şi expectaţiile membrilor organizaţiei, pe de o parte, şi ale diferitelor 
paliere ale conducerii, pe de altă parte — asigurându-se astfel compatibilizarea 
psihosocială a acestora şi coerenţa socială a sistemului organizaţional . 

4. Asigurarea contactului interpersonal între membri organizaţiei, ca element 
psihosocial de fond, necesar realizării coeziunii grupale şi organizaționale, pe 
baza aşa-numitei „informaţii de consum” , cu un rol determinant în generarea 
climatului psihosocial şi a culturii organizaționale. 

(3) Procesele de influenţă şi exercitare a puterii. Orice formă de organizare 
presupune totdeauna şi în mod necesar un sistem de autoritate, fără de care 
interacțiunea sistematică şi orientată teleologic dintre membri, grupuri şi 
compartimente nu ar fi posibilă. Sistemul de autoritate constă din ansamblul 
factorilor psihosociali prin care se orientează, controlează şi influențează 
comportamentele, atitudinile, motivațiile şi sentimentele membrilor unei 
organizaţii. Acest sistem poate fi formal sau informal, concentrat sau difuz, 
personalizat sau impersonal, de ordin material-fincțional sau spiritual 
(ideologic), real sau invocat, cu acțiune permanentă sau temporară, cu 
autoritate exercitată direct sau prin mandat. 

Însă, indiferent de natura sa, sistemul de autoritate implică trei componente 
principale: a) o componentă funcțională, rezultată din necesitatea obiectivă de 
coordonare a acţiunilor persoanelor implicate în realizarea unei sarcini comune, 
în condiţii determinate de ordin material, tehnologic sau social; b) o 
componentă psihosocială, determinată de mecanismul interacţional (de ordin 
interpersonal şi grupal) declanşat de imperativele acţiunii în comun pentru 
realizarea unei anumite sarcini; c) o componentă psihologică, constând din 
ansamblul vectorilor motivaţionali care pot fi satisfăcuți prin participarea la 
viața unei organizaţii. Determinarea profilului sistemului de autoritate 
constituie unul dintre cele mai puternice instrumente prin care se poate explica 
fenomenologia psihosocială subiacentă funcționării unei anumite organizații; 
totodată, acest instrument permite atât analize de diagnoză şi prognoză de mare 
fineţe, cât şi elaborarea unor strategii de optimizare a activităților şi relaţiilor 
umane din cadrul organizaţiilor. 

(a) Implicarea în realizarea unor obiective prin intermediul unei organizații 
presupune implicit acceptarea unui sistem de coordonare și control, a cărei 
rigoare este în strânsă dependență de natura obiectivelor, semnificația şi 
importanţa acestora atât în plan social cât şi individual. Această componentă a 
sistemului de autoritate are în cea mai mare măsură un caracter impersonal, 
derivând din necesitatea obiectivă de coordonare a eforturilor membrilor 
oricărei colectivități atunci când se acționează în comun pentru realizarea unei 
sarcini determinate. Cu cât sarcina este mai importantă şi mai dificilă, cu cât 
aceasta are o semnificaţie socială mai înaltă, şi cu cât este mai concordantă cu 
motivațiile individuale şi de grup, cu atât persoanele din sistemul de conducere 
sunt învestite implicit cu o mai mare autoritate de ordin funcțional, percepută de 
membrii organizaţiei ca o condiţie a realizării obiectivelor urmărite. Calitățile 
personale ale celor investiţi cu autoritate funcțională o pot augmenta, 
redirecționa sau diminua, în funcţie şi de contextul material şi social în care se 
desfășoară activitățile de bază ale organizaţiei. 

(b) Cadrul organizaţional creează premisele structurării microgrupurilor 
sociale, a căror componente socioafective şi de influență informală vor 
interacționa dinamic cu elementele funcționale ale autorității menţionate 
anterior. În acest nou context, autoritatea se personalizează, liderii formali 
intrând într-un sistem de relații socioafective şi de comunicare interpersonală 
care va constitui fundalul exercitării atribuţiilor legate de coordonarea şi 
controlul activităților de bază. Ca tendință generală, microgrupurile astfel 

formate vor prelua, uneori selectiv, normele şi valorile formale specifice 
organizaţiei respective, convertindu-le într-un cadru normativ informal, cu o 
puternică încărcătură psihosocială; paralel, se vor constitui mecanismele de 
presiune spre conformism, care vor adăuga o nouă dimensiune sistemului de 
autoritate funcțională,  mărindu-i astfel capacitatea de influențare a 
comportamentelor individuale şi de grup. 

(c) Orice organizaţie, prin obiectivele pe care le propune, prin valorile pe 
care le promovează şi prin cadrul psihosocial pe care îl creează, face posibilă 
satisfacerea unei serii de trebuinţe psihoindividuale: de integrare, control şi 
relaţionare socială; trebuințe socioafective; de protecţie, recunoaştere socială şi 
valorizare personală etc. Capacitatea de satisfacere a acestor trebuințe conferă 
sistemului de autoritate din cadrul organizaţiei o dimensiune psihoindividuală 
foarte semnificativă: proporţional cu gradul de satisfacere diferențiată a 
vectorilor motivaţionali individuali şi de grup, organizaţia capătă o semnificaţie 
anume în sistemul personal de valori, putându-se ajunge până la o totală 
identificare a persoanei cu organizaţia ca entitate socială, cu obiectivele, 
normele şi valorile sale. Deseori, se constată apariţia unor factori motivaţionali 
secundari, cu o forță energizantă superioară factorilor primari amintiţi mai sus: 
apartenența la o organizație cu un înalt prestigiu social poate exercita o 
asemenea forță de atracție, încât avatarurile acestei opţiuni sunt minimalizat, 
chiar cu preţul ca unii vectori motivaţionali primari să fie satisfăcuţi într-o 
măsură mult mai mică decât în cadrul unei organizaţii cu un statut obişnuit. 
Anumite organizaţii au capacitatea de a-şi crea o “aură” care le conferă un 
prestigiu cu totul deosebit; această aură se transferă şi asupra membrilor 
organizaţiei, acest fenomen fiind cu atât mai vizibil cu cât poziţia ocupată în 
ierarhia organizației este mai înaltă. Persoanele care beneficiază de acest 
“transfer de aură” sunt frecvent percepute în afară prin prisma calităţilor 
atribuite organizaţiei, printr-o interesantă interpretare şi resemnificare a 
comportamentelor, acțiunilor şi trăsăturilor de personalitate ale celor în cauză. 


Evidenţierea, controlul şi corecţiile sistemului de putere (influență) din 
cadrul unei organizaţii trebuie să reprezinte o preocupare majoră a unui 
management eficient. Pentru aceasta trebuie să se cunoască: a) principale 
reale ale membrilor de a exercita aceste tipuri de influenţă (putere), în funcţie 
de poziţia ocupată în structura organizaţională şi de particularitățile 
personalităţii fiecăruia. 

(a) Au fost identificate nouă tipuri principale de influență care pot fi 
întâlnite în majoritatea organizaţiilor, şi anume (v. şi 30; 250 ş.a.) : 

1. Puterea expertizei : este dată de capacitatea profesională deosebită într-un 
anumit domeniu, competenţă dovedită şi recunoscută, ceea ce impune respect 
şi acceptarea facilă a soluțiilor şi sugestiilor venite din parte respectivelor 
persoane, considerate experte. 

2. Puterea informaţională : rezultă din bagajul informaţional al unei persoane, 
şi a gradului de acces la surse informaţionale de interes semnificativ pentru 
organizaţie şi membri săi. 

3. Puterea statutară : este dată de atributele formale şi legitime de care 
dispune o persoană care ocupă o anumită poziție organigrama organizaţiei, 
precum şi de instrumentele de influență şi acțiune aferente respectivei poziţii. 

4. Puterea coercitivă: este dată de posibilitatea unei persoane de a aplica 
pedepse, sancțiuni sau presiuni asupra acelora care se opun acțiunilor sau 
influențelor exercitate de aceasta. 

5. Puterea recompensatorie : este simetrică celei coercitive, constând din 
capacitatea centrului de putere (persoană sau grup) de a acorda recompense, 
sprijin sau privilegii. 

6. Puterea referenţială : constă în posibilitatea de a influența membri 
organizaţiei prin modelul de prestigiu care li se oferă pentru comparație. Acesta 
poate fi o persoană, un grup sau o situaţie, toate având aura unei valori 
recunoscute şi demne de urmat. 

7. Puterea relaţională : rezultă din gradul de extindere al sistemului de 
conexiuni, formale sau informale, având o capacitate de influență reală sau 
virtuală, de care dispune un membru, un grup sau organizația ca întreg. 

8. Puterea contextuală : este rezultatul unei capacităţi de influenţă care apare 
spontan, într-o anumită împrejurare, când se realizează un concurs de factori 
care favorizează poziţia unei persoane, grup sau organizație. Putere care 
dispare odată cu modificarea semnificativă a factorilor contextuali care au 
generat-o, dacă nu a reușit să dezvolte în acest timp şi un alt tip de influență. 

9. Putere cumulativă : care rezultă din combinarea diferitelor tipuri de influență 
menționate mai sus, ceea ce complică mult structura puterii unei organizații. 


(b) Al doilea aspect important al proiectării şi controlului unei structuri de 
putere se referă la compatibilitatea dintre profilul personalității membrilor, 
capacitățile lor intelectuale, profesionale şi sociale, pe de o parte, şi 
caracteristicile poziţiei ocupate în structura puterii, pe de altă parte. Astfel, spre 
exemplu, o dimensiune importantă a personalității unui membru ce urmează a 
ocupa o poziţie formală de putere, se referă la indicele de „ascendență / 
sumisiune” caracteristic personalităţii sale. Un indice înalt de sumisiune 
(dependenţă) este incompatibil cu o poziţie de putere, generând fie ineficiență, 
fie obedienţă jenantă faţă de nivelul ierarhic superior. 

Se observă cât de complexă poate fi structura de influenţă a unei organizații, 
şi cât de dificilă este acțiunea de optimizare a acesteia. 


În procesul exercitării puterii pot apare o multitudine de efecte și fenomene 
negative, care influenţează major funcţionalitatea sistemului, calitatea relaţiilor 
interpersonale şi climatul psihosocial al organizaţiei. Dintre acestea amintim: 

|. Exercitarea arbitrară a puterii şi autorităţii, fără o legătură directă cu 
caracteristicile şi exigenţele specifice unei anumite activități. Percepția unei 
asemenea situaţii este extrem de negativă în cadrul respectivelor grupuri, 
constituind factorul cel mai important în apariţia conflictelor şi a unui climat 
psihosocial negativ. Această manifestare este specifică — de regulă — 
persoanelor complexate sau insuficient cultivate pe linia managementului, care 
văd în puterea de care dispun un instrument de autovalorizare. 

2. Luarea unor măsuri cu impact major asupra grupurilor, fără a se explica 
motivațiile acestora. Lipsa de transparenţă în activitatea de conducere conduce 
cel mai adesea la apariția unui sentiment acut de insecuritate personală şi 
colectivă, afectând totodată şi eficienţa activităţilor impuse de respectivele 
măsuri. Necunoaşterea motivelor care au stat la baza unor măsuri face 
imposibilă înţelegerea importanţei diferitelor secvenţe solicitate de acestea, ceea 
ce lasă loc unor interpretări subiective, fără legătură cu intențiile emitentului. 


w 


Capitolul 9 149 


3. Exercitarea unui control excesiv, care limitează inițiativa membrilor, 
generând totodată în rândul acestora a unui sentiment de neîncredere în forțele 
proprii şi de derobare de responsabilități. Controlul trebuie să se exercite 
discret, în punctele considerate nevralgice, la intervale de timp relativ mari, şi 
cu comunicarea imediată a concluziilor sau observațiilor. 

` 4. Menţinerea unei „distanțe psihologice” excesive între cei care dețin 
puterea şi cei asupra cărora se exercită, ceea ce poate reduce drastic coeziunea 
organizațională şi încrederea în conducere. Cultura organizațională odată 
constituită oferă un set de repere şi modele comportamentale, de a căror 
respectare depinde identificarea membrilor cu organizaţia din care fac parte. 

5. Delegarea autorităţii pe criterii profesionale incerte, în care prevalează 
subiectivismul, relaţiile informale şi interesele personale ale delegatarului. 
Favoritismele de orice natură sunt totdeauna surse de tensiuni, conflicte şi 
contestare a poziţiei de putere astfel obținută. 

6. Acordarea unor sancțiuni sau recompense disproporționate în raport cu 
importanţa reală a faptului la care se referă, ceea ce lasă impresia arbitrariului şi 
subiectivismului, demotivând astfel personalul. 

7. Folosirea unor tehnici de manipulare, în dauna persuasiunii, ceea ce 
produce un accentuat sentiment de neîncredere şi revoltă. 

8. Folosirea poziţiei de putere pentru obținerea unor avantaje personale. 
Este aspectul care grevează în cea mai mare măsură încrederea în autoritate şi în 
sistemul organizațional care permite un asemenea comportament din parte celor 
care dețin poziţii de putere. 

9. Transformarea autorităţii obținută în urma unei delegări în putere 
personală, fără a se mai ţine cont de interesele celor reprezentaţi. Din păcate, 
este o situație frecvent întâlnită în cadrul unor organizații fără o cultură 
organizațională bine structurată, precum şi în situaţia lipsei unor reglementări 
riguroase privind relaţia dintre ales şi alegători. 

Sintetizând, autoritatea unei organizaţii şi — implicit - capacitatea acesteia 
de a exercita o influență cât mai mare asupra comportamentelor intra- şi extra- 
organizaționale, depind de următoarea serie de factori: 

e Importanța socială a obiectivelor explicite şi implicite ale organizației. 

o Semnificația care se acordă, în plan social, psihosocial şi individual acestor 
obiective, independent de importanţa lor reală. ` 

e  Convergența dintre obiectivele organizaţiei şi cele care corespund vectorilor 
motivaționali individuali şi de grup: interese materiale și spirituale; trebuinţe 
legate de protecţie şi integrare socială ş.a.. 

e Capacitatea organizaţiei de a crea un cadru favorabil structurării unor 
microgrupuri care să susțină în plan informal valorile, normele şi activitățile 
specifice. 

e  Concordanţa dintre importanța statutelor din compartimentele de conducere, 
coordonare și control, pe de o parte, şi competența profesională şi socială a 
persoanelor care ocupă respectivele poziții. 

e Gradul de identificare a membrilor cu organizația din care fac parte şi —mai 
ales - cu valorile pe care aceasta le promovează. 

e Performanțele reale obținute de organizaţie în îndeplinirea obiectivelor sale. 

e Raporturile organizaţiei cu alte diferite instituţii ale sistemului social. 

(4) Procesele socioafective. După cum s-a arătat, personalul unei organizaţii 
se structurează funcțional ca un grup secundar, format din mai multe grupuri 
primare, aflate în anumite raporturi de conexitate. În consecință, raporturile 
socioafective dintre membri se dezvoltă în forme mult mai complexe decât cele 
care au fost analizate la nivelul microgrupurilor sociale. 

Relaţiile preferenţiale la nivel organizaţional sunt condiţionate de o serie de 
factori suplimentari, care augmentează factorii socioafectivi specifici 
microgrupurilor şi relaţiilor interpersonale diadice (v. cap. 4.3. şi cap. 8.3.). 

În primul rând, vom decela o structură socioafectivă la nivelul 
microgrupurilor constituite formal, în cadrul diferitelor compartimente 
funcționale de bază ale organizaţiei; acestea sunt cele mai mici unități 
funcţionale (ateliere, birouri, laboratoare), în care membrii interacționează 
direct şi constant la realizarea unei sarcini comune şi —de regulă - în acelaşi 
spaţiu fizic. Prin intermediul metodelor clasice, se poate stabili statutul 
sociometric al fiecărui membru, iar acesta se raportează la statutul formal din 
structura autorităţii, sau la cel strict funcţional, derivat din structura activităților 
de realizare a sarcinii (v. tabelul 9.1). Performanţele, climatul psihosocial şi 
nivelul de conflictualitate vor fi determinate în cea mai mare măsură de 
congruenţa dintre aceste structuri, corelativ cu stilurile de conducere practicate 
de liderii formali, la diferite niveluri ierarhice (v. 69, p. 173). 

În al doilea rând, este necesară determinarea configurației sociometrice la 
nivelul grupului secundar structurat la nivelul unor compartimente de rang 
superior: secţii, sectoare, servicii. Grupul secundar rezultă în urma conexării 
funcţionale a mai multe grupuri primare, prin intermediul unor “puncte de 
articulaţie” care, la rândul lor, sunt caracterizate prin “indicele de conexitate”. 
Calitățile profesionale şi psihosociale ale zonelor de conexare dintre mai multe 
grupuri primare sunt cele ce vor condiţiona în mod esenţial performanțele în 
cadrul respectivului compartiment. De subliniat faptul că nu este indicată 
determinarea directă a structurii preferențiale la nivelul grupului secundar, fără 
ca în prealabil aceasta să fie relevată la nivelul grupurilor primare constitutive. 
Procedând astfel, apar unele distorsiuni care limitează sensibil utilitatea 
demersului de optimizare a structurilor şi proceselor psihosociale de grup. 


Ca tendinţe generale, manifestate la nivelul structurilor socioafective ale 
organizației, remarcăm următoarele aspecte: 

1. Creşterea sensibilă a numărului de opțiuni sociometrice pozitive vizând 
persoane din afara grupului de apartenență (exofilie), dar aparținând grupurilor 
conexe, care au legături funcționale cu grupul de apartenență. Nu acelaşi lucru 
se întâmplă şi cu numărul opțiunilor sociometrice negative (respingeri), care 
creşte într-o măsură mult mai mică. În anumite condiţii (climat psihosocial 
nefavorabil în grupul de apartenenţă, stil de conducere excesiv de autoritar, 
indice de conflictualitate internă ridicat ş.a.), creşterea numărului de alegeri 
sociometrice pozitive în afara grupului poate ajunge până la 20-30 %, acesta 
fiind un indicator relevant privind existenţa unor disfuncționalități în cadrul 
grupului respectiv. 

2. Apariţia unor opțiuni sociometrice indirecte, în raport cu persoane cu care 
membrii grupului nu vin în contact, cum ar fi cele din cadrul altor servicii sau 

compartimente de conducere. Respectivele persoane se bucură de o anumită 
aură profesională sau socială, fiind de cele mai multe ori inițiatoarele unor 
acțiuni care afectează întregul personal al organizației. Un exemplu poate fi cel 
al unor persoane care critică deschis şi sistematic anumite măsuri considerate 
abuzive ale conducerii, sau cele care iniţiază acțiuni de utilitate generală. 

3. Dezvoltarea în timp a unor „sentimente impersonale”, care au ca obiect 
organizația ca atare, însemnele sau istoria acesteia. Acest fenomen este 
rezultatul situaţiei în care membri se simt valorizați social şi profesional prin 
apartenența la o organizație de prestigiu, cu o cultură organizațională bine 
structurată, şi de a cărei istorie se simt legaţi prin participarea lor directă. 

4. Ca o tendință generală, în ceea ce priveşte factorii care condiționează 
alegerile sociometrice, se constată o creştere semnificativă a celor care țin de 
natura relaţiilor funcţionale dintre membrii, competenţa profesională şi rolul lor 
în procesul constituirii culturii organizaționale. Aceștia sunt factori relativ 
obiectivi, care contribuie direct la obţinerea unor performanţe organizaționale 
superioare; factorii pur subiectivi având o pondere mult mai mică. 


În ceea ce priveşte relaţiile dintre structura socioafectivă, structura sarcinii şi 
cea a comunicației, factorul cel mai important este cel referitor la congruența 
acestora. 

Congruenţa structurii socioafective a grupului în raport cu structura sarcinii 
constituie un concept operațional de bază, pe care l-am elaborat pornind de la 
noțiunea matematică de “distanță”. Aceasta permite evaluarea riguroasă a 
gradului de asemănare dintre două sau mai multe obiecte, definite printr-o 
diagramă, graf sau matrice, însă implică o relaţie simetrică între obiectele 
comparate, ceea ce o face inutilizabilă pentru psihosociologie, unde există 
totdeauna o prevalență asimetrică a unei structuri sau proces asupra altora. 

Noţiunea de congruență este fundamentată pornind de la acest principiu de 
asimetrie funcțională a structurilor de grup, fiind definită astfel: 

Fie o mulțime numărabilă E = E}, E>... Ep şi două grafuri A și B definite în 
E. Congruenţa dintre A (structura relaţiilor funcţionale) şi B (structura 
socioafectivă a grupului) este: 

Unde, ajj şi b;j sunt elementele matricelor asociate 


n 
(1) Cag = È (aj. bij) grafurilor A şi B, iar cj se defineşte în funcție de 


ij=1 elementele b;j astfel: 
0, când nu există relaţii funcţionale între a; şi aj 
aij 
1, când există asemenea relații funcționale 
0, relații afective neutre între a, şi aj; 0, pentru bj= 1 
bj=4 1, relații pozitive, de atracție de la a; la aj; Cj = ]l, pentru bj= 0 


-1, relații de respingere de la a; la aj , 2, pentru bj= -1 


După cum se poate observa, congruența (C) poate lua valori între limitele 0 
şi 2m , unde “m” este numărul total al relațiilor funcționale din cadrul grupului 
cercetat, în raport cu o anumită sarcină. Pentru a putea compara congruența 
structurilor din grupuri de mărimi diferite, sau implicând un alt număr de relații 
funcţionale, este necesar să normalizăm relaţia (1); astfel, vom obţine indicele de 
congruenţă (.), care va permite o analiză comparativă dintre două sau mai multe 
grupuri, având chiar sarcini diferite. Deci: 

(2) Le = 1 - Can / 2m , cu valori între 0 şi 1. 

(5) Procesele motivaționale. În cadrul organizaţiilor interferează şi se 
condiţionează reciproc trei categorii de factori motivaţionali. a) factori specifici 
structurii motivaţionale individuale, cu valoare infrastructurală, între care vom 
găsii trebuințele, motivele, interesele şi aspiraţiile care-i sunt specifice unei 
persoane, formate în ontogeneză, în afara respectivului cadru organizațional; b) 
factori motivaţionali de grup, generaţi şi modelaţi prin intermediul proceselor 
psihosociale de grup, şi care se manifestă exclusiv în acest cadru; c) factori 
motivaţionali generaţi exclusiv ca urmare a apartenenței la o anumită 
organizaţie, cu o valoare suprastructurală în raport cu celelalte două categorii, 
pe care le influențează selectiv, în funcţie de poziţia ocupată la un moment dat 
în cadrul sistemului. T 

Este evident faptul că fiecare persoană vine în cadrul unei organizații cu o 
structură motivațională proprie, dar care se adaptează şi se ajustează în 
contextul interacțiunilor grupale. Are loc. o polarizare şi o vectorizare a 
factorilor  motivaţionali individuali pe criterii de convergenţă, 
complementaritate sau chiar divergență, însă pe fondul unei interdependenţe şi 
stabilităţi relative care ne îndrituiesc să vorbim de o structură motivaţională 
grupală. Pe măsură ce organizația se maturizează, această structură integrează 
noi elemente care țin de caracteristicile generale ale sistemului şi de poziţia pe 
care o ocupă în raport cu alte organizaţii şi instituţii sociale. De altfel, nu este 
posibilă înțelegerea modului de funcţionare a grupurilor primare şi secundare 
subiacente organizaţiilor fără a lua în considerare articularea şi armonizarea 
factorilor motivaţionali individuali în cadrul unei structuri globale, context în 
care sistemul își îndeplineşte una dintre principalele sale funcții: satisfacerea 
diferențiată a trebuinţelor membrilor săi. Mai mult, observaţiile noastre arată că 
momentul constituirii structurii motivaționale precede într-o oarecare măsură 
închegarea structurilor de autoritate şi a celor afective, în raport cu care joacă 
rolul unei infrastructuri, alături de structura sarcinii. Totuşi, subliniem faptul că 
nu putem vorbi decât în termeni destul de relativi despre o anumită prioritate în 
constituirea structurilor  psihosociale din cadrul organizațiilor, 
intercondiţionările şi interdependenţele dintre acestea fiind foarte strânse. 

Corelativ vectorilor motivaţionali se manifestă şi atitudinile interpersonale, 
cele față de activitate şi organizaţie ca întreg, astfel că -odată cu maturizarea 
sistemului — se poate vorbi de o structură motivaţional-atitudinală care exprimă 
cu mare fidelitate raporturile intra şi intergrupale, capacitatea sarcinii de a 
polariza eforturile membrilor, funcționalitatea sistemului de conducere, 
coeziunea organizaţională, potenţialitatea de conflict intern ş.a. In consecinţă, 
structura motivațional-atitudinală va deţine o pondere considerabilă în dinamica 
grupurilor componente şi a organizaţiei ca întreg, mai ales în situaţiile în care 
motivaţia se extrapolează în diferite stări emoţionale. 

În ceea ce priveşte natura factorilor motivaţionali, există o multitudine de 
modalități de clasificare, în funcţie de teoriile care au stat la baza identificării 
lor, sau a metodelor folosite în acest demers. Ne vom referii în continuare la 
câteva dintre aceste teorii şi sisteme de clasificare, care — după opinia noastră — 
au cea mai mare relevanță pentru analiza structurilor motivaţionale din cadrul 
grupurilor şi organizaţiilor. 

Principalele teorii, precum și clasificările factorilor motivaţionali aferente 
acestora, pot fi împărțite în trei categorii: a) teoriile morfologice, care fac o 
inventariere cât mai completă a factorilor motivaţionali, fără a se realiza o 
ierarhizare sau organizare a acestora, după anumite criterii; b) teoriile 
structurale, care organizează factorii conform unor principii specifice 
respectivelor demersuri teoretice; c) teoriile procesuale, în care sunt evidenţiate 
aspectele dinamice ale funcţionării sistemului motivaţional, implicând procese 
psihologice specifice. 


I. Din prima categorie amintim modelul lui H. Murrey, care inventariază un 
număr de 20 trebuinţe fundamentale, considerate general-umane, cărora le 
corespund factori motivaţionali care nu comportă nicio ierarhizare sau 
ponderare; fiecărei persoane, grup sau organizaţie îi corespunde o anumită 
configurare particulară şi ierarhizare a acestor factori. Se are în vedere 
următoarea serie de factori motivaţionali: 


1. Dominare — nevoia de ascendență și control asupra celor din jur, precum şi 
tendința de a le influența conduita prin persuasiune, indicaţii, sugestii, 
ordine sau interdicții. 

2.  Sumisiune — nevoia de supunere şi suportare pasivă a acţiunii forțelor 
externe, acceptarea resemnată a criticilor şi sancţiunilor, pe fondul unui 
sentiment de inferioritate şi a unei atitudini fataliste. 

3.  Afiliere— nevoia de apropiere şi cooperare cu semenii, promovarea loiali- 

tății şi a sentimentelor pozitive. 

Realizarea de sine — nevoia de a abţine rezultate superioare, valorizante. 

Agresivitate — nevoia de confruntare, de răspuns prin forţă la orice opoziţie, 

sau situaţii neplăcute, pe fondul unui sentiment de intoleranță. 

6. Autonomie — nevoia de a fi liber şi independent faţă de orice restricţie, 

chiar prin sfidarea convențiilor. 

7.  Contracarare — nevoia de a şterge o umilire sau devalorizare prin orice 

acțiune dificilă și valorizatoare în plan social. 

8. Apărare — nevoia de ascundere sau justificare a greşelilor sau eşecurilor, 

reabilitarea egoului şi apărarea împotriva criticismului. 

9.  Diferenţiere — nevoia de admiraţie faţă de un superior. 

10. Exhibare — nevoia de a face impresie, de a se da în-spectacol şi a intriga. 

11. Înlăturarea răului — nevoia de a scăpa de o situaţie neplăcută, primej- 
dioasă sau generatoare de traume fizice şi/sau psihice. 

12. Evitarea situaţiilor neplăcute — nevoia de a evita acţiuni sau implicări care 

ar putea duce la umiliri, eşec sau blam public. 

13. Existenţă socială — nevoia de a manifesta simpatie şi dorința de a satisface 
nevoile altora, în scopul promovării unor relaţii pozitive. 

14. Ordine — nevoia de organizare, coerență, ordine şi curăţenie. 

15. Spirit ludic — nevoia de relaxare, amuzament, distracţie şi joc. 

16. Rejectare — nevoia „descotorosirii” de o persoană sau situație nesuferită. 

17. Senzualitate — nevoia de tandreţe şi de căutare a plăcerilor senzuale. 

18. Sexualitate — nevoia de căutare şi cultivare a relaţiilor erotice. 

19. Ajutorare — nevoia de mângâiere şi protecţie a altora. 

20. Comprehensiune = nevoia de a cunoaşte, înţelege, analiza şi interpreta. 


ul 

II. Din a doua categorie, cea a teoriilor şi modelelor structurale, amintim 
modelele lui A. Maslow, C. Alderfer și F. Herzberg (v. şi 247; 250 ș.a.) . 

a) Modelul piramidal propus de Maslow implică ordonarea şi structurarea 
factorilor motivaţionali pe opt trepte, fiecare treaptă devenind activă în 
momentul când nivelul motivaţional anterior a fost satisfăcut, cel puţin parţial. 
1. Trebuinţe fiziologice, indispensabile vieţii : hrană, sănătate, sexualitate. 

2. Trebuinţe de securitate: siguranță materială, emoţională, profesională şi 

socială; predictibilitate existenţială care să elimine anxietatea. 

3. Trebuinţe sociale: de apartenenţă, afecţiune, adeziune şi integrare. 

4. Trebuinţe ale eului : de recunoaştere, prețuire și stimă; nevoia de statut 
social şi reputaţie; independență şi încredere în sine. 

Trebuinţe de autorealizare: nevoia de împlinire prin creaţie şi performanță. 

Trebuinţe cognitive : nevoia de a cunoaște, a înțelege şi a explica. 

Trebuinţe estetice : de armonie, ordine, contemplarea frumosului. 

Trebuinţe de concordanță : coerenţă între simţire şi trăire, cunoaştere şi 
acțiune. 

Deoarece structura motivaţională se poate constitui şi în situația în care 

trebuințele specifice fiecărui vector sunt cel puţin parțial satisfăcute, rezultă 

posibilitatea existenței omului multimotivat, importantă fiind în acest caz 

proporția de satisfacere a fiecărei trebuințe. De asemenea, trebuie remarcat că 

odată satisfăcută o trebuință superioară, aceasta poate influența calitativ 

trebuinţele subiacente, în special în ceea ce priveşte modul lor de satsifacere. 

Spre exemplu, odată satisfăcute trebuințele de autorealizare, sau cele estetice, 

acestea vor influența modul cum sunt percepute, şi prin ce mijloace noi vor fi 

îndeplinite şi cele fiziologice sau de securitate. 


po DI IN EA 


b) În cadrul unui model asemănător celui anterior, C. Alderfer consideră 

sistemul motivațional ca implicând trei categorii de trebuinţe — şi anume: 

1. Trebuinţe existențiale : indispensabile supraviețuirii fizice a persoanei. 

2. Trebuinţe rel/aționale legate de nevoia de integrare, recunoaştere, 
comunicare și afecțiune. 

3. Trebuinţe de dezvoltare : nevoia de valorizare şi perfecționare 
profesie, creaţie, iniţiativă şi acţiune. 


prin 


Deşi, în mare măsură, acest model sistematizează şi simplifică modelul 
piramidal al lui Maslow, autorul introduce un principiu nou, esenţial pentru 
înțelegerea dinamicii motivaţionale: acela al „regresiei prin nesatisfacerea unei 
trebuințe”, complementar principiului „progresiei prin satisfacerea unei 
trebuințe”. Astfel, în concepția lui Maslow, dacă o trebuință superioară nu este 
satisfăcută, aceasta nu presupune revenirea subiectului la o necesitate deja 
satisfăcută. Dimpotrivă, în cadrul modelului lui Alderfer, nesatisfacerea unei 
trebuințe superioare poate deveni un vector motivator pentru trebuinţele 
inferioare, deja satisfăcute, augmentându-le şi nuanţându-le. Conform 
observaţiilor noastre, acest proces al potenţării prin retroacțiune are o 
valabilitate mult mai generală, după cum vom arăta într-un alt subcapitol. Acest 
principiu al retroacțiunii motivaţionale poate folosi ca un instrument foarte 
eficient în acțiunea de intervenție în cadrul grupurilor şi organizațiilor. 


Y 

e) În concepția lui F. Herzberg, factorii motivaționali pot fi împărțiți în două 
categorii, în funcție de proveniența lor: fie din conținutul nemijlocit al activității 
desfăşurate, fie din contextul acesteia. Vom avea astfel factori motivaționali 
intrinseci şi extrinseci, după cum urmează. 

l. Factori intrinseci — derivați nemijlocit din natura activității desfăşurate în 
raport cu aptitudinile şi aspirațiile profesionale ale persoanei. Mai sunt 
numiți şi factori de dezvoltare, având nemijlocit o funcție motivatoare. Aici 
vom avea factori ținând de natura activităţii, performanțele personale 
obținute şi recunoaşterea acestora, posibilitatea de a-şi asuma responsabili- 
ți, şansele de perfecţionare şi avansare prin profesie ş.a. 

2. Factori extrinseci - contextuali în raport cu activitatea, şi care pot fi : pozitivi 
(legaţi de recompense, promovării, facilităţi etc.); negativi (legaţi de teama 
de sancțiuni, retrogradări, blam, concediere). Aceşti factori mai sunt numiţi 
şi „de menţine”, fără o valoare motivatoare în sine, dar care împiedică apa- 
riţia insatisfacţiei. Condiţiile de muncă, salariul, relaţiile interpersonale din 
cadrul grupului, stabilitatea postului, stilul de conducere practicat de lideri, 
politica de cadre a organizaţiei ş.a. - sunt f actori care pot fi introduşi în 
această categorie. 

Asigurarea unei motivații intrinseci puternice se obţine printr-o -bună 
orientare, selecție şi formare profesională, prin care să se asigure o maximă 
compatibilitate între aptitudinile şi profilul personalităţii, pe de o parte, şi 
caracteristicile profesiei sau activității desfăşurate, pe de altă parte. Apariţia 
insatisfacției, datorită neîndeplinirii exigenţelor specifice factorilor extrinseci, 
se poate evita printr-un management de calitate, bazat pe o politică de cadre 
bine racordată la specificul activităţilor, particularitățile psihosociale: ale 
personalului şi necesitățile materiale şi sociale ale acestuia. 


III. Din categoria teoriilor care vizează prioritar dinamica motivaţională, 
respectiv procesualitate prin care aceasta se constituie, ne vom referi la 
concepţia lui V. Vroom , care introduce un concept esențial pentru înțelegerea 
motivaţiei ca forță motrice a comportamentului: valoarea motivațională a 
expectanței. Cu alte cuvinte, aşteptările noastre căpătă valoare motivaţională. 

În cadrul acestei teorii, fiecare factor motivațional implică trei dimensiuni: 
valența, instrumentalitatea şi expectanța (aşteptarea). ` 

Valenţa reprezintă capacitatea potenţială a unui factor de a produce 
satisfacție. Cu alte cuvinte, exprimă importanța pe care o are pentru un membru 
un anumit factor sau aspect al realității organizaționale, satisfacția sau 
insatisfacţia pe care o poate genera. Trebuie făcută distincția dintre valoarea 
unui stimul - care este dată de satisfacția prezentă obținută în urma unor 
realizării, şi valența sa — care este o satisfacție anticipată. 

Instrumentalitatea este dată de existența în fapt a unui sentiment de 
satisfacţie în legătură cu un anumit factor. Exprimă situația reală. 

Expectanța reprezintă măsura în care ne aşteptăm ca să putem obține un 
anumit rezultat care, în funcţie de valența sa, să ne producă satisfacție. 

Forța motivaţională a unui factor (Fu ) este dată de produsul dintre cei trei 
indicatori: Fu=V x1x E. Pentru întregul grup „G”: Fma =} (V; x Ii x E). 

Modelul propus de Vroom are o deosebită valoare instrumentală, putând 
oferi managerilor o modalitate eficientă de motivare a personalului, prin 
intermediul sistemului de aşteptări pozitive pe care le proiectează. Cu condiția 
ca acestea să fie făcute cu bună credinţă, pe baza unor analize complexe a 
disponibilităţilor tehnico-materiale ale organizaţiei şi a contextului socio- 
economic în care îşi desfăşoară activitatea organizației. 


Determinarea structurii motivaţional-atitudinale din cadrul unei organizaţii 
implică o metodologie relativ complexă. Pornind de la o analiză detaliată a 
determinaţiilor în câmpul cărora funcționează organizaţia, se stabileşte o listă de 
factori motivaţionali potenţiali, care se referă la următoarele aspecte: 
caracteristicile sarcinii, condiţiile fizice şi materiale ale activităţii, stilul de 
conducere, calitatea raporturilor umane, recunoaşterea meritelor, posibilităţi de 
promovare, remunerație, siguranța locului de muncă, receptivitatea la creaţie, 
flexibilitatea administrativă, sancțiuni şi recompense ş.a. Stabilirea repertoriului 
de factori motivaționali este corelativă cu estimarea ponderii teoretice pe care 
aceştia o au în contextul unei optime funcţionări a organizaţiei. Pe această bază, 
se elaborează un chestionar, în care se solicită ordonarea listei după importanța 
pe care membrii o acordă fiecărui factor; prelucrarea rezultatelor, după frecvenţă, 
se face la nivelul grupurilor, secţiilor şi sectoarelor. În a doua etapă, se solicită o 
apreciere a măsurii în care fiecare factor motivaţional este satisfăcut la un 
moment dat, şi care este expectaţia privind situaţia în viitor. 

Prin cumularea şi interpretarea acestor rezultate se obține o imagine de mare 
finețe a structurilor motivaționale care acţionează la nivelul fiecărui 
compartiment, imagine indispensabilă pentru orice demers diagnostic, prognostic 
sau corectiv în ceea ce priveşte performanțele sau funcționalitatea generală a 
organizaţiilor (v. 68, p. 60 ; 69, p.169). 


(6) Procesele normativ-axiologice. După cum s-a arătat, constituirea 
organizației ca sistem dinamic presupune o succesiune de etape, o dezvoltare 
progresivă a structurilor psihosociale subiacente, în contextul interacțiunii 
continue cu mediul social extern şi sub imperativele obiectivelor constitutive (a 
sarcinilor care dau raţiunea de a fi respectivei organizaţii). Această complexă 
procesualitate se desfăşoară în două planuri distincte, însă interdependente: un 
prim plan, care evidenţiază evoluţia sistemului organizațional în ansamblu, şi 
un al doilea plan, care evidențiază procesul integrării individuale a membrilor 
în cadrul sistemului organizațional aflat pe o anumită treaptă a evoluţiei sale. 

Cercetările experimentale arată că atât microgrupurile considerate izolat, cât 
şi organizațiile care includ grupuri primare și secundare, parcurg în evoluţia 
proceselor integrative mai multe etape. Astfel, după opinia lui Th.M. Mills, 
dinamica integrării şi participării la viaţa de grup implică cinci niveluri, calitativ 
distincte, însă interdependente funcţional (v. 212): 

(1) Nivelul comportamental: presupune constituirea spontană şi progresivă a 
unui sistem de interacțiuni, în care fiecare membru participant desfăşoară un rol 
strict comportamental-acțional, derivat din natura sarcinii asumate sau care este 
impusă grupului spre rezolvare. 

(2) Nivelul emoțional: implică apariţia şi manifestarea unor emoții și 
sentimente de grup, pe fondul interacțiunilor comportamentale. Stările afective 


hg 

se structurează atât în raport cu ceilalți membrii, cât şi în ceea ce priveşte 
obiectivele activităţii, condiţiile desfăşurării acesteia, rezultatele obținute sau 
evenimentele care pot apare în acest context. 

(3) Nivelul normativ: cuprinde un ansamblu organizat de reprezentări, idei şi 
reguli, larg împărtăşite de către membri, despre tot ceea ce constituie aspecte ale 
vieţii de grup şi organizaţie (ce trebuie făcut, cum trebuie reacționat în anumite 
împrejurări, ce norme trebuie să regleze raporturile interpersonale şi activităţile 
comune, criteriile de acordare a recompenselor și sancţiunilor, sentimentele care 
sunt considerate fireşti față de situaţii, evenimente, persoane, alte grupuri sau 
organizații etc.). 

(4) Nivelul zeleologic: presupune apariția şi adoptarea unui set de 
reprezentări şi idei despre ceea ce constituie obiectivele şi scopurile 
fundamentale ale grupurilor şi organizației de apartenență, precum şi despre 
modul cum aceste obiective trebuie îndeplinite pentru a justifica existența, 
afirmarea şi recunoaşterea publică a respectivelor structuri sociale. 

(5) Nivelul axiologic: constă dintr-un set de interpretări despre ceea ce este 
grupul sau organizaţia, despre ceea ce ar fi de dorit să devină, şi despre ceea ce 
ar trebui făcut pentru a se atinge acest ideal valoric; este vorba de o “interpretare 
axiologică” a ceea ce reprezintă organizaţia într-un anumit câmp semnificativ de 
repere, modele şi valori sociale. 

Din perspectiva acestui model, o integrare participativă (şi nu una pur 
formală), presupune dezvoltarea progresivă a unui sistem de relații 
interpersonale, intra- şi inter-grupale care să cuprindă într-o manieră ascendentă 
comportamente, sentimente, norme, formulări de scopuri şi valori la care 
acestea să se raporteze. De fapt, este vorba de o identificare progresivă cu 
organizaţia, cu scopurile şi valorile sale, prin considerarea dezvoltării şi 
afirmării personale ca fiind necondiţionat legate de recunoaşterea şi ascendenţa 
organizației în plan social şi cultural. Fiecare dintre procesele psihosociale 
specifice fiecărui nivel determină apariția unor structuri specifice, de 
comportamente, sentimente, norme, scopuri şi valori, a căror configurație se 
constituie ca un indicator asupra treptei de evoluţie şi maturizare pe care se află 
respectiva organizaţie. 

Într-adevăr, s-a putut constata prin experimente și observaţii directe că în 
cadrul unor grupuri sau organizații imature sau în faza incipientă de constituire, 
cu obiective incerte, fără tradiţie şi prestigiu social, predomină structurile 
participative de ordin comportamental şi afectiv; în timp ce organizaţiile cu 
obiective clare, circumscrise valoric, şi cu un înalt prestigiu social, dezvoltă 
foarte rapid structuri participative de nivel înalt (normative, teleologice şi 
axiologice). 

Determinarea experimentală a nivelului de dezvoltare a structurilor 
participativ-axiologice, implicând triada „norme-scopuri-valori”, atât la nivelul 
unor compartimente cât şi la acela al întregii organizaţii, poate constitui un 
instrument eficient prin care să se identifice disfuncționalităţile sistemului; 
totodată, printr-o asemenea analiză, se pot obține sugestii privind strategiile 
prin care se poate asigura dezvoltarea sistemului organizațional şi creşterea 
performanţelor sale materiale şi sociale. 

Pentru aceasta este necesară identificarea caracteristicilor de bază ale 
structurii normativ-axiologice a organizaţiei, avându-se în vedere următoarele 
dimensiuni principale : 

1. Domeniul de referință : din acest punct de vedere normele pot viza 
procesul tehnologic, criteriile de calitate şi eficiență, organizarea activităţii, 
distribuția responsabilităţilor, relaţiile între nivelurile ierarhice şi între 
compartimente, folosirea timpului de lucru, relațiile și comportamentele 
interpersonale, sancțiuni şi recompense, criterii de promovare ş.a. 

2. Completitudinea : măsura în care sistemul normativ acoperă toate 
aspectele esenţiale ale activităţii şi vieţii de organizaţie, fără lacune, suprapuneri 
sau redundanţe care pot provoca ambiguități sau conflicte. 

3. Coerenţa : concordanța sistemului normativ cu valorile fundamentale ale 
culturii organizaționale, cu principiile manageriale explicit formulate, dar şi cu 
legile care guvernează în respectivele domenii de activitate. 

4. Non-contradictorialitatea : existenţa în cadrul sistemului a unor norme 
sau reglementări contradictorii, care generează totdeauna confuzii, conflicte şi 
insecuritate, lăsând loc arbitrariului. 

5. Raţionalitatea : existența unor motivații temeinice şi raționale care să 
justifice formularea diferitelor norme ale sistemului, în raport cu obiectivele 
explicite ale organizaţiei, cunoscute şi asumate ca atare de toți membri. 

6. Rezonabilitatea : evitarea exceselor normative de orice fel, în ceea ce 
priveşte domeniile reglementate, numărul acestor reglementări, disproporția 
dintre sancțiuni şi recompense, asimetria în raport cu diferitele niveluri ierarhice 
sau compartimente ş.a. 

De foarte multe ori, cauzele ineficienţei organizaționale, a disfuncţionalităţi- 
lor şi conflictelor intra- şi inter-organizaţionale, precum şi a unui climat 
psihosocial negativ îşi au originea în caracterul inadecvat al sistemului 
normativ. Incompletitudinea, lipsa de coerență şi de suport logic, excesele 
normative, caracterul contradictoriu şi lipsa de rezonabilitate pot fi identificate 
frecvent drept cauze ale unor fenomene organizaționale nedorite. 

Studiile noastre, efectuate de-a lungul a peste zece ani, în cadrul unor 
organizaţii cu caracter productiv, administrativ, militar şi educaţional au 
evidenţiat faptul că, în ceea ce priveşte climatul psihosocial, incidența 
factorului „sistem normativ inadecvat” a avut o pondere de cca. 20 %; în 
apariția conflictelor interne de cca. 23 %, iar în ceea ce priveşte ineficiența 
profesională de cca. 16%. 

În consecință, elaborarea sistemului normativ al unei organizaţii, pornind de 
la obiectivele -acesteia şi de la principiile manageriale conforme cu valorile 
statuate ale sistemului social, reprezintă un demers esenţial, care va condiționa 
în cea mai mare măsură performanțele profesionale și psihosociale ale 
organizației, dar şi a climatului social în sfera în care acestea acționează. 


* 


După cum rezultă din cele expuse anterior, între diferitele structuri 
psihosociale ale organizațiilor există multiple condiționări reciproce, a căror 
înțelegere este esenţială pentru elaborarea unor strategii de intervenții 
optimizatoare. (v. schema 9.6.). 

Influențe ale mediului social extern (instituţii, alte organizații şi grupuri 
sociale). Condiţiile fizice şi sociale în care se desfăşoară activităţile organizaţiei. 


Atitudini socioafective Percepţie Obiectivele organizaţiei 
spontane, predominant interpersonală şi sarcinile divizate pe 
latente arunuri. 


Cunoaşiere 
evaluare Coacţiune. 


interpersonală. Comunicare. 


Comparaţie interpersonală: 
“imaginea celuilalt”. 


“Valorizarea ce- 
Atitudini socioafective luilalt” prin prisma 
interpersonale motivate criteriilor indivi- 
cognitiv şi axiologic. duale şi de grup; 
formarea celuilalt 
generalizat”. 


Valori, norme şi 
modele compor- 


famentale de 
grup şi organiza- 
tionale. 


ins ir 


Trebuinţe indivi- 
duale şi de grup, 
susceptibile de a 
fi satisfăcute în 
context 


“Investiţie” psiho- 
logică în grup şi 
organizaţie; antici- 
parea  valenţelor 
motivaţionale ale 
acestora. 


Influență interperso- 
nală şi intergrupală 
(formală şi informală). 


organizaţional. 


Atitudini şi com- 
portamente de 
grup motivate 


Comportamentul 
grupurilor ca 
sisteme deschise. 

Comportamentul 
“orpanizațional”. 


Structura motivaţional- Structura comunicaţiei. 
atitudinală. 
A N 


Structura autorității. 
( puterii) 


FE y 


socioafectivă. axiologică. 


n X 
Structura Structura normativ - jean activității. 

Schema 9.6. 

9.4. Conducerea organizaţiilor. 

A : 

Ințelese cel mai adesea ca sisteme sociale cu caracter axiologic şi teleologic, 
deci care presupun finalizări acreditate valoric, prin chiar aceasta organizaţiile 
implică totdeauna o componentă funcțională şi structurală esenţială, și anume 
conducerea. În sensul cel mai general, conducerea constă dintr-un ansamblu de 
activități şi relaţii sociale specifice, implicând procesele psihosociale de 
autoritate, putere, comunicare şi influenţă, prin care se asigură coordonarea şi 
finalizarea acțiunilor umane. Într-un sens mai restrâns, conceptul de conducere 
are două accepţii principale: prima se referă la subsistemul tehnic care asigură 
funcționarea unei instituţii, organizaţii sau grup în situații sociale determinate; 
cealaltă semnifică activităţile care se desfăşoară în cadrul respectivul subsistem 
pentru realizarea acestui obiectiv fundamental. 


9.4.1. Definirea şi caracterizarea generală a conducerii. 


Din perspectivă psihosocială, prin conducere se înțelege un ansamblu de 
activități, procese şi funcții, constând din informare, organizare, planificare, 
coordonare şi control, fundamentate pe acte de decizie, prin care se asigură 
Jimecționarea precisă, coerentă, operativă şi eficientă a diferitelor structuri 
sociale: instituții, organizaţii şi grupuri umane. 

Fiind vorba de un subsistem care se dezvoltă spontan sau intențional în 
cadrul oricărui sistem social, conducerea se prezintă sub două aspecte 
complementare, care se condiționează reciproc: 

a) un aspect structural, care evidenţiază elementele ansamblului (membrii, 
grupuri şi compartimentele) implicate în actul de conducere, poziţia lor in 
cadrul sistemului şi relaţiile dintre ele; 

b) un aspect funcțional, care relevă rolul fiecărui element al subsistemului în 
actul de conducere ca atare (organizare, coordonarea, luarea deciziilor, controlul 
activităților, reprezentarea externă ş.a.). 

În cadrul organizațiilor formale, structura compartimentului de conducere 
este fixată prin organigramă, împreună cu funcţiile care revin fiecărei poziţii; 
însă, şi în acest caz, apar elemente de ordin informal, care augmentează, 
complementează sau parazitează activitatea de conducere, pe fondul apariției 
unor procese şi fenomene psihosociale deosebit de interesante, legate de 
raporturile care se creează între sistemele de autoritate şi putere, pe de o parte, şi 
dintre formal şi informal, pe de altă parte. 

În cazul organizațiilor informale, subsistemul de conducere apare şi se 
dezvoltă relativ spontan, în jurul unui nucleu de membri deosebit de activi 
(liderul carismatic, persoanele cu cel mai înalt prestigiu profesional şi social, 
grupul de iniţiativă etc.); aici se va manifesta tendința oficializării şi formalizării 
progresive a structurii astfel create, pe fondul unor procese psihosociale care 
depăşesc de regulă cadrul strict al organizaţiei respective. 

Distincția dintre formal și informal este relativă, deoarece în aproape toate 
cazurile în cadrul organizaţiilor formale se dezvoltă o componentă informală, 
după cum în cazul organizaţiilor informale există tendința formalizării acestora, 
prin apariția unor subsisteme normative şi de control, ceea ce — în ultimă 
instanţă — înseamnă instituţionalizarea acestora. 


= 

Din punct de vedere structural, cele mai importante caracteristici ale 
sistemului de conducere sunt următoarele: 

(a) numărul de persoane implicate în activități de conducere, aşa cum au fost 
definite mai sus (organizare, decizie, coordonare, control, reprezentare ş.a.); 

(b) dispunerea pe niveluri ierarhice şi pe compartimente a respectivelor 
persoane, cu specificarea relaţiilor dintre ele, de subordonare sau coordonare; 

(c) diferențierea pe compartimente distincte a activităților specifice 
conducerii: informare, luarea deciziilor, planificarea şi coordonarea activităților, 
efectuarea controlului , reprezentarea externă ş.a. 


În funcţie de natura organizaţiei, specificul obiectivelor pe care le are de 
îndeplinit şi condiţiile în care se desfăşoară activitatea există o proporție optimă 
a dimensiunii aparatului de conducere, care în nici un caz nu trebuie să 
depăşească 7-10 % din totalul personalului. Un aparat de conducere prea 
numeros devine disfuncțional datorită suprapunerii inevitabile a atribuţiunilor, 
diminuarea răspunderii personale, dificultăților de coordonare internă, apariția 
unor stări conflictuale ş.a. În această situaţie, la nivelul restului organizaţiei se 
creează un sentiment de presiune birocratică nejustificată, de control excesiv şi 
inechitate în distribuirea eforturilor, ceea ce poate afecta serios climatul 
psihosocial, relaţiile interpersonale şi performanţele profesionale. În cazul unui 
aparat de conducere subdimensionat, există riscul supraîncărcării acestuia, pe 
fondul apariţiei unor zone de activitate care scapă controlului, precum şi a 
manifestării unor comportamente arbitrare la anumite niveluri ierarhice; în 
rândul membrilor organizației există tendința apariției unui sentiment de 
insecuritate, dezimplicare şi insatisfacție. 

Din punct de vedere funcțional, este de relevat rolul îndeplinit de fiecare 
element al sistemului de conducere în plan informațional, organizaţional, 
tehnologic, relațional şi administrativ. Cu alte cuvinte, este vorba de conţinutul 
propriu-zis al activităţii de conducere, acesta implicând următoarele dimensiuni: 

a) Dimensiunea  interpersonală, constând din facilitarea relațiilor 
interpersonale dintre membri şi rezolvarea disfuncționalităților relaționale; 
reprezentarea organizațiilor în exterior, în raporturile cu alte organizații, grupuri 
sau persoane; asumarea calității de lider prin stabilirea unor relații de 
subordonare, colaborare sau consultare cu membrii diferitelor grupuri ş.a. 

b) Dimensiunea informaţională , constând din activitățile de diseminare a 
informaţiei tehnologice şi organizatorice în cadrul grupurilor; monitorizarea 
informaţiei referitoare la membri, activitate, relații şi stări disfuncționale care 
pot influența direct sau indirect activitatea organizaţiei şi performanţa acesteia; 
colectarea şi transmiterea informaţiei în exterior. 

c) Dimensiunea operațională, care se referă la activitatea nemijlocită de 
planificare, organizare, coordonare, control şi luare a deciziilor; soluționarea 
problemelor economice, tehnice şi tehnologice; rezolvarea situațiilor 
conflictuale, prin asumarea rolului de negociere; distribuirea resurselor umane, 
materiale şi financiare în cadrul organizaţiei (v şi 307, cap. 8). 

Modul cum se configurează aceste roluri în cadrul activităţii de conducere îşi 
pune amprenta asupra profilului leadership-ului, constituind unul dintre factorii 
esenţiali care condiţiohează performanţa socială şi profesională a organizațiilor. 

9.4.2. Funcţiile conducerii. Aparatul de conducere îndeplineşte atât o serie de 
funcții specifice, legate nemijlocit de activităţile prin care se îndeplinesc 
obiectivele generale ale organizaţiei (previzionare, organizare, planificare, 
coordonare, control), cât şi o serie de funcţii nespecifice, colaterale activităților 
de bază, dar pe care le susțin în mod indirect, în special prin intermediul unor 
procese psihosociale pe care le generează (reprezentare, dezvoltare, motivare). 
Toate acestea au însă un element comun, fundamental pentru orice activitate de 
conducere: /uarea deciziilor. 

Previzionarea constă dintr-o activitate exploratorie, de informare şi evaluare 
a direcțiilor de evoluţie a contextului economic, tehnologic. şi social, în funcţie 
de care se adoptă obiectivele organizaţiei și strategiile de realizare a acestora. 
Este o etapă de care depinde în cea mai mare măsură destinul şi performanța pe 
termen lung a organizației, mai ales în contextul actual, al unor schimbări 
sociale şi tehnologice extrem de accelerate: globalizarea, informatizarea, 
apariţia nanotehnologiilor şi concurenţialitatea acerbă reprezintă factori care — 
dacă sunt ignoraţi — vor conduce sigur la eşec, pe termen mediu şi lung. 

În consecinţă, previzionarea trebuie să se desfăşoare la mai multe niveluri: 
a) la nivel strategic și macrosocial, vizând evoluţiile în plan socio-economic a 
societăţii, cu noile exigențe şi cerinţe ce derivă din aceste evoluții; 

b) la nivelul tehnologiilor aferente obiectivelor organizaționale adoptate; 
c) la nivel tactic, în ceea ce priveşte structura organizației, paradigma şi stilul 
managerial de adoptat, tehnicile de marketing folosite ş.a. 

Organizarea constituie una dintre funcțiile principale ale conducerii, care 
fundamentează atât constituirea sistemului organizațional ca atare, cât și cadrul 
necesar exercitării celorlalte funcții şi activităţi. Organizarea presupune o 
activitate complexă, implicând următoarele aspecte: 

(1) stabilirea coordonatelor formale ale sistemului, a cadrului general în care 
va funcţiona şi a suportului normativ necesar desfăşurării activității; 

(2) delimitarea compartimentelor funcţionale (sectoare, secţii, ateliere,) şi 
precizarea sarcinilor acestora, rezultate din defalcarea obiectivului general; se 
stabileşte sistemul de legături funcţionale dintre compartimente, în concordanță 
cu tehnologiile folosite şi resursele disponibile; 

(3) distribuirea responsabilităţilor, resurselor financiare, informaționale, 
umane şi materiale , stabilindu-se totodată normele generale de folosire şi 
criteriile de performanţă în utilizarea resurselor pentru fiecare compartiment; 

(4) configurarea rețelelor de transmitere a informaţiilor, a sistemului de 
evidenţă, codificare şi utilizare a datelor, pe orizontală şi pe verticală; 

(5) asigurarea coerenţei logice şi funcţionale a întregului ansamblu, prin 
raportarea sa atât la condiţiile concrete în care se desfăşoară activităţile, cât şi la 
sistemul de relaţii extra-organizaţionale în care este implicat. 

Demersul organizatoric presupune abordarea interdisciplinară a unei game 
largi de probleme de ordin tehnologic, psihosocial, informaţional, financiar şi 
material. În consecință, un bun organizator trebuie să posede calităţi psihice şi 
profesionale cu totul deosebite, în principal de ordin intelectual: gândire 
Sintetică şi analitică; imaginaţie creatoare şi spirit practic-aplicativ; logică 
riguroasă şi intuiţie profundă; consecvență strategică şi flexibilitate tactică. 


Ag 

După cum se observă, aceste calități au un accentuat caracter polar sau 
complementar, foarte greu de întrunit la o singură persoană. Acest fapt explică 
de ce organizatorii cu adevărat buni sunt personalități de excepție, un fel de 
„rara avis” în câmpul vieții sociale, cel puțin în țara noastră — din păcate. 

O bună activitate organizatorică se bazează pe câteva principii 
fundamentale, dar a căror pondere poate să varieze între anumite limite, în 
funcție de natura organizației, importanța şi semnificația socială a obiectivelor 
sale, condițiile concrete în care activează — condiții de ordin politic, social, 
cultural, economic sau fizic, nivelul de instruire şi calificare a membrilor ș.a.: 

(1) Principiul orientării prioritare pe sarcină: pentru a-şi putea menține 
stabilitatea funcțională şi permanenţa în timp, organizația trebuie construită 
pornind de la obiective precis formulate şi de la activităţile pe care le implică 
realizarea acestora. Însă, respectarea necondiționată a principiului 
„funcţionalizării” (Scanlan, 1973), conform căruia obiectivele au prioritate 
absolută în raport cu persoanele și grupurile, necesită în mod necesar o corecție: 
aceste obiective şi activități sunt realizate cu oameni şi pentru oameni, iar în 
multiplele conexiuni ale vieții sociale respectivele „produse” ale activităţii 
organizaționale au nemijlocit o semnificație psihosocială şi socioculturală. În 
consecință, funcționarea în sine a unei organizaţii, pe criterii exclusive de 
performanţă tehnic-economică, nu poate să prevaleze necondiționat asupra 
implicaţiilor. psihosociale ale acestei funcționări. De altfel, noile paradigme 
manageriale evidenţiază cu claritate această orientare. 

(2) Principiul coerenței şi completitudinii cadrului normativ: pentru 
asigurarea unei funcționalități optime a sistemului organizaţional este necesară 
elaborarea unui cadru normativ coerent din punct de vedere logic şi cu un grad 
de extensiune care să acopere toate compartimentele structurale şi funcționale. 
Contradicţiile prevederilor normative, precum şi incompletitudinea lor creează 
premisele unor serioase disfuncționalități, conflicte şi insatisfacţii în rândul 
personalului, toate acestea ducând în mod necesar la scăderea performanțelor. 

(3) Principiul  complementarității funcţionale: sarcinile şi atribuţiile 
diferitelor compartimente trebuie să aibă un caracter complementar, evitându-se 
atât suprapunerile cât şi hiatusurile. Singura excepţie se referă la 
compartimentele de control, unde sistemul de verificare încrucişată se poate 
dovedii foarte eficient în anumite împrejurări. 

(4) Principiul feed-back-ului: între toate nivelurile ierarhice , precum şi între 
compartimentele adiacente trebuie să existe un sistem de conexiuni inverse, care 
să permită o informare promptă asupra efectelor deciziilor, măsurilor şi 
acţiunilor întreprinse. În lipsa legăturilor de feed-back nu se poate realiza o 
corecție operativă a erorilor, sau nu se pot adapta acțiunile la particularităţile 
unor situații concrete, cu cele mai drastice consecințe asupra performanţelor şi 
evoluţiei generale a sistemului. 

Planificarea este o funcţie adiacentă aceleia de organizare, prin care se 
asigură eşalonarea în timp a acțiunilor, eforturilor şi resurselor, astfel încât 
obiectivele urmărite să fie realizate într-un moment de maximă oportunitate, cu 
costuri materiale şi umane minime, în concordanță şi cu o serie de exigențe 
extra-organizaţionale.' Planificarea condiționează în cea mai mare măsură 

eficiența activităților interne, însă şi calitatea raporturilor cu alte organizaţii sau 
instituții conexe, costurile profesionale, financiare, umane şi materiale fiind 
direct condiționate de calitatea activităţii de coordonare. Pentru aceasta sunt 
necesare o serie de calități, în primul rând de natură tehnico-organizatorică: 
cunoaşterea întregului flux tehnologic şi a condiţiilor pe care le solicită 
realizarea fiecărei secvenţe; o profundă gândire concret-analitică corelată cu un 
accentuat spirit pragmatic ş.a.. 

Coordonarea este funcţia prin care se asigură sincronizarea activităților, 
adecvarea reciprocă a obiectivelor şi acțiunilor fiecărui compartiment, precum și 
adaptarea dinamică a eforturilor profesionale pentru realizarea cu maximă 
eficiență a sarcinilor organizaţiei. De multe ori, activitatea de coordonare se 
cuplează în mod firesc cu cea de planificare și control, acestea fiind de fapt 
fațete complementare ale actului de conducere. O bună activitate de coordonare 
presupune o exactă cunoaştere a caracteristicilor obiectivului ce urmează a fi 
realizat, a tehnologiilor folosite şi a resurselor disponibile, pe fondul unor 
aptitudini psihosociale ale liderului care să faciliteze raporturile interpersonale. 


Controlul reprezintă una dintre cele mai importante funcții ale conducerii, 
complementară aceleia de organizare, prin care se asigură respectarea cadrului 
normativ intern şi extern, tehnologiile prescrise, termenele de realizare şi 
caracteristicile tehnice ale produselor activităţii. Controlul trebuie înțeles şi 
proiectat ca o activitate de feed-back, prin care se adecvează activităţile la 
obiectivele vizate, se corectează erorile şi disfuncţionalitățile în fazele lor 
primare de manifestare şi se asigură respectarea legalității. 

Principala dimensiune a acestei funcţii este dată de intervalul de control, 
prin care se înțelege numărul de persoane, compartimente şi activități pe care le 
poate controla şi coordona în mod eficient un conducător. Mărimea intervalului 
de control afectează direct configurația structurală a organizației: un interval 
mic implică o piramidă înaltă, cu mai multe niveluri ierarhice şi mai multe 
compartimente funcționale, în timp ce un interval mare induce o formă 
piramidală mai plată, cu mai puţine niveluri ierarhice şi compartimente. 
Evident, aceste diferenţe se vor regăsi şi la nivelul cheltuielilor financiare şi de 
personal, ceea ce impune o corectă evaluare a dimensiunii optime a intervalului 
de control pentru fiecare situație în parte. Valoarea optimă a acestui parametru 
este determinată de tipul organizaţiei, structura sa internă, caracteristicile 
obiectivelor de realizat și trăsăturile generale ale situaţiei sociale şi profesionale 
în care acţionează organizația. În general, un interval mic de control facilitează 
o urmărire detaliată, continuă şi eficientă a activităţii subordonaților, însă poate 
genera la nivelul acestora un sentiment de insatisfacţie datorită limitării 
libertăţii, iniţiativei şi responsabilităţii personale. Pe acest fond, scăderea 
motivaţiei şi implicării individuale poate determina reducerea performanţelor, 
deşi costurile sunt mai mari. Un interval de control mare poate determina fie o 
suprasolicitare a conducătorului, fie o activitate mai superficială din partea 
acestuia, fie tendința de a delega subordonații cu o mai mare autoritate şi 
responsabilitate. Însă, dacă controlul va fi exercitat preponderent asupra unor 
puncte nodale sau critice ale activităţilor, iniţiativa, implicarea şi motivația 
superioară a subordonaţilor pot compensa eventualele efecte negative apărute. 

Reprezentarea este o funcţie care se manifestă în plan extern, în contextul 
relaţiilor cu alte grupuri, organizaţii şi instituţii, dar şi în raport cu opinia 
publică şi persoane semnificative, considerate separat. Prin conducător 
organizația se personalizează:  reprezentativitatea, „vizibilitatea socială” , 
carisma, inteligența sau competenţa socioprofesională a acestuia devenind cel 
mai adesea „marcă” sau simbol pentru întregul sistem pe care îl reprezintă. 
Fenomenul se manifestă și în sens invers: o organizaţie cu un înalt prestigiu, 
câştigat în timp prin performanță, tradiţie, natura specială a activităţilor pe care 
le desfăşoară ş.a., transferă asupra conducătorilor săi o „aură socială” care - de 
multe ori - nu are o legătură directă cu acele calităţi personale care sunt 
presupuse pentru o asemenea funcție. 

Menţinerea şi dezvoltarea organizaţiei revine ca o atribuţie implicită pentru 
conducător, ca o condiție de bază pentru îndeplinirea obiectivelor asumate. La 
irită ly: SDE Sr isi Š alo e 
` tendința „naturală” a oricărui sistem organizațional de a-şi preciza din ce în ce 
mai riguros limitele, paralel cu extinderea acestora, se adaugă o altă tendință, 
vizibilă la nivelul activităților explicite desfăşurate de conducere, prin care se 
vizează aceleaşi obiective, ca o modalitate de legitimare superioară a pozițiilor 
ocupate, dar şi pentru obținerea de mai multă putere. „Asigurarea c coerenţei 
organizaționale, creşterea reprezentativităţii sociale, obţinerea unor 


superioare, lărgirea zonelor de autoritate şi a atribuţiilor, creşterea nun numerică, 
moliya, superioară a membrilor ş.a., sunt mijloacele cele mai folosite de 
conducere pentru consolidarea și dezvoltarea organizației pe care o reprezintă. 
În acest domeniu, inteligența socială a conducătorului poate avea un rol mai 
mare decât simpla sa competență profesională sau travaliul depus în activitate. 
Motivarea diferențiată a membrilor este o funcție corelativă aceleia de 
menținere şi dezvoltare a organizației, şi care revine conducerii ca o condiție de 
bază pentru îndeplinirea tuturor obiectivelor explicite sau implicite ale acesteia. 
Conform unui cunoscut principiu al psihologiei, nu există decât o singură 
modalitate cu adevărat eficientă de a determina pe cineva să facă bine un lucru: 
şi anume, să-l faci să dorească să facă acel lucru; cu alte cuvinte, să-l motivezi 
„d aşa fel încât interesele sale să fie convergente sau complementare cu cele ale 
„organizaţiei din care face parte. Numeroase cercetări experimentale evidențiază 


organ 


o corelație foarte înaltă între nivelul de motivație pozitivă a membrilor unor 
grupuri sau organizații, pe de o parte, şi performanțele profesionale, 
comportamentul prosocial, climatul psihosocial, nivelul superior de creativitate 
şi gradul de implicare socială, pe de altă parte (48, 147). Pentru îndeplinirea la 
un nivel superior a acestei funcții sunt necesare calități personale cu totul 
deosebite, corelate cu o pregătire psihosocială corespunzătoare. Sensibilitatea 
pentru problemele umane, inteligența socială, pragmatismul, spiritul de echitate 
şi deschiderea sunt numai câteva dintre acestea. 

Decizia reprezintă componenta esențială şi indispensabilă a oricărei 
activități de conducere, prin care se fundamentează exercitarea tuturor celorlalte 
funcții menționate mai sus. Definită în cadrul științelor acțiunii, în zona de 
interferență dintre politologie, economie, psihosociologie, teoria jocurilor și 
praxiologie, teoria deciziei are implicații majore în toate domeniile vieții 
sociale, ceea ce impune o tratare distinctă a acestei problematici. 

9.4.3. Decizia în activitatea de conducere. 


Prin decizie se înţelege o activitate intelectuală prin care un actor social 
(persoană, grup, organizație sau instituţie) alege dintre mai multe soluții ale unei 
probleme cu care se confruntă, pe aceea care pare cea mai avantajoasă în 
împrejurările date. Din punct de vedere psihologic, actul deciziei implică atât o 
componentă logic-raţională, cât şi una practic-intuitivă, componente care 
interacționează subtil, pe fondul creat de unele trăsături de personalitate: 
independență, luciditate, capacitatea de asumare a riscului, impulsivitate ş.a. 

Pentru explicarea mecanismului de elaborare a deciziei s-au dezvoltat mai 
multe teorii. Una, de inspiraţie economică, presupune o deplină raționalitate în 
adoptarea unei decizii, pe baza următoarelor elemente: a) existența unui actor 
social (decident) strict rațional, care are formulat un set de preferințe riguros 
ierarhizate; b) posedarea unor informaţii complete asupra situației problematice 
care solicită adoptarea unei decizii; c) conştientizarea tuturor soluţiilor posibile 
şi a consecințelor probabile pentru fiecare soluţie adoptată; d) delimitarea clară 
dintre mijloace şi scopuri, e) alegerea unei soluţii optime, pe baza criteriului de 
eficiență (raportul dintre costuri, avantaje şi dezavantaje). In acest context, 
decizia este rezultatul necesar al unui riguros raționament logic, în care 
incertitudinea nu-şi are locul, decât eventual sub forma unui coeficient de 
probabilitate privind apariţia unor factori aleatori. Criticile acestei teorii pornesc 
de la constatarea că rareori întâlnim o situație concretă care să întrunească 
aceste condiţii. Comportamentul decidentului implică şi componente afective şi 
intuitive, iar preferințele sale nu sunt clar configurate într-o structură ierarhică; 
informaţia pe care o deţine este cel mai adesea incompletă sau ambiguă; mai 
ales în situații de criză, decidentul nu poate conştientiza cu claritate toate 
soluţiile posibile şi consecințele acestora; avantajele şi dezavantajele unei 
opțiuni sunt adesea relative, depinzând de o mulţime de factori conjuncturali. 

A doua teorie pe care o aducem în discuţie este de inspirație psihosocială, şi 
corespunde într-o mai mare măsură situaţiilor întâlnite în practica socială. În 
această viziune, decizia este considerată un proces social desfăşurat în timp, la 
care participă mai mulţi actori, relativ autonomi unul față de celălalt, însă legaţi 
strategic între ei Actorii care participă direct sau indirect la actul de decizie 
urmăresc cel mai adesea obiective diferite, chiar contradictorii şi cu un anumit 
grad de ambiguitate; cunoaşterea şi informația de care dispun sunt imperfecte, 
iar acţiunea lor se desfăşoară în condiții de incertitudine persistentă. În acest 
condiţii, după cum argumentează o serie de cercetători, printre care şi H.A. 
Simon (136; 137), se recurge la o strategie decizională simplificată, prin care se 
adoptă prima soluţie care este apreciată ca satisfăcătoare. Criteriul unei stricte 
raționalităţi lasă loc unuia de „oportunitate rezonabilă”, la care decidentul aderă 
şi prin anumite elemente intuitiv-emoţionale, sau chiar iraționale. 

Cibernetica sistemelor sociale a evidențiat şi existența unui mecanisme 
nondecizionale de alegere a unei soluţii la o situație problematică. In acest caz, 
are loc o experimentare spontană, mai mult sau mai puțin întâmplătoare, a unei 
serii de soluţii, care vor satisface în grade diferite necesitățile actorului social, 
necesități adesea destul de vag conturate; soluţiile cele mai satisfăcătoare sunt 
întărite în timp şi conservate, iar cele nesatisfăcătoare sunt eliminate. 

Procesul de luare a deciziilor implică o succesiune de momente distincte, cu 
ponderi şi semnificaţii care variază în funcţie de o serie de factori 
psihoindividuali, psihosociali, organizaţionali şi conjuncturali. 


(1) Formularea problemei. După cum s-a arătat, orice decizie se ia numai 
într-o situație problematică în care există mai multe soluţii potenţial convenabile 
care trebuie evaluate şi comparate; formularea precisă a problemei echivalează 
cu circumscrierea câmpului virtual în care trebuie căutată soluția. Se poate 
aprecia că într-o proporție de 50-60 %, deciziile greşite îşi au originea într-o 
necorespunzătoare formulare a situaţiei problematice care se impune rezolvată. 

(2) Explorarea posibilului acțional şi relevarea soluțiilor alternative. În 
funcţie de caracteristicile situaţiei problematice, de poziţia şi capacităţile 
actorului social şi de circumstanţele în care acesta acţionează se delimitează 
spaţiul potenţial de acțiune. În mod evident, câmpul situației problematice va fi 
structurat pe mai multe zone: o zonă a soluţiilor imposibile din punct de vedere 
tehnic, material sau social; o zonă a soluţiilor posibile, dar inacceptabile din 
punct de vedere subiectiv în respectivul context; cea de a treia zonă va fi a 
soluţiilor posibile şi acceptabile, însă cu grade diferite de adecvare la necesi- 
tățile şi exigenţele decidentului. Limitele dintre cele trei zone sunt destul de 
relative, ele putându-se modifica pe măsură ce situaţia evoluează în urma unor 
acţiuni în desfăşurare. Însă, pentru o analiză diagnostică şi prognostică a capaci- 
tății decizionale a unui actor, este foarte important să se cunoască modul cum 
acesta delimitează (cel mai adesea implicit) câmpul situaţiei problematice. 
Odată cu delimitarea zonei posibilului acțional, se formulează şi soluțiile 
alternative, apte de a fi luate în discuţie pentru rezolvarea situaţiei problematice. 

(3) Analiza, evaluarea şi ierarhizarea soluțiilor alternative. Soluţiile 
posibile, acceptabile din perspectiva decidentului, sunt supuse unei analize 
comparative, în urma căreia sunt ierarhizate pe criterii de costuri, avantaje, 
dezavantaje, adecvare la situația actuală şi la cea de perspectivă, 
compatibilitatea cu alte acțiuni în curs de desfășurare sau planificate pentru 
viitor, efectele secundare pe care le pot genera etc. Este un moment de mare 
dificultate, care solicită major întreaga personalitate a decidentului; datorită 
acestui fapt, se recomandă insistent ca în această fază să fie antrenați experți din 
mai multe domenii, care să ofere criterii clare de ierarhizare a soluţiilor posibile. 

(4) Luarea deciziei. Este momentul când decidentul optează pentru una 
dintre soluțiile alternative, orientându-se univoc pe direcția variantei rezolutive 
alese. Este esențial ca în urma luării deciziei, conducătorul să adopte o poziţie 
fermă, plină de încredere, eliminând metodologic toate incertitudinile specifice 
fazelor anterioare, fără a-şi anula însă spiritul critic în ceea ce priveşte urmărirea 
efectelor soluţiei adoptate; luarea deciziei echivalează cu asumarea neechivocă 
a responsabilităţi pentru soluţia adoptată. 

(5) O dată cu luarea deciziei se trece la implementarea acesteia prin măsuri 
organizatorice, de planificare, coordonare și control, adecvate situaţiei 
problematice, împrejurărilor concrete şi soluţiei rezolutive adoptate. 

(6) Evaluarea postdecizională. Constă dintr-o analiză critică a rezultatelor şi 
efectelor obținute în urma implementării deciziei, printr-o raportare continuă la 
obiectivele urmărite, costurile solicitate şi perspectivele deschise. 

În cadrul organizaţiilor se iau decizii de o mare varietate, în funcţie de 
nivelul ierarhic la care se adoptă, natura problemei care se impune a fi 
rezolvată, raporturile cu alte sisteme sociale externe ş.a. In primul rând trebuie 
făcută distincţia între deciziile strategice, care se referă la problemele esenţiale 
pe care le ridică funcţionarea unei organizații şi modalităţile generale de 
îndeplinire a obiectivelor sale, şi deciziile tactice, cu referință la problemele 
secundare sau conjuncturale, pe care le ridică activităţile diferitelor 
compartimente ale organizaţiei. Deciziile strategice formulează direcții 
rezolutive formulate în câmpul unor situaţii foarte generale, în timp ce cele 
deciziile tactice oferă soluții concrete la probleme concrete. În primul caz, mai 
important este modul cum se formulează întrebările prin care circumscriem o 
situație problematică, în timp ce în al doilea caz contează adecvarea unei soluţii 
concrete la o situaţie problematică conjuncturală. ‘mfal 

Datorită impactului său asupra unor categorii largi din personalul 
organizațiilor, activitatea decizională implică câteva aspecte psihosociale 
deosebite: legitimitatea, consensualitatea şi participarea. ide Si cat 

Legitimitatea reflectă gradul de recunoaştere formală a poziției şi atribuţiilor 
celui care ia decizia de către restul membrilor grupului. Poziţia ocupată în 
structura ierarhică, relaţiile cu nivelele ierarhice superioare, gradul de instruire, 
performanțele profesionale, statutul social extra-organizaţional, succesele 
personale ş.a. sunt factori care condiționează legitimitatea autorităţii care adoptă 
o decizie. Deseori, se pot ivi situaţii în care se manifestă discordanţă între 
legitimitatea recunoscută a persoanei care ocupă „o anumită poziţie „Și 
sentimentul de legitimitate în raport cu o anumită decizie adoptată de respectiva 
persoană. O legitimitate redusă afectează consensualitatea colectivului şi 
capacitatea de polarizare a eforturilor în vederea implementării deciziei. e 

Consensualitatea exprimă gradul de convergență a opiniilor colectivului 
asupra corectitudinii 'şi adecvării deciziei la situaţia problematică. Aceasta 
depinde de măsura în care membrii sunt informaţi asupra următoarelor aspecte: 
caracteristicile situaţiei problematice; resursele disponibile; condiţiile în care se 
acţionează; scopurile urmărite pentru fiecare etapă de implementare a deciziei, 
motivaţia alegerii unei anumite variante rezolutive ş.a. Intre legitimitate şi 
consensualitate nu există o corelaţie directă, putând întâlni situații în care 
decizia este considerată legitimă, dar nu întruneşte adeziunea membrilor. {, 

Participarea relevă gradul de implicare a membrilor fără funcții de 
conducere în activitatea de luare a deciziilor. Un nivel superior de participare 
determină o serie de efecte pozitive: a) încurajează identificarea membrilor cu 
organizația şi obiectivele sale; b) îmbunătățesc sensibil relațiile interpersonale, 
în special între persoane aflate în planuri ierarhice diferite; c) satisface 
trebuințele de afirmare şi recunoaştere socială, dar şi pe cele de securitate; d) 
determină creșterea satisfacției pentru activitatea desfășurată; e) induce o 
creştere a gradului de responsabilitate a membrilor pentru destinul organizaţiei 
căreia îi aparţin. Dezvoltarea sistemelor participative de luare a deciziilor 
presupune o informare superioară a membrilor, acțiuni persuasive susținute 
asupra acestora, precum şi racordarea vectorilor motivaționali individuali şi de 
grup la particularităţile activităţilor de implementare a deciziilor (206, 244). 

9.4.4. Stilul organizațional de conducere. 


Din perspectiva unei concepții funcționaliste, organizaţiile sunt sisteme sociale 
orientate spre performanță: performanță tehnică, în ceea ce priveşte realizarea 
eficientă a unor obiective specifice prin care se legitimează formal; performanţă 
psihosocială, constând din capacitatea lor de a dezvolta raporturi sociale 
pozitive şi de a se constitui ca nuclee de integrare socială, aceasta constituind un 
obiectiv implicit al fiecărei organizaţii. După cum s-a demonstrat, factorul 
esenţial care condiționează performanţa îl constituie sistemul de conducere, a 
cărei expresie exierioară este dată de stilul de conducere practicat de lider. 

Problematica sfilului organizațional de conducere este complementară 
aceleia prezentă la nivelul microgrupurilor (v. cap. 8.), însă cu câteva 
particularități care trebuie menţionate: 

a) În plan organizaţional, stilul de conducere se structurează şi se manifestă 
preponderent la nivelul unor grupuri secundare, definite în principal prin 
modalităţile de conexare a grupurilor primare care le compun. În acest context, 
ponderea unor fenomene psihosociale adiacente şi a unor factori determinanți ai 
stilului de conducere este diferită față de situaţiile întâlnite la nivelul 
microgrupurilor considerate ca sisteme cvasi-independente. 

b) Factorii ţinând de poziţia în cadrul structurii generale a societăţii, de 
sistemul de relații interorganizaționale şi instituționale în care este implicată 
organizaţia, precum şi de cadrul formal-normativ în care acționează au o 
pondere mult mai mare în structurarea stilului de conducere la nivel 
organizațional, comparativ cu situaţiile întâlnite la nivel microgrupal, unde 
factorii psihoindividuali şi interpersonali sunt cu mult mai semnificativi. 

c) Tipul organizației şi cultura organizațională joacă de asemenea un rol 
semnificativ în adoptarea de către lider a unui anumit stil de conducere. Cultura 
organizațiilor de tip militar este cu totul alta decât cea a organizațiilor 
administrativ-financiare — de exemplu, ceea ce va impune o adaptare. între 
anumite limite a stilului de conducere la particularităţile acestora. 

d) Amplele evoluţii şi transformări care au loc pe plan internațional, în urma 
procesului de globalizare, informatizare şi hipertehnologizare, impun noi 
paradigme manageriale, cu impact direct asupra tuturor categoriilor de lideri. 
Aceste noi concepții deplasează accentul de pe criteriile strict economice, pe 
cele umane, odată cu apariţia conceptelor de „faţa umană a organizațiilor”, 
„organizaţia care învață”, „management strategic” ş.a. (v. 307; 329). 

e) Apariţia unor noi tipuri de organizaţii, cum sunt cele de tip rețea, sau a 
celor virtuale. În cadrul organizaţiilor de tip rețea există tendința înlocuirii 
relaţiilor de coordonare, control şi comunicare pe verticală, cu relații de acest 
gen orientate însă pe orizontală. Relaţiile laterale, favorizate de dezvoltarea 
explozivă a tehnologiilor informaţionale, implică o altă modalitate de implicare 
a membrilor în activităţile de conducere ale organizațiilor, precum şi adoptarea 
în mod necesar de către manageri a unor noi strategii şi stiluri manageriale şi de 
conducere. Pe de altă parte, apariția organizaţiilor virtuale, bazate pe cunoaştere 
şi comunicare informatizată şi globalizată, conduce la diminuarea considerabilă 
a unor structuri ierarhice, și chiar la dispariţia acestora. Fără ca acest lucru să 

conducă şi la dispariția necesităţii unor persoane sau grupuri de decizie. 

Aceste particularități ale contextului organizațional impun un model extins 
asupra structurii stilului de conducere, bazat şi pe cantitatea considerabilă de 
informaţie existentă în legătură cu această temă (v. 14; 69; 307; 329). Conform 
acestui model, profilul comportamentului de conducere al liderului unei 
organizaţii poate fi definit pe trei dimensiuni principale: 

(1). Resursele pe care se sprijină. Evidenţiază natura suportului pe care un 
conducător îşi clădeşte şi îşi legitimează autoritatea. Aceste resurse pot fi de 
trei categorii: a) resurse ce țin de puterea formală cu care este învestit, 
conform poziţiei ierarhice pe care o deţine; b) resurse derivate din competența 
profesională (tehnico-administrativă) pe care o evidenţiază în rezolvarea 
sarcinilor specifice; c) resurse ce țin de competenţa interpersonală, respectiv de 
capacitatea de a facilita şi stimula relaţiile umane pozitive din cadrul grupurilor 
pe care le are în subordine. La nivelul acestei dimensiuni, profilul stilului de 
conducere este dat de ponderea pe care fiecare tip de resursă o are în 
structurarea comportamentului de conducere. Astfel, vom întâlni lideri care 
recurg preponderent la argumentul autorității formale cu care sunt învestiţi; alții 
care îşi demonstrează faptic capacitatea de a rezolva eficient sarcinile şi 
problemele tehnice ivite în activitatea grupurilor; sau, cea de a treia categorie 
care - prin capacitatea de a. instrumentaliza raporturile umane - creează un 
climat pozitiv, stimulând iniţiativa şi responsabilitatea subalternilor. 

(2). Modul de structurare a actului de conducere. Relevă ponderea pe care 
diferitele funcţii ale conducerii sunt asumate şi exercitate sistematic de către un 
anumit lider. Astfel, vom întâlni lideri orientați preponderent pe una sau alta 
dintre următoarele direcții: reprezentare, organizare şi planificare; coordonare 
şi control; motivare şi negociere. Primul tip de orientare este structurat 
prioritar spre exterior, liderul încercând să personalizeze organizația în cadrul 
relaţiilor pe care aceasta le dezvoltă cu alte grupuri sociale, organizații sau 
instituţii; celelalte două tipuri exprimă orientarea prioritară pe aspectele tehnice 
ale sarcinii şi activităților desfăşurate în cadrul organizației; ce-a de a patra 
orientare evidenţiază interesul deosebit pe care liderul îl acordă problemelor 
umane de natură psihosocială şi relaţiilor interpersonale. Acest factor este 
puternic influențat de natura sarcinii şi de competența profesională şi 
psihosocială a liderului formal. i 

(3). Stilul atribuțional. Desemnează modul şi gradul de concentrare- 

aflați pe diferite niveluri ierarhice. Variantele întâlnite sunt următoarele: a) 
concentrarea întregii autorități şi responsabilități la nivelul conducătorului; b) 
dedublarea, prin disjungerea dintre autoritate şi responsabilitate (manifestarea 
autorității fără asumarea responsabilităților aferente, care sunt transferate asupra 
unor persoane subalterne; c) delegarea explicită a autorității şi 
responsabilităților în mod diferențiat, la diferite niveluri ierarhice; d) 
dezimplicarea, care exprimă abandonarea atribuţiilor de conducere, fără 
distribuirea explicită a acestora către alți membri. Efectele stilului atribuţional 
sunt deosebit de vizibile la nivelul implicării membrilor în activităţile de 
conducere şi de inițiativă, precum şi la nivelul calităţii relaţiilor interpersonale şi 
la cel al climatului psihosocial al organizaţiei. 


> A 

Pornind de la aceste elemente, un model general al stilului organizațional de 
conducere are o structură complexă, dispusă pe mai multe niveluri, prin care se 
configurează profilul leadership-ului (D. Cristea, 1995): 


Comportament de conducere. 


Concentrare | Dedublare 


Stil atribuțional: 


Reprezentare | Organizare - |Coordonare - | Motivare - 
planificare | control negociere 


Direcţii prioritare de manifestare a autorității: 


Delegare Dezimplicare 


Autoritatea Competența tehnico- Competența 
formală administrativă interpersonală 


Resursele care fundamentează autoritatea conducătorului 


Schema 9.6. 


Cele mai multe dintre modelele stilurilor de conducere menţionate în 
literatura de specialitate pot fi identificate ca nişte cazuri particulare ale 
modelului de mai sus, în care accentul este pus pe unul sau altul dintre factori. 

Un prim exemplu se referă la cele patru sisteme de conducere identificate de 
R. Likert - şi des invocate în literatura de specialitate (V.180): 

1) Sistemul autoritar-exploatator, caracterizat prin concentrarea puterii de 
decizie şi control la vârful ierarhiei, cu un sistem de comunicare slab structurat 
şi susceptibil la blocaje, fără preocupări pentru problemele oamenilor şi cu 
comportamente arbitrare ale liderilor, performanțele sunt scăzute, iar 
insatisfacția membrilor este foarte ridicată. 

2) Sistemul autoritar-binevoitor, similar cu primul, dar cu o atenţie sporită, 
deşi formală, pentru problemele umane. 

3) Sistemul consultativ, sensibil la problemele şi opiniile membrilor, dar cu 
păstrarea prerogativelor autorităţii, deşi unele atribuţii pot fi transferate la 
niveluri inferioare. 

4) Sistemul participativ, accentuat democratic, în care membrii sunt 
antrenați în luarea deciziilor şi asumarea responsabilităților. Liderul acordă o 
atenţie prioritară grupului, considerat ca elementul dinamic al organizaţiei, în 
acest fel obținându-se cele mai bune performanţe profesionale, pe fondul unei 
satisfacţii superioare şi a unui climat psihosocial pozitiv. 

Un al doilea exemplu se referă la aşa numita „grilă managerială”, elaborată 
de R. Blake şi J. Mouton (1964). Stilul de conducere este definit de autori prin 
două variabile considerate independente: centrarea prioritară pe sarcină sau pe 
oameni. În primul caz, interesul liderului este orientat preponderent spre 
realizarea eficientă a sarcinii, iar în al doilea caz este orientat spre stimularea 
relaţiilor umane pozitive şi satisfacerea trebuințelor psihologice ale membrilor. 
Din combinarea acestor două variabile, în diferite proporţii, rezultă profilul 
stilului de conducere practicat de un anumit lider, după cum se poate observa 
din schema de mai jos (schema 9.7.) (v. şi 306) : 


AL - (9.1.) - Conducător de tip „populist”, 
centrat exclusiv pe problemele oame- 
nilor, în dauna activităţii de bază. 

B2 - (9.9.) - Conducător care integrează 

* problemele oamenilor cu cele tehnice 

C3 - (1.1.) — Conducător „epuizat”, dez- 
implicat față de toate problemele 
tehnice, umane sau organizaționale. 

D4 - (1.9.) - Conducător centrat pe sar- 
cină, în dauna problemelor umane. 
E5 - (5.5.) - Conducător „amorf”, cu in- 
1|2|314]5|[6][7|8]|9 terese moderate atât pentru 
sarcină, cât şi pentru proble- 
Schema 9.7. mele umane. 


Un al treilea exemplu este cel al stilului de conducere propus de W. Reddin, 
care implică trei dimensiuni: 1) centrarea pe sarcină (CS); 2) centrarea pe 
relațiile umane (CR), 3) eficacitatea (E). Din combinarea acestor caracteristici 
rezultă douăsprezece tipuri de lideri, grupate în trei categorii (schema 9.8.): 


a) Stiluri de bază: detaşat, implicat, integrat, dedicat. 


Al | B2 


ojx |oo 


c3 D4 


=j|njuo| Sjo 


b) Stiluri eficace: birocrat, promotor, executant, autocrat cu bunăvoință. 
c) Stiluri ineficace: dezertor, misionar, înclinat spre compromis, autocrat. 
A + 
Stiluri eficace : c 
Promotor Executant i e 
| Birocrat Autocrat cu bunăvoință | ins | 
niig 
Stiluri de bază EE 
Implicat Integrat : 5 F E 
Detaşat Dedicat ; că 
[= Stiluri ineficace : | 
Misionar Înclinat spre compromis : k 
Dezertor Autocrat : I 


Centrare prioritară pe relațiile umane Schema 9.8. 

În ceea ce ne priveşte, optăm pentru o concepție situațional-determinstă, 
prin adaptarea la specificul organizațiilor a modelului prezentat în capitolul 8, 
referitor la microgrupurile sociale. Contextul general în care funcționează 
organizația, corelativ cu situația particulară în care se află organizația și liderul, 
vor constituii factorii determinanți ai stilului de conducere. Tar acesta, la rândul 
său, va produce anumite efecte asupra sistemului organizațional şi implicit 
asupra performanțelor profesionale şi sociale ale acestuia. Modelul propus şi 
verificat în numeroase situaţii practice, are următoarea configuraţie, fiecare 
factor putând fi operaţionalizat și evaluat : 


Factorii determinaţi ai stilului de conducere ] 


Caracteristicile sistemului social-politic şi economic. 
Natura organizațiilor (civile/militare; economice, educaționale etc.) 
| Paradigma managerială adoptată de nivelul ierarhic superior. 
Poziţia liderului în structura ierarhică a organizației. 
| Puterea poziției ocupată de lider (atribuţii, autonomie, control extern etc.). 
Importanța activității sectoarelor şi organizației. 
Complexitatea şi gradul de structurare a sarcinii. 
Compoziţia socială și profesională a colectivelor de lucru, ai 
Tradiţia şi experiența socială şi profesională a organizaţiei. 
| Gradul de structurare a culturii organizaționale. 
Competența profesională, inteligenţa socială şi experiența liderului. 
Trăsăturile accentuate ale personalității liderului. 
| Statutul social extra-organizațional şi prestigiul liderului (din punct de 
vedere educaţional, economic, politic, cultural etc.) 


L 


Profilul comportamentului de conducere practicat de lider 


| Autoritarismul (gradul de concentrare a puterii/arbitrariul managerial). 

Stilul atribuțional (concentrat, dedublat, delegat, dezimplicat). 

Directivitatea în activitatea profesională a sectoarelor şi grupurilor. 

Direcţii prioritare de manifestare a autorității (prospectare, planificare, 
organizare, coordonare, control, motivare, negociere, reprezentare). 

Intensitatea, frecvența şi modalitatea de efectuare a controlului. 

Stil relațional pe verticală şi orizontală. 

Prevalenţa acordată interesului, organizației, grupurilor sau membrilor. 

Tehnici personale de conducere :ordin, persuasiune, sugestie, consultare ș.a. 


FA 


= 


Efectele profesionale şi psihosociale ale stilului de conducere 


Statutul sociometric al liderului (raportul dintre alegeri şi respingeri) al 
Gradul de încredere al membrilor în lider. 

Coeziunea şi indicele de conflictualitate latentă sau manifestă. 
Climatul psihosocial din cadrul colectivelor de lucru. 

Moralul grupurilor (încrederea în viitorul lor social şi profesional). 
Prestigiul extra-organizațional al liderului. 

Prestigiul organizaţiei în mediul socialişi profesional adiacent. 


: 


Feed-back Intercondiţionare 


iese aie data iii aicea au Ea Gal ol E Are Sei 

Pentru a ilustra intercondiționările dintre cele trei categorii de factori, vom 
prezenta câteva exemple întâlnite în experiența noastră organizațională. Astfel, 
în situaţia unei sarcini foarte bine structurate, cu caracter reproductiv, o 
directivitate accentuată a liderului, cuplată cu un control excesiv, este foarte 
prost percepută de membri grupului, considerând acest comportament al 
liderului ca fiind unul „chiţibuşar”, cu o evidentă lipsă de încredere în 
profesionalismul membrilor. În consecință, liderul va avea un statut 
sociometric scăzut, corelativ cu lipsa încrederii în capacitățile sale 
manageriale. Însă, în cazul unei sarcini slab structurate, de mare importantă, 
acelaşi tip de comportament este perceput extrem de favorabil, fiind interpretat 
ca expresia unui înalt profesionalism al liderului, corelat cu dorința sa de 
colaborare cu subalternii în rezolvarea sarcinii. Drept consecință, liderul se va 
bucura de un mare grad de încredere, statutul său sociometric fiind ridicat. 

După cum, un stil de conducere autoritar în condiţiile unei sarcini de 
importanță scăzută și bine structurată este perceput extrem de nefavorabil, în 
timp ce în cazul unei sarcini de importanță majoră este foarte bine perceput ie 
membri grupului. În consecință, este evident că situația în care funcționează 
organizația, particularitățile sale structurale şi funcționale şi contextul extra- 
organizațional sunt cele care condiționează eficiența unui stil de conducere şi 
modul cum acesta este perceput de membrii, afectând gradul de încredere în 
lider, indicele de conflictualitate, climatul psihosocial şi performanţa. 

În ceea ce priveşte paradigma managerială adoptată de conducătorii unor 
organizații, aceasta se referă la concepția generală, cu caracter axiomatic, care 
fundamentează modul cum este concepută structura şi funcționalitatea unei 
organizaţii, pe dimensiunea relaţiei „organizație-conducere-memmbri”, şi a 
relației „mediu  social-organizaţie-alte organizații”. Paradigmele 
organizaționale se află într-un continuu proces de evoluție, după cum se vede 
din tabloul sintetic de mai jos, elaborat de „Grupul de cercetare asupra 
managementului”, din cadrul unei universităţi din Sydney (1995), adaptat de 
M.Vlăsceanu într-o lucrare de referinţă privind organizaţiile (v. 307, p.305). 


Paradigme vechi Paradigme noi 


| Învățarea organizaţională 
Organizaţii flexibile, adaptative 


Disciplină organizațională 
Organizaţii inflexibile, conservatoare 


Management prin administratori 

Cercuri (grupuri) „vicioase” 

Comunicare denaturată și rigidă 

Ierarhiile domină organizaţia 

Unităţile strategice orientează 
dezvoltarea produselor. 

Învăţarea strategică se realizează la 
vârful ierarhiei organizaționale 

Există supoziţia că nu te poți baza pe 
mulți dintre membri organizaţiei 

Cei mai mulți membri ai organizaţiei nu 
trebuie împuterniciţi 

Cunoaşterea tacită şi zonală a celor mai 
mulți membri trebuie controlată de 
prerogativele managementului 


Management prin lideri 

Cercuri (grupuri) „virtuoase” 

Comunicare deschisă și flexibilă 

Pieţele domină organizația 

Competenţele de bază orientează 
dezvoltarea produselor 

Învăţarea strategică este distribuită în 
întreaga organizaţie 

Supoziţia că te poți baza pe mulţi 
membri ai organizației 

Cei mai mulți membri ai organizaţiei 
trebuie împuterniciți 

Cunoaşterea tacită şi zonală a celor 
mai mulţi membri trebuie să devină 
factorul esenţial al creativităţii şi 
performanței organizaționale 

9.5. Resursele umane ale organizaţiilor. 


Problematica constituirii şi funcționării sistemelor organizaționale implică cinci 

q economică şi tehnologică în 
vederea proiectării organizație ı organizației pe baza unor criterii 
de oportunitate, eficiență şi utilitate socială şi economică; 

d) 2a activității şi asigurarea 
ncționării organizației la 
dinamica generală a spațiului socio-economic şi tehnologic în care activează. 
Orice disfuncționalitate sau inadecvare la nivelul oricăreia dintre aceste 
dimensiuni va afecta profund funcționalitatea şi eficienţa organizaţiei, putând 
conduce chiar la dispariția acesteia în contextul competiţional al pieţii. 
Asigurarea calitativă şi cantitativă a resurselor umane, precum şi perfecționarea 
continuă a acestora, trebuie să constituie una dintre funcţiile principale ale 
conducerii, de care va depinde performanța organizațională. 


9.5.1. Aspecte conceptuale privind problematica resurselor umane. 

În urma activităţilor de prospectare şi proiectare a unei organizaţii, rezultă — 
printre altele - un sistem de cerințe de ordin cantitativ şi calitativ vizând 
profesiunile şi competențele necesare desfăşurării eficiente a activităților de 
bază, adică a celor implicate în îndeplinirea obiectivelor şi funcţiilor specifice 
respectivei organizații. Pe această bază se elaborează politica de personal, 
vizând recrutarea, selecția, formarea şi integrarea profesională a membrilor, în 
funcţie de specificul fiecărui post de lucru. Corelativ, se elaborează strategiile şi 
acţiunile de gestionare previzională a carierelor, având ca scop , pe de o parte - 
fidelizarea angajaţilor, iar pe de altă parte asigurarea unei satisfacţii 
profesionale, materiale şi sociale a acestora — ambele fiind condiții esențiale 
pentru asigurarea unor performanţe organizaționale superioare. În continuare, 
vom prezenta cadrul conceptual aferent aspectelor menţionate mai sus, care țin 
de politica resurselor umane ale organizațiilor. 


Profesinnea reprezintă un ansamblu coerent de cunoştinţe, aptitudini, 
deprinderi şi abilități, care asigură desfăşurarea eficientă a unor anumite 
activităţi de ordin teoretic sau practic, tehnic, organizatoric sau administrativ. 
Este o formă de activitate specializată, de utilitate socială, prin care persoanele 
se valorizează şi se integrează social, punând în slujba societății capacitățile 
intelectuale şi fizice de care dispun, asigurându-şi astfel totodată şi mijloacele 
necesare subzistenței. Prin însuşirea şi exercitarea unei profesii, pe baza unor 
opțiuni vocaţionale, se atinge punctul superior al procesului de socializare şi 
integrare socială, dar şi de împlinire personală. 

Trebuie subliniat faptul că între profesia exercitată de o persoană şi profilul 
personalităţii acesteia există o strânsă condiționare reciprocă. Dacă a fost vorba 
de o alegere vocaţională a profesiei, aceasta s-a realizat pe baza conştientizării 
unor aptitudini, înclinații şi motivații personale; în timpul exercitării profesiei, 
aceasta va influența la rândul său personalitatea şi comportamentul celor în 
cauză, generând aşa-numita „transparență ocupaţională”. Cu alte cuvinte, 
observând modul de gândire, limbajul, preferinţele şi comportamentul cuiva, 
putem să deducem cu relativă acuratețe ce profesie are, şi în ce măsură aceasta 

s-a constituit ca o dimensiune definitorie a personalităţii sale. Totodată, se poate 
stabili şi în măsură persoana respectivă s-a valorizat prin profesia practicată. 

În etapa actuală, având drept caracteristică definitorie dezvoltarea explozivă 
a tehnologiilor neconvenţionale şi tranziența ocupațională, orientarea şi 
opţiunea profesională trebuie să se realizeze către categorii profesionale, având 
profiluri înrudite, şi nu către profesiuni foarte îngust specializate. Acest fapt 
permite o mai uşoară „migraţie profesională”, recalificare şi adaptare rapidă la 
noi profesii care apar în mai toate domeniile vieții sociale. 

Vocația profesională constituie o dimensiune importantă a personalității, 
precum şi un element esențial în alegerea unei profesii. Vocaţia reprezintă o 
formă de vectorizare a personalităţii, prin conştientizarea unor aptitudini şi 
înclinații, sustinute de un puternic fond axiologic, cognitiv, afectiv şi 
motivațional. În acest context, apare o atracție puternică pentru un anumit 
domeniu de activitate, asigurându-se astfel baza unor performanțe și satisfacţii 
profesionale superioare, dar şi pentru împlinirea şi valorizarea personalității în 
plan social. După cum sublinia C. Rădulescu-Motru, vocaţia este o sinteză de 
însuşi care obligă la manifestări personale, originale şi creatoare de valori. Cu 
alte cuvinte, este o structură instrumentală şi axiologică a personalității, care 
condiționează performanța şi excelența în orice domeniu de activitate, 
direcționând energiile psihofizice ale acesteia. 

Pentru o bună alegere vocațională a profesiei, este necesară o optimă 
concordanță între cerințele obiective ale sistemului socio-economic, profilul 
psihologic al profesiilor solicitate (profil  obiectivat sub forma 
psihoprofesiogramei), profilul personalității decidenților şi caracteristicile 
sistemului de orientare şcolară şi profesională a copiilor şi tinerilor. Pentru un 
sistem social performant, activitatea de orientare şcolară şi profesională trebuie 
să aibă un caracter strategic şi previzional, pe baza unei strânse colaborări între 
şcoală, asociaţiile profesionale, patronale şi nonguvernamentale. 


Identitatea vocaţională reprezintă o formă a identităţii sociale a persoanei, 
aceasta cristalizându-se în urma unor procese de auto-explorare şi explorare a 
mediului în urma cărora adolescentul şi adultul tânăr îşi conştientizează 
propriile interese, valori, abilităţi, competente pe de o parte şi preferința pentru 
anumite tipuri de activităţi, stiluri de muncă, de interacțiune şi medii de muncă 
pe de altă parte. O influenţă importantă asupra formării identității vocaționale o 
are prezența unui „mentor”, sau a unor modele exemplare cu care adolescentul 
se identifică, dar şi experienţele multiple şi variate de muncă şi învăţare ale 
acestuia, cu „întăririle” şi feed-back-urile asociate. 

Bazele psihologiei vocaţionale au fost puse încă de Parsons, Holland, 
Lofquist şi Dawis , potrivit cărora o persoană îşi alege o ocupație pentru a realiza 
congruența dintre caracteristicile personale şi cele ale profesiei respective, 
congruență ce devine o sursă de satisfacție, bunăstare, stabilitate, realizări 
personale şi valorizare socială. Pe această “bază teoretică, au fost elaborate 
instrumente de măsurare a gradului de congruență dintre interesele persoanei şi 
ocupațiile propuse de societate (de exemplu, binecunoscutul inventar de 
interese vocaţionale al lui Holland). Orientările moderne în acest domeniu 
consideră | a fiind rezultatul unui proces de decizie, 

pe baza analizei informațiilor existente şi a explorării mediului social și 
profesional accesibil adolescentului sau tânărului. Deci, | lua decizii 
corecte, o persoană trebuie să aibă acces la informație, să posede capacitati a de z 
„a o folosi în mod optim, dar şi să existe condiţii sociale și influenţe 
ihosociale favorizante. Una dintre teoriile asupra procesului de luare a 
eciziei în privința profesiei este cea propusă de Bell, Raifa şi Tversky, care 
descriu trei modele de luare a deciziei profesionale: a) modelul normativ — care 
precizează gradul în care aceste decizii ar trebui să fie raţionale; b) modelul 
descriptiv — în care se descriu şi explică modul în care oamenii aleg între 
diferite situaţii concrete din viața lor reală; c) modelul prescriptiv — care 
precizează paşii implicaţi în luarea unor decizii optime. 


9.5.2. Activitatea de asigurare şi gestionare a resurselor umane constă dintr-o 
serie de acțiuni coerente şi sistematice, prin care se asigură necesarul de 
personal în cadrul organizației, din punct de vedere cantitativ şi calitativ, în 
prezent şi în viitor, pe baza proiectelor de dezvoltare a acesteia. Aceste activităţi 
presupun următoarele acţiuni principale: 

Evaluarea situației privind personalul existent şi cel necesar, în prezent şi în 
raport cu proiectele de dezvoltare a organizaţiei. Acest demers presupune o 
bună cunoaştere a profesiilor necesare pentru desfăşurarea optimă a activității în 
organizație, delimitarea clară a funcțiilor şi responsabilităților fiecărui membru, 
precum şi necesitățile raportate la proiectele de dezvoltare sau restructurare. Pe 
această bază se procedează la planificarea resurselor umane ale organizaţiei, 
demers care , în opinia lui Walker (1980), implică trei dimensiuni: a) analiza 
condiţiilor externe, în situaţia în care resursele umane ale organizaţiei sunt 
furnizate de comunitatea locală; b) analiza condiţiilor interne ale organizaţiei, 
pentru a identifica şi evalua factorii care condiţionează nevoile viitoare de 
personal, din punct de vedere cantitativ şi calitativ; c) estimarea concretă a 
nevoilor de resurse umane, pe termen imediat, mediu şi lung. Schematic, aceste 
demersuri implică următoarele aspecte operaționale (schema 9.10): 


Analiza condițiilor externe: 

- identificarea factorilor economici, 
sociali, culturali şi politici specifici 
zonei de recrutare a personalului; 

- Analiza legislației şi tipului de gu- 
vernare/administrare locală; 

- Estimarea populaţiei şi a disponi- 
bilităţii forţei de muncă; 

- Evaluarea pieţii generale şi locale 
şi a competiţiei actuale şi viitoare. 


Analiza condițiilor interne: 

- Evaluarea situaţiei existente; 

- Estimarea dezvoltării organizaţiei; 

- Evaluarea efectelor programelor 
anterioare vizând personalul existent; 

- Stabilirea profilului competenţelor 
necesare viitoarelor locuri de muncă; 

- Stabilirea bugetelor, tipului de mana- 
gement şi tehnologiilor necesare; 

- Precizarea obiectivelor şi scopurilor. 


Estimarea necesarului de resurse umane: 
- Necesarul imediat, pe termen mediu şi lung; 
- Estimarea reducerilor de personal şi transferurilor; 
- Stabilirea nevoilor de angajare externă; 
- Stabilirea programelor de perfecţionare, şi recalificare. 


k— 

Recrutarea personalului reprezintă primul pas în acţiunea de asigurare a 
resurselor umane ale organizației. Avem în vedere următoarele aspecte ale 
acestui demers: 

a) o clară inventariere a necesităților profesionale ale organizaţiei, prin 
evidenţierea numărului de persoane pentru fiecare categorie de profesii, 
nivelurile calitative, de experiență, vârstă şi sex care se impun; 

b) particularizarea exigențelor generale, specifice diferitelor categorii de 
profesii necesare, prin evidenţierea setului de calităţi extra-profesionale, 
solicitate de particularitățile unor posturi (de conducere, proiectare, execuţie, 
coordonare, control, reprezentare, comunicare ş.a.); 

c) proiecția privind dezvoltarea organizaţiei pe etape, precum și eventuala 
cotă de fluctuaţie a personalului, pe categorii de profesiuni şi funcții; 

d) zonele sociale şi geografice din care ar putea fi recrutați candidații, ţinând 
cont de mijloacele de transport şi caracteristicile rezidenţiale ale zonei: 

e) mijloacele de informare a potenţialilor interesaţi, privind numărul de 
posturi disponibile, criteriile de selecție, nivelul de pregătire solicitat, sistemul 
de retribuire, perspective de dezvoltare personală în plan profesional ş.a. 

f) condiţiile fizice şi materiale în care se va desfăşura activitatea de selecţie a 
candidaților (perioadă propice, durată, locaţie, necesități materiale ş.a.). 

Pe baza observaţiile noastre, precum şi a unor studii de caz prezentate în 
literatura de specialitate, putem afirma că cele mai multe dintre eşecurile 
activităţilor de recrutare şi selecţie a personalului au avut drept cauze ignorarea 
parţială sau totală a unora dintre aspectele prezentate mai sus, fie în ceea ce 
priveşte strategia utilizată, fie a folosirii unor instrumente de selecție inadecvate. 


Selecţia profesională este activitatea prin care se asigură condiția de bază a 
unor performanțe profesionale ridicate, ca urmare a acţiunii de selectare dintre 
candidați a acelora care prezintă o optimă corelaţie între exigenţele profesionale 
ale locului de muncă, exprimate prin profesiogramă, şi competențele personale, 
calitățile psihice şi experiența candidaţilor (v. 31; 64; 263; 329). Pentru reuşita 
acestei acţiuni, trebuie să se aibă în vedere următoarele aspecte: 

a) O bază de recrutare suficient de largă, care să reprezinte cel puţin dublul 
numărului de posturi necesare. 

b) Seturi de psihoprofesiograme riguros elaborate, actualizate și adaptate la 
particularitățile diferitelor posturi şi locuri de muncă. 

c) O foarte bună pregătire şi experiență profesională a grupului de psihologi 
şi specialişti care fac parte din comisia de selecție a candidaților. 

d) Un set riguros de criterii de evaluare, ierarhizate în funcţie de ponderea 
diferitelor calități şi caracteristici personale în prognoza performanțială. 

e) Desfăşurarea activităţii de selecţie în cinci faze succesive: 1) studierea 
CV-ului (eventual, a dosarului profesional); 2) aplicarea probelor psihologice şi 
aptitudinale specifice diferitelor categorii de posturi (constând din teste, 
chestionare, probe la aparate etc.); 3) un interviu individual cu candidaţii, 
condus pe baza unui plan bine structurat, în care fiecare membru al comisiei să 
facă evaluări pentru fiecare aspect avut în vedere (prezenţă fizică, capacități de 
comunicare, promptitudinea reacţiilor verbale, originalitatea răspunsurilor ş.a.); 
4) o perioadă determinată de probă, în care candidaţii selecționați să funcţioneze 

sub supraveghere discretă la locurile de muncă pentru care au optat; 5) 
definitivarea formelor de angajare, cu precizarea exactă a condiţiilor 
contractuale, eventual diferențiate în funcţie de rezultate obţinute de candidați. 

f) O tratare deosebit de atentă a candidaților respinşi, cu păstrarea unor punți 
de legătură cu aceștia, în vederea unor eventuale selecții ulterioare; dar şi pentru 
a promova indirect prin aceştia o bună impresie despre organizaţia respectivă. 


Referindu-ne la demersurile mai sus enumerate, câteva aspecte prezintă o 
importanță aparte, şi anume: a) stabilirea profilului psihologic pentru fiecare loc 
de muncă, adică întocmirea unei psihoprofesiograme riguroase, pe baza unei 
bune cunoaşteri a specificului fiecărei profesii definită în termeni generali, dar şi 
a particularităților pe care le implică fiecare loc de muncă; b) stabilirea 
criteriilor de performanţă pentru fiecare loc de muncă; c) alegerea predictorilor, 
adică identificarea acelor calităţi şi caracteristici individuale apreciate ca având 
cea mai mare pondere în condiţionarea unor performanţe superioare, conform 
criteriilor stabilite anterior; d) alegerea probelor psihologice şi practice cu cea 
mai mare relevanță în raport cu predictorii stabiliți (v. şi . 

În ceea ce priveşte stabilirea criteriilor de performanţă profesională, este 
foarte utilă sinteza realizată de Robertson şi Smith (2001) şi adaptată de noi: 


Criterii generale de performanță: Criterii specifice de performanță: 

- Cunoaşterea atribuţiilor - Stăpânirea tehnicității 

- Cantitatea şi calitatea produselor - Persistenţa în fața obstacolelor 

- Eficienţa costurilor şi respectarea - Prezenţa şi capacitatea de efort 
termenelor şi regulilor - Flexibilitatea programului 

- Nevoia de supervizare/control - Creativitatea specifică sarcinii 

- Competenţă interpersonală, de co- - Comportamente pozitive în afara 
municare şi administrativă sarcinilor profesionale 

- Calităţi aferente leadership-ului - Neutilizarea medicamentelor 

- Impactul interpersonal - Capacităţi de negociere 


Perfecționarea şi integrarea socio-profesională a personalului constituie o 
preocupare permanentă a organizaţiilor moderne. Dezvoltarea vertiginoasă a 
tehnologiilor, dinamica accelerată a vieţii sociale şi economice, schimbarea 
condiţiilor concurențiale şi de piaţă — toate acestea impun acţiuni sistematice de 
perfecționare profesională şi psihosocială în toate compartimentele de activitate 
ale organizaţiilor. Activitatea de perfecţionare şi integrare socio-profesională 
trebuie să vizeze următoarele aspecte: 

a) Informarea continuă a membrilor asupra evoluţiilor tehnice, tehnologice, 
economice şi sociale, pe plan internațional, național și local, ceea ce poate duce 
la apariția unor sugestii sau iniţiative creatoare în rândul membrilor. 

b) Organizarea periodică de cursuri de perfecţionare, vizând atât 
competențele profesionale, cât şi cele interpersonale şi socio-umane. 

c) Desfășurarea de activități extraprofesionale care să permită o mai bună 
cunoaștere interpersonală a membrilor, creşterea coeziunii organizaționale, 
promovarea unei imagini pozitive a organizaţiei în exterior şi realizarea unor 
legături interdepartamentale şi interorganizaţionale. 

d) Adoptarea prin discuţii libere a unui sistem de recompense şi promovări 
absolut transparent, care să fie strict respectat la toate nivelurile 

9.5.3. Cariera profesională. 

Conceptul de „carieră profesională” deţine un rol central în cadrul teoriilor 
actuale privind organizațiile, deoarece exprimă relația dinamică dintre nevoile 
de dezvoltare şi performanţă ale organizațiilor - pe de o parte, şi trebuințele, 
aspiraţiile şi motivațiile profunde de valorizare ale membrilor acestora — pe de 
altă parte. Cariera marchează decisiv destinul social al oricărei persoane, 
exprimând nivelul realizării sale profesionale și psihosociale. 

Definiţia carierei. În literatura de specialitate vom întâlni o multitudine de 
definiţii ale carierei, dar care pot fi sintetizate prin următoarea formulare 
generală: cariera reprezintă o succesiuni evolutivă de activităţi profesionale sau 
sociale, aferente poziţiilor deținute de o persoană de-a lungul vieții sale active; 
poziții susținute şi condiționate de valori, cunoştinţe, motivații şi experienţă 
personală, dar şi de contextul social, economic, politic, cultural şi 
organizațional în care evoluează. 

Detaliind implicaţiile acestei definiţii, vom sublinia faptul că orice carieră 
este rezultatul intercondiționării a cel puţin trei categorii de factori: 

a) factori psihoindividuali, ţinând de aptitudini, înclinații, motivații, vocaţie, 
cunoştinţe acumulate şi abilități câştigate, susținute şi structurate de un set 
axiologic specific fiecărei persoane; 

b) factori psihosociali, constând din influenţele formative ale grupurilor de 
apartenență şi de referință, precum şi din modelele de reuşită profesională şi 
socială oferite de mediul social imediat; 

c) factori macrosociali contextuali, de ordin economic, politic, cultural şi 
organizațional, care oferă fondul fiecărei evoluţii personale. 


Formarea şi evoluţia carierei sunt strâns condiţionate de o structură 
importantă a personalităţii, aceea a identității vocaţionale: adică a identităţii de 
sine centrată pe dimensiunea profesiei şi a carierei, ambele susţinute de 
motivații şi valori specifice. Conform studiilor lui E. Super, valorile au un rol 
major în dezvoltarea carierei, în special cele legate de muncă şi reuşită socială. 
După cum s-a arătat, valorile generale pot fi definite ca scopuri dezirabile, trans- 
situaționale, care au statutul unor principii care ghidează viaţa oamenilor. În 
acest sens, valorile muncii, sunt expresia modului cum se particularizează 
valorile generale în contextul activității profesionale. 


Alegerea carierei, sub influența factorilor menţionaţi mai sus, se poate face 
în următoarele moduri principale: 

1. Alegerea vocațională, bazată pe autocunoaştere, motivații şi înclinații 
către o anumită formă de activitate, prin care adolescentul sau tânărul are 
credinţa că se poate actualiza şi valoriza superior. Această formă de opţiune are 
la bază un set de valori generale şi ale muncii, o puternică motivaţie intrinsecă 
şi aspirații profesionale înalte. Este varianta care conduce de regulă la creaţie şi 
obținerea unor performanţe profesionale şi sociale înalte. 

2. Alegerea instrumentală, în care profesiunea este văzută ca un mijloc de a 
obţine avantaje materiale sau de statut, fără să existe un real fond vocaţional; în 
acest caz, este vorba de o opţiune deliberată pe baza unei motivații predominant 
extrinseci, fără conotaţii axiologice reale, în afara de cele de ordin material. 

3. Alegerea fortuită, în care contextul şi întâmplarea sunt cele care determină 
alegerea unei cariere, fără o bază cognitivă reală, atât în ceea ce priveşte 
autocunoaşterea propriilor aptitudini, cât şi caracteristicile profesiei alese. De 
cele mai multe ori, această formă de opțiune profesională are rezultate relativ 
negative, deşi există cazuri cu totul aleatoare în care se descoperă pe parcurs 
compatibilităţi între cerinţele specifice profesiei (psihoprofesiograma) şi profilul 
aptitudinal şi motivaţional al persoanei (psihograma). 

4. Alegerea impusă, în care decizia privind profesia aparține altcuiva decât 
celui în cauză: părinţi, tutori, specificul zonei rezidenţiale ş.a. Neexistând nicio 
formă de implicare personală, singura formă de motivaţie care susține efortul 
profesional este de natură extrinsecă, de ordin material. 

În ceea ce priveşte alegerea vocațională a carierei, singura care este 
dezirabilă pentru filosofia organizațională contemporană, aceasta implică 
prezentarea unor noțiuni adiacente, cum sunt cele de identitate vocaţională, 
explorarea carierei, gestionarea previzională a carierei ş.a. 


Identitatea vocațională, care stă la baza formării şi evoluţiei carierei, şi care 
este una dintre dimensiunile identităţii sociale a persoanei, se constituie în timp, 
prin parcurgerea mai multor etape. 

Astfel, în concepţia lui Super (1980), influențele externe și combinarea 
diferitelor roluri în viața unei persoane pot determina mișcarea acesteia în 
diferite direcţii de-a lungul stadiilor de dezvoltare socială şi profesională. 
Rolurile pot interacţiona între ele şi pot susține, compensa sau completa 
evenimentele din plan ocupaţional, pot fi neutre sau pot, atunci când intră în 
conflict, să submineze planurile şi deciziile legate de carieră ale unei persoane. 
În fiecare dintre stadii, persoana este pusă în fața unor sarcini ocupaţionale care 


trebuie îndeplinite dacă se doreşte trecerea spre stadiul următor. Aceste etape 


sunt următoarele: 
Cristalizarea preferințelor legate de carieră (14-18 ani) : Dezvoltarea şi 
planificare unui scop vocațional experimental, bazat în principal pe informaţii 
din mediul înconjurător şi pe modelele de rol. Anii de sfârşit ai acestei perioade 
sunt mult mai focalizaţi pe un scop definit. 
Specificarea preferințelor legate de carieră (18-21 ani): Scopurile vocaţionale 
devin ferme şi se trece la acţiune în sensul îndeplinirii acestora. 
Implementarea preferinţei pentru carieră (21-24): Obţinerea pregătirii 
profesionale necesare, dar şi a educaţiei generale pentru îndeplinirea scopurilor 
propuse şi angajarea într-un domeniu profesional relevant. 
Stabilizarea carierei (25-35 ani ): Activitate efectivă în respectivul domeniu 
profesional, care va conduce la confirmarea sau schimbarea carierei. 
Consolidarea statutului şi avansarea (peste 35 de ani) : Avansarea în carieră, pe 
fondul consolidării statutului profesional şi social. 

Pe baza unei abordări complementare, Ginsberg (1980) consideră că procesul 
formulării opţiunilor profesionale implică trei stadii şi anume: 

1. Stadiul fantezist (3-10 ani) — în care copilul se identifică cu diverse 
persoane semnificative din mediul său familial sau școlar, inclusiv în planul 
ocupaţiilor, aşa cum le poate percepe la acest nivel de dezvoltare; apar mai 

multe preferințe vocaţionale, pe care copilul le exprimă prin joc, imitând 
comportamente concrete observate. Este un stadiu important în ceea ce priveşte 
dezvoltarea vocaţională, deoarece exersează și întăreşte dorința copilului de a 
avea o ocupaţie când va creşte și îl pregăteşte psihologic pentru luarea deciziilor 
în acest domeniu. Odată cu înaintarea în vârstă, aceste preferințe se diferenţiază, 
în mare parte şi datorită influenței şcolii, care îl face pe copil să îşi înţeleagă 
aptitudinile, preferințele şi valorile proprii. 

2. Stadiul alegerii bazate pe interese (11-16/17 ani) — debutul adolescenţei 
ar trebui să însemne şi debutul comportamentului de tip explorator în ceea 
ce priveşte propriile interese vocaţionale; adolescenții experimentează 
activități diverse şi încep să înțeleagă relaţia dintre interese şi aptitudini 
precum şi necesitatea de a tine seama de aceasta în alegerile educaţionale şi 
profesionale. Adesea apar pendulări între diferite alegeri care pot fi pe rând 
adoptate sau abandonate iar interesele pot să nu corespundă întotdeauna 
aptitudinilor proprii, ci mai degrabă aspirațiilor generale de viață care se 
dezvoltă mai intens în această perioadă. 

3. Stadiul realist (18-25 ani) -— când identitatea  vocaţională se 
cristalizează şi se particularizează prin pregătirea profesională; apare o 
viziune de ansamblu asupra factorilor care influențează alegerea traseului 
educaţional şi profesional iar deciziile sunt mult mai pragmatice şi mai 
realiste. Pot apare şi subidentităţile profesionale şi socio-culturale, cu roluri 
şi statusuri asociate, care presupun cunoştinţe, aptitudini şi abilităţi adecvate. 


Explorarea carierei. Evoluţia carierei implică deseori şi un proces adiacent, 
acela al explorării oportunităţilor sociale și profesionale, având ca scop 
avansarea în carieră, chiar dacă poate fi vorba de schimbarea cursului şi 
conţinutului acesteia. În acest sens, se caută informaţii noi care pot conduce la 
rezolvarea unor probleme ale unui anumit moment profesional, sau se caută noi 
domenii de activitate, pe baza unei mai bune cunoaşteri de sine şi eventuala 
relevare a noi aptitudini şi abilităţi. Este un proces numit adesea „de explorare a 
carierei”, care poate dura chiar întreaga viaţă, ca urmare a procesului mai larg 
de învățare, adaptare la schimbare şi dezvoltare personală. 

Din această perspectivă, explorarea carierei apare ca un proces psihologic 
continuu, implicând căutarea de informaţii, testarea unor noi ipoteze despre sine 
şi despre mediul social şi profesional, sau reinterpretarea şi valorizarea unor 
experiențe anterioare. Proces care are ca rezultat creşterea nivelului de 
autocunoaştere şi a conştiinţei de sine şi mediu. 

În literatura de specialitate vom întâlni diferite concepții asupra conţinutului 
procesului de explorare a carierei, ce cele mai multe ori având un caracter 
complementar. Astfel, Taveira (2003) identifică patru concepții principale 
asupra explorării carierei, fiecare având implicaţii practice directe - şi anume: 

1. Explorarea carierei este văzută ca un comportament de căutare a 
informaţiilor şi opiniilor avizate aferente unor profesii şi activităţi, sau de 
rezolvarea problemelor legate de carieră. Este modalitatea de a identifica un 
spaţiu profesional virtual, în care informaţia este decisivă pentru formularea 
unei preferinţe profesionale, fiind specifică unei faze evolutive inițiale. 

2. O a doua abordare consideră procesul de explorare ca fiind o parte a 
aceluia mai larg, de luare a deciziei în privinţa carierei, implicând identificarea 
şi evaluarea opțiunilor precum şi comportamente de căutare a informației. 

3. A treia abordare îşi are originea în teoriile normative cu privire la carieră 
şi consideră explorarea carierei ca fiind un stadiu de sine stătător, de importanță 
majoră, un stadiu ce se derulează în adolescenţă, având ca sarcină principală 
cristalizarea, alegerea şi implementarea unei alegeri ocupaţionale. 

4. Cea de-a patra abordare, cea modernă, consideră că explorarea carierei se 
derulează de-a lungul întregii vieţi însoţind învăţarea şi dezvoltarea în carieră. 
Abordarea modernă descrie explorarea carierei ca pe un proces psihologic în 
care au loc acțiuni complexe de căutare a informaţiei, testări ale ipotezelor cu 
privire la sine şi la mediu, interpretarea şi recrearea experienţelor trecute și 
prezente, proiectarea în viitor. 

După cum remarca autorul citat, explorarea de sine şi explorarea mediului 
sunt două procese aflate în strânsă conexiune şi de aceea sunt considerate ca 
fiind dimensiuni ale aceluiaşi concept: explorarea carierei. Ceea ce face 
diferența între acest concept şi cel de explorare identitară generală este natura 
scopurilor exploratorii şi nu conţinutul sau contextul activității. Explorarea 
carierei înseamnă prezența unor comportamente orientate spre scopuri; simpla 
căutare a informaţiei sau auto-evaluarea nu înseamnă că persoana se află în 
explorare. În ceea ce priveşte vârsta, Taveira consideră că adolescenţii mai în 
vârstă şi adulţii tineri sunt mult mai angrenaţi în comportamente de explorare a 
sinelui şi a mediului, aspect care trebuie avut îb vedere de către responsabilii 
recrutării resurselor umane. 


În urma unor studii sistematice, Taveira (2003) identifică patru profile 
distincte, care reflectă relaţia dintre explorarea carierei, identitatea vocaţională 
şi indecizia legată de carieră, şi anume: 

1. Explorare încrezătoare: identitate dobândită / indecizie scăzută. 
Adolescenţii care se regăsesc în această categorie au aşteptări pozitive legate 
de lumea muncii cred, în valoare instrumentală a explorării, se implică 
sistematic şi la un nivel înalt în explorare, au adunat o cantitate mare de 
informaţii cu privire la ocupaţii şi au o stare de satisfacţie în legătură cu 
aceasta. Nivelul lor de stres legat de viitoarea carieră este cel mai scăzut, atât în 
ceea ce priveşte activitățile exploratorii, cât şi luarea deciziilor. Acest tip de 
profil indică o configuraţie favorabilă explorării carierei, datorită credințelor şi 
reacțiilor pozitive față de procesul de explorare în general și a carierei în 
particular. Grupa de vârstă inclusă în acest profil: 16-22 ani, de ambele sexe. 

2. Explorare anxioasă: moratoriu şi forcludere-moratoriu / indecizie 
crescută. Adolescenţii incluşi în acest clustere au cele mai puternice credințe 
legate de procesul de explorare şi sunt profund implicaţi în explorarea 
sistematică şi intenţionată a alternativelor privind cariera şi mai ales în auto- 
explorare. Ei au o stare de satisfacţie legată de informaţiile pe care le-au adunat 
cu privire la carieră în urma procesului de explorare dar manifestă un nivel 
crescut de stres în legătură cu activităţile exploratorii şi cu luarea deciziilor în 
domeniu. Această categorie include majoritatea adolescenților cu vârsta 
cuprinsă între 13 şi 14 ani, de ambele sexe. 

3. Explorare orientată de gen: moratoriu / nivel de indecizie foarte înalt. 
Adolescenţii iricluşi în acest profil au cele mai negative credințe legate de 

lumea muncii, în ciuda faptului că sunt conştienţi de importanța stabilirii 
preferințelor ocupaţionale şi a procesului de explorare. Ei manifestă nivele 
scăzute de activare a explorării de sine şi a mediului, raportează satisfacție 
scăzută în ceea ce priveşte obținerea de informaţii despre carieră şi nivel 
crescut de stres legat de activităţile de explorare şi de luare a deciziilor. În acest 
cluster s-au înscris majoritatea fetelor din grupul de studiu cu vârste cuprinse 
între 13-14 ani şi 16- 17 ani. În ceea ce priveşte identitatea vocaţională, 
adolescentele incluse în acest grup se situau în moratoriu sau identitate difuză: 
absența angajamentelor privitoare la carieră sau dificultatea stabilirii ferme a 
unor asemenea angajamente. Indecizia vocaţională atinge cel mai înalt nivel iar 
aşteptările de la piaţa muncii au un nivel foarte scăzut. Acești adolescenți 
acordă o mare importanță procesului de explorare şi de stabilire a țelurilor 
pentru carieră, dar sunt puţin capabili să îşi activeze comportamentele 
exploratorii. Manifestă insatisfacţie crescută legată de informaţia despre 
posibilele alternative ocupaţionale, precum şi nivele ridicare de anxietate şi 
indecizie cu privire la activităţile de explorare şi de luare a deciziilor. Taveira 
enunță ipoteza conform căreia calitatea procesului de explorare a carierei la 
aceşti adolescenți a suferit influențe negative din partea unor factori de natură 
social-cognitivă legaţi de gen. 

4. Explorare amânată: difuziune şi forcludere-difuziune / indecizie 
scăzută. Caracteristicile acestui profil sunt: credințe negative legate de 
explorarea carierei, proces de explorare dezactivat, în special cel de explorare a 
mediului, nivele scăzute de stres legat de explorare. În acest cluster s-au înscris 
marea majoritate a băieţilor cu vârsta cuprinsă între 13-14 ani. Acest profil 
include adolescenţi cu scoruri mari la identitate difuză şi forcludere sau cu 
scoruri mici la identitate dobândită şi moratoriu. Ei obțin scoruri scăzute la 
indecizie şi la toate dimensiunile corelate cu explorarea carierei. Modul de 
rezolvare a chestiunilor legate de identitatea vocaţională este unul foarte pasiv 
iar motivaţia pentru explorare şi planificare a carierei este scăzută. Majoritatea 
adolescenților incluşi în acest cluster erau elevi de clasa a noua şi mai mici, în 
general de sex masculin. 


După cum se observă pe baza celor arătate mai sus, procesul explorării 
carierei poate fi deosebit de complex, însă în cadrul acestuia pot fi identificate 
trei faze principale, operaționalizate în cadrul modelului PIC (Prescreening, In- 
depth exploration, Choice), frecvent folosit în practică : 

a). Prescanarea potenţialelor alternative printr-o căutare sistematică care se 
bazează pe preferințele individuale; rezultatul prescanării este un set relativ 
restrâns de alternative considerate promițătoare. Prescanarea este un proces 
care se realizează de regulă în cinci paşi : 1). selectarea aspectelor relevante din 
lista iniţială a potențialelor alternative; 2). ordonarea aspectelor în funcție de 
importanță; 3) definirea gradului de acceptabilitate pentru cele mai importante 
aspecte ale alternativelor; 4) compararea scalei individuale de acceptabilitate 
pentru alternativele luate în considerare şi caracteristicile acestora, precum şi 
eliminarea alternativelor incompatibile; 5) dacă lista ocupaţiilor rămase este 
prea lungă se revine la primul pas; dacă nu, se trece la analiza senzitivă, care 
presupune verificarea sensibilităţii alternativelor rămase la posibilele schimbări 
în preferințe, rezultatul fiind lista alternativelor promițătoare. Multe dintre 
deciziile eronate privind cariera provin dintr-o scanare incompletă sau 
inadecvată a câmpului de oferte profesionale. 

b). Explorarea în adâncime a alternativelor promițătoare, inclusiv a 
posibilităților de a le actualiza; ca rezultat se obțin câteva alternative considerate 
cele mai potrivite. Explorarea în adâncime se poate desfăşura conform 
următoarei scheme logice, în care se caută răspunsurile adecvate la o serie de 
întrebări: 1) Din seria de alternative promițătoare, care mi se potriveşte mai 
bine, în ceea ce priveşte interesele, aspiraţiile şi aptitudinile mele? 2) Care este 
gradul de compatibilitate cu preferințele mele actuale şi de perspectivă? 3) 
Deţin mijloacele concrete de a-mi obiectiva preferința? 4) Care sunt 
perspectivele profesionale şi sociale în respectivul domeniu? Există elemente 
care ar putea afecta negativ sau contracara alegerea făcută? Pe baza unei analize 
de acest gen, se poate stabili un evantai şi mai restrâns de opțiuni considerate 
favorabile, în contextul dat. 

c). Alegerea celei mai potrivite alternative, bazată pe analiza realizată la 
punctul anterior. Scopul acestei etape este de a alege cea mai potrivită carieră 
luând în considerare aspiraţiile, interesele, înclinațiile şi capacitățile reale ale 
unei persoane, precum şi şi de a selecționa variante de rezervă. Este momentul 
implicării totale în acţiuni care să conducă la realizarea optimă a variantei alese, 
păstrând însă deschis interesul şi pentru variantele de rezervă. 

Teoriile şi tipologia carierelor. Complementar problematicii referitoare la 
definirea carierei şi a noțiunilor adiacente, precum şi a identificării proceselor 
care conduc.la formularea opțiunilor profesionale, este aceea a tipurilor generice 
de profesiuni și activități profesionale. Vom prezenta două dintre teoriile şi 
tipologiile aferente acestora, pe care le considerăm a avea cea mai mare 
relevanţă pentru practica organizațională. 

A). Tipologia carierelor propusă de J. Holland, care are la bază ideea că 
fiecare domeniu principal de activitate solicită un profil specific al 
personalităţii; iar persoanele — la rândul lor — aleg acele domenii în care „se 
regăsesc”, prin existența unei compatibilități între exigenţele profesionale şi 
profilul personalităţii lor. În consecinţă, tipurile de cariere propuse de autor au 
la bază de fapt profilurile generice ale personalității celor implicaţi în 
construirea unei cariere de vocaţie, şi anume : 

1) Zipul realist : caracterizat prin înclinații şi aptitudini pentru 
activităţile practice, de ordin tehnic, mecanic sau constructiv, în care 
interesele de ordin cognitiv sau teoretic sunt relativ slab reprezentate. 
Persoanele din această categorie u o dexteritate deosebită în activitățile 
practice cu diferite obiecte, mecanisme sau instalaţii, desfăşurate într-un 
mediu ordonat, fără solicitări de ordin creativ sau interpretativ. De multe 
ori aceste persoane sunt mai puţin sociabile, retrase sau timide, relativ 
conformiste, însă cu interese materiale bine conturate. Preferă activitățile 
social-educative şi practic-aplicative. 

2) Tipul convenţional : se remarcă printr-un spirit ordonat şi 
conformist, cu un spirit critic accentuat în ceea ce priveşte rezultatele 
activității, preferând activităţile practice într-un mediu stabil şi lipsit de 
riscuri, neprevăzut şi care să solicite iniţiative ; pun accentul pe ordine şi 

stabilitate, fiind sociabile şi cu tendințe sumisive. Performanţele cele mai 

bune sunt obţinute în activităţi algoritmizate şi repetitive, care necesită 
calcule, sistematizări, ordonări , în afara unui mediu competiţional 
deosebit;. Preferă activităţi în domeniul economico-financiar şi 
administrativ, evitând domeniile artistice sau slab structurate. 

3) Tipul social : se caracterizează prin interese deosebite pentru 
domeniile care implică relaţii interpersonale intense, fiind persoane 
sociabile, empatice, autonome, cu deosebite capacități de comunicare şi 
influențare a celor din jur. Preferă mediile de lucru informale, slab 
structurate normativ şi fără un control prea riguros. Preferă activităţi care 
solicită implicare emoţională, relaţionare socială intensă, implicare 
interpersonală şi altruism. Le sunt potrivite activităţile de consiliere, 
conducere, marketing, asistenţă socială sau terapeutică. 

4) Tipul artistic : se evidenţiază prin intuiţie, imaginaţie, fantezie 
creatoare, sensibilitate emoțională şi spirit nonconformist. Persoanele din 
această categorie au o mare capacitate de transfigurare a realității, prin 
relevarea aspectelor inedite şi de subtilitate, sugerând interpretări care 
transcende  banalul şi cotidianul  cenuşiu. Preferă activitățile 
nesistematizate, nealgoritmizate, care solicită imaginație, intuiție şi 
independență. Sunt persoane introiective, cu un fond emoțional foarte 
bogat, care preferă relațiile interpersonale directe, însă fără simț practic 
şi organizatoric. Sunt indicate activitățile din domeniul lingvistic-literar, 
artistic, modă, design, publicitate şi mass-media. 

5) Tipul întreprinzător : îi este caracteristică înclinația către acțiune şi 
inovare, în scopul obţinerii unor avantaje sau rezultate concrete, chiar în 
condiţii de competitivitate şi riscuri previzibile. Sunt persoane 
independente, cu capacități de decizie promptă, intuiţie practică şi 
economică, precum şi cu disponibilităţi de relaționare eficientă, 
direcţionată preponderent în sensul obținerii unor avantaje personale; 
sunt persoane optimiste, cu încredere în forțele proprii, dar şi în șansa 
celor ce acționează — în dauna unor atitudini dubitative şi de evitare a 
riscului. Preferă poziţiile de conducere şi acţiunile directe, manifestând 
puternice nevoi de autovalorizare şi recunoaştere socială. Sunt indicate 
activităţile care solicită calităţi de iniţiator, conducător, organizator și 
coordonator, care implică capacităţi de decizie şi asumare a riscului. 

6) Tipul investigativ : se remarcă prin spirit analitic şi independent, 
originalitate în gândire, înclinații spre cunoaşterea şi interpretarea 
nuanţată a situaţiilor şi evenimentelor cu care se confruntă, însă fără 
spirit practic-aplicativ. Nu suportă activităţile stereotipe şi interpretările 
simpliste ale realității, având tendința de a problematiza excesiv, pe 
fondul unor interese de relaţionare socială relativ reduse. Sunt indicate 
activităţile de consultanţă, cercetare şi dezvoltare (v. şi P. Craiovan, 84). 

B) Teoria ancorelor, elaborată de E. Schein, are la bază teza conform căreia 
alegerea şi dezvoltarea unei cariere profesionale sunt rezultatul unui proces de 
autoevaluare motivaţională şi sincronizare între condiţiile socio-economice şi 
psihosociale oferite de o anumită carieră, şi vectorii motivaţionali, aptitudinali şi 
de personalitate ai celor ce optează pentru respectiva carieră. Ancora 
profesională fixează, stabilizează şi dinamizează persoana într-un anumit 
domeniu de activitate, în care se simte valorizată şi securizată social. Autorul 
menționat identifică opt tipuri de ancore ale carierei, după cum urmează: 

1). Ancora securitate-stabilitate : este caracteristică persoanelor conformiste 
şi tradiționaliste, care acordă o mare importanță securității şi stabilității 
profesionale pe termen lung, în cadrul aceleiaşi organizații; în consecință, 
acestea adoptă şi promovează strict valorile şi normele organizaţiei respective. 
Persoanele bazate pe această ancoră preferă un cadru normativ de retribuţie, 
promovare şi pensionare foarte riguros şi previzibil, în care să prevaleze 
criteriul vechimii şi loialității față de organizație. Având în vedere tendințele 
actuale manifestate în politica de personal a organizaţiilor, în care se pune 
accentul pe schimbare, flexibilitate profesională şi autogestionarea previzională 
a carierei, această ancoră ridică unele probleme de management a resurselor 
umane, în care criteriile de stabilitate şi siguranță nu mai au un loc central. 

2) Ancora autonomie-independenţă : constă în a acorda o valoare prioritară 
libertăţii de acțiune, în sensul exploatării oricărei oportunităţi în stil şi ritm 
personal, fără constrângeri şi direcţionări din partea unor factori externi. Aici se 
preferă angajamente circumstanţiale, pe termen relativ scurt, în care beneficiile 
să fie direct proporţionale cu performanţele obţinute personal, recunoscute 
explicit de colegi şi superiori, fără condiţionări de ordin normativ sau 
colectivist. Domeniile cele mai adecvate acestui stil sunt cele artistice, 
academice, microeconomice, liber-profesionale, proiecte şi servicii la cerere sau 
activități în mass-media. 

3) Ancora competență  tehnico-funcţională : în acest caz, vectorii 
motivaționali sunt legați de conţinutul intrinsec al muncii şi de satisfacția 
generată de îndeplinirea îndatoririlor şi funcţiilor statutare. Specializarea 
diversificată şi continuă, exigența profesională şi autocontrolul calitativ, 
dobândirea de experiență, recunoaşterea competenţei şi învăţarea continuă sunt 
valorile dominante în cazul persoanelor ghidate de această ancoră. Se preferă 
acordarea stimulentelor în funcţie de performanţe şi de statutul profesional 
individual. Domeniile de activitate indicate sunt cele din cercetare, 
antreprenoriat, conducere de proiecte, consiliere etc. 

4) Ancora competență managerială generală: vectorul  motivaţional 
dominant este legat de dorinţe de a conduce, coordona şi controla, pe baza unei 
competențe manageriale recunoscute. Având o orientară profesională mai 
superficială în domeniile strict tehnice, persoanele din această categorie au 
interesul orientat spre coordonarea activității grupurilor şi organizaţiilor pe 
criterii obiective de eficienţă şi recunoaştere socială. Sunt persoane energice, cu 
o mare capacitate de analiză a situaţiilor complexe şi de luare a unor decizii cu 
asumarea de responsabilități. Sun indicate activitățile de conducere şi de iniţiere 
a unor proiecte, identificându-se deseori cu organizația şi succesele acesteia. 

5) Ancora creativităţii tehnice şi antreprenoriale : constă într-o puternică 
motivaţie pentru iniţiativă şi creativitate, obiectivate în realizări tehnice, sisteme 
organizaționale sau proiecte personale de orice fel. Aici vom întâlni persoanele 
cu inițiativă, care şi-au demarat propriile lor afaceri, sau s-au implicat în diferite 
activități care presupun inițiativă şi creativitate, chiar dacă aceste activităţi se 
desfăşoară în cadrul unor organizaţii deja constituite; caz în care solicită 
libertatea de acţiune şi recunoaşterea contribuţiilor personale. Sunt persoane 
recomandate în activităţile de cercetare şi proiectare tehnică sau organizațională. 

6) Ancora „stil de viaţă” : este expresia integrării carierei în concepția 
generală despre viață a persoanei, realizându-se astfel o armonizare a vieții 
private cu viaţa profesională. Acest mod de a percepe cariera presupune o 
integrare a valorilor sociale, familiale, personale şi profesionale într-un sistem 
axiologic coerent, care să orienteze în mod flexibil întreaga concepție de viaţă şi 
de muncă a persoanei. Raportarea la organizaţie se face în termeni noi, în care 
membrii sunt mai independenți, având la dispoziție mai multe opțiuni, iar 
„organizaţia mai atentă să-și păstreze angajaţii cei mai valoroşi. 

7) Ancora umanist-altruisă : are ca element definitoriu dorința persoanei ca 
prin activitatea sa să servească o anumită cauză implicând adeziuni axiologice 
înalte. Cariera nu este ghidată în primul rând o anumită competenţă specializată, 
ci de şansa ca prin activitatea sa persoana să realizeze obiective umaniste, 
implicând altruism, protecţia celor defavorizaţi, protecția naturii, promovarea 
principiilor democratice şi de integrare culturală etc. 

8) Ancora „provocare pură” : constă în dorinţa persoanei de a se confrunta 
cu limitele sale, pe baza credinţei că prin voinţă şi talent poate realiza orice îşi 
propune. În consecință, va căuta permanente provocări și competiții, viața de 
rutină fiindu-i de neacceptat. Se caută activități deosebite prin noutatea, 
dificultatea și solicitările pe care le implică, acestea fiind văzute ca modalități 
de autorealizare şi valorizare socială. Cariera este văzută ca o aventură. 

C). Tipologia orientărilor în carieră, propusă de W. Driver, având la bază 
dinamica şi modul de realizării carierei în timp. Sunt identificate patru tipuri de 
orientare în carieră, având drept criteriu dinamica acesteia. Acestea sunt: 


1). Orientarea tranzitorie : în care au loc schimbări frecvente ale activităţilor 
profesionale, urmărindu-se beneficii materiale cât mai mari, provocări 
profesionale noi, dorința de varietate sau condiţii de muncă satisfăcătoare. 
Persoanele din această categorie sunt fie cele care au dificultăți de adaptare 
socială şi profesională, fie cele care simt nevoia de schimbare ca o modalitate de 
a se împlini şi de a găsi noi oportunități sociale şi profesionale. Ancora 
specifică acestei orientări este cea a autonomiei-independenţei. 

2). Orientarea homeostatică : care presupune o angajare profesională pe 
termen lung, evitarea schimbărilor şi incertitudinilor aduse de schimbarea 
locului de muncă. Se caută o stabilitate a locului de muncă, criterii clare de 
promovare, relaţii interpersonale pozitive şi stabile, precum şi un climat 
organizațional compatibil cu valorile morale, religioase şi familiale ale 
persoanei. Persoanele din această categorie au o puternică nevoie de stabilitate 
socială, prin evitarea oricărei incertitudini existenţiale. Ancora specifică este cea 
a stabilităţii şi cea tehnico-funcţională. 

3) Orientarea spiralată : constă dintr-un proces ciclic, în care la perioade 
relativ regulate (5-10 ani) intervin schimbări majore în orientarea carierei. 
Fiecare ciclu presupune o evoluţie profesională relativ constantă, atingându-se 
un anumit prag de competenţă şi împlinire „locală”, după care intervine o nouă 
opțiune profesională şi chiar rezidenţială, în care procesul se repetă. Ancora 
specifică este cea a independenței, spiritului întreprinzător şi creativ. 

4) Orientarea liniară : în care stabilitatea organizațională şi progresul 
profesional constant reprezintă trăsătura dominantă și dezirabilă. Puterea de 
muncă, dorința de avansare, identificarea cu organizaţia şi construirea unui 
sistem relațional stabil sunt valorile dominante în acest caz. Persoanele din 
această categorie sunt caracterizate prin consecvență, încredere în forțele 
proprii, loialitate, care evită incertitudinile schimbării. Ancora specifică acestei 
orientări este cea managerială şi cea a competenţei tehnico-funcționale. 


După cum se observă, fiecare dintre modelele de mai sus evidențiază 
anumite dimensiuni ale complexului proces de alegere și implicare în 
construirea unei cariere. Însă, de cele mai multe ori, vom întâlni situaţii în care 
trebuie să combinăm mai mulți factori determinanți ai carierei, din cadrul 
aceluiaşi model, sau din modele diferite. Astfel, în ceea ce priveşte conținutul 
activităţii profesionale (modelul Holland), pot exista înclinații pentru mai multe 
dintre tipurile descrise mai sus, alegerea carierei presupunând fie o ierarhizare a 
factorilor motivaţionali, în funcţie de forța acestora şi compatibilitatea lor cu 
aptitudinile reale ale decidenţilor, fie alegerea unei cariere în care se îmbină 
aceste predispoziţii, ori fie o alegere în care să intervină şi alți factori 
determinanti, specifici celorlalte modele menţionate. De aici necesitatea unei 
preocupări pentru planificarea şi gestionarea atentă a carierei, ca o condiție a 
împlinirii personale, dar şi a îndeplinirii unor exigenţe de ordin social. 

Planificarea şi gestionarea previzională a carierei. După cum a arătat 
experiența managerială a ultimului secol, obținerea unor performanțe 
organizaționale superioare nu este posibilă fără o bună acordare şi coordonare 
între interesele generale ale societăţii, obiectivele pragmatice ale organizaţiilor 
şi interesele personale şi psihosociale ale angajaţilor. În acest cadru, o politică 
coerentă d gestionare a resurselor umane şi de planificare ştiinţifică a carierelor 
se impune cu necesitate, cu efecte benefice în toate planurile. 

Planificarea şi gestionarea carierelor trebuie să se desfăşoare pe trei planuri 
complementare: 1) planul deciziilor strategice privind dezvoltarea scoio- 
economică a unor regiuni intra- şi interstatale; 2) planul estimărilor şi deciziilor 
organizaționale, vizând situația prezentă şi evoluţiile viitoare; 3) planul 
opțiunilor individuale, pe baza înclinațiilor, motivaţiilor, aptitudinilor şi 
circumstanțelor specifice fiecărei persoane angrenate în activităţi profesionale. 

a) Planificarea individuală a carierei este rezultatul unui proces care solicită 
o puternică implicare personală, prin parcurgerea următoarelor faze: 

e  Autoobservarea și autoevaluarea, pentru a se descoperii acele înclinații, 
aptitudini şi capacități care ar favoriza valorizarea personală și obținerea 
unor performanţe superioare într-un anumit domeniu de activitate. Aici este 
nevoie de obiectivitate și realism în evaluarea performanțelor, dar şi de un 
sprijin calificat din partea cabinetelor psihologice şi a eventualilor mentori. 

e Analiza contextului social-economic general şi a celui local, precum şi a 
situaţiei personale în care se găseşte fiecare decident. Se obţine astfel o 
imagine sintetică asupra şanselor reale ale decidentului de a se implica pe o 
anumită direcţie de valorificare a înclinațiilor şi aptitudinilor sale. 

e Crearea și exploatarea oportunităţilor intra- şi inter-organizaționale, printr-o 
activitate sistematică de recoltare a informaţiilor privind proiectele de 
dezvoltare locală şi regională; înființarea unor noi organizaţii, dezvoltarea şi 
transformarea altora; necesarul de cadre și specialități în anumite momente, 
în cadrul aceleiaşi organizații sau pe plan local; posibilităţile de transfer 
între diferite departamente, secții sau ateliere. 

e Luarea deciziilor şi stabilirea obiectivelor concrete, având în vedere criterii 

de ordin material, rezidenţial, familial, sau legate de şansele de 

perfecţionare profesională şi promovare. Aceste obiective pot fi eşalonate 
pe termen imediat, mediu sau lung, avându-se în vedere continuitatea. 
coerenţa şi compatibilitatea acestora. 

e Planificarea demersurilor aferente deciziilor luate, luându-se în considerare 

necesarul de resurse psihofizice, materiale şi de timp, astfel încât termenele 

fixate să fie respectate. 

ə Realizarea obiectivelor, prin depunerea unor eforturi sistematice şi bine 
coordonate, pe baza unui feed-back constant referitor la efectele acțiunilor 
întreprinse; este necesar un efort susținut pe linia informării, instruirii şi 
perfecţionării profesionale, dar şi pe direcţia unei autoevaluări în act, care 
poate conduce chiar la schimbarea sau modificarea unor obiective sau etape. 


b) Planificarea organizațională a carierei constă dintre activitate continuă 
de evaluare a resurselor umane existente, a necesarului în raport cu obiectivele 
şi evoluțiile viitoare ale organizaţiei, a disponibilităţilor de personal pe plan 
intern şi local, precum și a modului cum pot fi armonizate exigenţele 
organizaționale cu aspiraţiile şi nevoile personale ale angajaților. 

Planificarea organizațională a carierelor presupune laurea în considerare a 
următoarelor aspecte de ordin general: 

ə Perfecționarea continuă a personalului în vederea creşterii performanțelor, 
prin intermediul unor cursuri de specializare, instruire asistată ş.a.. 

e Identificarea modalităţilor de creştere a randamentului prin intermediul unor 
acţiuni de reorganizare şi optimizare a structurilor existente. 

e Efectuarea de analize şi prognoze privind evoluţia spațiului tehnologic, 
economic şi social, cu impact asupra evoluţiilor viitoare ale organizaţiei. 

e Estimarea nevoilor de personal, din punct de vedere cantitativ şi calitativ, în 
raport cu obiectivele prognozate ale organizației. 

e Evaluarea potenţialului uman existent, în raport cu respectivele prognoze de 
dezvoltare organizaţională, dar şi în raport cu dinamica naturală a 
personalului. 

e Pregătirea strategiilor de recrutare şi formare a personalului existent şi a 
celui preconizat, pe diferite scenarii de lucru. 

e Asigurarea unui climat organizaţional favorabil schimbărilor şi evoluţiilor 
preconizate, astfel încât să apară un sprijin colectiv în acest sens (v. 64; 329). 

9.6. Fenomene psihosociale specifice organizaţiilor. 

Interacțiunea dinamică dintre multitudinea de structuri, procese și factorii 
psihosociali care acţionează în cadrul organizațiilor va determina apariția unor 
serii de fenomene psihosociale, direct constatabile prin efectul lor asupra 
conduitelor personale, comportamentului organizațional şi performanțelor 
individuale, de grup şi organizaționale. Cele mai importante dintre aceste 
fenomene sunt următoarele: stresul organizațional şi epuizarea fizică, conflictele 
intra- şi inter-organizaționale, satisfacția profesională şi socială, migrația 
personalului, climatul psihosocial, moralul, comportamentele contraproductive, 
exacerbarea emoţională şi cultura organizaţională. 


9.6.1. Stresul organizaţional şi oboseala psiho-fizică. 
Conform unei accepţii clasice, stresul reprezintă starea în care se găseşte un 
organism amenințat de dezechilibru, ca urmare a acțiunii unor factori sau 
condiții care afectează mecanismele sale de autoreglare homeostatică. Este 
rezultatul unei suprasolicitări căruia organismul nu-i mai poate face faţă, 
rezultând o stare specifică de epuizare a resurselor adaptative (H. Selye, 1976). 
Instalarea stresului presupune parcurgerea următoarelor faze: 1) reacția de 
alarmă, în care organismul detectează agentul stresor şi se pregăteşte să-i facă 
faţă; 2) reacţia de rezistență, în care sunt mobilizate resursele psihofizice şi de 
adaptare de-care organismul dispune; 3) reacţia de epuizare, în care resursele de 
adaptare şi apărare ale organismului sunt depăşite, datorită intensității şi 
persistenţei agentului stresor. Ca urmare a acestei procesualităţi, stresul se poate 
întâlni sub două forme: a) eu-stresul, care are un rol pozitiv, prin asigurarea 
condiţiilor optime de răspuns la acţiunile mediului, când intensitatea factorilor 
incitatori nu depăşeşte o limită critică; b) distresul, asociat reacției de epuizare, 
când factorii agresori au o intensitate la care organismul nu mai poate face faţă. 
Agenţii stresori pot fi de natură: a) fizică (poluare sonoră, frig, aglomerație, 
iluminare necorespunzătoare ş.a.); b) chimică (noxe, otrăvuri); c) biologică 
(produse alimentare infestate sau rezultate prin mutații genetice insuficient 
controlate); d) psihologică (emoţii puternice, conflicte şi confruntări, relații 
interpersonale tensionate, eforturi psihice excesive, evenimente personale 
traumatizante etc.); e) organizațională (cadru normativ inadecvat, solicitări 
excesive, climat negativ, disfuncţionalități organizatorice ş.a.); f) socio- 
culturali (factori economici defavorizanţi, sistem politic autoritar-autocrat, 
conflicte sociale, incertitudini privind viitorul, violență, poluare culturală etc.). 


În cadrul organizaţiilor, distresul poate fi provocat de o multitudine de 
factori , care pot fi grupaţi în următoarele categorii (v. şi 14, pg.548) : 

e Condițiile fizice şi tehnice de desfăşurare a activităţii: efortul excesiv şi 
ritmul muncii; condiții fizice şi ambientale nefavorabile; muncă stereotipă și 
monotonă; tehnică depăşită, inadecvată sarcinilor impuse; munca de noapte; 
program de lucru nenormat; organizare defectuoasă a muncii. 

e  Disfimcționalități organizatorice de ordin general:  organigrame 
disfuncționale; ambiguitatea funcţiilor fiecărui post; suprapuneri de 
atribuţii şi responsabilităţi; rețele de comunicare inadecvate ş.a.. 

e Natura relațiilor la locul de muncă: relaţii interpersonale tensionate; 
conflicte intra- şi inter-grupale; incongruența structurilor de grup (în special 
în raport cu structura socioafectivă);, conflictele de rol; stil de conducere 
autoritar, arbitrar sau inadecvat al liderului; discriminări între angajaţi pe 
diferite criterii (sex, vârstă, nivel de instrucţie ș.a.). 

e Dinamica şi perspectivele carierei : ambiguitatea criteriilor de promovare; 
lipsa oportunităţilor şi a proiectelor de perfecţionare; insecuritatea locurilor 
de muncă; efecte nocive ale locului de muncă asupra sănătății. 

ə Natura climatului psihosocial : climat organizaţional tensionat determinat 
de oricare dintre factorii săi generativi; moralul scăzut al angajaţilor; 
leadership autoritar, care exclude consultarea şi informarea membrilor; 
decizii arbitrare şi nefundamentate. 

e Relația muncă-famile-rezidenţă : lipsa aprecierii şi suportului familial 
pentru activitatea desfășurată; timpul redus acordat familiei, rezidență 
inadecvată impusă de activitate; retribuţie insuficientă pentru nevoile 
familiei; transferul stărilor tensionate aferente activității asupra familiei. 


Oricare ar fi cauzele distresului, acesta are influențe semnificative în 
următoarele planuri: performanța profesională şi socială a organizației; climatul 
psihosocial; calitatea relaţiilor interpersonale, intra- şi extra-organizaţionale; 
starea de bine şi de sănătate fizică şi psihică a angajaţilor. Dintre aceste 
influenţe, cea mai bine studiată şi documentată este influența distresului asupra 
stării de sănătate, în principal asupra incidenței bolilor cardio-vasculare, asupra 
funcţiilor sexuale, precum şi asupra apariţiei nevrozelor şi depresiilor. La limită, 
asociindu-se cu stări de epuizarea fizică şi psihică, stresul poate provoca chiar 
decesul unor persoane mai vulnerabile, cum au fost câteva cazuri semnalate 
recent şi la noi în ţară (2009-2010). 

Având în vedere efectele drastice ale stresului, se impun strategii de 
prevenire, combatere şi gestionare a stresului profesional şi organizațional; 
acţiuni şi strategii care trebuie să se desfăşoare atât la nivel social şi 
organizaţional, cât şi la nivel individual. Aceste strategii de prevenire şi 
gestionare a distresului sunt subsumate conceptului modern de coping. 

Copingul este un concept care poate fi interpretat atât ca mecanism de 
apărare al personalităţii, cât şi ca strategie de prevenire şi gestionare a acţiunii 
unor factori cu efect nociv asupra persoanei, în primul rând a stresului. Deci, 
copingul poate vi văzut atât ca o „dispoziţie” a personalității, fiind condiţionat 
de o serie de factori psihoindividuali, cât şi ca un comportament de evitare, 
factorii contextual-situaționali fiind cei care îl influenţează în cea mai mare 
măsură. Dintr-o altă perspectivă conceptuală, de poate discerne copingul 
„asimilativ” şi copingul „acomodant ", evocând într-un fel teoria lui Piaget. Cel 
asimilativ implică adaptarea mediului la sine, în timp ce al doilea susține 
adaptarea persoanei la mediu. Aceste două modalități pot apărea în ordine, una 
după alta: de pildă, o persoană ar putea să încerce să schimbe cererile mediului, 
apoi să se schimbe sau să inducă punctul său de vedere asupra situației 
(Brandtstater, 1992). Însă, în esența sa, copingul este văzut ca strategie specifică 
de contracarare a influenţei unor factori disfuncţionali asupra persoanei. 

In acest context se pune problema eficacității copir E resupune 
adaptativă a personalităţii aflată într-o situaţie specială. Pent | A tentale 

cazul unor situații limită sau ireversibile (boli grave, ex a 

stresori etc.) . Dintre aceste criterii, cele mai uzitate sunt ur g 

- rezolvarea cel puțin parțială a stării conflictuale sau a sit 

- reducerea tensiunii psihologice, şi menținerea a 
suportabile, în raport cu situația dată; 

- reducerea intensității unor factori fiziologici şi bioChinnu: yrun varsa, 
respirație, tensiune arterială etc.); 

- o manifestare socială normală, adică adoptarea unui comportament 
concordant cu normele sociale; 

- starea de bine a individului direct confruntat cu situația, dar şi a celor vizați 
sau conectaţi la aceasta: 

- reluarea activităților zilnice care aveau loc înaintea evenimentului stresant; 

- eficacitatea percepută: persoana trebuie să aibă cel puţin impresia că modul 
său de a face faţă îi este util lui şi celor din jur. 

- menținerea unei stime de sine pozitive; 


Eficienţa copingul depinde de procesele şi mecanismele psihologice pe care 
le implică. Aceste mecanisme sunt dintre cele mai diverse, după cum rezultă din 
sinteza de mai jos, realizată de M. Miclea (1995). 


Autori Mecanisme psihologice implicate în realizarea copingului 
Pearlin  & Prevenţia comportamentală. Negocierea. Acţiunea optimistă. Căutarea unui 
Schooler ajutor. Prevenţia cognitivă. Evitarea selectivă. Compararea. Schimbarea 


(1978) valorilor iniţiale. Gestiunea reacției emoţionale. Controlul sau descărcarea 
stărilor emoţionale. Afişarea neputinței sau încrederii 


Lazarus şi. Gestiunea problemei. Confruntare. Căutarea suportului social. Căutarea 

Folkman unci soluţii raționale. Fuga/evitarea comportamentală. Gestiunea emoţiilor. 

(1986) Represia. Reajustarea evaluărilor iniţiale. Reevaluarea resurselor proprii. 
Autoblamarea. 

Folkman & Confruntare. Distanțare. Căutarea suportului social. Asumarea de 

Lazarus responsabilități. Rezolvare planificată a problemei. Reevaluarea favorabilă a 


(1988;1991) | problemei. Fuga/Evitarea. Autocontrol. 
Billings & Căutarea unui ajutor. Împărtăşirea experienței cu cei apropiați. Represia. 
Moos 1981) | Controlul cognitiv. Căutarea analitică a unei soluţii. Evitarea cognitivă. 


Roberts & Rezolvarea raţională a problemei. Analiză logică. Descărcare emoţională. 
col. (1987) Gestiunea emoţiilor 

McCrae Retragerea Căutarea unui ajutor. Acţiunea rațională. Evitarea. Evaziunea în 
(1982) droguri sau alcool. Ostilitatea. Perseverenţe. Distracţia. Autoadaptarea. 


Umorul. Pasivitatea. Indecizia. Retragerea. Gândirea pozitivă. Gândirea 
magică. Fatalismul. Evaziunea în imaginar. Credinţa religioasă Substituţia. 
Uitarea intenționată. Compararea cu ceilalți. Descărcarea sau suprimarea 
emoţiilor. Abandonare în rutină. 


Un coping eficient solicită de cele mai multe ori implicarea simultană sau 
succesivă a mai multor mecanisme dintre cele menţionate mai sus. Profilul 
personalităţii şi specificul situației sunt cele care condiționează modul de 
configurare şi dinamica acestor mecanisme. 

După cum se observă pe baza prelucrării datelor de mai sus, strategiile 
generale de coping vizează două aspecte complementare: modificarea problemei 
care se afla la originea stresului şi reglarea răspunsurilor emoționale asociate 
acestei probleme, deci modificarea sinelui (Lazarus şi Folkman, 1984). La 
acestea se mai pot adăuga strategiile cognitiv-comportamentale şi cele care 
vizează obţinerea sprijinului social (v. 143). 

Copingul centrat pe problemă vizează reducerea exigenţelor situaţiei şi/sau 
creşterea propriilor sale resurse pentru a face mai bine față la respectivele 
exigenţe. Viaţa cotidiană oferă numeroase exemple cu acest tip de coping, cum 
ar fi: negocierea unor conflicte sau a unor plăți scadente; părăsirea unui loc de 
muncă atunci când s-a găsit unul mai bine retribuit; consultarea unui medic în 
caz de boală; perfecționarea profesională pentru a accede la o poziție 
superioară; îmbunătăţirea cunoştinţelor în anumite domenii de interes; 
construirea un plan de acţiune pentru rezolvarea unei probleme sau, căutarea 
unor informaţii utile demersului rezolutiv etc. 

Copingul centrat pe problemă, denumit adesea şi coping activ sau vigilent, 
cuprinde două aspecte principale, cu relaţii de complementaritate : 

vV Rezolvarea problemei (căutarea de informații aferente situației 
problematice, elaborarea unor planuri de acțiune ş.a.) ; 

v Înfruntarea / confruntarea cu situația (eforturi şi acțiuni directe pentru a 
modifica termenii problemei sau situației problematice). 

Copingul centrat pe emoție , apreciat adesea ca „evitant ”, cuprinde diverse 
tentative ale individului pentru a-şi regla tensiunile emoționale induse de 
situație. Gestiunea emoțiilor se poate face în diverse moduri : emoțional, 
fiziologic, cognitiv, comportamental și mixt. S-au identificat o multitudine de 
răspunsuri aparținând acestei categorii. Astfel, Lazarus şi Folkman (1984) au 
obținut şase categorii de reacții subiacente copingului centrat pe emoție: 

vV Minimalizarea amenințării, cu luarea de distanță : « Am făcut ca şi cum 
nu s-ar fi întâmplat nimic»; « Mi-am spus că nu este atât de grav», etc. 
Reevaluarea pozitivă : «Am ieşit mai puternic din această situație» ş.a. 
Autoacuzarea : « Am înțeles că eu eram cel/cea care a creat problema». 
Evitarea-fugă : « Am încercat să mă simt mai bine apelând la 
droguri, alcool sau fumat»; «Am încercat să uit totul». 
v Căutarea susținerii emoţionale : «Am primit şi acceptat simpatia şi 
înțelegerea unei anumite persoane sau grup». 

Copingul bazat pe obținerea susținerii sociale corespunde eforturilor 
subiectului pentru a obține simpatia și ajutorul unor persoane sau grupuri. Acest 
sprijin solicitat nu trebuie să fie confundat cu rețeaua socială căruia îi aparține 
persoana şi nici cu susținerea socială nespecifică, ambele fiind caracteristici 
generale, reale sau percepute ale anturajului social. Aici este vorba de tentative 
efective ale unei persoane pentru a obţine atitudini şi informaţii specifice, pentru 
o anumită situaţie, vizând să primească un ajutor material sau măcar psihic din 
partea celor din anturajul său . Independent de nivelul de stres prezent în viaţa 
unei persoane, suportul social constituie un factor protector, în sensul în care ar 
procura un suport emoțional susceptibil de a întări încrederea în sine și stima de 
sine, precum şi la a ridica nivelul de sănătate mentală şi fizică. 


SS 

Copingul bazat pe terapiile  cognitiv-comportamentale presupune 
schimbarea referențialelor cognitive, emoționale, atitudinale şi comportamentale 
ale persoanei, confruntată cu acţiunea unor factori disfuncționali şi stresori care 
i-au afectat conduita psihosocială. Se folosesc o serie de tehnici de 
desensibilizare, relaxare, reinterpretare şi reprocesarea informațiilor şi 
sentimentelor, procese în cadrul cărora atât terapeutul cât şi clientul au un rol 
activ. Se porneşte de la ideea că orice distorsiune cognitivă și emoțională este de 
natură să creeze vulnerabilităţi ale persoane în confruntarea cu anumite situații 
anxiogene sau frustrante, favorizând interpretările exacerbate care îi vor afecta 
conduita. Copingul dezvoltat pe această bază presupune de fapt o reconstruire a 
sistemului de reprezentări şi interpretări ale subiectului, astfel încât situația 
disfuncțională să fie percepută dintr-o altă perspectivă, reducându-i sau 
anulându-i astfel efectele nocive (v. 100; 135; 143). 


Oboseala psiho-fizică şi sindromul de epuizare sunt fenomene care afectează 
drastic performanţa organizaţională, climatul de muncă şi starea de bine a 
angajaţilor. Sindromul de epuizare, cunoscut în literatura de specialitate şi sub 
denumirea de burnout, constă constă în epuizarea drastică a potențialului 
intelectual, emoţional şi de efort fizic, pe fondul unui sentiment de 
depersonalizare şi scăderea. Acest fenomen reprezintă faza finală a dezadaptării, 
datorită unui accentuat şi îndelungat dezechilibru între resursele psihofizice ale 
persoanei şi. solicitările activităţii pe care o desfăşoară. Spre deosebire de stres, 
care numai în anumite cazuri generează sentimente şi comportamente negative, 
în cazul burnout-ului asemenea efecte sunt totdeauna prezente. Din acest punct 
de vedere , burnout-ul reprezintă o exacerbare a stării de distres. 


În ceea ce priveşte demersurile şi strategiile organizaționale care vizează 
prevenirea, combaterea şi managementul stresului ocupaţional, acestea pot fi 
orientate pe următoarele direcţii principale : 

v Asigurarea unei organigrame riguroase, cu o distribuţie clară a funcțiilor, 
atribuţiilor, responsabilităţilor, drepturilor şi competenţelor. 

Y Elaborarea unui sistem de norme şi reglementări interne nonambigue, cu un 
suport logic şi funcțional consistent. 

Y Asigurarea unui mediu de lucru corespunzător, pe baza prescripțiilor 
ergonomice şi de igiena muncii specifice activităţii desfășurate. 

v Adoptarea unui leadership flexibil şi democratic, prin informarea continuă 
şi antrenarea angajaţilor în analiza unor situații şi luarea unor decizii. 

Y Elaborarea unei politici de personal transparente, care să permită angajaţilor 

o reală gestionare previzională a carierei. 

v Evitarea supraîncărcării sau subîncărcării profesionale a angajaţilor, sau 
impunerea unui timp de lucru arbitrar prelungit. 

v Asigurarea unei asistențe medicale preventive, mai ales în ceea ce priveşte 
existenţa unor factori care să favorizeze apariţia unor boli profesionale. 

v Organizarea unor programe recreative şi a unor acțiuni colective de 
relaxare, care să permită o mai bună cunoaştere interpersonală a angajaţilor. 

v Cunoaşterea situaţiilor particulare ale angajaţilor (condiţii rezidenţiale, 
dificultăți familiale, situația materială generală etc.). 

9.6.2. Conflictele organizaționale şi mobbingul. 


Datorită numărului mare de membri, a complexităţii sarcinilor și structurilor lor, 
organizaţiile pot avea un potenţial conflictual relativ ridicat, ceea ce impune o 
atenţie deosebită la nivelul leadership-ului, datorită efectelor în general negative 
pe care le generează la nivelul întregului sistem. Într-un sens foarte general, 
conflictul organizaţional desemnează opoziţia şi confruntarea deschisă între 
membri, grupuri şi organizații, determinate de antagonisme, reale sau numai 
percepute ca atare, între interese şi acțiuni individuale şi de grup, considerate 
la un moment dat ca ireconciliabile. 

Din perspectiva unei concepții funcționaliste, conflictele reprezintă o 
disfuncționalitate a sistemelor de orientare şi reglare, prin intermediul cărora se 
asigură consensul asupra valorilor şi normelor care ghidează atitudinile, 
comportamentele şi normele organizaționale şi sociale. 

Din perspectivă psihosociologică, conflictele sunt rezultatul incongruenţelor 
şi incompatibilităţilor reale, imaginate sau anticipate între sistemele de 
reprezentări şi comportamente ale unor entităţi: persoane, grupuri, instituții. 


Forme ale conflictelor organizaționale. Complexitatea sistemelor 
organizaționale şi a proceselor psihosociale implicate în producerea şi 
manifestarea lor, conflictele se pot prezenta într-un număr relativ mare de 
forme, nu totdeauna disjuncte, şi anume: 

A) După efectele pe care le generează pe termen imediat, mediu şi lung, 
conflictele pot fi distructive sau constructive. 

Conflictele constructive pot fi generate datorită confruntării dintre tendinţele 
novatoare vizând progresul sau valorizarea superioară a potenţialului individual 
şi organizaţional, versus tendințele conservatoare şi disfuncționale. Tot aici 
putem include acele opoziții în care ambele părți vizează aceleași obiective 
benefice pentru organizație, dar prin modalități diferite de realizare. Acestea pot 
fi ținute sub control, conducând în ultimă instanţă la un progres organizațional, 
la creşterea performanței, îmbunătăţirea climatului psihosocial şi creşterea 
calității relaţiilor interpersonale. Având o intensitate relativ mică şi putând fi 
ținute sub control, acestea pot avea ca obiect unele disfuncționalități care apar în 
mod firesc în cadrul oricărei organizaţii, vizând următoarele aspecte: 

ə Modul de folosire şi de distribuire eficientă şi echitabilă a resurselor 
materiale, financiare şi umane. 

e  Disfuncţionalități organizatorice reale sau proiecte privind schimbări 
benefice în plan tehnic, tehnologic, dar care provoacă controverse. 

e Asigurarea unei motivații superioare a angajaţilor şi eliminarea tensiunilor 
care pot apare la acest nivel, datorită unor discriminări sau inechități. 

e Promovarea unor iniţiative creatoare şi benefice pentru organizaţie, care să 
conducă la progres şi la creşterea performanțelor. 


Conflictele distructive sunt generate de erori grave şi opțiuni organizatorice 
profund disfuncţionale, în care persoanele şi grupurile implicate persistă, din 
motive care nu țin interesele reale ale organizaţiei, şi care datorită intensității, 
incontrolabilității, duratei şi efectelor lor aduc grave prejudicii atât angajaţilor, 
cât şi organizaţiei ca întreg, afectând performanţele şi climatul psihosocial. 


N a 

B) Din punct de vedere al nivelului la care se desfăşoară, conflictele pot fi: 
interpersonale, între unii membri și grupuri, între grupuri, între grupuri şi 
organizație , la nivelul întregii organizaţii şi între organizații. 

Conflictele interpersonale pot avea următoarele cauze: ambiguităţi ale 
rolurilor, atribuţiilor şi prerogativelor pe care le au; competiția pentru statut sau 
resurse; incompatibilități personale; sisteme de valori şi norme diferite, cu 
impact asupra activităţii desfăşurate în comun; motive extraorganizaţionale care 
au ecou și în activitatea profesională; interpretarea eronată a unor atitudini 
interpersonale; acțiuni considerate ostile de către una dintre părţi etc. Deşi 
aceste conflicte sunt de natură să afecteze calitatea relaţiilor interpersonale şi 
performanţa celor implicaţi, ele pot fi relativ uşor rezolvate prin medierea unor 
colegi sau a liderului; situația se complică când grupul se scindează, optând 
pentru una din părți, atunci când cauzele conflictului interpersonal au o anumită 
incidență și asupra vieții de grup. 

Conflictele membru-grup pot avea un impact organizațional şi psihosocial 
mai mare, deoarece , de cele mai multe ori, este vorba de un refuz al unui 
membru de a accepta valorile, normele şi modelele de conduită impuse de grup. 
Această formă de contestare a autorităţii grupului determină o creştere a 
coezivității acestuia, amplificarea presiunii grupului asupra dizidentului, ceea ce 
are ca rezultat fie izolarea, fie excluderea persoanei respective. Însă, în unele 
cazuri, acest tip de conflict poate oferi prilejul unor reconsiderări a normelor şi 
comportamentelor de grup considerate drept „naturale”. 

Conflictele intergrupuri sunt relativ frecvente în cadrul organizaţiilor, cu un 
impact psihosocial şi profesional mult mai mare, ceea ce impune o atenţie 
deosebită din partea managerilor, atât în ceea ce priveşte identificarea cauzelor, 
cât şi modul rapide de rezolvare. Cele mai frecvente cauze care generează acest 
tip de conflict sunt următoarele: comunicare defectuoasă; competiția pentru 
resurse; organizarea şi coordonarea defectuoasă a activității unor grupuri 
conexe; inechități reale sau imaginate în ceea ce priveşte sistemul de salarizare, 
recompense; atitudini discriminative ale unor lideri faţă de grupurile respective; 
apartenenţa grupurilor la sectoare care sunt considerate ca relativ opozante. 

Conflictele patronat  (conducere)-organizaţie (grupuri) sunt generate 
aproape totdeauna de conflicte de interese dintre patronat şi angajați, dar şi 
dintre grupul superior de conducere şi restul organizaţiei. De asemenea, un 
management defectuos, care induce sentimentul arbitrariului, inechităţii, 
controlului excesiv, abuzului de putere şi insecurității, creează numeroase 
situaţii potenţial conflictuale, conflicte latente sau manifeste, cu efecte drastice 
asupra performanțelor profesionale şi sociale ale organizației 

Conflictele interorganizaționale „ deşi mult mai rare, pot avea un impact 
social mult mai mare, putând afecta aspecte importante ale vieţii unei 
comunităţi. Acest tip de conflict poate fi generat de competiţia pentru resurse 
sau pieţe de desfacere, dar şi pentru controlul exercitat asupra unor sectoare ale 
vieţii sociale (de ordin economic, politic, administrativ, informativ, militar etc.). 
Lupta pentru puterea de orice ordin generează aproape totdeauna un potenţial 
conflictual, care chiar dacă nu se obiectivează în conflict deschis, creează un 
climat social tensionat'şi de insecuritate. 

C) După natura cauzelor generative, conflictele pot fi grupate în cinci 
categorii principale, şi anume: al t 

Conflictele organizatorice : sunt generate de disfuncționalități rezultate în 
urma unor concepții inadecvate privind organizarea, planificarea, coordonarea şi 
controlul activităţii. Hiatusurile, suprapunerile, distribuirea incompletă sau 
inadecvată a informaţiilor, erori în stabilirea atribuțiilor şi responsabilităţilor — 
toate acestea sunt cauze potenţial conflictuale — în anumite condiții favorizante, 
conduc la producerea conflictelor efective. Se pot rezolva pe baza unei analize 
ştiinţifice a diferitelor categorii de activităţii, a organigramei şi a factorilor care 
afectează performanţa profesională. ; 

Conflictele ideologice : sunt produse de viziuni şi interpretări profund 
diferite ale unor principii de ordin social, politic, economic sau organizațional - 
principii care fundamentează seturile de atitudini şi comportamente generice ale 
angajaţilor şi ale diferitelor categorii de grupuri ținând de patronat, leadership, 
sau grupuri de presiune. De cele mai multe ori sunt conflicte latente, dar de 
profunzime, care afectează climatul social general, dar şi pe cel organizațional. 

Conflicte de substanță : sunt determinate de factori care afectează nemijlocit 
şi în mod concret interesele şi obiectivele angajaţilor sau grupurilor de 
apartenență. Nivelul de salarizare, sistemul de promovare, condiţiile de muncă, 
modul de exercitare a conducerii şi controlului — toate acestea sunt aspecte 
conexe activităţii organizaționale, şi ale căror disfuncționalități sau 
incongruenţe generează acest tip de conflicte, rezolvabile prin identificarea şi 
intervenţia promptă a conducerii. 4 

Conflictele de ordin afectiv : sunt rezultatul raporturilor socioafective de 
respingere sau incompatibilitate dintre membri, precum şi de stările emoţionale 
negative care pot apare în anumite împrejurări, de multe ori drept corolar al 
altor cauze decât cele strict afective. Se pot manifesta prin agresivitate, 
intoleranță, suspiciune, respingere interpersonală, izolare emoțională, gelozie, 
denigrare, lansare de zvonuri devalorizatoare ş.a. Afectând drastic climatul 
psihosocial, dar şi performanţa profesională, rezolvarea acestor conflicte solicită 
o analiză şi o intervenție discretă, dar competentă a liderului, eventual consiliat 
de un specialist psiholog. P 

Conflictele manipulative : sunt de fapt pseudo-conflicte, generate artificial 
de anumite persoane sau grupuri interesate, în scopul atingerii unor scopuri 
particulare şi de cele mai multe ori obscure. Se folosesc în scop de diversiune, 
pentru a distrage atenţia de la probleme cu adevărat importante pentru grup; în 
lupta pentru putere, conflictul devenind o armă de discreditare sau anihilare a 
adversarului; ca modalitate imorală de autovalorizare, când manipulatorul apare 
drept salvator; ca „vârf de lance”, în vederea declanșării unor acţiuni viitoare 
mult mai importante, conflictul declanșat artificial constituind preambulul sau 
platforma acţiunii principale; ca atu sau aliat într-o confruntare etc. 

D) După durată, conflictele pot fi: a) circumstanţial-anodine, cu o durată 
foarte scurtă, şi fără consecințe notabile; b) de scurtă şi medie durată, a căror 
rezolvare adecvată nu determină efecte secundare importante; c) de lungă 
durată, având un caracter cronic, care necesită intervenţii majore de ordin 
politic, organizatoric şi psihosocial, efectele secundare fiind foarte variate. 

Cauzele generale ale conflictelor. După cum se observă din cele prezentate 
mai sus, cauzele conflictelor pot fi dintre cele mai variate, începând cu mici 
inadvertențe relaţionale, cu efecte nesemnificative asupra vieţii de grup, şi 
terminând cu unele disfuncţionalități majore, generate de factori de ordin 
structurali sau ideologici, care pot afecta drastic performanțele organizaționale. 
În timp ce unii dintre factorii cu potenţial conflictual pot genera stări 
conflictuale latente, alții determină apariția unor conflicte deschise, de mare 
amploare, antrenând chiar întregul personal al organizaţiei. Sintetizând, cauzele 
stărilor conflictuale latente şi a conflictelor deschise sunt următoarele: 


e  Inadecvarea structurii organizatorice în raport cu specificul şi contextul 
desfăşurării activităţii; natura sarcinii impune o anumită structură a relațiilor 
funcţionale şi a celor de comunicare, în lipsa căreia pot apare o multitudine 
de factori generatori de stări conflictuale. 

e  Proastă sau inadecvată organizare şi desfăşurare a activităţii, datorită 
incompetenței sau lipsei de experienţă a unor factori de decizie. 

e Comunicare defectuoasă, datorită penuriei informaţionale,  greşitei 
direcționări a fluxurilor informaționale, existenţei filtrelor sau blocajelor ş.a. 

e Un sistem axiologic şi normativ ambiguu sau discriminativ, nerezonant în 
raport cu unele categorii de angajaţi. 

e Scopuri şi motivații divergente sau incompatibile ale unor angajați sau 
grupuri, ceea ce va genera o permanentă confruntare în cadrul organizaţiei. 

e Resurse limitate (umane, materiale, financiare sau informaţionale), precum 
şi proasta gestionare a acestora. 

e Existența unor interese oculte ale unor persoane sau grupuri, pentru a căror 
satisfacere este considerată utilă declanşarea unor conflicte artificiale. 

e Condiții inadecvate de lucru, în ceea ce priveşte spaţiul, condiţiile fizice, 
intensitatea eforului solicitat, timpul de lucru, pauzele în activitate ş.a. 

ə politică de personal ambiguă sau netransparentă, ceea ce generează 
sentimentul arbitrariului, discriminării sau insecurităţii statutare. 

e Stiluri de conducere inadecvate în raport cu particularitățile obiectivelor 
vizate, structura organizației şi compoziţia umană a acesteia. 

e Decizii eronate, în unele momente importante ale desfăşurării activităţii, sau 
în raport cu anumite evenimente semnificative din viața organizației. 

ə Existența reală sau imaginară a unor discriminări între angajaţi, de ordin 
economic, etnic, religios, sexual, vechime sau vârstă. 

e  Incompatibilităţi între persoane şi grupuri, generate de particularități ale 
personalităţii şi experienţei de viaţă ale angajaţilor. 

Trebuie subliniat faptul că în multe cazuri, în funcţie de natura şi maniera de 
gestionare şi rezolvare a conflictelor, acestea pot avea şi efecte pozitive, 
conştientizându-se şi înlăturându-se astfel unii factori disfuncționali care pot 
afecta climatul organizaţional, calitatea relaţiilor interpersonale şi performanțele 
organizaţiei. Între a păstra un factor disfuncțional de această natură, generator 
de stări conflictuale latente, şi a-l înlătura în urma declanșării unui conflict bine 
gestionat, este de preferat a doua cale. Poate rezulta o mai mare coeziune a 
grupului, precum şi o mai bună cunoaştere a problemelor conexe activităţii. 

Strategiile şi stilurile de rezolvare a conflictelor. După cum am arătat şi în 
capitolul precedent, dintr-o anumită perspectivă teoretică, organizațiile sunt 
sisteme în care coordonarea părților implică o limitare a gradelor de libertate a 
fiecăreia dintre acestea, fapt care determină apariția sistematică şi necesară a 
unor conflicte interpoziționale şi de interese. În consecință, liderii sau managerii 
trebuie să aibă pregătirea profesională şi psihosocială necesară pentru 
elaborarea şi aplicarea unor strategii eficiente de prevenire şi rezolvare eficientă 
a stărilor şi situaţiilor conflictuale latente sau deschise. 

O strategie eficientă de prevenire, gestionare şi rezolvare optimă a stărilor şi 
situațiilor conflictuale presupune câteva aspecte esențiale, şi anume: 

a) Folosirea unui set de indicatorii prin care să se evidenţieze existența unor 
factori cu potenţial conflictual, a unei stări conflictuale latente sau a unei situaţii 
conflictuale manifeste. Aceşti indicatori pot fi: performanța profesională, 
coeziunea, climatul psihosocial, moralul grupului, zvonurile ş.a. 

b) Identificarea cauzelor reale, precum și a celor invocate, cu implicaţii în 
apariţia unor stări conflictuale sau a unor conflicte deschise, având în vedere 
faptul că nu totdeauna motivele invocate sunt şi cele reale. 

c) Elaborarea unui virtual model rezolutiv, care să ţină cont de interesele 
organizaţiei, dar şi a părţilor implicate în conflict, ținându-se cont de context, 
resurse, costuri și efecte secundare pe termen imediat, mediu şi lung. 

d) Alegerea modalităţii rezolutive optime, ținând cont de informaţiile 
disponibile, momentul oportun, locul desfășurării tratativelor, calitatea 
persoanei implicate ca mediator, negociator, expert sau lider, precum şi alegerea 
stilului de gestionare și rezolvare a situaţiei conflictuale. 

e) Asigurarea unor condiţii fizice şi psihosociale optime pentru desfăşurarea 
acţiunii, inducându-se un sentiment de încredere părților prin stabilirea clară a 
obiectivelor urmărite, a criteriilor de evaluare şi a condiţiilor de bază. 

f) Desfăşurarea întâlnirilor dintre părți pe mai multe etape, în comun sau 
separat, cu evidența clară a evoluţiilor şi condiționărilor apărute. 

g) Urmărirea atentă a rezultatelor obiective ale concilierii, uneori putând 
apare efecte perverse care, dacă nu sunt contracarate dinamic, pot duce la 
apariţia unor noi stări sau situaţii conflictuale. 

Deşi este de preferat să se preîntâmpine şi să se evite declanşarea unor 
conflicte importante ca intensitate şi durată, odată produse este importantă 
maniera de rezolvare a acestora. Maniera de gestionare şi rezolvare a 
conflictelor este aceea care poate face ca aproape toate conflictele, odată 
rezolvate, să aibă şi o rezultantă pozitivă. Pentru aceasta este necesară 
adoptarea unui stil de gestionare şi rezolvare a conflictelor care să fie perfect 
adaptat obiectivelor strategice şi caracteristicilor situaţiei şi ale părţilor. 

Stilul rezolutiv optim este funcţie de; sursa şi natura conflictului; 
caracteristicile statutare ale persoanelor implicate; contextul declanşării şi 
desfăşurării conflictului; presiunea timpului; mizele conflictului; gravitate 


afectelor produse; repertoriul mijloacelor disponibile a fi puse în joc; profilul - 


personalităţii celor implicați activ în conflict, precum şi a liderului, 
negociatorului sau mediatorului implicat în rezolvarea situaţiei conflictuale. 


IP 

Pot fi identificate opt stiluri principale de gestionare şi rezolvare a 
conflictelor, fiecare fiind adecvat unei anumite situații şi într-un anumit context. 


1. Stilul competitiv: se adoptă o poziţie ferma, cu obiective foarte clar 
formulate, acționându-se de pe poziţii de putere, fundamentate pe notorietate, 
statut, expertiza recunoscută, sau abilități de persuasiune. Acest stil este util în 
situaţii presante, si când trebuie luate rapid decizii nepopulare, sau atunci când 
cineva implicat încearcă sa exploateze situația in interes personal. 

2. Stilul bazat pe colaborare: se încearcă să se ţină cont de solicitările şi 
trebuințele celor implicaţi. În acest caz, mediatorii trebuie să aibă capacități 
asertive, empatice şi de cooperare, acceptând teza că fiecare membru al grupului 
este important. Acest stil este util atunci când este necesar să conciliem o 
varietate de puncte de vedere, găsind soluția optimă pentru întregul grup, în 
contextul dat şi cu mijloacele disponibile. 

3. Stilul relațional : presupune abilităţi şi demersuri de realizare a unor 
relații pozitive între părți, dincolo de obiectul disputei dintre ele. Acest stil 
presupune respectarea diferențele interindividuale și o maximă flexibilitate şi 
înţelegere în tratarea punctelor de vedere divergente. Trebuie făcută o distincție 
clară între oameni și probleme, pe fondul unui efort constant de a înțelege 
punctul de vedere al părţilor, precum şi pe analiza riguroasă a faptelor, a 
argumentelor fiecărei părți, dar şi a unei terțe opinii. 

4. Stilul bazat pe compromis: în acest caz, preferându-se compromisul, se 
încearcă găsirea unei soluţii care să satisfacă pe toată pe toata lumea, cel puţin 
parțial. Trebuie să se inducă ideea că fiecare trebuie să renunțe la ceva, pentru a 
obţine altceva, evitându-se opțiunea pentru „tot sau nimic”. Compromisul este 
util atunci când costurile conflictului sunt mai mari decât în situaţia în care 
partea respectivă ar ceda; avându-se în vedere costurile materiale, financiare, 
psihice, de timp şi de oportunități. 

5. Stilul bazat pe acomodare: acest stil indică dorința de a satisface parțial 
nevoile uneia dintre părți, sacrificând în parte nevoile personale. Acest stil 
solicită părți mai puţin dominante şi asertive, cu o tendinţă accentuată spre 
colaborare. Este modalitatea optimă atunci când problema în cauză este 
importantă pentru întregul personal, când liniştea şi armonia relațională sunt 
mai importante decât eventualul câştig al uneia dintre părți. 

6. Stilul bazat pe evitare: în acest caz se încearcă să se scape de implicaţiile 
situaţiei conflictuale, transferând sau delegând deciziile legate de problema 
controversată asupra unei terțe părţi. Se evită astfel tensiunile interpersonale 
inerente unei dispute deschise, care ar avea costuri mai mari decât limita de 
toleranţă ale părţilor implicate. Acest stil poate fi utilă atunci când una dintre 
părți este în mod evident dezavantajată, fiind dispusă să ocolească o confruntare 
cu şanse reduse de câştig. Însă, rămâne un evident potenţial conflictual, 
problema de fond nefiind rezolvată, iar una dintre părți fiind în avantaj. 

7. Stilul manipulativ : presupune o centrare nu pe problema în sine, ci pe 
tehnicile psihologice prin care negociatorul sau liderul le poate folosi pentru a 
schimba motivațiile şi perspectivele de interpretare ale părților, astfel încât să nu 
prevaleze propriile interese. Se poate folosi dezinformarea, distragerea atenţiei 
de la aspectele centrale, presiunea psihologică, declanşarea unor diversiuni ş.a. 

8. Stilul combinat : se impune cu necesitate în situaţiile conflictuale complexe, 
în care sunt implicate mai multe părţi, fiecare având obiective, revendicări şi 
caracteristici diferite, care nu pot fi abordate într-o manieră unitară. În acest 
context, se impune o tratare diferențiată a fiecărei părți, cu argumente şi stiluri 
de abordare diferite, singura modalitate de a se obține rezultatele scontate. Acest 
stil poate fi adoptat numai de persoane foarte bine şi multilateral pregătite din 
punct de vedere profesional şi psihosocial, cu o mare experiență în domeniul 
relaţiilor umane şi având un coeficient înalt al inteligenței sociale. 


În cadrul oricărei strategii de rezolvare a conflictelor, etapa monitorizării şi 
gestionării situației post-conflictuale are o importanță majoră. Chiar rezolvată 
prin acordul părţilor, sau cu unele efecte pozitive pentru grupuri, conflictele 
lasă totdeauna sechele, a căror ignorare poate duce la apariția unor noi factori 
potenţial conflictuali. Pot apare şi „efecte perverse”, cum este mobing-ul. 


Mobbing-ul constituie un fenomen psihosocial cu implicații profund 
negative, care se manifestă destul de frecvent în cadrul unor organizații, uneori 
ca urmare a unor conflicte incorect sau numai aparent rezolvate, sau ca rezultat 
al unui leadership de tip autocrat, desfăşurat în afara unui control social eficient. 
Constă dintr-un set de atitudini, acțiuni şi comportamente agresive, implicând 
presiuni psihologice, hărțuiri morale, persecuție,  tracasări, denigrări şi 
abuzuri sistematice, manifestate de către o persoană sau grup de persoane, față 
de o anumită victimă, care poate fi un angajat, grupuri de lucru, sau întregul 
colectiv al organizaţiei. 

Mobbing-ul nu este legat direct de violența fizică, având deseori forme mult 
mai subtile de manifestare: presiuni şi hărțuiri psihologice discrete, amenințări 
implicite, aroganță interpersonală, umilirea şi devalorizarea celuilalt, ironii 
sistematice, ignorare ostentativă, izolarea emoțională şi relațională deliberată. 

Este de remarcat caracterul nociv al mobbing-ului, care afectează nevoile 
fundamentale ale ființei umane, cele de ordin psihologic, pe fondul incapaci 


victimei de a se apăra sau de a riposta, dar şi pe. lipsa de reacţie a celor din jur. 
Fenomenul poate apare numai în contextul unui mediu psihosocial alterat, 
care domină-sentimentul de înstrăinare şi frică, în lipsa unor mecanisme sociale 
şi organizaționale care să sancționeze agresorul. 


Termenul de mobbing derivă din latinescul „mobile vulgus”, care 
desemnează o mulțime dezorganizată, oscilantă şi imprevizibilă, angajată în 
violenţe arbitrare, deci fără reguli. În literatura de specialitate se foloseşte și 
termenul de bullying, care desemnează fie agresiuni deschise asupra unor 
victime cum se întâmplă adesea în mediu şcolar, fie forme de agresiune mai 
discretă, indirectă şi mai greu observabilă (v. 14, pg. 593 ş.u.). 

Cercetările de teren evidenţiază o incidență alarmantă a fenomenului de 
mobbing, de multe ori cu consecințe grave în planul vieţii sociale a victimelor, 
Sau chiar în plan bio-somatic. Astfel, unele anchete evidenţiază faptul că în 
Germania cca. 3,2 % dintre subiecții chestionaţi au suferit asemenea forme de 
agresiuni psihice, în Suedia cca. 3,5 %, iar în Franța cca. 3,52 %. Dintre 
victime, cca. 55 % au fost femei, procent datorat vulnerabilității lor. 

Consecințele acestui fenomen sunt deosebit de grave: părăsirea locului de 
muncă, apariția unor tulburări psihice sau somatice, care solicită apelul la 
asistență medicală şi psihologică, sau chiar suicidul. 


ia Ai 

9.6.3. Satisfacţia profesională şi psihosocială. 

În capitolele precedente s-a subliniat rolul deosebit al motivaţiei în cadrul 
activităţii profesionale şi organizaționale, acest factor având calitatea de a 
activa, stimula, orienta şi energiza toate formele de comportament uman. 
Structura motivaţională individuală şi grupală este însă corelativă cu un alt 
factor esenţial care influențează viața personală şi organizațională: satisfacția. 
În sensul cel mai larg, prin satisfacție se înțelege o stare psihologică pozitivă, 
generată într-un anumit context psihosocial şi acţional. Cu alte cuvinte, este o 
rezultantă benefică a unui complex de factori structurali şi situaționali, care 
capătă la rândul său valoare motivaţională. Raportată la cadrul şi activitatea 
organizațională, satisfacția capătă o formă particulară, aceea a satisfacției 
profesionale, factor important al dinamicii organizaționale. 


Definiţie şi caracterizare generală. Devenind o preocupare centrală în cadrul 
psihologiei organizaționale încă de la mijlocul secolului trecut, problematica 
satisfacţiei profesionale a suscitat numeroase studii experimentale şi dezvoltări 
teoretice (v. 14 ; 64; 307; 329 ş.a.). De aici şi diferitele tipuri de definiţii 
propuse de respectivii cercetători, toate având însă multiple puncte de 
convergență. Astfel, satisfacția este apreciată de cei mai mulți autori ca având 
următoarele caracteristici: o stare subiectivă pozitivă; o variabilă atitudinală; un 
complex psihic, implicând mai multe condiţionări; un proces dinamic. 
Sintetizând, prin satisfacția profesională vom înţelege un complex psihic de 
natură cognitiv-afectiv-atitudinală, care reflectă gradul de concordanță dintre 
efortul investit, sistemul de aşteptări şi rezultatele concrete ale activității 
profesionale şi organizaționale. Este rezultatul unui proces dinamic de evaluare, 
interpretare şi valorizare a diferitelor aspecte ale activității şi situaţiei în care se 
află la un moment dat, în plan individual, grupal şi social, prin raportarea 

investiţiei psiho-fizice la rezultatele obţinute. Aici trebuie să avem în vedere o 

interferență şi o intercondiționare dinamică între planul obiectiv al muncii 

depuse, planul determinărilor psihoindividuale, psihosociale şi socioculturale. 
Caracteristicile generale ale satisfacției profesionale, organizaționale și 
psihosociale pot fi sintetizate astfel: 

e Complexitatea: satisfacția profesională implică intercondiționarea unor 
factori de natură axiologică, cognitivă, afectivă, motivaţională, atitudinală şi 
referenţială, interacțiune desfăşurată pe fondul unui anumit potenţial 
energetic investit şi al nivelului de expectanţă personală şi de grup. 

e  Dinamicitatea: satisfacția profesională este rezultatul unui proces dinamic, 
căpătând diferite valori în funcţie context, durată, evoluţii personale ş.a. 

e  Integralitatea: satisfacția rezultă în urma integrării factorilor aferenţi 
specificului muncii, caracteristicilor psiho-individuale ale angajaţilor, 
caracteristicilor psihosociale ale grupului şi referenţialelor de natură socială. 

e  Retroacţiunea: nivelul satisfacției profesionale are caracterul unui feed- 
back pozitiv asupra motivaţiei și efortului depus în activitate; deci, 
satisfacția profesională devine la rândul său un factor motivaţional. 

e radierea: efectele unui anumit nivel de satisfacţie/insatisfacție profesională 
difuzează şi în alte zone ale vieţii personale, sociale şi organizaționale. 

Factorii generativi ai satisfacției profesionale. După cum s-a arătat mai sus, 
starea psihologică specifică satisfacţiei profesionale rezultă în urma acţiunii şi 
condiţionării conjugate a unei game largi de factori materiali, psihoindividuali, 
psihosociali şi socioculturali. Dintre aceștia, cei mai importanți sunt următorii: 
> Natura activității şi condiţiile în care se desfăşoară aceasta. O activitate 

care implică o motivaţie intrinsecă, desfăşurată în condiţii ambientale şi 

fizico-materiale corespunzătoare sunt de natură să contribuie la creșterea 
satisfacţiei în muncă, dar și la asigurarea stării de sănătate fizică şi psihică a 
angajaţilor, prin evitarea suprasolicitărilor de orice fel. 

> Nivelul de satisfacere a motivaţiei individuale. Fiecare angajat are o 
anumită structură motivaţională care-i fundamentează dinamo-energetic 
conduita şi implicarea în activitate. Satisfacţia rezultă în urma comparării 
valorii şi intensității fiecărui factor motivaţional cu măsura în care aceştia 
sunt satisfăcuți în urma activităţii profesionale desfăşurate. Se pot lua în 
considerare factorii indicaţi de piramida motivaţională a lui Maslow, sau alte 
modele de acest gen, prezentate anterior. 

>  Coeziunea din cadrul grupului de lucru şi calitatea relaţiilor 

interpersonale din cadrul acestuia. O coeziune înaltă, pe fondul unor relaţii 

simpatetice pozitive, şi a unor raporturi de sprijin interpersonal şi de 

colaborare sunt de natură să augmenteze satisfacția profesională şi 

psihosocială, pe fondul unui sentimentprin . 

Sistemul de supervizare şi control din cadrul leadership-ului. O supervizare 

şi un control discret, care pune accent pe independența, încrederea şi 

responsabilitatea acordată angajatului, favorizează o satisfacție superioară, 

constituind o modalitate de apreciere şi valorizare a persoanei de către lider. 

> Climatul organizațional. Este un factor de fond, deosebit de important în a 
asigura confortul psihic al angajaţilor, inducându-le un sentiment de 
securitate şi de implicare, atunci când are un caracter pozitiv, stimulati, 
deschis şi tonic. Climatul reprezintă elementul de fond al vieții organizaţiei. 

> Sistemul de evaluare şi recompensare a performanțelor. Obiectivitatea şi 
transparenţa criteriilor de evaluare, precum şi a sistemului de remunerare, 
recompensare şi promovare profesională sunt esențiale în asigurarea unei 
satisfacţii profesionale şi psihosociale superioare. 

> Nivelul performanțelor profesionale individuale. Concordanţa dintre 
aptitudini, motivaţie, efort depus şi  expectanțe constituie un factor 
condiţional important al satisfacţiei profesionale. Lipsa de performanţă 
creează sentimentul neîmplinirii, al ratării şi devalorizării în cadrul 
grupului, ceea ce induce un accentuat sentiment de insecuritate, insatisfacţie 
şi — în ultimă instanță, abandonarea respectivei profesii sau activităţi. 

> Statutul deținut în cadrul grupului şi organizaţiei. Un statut înalt, sau 
concordant cu aspiraţiile angajatului, constituie un puternic factor 
motivator, precum şi o componentă importantă a satisfacției profesionale. 

> Valorizarea socială a activității desfăşurate. O profesie şi o activitate având 
un statut social înalt, adică o valorizare superioară în plan social a celor care 

o practică, constituie un factor generator de satisfacție , fiind direct legat de 

sentimentul realizării personale şi sociale. 


Yv 


4 

> Serviciile sociale oferite de organizaţie. Se referă la diferitele forme de 
utilități şi servicii, care prezintă interes pentru angajaţi, prin facilităţile pe 
care le creează. În această categorie putem include facilitățile de transport, 
grădinițele, cantina pentru salariaţi, activități sportive şi de recreere ş.a. 

> Statutul şi imaginea publică a organizației. O înaltă apreciere dată 
organizaţiei în mediul public extra-organizaţional se răsfrânge și asupra 
angajaţilor, care se simt implicaţi şi coautori ai acestui statut apreciativ, 
ceea ce contribuie la apariția unui sentiment pozitiv de împlinire şi 
realizare profesională şi socială, prin intermediul organizației din care fac 
parte. Imaginea publică a organizației devine marcă şi pentru membri săi. 

Evaluarea Satisfacției profesionale. Datorită faptului că toate studiile pe 
această temă relevă efectele pozitive ale unui nivel înalt al satisfacției 
profesionale asupra diferitelor aspecte ale vieţii organizaționale, managerii sunt 
deosebit de interesați în a evalua cât mai riguros acest parametru, pentru a 
acţiona în sensul optimizării performanțelor organizaționale. Redăm mai jos 
două dintre instrumentele cele mai des folosite în acest scop (v. 14, pg.530 ş.u). 

Chestionarul de satisfacție Minnesota (MSQ). Este un instrument foarte des 
uzitat, care constă dintr-un număr de 20 itemi (forma scurtă), sau 100 itemi 
(forma completă), vizând 20 de dimensiuni ale activității profesionale: 
activitatea; independența; varietatea; statutul social; relaţiile umane; 
supervizarea tehnică; valorile morale; securitatea; serviciile sociale; stilul de 
manifestare a autorităţii; politica companiei privind cadrele şi remuneraţia; 
condiții de promovare; responsabilitatea la locul de muncă; creativitatea; colegii 
de muncă; recunoaşterea profesională; condițiile de muncă; abilitățile solicitate; 
compensarea diferitelor dezagremente; realizarea personală. În cadrul acestui 
instrument se face o distincţie netă între satisfacția intrinsecă şi cea extrinsecă, 
apreciată de unii specialişti ca fiind relativă şi ambiguă. 

Inventarul factorilor de satisfacţie profesională (USS). Are la bază teza 
conform căreia satisfacția reprezintă o reacție emoțională şi atitudinală față de 
muncă. Chestionarul cuprinde 36 de itemi, vizând nouă aspecte ale activităţii: 
salariul; promovarea; beneficiile colaterale; tipul controlului; recompensele 
contingente; natura muncii; colegii de muncă; comunicarea; procedurile de 
operare pe diferitele dimensiuni ale activității. Deşi a fost validat în domeniul 
serviciilor, s-a dovedit că are o bună relevanţă şi pentru alte domenii, relevând 
corelaţii ridicate cu stabilitatea la locul de muncă, angajamentul față de 
organizaţie, percepţia leadership-ului şi a caracteristicilor locului de muncă. 

Numeroasele studii experimentale privind corelaţia dintre nivelul satisfacției 
profesionale și alte dimensiuni ale vieţii de organizaţie, în special cele care 
privesc performanța sunt relativ nerelevante, fără valori net semnificative, deşi 
se înscriu în zona pozitivă. Aceste rezultate sunt uşor de explicat, dacă ținem 
cont că organizaţiile sunt sisteme complexe, cu numeroase intercondiționări şi 
mecanisme de autoreglare. Astfel încât, datorită multiplelor intercondiționări, 
este dificil să se evidenţieze prevalența unui singur factor. 

Însă, datorită acțiunii difuze a satisfacţiei profesionale, aceasta determină 
efecte notabile la nivelul multor dimensiuni ale vieții organizației, conducând 
la stabilizarea personalului, îmbunătățirea climatului psihosocial, angajament 
profund al angajaţilor faţă de organizaţie, creşterea performanţelor ş.a. 

9.6.4. Climatul organizațional şi moralul personalului. 

Interacțiunea complexă dintre factorii obiectivi specifici unei organizații 
(sarcina, structura, resursele, politicile) şi cei subiectivi (cognițiile, 
sentimentele, atitudinile, evaluările) determină apariția a două fenomene 
psihosociale complementare, deosebit de importante în viața organizațiilor: 
climatul organizațional şi moralul angajaților. Climatul reprezintă elementul de 
fond pe care se grefează şi capătă „coloratură” toate evenimentele vieţii de 
organizaţie, moralul constituind modul de reprezentare a viitorului de către 
membrii grupurilor primare şi secundare care constituie structura organizației. 


Definirea şi caracterizarea conceptelor. O analiză de profunzime a 
fenomenologiei psihosociale specifică organizaţiilor, impune o distincţie între 
două concepte adiacente: climatul psihologic şi climatul organizaţional. 
Distincție împărtăşită şi de alți autori (Patterson, Nel şi West, 2004). 

Climatul psihologic se manifestă în cadrul grupurilor primare, de 
apartenență, cu posibilități de a iradia şi la nivelul grupurilor conexe. Constă 
dintr-o dispoziţie psihică relativ stabilă și generalizată la nivelul unui grup, 
rezultată în urma integrării, evaluării şi interpretării subiective a factorilor care 
au semnificaţie pentru grup. Climatul psihosocial de grup este generat de şase 
categorii de factori, cu ponderi diferite în funcţie de tipul grupului; aceste 
categorii constituind dimensiunile de analiză a profilului de climat. dimensiunea 
socioafectivă,  motivaţional-atitudinală,  cognitiv-axiologică, instrumental- 
executivă şi proiectiv-anticipativă (v. cap. 8.4.4.). Din această perspectivă, 
climatul psihologic are de cele mai multe ori un caracter relativ localizat la 
nivelul grupurilor primare din organizaţii (echipe de lucru, colectivele unor 
ateliere), sau cel mult la nivelul unor grupuri conexe, aflate în relații funcționale 
directe (secţii, sectoare). La acest nivel, factorii socioafectivi, cei ținând de, 
cunoaşterea interpersonală, calitatea relaţiilor directe şi nivelul coeziunii de 
grup au un rol central în determinarea profilului stărilor psihologice relativ 
generalizate la nivelul întregului grup. 

Climatul organizaţional are o structură diferită a factorilor generativi, 
ponderea cea mai mare având-o modul de percepere, interpretare şi reprezentare 
de către majoritatea membrilor a aspectelor generale ale organizaţiei: existența 
unui cadru axiologic şi normativ adecvat structurii motivaționale și așteptărilor 
majorității membrilor; modul de organizare şi coordonare a activităților 
specifice; politicile de personal, promovare şi salarizare; profilul leadership- 
ului şi atitudinile acestuia faţă de problemele generale ale angajaților; 
modalitățile de exercitare şi intensitatea controlului; perspectivele profesionale 
şi sociale pe care le oferă diferitelor categorii de personal; stabilitatea 
organizațională; calitatea comunicării în cadrul organizației; reacţiile tipice ale 
conducerii faţă de problemele ridicate de angajaţi; calitatea imaginii publice a 
organizaţiei, așa cum este proiectată şi percepută în exterior, prin intermediul 
căreia membri sunt apreciaţi şi valorizaţi în mediul lor familial şi social. 

Cele mai multe definiţii ale climatului organizaţional se referă la u7 ser de 
percepții, reprezentări şi evaluări ale majorităţii membrilor , privind practicile 
şi procedurile formale şi informale ale organizaţiei, rezultând o anumită Stare 
de spirit a personalului (Reichers, Schneider, Cristea ş.a... 

Însă, vom remarca faptul că aceste reprezentări şi evaluări care stau la baza 
climatului organizațional, împărtășite fiind de majoritatea membrilor, generează 
un anumit set de atitudini, sentimente şi motivații, care se obiectivează atât la 
nivelul comportamentului organizațional, cât şi la acela al angajamentului 
membrilor față de organizaţia din care fac parte. 

De asemenea, vom sublinia faptul că între climatul psihologic şi cel 
organizațional există raporturi de complementaritate şi condiţionare reciprocă: 
un climat organizațional pozitiv facilitează apariția unui climat psihologic tonic 
la nivelul grupurilor de lucru, iar acesta odată format, va contribui la 
consolidarea unui climatului organizațional favorabil performanţelor superioare. 
Climatul este strâns legat şi de altă stare psihologică adiacentă, şi anume 
moralul organizațional, care evidenţiază o dimensiune proiectiv-anticipativă a 
percepţiilor şi reprezentării membrilor asupra perspectivelor organizației. 

Moralul organizaţional exprimă gradul de încredere al membrilor față de 
competenţa conducerii, precum şi de perspectivele pe care le oferă organizația 
membrilor săi. Moralul se constituie atât ca un factor motivaţional important, 
cât şi ca o dimensiune centrală a climatului psihologic şi a celui organizațional. 
Un moral ridicat favorizează implicarea plenară a membrilor în activitatea 
organizațională, oferind un sentiment de securitate membrilor, complementar 
încrederii în viitorul lor profesional şi social. Pe de altă parte, un moral scăzut 
afectează grav calitatea climatului şi a performanţelor profesionale şi 
psihosociale ale organizaţiei, precum şi gradului de angajament al membrilor. 

Angajamentul organizaţional se referă la legătura afectivă, motivaţională şi 
axiologică care se stabileşte între organizație şi membri săi, rezultând astfel un 
set de atitudini şi comportamente concordante cu obiectivele organizaţiei, dar şi 
ale angajaţilor. Este o legătură psihologică cu multiple condiționări, care 
influenţează puternic starea generală de spirit a angajaţilor, stabilitatea acestora 
la locul de muncă, precum şi performanțele profesionale pe care le obțin. 
Angajamentul reflectă cu pregnanță măsura în care angajaţii se identifică cu 
firma,împărtăşind valorile, scopurile, strategiile şi viitorul organizației. 

Factorii determinativi ai climatului organizațional. Multitudinea studiilor 
privind factorii care condiţionează formarea climatului organizațional, precum 
şi diversitatea suportului teoretic şi a metodologiilor folosite, fac dificilă o 
sistematizare riguroasă a acestora. Din marea varietate de factori evidențiați de 
diferiți autori menţionăm: 

e  Cordialitatea relaţiilor interpersonale; structura rolurilor; asumarea 
riscurilor; suportul şi susținerea acordate membrilor; conflictualitatea; 
responsabilitatea; standardele organizaționale (Lewin, Lippitt, Whine, 1939). 

e  Conflictualitatea; ambiguitatea rolurilor; stimularea prin muncă; importanța 
şi varietatea sarcinilor; susținerea din partea liderilor; cooperarea între 
membri; relaţiile amicale; spiritul organizaţional (Jones, James, 1979). 

e Eficiența administrativă; caracteristicile sistemului normativ; nivelul 
integrări în grup; egalitarismul; modul de manifestare a autorității; 
implicarea în viața de organizaţie; orientarea spre sarcină; sociabilitatea; 
disponibilitatea pentru inovaţie (Patterson şi colab., 1997). 

În urma unor cercetări privind profilul climatului psihosocial în cadrul 
grupurilor şcolare, studenţeşti și industriale, am elaborat un model cuprinzând 
şase categorii de factori determinativi, care se constituie ca dimensiuni ale 
climatului  psihosocial: factorii  socioafectivi;  motivaţional-atitudinali; 
normativ-axiologici; instrumental-funcţionali; structurali; proiectiv-anticipativi 
Dezvoltând cercetările la nivel organizațional, modelul îşi păstrează structura 
de bază, cu unele modificări la nivelul factorilor fiecărei dimensiuni. Astfel: 

l. Factorii socioafectivi: calitatea relațiilor interpersonale la nivel 
organizațional; coeziunea percepută a colectivului organizației; statutul 
socioafectiv al liderului formal direct; statutul socioafectiv al managerului 
general; conflictualitatea de ordin interpersonal in-grup şi out-grup; existența şi 
Statutul socioafectiv al unui lider informal; existența „clicilor”; calitatea 
imaginii organizației în exterior. 

2. Factorii  motivațional-atitudinali. satisfacția aferentă activităţii 
desfășurată; gradul de satisfacere a trebuințelor personale; sistemul de 
stimulente; transparența şi obiectivitate criteriilor de acordare a stimulentelor; 
atitudinile interpersonale dintre angajaţi; atitudinile conducerii faţă de personal; 
angajamentul membrilor în raport cu organizația. 

3. Factorii normativ-axiologici: sistemul de valori dominante ale 
organizației; coerenţa şi gradul de adecvare a sistemului normativ; rigoarea în 
aplicarea regulamentelor; tipul de sancţiuni şi recompense acordate; 
principialitatea managerială; respectul interpersonal; compatibilitatea opiniilor 
angajaților în raport cu problemele majore ale organizației; existența şi 
funcţionalitatea tradiţiilor şi cutumelor organizaționale; existența şi profilul 
culturii organizaționale; compatibilitatea sistemului axiologic şi normativ al 
organizaţiei cu sistemul promovat în plan macrosocial (extra-organizațional). 

4. Factorii instrumental-funcţionali: importanţa sarcinii; dificultatea 
sarcinii; calitatea şi eficienţa tehnologiei folosite; condiţiile fizice în care se 
desfăşoară activitatea; calitatea organizării muncii; intensitatea acţiunilor de 
coordonare şi control; sprijinul tehnic primit de angajați; gradul de adecvare a 
structurii ierarhice în raport cu natura activităţii; stilul de conducere la nivel 
organizaţional; gradul de solicitare fizică, intelectuală şi psihologică; 
conflictualitatea aferentă procesului tehnologic de realizare a sarcinii; spațiul 
acordat iniţiativei şi creativităţii personale şi de grup. 

5. Factorii structurali: mărimea şi complexitatea organizației; compoziţia 
colectivelor (sex, vârstă, nivel de instrucţie, mediul de provenienţă); structura 
şi flexibilitatea sistemului statutar; distribuţia puterii pe verticală. 

6. Factorii proiectiv-anticipativi: stabilitatea şi perspectivele de dezvoltare 
a organizaţiei; congruența dintre proiectele organizaționale şi aspiraţiile 
individuale şi de grup; moralul personalului; încrederea în management. 


În funcţie de tipologia organizaţiei, se pot elabora chestionare cuprinzând 
seturi de 30-50 de itemi; aplicarea este nenominalizată, cerându-se subiecților 
estimarea importanţei acordate fiecărui factor (pe scala 1-5) şi impactul real 
asupra climatului (pe o scală -3,-2,-1,+1,+2,+3). Din produsul dintre cele două 
valori şi media obţinută la nivelul organizaţiei, se stabileşte profilul climatului. 


Un alt model foarte bine structurat, rezultat în urma unor cercetări 
sistematice pe această temă, este oferit de T. Constantin. Sistemul de evaluare 
(ECO) propus de autorul menţionat, riguros validat statistic, cuprinde 17 itemi, 
evaluaţi de subiecți chestionați pe o scală cu cinci valori. Pe baza mediilor 
obţinute la fiecare item, se elaborează profilul climatului organizațional (v.14). 

9.6.5. Cultura organizațională. 


Apariţia şi succesul conceptului de „cultură organizaţională” corespunde 
momentului în care orientările tehnicist-analitice şi raţionaliste în interpretarea 
fenomenelor organizaționale sunt augmentate cu cele spiritual-holiste, în care se 
relevă o nouă dimensiune a vieţii de organizație: aceea a valorilor, tradițiilor și 
spiritului unei colectivităţi, antrenată într-o activitate de utilitate social- 
culturală. Apărut la începutul anilor "80, noua orientare deschide şi o altă 
perspectivă asupra fenomenelor organizaționale, în care angajamentul și 
legăturile spirituale dintre membri, pe de o parte, şi dintre aceştia și sistemul 
organizațional, pe de altă parte, se realizează nu numai datorită unor 
condiționări structural-funcționale şi tehnologice, ci şi prin adeziunea comună la 
un set de valori, modele, tradiţii şi norme culturale, aparținând atât organizaţiei 
ca atare, cât şi mediului social extern. Astfel universul organizațional este văzut 
ca având două dimensiuni complementare: una structural-funcțională, guvernată 
de principiile raționalității şi eficienței tehnice, cealaltă spiritualist-holistă, 
guvernată de principiile axiologic-normative şi transindividuale care induc o 
nouă formă de relaţii în cadrul grupurilor organizaționale. 


Definiţii şi caracterizare generală. Cultura organizațională, într-un sens 
foarte general, este înţeleasă ca un ansamblu structurat de elemente de ordin 
spiritual-intelectuale, specifice unei anumite colectivități, care oferă un sistem 
de sensuri, 'vepere de interpretare şi modele comportamentale validate de 
experiența comună, şi prin intermediul cărora se asigură comuniunea ideatică 
şi de conduită a comunit respective. 


Dintr-o perspectivă analitică, cultura organizațională reprezintă un set de 
valori, convingeri, simboluri, limbaje, imagini, sentimente, tradiții, ritualuri, 
istorii, norme, modele comportamentale şi expectaţii, împărtăşite de 
majoritatea membrilor unei organizației, şi care dau un anumit profil spiritual, 
psihosocial şi comportamental acesteia. Este un pattern care asigură coeziunea 
spirituală a membrilor organizației, inducând astfel şi un alt conţinut relaţiilor 
interpersonale, intragrupale şi intergrupale, decât cel funcționalist. Prin aceasta, 
organizaţiile devin sisteme complexe, care produc nu numai bunuri materiale şi 
servicii, ci şi valori spirituale şi forme distincte de cunoaştere, care dau o nouă 
dimensiunii vieţii organizaționale, dar cu impact semnificativ şi asupra mediului 
social extern. Culturile organizaționale sunt forme conexe ale culturii specifice 
oricărui spaţiu social, implicând condiţionări şi interacțiuni bilaterale. 

La o analiză mai profundă, cultura organizaţională ne apare ca o structură 
cognitiv-axiologică care, odată formată în cursul istoriei comune a membrilor 
unei colectivităţi, structurează şi programează modul de a gândi şi modul cum 
vor fi trăite şi interpretate toate aspectele vieţii de organizaţie, dând sensuri noi 
acestora, dincolo de cele strict funcționaliste. Sau, după cum sublinia Hofstede 
(1996), cultura organizaționala constă dintr-o programare mentală colectivă, care 
deosebeşte membrii unei organizatii de membrii unei alte organizatii”. După 
cum, în concepția lui James (2007), cultura organizationala constă în totalitatea 
credintelor normative (sistemul de valori) si expectatiilor comportamentale 
impartasite (sistemul de norme) specifice unei organizații. 


= 

Deci, este vorba de o structură informală mai profundă a organizațiilor, 
avându-și rădăcinile in valorile, credintele si asumptiile membrilor organizatiei, 
care generează un sistem relațional distinct, complementar celui structural- 
funcţional, legat nemijlocit de realizarea obiectivelor formale. 

În consecință, cultura este cea care generează profilul psihologic şi spiritual 
al unei organizații, constituind astfel o dimensiune esențială a sintalității sale. 
Este istoria comună a membrilor unei colectivități, istorie convertită într-un 
sistem de valori, norme şi reprezentări, care devin directorii şi referenţialele 
tuturor atitudinilor şi conduitelor care apar în contextul vieţii de organizaţie. 
Datorită acestui fapt, există o foarte strânsă legătură între profilul culturii 
organizaționale, calitatea şi coerenţa relațiilor interpersonale (formale şi 
informale), climatul psihosocial, performanța profesională şi imaginea 
organizaţiei proiectată şi percepută în exterior: 

Caracteristicile culturii organizaționale: Indiferent de structura lor, sau de 
modul cum au luat naştere, culturile organizaționale au câteva trăsături comune, 
acestea putând fi folosite şi ca indicatori de individualizare a culturilor, în urma 
unui demers de cuatificare. Principalele caracteristici ale culturilor 
organizaționale pot fi sistematizate astfel: 

Istoricitatea: exprimă seria de evenimente semnificative care au marcat 
procesul formării şi funcţionării în timp a organizaţiei, începând cu acţiunile 
inițiatorilor, continuând cu momentele de referință sau anecdotice, sau cele cu o 
deosebită rezonanță cognitivă şi emoțională. Este expresia obiectivării în timp, 
în plan spiritual, a experienţelor profesionale şi psihosociale ale organizaţiei. 

Organicitatea: relevă raporturile de esență dintre obiectivele şi funcţiile 
constitutive ale organizaţiei, pe de o parte, şi produsele spirituale ale experinţei 
comune, pe de altă parte. Datorită multiplelor condiționări, forma şi conținutul 
culturii organizaționale se pot afla într-o anumită incongruență sau decalaj față 
de caracteristicile obiective ale activităților desfăşurate. În cazul organizațiilor 
multinaționale, se întămplă deseori ca o cultură organizațională dominantă să 
impună forme care nu sunt concordante decât într-o anumită măsură cu 
specificul local al organizaţiei, şi chiar cu cel al culturii naţionale locale. 

Integralitatea: este expresia gradului de acoperire prin conținuturi culturale 
(valori, norme, reprezentări, comportamente ş.a.) a totalității aspectelor şi 
dimensiunilor vieţii organizaționale. Gradul de integralitate creşte pe măsură ce 
o cultură se maturizează, în urma istoricității sale. 

Coerenţa: se referă la gradul de compatibilitate şi noncotrarietate dintre 
diferitele elemente componente ale culturii organizaționale: valori, 
norme,somboluri, sentimente, comportamente.  Ambiguităţile culturii 
organizaționale pot avea diferite cauze, dintre care amintim: fuziuni, 
restructurări majore, interculturalitate ş.a. Efectele unei coerențe reduse sunt 
totdeuna nagative, inducând insecuritate şi ambiguitate atitudinală. 

Structuralitatea: reflectă gradul de organizare internă a elementelor 
constitutive ale culturii organizaționale. Cultura matură se prezită ca o structură 
bine definită, coerentă, cu multiple elemente de autocorecţie, ceea ce îi conferă 
şi calitatea organicităţii, prin legătura strânsă cu aspectele obiective ale 
activităţii şi vieţii de organizație. 

Transindividualitatea: exprimă faptul că o cultură organizațională nu este 
condiționată şi determinată de caracteristicile individuale ale membrilor, ci de o 
experiență comună semnificativă care, în timp, se convertește în produse 
spirituale, cognitive şi atitudinale, asumate de toți membrii organizației. 

Dinamismul: reflectă mobilitatea şi viteza de adecvare a culturii 
organizaționale la schimbările care au loc pe plan tehnologic, social şi istoric. 
De regulă, culturile au un caracter conservatorist, căutând să conserve 
elementele configurate în urma unei experienţe împărtăşite îndelungate, ceea ce 
este util atunci când schimbările au un caracter artificial şi inadecvat. 

Distinctivitatea: se referă la profilul particular al culturii diferitelor 
organizații, datorită istoriilor lor diferite, a particularităților structurale şi 
funcţionale, precum şi a specificului activităților desfăşurate. Distinctivitatea 
conferă fiecărei culturi organizaționale un anumit profil particular, care reflectă 
într-o mare măsură caracteristicile obiective ale organizaţiei şi spațiului 
profesional, social şi cultural în care ființează. 


După cum se poate observa, caracteristicile mai sus menţionate pot fi 
convertite într-un set de indicatori cuantificabili, care împreună dau profilul unei 
anumite culturi organizaționale, profil cu deosebite valențe diagnostice şi 
prognostice. Aceşti indicatori pot fi obținuți atât în urma aplicării unor 
chesionare standardizate, cât şi pe baza interviurilor dirijate, a studierii 
documentelor , sau a observației participative. 

Unul dintre cele mai uzitate chestionare pentru determinarea profilului 
culturii organizaționale este cel al lui Charles Handy, care a pornit de la ideea 
ca in cadrul diferitelor tipuri de culturi organizaționale există convingeri, mai 
mult sau mai puţin structurate, precum şi obiceiuri corelative acestora, referitor 
la aspectele care se instituie ca dimensiuni ale culturii, implicit ca itemi ai 
chestionarului amintit. Şi anume: tipul “liderului bun”, tipul “subordonatului 
bun”, modul de stabilire a priorităţilor firmei de către angajaţii, tipul de angajat 
promovat in organizație, modul atribuirii unei sarcini, munca în echipă, 
competiţia din firma, modalităţile de luare a deciziilor, structura de comunicare 
si modul de realizare a contactelor în cadrul companiei. 

Autorul îşi fundamentează chestionarul pe baza modelului lui Roger 
Harrison, care distinge patru tipuri de cultură organizațională: tip „Putere”, tip 
„Rol”, tip „Sarcină” si tip „Persoană”. Dimensiunile ce descriu cele patru tipuri 
de cultură organizaţională sunt surprinse fiecare în câte un sector al 
chestionarului, structurat pe 15 itemi. Răspunsurile se dau luându-se în 
considerare doua situaţii: situația perceputa ca reala, şi situația considerată 
dezirabilă (ideala). Fiecare item are patru variante de răspuns, pentru cele patru 
tipuri de cultură organizaţională. Astfel, cultura de tip Putere este prima varianta 
de răspuns; cultura de tip Rol - a doua variantă; cultura de tip Sarcină - a treia 
varianta ; cultura de tip Persoană - a patra varianta de răspuns. Subiecţii răspund 
la fiecare întrebare orientându-se in dublu sens, spre real si spre ideal, spre 
evaluarea atât a planului formal, cât si a planului informal. 

Se însumează notele pentru toate cele patru tipuri de cultură organizațională, 
pe dimensiunea actual si ideal, comparându-se scorurile obținute. Scorul cel mai 
mic va primi rangul I - şi va fi considerat tipul de cultura organizaționala cel mai 
frecvent perceput de către angajaţi. Deci, relevante in cadrul studiului vor fi doar 
cele doua scoruri de rang I calculate pentru cultura actuală dominantă, respectiv 
pentru cultura ideală dominantă. 


Psihologie socială 212 


Funcțiile culturii organizaționale. Aflându-se într-o strânsp interdependență 
cu principalele dimensiuni profesionale şi psihosociale ale organizației 
(leadership-ul, coeziunea, climatul psihosocial, satisfacția muncii, performanța), 
cultura organizaţională îndeplineşte o serie de funcții specifice, şi anume: 

Defineşte profilul psihosocial al organizaţiei, conferindu-i o identitate 
proprie, precum şi o poziţie distinctă în cadrul sistemului social. Prin cultura sa, 
organizaţiile capătă o “personalitate” distinctă, pe care noi preferăm să o numim 
sintalitate organizațională. 

Circumscrie granițele ideologice şi 
constituindu-se ca un factor important al coeziunii sistemului, 
organizațional şi al imaginii organizației proiectată în exterior. 

Realizează conexiunea între cultura naţională, cultura sectorială şi cea 
individuală, prin aceasta realizându-se coerenţa principalelor dimensiuni ale 
vieții personale, organizaționale şi sociale. . 

Structurează şi orientează concluitele interpersonale şi intergrupale, prin 
oferirea de modele atitudinale şi comportamentale, având la bază valori şi 
norme transindividuale, cu semnificaţie socioculturală. 

Modelează personalitatea membrilor şi sintalitatea grupurilor, prin 
inducerea unor repere şi modele axiologice, cognitive, normative, atitudinale şi 
comportamentale care, odată interiorizate, devin dimensiuni structurale ale 
personalității membrilor şi profilului psihosocial al grupurilor. 

Oferă suport cognitiv şi emţional “membrilor, inducându-le un sentiment de 
stabilitate, siguranţă, apartenenţă şi valorizare, în urma integrării în sistemul 
organizațional şi interiorizării sistemului axiologic şi normativ al acestuia. 

Contribuie semnificativ la integrarea socială şi culturală a membrilor, 
datorită ascendenţei psihologice a unor elemente de ordin cognitiv, axiologic, 
normativ sau comportamental de natură transindividuală, elemente şi repere 
consacrate şi validate prin istoria organizaţiei şi experiența împărtăşită a 
membrilor mai multor generații. 

„Contribuie la rezolvarea situațiilor conflictuale sau disfuncționale, datorită 
experienţei sociale şi profesionale pe care cultura o întruchipează şi o 
obiectivează în modele rezolutive exemplare, care deşi au un caracter generic, 
pot fi adaptate şi particularizate la situaţii concrete. 

Condiţionează performanţele profesionale şi psihosociale ale organizației, 
datorită valorii motivaţionale intrinseci pe care o posedă, dar şi datorită 
influenţei pe care o are asupra leadership-ului și climatului psihosocial. 

Facilitează relațiile dintre diferitele organizaţii ale sistemului social, 
culturile specifice acestora oferind informaţii relevante asupra valorilor, 
normelor şi modelelor după care se ghidează în raporturile lor sociale. 

Contribuie la îmbogățirea culturii naţionale şi sectoriale, prin aportul 
diversificat de valori şi modele consacrate în urma istoriei şi experienţei 
organizaționale. În urma integrării sociale şi profesionale, membri şi grupurile 
adaptează valorile generale ale culturii naționale, oferind totodată şi un spaţiu de 
nuanţare şi validare a acestora; pe de altă parte, cultura sectorială (structurată 
pe categorii generice de profesii sau domenii ale vieţii sociale) se îmbogățește 
continuu prin elementele oferite de cultura particulară a organizaţiilor. 


psihosociale ale organizației, 
angajamentului 


PP 

Modele ale culturii organizaționale. În funcţie decriteriul centralităţii, adică 
al elementelor care sunt percepute şi considerate ca esențiale în configurarea 
unei culturi organizaționale, au fost elaborate mai multe modele teoretice ale 
acesteia, având însă şi implicaţii practice şi experimentale. Dintre acestea ne 
vom oprii asupra celor pe care le considerăm cele mai relvante în ceea ce 
priveşte valoarea lor operaţională. 

A). Pornind de la criteriul elementului central care condiționează structura 
unei organizații, Ch. Handy (1985) identifica patru tipuri de culturi, având ca 
element central definitoriu profilul puterii , distribuţia şi funcţiile rolurilor, 
caracteristicile sarcinii sau cele ale persoanelor semnificative. Astfel: 

1) Cultura Puterii : este întâlnită cel mai adesea în organizaţii mici şi mijlocii, 
în unele companii comerciale si financiare, precum şi în unele organizaţii 
politice şi sindicate. Se caracterizează prin existența unui număr redus de 
norme, reguli si proceduri standardizate, implicit o birocratizare redusă. 
Controlul este exercitat de centru de putere, prin intermediul unor persoane- 
cheie alese special; modul de selecţie şi calităţile acestor persoane 
condiționează în cea mai mare măsură bunul mers al organizației şi 
performanţa acesteia. Deciziile sunt luate de sus în jos, mai curând ca efect 
al echilibrului de influenţe între persoane individuale, decât pe baze 
procedurale, logice sau consultative. Performanța este apreciată după 
rezultate, nu după mijloacele folosite, iar atmosfera din aceste medii de 
lucru este deseori tensionată, ceea ce poate determina şi o fluctuație 
semnificativă a forţei de muncă, din cauza eşecurilor individuale într-un 
mediu competițional agresiv. Reţeaua de comunicaţie este de tip radial, 
organizațiile de acest tip putând răspunde rapid la evoluția evenimentelor şi 
cerinţelor pieţii. Sunt cultivate loialitatea, obediența faţă de puterea centrală, 
şi performanţele individuale, de unde şi o satisfacție redusă a muncii. 
Mărimea este o problema pentru culturile de tip putere, deoarece reţeaua de 
influență şi control poate deveni disfuncţională dacă este supraîncărcată sau 
conţine elemente incompetente sau neadaptate la specificul activității. 

2) Cultura Rolului : este tipică organizaţilor clasice, formale de tip birocratic. 
Acest tip de organizaţie se caracterizează prin sectoare funcţionale strict 
specializate, în care există un înalt grad de standardizare şi formalizare. 
Activitatea sectoarelor funcționale, precum şi relațiile dintre acestea este 
controlată de către o echipa de conducere restrânsă, prin reguli si proceduri 
riguros asumate, prin definirea exactă a posturilor si autorităţii conferite 
acestora, a modalităţii de comunicare si a procedurilor de rezolvare a 
conflictelor şi disfuncţionalităţilor. Poziţia ierarhică este sursa de putere, 
ocuparea acestor poziții depinzând de îndeplinirea satisfăcătoare a 
exigenţelor rolului, prin expertiza dovedită a persoanei respective. Regulile 
si procedurile standardizate reprezintă metode principale de influențare şi 
control. Pentru membri, cultura de tip Rol oferă securitate, dar şi o ocazie 
favorabilă de a dobândi o specializare profesională şi recompense adecvate 
activităţii desfăşurate. Abaterea de la standard, într-un sens sau altul, nu este 
acceptată, rolul fiind mai important decât persoana care-l ocupă. În 
consecință, persoanele ambiţioase, cu standarde înalte, orientate spre putere 

şi autocontrol, sunt nesatisfăcute de această situație. Cultura de tip Rol este 
convenabilă managerilor care preferă predictibilitatea şi securitatea 
poziţiei, fără eforturi personale pentru aducerea unor contribuţii creatoare în 
îndeplinirea obligaţiilor profesionale. Eficienta acestui tip de organizaţii 
depinde de raționalitatea alocării resurselor, a sarcinilor de lucru si a 
responsabilităților pentru fiecare poziție din organigramă. Sunt organizații 
adecvate unui mediu social şi profesional stabil şi predictibil, în ciuda 
caracterului lor rigid şi conservator. In condiţii de schimbare socială 
accelerată şi mobilitate concurenţială aceste organizaţii pot eşua, dacă nu 
adoptă măsuri urgente de schimbare a strategiilor manageriale. 

3) Cultura Sarcinii : îi este caracteristică centrarea pe activitatea de realizare 
optimă a sarcinii, căutându-se modalităţi eficiente de gestionare și 
distribuţie a resurselor materiale, financiare şi umane. Influenţa şi controlul 
se bazează pe puterea de expert, mai degrabă decât pe poziţia ierarhică a 
statutului, ceea ce implică o mai mare dispersie a structurii de putere. Din 
perspectiva membrilor, se obține un grad mai mare de autonomie în propria 
activitate, pe fondul unor relaţii interpersonale pozitive, bazate pe 
competență, respect reciproc şi întrajutorare. Cultura de tip Sarcina implică 
mobilizarea întregului grup în scopul îmbunătățirii eficienței profesionale, 
precum si pentru un angajament superior din partea membrilor față de 
obiectivele organizaţiei. În consecință, rezultatele grupului se situează 
înaintea obiectivelor individuale, şi a eventualelor divergențe dintre poziţii 
de putere ți stiluri de conducere. Influența se bazează mai mult pe puterea 
profesionala decât pe puterea poziţiei sau influența personală, fiind mai 
dispersată decât în alte culturi. Această cultură este mai adecvată tendințelor 
actuale ale schimbării accelerate, valorizării libertăţii individuale şi 
micşorării diferenţelor sociale. Datorită mobilităţii specifice, proiectele de 
echipa pot fi abandonate sau reformulate în funcţie de împrejurări. 
Managerul dintr-o cultura de acest tip este mai flexibil şi mai încrezător in 
capacitatea sa de a acționa într-o situaţie problematică. Acest tip de cultura 
este adecvată unei pieţe competitive, cu mobilitate superioară şi schimbare 
rapidă a profilelor produselor sau serviciilor furnizate. De remarcat că 
organizaţiile mari şi foarte mari se încadrează mai greu în acest tipar, 
mobilitatea acestora fiind mult mai redusă. 

4) Cultura Persoanei : are ca element central persoana membrilor şi interesele 
acestora, evidențiind o orientare accentuat umanistă, dar foarte rar întâlnită. 
Cultura se acest tip are rostul de a-i servi si de a-i ajuta pe membrii 
organizaţiei, promovându-le interesele şi aspiraţiile, fără să aibă un obiectiv 
global bine definit. Are o structura similară cu cea a unui „roi” de elemente- 
membri, angajații având un mare grad de libertate, pe fondul unei structuri 
de putere aproape inexistentă. Totuşi, puterea de expert este cea care îi este 
caracteristică, Ca exemple tipice pentru acest tip de cultura pot fi firmele de 
avocatura, parteneriatele profesionale, firmele de consultanță, cooperativele 
de diferite tipuri ş.a. Mulţi angajaţi ai unor organizaţii cu alt tip de culturi, 
manifestă o reală preferință pentru acest gen de cultură, în care libertatea şi 
autocontrolul să prevaleze asupra cadrelor standardizate. 


=" 

B) Un alt model, des invocat în literatura de specialitate şi având reale 
valenţe operaţionale, a fost elaborat de G. Hofstede (1980), care relevă patru 
dimensiuni esenţiale prin care pot fi descrise culturile organizaționale din spaţii 
geografice diferite: distanța față de putere, evitarea incertitudinii, 
individualism/colectivism şi masculinitate/feminitate. Cercetările ulterioare, 
desfăşurate în țări din extremul orient, au mai relevat existența a încă unei 
dimensiuni: orientarea pe termen scurt sau lung. 

Distanţa faţă de putere exprimă măsura în care factorii de decizie sunt 
accesibili diferitelor categorii de membri. Când distanţa este mare, există o mare 
inegalitate în distribuirea puterii, superiorii fiind greu accesibili, acest fapt 
subliniind statutul lor special; când distanța este mică, inegalitățile sunt 
minimizate, conducătorii sunt uşor accesibili, diferențelor de poziţii fiind 
considerate fără prea mare importanță. 

Evitarea incertitudinii se referă la intensitatea trebuinţelor membrilor de a 
evita incertitudinea şi ambiguitatea, în favoarea situaţiilor certe, bine 
configurate şi predictibile. Culturile având la bază un indice superior de evitarea 
incertitudinii pun un accent deosebit pe un sistem riguros de norme şi 
reglementări, în timp ce culturile cu un indice slab de evitare a incertitudinii 
apreciază situaţiile de asumare a riscurilor şi de adaptare dinamică la situaţie. 

Individualism/colectivism este o dimensiune care exprimă măsura în care 
membri sunt orientaţi fie pe propriile interese particulare, promovând inițiativa 
şi riscurile individuale, fie pun accentul pe grup şi colectivitate, distribuind 
astfel avantajele, dar şi riscurile. 

Masculinitate/feminitate reprezintă o dimensiune care relevă modul cum 
sunt distribuite rolurile emoţionale în funcţie de sex. Culturile cu indice mare de 
masculinitate promovează competitivitatea, asertivitatea şi valorile materiale, în 
timp ce culturile cu indice mare de feminitate promovează sensibilitatea 
interpersonală, bunăstarea ca stare spirituală şi calitatea vieţii pe toate 
dimensiunile sale, inclusiv cele emoţionale şi estetice. 

Orientarea pe termen scurt/lung evidenţiază măsura în care culturile pun 
accentul pe efecte şi recompense imediate, sau - dimpotrivă — valorizează 
calitatea de a amâna satisfacerea unor trebuințe sau gratificații imediate, în 
favoarea unora mai bine consolidate, pe termen lung. 


Modelul de mai sus, fără să aibă un suport teoretic consistent, şi-a arătat 
utilitatea în studierea culturilor specifice organizaţiilor multinaționale, sau în 
zonele marcate de o interculturalitate accentuată. Totodată, cercetările de 
teren efectuate pe baza acestui model au evidențiat diferențe semnificative între 
câteva categorii de ţări, în funcţie de profilul culturii organizaționale care le 
este specific, sau pe care o promovează (v. 14, pg. 204). j 

Astfel, luând în considerare numai două dimensiuni, evitarea incertitudinii 
(EI) şi distanța față de putere (DP), se pot identifica patru categorii de culturi 
organizaționale: 1). Elmare/DPmic (Austria, Germania, Israelul ş.a.); 2). 
Elmare/DPmare ( Spania, Argentina, Mexic ş.a.); 3). Elmic/DPmare (India, 
Indonezia, Filipine); 4). Elmic/DPmic (Norvegia, SUA, Canada, Irlanda). 

După observaţiile noastre, modelul de mai sus este aplicabil şi în cazul 
țării noastre, având în vedere însă originea rurală sau urbană a majorităţii 
personalului únei organizaţii, precum şi caracterul său național/multinațional. 

D) Cel de al treilea model la care ne vom referi este cel al aşa-numitelor 
„valori concurente”, elaborat de Cameron, Quinn, Campbell ş.a. (v.14, pg.210). 
Se consideră că o cultură organizaţională poate fi descrisă cu suficientă 
acuratețe dacă se au în vedere două dimensiuni fundamentale: a) prima 
evidenţiază perspectiva organizaţiei asupra problematicii sale interne, adică 
activităţile, procesele şi oamenii implicaţi; b) a doua se referă la flexibilitate şi 
control, adică la măsura în care comportamentele au o anumită libertate, sau — 
dimpotrivă — este controlat prin norme şi reglementări riguroase. 

Din combinarea celor două dimensiuni, rezultă patru tipuri de culturi 
organizaționale, având o serie de caracteristici specifice, după cum urmează. 

1) Cultura de tip „C/an”, caracterizată prin orientare internă şi flexibilitate 
ridicată, ceea ce implică o susținere reciprocă a membrilor şi colaborare. 

2) Cultură tip „Piaţă”, având un control riguros şi o orientare spre exterior, 
ceea ce implică o centrare prioritară pe scopuri, obiective și performanţă. 

3) Cultura tip „Jerarhie”, cu orientare internă şi control riguros, ceea ce 
relevă cu pregnanţă ierarhiile, structura normativă şi cea a puterii. 

4) Cultura tip „Exocentrare”, având o orientare externă şi o flexibilitate 
ridicată, facilitând inovaţia şi relaţiile informale. 

De remarcat dificultatea de a elabora un model care să releve multiplele 
dimensiuni ale culturii organizaționale, aceasta putând fi abordată din mai multe 
perspective. De asemenea, trebuie subliniat faptul că doua sau mai multe astfel 
de culturi pot coexista in aceeaşi spaţiu geografic, sau chiar în aceiaşi 
organizație, evidențiind complexitatea vieţii acesteia. 


Structura culturii organizaționale. După cum am arătat, cultura 
organizațională implică o serie de elemente de ordin axiologic, cognitiv, 
normativ, atitudinal şi comportamental. Dintre acestea ne vom opri asupra 
câtorva, cu o deosebită semnificaţie psihosocială: valorile, simbolurile, normele, 
modelele, ritualurile, miturile şi istoriile care marchează viața organizației. 

Valorile constituie elemente centrale în cultura organizationala, în jurul lor 
configurându-se toate celelalte elemente constitutive. Valorile organizaționale 
reprezintă o adaptare a principalelor valori ale culturii naţionale la specificul 
activităţii şi vieţii de organizaţie. Ele pot fi definite ca un set de idei şi 
convingeri care exprimă importanța şi prețuirea acordată unor aspecte 
esențiale ale vieţii de organizaţie, în funcţie de concordanța acestora cu 
trebuinețele materiale şi psihosociale ale membrilor organizaţiei respective. În 
consecință, valorile organizaționale vor viza: stilul de conducere considerat 
adecvat profilului organizației; modalităţile de a evalua şi recompensa 
performanța; loialitatea faţă de colegi conducere şi organizaţie; profesionalismul 
ca dimensiune a activității organizaționale; modelul de “cel mai bun”; sprijinul 
colegial; ideea de “lucru bine făcut”; echitatea şi predictibilitatea raporturilor 
formale; recunoașterea excelenţei; importanța invovaţiei, ideea de dezvoltare şi 
progres organizațional; valorizarea fiecărui angajat ş.a. După cum se observă, 
valorile organizaționale se constituie ca un sistem de repere în raport de care 
sunt percepute, evaluate și valorizate aspectele esenţiale ale vieţii de 
organizaţie, şi pe baza cărora se elaborează sistemele normative afernte. 

Normele sunt un corolar al unor valori organizaționale bine' structurate și 
asumate de majoritatea membrilor. Ele au un caracter prescriptiv, constând din 
recomandări, reglementări şi interdicții, prin care se arată cum pot fi protejate şi 
realizate valorile de referință ale organizaţiei. Corespunzător celor două 
categorii de structuri ale grupurilor şi organizațiilor, vor exista norme formale şi 
informale. Primele sunt reglementări oficiale de natură organizatorică şi 
relaţională: orgamnigramele cuprinzând poziţiile, statutare, funcțiile îndatoririle 
şi drepturile fiecărui angajat, regulamentul de ordine interioara, regulamentul de 
organizare si functionare, codul relaţiilor oficiale ş.a. Aceste documente cuprind 
prscripții referitoare la comportamentele salariaţiilor in situații ce au implicaţii 
semnificative asupra funcţiilor si performanţelor organizatiei: modul optim de 
desfăşurare a activităţii; relatia şefi-subodonaţi; asigurarea securităţii muncii; 
prezența şi comportarea în organizaţie; sistemul de recompense şi sancțiuni; 
primirea si tratarea vizitatorilor; asigurarea confidenţialităţii informaţiilor; 
modul de desfăşurare a raporturilor funcţionale etc. Normele informale, a căror 
autoritate derivă din tradiţie, experiența comună şi presiunea majorităţii, deşi nu 
sunt recunoscute oficial, au o mare influență asupra comportamentului 
organizațional, stabilind conduita considerată adecvată în diferite situații umane, 
cu implicaţii psihosociale deosebite: raporturile interpersonale considerate 
corecte, coeziunea colectivelor, sărbătorirea unor evenimente personale ale 
salariaţiilor; relatiile dintre subordonați şi lideri etc. Relaţiile dintre normele 
formale şi cele informale sunt de condiționare reciprocă, împreună formând 
sistemul normativ specific unei organizaţii, cu implicații majore asupra 
climatului psihosocial, perfoprmanţei şi satisfacţiei în muncă. 

Simbolurile reprezintă un ansamblu de imagini sau obiecte reale, care 
reprezintă sau evocă altceva decât semnificația lor nemijlocită. Deci, sunt 
elemente care se substituie unor situații sau sensuri complexe, facilitând astfel 
operativitatea comunicării, coeziunea spirituală a colectivelor şi armonizarea 
raporturilor interpersonale şi organizaționale. Simbolurile oferă semnificaţii sau 
înțelesuri comune unor realități organizaționale care sunt în concordanță cu 
valorile, normele, idealurile, interesele şi credinţele esenţiale ale membrilor. 
Prin evocarea unor simboluri se obţine un impact psihologic nemijlocit, atât 
asupra angajaților unei organizaţii, cât şi asupra celor care întreţin relaţii cu 
respective organizație. Marca, emblema sau logo-ul companiei, steagurile, 
trofeele, diplomele de excelență, personalităţile de excepţie care au marcat 
istoria organizaţiei ş.a. - sunt elemente cu o puternică forță evocatoare, 
generând sentimente de mândrie, identificare personală şi valorizare socială, 
atât pentru fiecare angajat, cât şi pentru organizaţie ca totalitate. Atât limbajul 
informal, cât şi cel oficial, sunt saturate adesea de înţelesuri simbolice, cu un 
impact psihologic şi praxiologic imediat. Simbolurile unei organizaţii pot fi 
regăsite şi în uniforme, insigne, imnuri, locaţie, amenajarea spaţiului sau modul 
particular de desfăşurare a unor ceremonii. Simbolurile contribuie nemijlocit la 
orientarea sentimentelor, atitudinilor, gândirii, comportamentului şi acțiunii 
angajaţilor, constituind — alături de celelalte elemente constitutive amintite — o 
componentă care marchează profilul şi coerenţa unei culturi organizaționale 
constituită pe tradiţie şi performanţă socială. 

Ritualurile si ceremoniile sunt elemente semnificative ale culturii 
organizaționale, fiind complementare sistemului axiologic şi simbolic. Prin 
stabilirea unor modele şi scenarii de desfăşurare a unor activități, se asigură 
identitatea psihosocială a organizaţiei, inducând totodată un sentiment de 
apartenenţă, valorizare şi mândrie participanților. Într-un sens general, un ritual 
reprezinta un scenariu şi un set de acțiuni planificate, cu un continut dramatic şi 
simbolic, prin care se dă expresie psihosocială şi culturala anumitor valori 
organizaționale, în vederea consolidării şi operaționalizării lor în cadrul 
organizației. Trice & Beyer propune următoarea tipologie a ritualurilor 
organizaționale: ritualurile de trecere (de pasaj); ritualurile degradarii; ritualurile 
promovarii profesionale şi sociale; ritualurile schimbarii; ritualurile rezolvării 
sau diminuarii conflictelor; ritualurile integrarii şi armonizării. Fiecare dintre 
acestea constituindu-se în evenimente cu un deosebit impact psihologic. 
Ceremoniile sunt modalităţile concrete prin care se desfăşoraă ritualurile, fiind 
consacrate prin tradiţie şi având o componentă artistică care le amplifică efectul 
de modelare şi întărire a unor modele comportamentale pozitive. Ritualurile și 
ceremoniile ceremoniile ajută la atingerea următoarelor scopuri: contribuie la 
socializarea şi integrarea membrilor; promovează şi menţin coeziunea 
funcțională şi spirituală a colectivelor; inițiază noii membri în cultura 
organizațională consacrată prin tradiţie; furnizeaza un sentiment de implicare și 
valorizare sociala; transmit mesaje simbolice cu semnificaţie transindividuală; 
asigura dezvoltarea de relaţii interpersonale pozitive; furnizează speranță și 
încredere în viitor; realizează arminizarea dintre mesajele formale şi cele 
informale, asigurând astfel o comunicare eficientă (v. Şi M. Năstase (2005). 


Miturile constituie o altă dimensiune importantă a culturii organizaționale, 
reprezentând trasfigurări ale unor evenimente relevante din trecut, prin raportare 
la valorile şi motivațiile membrilor. Într-un sens general, miturile 
organizaționale sunt o narațiune asupra unor situaţii, evenimente şi persoane cu 
un caracter excepțional, care au marcat semnificativ istoria veche a 
organizaţiei, pe care le transfigurează astfel încât să releve valorile şi aspiraţiile 
colectivelor respective. Fără o valoare cognitiv-explicativă marcantă, miturile 
au însă o relevanță psihosocială deosebită, deoarece trasfigurările realului pe 
care acestea le implică reflectă substratul axiologic, ideologic şi aspiraţional pe 
care se clădesc. Fiind interpretate adesea şi ca veritabile “metafore 
organizaționale”, miturile transmit şi anumite mesaje simbolice, dincolo de 
conţinutul lor concret, obiectivând astfel valorile şi credinţele profunde ale 
unei organizații cu cultură consolidată. Miturile pot servi la realizarea unor 
scopuri importante, cum sunt: explicarea sursei unor valori, atitudini, norme şi 
modele comportamentale consacrate; inducerea unui interes pentru experiența 
acumulată de organizaţie, dar și pentru noi idei şi direcții de dezvoltare; o mai 
bună înțelegere a realității actuale, prin raportarea la trecut; oferirea de 
informaţii asupra unor situaţii problematice şi a modului exemplar de rezolvare 
a acestora; înțelegerea caracterului special al organizației de apartenenţă, 
generând astfel sentimente de ataşament față de aceasta şi de valorizare 
personală a membrilor; identificarea unor noi perspective asupra viitorului şi de 
modalități de îndeplinire a acestor aspirații ş.a. 

Istorioarele sunt modalități anecdotice de a prezenta anumite situații și 
evenimente relativ recente, având însă şi ele o anumită încărcătură simbolică, 
mai ales în ceea ce proiveşte soluționarea unor probleme umane. Istorioarele 
favorizează consolidarea aşa-numitei “comunicaţii de consum”, conservând 
totodată semnificaţia unor evenimente care rezonează cu motivațiile şi valorile 
celor care le promovează. După opinia lui S. Martin, pot fi identificate sapte 
tipuri de istorioare şi povestiri, exprimate la modul general, dincolo de 
diversitatea organizaţiilor în care apar. Acestea sunt: povestiri despre cum 
tratează organizaţia persoanele cu status înalt ce încalcă normele; povestiri 
despre cât de “uman” este şeful; povestiri despre cum se poate avansa în carieră; 
povestiri despre concediere; povestiri despre modul în care compania ajută pe 
angajaţii care trebuie să se mute; povestiri despre cum reactioneaza şeful 
ierarhic la anumite tipuri de greşeli; povestiri despre modul în care organizaţia a 
depăşit anumite obstacole sau situaţii excepţionale. La acestea mai putem 
adăuga relatări asupra modul cum au fost rezolvate conflictele cu alte 
organizaţii, precum şi povestiri cu caracter anecdotic asupra întămălărilor prin 
care au trecut persoane semnficative în afara vieţii de organizaţie. 

Modelele reprezintă forma de obiectivare exemplară a valorilor şi normelor 
organizaționale la nivelul comportamentelor unor personalități ale organizaţiei, 
sau a felului în care se rezolvă situaţiile problematice tipice ale organizaţiei. 
Modelele odată constituite, devin referenţiale cognitive, axiologice, atitudinale 
şi acţionale pentru membrii organizației, marcând atât faptul că aceste 
deziderate pot fi îndeplinite, dar oferind şi informaţii concrete și intuitive asupra 
modului cum pot fi îndeplinite. În absența unor modele care să exemplifice 
modul de funcționare a sistemelor axiologic şi normativ, acestea nu vor avea 
impact asupra vieții de organizaţie. 

Relaţia dintre climatul psihosocial, performanţă şi cultura organizațională 
Setul de valori, norme şi modele constituie nucleu structural şi funcțional al 
culturii organizaționale, în jurul acestuia organizându-se toate celelalte elemente 
constitutive. Coerenţa şi adecvarea acestui nucleu va condiționa în cea mai mare 
măsură îndeplinirea funcţiilor de bază a culturii organizaționale: acelea de 
asigurare a coeziunii spirituale a membrilor, facilitarea integrării şi valorizării 
sociale a acestora, precum şi asigurarea unor performanţe organizaționale 
superioare, în plan profesional și psihosocial. 

Unul dintre cele mai nocive fenomene care pot apare în acest plan constă în 
incongruenţa dintre valori, norme şi modelele care ar trebui să le întrupeze. În 
acest caz, valorile vor avea un caracter pur formal şi declarativ, normele vor fi 
golite de conţinut şi forță structurantă la nivelul relaţiilor organizaționale, 
aceasta în măsura în care atitudinile, comportamentele şi acţiunile persoanelor 
semnificative din cadrul organizaţional şi extraorganizaţional, oferite membrilor 
drept modele datorită statutului lor, nu au nicio convergență cu sistemul 
axiologic şi normativ de la care se reclamă. Va rezulta o stare de anomie 
organizaţională, marcată de duplicitate, ipocrizie, oportunism şi lipsă de 
încredere în sistem. Climatul psihosocial va fi grav afectat, calitatea relațiilor 
interpersonale va fi necorespunzătoare, iar performanțele foarte scăzute. 

9.7. Performanța organizațională. 

Principala funcţie constitutivă a organizaţiilor este aceea de îndeplinire a unor 
obiective de utilitate socială: producţia de bunuri materiale şi culturale, oferirea 
de servicii, protecţia cetățenilor şi a naturii ş.a. Măsura în care aceste obiective 
sunt îndeplinite se exprimă prin intermediul noțiunii de performanță 
organizațională, indicatorul cel mai relevant în ceea ce privește funcționalitatea 
internă a sistemului, precum şi calitatea raporturilor interorganizaționale. 


9.7.1. Definirea şi caracterizarea noțiunii de performanţă organizațională. 

În sensul cel mai general, performanța exprimă raportul dintre rezultatul unei 
activităţi şi un reper considerat ca etalon. Etalonul poate fi o autoestimare, 
proiectată şi adoptată chiar de agentul acţiunii, sau poate fi un rezultat anterior, 
obţinut în cadrul unor activităţi de acelaşi gen. De regulă, etalonul poate fi 
rezultatul unui alt grup cu o sarcina similara, sau media rezultatelor mai multor 
grupuri; dar se pot lua ca etalon si rezultatele aceluiasi grup, obținute intr-o alta 
perioada de activitate, considerată ca referință. 

Referindu-ne la sensurile cele mai des întâlnite în domeniul psihologiei 
organizaționale, vom constata o mare diversitate de accepții a noțiunii de 
performanţă, în care accentul este pus pe diferitele sale dimensiuni. Astfel: 

Belous (1995) afirma ca performanţa este “rezultatul acțiunilor umane, 
superior rezultatelor cunoscute”. Atunci cand sistemul de referință la care se 
raportează performanța umană este ataşat unui anumit membru performanța 
poartă denumirea de performanță individuală (sau, in cazul regresului, 
“antiperformanţă” sau “nonperformanţă”). 

Motowidlo (2003) a definit performanta ca “valoarea totală expectată de 
organizaţie a comportamentelor pe care un individ le efectuează pe o perioada 
standard de timp”. Aceasta definitie are doua implicatii: în primul rand, apare 
ideea că performanţa este o proprietate a comportamentului care se desfaşoară 
într-o perioadă de timp; de asemenea, apare ideea ca performanța se referă la 
valoarea așteptată a fi adusă în organizație. Comportamentul referindu-se la 
ceea ce fac oamenii, performanța va consta în valoarea așteptată de organizație 
în urma a ceea ce fac oamenii. Aceasta presupune că angajatorul este cel care 
poate decide ce înseamnă performanța, pe baza propriilor criterii. 

Johns (2002), referindu-se la performanța individuală, afirmă că 
“performanţa este măsura în care un membru al organizaţiei contribuie la 
realizarea obiectivelor organizaţiei”. Din această perspectivă, se impune o 
diferenţiere între performanţa individuală, de grup şi organizaţională, ceea ce 
deschide perspectiva unei analize diferenţiate ale factorilor care condiționează 
nivelul performanţial la cele trei tipuri. 

D. Cristea (1984), abordând problematica performanţei dintr-o perspectivă 
sistemică, evidențiază atât caracterul multiplu condiționat al performanţei (de 
factori tehnici şi tehnologici; psihoindividuali şi psihosociali; sociali şi culturali; 
circumstanţiali), cât şi caracterul dinamic al acesteia, prin introducerea noţiunii 
de “potențial peformanțial ”, care poate varia sensibil în timp, constituindu-se ca 
o limită a nivelului maxim de performanță, obținută în condiţii obiectiv- 
determinate şi într-o conjunctură optimă (v. 65; 69). 

Realizând o sinteză a multiplelor puncte de vedere întălnite în literatura de 
specialitate, vom remarca următoarele aspecte caracteristice noțiunii de 
performanță organizațională: 

e Se referă la un rezultat concret şi actual, raportat la un etalon propus ca 
ideal, sau obținut într-un alt moment de referință sau de o altă 
organizaţie/grup cu activităţi similare. 

e Performanța se raportează dinamic la variabila “timp”, în sensul în care 
scimbarea condiţiilor obiective sau subiective determină şi modifacrea 
potențialului performanţial al organizaţiei/grupului. 

o Este rezultatul unui comportament multiplu motivat de factori intrinseci şi 
extrinseci, de natură individuală sau de grup, de ordin material sau spiritual. 

o Implica şi o dimensiune proiectiv-anticipativă, legată de nivelul de aspirație 
al angajaţilor, de experienţa organizaţională şi de contextul organizațional şi 
macrosocial în care se desfăşoară activitatea. 

o  Vizează mai multe aspecte ale vieții de organizaţie, fiind multiplu 
condiționată de factori individuali, psihosociali, organizaţionali şi culturali. 

o În funcţie de aspectele esenţiale ale vieţii de organizaţie la care se referă, 
performanţa poate fi profesională, psihosocială şi socio-organizaţională. 

o În ceea ce priveşte performanța profesională, aceasta poate fi individuală, 
de grup sau organizațională, cu condiţionări reciproce, dar având factori 
determinanți şi condiționali atât distincţi cât şi comuni. 

e Există relații de condiționare reciprocă între performanţă, climat 
psihosocial, satsifacţia în muncă, angajamentul organizațional, loialitatea 
față de lideri, stabilitatea personalului, încrederea în management. 

e Se pot folosi mai mulți indicatori pentru evaluarea performanței: eficienţa, 
ca raport optim dintre rezultatele obţinute (beneficii). şi costuri (investiţii); 
eficacitatea, ca performanță maximă indiferent de costuri; productivitatea, 
ca măsură a timpului necesar pentru realizarea produsului sau atingerea 
obiectivelor propuse (număr de produse pe unitatea de timp) ș.a.. 


Referindu-ne la câteva dintre caracteristicile menţionate mai sus, sunt de 
remarcat câteva aspecte importante, şi anume: 

De multe ori, managerii au în vedere aproape exclusiv performanța 
profesională, ignorându-le pe cele de natură psihosocială şi socio- 
organizaţională. Perfornața psihosocială se referă la nivelul calitativ de 
asigurare a unui satisfacţii profesionale superioare, a unor relaţii interpersonale 
pozitive, a unui climat psihosocialtonic şi a unui moral ridicat, prin oferirea unei 
perspective clare asupra dezvoltării personale şi organizaționale. Îndeplinirea 
acestor exigenţe vor conduce atât la creşterea performanței profesionale, cât şi 
la stabilizarea personalului şi creşterii angajamenzului organizațional. Totodată, 
se vor obţine efecte pozitive şi în mediul extraorganizaţional, şi anume: a) în 
mediul social imediat al angajaţilor: familie, grupuri locaţionale şi 
extraprofesionale; b) la nivelul climatului social general. Performanţa socio- 
organizațională vizează: calitatea relațiilor interorganizaționale; climatului 
social pe care îl generează; calitatea serviciilor pe care le oferă societăţii; 
sistemul de valori pe care îl promovează; protecția eficientă a mediului natural. 

La nivelul performanței profesionale, orice formă de decalaj între 
performanța individuală, de grup şi organizaţională va constitui un factor 
generator de conflicte, insatisfacție şi dezangajare - cu presiuni din partea 
entităţilor care se simt dezavantajate şi afectate de performanța scăzute a 
oricărei alte părți: angajat, grup de lucru, sector de activitate, organizație. 

După cum rezultă din cele de mai sus, performanța trebuie văzută ca 
rezultatul acțiunii şi condiţionării unor multitudini de factori psihoindividuali, 
psihosociali şi organizaționali, ceea ce trebuie avut în vedere în politica 
organizațională a managerilor. Este vorba de interacţiunea dintre experiență, 
abilitați si motivaţia individului, pe de o parte, şi dintre structura organizatorică, 
climatul psihosocial, sistemele de evaluare şi recompensare, pe de altă parte. 

Performanța constituie nu numai un indicator referitor la eficiența 
profesională şi socială a grupului, ci și un parametru cu un înalt caracter de 
obiectivitate ce ne furnizează informaţii „indirecte referitor la desfaşurarea 
proceselor psihosociale din cadrul grupului, la gradul de integrare a membrilor 
în cadrul microsistemului social, precum și la integrarea acestora în contexte 
sociale mai largi. Totodată, performanța consituie un indicator referitor la 
eficiența unor măsuri organizatorice si cu caracter psihosocial prin care se 
vizează optimizarea activităților grupului şi a dinamicii acestuia. Reprezintă un 
feed-back de cea mai mare importanță, alături de climatul psihosocial şi 
satsifacția în muncă a angajaţilor (v. 69). 

În literatura de specialitate întălnim şi alte forme de clasificare a 
performanței, alături de cea propusă de noi (performanță profesională, 
psihosocială și socio-organizaţionaă), foarte utile când se procedează la o 
analiză de profunzime a acestei problematici. Astfel: 

Belous (1995) distinge între performanța fizică şi performanța psihică. Prima 
formă se referă la activităţi în care sunt solicitate calitățile fizico-motorii ale 
subiecţilor, cu setul de aptitudini aferente, inclusiv cele perceptiv-motorii. Cea 
de a doua, performanța psihică, se referă la performanța aferentă activității 
logice, de evaluare, interpretare şi creație, în care sunt implicate şi procesele 
emoționale, intuitive şi de gândire divergentă. În această categorie includem 
performanța, artistică, ştiinţifică, literară, social-politică sau economică. 

Motowidlo & Borman (1993) au identificat două feluri de performanță: a) 
performanța în sarcină; b) performanța contextuală. Performanța în sarcină 
include comportamentele care decurg din natura intrinsecă a sarcinii, nucleul ei 
specific, conținutul “tehnic” şi solicitarile prescrise explicit prin fișa postului; 
acestă formă condiționează în cea mai mare măsură performanțele organizației, 
în raport cu aceasta putându-se face predicții. Performanţa contextuală implică 
prescripţiile organizației în legatură cu obiectivele sale, fără să se refere la 
conținutul intrinsec al acestora (de exemplu, sistemul de ore suplimentare, 
activități de voluntariat, activități extraorganizaţionale ş.a.). 

Murphy (1989) indică două forme ale performanței: a) de tranziţie; b) de 
menținere. Prima, se referă la perioada de început, când se asmimilează 
abilitățile necesare profesiei, performanţa având un caracter ascendent; cea de a 
doua vizează perioada de stabilizare aptitudinală şi motivațională, când se 
atinge nivelul maxim de performanță în contextul dat. 

9.7.2. Evaluarea performanței organizaționale. 

Având în vedere multiplele şi complexele efecte profesionale şi psihosociale ale 
performanței, se impune un sistem riguros de evaluare a acesteia, pe baza unor 
principii clare, transparente, discutate şi acceptate de tot personalul organizaţiei. 
Aceste activităţi sunt subsumate conceptului modem de „management al 
performanţei”, care a devenit un instrument esențial pentru optimizarea tuturor 
aspectelor vieţii organizaționale. 


Elaborarea unui sistem eficient de management şi evaluare a performanţelor 
implică parcurgerea următoarelor etape, riguros monitorizate: 


y 


> Stabilirea clară, în termeni operaționali, a obiectivelor generale şi defalcate 
ale organizației, vizând dimensiunile profesionale, psihosociale şi socio- 
organizaționale ale activității - pe de o parte, precum şi cele de ordin 
individual, grupal şi organizațional, pe de altă parte. Deci, operaționalizarea 
ştiinţifică a obiectivelor generale şi particulare. 
Analiza şi relevarea cerințelor, exigențelor și condițiilor de ordin material, 
tehnologic, uman şi organizațional care să permită desfăşurarea optimală a 
activităţilor şi acțiunilor aferente dimensiunilor de mai sus. Deci, stabilirea 
condiţiilor ideale care să permită obţinerea unor performanţe maximale. 
Evaluarea resurselor şi condiţiilor reale de care dispune organizaţia la un 
moment dat; resurse de ordin material, financiar, tehnologic şi uman. Deci, 
estimarea diferențelor dintre cerințele ideale şi posibilităţile reale ale 
organizaţiei, într-un context dat. 
> Estimarea performanţelor potenţiale în condiţiile reale ale organizației, pe 
baza experienței altor organizaţii cu activităţi similare, a propriei experiențe 
obţinută într-o etapă anterioară, precum şi pe baza valorilor rezultate în 
urma unor studii tehnico-ştiinţifice. Deci, estimarea performanței maxime 
care poate fi obținută în condiţiile reale în care se găseşte organizația la un 
moment dat. 
> Stabilirea criteriilor, metodologiei şi instrumentelor care vor sta la baza 
activităţii de evaluare a performanțelor. Deci, instrumentalizarea şi 
planificarea activităţii de evaluare a performanţelor, la toate nivelurile. 
Comunicarea şi discutarea modelului de evaluare a performanţelor, precum 
şi a sistemului de retribuţie şi recompensare în funcție de performanță cu 
angajaţii şi grupurile de lucru implicate în realizarea diferitelor categorii de 
obiective. Deci, asigurarea transparenţei şi consensului. 
Evaluarea la intervale strict determinate a performanțelor, pe baza 
metodologiei stabilite, şi compararea valorilor cu nivelul performanţei 
potenţiale. Deci, evaluarea obiectivă a rezultatelor obținute de angajați. 
> Comunicarea imediată a datelor astfel obţinute, precum şi analiza critică a 
acestora, pentru fiecare grup sau sector de activitate. Deci, oferirea unui 
feed-back prompt angajaţilor, care să permită autoreglarea eforturilor. 
> Analiza punctelor nevralgice şi a disfuncţionalităților care au condus la 
diferențe semnificative între nivelul performanţei potenţiale (optime) şi cel 
al performanţei reale. Deci, analiza critică a funcţionalităţii sistemului 
organizaţional şi identificarea punctelor nevralgice ale acestuia. 


v 


v 


v 


Yy 

> Proiectarea uni set de măsuri de ordin organizatoric, tehnologic, funcțional 

şi managerial, care să conducă la creşterea performanţelor, vizând totodată 

şi activități de perfecționare profesională a resurselor umane şi motivare 

adecvată a personalului. Deci, măsuri de adecvare optimă a sistemului 

organizațional la contextul real în care activează. 

Testarea şi implementarea măsurilor preconizate, în urma discutării acestora 

cu factorii implicați. Deci, corecţii prompte şi transparente ale sistemului. 

> Urmărirea rezultatelor şi reluarea ciclului, pe baza unui feed-back 
permanent monitorizat. Deci, corecție dinamică a sistemului organizațional. 


Yv 


Relația dintre performanță, sistemul de evaluare a performanței, sistemul 
de compensații şi motivaţie. Având în vedere impactul major asupra 
funcționalității sistemului organizațional, numeroase cercetări au vizat stabilirea 
unor corelaţii valide între variabilele mai sus menționate, având ca fundament 
diferitele teorii asupra motivaţiei. Astfel: 

Din perspectiva teoriei echităţii, personalul unei organizaţii are un anumit 
grad de motivare şi satisfacţie în funcţie de raportul dintre intrări şi ieşirile în 
sistemul situațional în care acţionează. Intrările sunt date de modul de percepere 
a contribuţiilor şi eforturilor personale la realizarea sarcinii, iar ieșirile 
reprezintă rezultatele, adică beneficiile obținute în urma acestor prestații: 
promovare, premii, bani, diverse facilități şi servicii materiale. Echitatea 
percepută rezultă în urma unui complex de procese cognitiv-evaluative şi 
interpretative, luând ca reper raportul dintre intrări şi ieşiri din cadrul unor 
situaţii similare. Eventualele sentimente de inechitate vor putea fi depăşite 
printr-o serie de strategii cognitiv-comportamentale: modificarea percepției 
sociale asupra situaţiei în care activează, acordarea unor alte semnificaţii 
mărimilor de intrare şi ieşire, modificarea efortului şi stilului de acţiune în 
procesul muncii, sau pur şi simplu părăsirea sistemului. 

Alte cercetări au vizat valoarea motivațională a banilor primiți ca 
recompensă pentru performanţele obținute. Dup cum am arătat, din perspectiva 
modulului lui Herzberg, banii sunt un factor de igienă, care produce insatisfacție 
dacă se situează sub un anumit nivel, dar care peste acest nivel nu produce 
satisfacție, neavând deci o valoare motivaţională nemijlocită. Concluzii similare 
se desprind şi din perspectiva teoriei ierarhizării trebuințelor a lui Maslow, sau a 
teoriei evaluării cognitive a lui Deci & Ryan. Însă, cercetări mai recente infirmă 
în mare parte aceste concluzii, evidențiind rolul motivator al banilor în aproape 
toate situaţiile, datorită valorii lor universale de schimb (Lawler, 1071; Chambell 
& Lilea d, 1976; Fang & Gerhart, 2000 ş.a. 3 
nivelul satisfacţii în muncă şi fieicdeiea în management depind în mod 
esențial de patru factori principali: a) transparența sistemului de evaluare a 
performanțelor şi de recompensare a acestora, prin existența unor criterii şi 
norme clare de aplicare; b) obiectivitatea managerilor în aplicarea criteriilor şi 
normelor odată stabilite şi asumate de angajaţi; c) echitatea percepută a 
raportului dintre eforturile şi contribuţiile aduse în sistem, pe de o parte, şi 
valoarea percepută a recompenselor şi avantajelor primite, pe de altă parte; d) 
evaluarea dinamică a trebuințelor materiale şi psihosociale ale angajaţilor. 

9.8. Interventie şi schimbare organizațională. 


În ultimul timp, în psihosociologia organizațională se utilizează tot 

conceptele de „analiză”, „proiectare”, „intervenție”, „schimbare” 

de optimizare”, fapt care reflectă atât o anumită orientare ] 

cercetării ştiinţifice din acest domeniu - subordonată nemijlocit pra 

cât şi o marcantă maturizare metodologică - fără de care o astfel de orientare nu 

ar fi posibilă. Dinamica extraordinară a societăţii contemporane, bazată pe noile 

tehnologii informatice, nanotehnologiilor, intervențiilor genetice ş.a. — implică 

ca o necesitate imperioasă și o dinamică corespunzătoare a tuturor formelor de 

organizare socială. Totodată, dezvoltarea socială generală nu este posibilă fără 

pe a funcţional la nivelul tuturor instituţiilor, organizaţiilor şi grupurilor 
oc progres r marcat prin nivelul performanţelor profesionale, psihosociale și 

interorganizaţionale. 

=S 

9.8.1. Definirea şi caracterizarea conceptelor de bază. 

Avându-și originea în studiile de praxiologie organizaţională, cele cinci 

concepte au un caracter complementar, de implicare și condiționare reciprocă. 

Pentru precizarea sensurilor acestora, trebuie să abordăm organizaţiile dintr-o 

perspectivă structural-funcţională, având caracterul unor sisteme sociale 

dinamice cu autoreglare. 

Analiza şi evaluarea reprezintă etape indispensabile în cadrul oricărei 
activități sociale şi organizaționale, fără de care nu se poate lua nicio decizie 
eficientă. Implicând procese cognitive deosebit de complexe, analiza poate viza: 

a) Condiţiile generale de ordin social, juridic, politic, economic, tehnologic, 
geografic, fizic şi uman în care funcţionează - sau urmează să funcționeze 
organizaţia; prognoze vizând evoluţia în timp a acestor condiții. 

b) Disponibilităţile de resurse materiale, tehnologice şi umane, precum şi 
calitatea şi accesibilitatea acestora. 

c) Condiţiile organizaționale şi tehnologice în care, pe baza resurselor 
disponibile, se poate obţine o performanţă organizațională optimă. 

d) Diferenţele constatate între nivelul performanţial optim preconizat şi cel 
real obținut, la nivelul diferiților indicatori: eficiență, eficacitate, productivitate. 

e) Identificarea cauzelor eventualului decalaj la aceşti indicatori, precum şi 
analiza dinamicii respectivului decalaj. 

f) Formularea direcțiilor şi metodelor de intervenție organizațională, care să 
vizeze optimizarea performanţelor şi înlăturarea disfuncționalităților de sistem. 

g) Anticiparea şi analiza impactului implementării măsurilor preconizate, pe 
baza unor scenarii alternative de intervenţie şi schimbare. 

Proiectarea organizaţională este o etapă ulterioară analizei, prin care datele 
obținute sunt transpuse într-un proiect de sistem organizațional, cu parametrii 
funcționali optimi. Se au în vedere următoarele aspecte: a) sursele şi circuitul 
materiilor prime şi a celor finite; b) tehnologiile folosite; c) compartimentele 
funcționale şi posturile aferente; d) sistemul de relaţii ierarhice, funcţionale şi de 
comunicare dintre acestea; e) nivelul de calificare solicitat de fiecare poziţie; f) 
sistemul normativ intern; g) sistemul de criterii de evaluare, promovare şi 
recompensare a personalului; h) direcţii preconizate de schimbare şi evoluţie. 

Intervenţia şi schimbarea reprezintă corolarul etapelor anterioare, vizând 
modificarea unor componente tehnologice, organizaționale, funcționale sau 
umane, în vedere atingerii unor obiective explicit formulate, de ordin 
profesional, psihosocial, interorganizațional sau macrosocial. 

Orice activitate de intervenţie trebuie să respecte câteva principii 
fundamentale, şi anume: 

1. Fundamentarea: schimbarea trebuie să se facă pe baza unui proiect 
rezultat al unei analize riguroase a circumstanțelor în care funcționează 
organizația ca întreg sau anumite sectoare ale acesteia, a factorilor 
disfuncționali constataţi şi a necesităţilor impuse de schimbare. 

2. Anticiparea: trebuie să se estimeze anticipativ efectele intervențiilor 
preconizate, în urma unor simulări sau modelări a sistemului în noile condiții. 

3. Etapizarea: intervenția şi schimbarea trebuie să se facă pe baza unei 
planificări a diferitelor faze ale acestora, fiecare implicând exigențe specifice: 
analiza de fond; elaborarea proiectului de intervenţie; estimarea costurilor; 
pregătirea bazei materiale, tehnologice şi umane; pregătirea personalului tehnic 
implicat în implementarea schimbărilor; asigurarea unui climat psihosocial 
favorabil schimbării; implementarea proiectului; stabilizarea post-intervenție. 

4. Corecţia dinamică a procesului: pe baza informaţiilor de tip feed-back 
obținute în urma procesului de implementare a proiectului de intervenție şi 
schimbare, trebuie să se opereze cu promptitudine corecțiile necesare şi să se 
procedeze la înlăturarea disfuncționalităților care apar în mod firesc în 
asemenea situații, mai ales în punctele critice ale sistemului. 


Se pot identifica patru categorii de motive care impun și justifică acțiunile de 
intervenţie şi schimbare în cadrul organizațiilor, şi anume: 

a) Modificări notabile la nivel macrosocial, în plan economic, politic şi 
juridic, care schimbă infrastructura diferitelor tipuri de organizaţii. De pildă, 
dacă se modifică sistemul juridic sau macroeconomic care fundamentează 
funcţionarea organizaţiilor, este evident că se impun măsuri de schimbare a 
acelor componente care devin neoperaţionale în noul context. 

b) Apariţia unor noi tehnologii şi categorii de resurse tehnico-materiale care 
pot schimba conținutul activităților aferente realizării sarcinilor şi obiectivelor 
anumitor sectoare sau ale întregii organizații. 

c) Schimbarea mediului concurenţial şi a sistemului pieţii, care impun noi 
produse şi standarde de calitate ale acestora. 

d) Apariţia unor disfuncţionalități cronice interne, care afectează perfor- 
manţele profesionale şi psihosociale ale organizaţiilor. 

e) Modificări în structura de personal a organizațiilor, care impun măsuri de 
recalificare, realocare a resurselor umane sau a sistemului relațional ierarhic. 

f) Schimbarea radicală a obiectivelor profesionale ale organizaţiilor. 

Strategiile de intervenție şi optimizare. constau dintr-un algoritm de acţiune 
organizată şi planificată, având obiective explicite vizând creşterea 
performanţelor profesionale. Elaborarea strategiilor implică un cadru teoretico- 
conceptual bine conturat, precum și un set de cercetări cu caracter operaţional, 
prin care să se stabilească dependențele funcţionale dintre variabilele implicate 
în procesele psihosociale care vor fi supuse unor intervenții optimizatoare. 


Capitolul 9 227 


9.8.2. Principalele direcții ale intervenţiei şi schimbării organizaționale. 


Datorită caracteristicilor generale ale epocii pe care o trăim, marcată de 
mobilitate, tranziență, inovaţie tehnologică şi revoluție tehnică, schimbarea a 
devenit o dimensiune esenţială a organizaţiilor, introdusă ca atare chiar din 
momentul proiectării acestora. Există însă câteva direcţii principale care 
necesită intervenții şi schimbări sistematice, şi anume: 

1) Modificarea caracteristicilor unor produse sau introducerea unora noi, în 
conformitate cu cerințele pieţii sau schimbarea preferințelor beneficiarilor. 
Pentru aceasta este nevoia de o prospectare continuă a pieţii, precum şi acțiuni 
de marketing, vizând evaluarea şi stimularea unor noi trebuințe sau preferințe 
ale consumatorilor, pe plan intern şi extern. 

2) Introducerea unor noi tehnologii, tehnici şi procedee, care să asigure 
obținerea unor noi produse, cu caracteristici calitative superioare şi creșterea 
performanţelor profesionale. Pentru aceasta este nevoie de o informare continuă 
asupra noilor evoluţii ştiinţifice şi tehnologice. 

3) Introducerea unor noi sisteme de evaluare, recompensare şi retribuire a 
personalului, în funcţie de performanțele profesionale, prin adaptarea acestora la 
noile circumstanțe, ținându-se însă cont şi de necesităţile materiale ale 
angajaţilor şi de pregătirea lor psihologică pentru noile criterii. 

4) Schimbarea cadrului normativ al organizaţiei, ca urmare a apariției unor 
noi reglementări legislative în plan juridic sau economic. 

5) Reorganizarea unor sectoare, secţii sau ateliere, în vedere optimizării 
procesului tehnologic, adoptarea unor noi tehnologii și eficientizarea 
activităților profesionale. Acest proces implică modificări la nivelul relaţiilor 
funcţionale, de comunicare şi subordonare, care afectează şi relațiile informale 
din cadrul respectivelor colective de lucru, 

6) Schimbări la nivelul personalului, vizând redistribuirea, reducerea sau 
mărirea numărului de angajaţi, în funcţie de noile circumstanţe în care 
funcționează organizaţia din punct de vedere economic, tehnologic şi legislativ. 

7) Informarea, recalificarea şi/sau perfecţionarea profesională a personalului, 
în vederea creşterii performanțelor profesionale şi adaptării la noile tehnologii 
introduse sau la schimbările manageriale preconizate. 

8) Acţiuni de natură psihosocială care să conducă la optimizarea stilului de 
conducere al liderilor, îmbunătăţirea climatului psihosocial și creşterea 
angajamentului personalului faţă de organizaţie — toate acestea conducând la 
optimizarea profesionale, psihosociale şi socio-organizaționale. 

9) Schimbări la nivelul sistemului relaţional extern al organizaţiei, prin 
stabilirea de noi colaborări profesionale şi culturale în cadrul sistemului 
organizaţional şi instituțional naţional şi internațional. 

10) Acţiuni sistematice de promovare a imaginii şi prestigiului organizaţiei 
în plan intern şi extern, precum şi de promovare a produselor și ofertelor sale. 

Toate aceste acţiuni trebuie să aibă un caracter continuu, sistematic şi bine 
fundamentat, pe baza unei concepții coerente vizând aşa-numita „dezvoltarea 
organizațională”, în cadrul căreia să se armonizeze exigenţele dezvoltării 
tehnologice cu cele ale procesului de formare şi dezvoltare a resurselor.umane. 

9.8.3. Strategii de intervenţie şi de optimizare a proceselor psihosociale. 


Acţiunile prin care se realizează intervenţia şi schimbarea organizațională 
trebuie să fie fundamentate pe o concepţie teoretică şi managerială coerentă 
privind problematica organizațională, vizând toate dimensiunile şi aspectele sale 
Prezentăm mai jos o schemă sintetică cuprinzând structura generală a unei 
organizații, funcţiile şi relațiile externe ale acesteia, precum şi factorii 
psihosociali implicaţi în desfăşurarea activităţii şi vieţii de organizaţie. Aceste 
elemente trebuie să stea la baza oricărei strategii de intervenţie şi optimizare, 


Funcţii specifice «—b Structura organizației <—> Factori psihosociali 


Í Socioafectivitatea 
Comunicarea informală 


Influenţa interpersonală 
Motivația individuală, de 
grup şi organizațională 


CONDUCERE 


Specificarea / Operaţio 
nalizarea obiectivelo 


Strategică ; Organizaţiona 


Organizarea internă i 
Operativă 


Prospectare-proiectare 


Planificare SERVICII 
Congruenţa structurilor 


Comportamentul organiz. 


Tehnic-productiv 
Comercial 
Financiar 
Resurse umane 


Coordonare 
Supervizare/Control 
Execuţie/Producție 
Marketing 
Gestionarea resurselor 
interne şi externe 
Managementul confli 
telor interne/externe 


; Leadership-ul 

; Conflictualitatea 

Competența profesională 
şi psihosocială 

Adecvarea/integrarea 
profesională şi socială 


Administrativ 


Sı 


Nn 
5 


Sectoare 


Dezvoltarea carierei 
; Climatul psihosocial şi 
moralul grupurilor. 


Formarea cadrelor 


Dezvoltarea organiza- 
tiei. 


E 


Activitatea de decizie 


ti 
Caracteristici structural- 
funcționale ale organizației: 


Cultură organizațională 
Increderea în organiz. 


Y 
Satisfacția profesională 
şi psihosocială 


- Mărimea - Complexitatea 
- Extinderea — Formalizarea 
- Intensitatea administrativă 
- Centralizarea — Activismul 
-Deschiderea - Flexibilitatea 
- Capacitatea autocorectivă 


RELAȚII ORGANIZAȚIONALE EXTERNE 


ei FI eee N 


Instituții sociale Organizații Grupuri 


Persoane 


Mediul natural şi sociocultural 


PROFESIONALĂ ŞI PSIHOSOCIALĂ 


Schema 9.9. 


~ 

Principiile elaborării strategiilor de optimizare. Elaborarea unei strategii 

de intervenție în cadrul sistemelor sociale implică trei categorii de exigențe: 

a) relevarea unui ansamblu de dimensiuni care definesc sistemul pe 

coordonatele lui esenţiale, precum şi a indicatorilor prin care acestea se 

definesc în plan operațional (v. D. Cristea, 66; 69); 

b) cunoaşterea relaţiilor de principiu care exprimă intercondiționările dintre 

aceste dimensiuni, factori şi indicatori, precum şi a proceselor prin intermediul 

cărora aceste conexiuni se produc, avându-se în vedere atât sensul, cât și 

intensitatea respectivilor parametri de relaţie; 

c) precizarea metodelor şi tehnicilor prin intermediul cărora se evaluează 

parametrii sistemului în diferite momente ale existenţei sale şi care vor permite 

dirijarea acțiunii în raport cu obiectivele de optimizare propuse. 


Elementele menţionate se sintetizează într-un algoritm de acţiune practică, 
social. Pe măsură ce se acumulează noi rezultate ştiinţifice sau practice, 
strategia de optimizare trebuie să le includă progresiv; în concepția pe care se 
bazează elaborarea sa trebuind să fie inclus un principiu de adaptare dinamică 
continuă a sistemului la contextul situaţional. 

Intervenţiile optimizatoare în cadrul organizaţiilor pornesc de la un 
parametru funcţional care trebuie maximizat; de regulă acesta este 
„performanța”, atât cea profesională (care se referă la sarcina specifică), cât şi 
cea psihosocială şi socială (care vizează efectele psihosociale ale funcționării 
organizației); aceste intervenţii pot viza toate fenomenele şi procesele principale 
care contribuie la realizarea unor performanţe profesionale şi sociale superioare. 
Astfel, se pot elabora strategii de optimizare a climatului psihosocial, a stilului 
de conducere sau a sistemului relațional şi funcțional din cadrul grupurilor 
primare şi secundare (v. 69, 169). 

În principiu, se începe cu elaborarea unui model grafic al interacțiunilor 
dintre principalele procese şi fenomene psihosociale, evidențiindu-se modul 
cum acestea condiționează parametrul de referință (performanța); după care, se 
evaluează factorii care au cea mai mare pondere în influențarea obiectivului 
urmărit: creşterea performanţei, îmbunătăţirea relaţiilor interpersonale şi a 
climatului, reducerea gradului de conflictualitate ș.a.. În acest caz, ponderea este 
asimilată coeficienţilor de corelaţie statistică dintre variabilele prin care au fost 
descrise în plan operațional respectivele procese psihosociale. Este indicat ca 
modificarea factorilor vizaţi să se realizeze în mai multe etape, cu urmărirea 
atentă a efectelor obţinute şi corectarea din mers a unor eventuale efecte 
negative. Efectuarea simultană a tuturor factorilor avuţi în vedere este o operație 
destul de riscantă, mai ales atunci când nu există o experienţă în acest sens, iar 
organizația nu are rezerve funcționale importante. Este important ca membrii 
grupurilor să fie informaţi asupra raţiunii, sensului şi implicaţiilor modificărilor 
care urmează a fi făcute, încercându-se motivarea lor în acest sens. 

Modelul interacţional care s-a dovedit adecvat pentru intervenții 
optimizatoare în cadrul unei game variate de organizații are următoarea formă 
generală (schema 9.10.): 


Psihologie socială 


Performanța 
(profesională şi/sau psihosocială) 


Stil 
de 
conducere 


Potenţialul de 
conflictua- 
litate 


Calitatea re- 
lațiilor inter- 
personale 


Structura sarcinii 
(aditivă, complementară, conjunctivă, disjunctivă ş.a.) 


Condiţionări externe: 


- nivelul delegării de putere; 
- exigenţe faţă de realizarea sarcinii; 
- resurse umane, materiale şi tehnice; 
- relaţiile cu organizaţiile conexe; 

- influențe sociale nespecifice. 


Schema 9.10. 


Optimizarea stilului de conducere. După cum relevă numeroase cercetări 
experimentale, stilul de conducere are o influență considerabilă asupra 
performanțelor grupurilor şi organizațiilor, fapt evidențiat şi de modelul 
prezentat mai sus. De aceea, multe dintre strategiile de optimizare a 
performanțelor vizează o intervenţie asupra aspectelor disfuncționale ale 
stilurilor de conducere, complementar intervențiilor asupra calității relațiilor 
interpersonale, asupra climatului psihosocial şi congruenței structurilor de grup. 
În a doua etapă a elaborării strategiilor de intervenţie se abordează analitic 
corelaţiile dintre factorii implicaţi la nivelul unui anumit proces sau fenomen 


m 

psihosocial, cu influența cea mai semnificativă asupra performanței. În cazul de 
faţă, asupra profilului stilului de conducere practicat de lider. 

Deoarece ponderea unor factori psihosociali în determinarea parametrilor 
funcționali ai organizațiilor diferă în funcţie de natura acestora, în continuare ne 
vom referi numai la organizaţiile cu caracter industrial-economic. În primul 
rând, se evidenţiază relaţiile implicative dintre factorii determinanți ai stilului de 
conducere, factorii prin care se configurează profilul acestuia, şi factorii care 
exprimă modul de percepere a stilului de conducere de către membrii 
organizației (v. cap. 8). 


Efectele stilului de conducere asupra Modul de percepere subiectivă a 


stilului de conducere de către 
membrii organizației: 


organizației ca sistem: 
- performanța profesională 
- climatul psihosocial 
- conflicte intra- extra- grupale 
- coeziunea grupurilor 
- calitatea relațiilor interpersonale 
angajamentul organizațional 


- încrederea în lider 
- statutul sociometric al liderului 
- adecvarea stilului la context 


Factorii determinativi ai stilului 
de conducere: 
- sursa autorității 
- puterea poziției 
- structurarea sarcinii 
- importanța activității 
- compoziția grupurilor 
- tradiția organizației 
- competența profesională şi 
interpersonală a liderului 
- structura temperamental- 
caracterială a liderului 


Caracteristicile principale ale 
stilului de conducere: 

- stil atribuțional 

- autoritarismul 

- directivitatea 

- relaţiile lider-membri 

- orientarea liderului în raport cu 
probleme grupului şi ale org. 

- tehnici personale de conducere 

şi motivare a subalternilor. 


Acţiune corectoare 

Pornind de la acest sistem de condiţionări, validat şi printr-o experiență 
practică îndelungată, se calculează indicii de corelaţie dintre factorii implicaţi, 
pentru a se putea estima amplitudinea efectelor rezultate în urma unor acțiuni 
corective. În acest caz, cercetările experimentale indică o serie de corelaţii 
semnificative între principalii factori ai leadership-ului (69, 181). 

Tabelul de mai jos redă indicii de corelaţie dintre factorii determinativi şi 
factorii care definesc stilului de conducere ca atare , date care trebuie avute în 
vedere la elaborarea strategiei şi tacticii oricărei acțiuni de intervenţie în cadrul 
sistemelor organizaționale (tabelul 9.2). 

Autori- Directi- | Relaţiile | Orienta- | Tehnici 
Factori: tarismul | vitatea | lider- rea lide- | de condu- 
membri rului cere 

Puterea poziției 0,64 0,27 -0,21 -0,32 -0,53 
Structurarea sarcinii 0,18 0,53 0,10 0,08 0,33 
Importanța activităţii 0,51 0,40 0,27 -0,52 0,15 
Compoziţia grupului -0,22 0,18 0,52 0,36 0,44 
Tradiţia grupului -0,35 0,14 0,41 0,40 0,18 
Competența liderului -0,51 0,62 0,41 0,28 0,45 
Personalitatea liderului | 0,70 0,42 0,63 0,25 0,35 

Tabelul 9.2. 


Corelațiile dintre principalii factori care circumscriu stilul de conducere sunt 


redate în tabelul 9.3. 


Dimensiuni: Autoritarism Directivitate Relațiile l-m | Orientare lider 
Autoritarism me ha aa Ea 
Directivitate 0,65 2 = < 
Relațiile lider-membri | - 0,53 -0,25 --- --- 
Orientarea liderului -0,40 0,16 0,68 --- 
Tehnici de conducere - 0,48 - 0,27 0,55 0.32 


Corelaţiile dintre dimensiunile 


în tabelul 9.4. 


stilului de conducere şi modul cum este 
perceput comportamentul liderului de către membrii organizaţiei sunt prezentate 


Dimensiunile stilului de 


Factorii perceperii subiective 


conducere: Statutul sociometric | Gradul de încredere 
Autoritarismul - 0,37 0,51 
Directivitatea -0,21 0,63 
Relațiile lider-membri 0,70 0,37 
Orientarea liderului 0,42 0,45 
Tehnici de conducere 0,52 0,18 


pot varia în limite destul de 


De subliniat faptul că în funcție de natura organizației, corelațiile de mai sus 
argi. Astfel, în cadrul organizaţiilor militare — de 
exemplu - autoritarismul are o cu totul altă semnificaţie decât în cazul unor 

organizații educaționale, culturale sau civice. După cum directivitatea poate fi 
foarte bine percepută în cadrul unor grupuri nefamiliarizate cu sarcina pe care o 
au de executat, sau recent constituite. Totdeauna, aceste interpretări trebuie să se 
facă în funcţie de context: factorii circumstanţiali, situaţia internă şi externă în 
care funcționează organizaţia reprezintă elementele de fond pe baza cărora 
trebuie interpretate aceste valori. Pe baza acestor indici de pondere, se poate 


stabili strategia optimă de intervenţie pentru a obține efectele corective dorite. 


=" 

Exemplul de mai jos va ilustra modul cum diferiți factori ai stilului de 
conducere pot afecta performanța, climatul psihosocial şi raporturile 
interpersonale lider-membri, în funcție de caracteristicile sarcinii. 

În cadrul unei organizații, observată cu atenție timp de mai mulți ani, 
funcționau mai multe sectoare, având sarcini cu structuri dintre cele mai variate, 
începând cu cele de tip aditiv şi terminând cu sarcini complexe de tip disjunctiv 
sau compensatoriu (v. tabelul 9.1.). 

Unul dintre aceste sectoare avea o sarcină de tip compensatoriu, a cărei 
rezolvare impunea o interacțiune funcțională foarte strânsă între membri şi 
decizii, care să ia în considerare toate punctele de vedere formulate de aceştia. 
Toţi membrii acestui sector aveau pregătire superioară şi o experienţă 
îndelungată în respectivul domeniu de activitate. Liderul formal al grupului era o 
persoană foarte competentă în plan profesional, însă cu o personalitate de tip 
autoritar, consolidată prin educaţie și printr-o activitate îndelungată în serviciu 
militar. Stilul de conducere practicat era cu totul inadecvat naturii sarcinii şi 
compoziţiei grupului din subordine, fapt ce se reflecta din plin în climatul 
negativ şi starea tensională a relaţiilor dintre lider şi subalternii săi. 
Autoritarismul excesiv, directivitatea accentuată şi relaţiile distante dintre lider şi 
membrii colectivelor caracterizau succint acest stil de conducere. Ca o 
consecință directă a acestui fapt, şi în pofida nivelul superior de calificare a 
întregului sector, performanţele erau destul de modeste, iar efectele psihosociale 
colaterale total negative. În această situație, una dintre soluţiile corective ar putea 
consta în reducerea puterii poziţiei ocupată de lider, deci o limitare a 
prerogativelor sale şi o reglementare mai strictă a competențelor; această soluţie 
a dat rezultate foarte bune în alte situații, însă aici — datorită caracteristicilor 
sarcinii - o asemenea măsură ar fi putut afecta şi mai serios performanţele 
profesionale ale sectorului. 

În cadrul unui alt sector, complementar celui prezentat mai sus, sarcina - de 
tip aditiv - prezenta un grad scăzut de structurare, iar colectivul avea un nivel 
mediu de pregătire profesională. În acest caz, datorită structurii sarcinii, relaţiile 
funcţionale dintre membrii colectivului sunt foarte reduse, iar calitatea relațiilor 
interpersonale informale afectează în mică măsură performanța, având însă o 
influență asupra climatului psihosocial. 

Teoretic, pentru a se obține performanţe superioare în acest context, este 
necesar un stil de conducere autoritar-directiv, în care factorul „relația lider- 
membri” are o pondere relativ redusă. Liderul formal al acestui sector, cu o 
pregătire profesională medie, practica un stil de conducere deschis cooperării, 
nondirectiv, cu un autoritarism redus şi cu o orientare preponderentă pe 
problemele umane ale grupurilor din subordine. Climatul psihosocial era 
satisfăcător, însă performanţele profesionale se mențineau la un nivel mediocru. 

În urma unei analize comparative foarte aprofundate a celor două situații, s-a 
decis la un nivel ierarhic superior efectuarea unei recade între liderii celor două 
sectoare, cu măsuri speciale de pregătire psihologică a „terenului”. Rezultatele 
obținute în urma acestei intervenţii pot fi apreciate ca spectaculoase: după o 
perioadă relativ scurtă de acomodare, performanţele ambelor sectoare au crescut 
simţitor, ca urmare a unei mai bune adaptări a stilurilor de conducere practicate 
de cei doi lideri la particularităţile sarcinilor de îndeplinit şi la caracteristicile 
psihosociale ale grupurilor din subordine(v. schemele 9.8 şi 9.9.). Totodată, 
trebuie avut în vedere şi influența raportului dintre formal și informal în cadrul 
fiecărui colectiv, sursa autorităţii liderului şi stilul său atribuţional. 


Psihologie socială 


Y 


Performantă redusă 


Identificarea tipului de sarcină; determinarea structurii relațiilor | 
functionale si preferentiale din cadrul organizatiei sau sectorului. 


da da da da 
Asigurarea Asigurarea Identificarea Identificarea Determinarea 
unor relații de unor relații de membrului membrului gradului de 
proximitate proximitate care condi- cel mai puțin congruenţă, 
spaţială neutre spaţială ționează performant: în raport cu 
pozitive performanța: (e*) întregul grup: 
Gc”) (e) 


AA y 


Analiza stilului de conducere al lide- 
rului formal al organizației 
(aspectele disfuncționale sau inadver- 
tente în raport cu sarcina , structura 
grupului, condițiile concrete și 
situația socială contextuală. 


ridicată 


Competența 
profesională a lui 
m” şi mc” 


scăzut ridicat 


redusă 


4 


Determinarea gradului de congruență la ni- 
velul membrului „c” sau „c*” 


Analiza stilu- 
lui de conduc. 


Inlocuire, perfecţionare profe- 
sională, recalificare. 


ridicat 


scăzut 


Y 


Analiza relaţiilor lui „c” cu liderul 
formal al sectorului sau organiza- 
țici, corelativ cu analiza sistemului 
motivaţional şi nivelului de integra- 


Redistribuirea spaţială şi pe sectoare a membrilor 
grupurilor, în sensul asigurării unei congruențe ma- 
xime a structurilor grupurilor, sectoarelor şi organiza- 
ției în ansamblu. 


re în grup şi organizaţie. 


Schema 9.9. 

Optimizarea climatului psihosocial. Climatul reprezintă unul dintre 
fenomenele psihosociale cele mai semnificative din cadrul organizaţiilor, 
reflectând atât funcționalitatea acestora la un moment dat, cât şi potenţialul de 
care dispune sistemul în perspectivă. Alături de stilul de conducere şi 
congruența structurilor de grup, cu care se află într-o strânsă interdependenţă, 
climatul psihosocial condiționează în mod esențial performanța profesională şi — 
mai ales - performanţa socială a organizației. 

După cum s-a arătat în capitolul anterior, climatul psihosocial se constituie 
ca un fenomen integrativ, fiind o rezultantă în planul trăirilor subiective a 
tuturor factorilor care acționează şi au semnificaţie pentru membrii organizației 
şi pentru viaţa de grup. Caracterizarea şi evaluarea fenomenului se poate face 
prin intermediul „profilului de climat”, acest instrument relevând ponderea 
diferitelor categorii de factori în generarea climatului psihosocial specific unei 
organizaţii, compartimente sau colective ale acesteia. De subliniat faptul că 
profilul climatului, respectiv ponderea diferitelor categorii de factori 
determinanți, variază într-un mod specific în funcţie de natura organizației, tipul 
sarcinii ce urmează a fi realizată şi influenţele socioculturale externe. 

Datorită multiplelor condiţionări în care este implicat, climatul mijloceşte 
printr-un complex de conexiuni inverse desfăşurarea activităților şi relațiilor 
interpersonale, constituind astfel o verigă esenţială a mecanismului de 
autoreglare internă a organizației ca sistem. În acest context, o acțiunea asupra 
oricărei componente structurale sau funcționale a organizației va avea, pe lângă 
un efect specific, şi un efect nespecific, manifestat la nivelul climatului 
psihosocial; cele două categorii de efecte se vor potenţa reciproc, ceea ce va 
influența atât nivelul performanţial al organizaţiei, cât şi capacitatea acesteia de 
a asigura o integrare socioprofesională optimă a membrilor săi. 

În ceea ce priveşte profilul climatului psihosocial organizațional, corelativ cu 
cel relevat la nivelul unor microgrupuri considerate izolat, se constată o pondere 
apreciabil crescută (cu aproximativ 10-30 %) a factorilor ținând de dimensiunile 
proiectivă, instrumental-executivă şi cognitiv-axiologică (v. schema 7.10), aspect 
care trebuie luat în considerare când se intervine corectiv la acest nivel. 

Informaţiile obținute prin intermediul analizei climatului psihosocial sunt 
deosebit de variate şi complexe, putând fi împărţite în mai multe categorii: 

(a) informaţii referitoare la gradul de maturizare socială a grupurilor 
primare şi secundare din cadrul organizaţiei respective, aspecte evidențiate prin 
intermediul „profilului de climat”; 

(b) informaţii vizând existența şi modul de acțiune a unor factori 
disfuncționali în cadrul diferitelor compartimente, şi asupra unor aspecte 
determinate ale activităţilor în curs de desfăşurare; 

(c) informaţii pe baza cărora se pot face predicții asupra performanțelor, 
comportamentului organizațional şi gradului de con/lictualitate latentă. 

(d) informaţii privind potenţialul social al organizației, respectiv asupra 
capacităţii de a exercita influențe: pozitive în exterior, prin intermediul 
membrilor săi. 

Pentru elaborarea strategiei de optimizare a climatului psihosocial se 
porneşte de la analiza-profilului de climat, conform următorului model : 

pozitiv 


Evaluarea climatului psihosocial (prin observarea psihologică a 
activităţii aplicarea unui chestionar de opinii 


organizațional 


asupra 


negativ 


Asigurarea evoluţiei organizației 

ca sistem coerent și integrat, pe 

linia performanţelor şi 

prestigiului; accentuarea 

dimensiunilor executive şi 

instrumentale în cadrul activității 

grupurilor componente: 

- dezvoltarea controlului reciproc 
dintre membri; 

- implicarea în actul de decizie; 

- valorizare psihosocială supe- 
rioară (a activității şi a organi- 
zaţiei ca întreg). 


Determinarea, în scop diagnostic, 
a profilului climatului organizați- 
onal, sectorial şi grupal: 

- identificarea factorilor cu pon- 
derea cea mai mare în produce- 
rea unor efecte negative (la ni- 
velul climatului şi în plan in- 
strumental şi executiv); 

- determinarea cauzelor. 


A 


dimensiuni deficitare 


- 


Dimensiune 
socioafectivă 


m d 


- alegerea unor lideri cu statut 

sociometric ridicat; 

- promovarea relațiilor simpa- 
tetice pozitive (pe baza faci- 
litării cunoaşterii reciproce şi 
dezvoltării unui sistem de 
relaţii „suportive”; 

- restructurarea grupurilor pe 
criterii sociometrice sau în 
sensul asigurării unui indice 
de congruență superior; 

- contracararea „micilor coa- 
liţii” („„bisericuţe”); 

- organizarea de acţiuni extra- 
profesionale în comun. 


Dimensiune 
motivaţional-atitu- 
dinală. 


- promovarea unor interese, 
aspirații şi preocupări con- 
vergente (la nivel interperso- 
nal şi intergrupal); 

- cointeresarea în realizarea 
obiectivelor comune; 

- crearea unor situaţii genera- 
toare de satisfacţii rezultate 
din activitatea comună; 

- contracararea atitudinilor 
negativiste şi individualiste; 

- iniţierea unor acțiuni care ge- 

rează creşterea prestigiului 

grupurilor, sectoarelor şi 
organizaţiei în ansamblu. 


x. 


Determinarea efectelor intervenţiei corective 


Se continuă identificarea și analiza cauzelor 
Perturbatoare; se acționează corectiv în 


Nu consecintă. 

Evaluarea climatului psihosocial se realizează prin 
intermediul unui chestionar special elaborat (v. 48, 110), a cărui 
aplicare implică trei faze: 

a) se solicită membrilor grupurilor să aprecieze global 
climatul din cadrul grupului sau organizației, pe o scală cu şapte 
valori (-3 -2 -1 0 +1 +2 +3); 

b) pe baza aprecierii deja făcute, subiecții sunt solicitați să 
precizeze, prin enumerare, ce anume cred ei că influențează 
climatul, în sens pozitiv sau negativ; 

c) în final, se prelucrează rezultatele, stabilindu-se ponderea 
statistică a factorilor determinanți, aceştia fiind grupați pe cele 
cinci categorii prezentate mai jos. 


Dim.. 
cognitiv-axiologică 


- asigurarea unor canale efici- - asigurarea condiţiilor materi- - discutarea în grupuri a pro- 
ente decomunicare interper- ale necesare desfăşurării op- iectelor comune; 
sonală şi intergrupală; time a activităţilor; - informarea exactă şi promp- 
- discutarea în grup a unor - ajutor extern pentru rezolva- tă a membrilor asupra pro- 
probleme, concepții sau rea unor situaţii problematice blemelor şi obiectivelor; 
opinii generatoare de tensi- - alegerea unor lideri compe- - evitarea stărilor de incerti- 
uni şi controverse; tenţi profesional şi social; tudine personală şi colectivă; 


- facilitarea discută 


- facilitarea procesului de - prezenţa discretă a unui con- i în grup 


cunoaştere interpersonală trol extern eficient; a problemelor vieții de orga- 
(activităţi xtraprofesionale); - distribuţia echitabilă a sarci- nizaţie şi de grup; 
- promovarea normelor de nilor şi atribuţiilor; - valorizarea superioară a obi- 


ectivelor și activităților 
comune, precum și a rezulta- 
telor obţinute. 


- impunerea unui stil de con- 
ducere participativ; 

-evitarea/aplanarea situațiilor 
conflictuale. 


grup cu valoare pozitivă 
(valorizarea comportamen= 
telor prosociale). 


G-a mnmananaanesa anennananennenananasa 

Controlul stărilor conflictuale din cadrul organizațiilor. În planul general 
al vieții sociale, conflictul are semnificația unei antinomii fundamentale care 
exprimă raportul dintre integrare şi ruptură, stabilitate şi schimbare, consens și 
disens, constituind — după opinia lui K. Marx, P. Birnbaum ş.a.- însăși baza 
oricărui sistem social (v. 34, pg. 257). 

În plan psihosocial, conflictul constituie expresia acutizată a unor relații J l l j l 
sociale antagonice şi dizarmonice, generate pe fondul unor incompatibilități 


Psihologie socială 


Potenţial conflictual ridicat; climat psihosocial negativ, 


performanţe scăzute 


Analiza struc- Determinarea Analiza profi- Identificarea şi Determinarea 


afectiv-relaționale, cognitiv-axiologice, acţional-teleologice sau motivațional- turii relaţiilor structurii lului stilului de analiza tipului structurii siste- 
atitudinale între persoane, grupuri sau organizaţii. Însă, incompatibilităţile funcţionale socioafective cererea de sarcină I eo 

> E, > : RPE : tări ? = interpersonale a grupurilor şi nivel sectorial (structura tional indivi- 
menționate constituie numai premisele apariției unei stări de „conflictualitate şine upule scie că cetil. Saci dual şi de erup 


>», 


potenţială”; conflictul deschis va fi declanşat numai în momentul când va apare 
un antagonism real sau virtual de interese în obținerea şi/sau gestionarea unor 
resurse, de orice natură: economice, politice, culturale sau educaționale; 
informaționale, materiale sau spirituale; de, statut sau de rol social; actuale sau 
viitoare; reale sau numai imaginate ca fiind posibile etc. 

În plan comportamental, conflictul este expresia unei opoziții centrată şi 
manifestată deschis față de un adversar, derivată din incompatibilitatea 
valorilor, scopurilor, intenţiilor, normelor de convieţuire sau a celor de ordin 
statutar. Şi în acest plan de analiză trebuie să distingem între două noțiuni 
complementare: a) „situația conflictuală”, generată de un anumit context social, 
organizațional sau interpersonal în care se manifestă incompatibilităţi reale sau 
aparente între două sau mai multe persoane, b) „episodul conflictual”, care 
exprimă comportamentul părților implicate într-o situaţie conflictuală în curs de 
desfăşurare. Rezolvarea conflictului constă în compatibilizarea vectorilor care 
au generat situația conflictuală, acționând fie asupra unor elemente obiective ale 
situaţiei, fie asupra factorilor subiectivi implicaţi în generarea episodului 
conflictual (modificarea percepţiei asupra elementelor situației conflictuale, 
compatibilizarea motivaţiilor şi scopurilor etc.). 

În plan organizaţional, conflictele pot avea drept cauze atât factori obiectivi, 
care sunt în afara controlului membrilor şi structurii organizaționale respective, 
cât şi subiectivi, derivați din modul cum acţionează şi se raportează membrii 
organizației la diferitele aspecte ale vieţii de organizație. Dintre factorii 
obiectivi amintim: insuficiența resurselor gestionate de organizație; condiţii 
inadecvate de desfășurare a activităţilor, context social extern nefavorabil 
(situaţie de criză, conflict armat etc.), acţiuni negative sau ostile din partea unor 
structuri externe (grupuri, organizaţii sau instituţii sociale) ş.a. Factorii 
subiectivi sunt de regulă mult mai numeroşi şi au totdeauna o pondere foarte 
mare atât în generarea unui potențial de conflictualitate, cât şi în configurarea 
situației conflictuale şi desfăşurarea episodului conflictual. Dintre aceştia 
amintim: stil de conducere inadecvat situaţiei organizaționale; o cunoaștere sau 
o interpretare greşită sau incompletă a unor aspecte ale realității de interes; lipsa 
unei comunicări prompte, oneste şi deschise, pe verticală şi pe orizontală; 
instalarea unui climat psihosocial tensionat; delimitarea vagă şi incompletă a 
scopurilor, atribuţiilor şi responsabilităţilor; atitudini partizane la nivelul 
sistemului de conducere şi control; stimularea unor competiţii neloiale ş.a. 
Strategiile de intervenție în aceste cazuri pot avea următoarea formă generală: 


Indicele Compatibi- 
de congruență: 


(Ic). 


de conducere”, 


ja 
za 
G 
S 
i 

scăzut a 


litatea ” tip de sarcină-stil 


nu ridicată 


Compatibi- 
litatea sistemelor 
motivaționale, 


scăzută 


Asigurarea congruenței 


celor două structuri. 


stilului de conducere. 


Reorientarea liderului; acţiune 
asupra factorilor determinanți ai 


Reformatarea siste- 
melor motivaţionale: 
integrare superioară. 


da 


Care este gradul 
de structurare socioafectivă a 


grupului (sectorului) ? ridicat 


scăzut 


Analiza sistemelor motivaţionale individuale 
şi de grup (sectorial sau organizaţional); 
compatibilizarea acestora; asigurarea unui 
nivel superior de integrare și participare la 
viaţa de organizaţie. 

Analiza cauzelor stărilor conflictuale şi 
eliminarea acestora. 


Analiza şi optimizarea relațiilor 
funcţionale şi socioafective dintre 
liderul formal şi cel informal, la 
nivelul grupului, sectorului sau 
arpanizatiei 


condiţiilor 
pentru realizarea 
sarcinii (de ordin material, 
tehnologic, informațional şi 
organizatoric). 
Creşterea gradului de calificare 
a membrilor şi o mai bună 
distribuţie a funcţiilor. 
Motivarea superioară de ordin 
material și participativ. 
Acţiuni pentru creşterea 
prestigiului organizației. 


Asigurarea 
obiective 


Schema 9.11 

În aplicarea oricăror strategii de intervenţie asupra unor procese și fenomene 
psihosociale de grup trebuie să se aibă în vedere câteva observaţii cu caracter 
general, a căror ignorare poate conduce la apariţia unor „efecte perverse”, care 
să anuleze efectele pozitive vizate de manageri. Prezentăm mai jos câteva 
dintre cele mai importante aspecte care trebuie luate în considerare atunci când 
se elaborează strategiile de intervenţie şi se desfăşoară acţiunile respective. 


e Datorită profundelor intercondiționări a proceselor şi fenomenelor 
psihosociale, orice acțiune într-o anumită zonă sau la nivelul unui anumit 
factor poate determina efecte multiple, chiar asupra unor factori care 
aparent nu au o legătură directă cu cel asupra căruia s-a acționat. 

e Efectele au caracter cumulativ şi sinergic, acțiuni minore putând determina 
modificări de mare amplitudine; sau, dimpotrivă, o acţiune foarte energică 
dar orientată asupra punct inadecvat poate să producă efecte cu totul 
nesemnificative sau de altă natură decât cele scontate. 

e Datorită mecanismelor de autoreglare spontană, sistemele sociale au un 
accentuat caracter inerţial: efectele scontate în urma unei intervenţii devin 
vizibile în timp, iar forțarea manifestării imediate produce de regulă 
consecinţe negative asupra sistemului. 

e Ca urmare a existenței unor particularități structurale şi funcţionale la 
nivelul diferitelor compartimente ale unei organizaţii şi a diferenţelor la 
nivelul mecanismelor autoreglatorii, în urma unei acţiuni nediferenţiate 
asupra întregului sistem se obţin de regulă efecte diferenţiate la nivelul 
fiecărui compartiment. 

e Intervențiile de ordin tehnic, tehnologic și organizatoric trebuie dublate în 
mod necesar şi de acţiuni de ordin psihosocial, care să vizeze oferirea de 
informaţii, sensibilizarea personalului în raport cu schimbările preconizate, 
formarea unor atitudini pozitive stabile față de evoluţiile preconizate ale 
organizației,, precum și de precizarea perspectivelor de dezvoltare personală 
a angajaţilor în perioadele care urmează schimbării. 

e Indiferent de natura intervențiilor, trebuie să se aibă în vedere şi eventual 
impact al acestora asupra vieţii extra-organizaţionale a personalului, chiar 
dacă unele aspecte ale acesteia nu par a avea efecte directe asupra activității 
lor profesionale, dar care le va afecta fără îndoială starea de spirit. 

e Trebuie avut în vedere și impactul schimbărilor asupra mediului natural și 
fizic în care se desfășoară activităţile profesionale. 


Trebuie menţionat că relațiile organizaţiilor cu mediul lor natural şi 
sociocultural s-au constituit la ora actuală ca un domeniu de cercetare relativ 
autonom, acela al ecologiei organizaționale şi interorganizaționale, pe de o 
parte, şi cel al cu/turologiei organizaționale, pe de altă parte. 

Totodată, trebuie subliniat faptul că, dincolo de toate comandamentele de 
ordin politic sau pragmatic care se pot impune la un moment dat, nu trebuie 
uitat un principiu deontologic fundamental al psihosociologului: orice strategie 
de intervenţie şi optimizare a unui sistem social trebuie să respecte totdeauna şi 
în orice împrejurări demnitatea şi libertatea individuală. Intervenția şi 
optimizarea nu trebuie să însemne niciodată manipulare. 


e g 

9.8.4. Rezistența la schimbare. 

Prin natura lor, schimbările vor genera totdeauna diferite forme de rezistență şi 
opoziţie, mai ales atunci când nu s-a acordat atenţia cuvenită perioadei de 
pregătire psihologică a personalului în vedere implementării acestora. 
Rezistenţele se pot manifesta la nivel individual, grupal sau organizaţional, 
fiecare având la bază mecanisme psihologice specifice. Astfel: 

La nivel individual, rezistența poate fi determinată de unele mecanisme 
psihologice de ordin cognitiv, afectiv, motivațional, habitudinal, economic sau 
ideologic. În plan cognitiv, mecanismele activate în acest context determină 
deformarea modulului de percepere, interpretare şi atribuire a schimbărilor 
preconizate. În plan afectiv, pot apare sentimente de insecuritate şi teamă de 
necunoscut. În plan motivațional, rezistența este determinată de existența unor 
interese personale care devin incongruente cu noile condiţii apărute în urma 
schimbării. În plan habitudinal, schimbările presupun modificarea unor 
obiceiuri şi scheme comportamentale consacrate în timp, ceea ce implică 
deseori eforturi considerate inacceptabile. Din perspectivă economică, 
schimbările sunt percepute deseori ca având drept obiectiv reducerea veniturilor 
directe sau indirecte ale angajaţilor, sau supunerea acestora la eforturi 
suplimentare, cu aceiaşi retribuţie. Din perspectivă ideologică, schimbările nu 
pot fi interpretate decât având ca scop creşterea profitului patronilor şi 
managerilor, în defavoarea celor care produc nemijlocit bunuri şi valori. 

La nivel grupal schimbările sunt percepute ca o formă de imixtiune şi 
dislocare a structurilor psihosociale bune consolidate, care au dat coeziune şi 
funcționalitate grupului până atunci. Grupul se simte ameninţat în integritatea 
lui psihosocială, ceea ce generează o puternică tendință de respingere a 
schimbărilor, care este cu atât mai mare cu cât grupul este mai coeziv şi are o 
istorie îndelungată şi o tradiţie mai bine consolidată. 

La nivel organizajional, rezistenţa la schimbare este determinată în principal 
de tema dislocării unor structuri dovedite ca funcţionale. Structura activității, a 
puterii şi influenţei, a comunicaţiei — toate vor suferii schimbări semnificative, 
solicitând mari eforturi de adaptare, dar şi de modificare a unui sistem relațional 
consolidat în timp, care a oferit stabilitate organizației ca întreg. De asemenea, 
în urma unor acţiuni de intervenţie şi schimbare profundă, apar incertitudini 
privind raporturile concurenţiale de piață, precum şi pe cele de natură 
interorganizaţionale, deja existente şi dovedite funcţionale. 


Rezistenţa la schimbare poate îmbrăca multiple forme: proteste, greve, 
scăderea performanțelor cantitative şi calitative, absenteism, transferuri, 
alterarea climatului relațional, creşterea potenţialului conflictual, sabotaje sau 
refuzul de implicare în eforturile necesare schimbării. Apariţia acestor forme de 
rezistenţă trebuie anticipată de factorii decidenţi, luându-se măsuri adecvate de 
combatere a acestora (v. şi 14; 31; 239; 329). 

De aici necesitatea unei foarte bune pregătiri în vederea introducerii 
schimbărilor, pe baza unor acţiuni de informare, motivare şi antrenare 
nemijlocită a întregului personal în acţiunile de reorganizare, restructurare, 
modernizare sau retehnologizare. 

9.9. Direcţii actuale de evoluție a sistemelor organizaționale. 

Fiind componentele esenţiale ale oricărei societăți, organizaţiile se află într-un 
proces continuu de schimbare şi evoluţie, într-o strânsă interdependență cu 
progresul social general, sub toate formale sale: progres ştiinţific, tehnologic, 
economic, politic, cultural şi relațional. În etapa actuală, ca urmare a 
profundelor mutații de ordin economic, politic, geostrategic, informațional, 
tehnologic şi ecologic, sunt evidenţiate câteva direcţii prioritare de evoluție a 
diferitelor forme de sisteme organizaționale, şi anume: 

Organizaţii inter- şi multi-culturale. Ca urmare a amplului proces de 
globalizare şi de constituire a unor entități suprastatale (cum este UE — de 
exemplu), apar tot mai multe organizaţii cu caracter transfrontalier, implicând 
noi forme de leadership, comunicare și coordonare a activităților. Provenind din 
medii sociale şi culturale diferite, personalul unor asemenea organizaţii ridică 
multiple aspecte de acomodare şi asimilate a unor modele manageriale noi, 
precum şi a unor modele comportamental-relaţionale cu totul diferite față de 
cele consacrate în ţara de origine. 

Organizații centrate pe dezvoltare. Au dezvoltarea programată şi planificată 
drept principiu constitutiv, ceea ce implică acţiuni sistematice de perfecţionare 
şi dezvoltare a resurselor umane, tehnologice și financiare. În acest caz, 
schimbarea nu este văzută ca un moment impus de apariția unor circumstanţe 
economice şi tehnice noi, ci ca o dimensiune structurală şi funcțională a 
organizaţiilor, prevăzută ca atare încă din faza de proiectare. Ceea ce implică şi 
formarea unor noi forme de angajament organizaţional şi de formare atitudinală 
şi profesională a personalului. 

Organizaţii virtuale. Sunt rezultatul direct al noilor tehnologii 
informaționale, care permit apariţia şi dezvoltarea unor noi forme de relații 
funcţionale aferente realizării unor sarcini specifice: proiectare, cercetare, 
administrare, consiliere, asistență socială ş.a. Aceste organizații au ca elemente 
constitutive aşa-numitele „echipe virtuale”, formate din persoane care 
conlucrează interdependent, prin intermediul computerelor şi a noilor forme de 
comunicare prin Internet sau telefonie mobilă prin satelit. Scopul comun se 
configurează dincolo de criteriul de spaţiu şi timp, ceea ce conferă o mare 
flexibilitate şi libertate creativă participanţilor (v. 14, pg. 813 ş.u.). 

Organizaţii care învaţă. Au ca principiu constitutiv adaptarea continuă la 
schimbare, precum și căutarea permanentă de noi modalități de integrare a 
diferențelor culturale, ivite în contextul procesului de globalizare și de 
mondializare a pieţelor. Organizaţia trebuie să înveţe permanent să facă faţă 
noilor provocări şi mutații în plan social, economic şi tehnologic, aceasta fiind 
condiția esenţială a supravieţuirii lor într-o lume aflată într-un continuu proces 
de schimbare accelerată, vizând toate aspectele vieții sociale. 

Organizaţii intensiv-cognitive. Sunt organizaţii care oferă pieții nu produse 
materiale, ci informaţii, rezultate științifice, modele şi strategii organizaționale 
şi alte rezultate ale unei activități de cunoaștere şi cercetare sistematică, în 
concordanță cu cerințele actuale ale vieţii social-economice şi politice. 


ke 


î a 

Mulţimile şi fenomenele de mulțime. 


„În epoca actuală, actele mulțimilor constituie 
unica forță de nimic ameninţată, şi al cărui 
prestigiu sporeşte necontenit” 

Gustav Le Bon 

„Opinia publică reprezintă un fenomen de 

mulțime, al cărui mister rămâne de dezlegat” 


Jean Stoetzel 


10.1. Generalităţi privind mulțimile sociale. 


Mulţimile constituie unele dintre cele mai complexe şi mai fascinante ipostaze 
ale realităţii sociale, intrigându-i în egală măsură pe filosofi, istorici, scriitori, 
psihologi, sociologi sau politologi. Aici se manifestă numeroase fenomene 
psihosociale care presupun puternice interferenţe între conştient şi inconştient, 
între pulsiunile cele mai primitive şi pornirile cele mai nobile, sub incidența 
cărora individul uman îşi descoperă noi fațete ale sufletului său. 


10.1.1. Delimitări conceptuale. 


Mulțimile şi fenomenele de mulțime reprezintă una dintre dimensiunile 
esențiale ale realității şi vieții sociale, fără de care înțelegerea şi interpretarea 
unora dintre cele mai importante şi interesante aspecte ale acestora nu ar fi 
posibile. După cum nu ar fi posibilă nici elaborarea unei teorii coerente asupra 
acțiunii sociale, sau asupra transformărilor. și dinamicii sistemelor sociale. 

Punând bazele unei teorii psihologice asupra mulțimilor, Le Bon caracteriza 
perioada modernă din istoria umanităţii drept o „eră a mulțimilor”, subliniind 
prin aceasta rolul considerabil pe care aceste entități sociale l-au avut și îl au în 
marile transformări sociale care au marcat ultimele două secole. Într-adevăr, se 
poate aprecia că odată cu constituirea marilor aglomerări urbane, mulțimile 
gregare, psihologice şi cele organizate devin componente esenţiale ale vieții 
sociale, complementare mulțimilor comunitare, tradiționale mediului rural. 
După cum, odată cu dezvoltarea considerabilă a mijloacelor .de comunicare în 
masă, mulțimile virtuale capătă o importanță tot mai mare în fenomenologia 
psihosocială specifică epocii contemporane, în special ca urmare a dezvoltării 
spectaculoase a tehnologiei informaţiei și Internetului. Ca o reflexie directă a 
acestor multiple implicaţii, în cadrul sociologiei şi psihosociologiei moderne se 
fac eforturi deosebite pentru a fundamenta o teorie coerentă și unitară asupra 
grupurilor umane, printre care mulțimile, sub diferitele ei forme de existenţă şi 
manifestare ar reprezenta o specie cu totul aparte. 

O primă dificultate care trebuie depăşită este legată de existența unei 
terminologii ambigui, incomplete și având multiple interferenţe cu limbajul 
comun: termenii specifici acestui domeniu sunt uzitați frecvent, cel mai adesea 
cu semnificaţii foarte vagi şi dintre cele mai diverse. Implicaţiile ideologice ale 
acestei dimensiuni a vieţii sociale nu sunt nici ele de neglijat, politica fiind în 
mare măsură legată de fenomenele de mulțime. Acest fapt impune o încercare 
de delimitare conceptuală foarte clară a raporturilor dintre aceşti termeni care, 
de cele mai multe ori, acoperă aspecte diferite ale realităţii sociale. Acumulările 
teoretice și metodologice cele mai recente, în special cele ținând de cercetarea 
operațională, coroborate cu încercările de a modela mulțimile sociale prin 
intermediul teoriei matematice a grupurilor şi a mulțimilor vagi, au creat 
premisele unui asemenea tip de abordare, care fundamentează în mare măsură şi 
concepția noastră în acest domeniu. 

Deşii literatura ştiinţifică dedicată mulțimilor este mult mai restrânsă decât 
cea care vizează microgrupurile sociale, terminologia întâlnită este extrem de 
variată, însă insuficient delimitată; noțiuni precum cele de grup social, gloată, 
grămadă, colectivitate, mulțime, aglomeraţie, clasă socială, castă ş.a. sunt 
folosite fără o specificare clară a semnificației lor (v. 43; 174; 234; 243; 313 ş.a.). 
Vom întâlni şi tendinţe de a delimita rigid noţiunea de mulțime de cea de grup 
social, pe criterii mai degrabă ideologice sau empirice, fără o fundamentare 
teoretică şi metodologică serioasă . 


După opinia noastră, susținută de numeroase observații şi cercetări asupra 
fenomenelor de mulțime, conceptul fundamental de la care trebuie să se plece în 
abordarea realității sociale trebuie să fie cel de formațiune socială şi grup 
social, definite ca genuri proxime pentru noțiunile de microgrup (grupuri 
primare), sisteme grupale conexe (grupuri secundare) şi mulțimi (grupuri 
terțiare). Abordarea unitară a tuturor entităţilor sociale multi-individuale oferă 
substanțiale avantaje teoretice, metodologice şi practice, printre care şi 
posibilitatea racordării la teoria matematică a grupurilor şi - implicit - 
circumscrierea unui nou domeniu al realității sociale în care se pot aplica 
principiile de bază ale cercetării operaţionale, ale teoriei mulțimilor vagi şi 
teoriei jocurilor, cu rezultate extrem de spectaculoase din perspectiva modelării 
informaționale (computerizate) a fenomenelor psihosociale aferente. 

Din această perspectivă, vom defini formațiunile sociale ca trepte distincte în 
evoluţia societăţii, care posedă anumite caracteristici esenţiale şi definitorii în 
ceea ce priveşte tipurile generice de relaţii interumane, modalităţi specifice de 
desfăşurare a activităților sociale, pe baza unei anumite structuri a forţelor şi 
mijloacelor de producţie. Cu alte cuvinte, sunt tipuri fundamentale de 
organizare socială, în care elementul central şi definitoriu îl reprezintă - din 
perspectiva unei concepții sociologice materialist-istorice - modul de producţie. 

O formaţiune socială se caracterizează printr-un anumit sistem ideologic, 
politic, economic, juridic şi moral, precum şi printr-o anumită structură de 
clasă, care exprimă raporturile grupurilor şi claselor sociale în cadrul modului 
de producţie. Între aceste dimensiuni ale formaţiunii sociale există relații de 
condiționare și determinare reciprocă, însă rolul central revine nivelului de 
dezvoltare a forţelor de producţie: adică a ştiinţei şi tehnologiei. 

Din perspectiva unei concepţii materialist istorice, avându-și originea în 
lucrările lui K. Marx, în cursul dezvoltării continue a umanităţii au existat 
următoarele tipuri de formaţiuni sociale: comuna primitivă, sclavagismul, 
feudalismul, capitalismul, socialismul şi post-capitalismul — ultima formă 
menţionată comportând încă multiple dispute de ordin teoretic şi ideologic. În 
cadrul fiecărei formaţiuni sociale există în mod evident diferite moduri de 
organizare şi funcţionare a grupurilor sociale, respectiv a mulțimilor. Fiecare 
dintre acestea având un anumit profil psihosocial, dezvoltat pe infrastructura 
ideologică, morală şi economică a respectivei formaţiuni sociale. 

Mulţimile sociale sunt definite ca ansambluri reale sau virtuale de indivizi, 
între care există similitudini sau raporturi care le orientează relativ convergent 
sentimentele, credinţele, atitudinile sau comportamentele, permanent, temporar 
sau conjunctural. În acest context teoretic, distincţia dintre grupurile primare, 
secundare şi terțiare se face prin introducerea unor atribute care să le 
diferenţieze după o serie de parametri: mărime, modul de constituire, tipul şi 
caracteristicile legăturilor dintre membri, raportarea conştientă şi explicită la un 
scop comun, durata de existenţă, gradul de organizare internă, cadrul axiologic, 
normativ şi fizic în care acţionează, relaţiile cu alte structuri sociale constituite 
(grupuri, organizații, instituţii); precum şi caracteristicile proceselor 
psihosociale care le fundamentează existența : trebuințe umane fundamentale, 
impulsuri instinctuale, cosanguinitate, ideologii comune, consonanțe afective 
sau cognitive, coeziunea şi solidaritatea internă, colaborarea şi întrajutorarea, 
susținerea reciprocă în activități de interes general etc, 

Impunând aceste distincții conceptuale, trebuie remarcată şi dialectica 
raporturilor dintre cele trei tipuri de grupuri sociale: în cadrul grupurilor 
terțiare, adică a mulțimilor sub diferitele lor forme, se dezvoltă spontan atât 
structuri relaționale interpersonale, cât şi structuri de grupuri primare şi 
secundare, cu toate caracteristicile psihologice analizate în capitolele anterioare. 
După cum, anumite aspecte fenomenologice ale grupurilor primare şi secundare 
sunt influențate de caracteristicile comunităților din care membrii lor fac parte, 
nativ sau conjunctural. De asemenea, este foarte interesant de observat și relevat 
condițiile în care grupurile primare, dar mai ales cele secundare, încep să se 
manifeste ca grupuri terțiare, dezvoltând sentimente, atitudini, comportamente 
şi acțiuni specifice mulțimilor psihologice sau comunitare. 

La nivelul celor trei tipuri de grupuri sociale menționate se pot identifica atât 
o serie de procese, fenomene şi mecanisme psihosociale care le sunt comune, cu 
anumite diferențe funcţionale și în modul de manifestare, însă şi elemente şi 
procese psihosociale specifice, care le conferă un anumit profil distinct. Profilul 
psihosocial al unei epoci este dat în mare măsură de modul de configurare şi 
condiţionare reciprocă a raporturilor dintre diferitele categorii de grupuri 
sociale. Din acest punct de vedere, o atenţie deosebită trebuie acordată 
distincţiei conceptuale dintre grupurile sociale sub diferitele lor forme şi 
societatea globală, dar şi raporturilor funcţionale dintre acestea. În cadrul acestei 
analize, raportul „societate globală-comunități psihosociale” are un rol central, 
exprimând relaţia dintre generalitatea structurală şi funcţionalitatea concretă. 

10.1.2. Clasificarea şi caracterizarea generală a mulțimilor. 


Pentru o mai bună circumscriere conceptuală este necesar să identificăm 
principalele tipuri de mulțimi întâlnite în viaţa socială. Astfel, pe baza teoriei şi 
practicii sociale, propunem următoarea clasificare: 

(1). În funcţie de participarea conştientizată în timp şi spațiu la desfăşurarea 
unor evenimente, vom face distincţia între: 

a) Mulţimile reale, fizic constituite pe o anumită perioadă şi într-un anumit 
loc, datorită unor circumstanțe determinate; este cazul întrunirilor publice, 
mitingurilor, participanților la un spectacol sportiv sau aglomeraţiile umane 
determinate spontan de o anumită cauză; 

b) Mulţimile virtuale, dispersate fizic în spațiu şi timp, dar ai căror membri 
sunt legați prin anumite caracteristici comune, care îi fac să dezvolte 
sentimente, atitudini sau comportamente similare, în raport cu anumiţi factori 
sociali; membrii unor asemenea mulțimi nu.îşi conştientizează reciproc prezența 
decât în mod indirect, dar în anumite împrejurări se pot constituii foarte rapid ca 
mulțimi reale (prin convocare, producerea unui eveniment de interes general 
care le reclamă prezenţa într-un anumit loc etc.). 

Raporturile dintre cele două tipuri de mulțimi este foarte strânsă, având 
multe caracteristici psihosociale comune şi putând trece cu uşurinţă dintr-o 
formă în alta, după cum ne arată numeroase situaţii sociale reale. Membrii unei 
mulțimi virtuale nu au totdeauna conştiinţa apartenenței la o comunitate 
distinctă, dar anumiţi factori de natură socioculturală, profesională, etnică, 
religioasă sau educaţională le determină o orientare convergentă în raport cu o 
anumită problematică socială. 

(2). În funcţie de caracteristicile Structural-funcţionale care le orientează 
sentimentele, comportamentele şi acţiunile, corelativ cu modul de constituire, 
mulțimile pot fi de patru tipuri: gregare, psihologice, organizate şi comunitare. 
După cum se poate constata, această clasificare diferențiază mulțimile şi în 
funcţie de gradul de structurare internă şi de natura factorului care determină 
această structurare, după cum urmează. 

a) Mulţimile gregare sunt aglomerări umane spontane, a căror constituire 
este determinată de factori absolut circumstanțiali; membrii acestora nu prezintă 
similitudini psihoindividuale şi psihosociale care să fundamenteze o solidaritate 
persistentă. Fiind practic nestructurată, această formă de mulțime se 
dezintegrează foarte uşor, imediat ce au dispărut factorii care au determinat 
concentrarea într-un anumit loc a respectivelor persoane. Însă, şi în acest caz, 
prezența simultană a unui mare număr de oameni generează o stare psihologică 
specială care poate declanşa fenomene şi acţiuni specifice mulțimilor 
psihologice, aşa cum au fost acestea descrise de Le Bon (174). Dintre cele mai 
importante caracteristici ale acestei stări amintim: o sensibilitate crescută față 
de stimuli puternici sau neaşteptaţi; capacitatea de polarizare emoțională în 
raport cu factorii aleatori cu o conotaţie negativă; o diminuare a sentimentului 
de individualitate; un discret sentiment de securitate, dat de prezența mai 
multor persoane. În condiţiile existenței prealabile a unui anumit montaj 
psihologic, sau a unor stări emoționale tensionate la nivelul comunităților din 
care participanți fac parte, se poate trece uşor la starea de mulțime psihologică. 

Trebuie să distingem între mulțimile gregare şi simplele aglomerații umane: 
numărul mare de persoane care părăsesc o stație de metrou este o simplă 
aglomerație, în care trăsăturile psihologice amintite mai sus sunt prezente într-o 
foarte mică măsură. Însă, apariţia unei situaţii speciale, cum ar fi blocarea ieșirii 
din staţie pentru câteva minute, transformă aglomeraţia într-o mulțime gregară, la 
care vom identifica imediat toate trăsăturile psihologice menţionate mai sus. Și 
în cazul unui spectacol sportiv (un meci de fotbal — de exemplu), vom putea 
identifica o succesiune de faze, trecând de la starea de aglomerație (când se 
cumpără biletele şi se intră pe stadion) la cea de mulțime gregară și - odată cu 
începerea unui meci dramatic — apariţia stării de mulţime psihologică. 

b) Mulţimile psihologice se caracterizează prin existența unei obiectiv comun 
explicit sau implicit, care determină o puternică polarizare a sentimentelor, 
atitudinilor şi comportamentelor. În acest caz intervine un factor structurant de 
natură psihologică, care asigură însă numai o coeziune circumstanţială în timp şi 
spațiu. Participarea emoţională este foarte intensă, ceea ce creează condiţiile 
pentru apariția unor fenomene specifice: diminuarea apreciabilă sau dispariţia 
aşa-numitelor „bariere interpersonale”, ceea ce determină angajarea şi 
desfășurarea spontană şi facilă a unor numeroase contacte interpersonale cu 
persoanele din imediata vecinătate; manifestarea unei receptivităţi nelimitate 
pentru orice informaţie legată de situația creată; comunicarea liberă cu persoane 
total necunoscute; creşterea considerabilă a gradului de sugestibilitate; apariția 
unui sentiment de invulnerabilitate ş.a. 


De fapt, aşa după cum remarca Le Bon, în aceste împrejurări ia naştere o 
adevărată „ființă provizorie”, cu manifestări cu totul specifice, cu un potențial 
pulsional-emoţional considerabil, dezvoltat în dauna celui critic-raţional. Apare 
astfel acel „monstru cu şapte capete”, în care individul este pur şi simplu 
absorbit, pierzându-și în mare măsură identitatea, spiritul de discernământ și 
profilul comportamental care îi era specific, pe fondul unor trăiri emoţionale 
extrem de intense, care afectează semnificativ discernământul. 

Galeriile formate din suporterii fanatici ai unor cluburi sportive, mitingurile la 
care participă susținătorii fervenţi ai unui lider politic carismatic, sau masele care 
participă la un eveniment revoluționar sunt exemple tipice de mulțimi 
psihologice. Exemplele istorice sunt numeroase, cel mai recent fiind acela al 
evenimentelor din 21-25 decembrie 1989, petrecute în țara noastră. 

c) Mulţimile organizate sunt formate din persoane care participă deliberat la 
un eveniment, în virtutea unor caracteristici ale statutului lor socio-economic, 
profesional, politic, cultural, religios sau etnic. Factorul structurant derivă din 
actul deliberat al organizării, prin care se induc legături determinate între 
membri. În acest caz, situaţia socială care fundamentează starea de mulțime are 
un caracter planificat şi se desfăşoară pe anumite direcții, cunoscute şi acceptate 
în de participanţi. Trăsăturile pulsional-emoţionale imprevizibile și paroxistice, 
specifice comportamentului mulțimilor psihologice sunt mult atenuate, în 
favoarea unor conduite preponderent raţionale, cu o susținere motivaţională 
coerentă şi implicând atitudini critic-evaluative mult mai nuanțate. Însă, şi în 
acest caz, se vor manifesta unele dintre fenomenele psihosociale specifice 
mulțimilor psihologice, cum ar fi: sugestibilitatea; sensibilitatea Spor faţa de 


anumite categorii de stimuli; diminuarea responsabilității individuale ş. 


a 

Reuniunile profesionale, congresele politice, mulțimile virtuale formate la 
nivelul unei minorități organizate şi coordonată de un organism de conducere 
ş.a., sunt exemple tipice de mulțimi organizate. Existența unui mecanism de 
coordonare internă accentuează comportamentul rațional şi previzibil al acestor 
tipuri de mulțimi, atenuând - dar fără să elimine - multe dintre caracteristicile 
comportamentului psihosocial al mulțimilor psihologice. Mulţimile organizate 
ae coezive, cu un puternic sentiment de solidaritate, capabile să 

dă în mare măsură nevoilor de apartenenţă, afiliere şi protecție ale 
membrilor săi. Aici se creează şi un cadru propice pentru apariţia și dezvoltarea 
unor relaţii interpersonale foarte puternice şi stabile, cu efecte psihosociale dintre 
cele mai favorabile asupra climatului psihosocial general. 


ie. Mp comunitare - sau comunitățile, cum sunt numite în mod curent - 
aaie adi mi Eer relativ omogene în raport cu un anumit criteriu: cultural, 
şi rea i a Ty sau de cosanguinitate - de exemplu. Consolidate în timp 
iee = P l ază de similitudini naturale sau dobândite, comunitățile sunt 
ial are Ei e ale oricărei formaţiuni sociale. In acest caz, tradiția este 
cena i coeziv, alături de conştiinţa apartenenței la comunitate în 
ala sri se ori recunoscute şi acceptate. Cele mai importante comunități 
atita a c anurile, triburile, popoarele şi națiunile; dintre cele constituie 
> prin convenție, amintim breslele profesionale şi sectele religioase. 

e reprezintă, aşa cum s-a spus, „amintirile esenţiale ale unei comunități”; 
ra dai sunt acele valori, reprezentări, idei, convingeri, norme şi modele, 
S imp şi asimilate de fiecare individ, ca repere existențiale care le 
certifică identitatea socială şi istorică. Sunt în egală măsură rezultatul natural al 
existenţei unei comunități, cât şi factorul coeziv esenţial care îi asigură 
perenitatea. Datorită tradițiilor, comunitățile capătă un anumit profil psihologic şi 
comportamental distinctiv, astfel încât putem vorbi atât de psihologia specifică 

unui anumit popor, cât şi a unei bresle, de exemplu. 


ast Un eri criteriu de clasificare a mulțimilor se referă la omogenitatea 
Poe el vom avea: a) mulțimi eterogene, formate din persoane având 
Piacere a psihoindividuale şi psihosociale foarte diferite, fără semnificaţie în 
însa d enomenului de mulțime; acestea pot fi anonime (mulţimea dintr-o 
paticipan N nina „Sau „nominale (adunările parlamentare, juriile sau 
iii = sea Popa cu un obiectiv precis); b) mulţimi omogene, 
DNG Butle reri dili- ului ta speta racit ante acestea 
ahin fa s respectivul grup social; dintre acestea 
sectele religioase, partidele politice, castele și clasele sociale (118; 87). 

pA pima lui Le Bon, sectele (religioase sau politice) reprezintă primul stadiu 
ied arii mută omogene, singurul criteriu de coagulare fiind 
RES şi ideile comune tuturor aderenților, deşi profesiile, nivelul de 
2 ţie sau mediile sociale de proveniență pot fi foarte diferite. Castele 

prezintă un nivel superior de organizare, în care membrii sunt asemănători din 
punctul de vedere al nivelului de instrucție, profesiei şi mediului de proveniență, 
coagularea fiind rezultatul unor valori comune, aşa cum întâlnim în cazul 
castelor nobiliare, militare sau clericale. Clasele sunt mulțimi omogene, 
are pe criterii de statut socio-economic şi cultural, corelativ cu existența 
ra interese şi valori sociale comune; este cazul claselor sociale „tradiţionale”, 

rmate din muncitori, țărani, funcționari sau capitalişti. 

(4) Din perspectiva duratei de existență, mulțimile pot fi clasificate în 
temporare şi permanente. Cele temporare au o existență limitată, care poate fi: 
a) scurtă, de la câteva minute la câteva ore; b) medie, de la câteva zile la câteva 
săptămâni; c) lungă, cu o existenţă de mai multe luni. 

În funcţie de durata lor de existență, mulțimile temporare trec de regulă prin 
mai multe faze de structurare şi manifestare, fiecare având caracteristici 
psihosociale relativ distincte în ceea ce priveşte amorsarea fenomenului de 
mulţime, cristalizarea, relativa stabilizare, destructurarea şi dispersarea. 

Mulţimile permanente sunt cele a căror existenţă au o dimensiune istorică şi 
care prin natura lor nu pot fi dizolvate: comunitățile familiale, triburile, castele, 
popoarele şi naţiunile - de pildă. Astfel, fiecare popor are un profil psihologic și 
comportamental specific, structurate în timp, prin cultura şi istoria sa (v. D. 
Drăghicesu, „Din psihologia poporului român” ; 94). 

+ 

Din cele expuse mai sus se poate constata că, deși distincte din perspectiva 
criteriilor de clasificare adoptate, tipurile de mulțimi prezintă un continuum în 
ceea ce privește valoarea unor parametri funcționali de natură psihosocială: 
intensitatea trăirilor emoționale, gradul de sugestibilitate indusă, factorii de 
coeziune şi stabilitate etc. În practica socială, identificarea tipologiei unei 
mulţimi este un demers destul de dificil, datorită interferenţei dintre 
caracteristicile menţionate. Însă, odată stabilită tipologia, vom putea descrie 
mult mai exact profilul psihosocial al mulțimii, dinamica şi evoluţia probabilă. 

Referindu-ne la tipologia propusă, este necesar să precizăm şi sensul altor 
trei termeni întâlniți în literatura de specialitate: comunitatea, masele şi 
societatea. Începând cu sociologul german F. Tânnies, se face distincţia între 
comunitate şi societate: prima este caracterizată prin autenticitate şi integrare 
organică a membrilor săi, fundamentul relaţiilor fiind dat de datini, tradiţii şi 
valori comune (tribul, familia extinsă, satul); a doua - ulterior constituită în plan 
istoric - este apreciată ca un conglomerat artificial, fundamentat prin convenții, 
constrângeri legislative şi solidaritate mecanică (oraşul, statul). Comunitățile au 
ca principal nucleu “funcţional grupurile primare şi secundare, în timp ce 
societatea se fundamentează pe mase şi instituții. 

Spre deosebire de comunități, masele au un caracter amorf, în care 
individualitatea membrilor este topită în mediocritatea şi uniformitatea unui 
statut comun şi fără strălucire. În timp ce comunităţile pot avea o personalitate a 
lor, distinctă şi bine conturată, prin care fiecare membru este recunoscut şi 
valorizat printr-un statut acceptat de toți ceilalți, masele sunt lipsite de 
personalitate, indistincte şi telurice, în care statutul individual este adus la cea 
mai rudimentară formă, aceea de simplu atom social. Cei mai mulți psihologi 
sociali de la începutul secolului dau o conotație negativă fenomenelor de masă, 
identificându-le adesea cu noţiunea de gloată. 

Apartenența la o comunitate, de regulă, te valorizează social; apartenenţa la 
o masă — niciodată. De altfel, în terminologia politologiei elitiste, termenul de 
„masă” se opune aceluia de „elită”, pe criterii de calitate umană intrinsecă şi de 
destin social: în timp ce elitele conduc, masele suportă actul guvernării, fiind 
susceptibile de a suporta violențe şi manipulări din partea conducătorilor. 

10.1.3. Mulţimile în societatea contemporană. 

După cum arată o serie de sociologi, filosofi şi psihosociologi, istoria umanității 
poate fi privită şi din perspectiva rolului pe care masele l-au avut în viaţa socială 
pe diferite trepte ale dezvoltării sociale (v. 34; 160 ş.a.). 

Astfel, se poate aprecia - cu riscurile fireşti pentru un asemenea demers 
generalizator - că o dată cu marea revoluţie industrială începută în secolul XVIII 
se produce trecerea spectaculoasă de la „era comunităților” la „era maselor”. 
Societatea preindustrială se caracteriza prin coexistența unor comunităţi bine 
delimitate pe criterii geografice, economice, profesionale, etnice sau religioase. 
Satul tradițional, clanurile familiale, breslele profesionale, grupurile etnice 
concentrate într-o anumită zonă a localităţilor ş.a. — sunt exemple de comunități, 
cu un accentuat caracter autarhic, care dădeau profilul psihosocial al societății 
preindustriale. Tradiţia culturală, stabilitatea rezidenţială, relaţiile umane 
directe, autonomia economică, conducători aleşi sau desemnați prin cutumă — 
acestea erau principalele caracteristici ale vieţii sociale în această perioadă. 

Începutul revoluției industriale determină schimbări majore ale acestor 
coordonate psihosociale: comunităţile primare se sparg; are loc o migraţie 
masivă către oraş — unde se produc marile aglomerări umane, eterogene din 
punct de vedere geografic, cultural, etnic şi religios; se pierde independenţa 
economică — existența materială a noilor categorii sociale depinzând exclusiv 
de munca desfășurată în ateliere şi întreprinderi industriale; se pierd tradiţiile 
comunitare, pe fondul aglutinării sau dispariţiei valorilor culturale tradiționale; 
are loc o standardizare din ce în ce mai accentuată a modului de viaţă, într-un 
mediu urban amorf şi lipsit de un adevărat orizont spiritual pentru noua 
categorie (clasă) socială în curs de formare. În acest context, Dezrădăcinarea, 
înstrăinarea, anomia şi dependenţa sunt trăsături psihosociale specifice. 

Pe acest fond, cel mai important fenomen psihosocial constă în polarizarea 
societăţii - din punct de vedere economic, politic şi cultural - în două clase 
fundamental antagoniste: muncitorii şi patronii; paralel cu această majoră 
scindare socială se formează sau se reconfigurează noi categorii sociale cu un 
statut intermediar, constituite de regulă pe criterii profesional-economice: 
funcţionari, tehnocraţi, bancheri ş.a. În termenii lui Tönnies, are loc trecerea de 
la comunitatea naturală, spontană şi organic coezivă, la o comunitate rece, 
artificială şi constrânsă, bazată pe contractul de interes, în care masele domină 
numeric, iar elitele economic și politic. Deşi această succintă caracterizare ar 
putea fi apreciată ca strict ideologică, întreaga istoriografie, precum şi 
principalele lucrări de ordin filosofic, economic sau politic care referă la acestei 
problematici sunt unanime asupra profilului mai sus conturat; diferențele se 
manifestă cel mai adesea în planul interpretării acestor elemente şi asupra 
semnificaţiilor politice care li se acordă. 

La nivelul interpretării îşi au originea şi două concepţii teoretice 
fundamental opuse asupra evenimentelor sociale majore şi dramatice care au 
marcat revoluția industrială: concepția societății de clasă, susţinută în principal 
de K. Marx şi M. Weber, şi concepţia societății de masă, fundamentată de I. 
Taine, G. Le Bon, G. Tarde, M. Mauss ş.a. La o analiză mai atentă, vom constata 
că acestea sunt de fapt două abordări complementare ale aceleiaşi realități. 

Prima orientare teoretică, fundamentată în mare măsură pe considerente de 
ordin economic, consideră că industrializarea echivalează cu apariția unei noi 
clase, necunoscută până atunci, formată în urma migrării masive către oraşe şi 
integrării în colectivele muncitoreşti din industrie: proletariatul. Dezrădăcinată, 
pauperizată şi înstrăinată, această clasă se mobilizează împotriva exploatării, 
birocratizării şi opresiunii, devenind astfel principalul actor social al istoriei. 
Dialectica raporturilor dintre clasele sociale este sincronă cu dialectica devenirii 
istorice a societății, concepţie după care progresul echivalează cu preluarea 
puterii politice şi economice de către clasa socială cea mai progresistă din punct 
de vedere ideologic. Această viziune asupra istoriei şi vieţii sociale, dezvoltată 
până la ultimele ei consecinţe de către Marx şi Lenin, a fundamentat marile 
mişcări revoluționare care au culminat cu instaurarea regimului comunist în 
Rusia şi - ulterior - pe aproape jumătate din mapamond. 

A doua orientare găseşte motorul dezvoltării sociale într-un proces cu totul 
opus: nu diferenţierea socială, care a condus la apariţia claselor constituie 
procesul fundamental, ci dimpotrivă - ag/utinarea socială, masificarea sub toate 
formele ei. Mulţimile rezultate în urma dezrădăcinării şi migrării spre oraşe, 
eliberate de tabuurile, credinţele şi tradiţiile comunităţilor din care provin, rup 
toate zăgazurile sociale, devenind periculoase atât pentru indivizi cât şi pentru 
clasele sociale, aşa după cum arată şirul nesfârșit de mişcări revoluţionare care 
au marcat secolul XIX, şi culminând cu Revoluţia franceză (1789) şi Revoluţia 
comunistă din Rusia (1917). În această viziune, schimbarea nu rezultă dintr-o 
proletarizare a omului şi nici dintr-o socializare a economiei, masificarea şi 
aglutinarea socială constituind cauza tuturor acestor mutații . 

După opinia noastră, între cele două tipuri de procese sociale, diferențierea şi 
masificarea, nu există raporturi de opoziţie ireductibilă, ci de complementaritate 
dinamică: societatea contemporană se stratifică continuu, prin apariția unor noi 
categorii de grupuri profesionale, religioase, culturale, economice şi chiar 
naţionale, paralel cu impunerea tot mai evidentă a unei tendințe de masificare, 
desfăşurată însă mai degrabă în plan cultural şi ideologic. Extraordinara rafinare 
a tehnologiilor tradiționale, coroborată cu dezvoltarea explozivă a tehnologiilor 
informaţionale şi a mijloacelor de comunicare în masă contribuie în egală 
măsură atât la diferențierea cât şi la masificarea socială. În cadrul acestei 
evoluţii constatăm însă o creştere apreciabilă a ponderii şi importanței 
mulțimilor virtuale, în dauna celor gregare şi psihologice. 


Capitolul 10 


a» 


În acest context a făcut o strălucită carieră noţiunea de „omul-masă”, adică 
individul care, deşi foarte specializat în plan profesional, este redus la un 
numitor comun în plan spiritual, complet dependent de informaţia prefabricată 
şi standardizată, incapabil să se mai exprime creator decât într-un plan strict 
tehnic, dar nu şi uman. Personalitatea „omului-masă” este marcată de 
conformism, mediocritate, dependență implicită de un sistem informaţional 
aparent obiectiv şi impersonal - dar în spatele căruia se pot afla forțe oculte, 
apetența pentru cultura-surogat - simplificată și uşor digerabilă, dependenţa de 
bunurile materiale a căror necesitate şi utilitate i-a fost impusă, fără să 
corespundă unor nevoi reale. Este omul unidimensional care — în terminologia 
lui O. Spengler — aparţine civilizaţiei, dar nu şi culturii. 

10.2. Principiile de bază ale psihologiei mulțimilor. 

Secolul XIX a oferit tabloul unui nesfârşit şir de mişcări revoluționare de mare 
amploare care au determinat cele mai spectaculoase și dramatice schimbări în 
istoria Europei. Elementul central al acestor mişcări l-au constituit mulțimile, 
aflate într-o nouă ipostază de „făuritoare de istorie”, ceea ce i-a prilejuit 
filosofului şi sociologului francez Gustave Le Bon una dintre cele mai profunde 
analize psihologice a acestui fenomen, într-o lucrare rămasă de referinţă pentru 
psihologia socială („Psihologia mulțimilor”,1895). Bazată pe o analiză foarte 
Tiguroasă a datelor istorice, coroborată cu observaţii directe, pertinente şi de 
mare fineţe, lucrarea pune bazele unui domeniu important al psihologiei, 
sociale, formulând principii care au fost strălucit confirmate de multe alte 
evenimentele sociale de mai târziu, al căror erou principal au fost tot mulțimile 
(Revoluţia bolşevică, 1917; Revoluţia maghiară, 1956, Revoluţia română, 1989 
ş.a). Principalele coordonate teoretice ale psihologiei mulțimilor îşi au originea 
în această lucrarea, care şi-a păstrat intactă prospeţimea ideilor. 


10.2.1. Caracteristicile psihologice ale mulțimilor. 

În rândul diferitelor tipuri de mulțimi la care ne-am referit, mulțimile 
psihologice, sau structurate — cum le mai numeşte Le Bon , ocupă un loc cu totul 
aparte, datorită caracteristicilor care le-au făcut să fie apreciate drept „cei mai 
impresionați factori generatori de istorie” . 

Trecerea de la o mulţime gregară la una psihologică echivalează cu o 

restructurare calitativă majoră, prin care se trece de la o simplă aglomerare de 
persoane eterogene, cu legături superficiale, conjuncturale şi nesemnificative, la 
o structură omogenă, coezivă şi sincronă în sentimente, gânduri şi acțiuni. Sub 
imperiul unor emoţii foarte puternice, a orientării pe o aceeaşi direcție a 
gândurilor şi sentimentelor, aglomerarea umană se transformă într-o adevărată 
„ființă provizorie”, având un suflet colectiv şi caracteristici psihologice cu 
totul distinctive. Eterogenul se îneacă în omogen, personalitatea conştientă a 
membrilor diminuează sau dispare în favoarea personalităţii inconştiente, are 
oc o regresie emoțională şi cognitivă spre forme rudimentare de manifestare, 
câmpul reflectării conştiente a realităţii se îngustează foarte mult, dispar 
instanțele critice prin care ne reglăm în mod obişnuit comportamentul, totul pe 
fondul unei creşteri considerabile a tonusului emoțional. 
i Pentru a explica această profundă metamorfoză, Le Bon invocă două 
fenomene psihologice principale: 1) dinamica raportului dintre conştient și 
inconştient ; 2) fenomenul sugestiei colective. La acestea putem adăuga şi un al 
treilea factor, întâlnit adesea în literatura de specialitate: 3) instinctul gregar, 
manifestat - credem noi - sub forma unui atavism discret, prezent în forme 
latente şi la omul modern, dar care poate fi activat în anumite circumstanţe. Sub 
influența convergentă a acestor factori, mulțimea devine cu totul altceva decât 
suma membrilor săi care, la rândul lor, nu mai pot fi recunoscuţi atunci când 
participă la această situaţie colectivă. În termenii ciberneticii sociale, am putea 
spune că o mulțime psihologică este un sistem dinamic cu autoreglare, în care 
interacțiunile specifice dintre membri determină apariţia unei noi entități 
sociale, ireductibilă la simpla însumare sau multiplicare a calităților părților 

componente. Această nouă circumscriere conceptuală a fenomenelor de 
mulțime se poate dovedi foarte fecundă, utilizarea principiilor ciberneticii 
sociale permițând o acțiune eficientă de control asupra comportamentului 
diferitelor tipuri de grupuri umane. 

Factorii determinanți ai fenomenului de mulțime. Indiferent de tipul şi 
forma în care se manifestă, mulțimile sunt rezultatul acțiunii convergente — însă 
diferențiate de la caz la caz, a unor factori intrinseci, de natură psihosocială, şi a 
unor factori extrinseci, de natură conjuncturală. Din prima categorie amintim: 

(a) Inconştientul. Teza de bază care fundamentează acest concept este aceea 
a diferenţierii achiziţiilor umane pe două niveluri principale: 1) achiziţiile 
filogenetice primare, precum cele realizate de-a lungul succesiunii mai multor 
generaţii, sedimentate şi structurate în zona inconştientului colectiv, care se 
particularizează apoi în ontogeneză sub forma inconştientului individual; 2) 
achiziţiile din ontogeneză, realizate în principal prin reflexivitate şi implicarea 
sistemelor semiotice, structurate în zona conștientă a activității psihice. Între 
aceste două zone există profunde relaţii de condiţionare reciprocă, aşa cum 
demonstrează teoria şi practica psihanalitică . 

Cu alte cuvinte, şi structura personalităţii are un caracter bipolar: a) o zonă a 
personalității conştiente, raţională, care permite manifestarea individualității 
prin trăiri afective nuanţate, discernământ, spirit critic, creaţie şi spirit de 
independență; b) o a doua zonă, aceea a personalității inconștiente, dominată de 
instincte, atavisme sociale, refulări, emoţii primare, dependență de mulțime, 
lipsă de discernământ, reactivitate excesivă şi necritică. Dacă prima dimensiune 
a personalității se structurează în ontogeneză prin educație şi integrare socială 
conştientă, a doua exprimă fondul comun şi primitiv al comunităților umane 
primare. Orice formă de regresie psihică determină o prevalenţă a personalităţii 
inconștiente asupra celei conştiente, cu toate manifestările comportamentale 
care rezultă de aici. Situaţia de mulțime generează condiţiile unei asemenea 
regresii, în care personalitatea inconștientă prevalează asupra celei conştiente - 
patrimoniul inconştient al rasei apărând pe primul plan, eterogenul se îneacă în 
omogen, iar instinctivitatea ia locul raționalității. 

Importanța elementelor și proceselor inconștiente în generarea fenomenului 
de mulţime este subliniată şi de S. Freud, care apreciază că prin participarea 
individului la o mulțime se creează condiţiile pentru relaxarea cenzurii prin care 
sunt reprimate trebuințele inconștiente (v. 114, pg. 13). De asemenea, prin 
lucrările sale de psihologie analitică, C.G. Jung aduce argumente foarte serioase 
în favoarea tezei privind existenţa unor factori ţinând de inconştientul colectiv, 
care intervin în generarea fenomenelor de mulțime. Arhetipurile sunt elemente 
ale vieţii psihice impersonale, cu valenţe afective, acţionale şi reacţionale, care 
predispun la anumite tipuri de reacţii în anumite situații specifice, cum ar fi 
aceea de mulțime; aceste modele acţionale primare sunt sedimentate în 
inconştientul colectiv de-a lungul procesului filogenetic, prin intermediul lor 
putându-se explica multe dintre reacţiile şi comportamentele specifice 
mulțimilor. Dintre cele implicate, cele mai semnificative arhetipuri sunt 
următoarele: „lupta cu balaurul”; „călătoria în infern”; „faptele eroului”; 
„luptătorul brutal și de neînvins” ş.a. 

(b) Sugestia. Toate studiile asupra mulțimilor ajung la o concluzie 
fundamentală: făcând parte dintr-o mulţime, individul suferă influențe 
considerabile din partea acesteia, având ca rezultat modificarea sentimentelor, 
modului de gândire şi comportamentului. După cum sublinia Le Bon, „prin 
simplul fapt că aparţine unei mulțimi, omul coboară cu mai multe trepte pe 
scara civilizaţiei; izolat poate fi un individ cultivat, în mulţime însă este un 
instinctual, prin urmare un barbar” (v. 174, pg.17 ş.u. ). Sub influența mulțimii 
fiecare individ face lucruri pe care luat izolat nu le-ar fi făcut niciodată; se 
comportă ca într-o transă hipnotică, în care controlul conştient asupra faptelor 
sale este considerabil diminuat sau chiar anulat. 

Această metamorfoză este explicată de cei mai mulți autori prin apariția unui 
fenomen de sugestie colectivă care, la rândul său, explică contagiunea mentală 
specifică mulțimilor. Deşi pot fi invocaţi şi alți factori care să explice acest 
fenomen (imitația, conform teoriei lui Tarde, sau inducția afectivă primară, 
după opinia lui McDougall), totuşi considerăm că Freud are dreptate când 
găseşte sugestia ca fiind un factor primar şi ireductibil, care explică toate aceste 
fenomene, inducția şi imitaţia fiind efecte şi nu cauze . 

Sugestia desemnează un proces psihic interpersonal prin care un subiect 
acceptă pasiv, necritic şi cvasi-inconştient idei, sentimente, atitudini, reacții şi 
modele comportamentale induse de o altă persoană sau grup. Este o relaţie 
asimetrică, de la inductor la indus, în care sunt implicate procese 
psihofiziologice extrem de complexe, încă insuficient cunoscute şi explicate. 
După opinia lui Freud, sugestia - care exprimă în fond o legătură privilegiată 
între oameni - ar putea să aibă la bază FErosul, înţeles ca un principiu 
fundamental care asigură unitatea şi coeziunea a tot ce există. Consistenţa şi 
unitatea afectivă a mulțimilor s-ar datora acestui principiu de coeziune umană, 
care îşi găseşte o formă particulară de manifestare prin sugestie. Principalele 
condiţiile care favorizează producerea sugestiei sunt următoarele: îngustarea 
câmpului conștiinței, concentrarea atenţiei asupra unei direcții sau obiect, un 
fond afectiv pozitiv şi intens (mai ales faţă de inductor), prezența altor persoane 
şi — evident - un indice de sugestibilitate cât mai înalt. După cum se poate 
observa, situația de mulțime, spontan polarizată asupra unui obiectiv comun, 
creează condiţii ideale pentru producerea fenomenului de sugestie în masă: 
puternica focalizare emoțională asupra unui obiect; prezența unui număr mare 
de alte persoane care reacționează unitar, amplificând astfel impactul asupra 
individului; influenţa puternică a unui lider acceptat necondiţionat de către cei 
din jur; reducerea sensibilă a câmpului conștiinței, în urma concentrării atenției 
pe obiectivul unic al mulţimii; diminuarea drastică a spiritului critic, ca urmare 
a ascendenţei ideilor peremptorii impuse prin forța numărului ş.a. 

"Ca o consecință a sugestibilității crescute în situația de mulțime, se produce 
ca efect secundar o puternică contagiune mentală, favorizată şi de spiritul de 
imitație care este foarte accentuat în aceste împrejurări când individul se simte 
mai protejat dacă se identifică cu cei din jur, preluând idei, sentimente şi modele 
comportamentale. Oricare ar fi explicaţiile teoretice ale fenomenului, toate 
observaţiile empirice şi ştiinţifice atestă existența în cadrul mulțimilor a unui 
considerabil potenţial de sugestibilitate, care favorizează contagiunea mentală. 

(c) Spiritul gregar. Alături de instinctul de conservare şi cel de reproducere, 
instinctul gregar este comun multor specii, fiind indisolubil legat de primele 
două. În cazul omului, fără a putea fi invocat ca principalul factor determinant 
în constituirea societății, aşa cum s-a încercat uneori în istoria ideilor 
antropologice şi sociologice, instinctul gregar se manifestă sub forma unui 
atavism, metamorfozat în forme mult mai subtile sub incidența factorilor 
culturali şi de civilizaţie. 

În acest plan, vom constata un continuum pe următoarea linie: gregarism - 
ataşament - socializare. Procesul dezvoltării culturale a omenirii a mizat pe 
diferențiere şi individualizare, însă esența socială a omului se manifestă 


ndinţe, prin nevoia de contact interuman, de 


nicare, ataşament şi afecțiune. Existenţa şi a unui palier inferior al acestor 
trebuințe, sub forma spiritului gregar, se poate constata în numeroase 
împrejurări: în condiţiile unui pericol iminent sau al unor emoţii foarte 
puternice; când individul încearcă un sentiment de insecuritate; în urma unei 
izolări prelungite ş.a. Fără a i se da nici o conotaţie peiorativă, spiritul gregar, 
mai ales în formele sale sublimate, constituie un factor indispensabil pentru 
explicarea multor aspecte ale comportamentului interpersonal şi de grup; cu 
intensități şi modalităţi diferenţiate de manifestare de la individ la individ, acest 
factor este puternic implicat în producerea fenomenului de mulţime. 

Dintre factorii extrinseci care condiţionează apariţia fenomenului de 
mulțime structurată amintim: 

- o situaţie conjuncturală care face ca un mare număr de oameni să se 
găsească la un moment dat într-un anumit loc; 

- producerea unui eveniment care, prin semnificaţie şi amploare, este capabil 
să polarizeze atenţia, sentimentele şi gândurile majorităţii participanţilor; 

- apariţia unei emoții foarte puternice, legată de un fapt sau obiect social cu 
semnificaţie generală; 

- prezenţa şi acțiunea hotărâtă a unei persoane (lider) sau grup (nucleu de 
cristalizare) care să determine orientarea și focalizarea emoţională şi 
comportamentală a participanţilor, ceea ce corespunde cu transformarea 
acestora într-o mulțime structurată; 

- o situaţie socială favorizantă, cum ar fi: crize economice, nemulțumiri 
generalizate, fluiditate politică, puternice incertitudini privind viitorul, mişcări 
sau tulburări sociale; o accentuată stare anomică etc.; 

- acțiuni dirijate ale unor forţe oculte sau subterane, interesate de a produce o 
situaţie care poate fi exploatată în interes propriu ş.a. 

În urma relevării şi analizării factorilor extrinseci și intrinseci care au 
acționat în diferite situaţii istorice, se poate explica cu mare acuratețe 
desfăşurarea acelor evenimente sau, atunci când timpul o permite, se poate 
anticipa şi prognoza desfăşurarea acestora. Tot pe această bază se poate elabora 
şi o strategie de influențare a cursului respectivelor evenimente, care să aibă la 
bază fenomenele de mulţime, mai ales atunci când sunt controlate centrele și 
instrumentele comunicării de masă. Opinia publică bine structurată şi 
direcţionată, despre care vom vorbi ulterior, constituie totdeauna un factor de 
fond deosebit de favorabil producerii fenomenelor de mulțime. 


Psihologie socială 256 


Specificul proceselor psihice implicate în fenomenul de mulțime. Cea mai 
pregnantă trăsătură a mulțimilor, evidenţiată de toți cercetătorii care au studiat 
acest domeniu se referă la capacitatea lor de a restructura fundamental 
caracteristicile psihice ale participanților. Indiferent de tipul de personalitate, 
nivel de instrucţie sau poziţie socială, odată integrați într-o mulțime, membrii 
acesteia simt, gândesc, îşi imaginează şi reacționează într-un mod cu totul nou, 
în virtutea cunoscutei legi psihologice a unității mentale a mulțimilor. Calitățile 
intelectuale individuale se pierd, rezultând regresii în plan afectiv, cognitiv şi 
atitudinal. După cum remarca S. Moscovici, în situații de mulțime nu se 
realizează o medie a calităţilor individuale ale participanţilor, nivelul unei 
colectivități umane tinzând să se apropie de cel al membrilor săi din stratul cel 
mai de jos (v. 225, pg.62 ş.u.). Sintetizând, caracteristicile principalelor procese 
psihice implicate în producerea fenomenului de mulțime se prezintă astfel : 

Imaginaţia mulțimilor este totdeauna hiperbolică în formă şi deosebit de 
fecundă în conţinut. Imposibilul, neverosimilul sau nerezonabilul nu există 
pentru imaginația dezlănțuită, după cum nici raționamentul de bun simț nu o 
poate stăvili. Puternic susținută emoțional, fără a solicita travaliul inconfortabil 
al raționamentului, imaginaţia este motorul principal care pune în mișcare 
mulțimile, fiind cea mai directă cale către sufletul acestora. 

Intuiția mulțimilor este cu totul remarcabilă, având în vedere simplitatea 
excesivă a ideilor şi raționamentelor sale. Deşi acest fapt a fost puţin studiat şi 
prezentat în literatura de specialitate, observaţiile noastre recente arată că în 
situaţii deosebit de complexe, când cele mai sofisticate raționamente au dat 
greş, intuiţia spontană a mulțimilor implicate în desfăşurarea unor evenimente a 
fost aproape totdeauna infailibilă. Printr-un mecanism psihologic greu de 
explicat, intuițiile permit un acces la cunoaştere care scapă raționalității 
discursive. Odată dispersată sau supusă unei manipulări abile, această capacitate 
se pierde, mulțimea devenind uşor manipulabilă datorită imaginaţiei sale 
debordante, lipsei spiritului critic şi simplităţii ideilor şi raționamentelor sale. 

Ideile mulțimilor sunt simple, excesiv schematizate, neargumentate rațional, 
însă puternic susținute intuitiv prin imagini, „cuvinte-forță” şi simboluri. În 
mintea mulțimii pot coexista perfect două sau mai multe idei total contradictorii, 
datorită faptului că fiecare este formată şi activată într-un spațiu de semnificaţie 
distinct, cu propriul fundament imagistic şi de simboluri arhetipale. Pentru a 
deveni activă, o idee trebuie mai întâi simplificată şi făcută accesibilă, după 
care trebuie racordată la fondul emoţional al mulțimii, fiind susținută prin 
imagini sugestive, simboluri relevante şi „cuvinte-forță”. 

Raţionamentele mulţimii sunt bazate pe o logică sui generis, în care 
tranzitivitatea şi principiile de conservare nu funcționează; se fac asocieri între 
lucruri disparate între care există numai iluzia unor legături cauzale, se 
generalizează pripit, inadecvat şi fără a se simți nevoia unei verificări, iar 
spiritul critic lipseşte cu desăvârşire. 

Afectivitatea este principalul factor care generează fenomenele de mulțime, 
pe fondul acesteia grefându-se toate celelalte procese psihosociale, pe care le 
condiționează şi le orientează în mod decisiv. Gândirea, imaginaţia, intuiţia, 
tonalitatea raporturilor interpersonale ş.a. sunt determinate în mare măsură de 

componenta emoțională. Insă, sentimentele şi emoțiile mulțimii, deși foarte 
intense, sunt deosebit de instabile în orientare, fluctuante în intensitate şi 
incongruente în forma de manifestare. 


Caracteristicile comportamentale ale mulțimilor. Fiecare tip de mulțime 
prezintă anumite particularități psihosociale și comportamentale, dar care sunt 
relevante numai ca tendință generală. Vom sublinia faptul că o mulţime nu este 
niciodată atât de omogenă încât să nu prezinte diferențe atitudinale şi 
comportamentale de la o zonă la alta, de la un grup la altul, sau de la un moment 
la altul. Totodată, trebuie reținut că o mulţime reprezintă o structură socială 
dinamică, care ia naştere, se structurează progresiv, îşi epuizează potenţialul, 
după care intră în disoluţie sau se transformă într-o altă structură socială. 

Mulţimile gregare sunt neomogene, constituite strict conjunctural, cu o 
coezivitate foarte scăzută, fără conştiinţa unui obiectiv comun, indiferente, cu 
un potenţial de agresivitate relativ scăzut, susceptibile însă la fenomenul de 
panică, foarte uşor de dispersat (datorită coezivității reduse), însă potențial 
periculoase datorită imprevizibilităţii reacţiilor unor indivizi, reacții care ulterior 
se pot generaliza prin contagiune şi imitație. În anumite condiții favorizante, ca 
în cazul frecventării unor locuri de distracție publică, mulțimea pestriță în care 
te pierzi determină o puternică relaxare emoţională și chiar o uşoară diminuare a 
sentimentului de identitate personală. De regulă, mulțimile gregare se 
dispersează de la sine, atunci când dispare factorul care a cauzat aglomerarea de 
persoane pe o anumită perioadă de timp şi într-un anumit loc. 

Societatea contemporană, cu un grad înalt de industrializare şi urbanizare, oferă 
numeroase prilejuri de formare a mulțimilor gregare. În pieţe şi pe străzi, în stații 
de metrou sau în alte mijloacele de transport public, în sălile de aşteptare sau în 
parcuri vom întâlni grupuri mari de oameni, reuniți conjunctural şi temporar, cu 
legături interne foarte superficiale, însă generatoare totuşi de un vag sentiment de 
„a fi împreună”, care nu rămâne fără consecințe în plan psihologic, chiar dacă 
efectele sunt de scurtă durată. Însă, de multe ori, motivul circumstanţial care a 
determinat concentrarea mai multor persoane într-un anumit loc poate deveni un 
factor de coeziune şi coagulare socială. 

Oricum, faptul de a fi la un loc cu alte persoane, chiar datorită unui motiv banal, 
generează o stare psihologică specifică, observabilă în toate situațiile menționate, 
şi care poate constitui un suport pentru o structurare ulterioară a mulțimii în urma 
apariţiei unor factori cu valențe emoţionale şi de polarizare a atenţiei celor 
prezenţi. Din acest moment se trece la o formă nouă de coagulare a grupului 
iniţial eterogen, care începe să se structureze în jurul unei stări emoţionale 
comune, a unor atitudini şi trăiri care prin propagare şi generalizare îi conferă 
coeziune şi omogenitate. Astfel, se trece la o stare calitativ distinctă, aceea de 
mulțime psihologică. 


Mulţimile psihologice, constituite ca urmare a focalizării emoționale şi 
orientării puternice pe un obiectiv comun, au conştiinţa unității lor ideatice, 
emoţionale şi acționale, dezvoltând o remarcabilă coeziune față de intervenţii 
considerate ca exterioare. Se prezintă - după expresia lui Le Bon - ca adevărate 
„fiinţe provizorii” având un „suflet colectiv”, aici acționând legea psihologică a 
unității mentale. Pericolul real sau imaginar le mărește coeziunea, fiind mult 
mai puţin susceptibile la fenomenul de panică. Sunt foarte sugestibile, datorită 

gradului ridicat de  emoţionalitate,  contagiunii mentale şi diminuării 
considerabile a raţionalității şi spiritului critic. În consecință, sunt foarte 
credule, impulsive, iritabile, necontrolate, imprevizibile în reacţii şi foarte uşor 
de manipulat. Datorită raționalității scăzute, a diminuării considerabile a 
spiritului critic şi a credulității care rezultă de aici, acceptă orice exagerare, 
orice simplificare şi orice sugestie sau ordin care pare să emane din interior. 
Având o mobilitate emoţională foarte mare, fără o susținere raţională a 
atitudinilor adoptate, mulțimile de acest tip trec cu uşurinţă de la stare la o alta 
diametral opusă, pe un fond de totală inconsecvență. Potenţialul agresiv este 
foarte mare, putând fi uşor antrenate în acțiuni violente sau chiar criminale, în 
parte şi datorită diminuării considerabile a sentimentului de responsabilitate 
personală, complementar cu apariţia unui sentiment de putere invincibilă, căreia 
nimic nu-i poate sta în cale. 

De remarcat rolul puternic dezinhibant pe care îl joacă starea de mulțime 
pentru cei mai mulţi dintre participanţi. În astfel de situaţii, se poate observa 
cum ies la iveală cele mai profunde trăsături şi impulsuri primare ale 
individului. Pentru cei care se lasă antrenați în fenomenul de mulţime, aceasta 
are funcția unui adevărat drog, care le anulează cu atât mai mult cenzurile 
interioare cu cât sunt mai puţin instruiți şi integrați social. Participarea afectivă 
la fenomenul de mulțime determină o puternică depersonalizare a individului, o 
relativizare a criteriilor lor axiologice, normative şi comportamentale. 

În ceea ce priveşte moralitatea mulțimilor, aceasta este în ceea mai mare 
măsură determinată de contextul social general în care se produce fenomenul, 
de natura obiectivului care polarizează interesele şi sentimentele participanților, 
de evenimentele conexe care au loc (reacţia autorităților, producerea unor 
evenimente colaterale dar cu un puternic ecou emoțional în rândul mulţimii 
ş.a.). În acelaşi timp, de o importanță majoră pentru dimensiunea morală a 
comportamentului mulțimii este calitatea socială a liderilor şi celor mai active 
grupuri, precum şi interesele implicite ale acestora. 

Atât în viața socială curentă cât şi în împrejurări excepționale, întâlnim 
numeroase exemple de mulţimi psihologice: suporterii unei echipe sportive 
reuniți pe stadion, participanţii la un festival de muzică pop, grupurile mari de 
protestatari care manifestează în faţa unor instituții, oamenii ieşiţi în stradă în 
urma unor evenimente majore — cu o mare încărcătură emoţională, mulțimea 
revoltată aflată într-o stare prerevoluționară ş.a. Deşi pot prezenta grade diferite 
de structurare şi polarizare emoţională, în toate aceste situaţii vom întâlni o stare 
psihologică cu totul specială, caracterizată prin „absorbția? indivizilor de către 
mulțime, reacția emoțională exagerată, sincronică şi empatică a participanților, 
pe fondul unei evidente regresii în plan ideatic şi critic-evaluativ, dezinhibare 
atitudinală şi comportamentală ş.a. 

Insă, pe acest fond general, în funcţie de natura factorilor care au determinat 
formarea mulțimii structurate şi de caracteristicile psihosociale ale 
participanţilor, profilul psihologic şi comportamental al mulțimii poate varia 
între limite foarte largi. Cei mai relevanţi indicatori prin care putem descrie 
profilul psihologic al mulțimilor sunt următorii: 

a) tonusul emoţional, care se referă la intensitatea trăirilor, evaluată pe o scală 
progresivă, de la slab la exploziv; 
b) tonul emoţional, care evidenţiază starea afectivă dominantă: bucurie, 

exuberanță, entuziasm, teamă, furie, ură, contestare, derută, revoltă etc.; 

c) evantaiul emoțional, reflectând registrul de stări emoţionale pe care le 
traversează mulțimea în diferitele faze ale evoluţiei sale; 

d) persistenţa stării emoţionale dominante , care se referă la durata menţinerii 
tonului emoţional de fond, la un nivel care să-l facă vizibil; 

e) suportul motivaţional al participării constând din interesele şi motivele 
explicite sau implicite, comune celei mai mari părți dintre participanţi, care au 
determinat formarea şi acţiunile mulţimii; 

f) suportul ideatic sau ideologic , vizând cauza raţională invocată de participanți 
pentru a justifica acţiunile lor); formele predilecte de manifestare a mulțimii, pe 
parcursul evoluţiei sale (manifestări verbale, semne, acte violente etc.; 

g) prezența unor centre de „cristalizare” şi comandă , respectiv existența unor 
persoane sau grupuri cu funcţii de iniţializare , direcționare şi menţinere a 
tonusului emoţional şi comportamentului mulțimii; 

h) numărul de participanţi, care poate afecta semnificativ comportamentul; 

i) spațiul fizic de manifestare, care prin caracteristicile sale poate condiționa 
semnificativ desfăşurarea comportamentală a mulțimii; 

j) raporturile mulțimii cu sistemul de putere şi de drept ş.a. 

Determinarea profilului psihologic al mulţimii este esenţial pentru a explica 
sau anticipa modul de manifestare a acesteia, evoluția în timp şi tipul de 
comportament care va prevala în anumite împrejurări. Cum orice mulțime 
structurată este constituită din anumite grupuri sociale, având anumite 
caracteristici specifice, profilul psihologic al acestora va avea o influenţă 
considerabilă şi asupra profilului psihologic şi comportamental al mulțimii. În 
situaţii când anumite forțe încearcă să manipuleze opinia publică prin 
intermediul provocării unor fenomene de mulţime, se pleacă chiar de aici: se 
antrenează în acţiune acele grupuri sociale care, datorită atitudinilor latente și 
structurii motivaţionale, sunt susceptibile la un anumit tip de influență. 

Datorită caracterului dinamic al mulțimilor, într-o fază finală a evoluției lor 
pot apărea condiţii care să determine sau să favorizeze formarea unor centre de 
organizare şi coordonare a acţiunilor mulțimii în întregul ei, sau - de cele mai 
multe ori - a unei părți a acesteia. Se ajunge astfel la un nou tip de mulțime 
(mulţime cu diferite grade de organizare), cu caracteristici comportamentale 
sensibil diferite de faţă de cele ale mulţimii din care provine. 

Mulțimile organizate se formează şi se manifestă pe baza unor inițiative sau 
proiecte de organizare prin care se propun obiective, strategii de realizare a 
acestora, criterii şi reguli de participare, precum şi anumite modele 
comportamentale. Dacă la nivelul mulţimii psihologice omogenitatea este dată 
preponderent de un proces empatic de sincronizare emoțională şi atitudinală, 
care implică imitaţia, contagiunea, identificarea reciprocă şi chiar regresia, în 
cazul mulțimii organizate omogenitatea este asigurată de criteriile de selecţie 
sau autoselecţie care stau la baza constituirii ei; ulterior, intră în funcțiune şi o 
serie de valori și norme formale şi/sau informale, acceptate tacit de participanți 
sau impuse prin forţa opiniei majoritare. Matricea organizatorică a unei mulțimi 
poate lua naştere şi spontan, în cadrul unei mulțimi gregare sau psihologice, în 
condiţiile în care este imperioasă menţinerea coezivităţii, unității de acţiune şi 
atingerea anumitor obiective. În acest caz, organizarea este rezultatul acțiunii 
unor mecanisme de autoreglare internă, aşa cum se constată şi în situația multor 
altor sisteme complexe cu caracter dinamic (de natură biologică, de exemplu). 

Coeziunea mulțimilor organizate este de regulă superioară altor tipuri de 
mulţimi, funcționând pe criterii ideologice, culturale, economice, profesionale 
sau juridice bine precizate, susținute motivaţional şi rațional, în mod explicit sau 
implicit. Spre deosebire de mulțimile psihologice care nu pot fi decât reale 
(adică fizic constituite la un moment dat și într-un anumit loc), mulțimile 
organizate pot fi şi virtuale, dispersate în spaţiu, însă cu o conştiinţă clară a 
existenței lor şi cu mijloace specifice de comunicare între membri. 

Din punct de vedere comportamental, mulțimile organizate sunt coerente în 
comportament, logice în gândire şi critice în evaluare; în consecință - sunt 
relativ previzibile, fiind într-o măsură mult mai mică dominate de factori 
emoționali şi conjuncturali. Compensativ, sentimentul de apartenenţă şi cel de 
valorizare prin participare sunt mult mai puternice, atât în cazul mulțimilor 
reale, cât şi a celor virtuale. Fără ca unele dintre caracteristicile mulțimilor 
psihologice să se piardă în totalitate, acestea sunt mult diminuate, manifestându- 
se selectiv în anumite momente deosebite. 

Congresele politice, conferințele profesionale sau manifestaţiile publice 
organizate de anumite instituții sunt exemple tipice de mulţimi organizate, cu 
caracter temporar. In condiţiile stabilizării formelor de organizare, şi de formare 
a unor tradiții puternice, structurate în jurul unor valori şi interese majore, iau 
naştere comunitățile, care sunt mulțimi organizate cu caracter permanent. 


Comunitățile sunt mulţimi omogene, organizate şi relativ persistente, a 
căror constituire şi coeziune sunt datorate - în principal - unor factori axiologici 
şi normativi. Datorită acestui fapt, mai ales în cazul comunităților permanente 
(cum sunt popoarele şi naţiunile, de exemplu), ia naștere un profil spiritual 
specific, în care intervin şi determinaţii de ordin istoric şi geografic, însă 
totdeauna resemnificate cultural. Spaţialitatea joacă un rol extrem de important 
în constituirea profilului spiritual şi psihologic al unei comunităţi, atât prin 
întindere, dar mai ales prin configuraţia sa. De regulă, cu cât spațiul ocupat de o 
comunitate este mai restrâns, cu atât nivelul de organizare este mai înalt, 
coeziunea mai puternică, iar omogenitatea spirituală şi comportamentală mai 
mare; este cazul micilor comunități religioase, în care cadrul normativ este 
foarte riguros impus şi respectat, rezultând un comportament coerent şi 
previzibil, în deplină concordanță cu sistemul de valori și tradiţii care 
fundamentează viața comunitară. Cu cât comunitatea este dispersată pe spații 
geografice mai largi, cu atât omogenitatea spirituală şi comportamentală este 
mai redusă, existând tendința apariţiei unor fragmentări, diferențieri şi chiar 
segregări. Configuraţia spaţiului geografic ocupat joacă un rol mult mai subtil, 
determinând - după cum afirmă O. Spengler şi L. Blaga - constituirea unor 
„invarianți stilistici” de natură inconștientă, care reprezintă elementul structural 
central şi esenţial al unei culturi; în consecinţă, şi al profilului psihologic al 
comunităţii prin care respectiva cultură se edifică şi ființează (v. 28). Într-o 
viziune mai puţin metafizică, D. Drăghicescu relevă o serie de factori din 
interferența cărora rezultă profilul psihologic al popoarelor: rasa (etnia); clima, 
configurația geografică, istoria şi particularitățile sistemului social (mărimea 
comunității, tradiţia, statornicia formelor de organizare, consistenţa şi coerenţa 
instituțiilor care reglementează viața comunitară ( v.94; pg. 29). 

În orice tip de comunitate, individul este conștient că este un element al unei 
rețele complexe de interacțiuni şi condiționări, recunoscând prin aceasta atât 
apartenența la respectiva comunitate, cât şi ascendența acesteia asupra sa. În 
consecință, membrii unei comunități vor fi uniți prin multiple legături de ordin 
axiologic, afectiv, cognitiv, motivațional şi spiritual, dezvoltate pe fondul creat 
de tradiții, obiceiuri şi istorie comună. În consecință, putem spune că orice tip 
de comunitate este o mulțime spiritualizată, în care legăturile dintre membri au 
un caracter preponderent ideologic, funcționalitatea acestora fiind numai un 
corolar necesar, dar nu esențial în a-i defini natura. 


Istoria gândirii filosofice şi ştiinţifice evidențiază mai multe concepții privind 
rolul factorilor geografici şi istorici în structurarea profilului psihologic al unui 
popor. Astfel, în timp ce Montesquieu, în lucrarea sa „Despre spiritul legilor”- 
iniţiază o concepție numită „geograficistă”, în care se accentuează rolul factorilor 
climaterici şi de configuraţie geografică asupra profilului spiritual al unui popor, 
o altă direcţie, promovată de în special de Helvetius şi d'Holbach, neagă aceste 
influenţe, relevând importanţa factorilor istorici şi sociali. Insă, este de remarcat 
că multe dintre argumentele pro şi contra au şi o puternică încărcătură 
ideologică, primele stând - după cum se ştie - la baza unor concepții rasiste şi 
xenofobe. Utilizând o bază teoretică mai nuanțată, care are ca punct de pornire 
cercetările de etnopsihologie iniţiate de Th. Ribot, W. James şi W. Wundt, D. 
Drăghicescu elaborează o lucrare de referință privind profilul psihologic şi 
comportamental al poporului român (v. 98). Se iau în discuție factori precum 
originea etnică, clima, configurația geografică, interferența dintre diferite 
popoare în unele regiuni ale României, influența marilor evenimente istorice 
precum năvălirile barbarilor, dominaţia turcească şi domniile fanariote, 
schimbările prea dese de domnitori, intrigile popoarelor vecine, acțiunile 
boierilor ş.a. Se explică astfel cu luciditate multe dintre defectele şi calitățile 
poporului român, lucrarea oferind indirect şi posibilele repere ale unei strategii 
politice de amploare, prin care s-ar putea corija, în timp, unele trăsături negative 
ale poporului român: pasivitatea, rezistența defensivă, resemnarea, prudența 
excesivă, lipsa energiei „de finalizare” şi abulia politică. Aceste trăsături sunt 
compensate prin inteligență, inventivitate, înțelepciune paşnică, toleranţă, 
adaptabilitate şi o ospitalitate care impresionează plăcut pe orice străin. 

Mai târziu, în cadrul unui impresionat sistem filosofic de sorginte 
spiritualistă, L. Blaga consideră că profilul psihologic al unui popor, respectiv al 
unei culturi, este dat de „matricea stilistică”, generată de factori inconştienţi, 
însă cu o puternică funcţie formativă asupra creației şi comportamentului unei 
comunități. Urmând acest raționament, inconştientul individual, dar mai ales cel 
colectiv, se formează într-un peisaj care îi imprimă puternic şi pentru totdeauna 
„ritmul” său. Creaţia spirituală şi expresia comportamentală adiacentă vor fi în 
mod fundamental influențate de configuraţiile şi ritmurile specifice unui anumit 
spaţiu geografic: limpezimea apelor, întinderea câmpiei, unduirea dealurilor sau 
duritatea măreață a munţilor (v. 28). Aplicând teoria sa culturologică la 
spiritualitatea românească, L. Blaga consideră că aceasta este determinată şi 
dominată de „spaţiul mioritic”, care este expresia configurației naturale a 
spaţiului în care s-a format poporul român: plaiul infinit ondulat, cu alternanțe 
armonioase între dealuri şi văi, cu trecerea lină de la planul orizontal la cel 
vertical. Aceste elemente stilistice se întâlnesc în toate creațiile spirituale: 
doinele, cântecele de dor, înţelepciunea populară ponderată şi tolerantă. 

10.2.2. Dinamica mulțimilor. 


Ca orice alte sisteme vii, mulțimile - aceste „fiinţe provizorii”, cum le-a numit 
Le Bon - au o evoluție în care putem distinge mai multe etape: formarea, 
evoluţia spre o stare cvasi-staționară, atingerea obiectivelor prin acțiuni 
specifice, disoluția, dezintegrarea sau transformarea. Această succesiune are 
numai o valoare de referință generală, în practică constatându-se o mare 
varietate de momente intermediare, fluctuații, inconsecvențe și evoluții 
neaşteptate, care dau adevăratul profil specific al unei mulțimi. 

Cu valoare de exemplu, constituirea unei mulțimi psihologice presupune 
următoarele faze: 

a) concentrarea unui număr mare de persoane într-un spaţiu limitat (poate fi 
o simplă aglomerare conjuncturală, sau o „convocare” sau mobilizare mai mult 
sau mai puţin formală); 

b) activarea unui anumit fond afectiv. şi atitudinal - pozitiv sau negativ - 
comun majorității participanților; 

c) producerea unui eveniment cu un mare impact emoţional, care polarizează 
brusc atenția participanților şi declanşează o stare psihologică specială, specifică 
fenomenului de mulțime (caracterizată prin sugestibilitate, contagiune, 
dispariția spiritului critic şi de conservare etc.); 

d) structurarea mulțimii în jurul unor „nuclee de cristalizare”, persoane sau 
grupuri, apărute spontan sau programate în acest sens; 

e) prefigurarea unor obiective comune, concordante cu „montajul 
psihologic” al mulțimii, starea emoţională şi contextul social în care se 
desfăşoară evenimentele; 

f) desfăşurarea unor acțiuni dirijate de centrele de influență, în sensul real 
sau aparent de realizare a obiectivelor adoptate spontan; 

g) apariţia unor stări de inconsecvență şi derută (uneori foarte accentuată) în 
momentul când obiectivele au fost aparent atinse; 

h) dispersarea progresivă a mulţimii, paralel cu posibila organizare a unor 
părţi ale acesteia, de regulă cele din imediata apropiere a centrelor de influență; 

i) „starea remanentă”, când participanții - dispersaţi fiind - păstrează un 
sentiment puternic al trăirii unui eveniment deosebit, ceea ce le conferă calitatea 
de mulțime virtuală, care poate fi iarăşi mobilizată în anumite condiţii; 

j) starea finală, în care dispar toate elementele psihologice şi psihosociale 
care au apărut şi s-au manifestat de-a lungul tuturor acestor etape. 


Această succesiune este foarte relativă, pe parcurs putând interveni factori 
sau evenimente care pot modifica dramatic comportamentul mulţimii, cu 
schimbări neaşteptate de direcţie, treceri bruște de la o stare emoţională la alta, 
inconsecvențe în acțiuni, rupturi în corpul mulțimii, dispersare prematură în 
urma producerii unei panici puternice şi generalizate etc. 

Însă, în toate cazurile, există patru factorii esenţial care au un rol covârşitor 
în apariția, desfăşurarea şi structurarea fenomenului de mulțime psihologică: 

(1) Montajul psihologic: constă din modul specific de configurare a 
elementelor cognitive, afective, motivaţionale şi atitudinale în raport cu o 
situație socială care constituie fondul pe care se desfăşoară acțiunea mulțimii. 

(2) Sistemul de informare şi influențare a participanţilor: cu referință directă 
la tipul de informaţie transmisă, suportul material folosit, promptitudinea şi 
acurateţea informării, folosirea unor tehnici de dezinformare, intoxicare sau 
manipulare informaţională, spaţiul de distribuţie a informaţiei. 

(3) Sistemul de influență, conducere şi coordonare a acţiunilor mulțimii: se 
referă la calitatea psihosocială a liderilor sau grupurilor care și-au asumat rolul 
de conducere a mulțimilor (carisma, forța de convingere, tehnicile de influențare 
folosite, prestigiul şi susținerea de care se bucură ş.a. 

(4) Situaţia socială pe fondul căreia se desfăşoară acțiunile mulțimii: se are 
în vedere climatul psihosocial general, starea economică, gradul de consolidare 
a instituţiilor sociale, existența unor tulburări sociale anterioare sau 
concomitente, natura acţiunilor întreprinse de autorități etc. 


Comportamentul mulțimilor se particularizează în funcţie de ponderea şi 
modul de configurare a acestor factori principali, corelativ cu modul de acțiune 
a factorilor secundari şi conjuncturali. Cunoaşterea mecanismelor psihologice 
care stau la baza acestui sistem de condiţionări permite o anticipare corectă a 
evoluţiilor din cadrul mulțimilor, însă şi o posibilă manipulare a acestora. 

Într-un alt plan de analiză, se constată şi o dinamică referitoare la procesul 
trecerii de la o formă de mulţime la alta (v. schema 10.1.). 


Evenimente de mare interes 
general care solicită acțiuni 
în comun. Convocare. 


Panică. Epuizarea potenţia- 
lului emoțional al mulțimii. 
Atingerea obiectivelor. 


Formarea şi stabiliza- 
rea unui sistem de ra- 
porturi personale. 

Concentrare spațială. 


Atingerea obiectivului 
Dispariţia circum- Dispariţia cauzei care 
stanţelor care au de- a determinat polariza- 
terminat aglomerarea rea afectivă. 


Dispersare spontană. 


Mulţ. psihologice 
Mulţimi virtuale 


Persoane izolate 
Mulţimi gregare 
Mult. organizate 


Comunităţi 


pu Î Î 


Concentrare Formarea unui nucleu Dispersare spațială. 
circumstanţială. de inițiativă. Formarea unui sistem 
Eveniment de interes Pericol exterior care de relaţii indirecte. 


general. impune organizarea. Legături impersonale 


Stabilizare în timp şi spațiu. 
Destin social-istoric comun. 
Formarea tradiţiilor. 


Puternic şoc emoțional. 
Profilarea unui obiectiv co- 
mun, foarte motivant. 

După cum se poate observa din schema de mai sus, caracteristicile esențiale 
ale unui tip de mulțime (gregară, psihologică, organizată sau comunitară) sunt 
determinate de o serie de factori psihosociali, care pot acționa în ambele 
direcţii: fie în sensul unei structurări superioare, fie în acela al unei destructurări 
progresive, care conduce la dispariția mulţimii ca entitate psihosocială. 

Urmărind acest model, se poate înțelege de ce sociologii consideră 
mulțimile, sau grupurile terțiare — cum le numim noi, ca elementele 
fundamentale ale sistemelor sociale, prin ale căror mecanisme psihosociale 
putem explica multe dintre procesele şi fenomenele care au loc în societatea 
contemporană. Fenomenul ţranzienței, considerat de A. Toffler ca definitoriu 
pentru societăţile hipertehnologizate este corelativ cu proliferarea diferitelor 
tipuri de mulțimi virtuale, în dauna celor reale: introducerea rețelelor 
informaționale la nivel local, naţional și planetar implică o descentralizare a 
activităților şi conectarea la exterior prin mijloacele tehnice oferite de Internet şi 
sistemele de computere. Un exemplu tipic îl constituie aşa numitele „grupuri de 
discuţii” UseNet, siturile de socializare ş.a., organizate în Internet sub forma 
unei complexe ierarhii de categorii şi subcategorii, cu reguli de participare şi 
desfăşurare a activităţilor elaborate prin consens, în urma raporturilor interactive 
care se dezvoltă între participanţi. Astfel, persoane care nu se vor întâlni 
niciodată formează o comunitate virtuală, având caracteristici psihosociale cu 
totul deosebite. 

10.2.3. Liderii şi conducerea mulțimilor. 


Constatând rolul tot mai mare pe care mulțimile îl joacă în societatea 
contemporană, ne putem întreba asupra consecințelor acestui fapt asupra vieții 
individuală şi socială, pentru activitatea politică, educaţională, culturală sau 
economică. Încercând să răspundă la această întrebare, S. Moscovici găseşte că, 
în acest context, două lucruri se impun cu necesitate: a) să se descopere acei 
conducători ridicaţi din rândul mulțimilor care să fie capabili să le orienteze 
pozitiv manifestările şi acţiunile lor; b) mulțimile să fie guvernate făcând apel la 
pasiunile, credinţele şi imaginaţia lor, adică utilizând principiile şi instrumentele 
specifice psihologiei sociale, care trebuie să devină materia primă pentru noile 
politici sociale şi economice (v. 224; 225, pg 87 ş.u.). 

Într-adevăr, indiferent de natura lor, forța mulțimilor nu poate fi stăpânită, 
valorizată și direcționată decât prin intermediul conducătorilor. Aceştia pot 
elibera forţele iraționale ale mulțimilor, dar pot să le şi direcționeze apelând la 
pasiunile şi credinţele lor, utilizând însă şi tehnicile de influență specifice 
psihologiei sociale. Apariţia şi impunerea spontană a unui conducător trebuie 
considerat un fenomen natural pentru orice situaţie de mulțime. După cum 
spunea Tarde, „pentru majoritatea oamenilor există o plăcere irezistibilă, 
inerentă obedienței, credulităţii, încrederii quasi-amoroase față de un stăpân 
admirat, devenit obiect al unei idolatrii entuziaste şi al unei supuneri pasionale”. 

Mecanismele psihologice prin care liderii capătă forţa de a stăpâni mulțimile 
Sunt în mare parte necunoscute, continuând să fascineze cercetătorii din 
domeniul psihologiei sociale. Pentru explicarea acestui fenomen s-au invocat 
atât calitățile personale ale liderilor, cât şi caracteristicile psihosociale cu totul 


RA 

deosebite ale mulțimilor şi fenomenele psihosociale care au loc în acest context. 
La aceste două categorii de factori trebuie să mai adăugăm încă cel puţin două, 
referitoare la tipul de mulțime avută în vedere şi factorii contextuali, de natură 
fizic-ambientală şi socio-culturală. Astfel: 

(1) Tipologia mulțimii. Prima constatare care se impune observatorului este 
aceea că nu putem vorbi de un „lider universal”, care să domine orice fel de 
mulţime şi în toate împrejurările. Fiecare dintre principalele tipuri de mulțimi 
solicită lideri cu un profil psihologic distinct; în plus, pe lângă acest factor 
determinant, vom constata că nici atunci când este vorba de aceleaşi tipuri de 
mulțimi, dar aflate în circumstanţe fizice şi sociale diferite, liderii care reușesc 
să se impună, stăpânindu-le energiile pulsionale au de asemenea profiluri 
psihologice destul de diferite. Cu alte cuvinte, calitățile personale ale unui lider 
puternic se circumscriu în funcţie de caracteristicile mulțimii căreia vrea să i se 
impună şi de circumstanţele în care aceasta se află la un moment dat. 

Mulţimile gregare şi cele în curs de polarizare au nevoie şi acceptă cu 
ușurință lideri foarte energici, explozivi chiar, foarte hotărâți şi care să sesizeze 
factorul emoțional cel mai susceptibil de a declanşa reacția unitară a mulțimii. 
Fiind vorba în primul rând de un rol de amorsare emoțională şi acțională a 
mulțimii, calitățile temperamentale, de voinţă şi de pregnanță comportamentală 
ale liderului sunt cele mai importante, cele intelectuale având o relevanță cu 
totul minoră. În acest caz, şocul emoțional contează în primul rând. 

Mulţimile psihologice odată constituite preferă un lider care să-i mențină 
tonusul emoţional, însă pe un minim suport de raționalitate, care să le ofere un 
alibi moral pentru acțiunile spontane sau dirijate pe care le desfășoară. Calitățile 
fizice, carisma şi prestigiul liderului vor juca în acest caz un rol deosebit, fiind 
solicitate acele calităţi care să faciliteze procesul identificării mulţimii cu liderul 
său. Forţa de sugestie, capacitatea de a mânui cu uşurinţă cuvintele, imaginile şi 
simbolurile, precum şi fermitatea sunt calitățile preponderent solicitate. 

Mulţimile organizate acceptă şi susţin liderii care se identifică cu ele, 
reprezentând o chezăşie a coeziunii interne, securității externe şi automenținerii 
structurii. În acest caz avem de-a face cu un proces de dublă identificare: 
identificarea liderului cu mulțime determină şi procesul invers, de identificare a 
mulțimii cu liderul său, rezultând un sistem care devine din ce în ce mai coerent. 
Inteligența, calitățile organizatorice, prestigiul social, capacităţile de relaționare 
interpersonală şi de stimulare motivaţională diferențiată sunt trăsăturile cele mai 
importante pentru un lider aflat într-o asemenea situație. 

Colectivitățile promovează drept lideri pe acele persoane care întruchipează 
cel mai fidel şi mai reprezentativ în plan social valorile, credințele şi tradiţiile 
care le sunt specifice şi definitorii. Statutul social, înțelepciunea, statornicia, 
paternalismul şi reprezentativitatea socială sunt calitățile cele mai importante și 
solicitate pentru un asemenea lider. 

Compoziţia mulţimii are de asemenea o mare importanță în determinarea 
tipului de lider promovat sau acceptat. Cu excepția mulțimilor gregare, 
mulțimile omogene tind să accepte mai ușor lideri din aceeaşi categorie socială, 
în timp ce mulțimile eterogene acceptă preponderent lideri din categoria cea mai 
numeroasă, dar în acelaşi timp şi cu cel mai înalt statut social. 

(2) Procesele psihologice subiacente fenomenului de mulțime. Complexul 
sistem de interacțiuni care se desfășoară la nivelul oricărui tip de mulțime 
implică câteva categorii de procese psihoindividuale, din a căror interferență 
rezultă fenomenele psihosociale amintite la începutul acestui capitol: unitatea 
mentală, contagiunea, metamorfoza personalităților, polarizarea emoţională și 
orientarea univocă pe un obiectiv comun. Din constatările noastre coroborate cu 
datele oferite de literatura de specialitate, cele mai importante procese 
psihoindividuale implicate aici sunt următoarele: imitația, identificarea, 
proiecția, valorizarea eului, gratificaţia motivaţională şi căutarea coerenţei. 
Există diferenţe interpersonale notabile în ceea ce priveşte ponderea acestor 
procese în determinarea modului de implicare şi participare individuală în 
cadrul unei mulțimi, însă se constată că ele sunt totdeauna prezente. 

Formulând un principiu general, liderul cel mai eficient, adică cel care va fi 
urmat necondiţionat de mulțime, va fi acela care reuşeşte — datorită calităţilor 
personale, caracteristicilor mulţimii pe “care o conduce, sau împrejurărilor în 
care acţionează — să stimuleze şi să antreneze în cel mai înalt grad aceste 
procese. Numeroase studii de caz ne-au confirmat acest principiu, însă 
descifrarea mecanismelor psihologice implicate aici necesită încă îndelungate şi 
aprofundate cercetări experimentale. 

(3) Calitățile personale ale liderului. După cum s-a văzut, încercările de a 
identifica profilul psihologic al unui „lider universal” au eşuat, orice încercare 
de generalizare la acest nivel fiind sortită eşecului; din simplul motiv că fiecare 
mulţime are propria ei sintalitate, iar condiţiile în care aceasta se manifestă sunt 
extrem de variate şi fluide. Singurul lucru la care putem aspira se referă la 
degajarea unor factori de personalitate cu ponderea cea mai mare, care în 
împrejurări determinate pot proiecta pe cineva în calitatea de lider. 

Considerând mulţimea „o turmă care nu poate nicidecum să se lipsească de 
stăpân”, Le Bon avansează o imagine tot atât de puțin măgulitoare şi asupra 
personalităţii „stăpânului”. Recrutaţi cel mai adesea dintre nevrozaţi, surescitați 
şi semi-alienaţi, rătăcind în zone vecine cu nebunia; fără o clarviziune care i-ar 
predispune la îndoială, conducătorii sun cel mai adesea nişte impulsivi, 
dominați tiranic de propriile lor credințe și miraje, însă animați de o puternică 
voinţă, care devine principalul instrument de dominație a maselor (119, 65 ş.u.). 
Evident, nu putem accepta necondiţionat acest punct de vedere, care îngustează 
mult prea mult problematica liderului; dacă descrierea prezentată mai sus ar fi 
realistă în cazul aşa ziselor „mulţimi criminale”, în nici un caz nu este potrivită 
unor lideri aflați în fruntea altor tipuri de mulțimi. 

Dintre trăsăturile cele mai generale de personalitate ale liderilor aparținând 
celor mai variate categorii, vom reține câteva care ni se par esenţiale, cu 
specificaţia că şi acestea trebuie înțelese prin raportarea la circumstanțele în 
care se desfăşoară fenomenul de mulțime. Astfel, vom constata că cei mai mulți 
lideri cu vocaţie sunt oameni de acţiune, fără complexe sau cu unele care au fost 
supracompensate, cu o forță de convingere care derivă din credința foarte 
puternică în ceea ce propovăduiesc, cu un set de convingeri relativ simple, dar 
care prevalează absolut asupra oricăror forme de raţionament care le contestă; 
cel mai adesea sunt personalități autoritare, cu o puternică forță persuasivă, dar 

şi cu un spirit de sacrificiu care le justifică acțiunile. În plus față de aceste 
trăsături, alți doi factori sunt invocați de cei mai mulți dintre psihosociologi: 
carisma, prestigiul, experienţa socială şi elocința. 

Carisma este o calitate de excepție a personalităţii integrale, neputându-se 
identifica decât aproximativ cu o serie de calități distincte care să o determine. 
De altfel, din punct de vedere etimologic carisma desemnează grația divină, 
calitatea unui personaj sacru de a-i ilumina spiritual pe cei din jur, de a le ușura 
suferinţele, dar şi de a crea o relaţie armonioasă şi profundă între maestru şi 
discipol. Conducătorul carismatic emană forță interioară, convinge fără efort şi 
inspiră o încredere spontană; reuşeşte să dezvolte relații armonioase 
interpersonale armonioase cu cei din jur, inducând un sentiment de 
dependenţă afectivă; însă o dependenţă care te valorizează, plasându-te parcă 
într-o zonă superioară a existenței. S-au, după cum ar fi spus C. Noica, ai 
sentimentul că omul carismatic fe împlineşte cu simpla lui prezență. Două 
trăsături vor fi aproape totdeauna identificate la orice personaj carismatic: a) o 
remarcabilă forță şi armonie interioară, perceptibile nemijlocit; b) capacitatea 
de a induce sentimentul unei relaţii particulare - şi deci strict personală cu cei 
din jur, sentiment bazat fără îndoială pe faimoasa iluzie de reciprocitate. După 
cum se ştie, orice tip de forță sau putere se impune celor din jur, prin ascendența 
pe care o exprimă; atunci când această forţă îţi induce și un sentiment de 
armonie şi de valorizare personală, ea devine carismă. Odată, aceasta îşi 
amplifică efectele, prin fenomenul de aură şi contagiune, dar şi prin prestigiul 
implicit pe care îl generează; acesta din urmă putând avea o forță persuasivă 
chiar mai mare decât calitatea obiectivă care l-a generat. 

Prestigiul este reţinut de cei mai mulți specialişti ca una dintre calitățile 
fundamentale care condiționează forța de impunere a unui lider, idee sau 
doctrină în fața mulțimilor. Manifestându-se ca o formă de fascinaţie atât asupra 
persoanelor izolate cât şi asupra grupurilor şi mulțimilor, prestigiul denotă o 
ascendență socială recunoscută, admirată, dar și temută. Le Bon distinge între 
două forme principale de prestigiu: dobândit şi personal (119; 72). Prestigiul 
dobândit, sau artificial — cum mai este numit, derivă din poziția ocupată în 
societate, statutul material, competența profesională, realizările de excepție sau 
reputaţia câştigată în urma unor acţiuni deosebite. Acesta este forma cea mai 
des întâlnită, iar oamenii fac eforturi considerabile pentru a-l câştiga, acesta 
fiind un apanaj al puterii, la care nimeni nu este indiferent. Prestigiul personal 
derivă din calităţile naturale ale personalităţii cuiva, fiind independent de orice 
conotaţie exterioară (avere, statut social sau titluri). Inteligența, aptitudinile 
naturale cu totul deosebite, forța de sugestie, carisma sunt elementele pe care se 
fundamentează această formă de prestigiu. De remarcat faptul istoric că marile 
mutații şi revoluţii sociale au avut totdeauna la bază convingerile maselor, 
acestea fiind induse de personalităţi sau doctrine de excepție. Prestigiul 
doctrinelor ca şi al oamenilor se câştigă în împrejurări deosebite, se păstrează cu 
efort, dar se poate şi pierde la fel de uşor: insuccesul repetat, punerea în discuție 


- a autorităţii, contestările care se extind, neadecvarea la schimbările ivite în 


câmpul vieţii sociale, excesele care lezează interesele majorităţii - sunt cauzele 
cele mai frecvente ale pierderii prestigiului dobândit. După cum sublinia Le 

Bon, „un prestigiu pus în discuție nu mai este prestigiu”. De unde concluzia sa 
firească: „ca să te bucuri de admiraţia mulțimilor trebuie să le ţii totdeauna la 
distanță”. Apropierea excesivă face posibilă descoperirea imperfecțiunilor. 

Experiența socială este o altă calitate care contribuie esenţial la succesul 
unui lider în fața mulțimilor. Mai ales în cazul mulțimilor organizate şi 
comunităţilor bine structurate, inteligenţa socială corelată cu o bună cunoaştere 
a psihologiei mulțimilor şi a tehnicilor de structurare şi desfăşurare a relațiilor 
umane - în general, a celor interpersonale - în special, sunt de primă importanţă. 
Dacă în cazul liderilor spontani, care apar în cadrul unei mulţimi gregare sau 
slab structurate aceștia se pot impune numai pe baza unor calități naturale, în 
cazul liderilor formaţi sau desemnați să conducă mulțimi, aceste calități 
dobândite sunt de o importanță majoră. Înveţi să conduci grupurile umane şi 
mulțimile așa cum se învaţă orice altceva; cu condiţia să existe acele 
predispoziții, aptitudini şi experienţe sociale acumulate, pe care să se clădească 
arta şi tehnica conducerii. De remarca că experiența socială dobândită şi 
recunoscută este un factor important al prestigiului. 


(4) Mijloacele folosite de lideri în fata mulțimilor. Pentru a-şi asigura 
influența şi controlul asupra mulțimilor, liderii utilizează o serie de mijloace 
psihologice a căror eficacitate depinde atât de caracteristicile psihosociale ale 
mulțimilor, cât şi de personalitatea liderului şi împrejurările în care acesta 
acţionează. Printre cele mai uzitate mijloace de influență se numără 
următoarele: inducția comportamentală, incitarea emoțională, sugestia directă, 
afirmaţia peremptorie, repetiţia obstinată şi ordinul. 

Inducţia comportamentală constă în iniţierea de către lider a unei acțiuni sau 
comportament demonstrativ, la care mulțimea se alătură prin imitație și 
contagiune (datorită „spiritului de turmă”, cum ar spune Le Bon). Procedeul 
funcționează eficient în cazul mulțimilor psihologice, relativ structurate, cu un 
tonus emoțional ridicat şi orientate deja spre un obiectiv comun. Nu se 
dovedeşte eficient în cazul mulțimilor gregare şi a celor cu un grad înalt de 
organizare, sau a acelora aflate în curs de dispersare. 

ÎIncitarea emoțională constă în ridicarea intenționată de către lider a 
tonusului emoțional al mulţimii, prin utilizarea unor sintagme, imagini sau 
simboluri sugestive, cu o mare încărcătură afectivă, sau printr-un „joc dramatic” 
de natură să producă prin contagiune şi imitație o amplificare exponențială a 
emoţiei maselor. Procedeul este foarte eficient atunci când se urmăreşte 
structurarea unei mulțimi gregare, dar şi în cazul altor tipuri de mulţimi. 

Sugestia constă în determinarea mulțimii să adopte anumite, atitudini sau să 
declanșeze anumite acțiuni, apelând la mecanisme psihologice care scapă 
controlului raţional. Un bun procedeu de sugestie constă din exemplul personal, 
dar și acela de realizare a unor asociaţii, sublinieri, repetiţii sau exemple care să 
conducă spontan mulțimea pe direcția dorită. Pentru a funcționa eficient, 
sugestia trebuie să fie utilizată după ce au fost create condiţiile favorizante: 
unitatea mentală a mulțimii, incitarea emoţională, puternica polarizare a atenţiei 


pe un obiectiv unic, invocarea unei autorităţii ş.a. Dacă procedeul este puţin : 


eficient în cazul mulțimilor gregare, datorită dificultății de a asigura condiţiile 
de fond amintite, în cazul mulțimilor psihologice produce efecte deosebite. 

Afirmația peremptorie constă în prezentarea unei idei foarte simple într-o 
formă care nu permite nici o îndoială sau contrazicere, în primul rând datorită 
fermităţii şi prestigiului celui care o emite. Procedeul este eficient în cazul 
tuturor tipurilor de mulțimi, în condiţiile în care nu se pot formula şi alte opinii 
contradictorii iar prestigiul sau autoritatea liderului sunt de necontestat. 

Repetarea sistematică şi obstinată a unei idei sfârşeşte prin a o induce 
inconştient în mintea ascultătorilor ca fiind de un adevăr evident, care nu are 
nevoie de nici o demonstrație. Repetarea unei afirmații peremptorii devine 
substitut pentru orice fel de raționament justificativ, iar simplul fapt că se 
produce apare drept dovadă materială a adevărului ei. Ideologiile, dogmele, 
credinţele şi convingerile au adesea drept suport idei impuse prin repetiţie. 

Ordinul constă dintr-o indicație comportamentală sau acțională care solicită 
o acceptare imediată şi necondiționată, datorită autorităţii celui ce îl emite. 
Procedeul este eficient numai în cazul unei ascendenţe recunoscute a liderului 
de către mulțime, sau datorită unor împrejurări dramatice care solicită măsuri 
imediate și hotărâte din partea unei persoane care îşi asumă inițiativa. 


Abilitatea unui lider de succes constă în a combina aceste modalităţi în 
cadrul unei formule care să se adapteze perfect tipului de mulțime, fazelor în 
care aceasta se găseşte în cursul dinamicii sale, precum şi a condiţiilor generale 
în care evoluează. Nerespectarea acestor cerințe a făcut deseori ca un lider cu o 
mare forţă de influențare şi control asupra unei mulțimi, într-o anumită etapă a 
evoluției evenimentelor, să-şi piardă influența când respectivele condiţii s-au 
modificat. Succesul unui lider în faţa unei mulţimi este totdeauna contextual. 


Revoluţia română din decembrie 1989, precum și tumultoasele evenimente 
care au urmat, au oferit numeroase exemple în acest sens. Din perspectiva unei 
analize psihosociale atente, lucrurile s-au desfășurat în felul următor. 

De-a lungul unei lungi perioade de timp, dictatura personală a familiei 
Ceauşescu şi cultul deșănțat al personalităţii acestuia, pe fondul a numeroaselor 
privaţiuni la care a fost supusă populația, a generat o atmosferă deosebit de 
tensionată, adusă la paroxism de evenimentele de la Timişoara. Înlăturarea 
dictaturii era iminentă, însă trebuiau găsite mijloacele de realizare. Pentru 
aceasta era nevoie de 'o amplă mişcare populară, care să susțină şi să justifice 
înlăturarea regimului. Pe acest fond deosebit de tensionat, s-a reuşit convingerea 
dictatorului că un miting de susţinere a regimului său ar putea avea efectele 
dorite. În condiţiile pierderii totale a contactului cu realitatea socială şi starea de 
spirit a populaţiei, ceea ce se întâmplă totdeauna în cazul deținerii unei puteri 
excesive o lungă perioadă de timp, dictatorul a acceptat organizarea unui astfel 
de miting în Piaţa Palatului. În condiţii de luciditate, acesta ar fi fost ultimul 
lucru la care se putea gândi. Evenimentele care au urmat au avut o desfăşurare 
deosebit de dramatică, dar şi spectaculoasă din perspectiva teoriei mulțimilor. 

La început, pe 21 decembrie în Piaţa Palatului, am avut o mulţime relativ 
omogenă şi organizată, formată din participanţii la mitingul convocat de N. 
Ceauşescu. Erau colectivele marilor întreprinderi industriale din București, 
organizate riguros de organizaţiile de partid şi de conducerile acestora. Pentru a 
se putea revolta generală care a urmat, această mulțime organizată trebuia spartă 
şi transformată într-o mulțime gregară și apoi în una psihologică. În urma unor 
acţiuni precis coordonate, care au scăpat conștiinței mulțimii, s-au iniţiat câteva 
acţiuni care au creat panică şi derută, mulţimea pierzându-și caracterul organizat. 

Moment în care din câteva locuri bine plasate, au început să se strige lozinci 
împotriva dictatorului, ceea ce a reprezentat un extraordinar şoc emoțional şi o 
polarizare aproape spontană a mulțimii într-una cu caracter psihologic, având ca 
obiectiv înlăturarea regimului comunist şi alungarea dictatorului. Astfel, în 
câteva minute, datorită „centrelor de cristalizare”, mulțimea gregară a început să 
capete caracteristicile unei mulțimi psihologice, fenomen amplificat de 
intervenţia ulterioară şi a altor grupuri sociale, formate în special din tineri. În 
numai alte câteva zeci de minute, s-au format mai multe mulțimi psihologice 
distribuite în principalele zone centrale ale Capitalei, care au prezentat toate 
caracteristicile prezentate anterior: unitate psihologică în plan mintal şi afectiv, 
coeziune spontană, sugestibilitate, contagiune emoţională, curaj nemăsurat, 
sentiment de invincibilitate, spirit de sacrificiu, imaginație hiperbolică ş.a. 

De-a lungul mai multor ore, în urma unor evenimente dintre cele mai 
dramatice, aceste mulțimi relativ distincte (în funcţie de zona în care se aflau) au 
trecut succesiv prin mai multe faze de structurare şi destructurare, timp în care au 
început să apară mai multe grupuri care-au început să se organizeze spontan. A 
doua zi, încă de dimineaţă, au intrat în scenă alte mulţimi, cele mai multe 
organizate, formate din muncitorii de pe platformele industriale ale Capitalei, la 
care s-au adăugat multe alte persoane şi grupuri, rapid asimilate de către primele. 
Prin acţiunea lor convergentă asupra centrului Capitalei, aceste mulțimi au 
determinat fuga dictatorului şi — practic - prăbuşirea unui întreg sistem politic; 
acestea au fost de fapt obiectivele explicite care au polarizat emoţional mulțimile 
în toată această perioadă. Tot ceea ce s-a întâmplat în această perioadă, dar mai 
ales ceea ce a urmat, poate prezenta o importanță excepțională pentru sociologi, 
psihosociologi şi politologi. 

După atingerea obiectivului, dispărând factorul care determinase unitatea de 
acțiune şi polarizarea emoțională, s-a putut observa clar fenomenul derutei şi 
chiar a destructurării progresive a mulțimii psihologice, paralel cu apariţia 
tendinței de a se formula noi obiective (unele având caracter diversionist), care ar 
fi permis menținerea în viață a „ființei provizorii”. Ca orice organism viu, 
mulțimea odată constituită şi ajunsă la un anumit grad de structurare, are tendința 
spontană de a se autoconserva, dezvoltând mecanisme şi procese psihosociale 
dintre cele mai subtile, care să poată permite acest lucru. Menţinerea în 
continuare a unei stări specifice unor mulțimi gregare şi/sau psihologice ar fi fost 
de natură să afecteze grav stabilitatea socială, precum şi asumarea controlului de 
către anumite grupuri interesate din timp de preluarea puterii. Era nevoie urgentă 
de spargerea acestor mulțimi, care deveneau periculoase pentru atingerea acestor 
obiective. Episodul dramatic al „teroriştilor” a avut acest rol, pe acest fundal de 
panică şi derută organizându-se noua putere politică. 

Au urmat o serie de alte situaţii şi evenimente sociale, în care elementul 
central l-au constituit tot mulțimile, cu diferite tipologii, grade de structurare și 
obiective asumate spontan sau induse programatic: fenomenul „Piaţa 
Universităţii”, evenimentele din 13-15 iunie 1990, cele din septembrie 1991 ş.a. 
În fiecare dintre acestea, liderii au avut un rol crucial, unii reuşind să se menţină, 
alții să dispară, iar alţii să se afirme în noile contexte sociale şi politice. 

În toate aceste evenimente, comunicarea de masă, opinia publică şi multiplele 
operațiuni de manipulare a acesteia, precum şi o foarte bună cunoaştere a 
principiilor așa-numitului „război psihologic” au avut un rol covârşitor, făcând 
ca evenimentele din România să devină o excelentă referință bibliografică, 
datorită faptului că a fost prima „revoluţie” prezentată şi condusă în direct prin 
intermediul televiziunii şi radioului. 

Deşi au fost prezentate într-o formă extrem de schematică, aceste 
evenimente au constituit un material faptic bogat și complex, cu numeroase 
implicaţii de ordin social, politic, psihosociologic, militar şi juridic, implicaţii 
care nu vor fi epuizate mulți ani de aici înainte. În acest context social extrem 
de fluid, au apărut, şi-au dat măsura capacității lor, au dispărut după o scurtă 
perioadă, sau au supraviețuit până în prezent numeroşi lideri, de formaţii foarte 
diferite, cu profiluri psihologice foarte variate, care au acționat în cele mai 
neaşteptate împrejurări. 

Din toate datele observaţionale culese, aprofundate ulterior prin studii de 
caz, s-au putut desprinde câteva concluzii principale: 

a) forța şi capacitatea de dominație a unui lider asupra unei mulțimi depinde 
în primul rând de caracteristicile structurale ale mulțimii, „montajul psihologic” 
al acesteia şi de factorii contextuali în care se formează şi acționează; 

b) calitățile manifestate superlativ de un lider într-o anumită împrejurare, se 
dovedesc ineficiente sau chiar dezavantajoase într-un alt context, sau în faţa 
unei mulţimi cu alte caracteristici, sau într-o altă fază de evoluţie a acesteia; 

c) cu cât o mulţime este mai neomogenă din punct de vedere structural și 
ideologic, cu atât „uzura” unui lider este mai accentuată; 

d) mijloacele de comunicare în masă, precum și opinia publică formată prin 
intermediul acestora, joacă un rol esenţial în formarea unor „predispoziţii de 
acceptabilitate” pentru un anumit tip de lider; 

e) puterea unui lider nu se poate menţine în condiţiile în care argumentele de 
legitimitate care stau la baza autorităţii sale nu sunt confirmate în timp. 


Tipologia generală a liderilor politici. Structura centrală a vieţii sociale este 
constituită din trei componente esenţiale şi complementare, care se 
condiţionează reciproc: componenta politică, economică şi ideologică. Politicul 
vizează ştiinţa construcției viitorului; economicul reprezintă activităţile de 
asigurare materială și spirituală a existenţei prezente şi viitoare; iar ideologicul 
constituie modul de înţelegere şi reprezentare a lumii de către diferitele 
categorii sociale. De aici importanța care trebuie acordată vieţii politice - în 
general, şi conducătorilor politici — în special, de care vor depinde în mod 
esenţial viitorul unei națiuni. Or viaţa şi activitatea politică implică antrenarea 
maselor în activităţi care să racordeze prezentul cu viitorul, realul cu idealul, 
libertatea cu responsabilitatea. Pentru acesta este nevoie de lideri politici de 
excepție, capabili — cum spunea Le Bon — să stimuleze personalitatea celor pe 
care îi conduc, să aibă capacitatea de a înţelege realitatea, de a avea simţul 
măsurii şi al limitelor, şi de a înţelege relaţiile sociale pe o treaptă mai înaltă. 

Realitatea oferă însă exemple de lideri dintre cele mai diverse categorii, de 
unde şi multiplele disfuncționalităţi, eşecuri social-economice sau drame umane 
planetare, cum au fost marile conflicte ale secolului XX. 

Realizarea unei tipologii a liderilor este un demers dificil şi relativ, însă 
câteva categorii se vor putea identifica, chiar pornind de la realităţile din țara 
noastră. Astfel, vom avea lideri vizionari, pragmatici, oportuniști, paternalişti, 
dictatoriali,  idealişti, demagogi sau amorfi. Fiecare găsind categorii de 
populaţie cărora li se adresează şi care-i vor asigura succesul, dar care va afecta 
ulterior întreaga populaţie — după ce va ajunge la putere. 

Psihologie socială 


10.3. Psihosociologialogia comunităților. 

În cea de a doua jumătate a secolului trecut, pe fondul unor programe care vizau 
asistența socială şi asigurarea sănătăţii mentale și fizice a populaţiei, a început 
să se contureze o nouă ramură a psihologiei sociale: psihologia comunității. 
Obiectivul central al acestei noi discipline constă în asigurarea stării de bine a 
individului și comunităţii din care face parte, prin antrenarea acesteia în a 
contribui la atingerea acestui deziderat. Paradigma de bază a acestei orientări o 
constituie unitatea indisolubilă şi organică dintre persoană şi context, pornind de 
la cunoscuta formulă avansată de K. Lewin încă din anii '40 , şi anume: 
Comportamentul este funcţie de interacțiunea dinamică dintre individ şi mediu. 
Adică, în formă simbolică : C = f (PxM). În cadrul psihologiei comunităţii, 
unitatea dintre cele două variabile ( P şi M) capătă forma generală „individ-în 
context”, care va constitui cheia de boltă a cestei noi ramuri a psihosociologiei. 


10.3.1. Obiectul şi problematica psihologiei comunității. 


Pornind de la premisa fundamentală vizând condiționarea reciprocă a binelui 
comun şi a celui individual, psihologia comunităţii îşi propune să asigure baza 
teoretică, metodologică şi experimentală care să stea la baza programelor de 
asigurare a sănătății mentale şi fizice a persoanelor şi comunităţilor, prin 
angajarea nemijlocită a acestora în atingerea unei stării de bine colectiv (v. 321). 

Problematica acestei discipline, în opinia lui J. Orford, se centrează pe 
următoarele aspecte ale vieţii sociale, pornind de la teza centrală, aceea a 
„individului-în-context” (v. 243, pg. 15 ş.u.): 

a) Identificarea cauzelor problemelor sociale şi individuale în cadrul 
interacțiunii dinamice dintre persoană şi instituţiile (contextele) sociale. 

b) Relevarea nivelelor de analiză a relaţiilor de condiționare individ-context, 
începând cu nivelul microsocial (interpersonal, grup mic), până şa cel 
macrosocial (comunităţi habituale, cartier, organizații). 

c) Stabilirea metodologiei generale de cercetare şi acţiune corectivă, având 
ca elemente centrale cercetarea în acțiune, studiile de caz, analiza calitativă ş.a. 

d) Stabilirea strategiilor de diagnosticare şi intervenție, cu accent pe acțiunile 
proactive de identificare a problemelor şi nevoilor comunității, având prioritate 
acţiunile de prevenire în fața celor de tratament. 

e) Orientarea practicii cât mai aproape de contextele sociale cele mai 
relevante: şcoală, cartier, instituţii de sănătate şi asistenţă, organizații etc. 

f) Formarea unor atitudini pozitive, de coparticipare şi consultare reciprocă 
a membrilor comunităților, organizaţiilor şi instituţiilor sociale, antrenând în 
acest proces atât specialiştii, cât şi neprofesioniştii. 

De subliniat faptul că din perspectiva psihologiei comunității, obiectul de 
studiu şi de intervenţie îl reprezintă unitatea indisolubilă dintre persoane şi 
contextele lor, cu influențe reciproce între ambele părți, şi având o anumită 
continuitate în timp şi spaţiu fizic sau social. Această perspectivă exclude 
abordarea separată a celor două componente, chiar dacă — principial — se are în 
vedere relaţiile reciproce dintre acestea. Se porneşte de la întreg spre părți, şi nu 
invers — cu toate implicaţiile teoretice şi metodologice ce decurg de aici. 
„Individul-în-Context” reprezintă un sistem emergent, ce trebuie tratat ca atare. 


= 

10.3.2. Principiile şi conceptele de bază ale psihologiei comunității. 

În cadrul teoretic general prezentat mai sus, prin comunitate vom înţelege un 
grup real sau virtual de persoane, constituit pe baza unei unor criterii de ordin 
geografic sau de apartenenţă la o anumită credinţă, profesiune, etnie sau cultură, 
implicând totodată şi interacțiuni spirituale, de recunoaștere și sprijin reciproc. 

Între membrii unei comunităţi sunt constituire relaţii sociale relativ stabile, 
consolidate prin tradiţie şi consens. Vom avea astfel comunități rurale sau 
urbane, comunitatea naţională a cadrelor didactice, comunitatea romilor din 
oraşul X, sau comunitatea penticostalilor din oraşul Y, dar şi comunitatea dintr- 
o şcoală, instituţie sanitară sau diferite organizaţii. În cazul unei comunități, 
criteriul de apartenență este explicit, recunoscut şi acceptat de către toți 
membrii, fiind definit ca un context în care ființează. Comportamentele sociale 
ale acestora sunt permanent influențate de valorile, regulile și modelele 
respectivei comunităţi, formulate în timp într-un context dat. 

Referindu-ne la mărime, în cadrul antropologiei culturale s-a impus noţiunea 
de „comunitate mică”, înțeleasă ca un grup uman restrâns, integrat organic într- 
un anumit spaţiu geografico-cultural, şi dezvoltând relaţii psihologice 
interpersonale nemijlocite, precum și comunitate „mare”, cu un spațiu de 
dispersare extins şi având atât relaţii reale şi directe, cât şi virtuale şi indirecte. 
Cu specificaţia reluată că, din perspectiva psihologiei comunităţii, acestea sunt 
unităţi indisolubile dintre membri, sistemul de relaţii dintre aceştia şi contextul 
fizic şi social în care ființează, ceea implică un mod distinct de abordare. 

În consecință, vom putea formula câteva principii fundamentale ale 
psihologiei comunităţii, şi anume: 

a) Principiul unității indisolubile şi condiţionării mutuale dintre persoane, 
relaţii şi context : fizic, social, politic, economic, cultural şi situațional. 

b) Principiul influențelor sinergice dintre elementele componente, conform 
căruia nu se poate stabili o raport de proporționalitate între intensitatea unui 
factor cauzal şi intensitatea efectului rezultat la un anumit nivel, sau a întregului 
sistem. Efecte importante ca intensitate pot fi rezultatul unor factori cauzali 
aparent nesemnificativi, dar din a căror interacţiune rezultă amplificarea 
rezultatelor pe care le determină. 

c) Principiul deferminismului structural, care relevă neunivocitatea relaţiei 
cauză efect: un factor cauzal poate determina un evantai de efecte, care la rândul 
lor pot avea calitatea de factori cauzali sau condiționali, deseori chiar în raport 
cu factorul cauzal iniţial (cauzalitate circulară). 

d) Principiul orientării planificate a sistemului, în sensul realizării stării de 
bine colective şi individuale, acestea fiind văzute în interdependenţa lor. 

În ceea ce priveşte conceptele de bază ale psihologiei comunităţii, acestea 
sunt rezultatul unor construcții elaborate în cadrul unor demersuri teoretice, 
metodologice şi aplicative specifice. Astfel, au fost definite conceptele de 
„contexte comportamentale” (Barker, 1978), „atmosferă habituală” sau „climat 
perceput” (Moos, 1974), „sisteme interpersonale” (Bronfenbrenner, 1979), 
„stres social” (Brown & Harris, Asher, 1978, ş.a.), „suport social” (Hirsch, 
1981, Orford, 1992), „putere şi control social” (Wrong, 1879) ş.a. (v. 243; 321). 

Contextul comportamental este un concept central în cadrul psihologiei 
comunității, exprimând sintetic dependența comportamentului de interacțiunea 
dintre persoană şi mediul (contextul) în care acţionează la un moment dat. În 
esenţă, se referă la forma specifică pe care o capătă comportamentul uman în 
contextele standard oferite de viaţă şi de activitatea curentă: clasă, birou, străzile 
unui oraş, sala de spectacol, grupul de lucru sau de prieteni, spaţiu privat etc. În 
acest context teoretic, Barker (1968) susține că, într-un anumit context 
comportamental, oamenii sunt într-o oarecare măsură interşanjabili sau 
înlocuibili, fără ca aceasta să însemne pierderea totală a personalității celor 
aflaţi în această situaţie. Cercetările pe tema contextelor comportamentale au 
condus la fundamentarea psihologiei mediului, sau psihologia ecologică. + 

Climatul perceput (atmosfera) se referă la modul cum este perceput şi 
interpretat emoțional un anumit context particular de majoritatea celor aflați în 
respectiva situație: tratament în spital, recluziune în instituţii de corecție, 
cazarmă, şcoală generală sau facultăți, locuri de muncă, grupuri terapeutice, 
locuirea în apartamente, familie ş.a. În funcţie de tipul mediului se constată o 
anumită orientare tip a relaţiilor interpersonale, o influență specifică asupra 
dezvoltării personale, precum şi o tendință de menţinere sau schimbare a 
sistemului respectiv (v. 243, pg. 48 ş.u.). 

Stresul social şi vulnerabilitatea la stres vizează dimensiuni semnificative 
ale sistemului „persoană-în-context”, şi anume cea care evidenţiază situaţiile 
generice generatoare de stres (şomajul, destrămarea căsniciei, sănătatea fizică 
precară, tranziența accelerată ş.a.) — pe de o parte, şi starea de bine şi sănătate 
mentală şi fizică — pe de altă parte. În acest cadru teoretic, au fost elaborate 
diferite modele ale vulnerabilității la stres, cu aplicaţii practice nemijlocite. 

Suportul social este expresia legăturii organice dintre individ şi societate, 
obiectivată sub forma resurselor de care dispune persoana de a se manifesta 
structural (statutar) și funcţional (în act), în cadrul mediului său social. Suportul 
social poate fi evaluat printr-o serie de indicatori care să reflecte calitatea 
sistemului relațional al unei persoane, corelativ cu valența acestuia de a-i oferi 
forme specifice de suport. Se are în vedere densitatea şi multiplicitatea în cadrul 
sistemului relaţional, natura relaţiilor (formale, informale, prietenie, rudenie, 
coacțiune ş.a.), simetria relațiilor active, intensitatea relaţională etc. Suportul 
social poate îndeplinii multiple funcţii în plan informaţional, emoţional, 
material, de stimă şi valorizare personală, sprijin contextual şi colaborare ş.a. 

Puterea şi sentimentul de control social constituie cea de doua dimensiune 
importantă a resurselor de care poate dispune persoana-în-context, menită să-i 
asigure, alături de suportul social, starea de bine şi dezvoltare personală. Prin 
deținerea puterii, adică a capacităţii de a influența mediul relațional în care 
trăieşte şi activează a persoană, se asigură şi suportul sentimentului de control, 
esențial pentru echilibru psihologic al persoanei şi colectivităţii din care face 
parte. Inegalitatea în distribuirea puterii economice, politice şi informaţionale 
este o trăsătură a multor societăţi contemporane, cu efecte negative de ordinul 
stratificării populației,  dezimplicării, reducerea  angajamentului social, 
demotivării, decorelarea problemelor personale de cele publice, precum şi 
efectul mai profund, acela al atomizării și anomizării societăţii (v. şi 243; 321). 


p 

10.3.3. Domenii de aplicare a psihologiei comunității. 

Obiectivul fundamental al psihologiei comunităţii este acela de asigurării stării 
de bine la nivel individual şi social, stare identificată în planul sănătăţii mentale 
şi fizice a populaţiei, calităţii relaţiilor interpersonale, profilului pozitiv al 
climatului psihosocial, asigurarea performanțelor profesionale şi psihosociale 
ale organizațiilor, precum şi în planul optimizării relaţiilor oamenilor cu mediul 
lor natural, fizic-habitual şi social. Dintre principalele domenii de aplicare a 
psihologiei comunităţii amintim următoarele: i 

a) Serviciile medicale şi asigurarea şi supravegherea sănătății mentale a 
comunităţilor. Acest domeniu a fost unul predilect în SUA şi Europa, în 
ultimele decenii ale secolului trecut, constituind o sursă importantă de 
informaţii şi repere teoretice în dezvoltarea noii discipline. Operând cu noțiuni 
cum sunt cele de incidență şi prevalență, s-a putut stabili condiţionări subtile 
între diferitele dimensiuni psihosociale ale comunităților, starea lor de sănătate 
mentală şi predispoziția spre anumite maladii organice sau psihice. 

b) În strânsă legătură cu preocupările amintite anterior, s-au realizat studii 
aplicative extinse asupra vulnerabilității la stres a diferitelor categorii ale 
populaţiei, vizând totodată contextele generative de stres social: şomajul, 
alterarea relaţiilor familiale, inegalitatea în distribuirea resurselor ş.a. În urma 
acestor studii se pot elabora strategii de combaterii acestui fenomen, cu efecte 
notabile asupra stării de bine a colectivităţilor. 

c) Domeniile marginalizării, devianței, delincvenţei şi dependenţei de 
droguri sunt unele de o deosebită importanță şi actualitate, având în vedere 
evoluţiile negative în cadrul societăților hiperindustrializate, în care aceste 
fenomene au un impact major asupra calităţii vieţii şi binelui comunitar. 

d) Fenomenele psihoindividuale şi psihosociale specifice diferitelor categorii 
de vârstă, cu impact asupra vieţii individuale şi comunitare: pubertatea, 
adolescenţa, senectutea. Au fost propuse alte perspective de interpretare a 
problemelor specifice acestor perioade, elaborându-se strategii eficiente de 
prevenire şi rezolvare a acestor disfuncționalități, cu efecte benefice în 
individual, organizaţional şi social. 

e) Grupul de lucru văzut ca mediu optim de socializare, instrument de luare a 
deciziilor şi de optimizare a performanţelor profesionale şi psihosociale. 
Contextul grupal s-a dovedit deosebit de adecvat unor intervenții optimizatoare 
asupra calităţii sistemului relațional, precum şi pentru atenuarea unor 
disfuncționalităţi din contextele extragrupale ale membrilor. 

f) Activităţile de prevenţie a fenomenelor psihosociale negative apărute în 
diferitele sectoare ale vieţii sociale: abandonul şcolar, toxicomania, violența, 
infracţionalitatea. Prevenţia şi-a dovedit net eficiența în raport cu metodele de 
tratare a efectelor diferitelor categorii de comportamente antisociale, mai ales în 
rândul colectivităţilor de imigranţi din unele țări occidentale. 

g) Organizațiile ca sisteme sociale bazale, care oferă membrilor contexte 
dintre cele mai diferite pentru apariţia şi dezvoltarea unei game largi de 
comportamente interpersonale şi de grup, cu incidență semnificativă asupra 
funcţionalităţi şi performanţelor, elaborându-se astfel strategii de intervenție 
din perspectiva teoriei „persoană-în-context”. A se vedea şi 243; 321. 

10.4. Opinia publică. 


Una dintre cele mai importante dimensiuni psihosociale ale vieţii sociale, 
inerentă oricărei forme de comunitate umană, o reprezintă fenomenul opiniei 
publice. Expresie a profundelor interacțiuni dintre persoane, grupuri, organizaţii 
şi instituţii sociale, pe de o parte, şi un sistem de valori, norme, credinţe, şi 
cunoștințe raportate la anumite elemente de interes general ale vieții sociale, pe 
de altă parte, opinia publică sintetizează semnificaţia, interpretarea şi importanța 
acordată de grupuri reale sau virtuale de persoane unor idei, fapte, acţiuni, 
comportamente sau evenimente sociale, cu impact direct sau indirect asupra 
comunităţii. Este ecoul subiectiv generat în sânul mulțimilor de obiecte sau 
fapte sociale care nu le sunt indiferente. 


10.4.1. Definire, caracterizare generală şi funcţii psihosociale. 
Complexitatea şi importanța opiniei individuale şi de grup în determinarea şi 
structurarea comportamentului social a fost sesizată de numeroşi psihologi și 
sociologi, acestei teme fiindu-i dedicate numeroase studii şi cercetări 
experimentale (v. 32; 34; 42; 77; 83; 173; 286; 287 ş.a.). 

Cei mai mulţi sociologi au evidenţiat caracterul imprecis şi plurivalent al 
termenului de „opinie publică”, identificându-se peste 50 semnificaţii diferite 
ale acestui concept; opţiunea pentru o accepție sau alta ținând în mare parte de 
perspectiva teoretică din care este abordată viaţa socială - în general, şi raportul 
dintre psihologic şi sociologic - în particular. Pentru politologi, opinia publică 
reprezintă cea mai importantă forță politică, de care orice guvernare trebuie să 
țină cont. Pentru sociologi reprezintă modul de agregare a opiniilor individuale 
asemănătoare în probleme de interes public. Iar pentru psihologi constituie un 
fapt de conștiință individuală şi colectivă, exprimat printr-o judecată apreciativă 
Sau optativă asupra unei probleme controversate. 

Pe fondul acestei diversități de sensuri, este necesar să aducem câteva 
clarificări asupra noțiunilor conexe: acelea de „opinie” şi „public”, strâns legate 
de noțiunea mai largă de „opinie publică”. 

Sensul general al noțiunii de opinie desemnează o perspectivă de 
interpretare a unui fapt social, acceptată, susținută şi promovată de o 
persoană sau grup social. Este o părere susţinută cognitiv, axiologic şi 
atitudinal, la care persoana aderă atât afectiv cât şi motivaţional, datorită 
semnificației care i se acordă respectivului fapt social. Nu putem avea opinii 
despre lucruri care ne sunt total indiferente, necunoscute şi străine de 
preocupările noastre. De asemenea, trebuie subliniat faptul că opiniile se 
formulează de regulă în raport cu anumite situații problematice, care permit 
soluții şi interpretări multiple. Astfel, pentru Albig, opinia este „exprimarea 
asupra unui fapt controversat”, asupra căruia mai pot fi emise şi alte păreri. 

De remarcat că, deși capătă consistență psihologică într-un plan strict 
psihoindividual, opiniile sunt rezultatul unor ample procese interactive între 
persoane, grupuri şi instituţii sociale, cu implicarea unor componente cognitive 
(de percepţie socială, semnificare, interpretare şi elaborare imaginară), 
axiologice (de raportare la sistemul de valori, norme şi modele specifice 
persoanei sau grupurilor respective), afective (prin rezonanța emoţională 

generată de orice fapt semnificativ sau important pentru noi înşine), 
motivaţionale (în măsura în care faptul respectiv ne implică într-o formă sau 
alta, nefiindu-ne indiferent) şi atitudinale (prin care se exprimă „montajul 
psihologic” relativ la o categorie de fapte din care face parte şi cel la care se 
referă opinia). Trebuie subliniată relația foarte strânsă dintre opinii, credinţe și 
sistemul atitudinal, în măsura în care orice atitudine implică o presupoziție 
cognitivă şi axiologică generalizată şi stabilizată, referitoare la o categorie de 
obiecte şi fapte sociale. Gradul de stabilitate atitudinală se transferă şi asupra 
opiniilor adiacente, rezultând un complex dinamogen, care prefigurează 
acţiunile viitoare ale persoanelor şi grupurilor sociale. Relaţiile dintre aceste 
elemente pot fi reprezentate astfel: 


CREDINȚE > OPINII > ATITUDINI > COMPORTAMENTE 
4 4 4 v 


Eveniment Motivare Implicare Obiectivare 


Noţiunea de public este strâns legată de cea de grup social, real sau virtual. 
Pentru a deveni public, membrii unui grup social trebuie să fie implicați - 
emoțional, intelectual sau motivațional - în desfăşurarea unui fapt social. Adică 
trebuie să manifeste un interes real pentru acesta, tocmai datorită participării 
directe, ca actori sau spectatori activi la desfăşurarea unor evenimente. Astfel, în 
concepția lui G. Gurviteh publicul reprezintă o specie de grup uman, ai cărui 
membri se caracterizează atât prin atitudini şi opinii comune, cât şi prin 
continuitatea ideilor şi valorilor la care se raportează într-o împrejurare sau alta. 
În sensul propus de G. Tarde, publicul apare ca o „formaţie socială 
spiritualizată”, deci ca o mulţime reală sau virtuală, unită prin anumite valori, 
credințe şi idei comune, capabilă să emită judecăți apreciativ-optative asupra 
unor probleme de interes comun. Într-un anumit sens, publicul reprezintă o 
comunitate spirituală, constituită pe anumite criterii variabile de la un caz la 
altul, dar de care subiecţii participanţi pot să nu fie pe deplin conștienți, dar care 
reprezintă un anumit factor de coeziune şi unitate spirituală. 

Însă, în toate cazurile, este vorba de o orientare relativ unitară a membrilor 
unui grup real (circumscris într-un spaţiu determinat) sau virtual (aflați la 
distanță unii de alţii) în raport cu un eveniment cu semnificație pentru categoria 
socială din care fac parte. Astfel, putem identifica mai multe categorii de public. 

(1) În funcţie de modul de participare şi implicare, vom putea distinge mai 
multe categorii de public: 

a) publicul participativ (la un spectacol cultural sau sportiv — de pildă); 

b) publicul ocazional (constituit ad-hoc datorită unui eveniment neprevăzut, 

dar care suscită un anumit interes prin indeitul său); 

c) publicul ca asistenţă instituționalizată sau semi-instituţionalizată 

(participanţii la o manifestaţie organizată, de interes general); 
d) publicul virtual (format din categoriile sociale dispersate spaţial, pentru 
care un eveniment social poate avea importanţă; alegătorii din campania 
electorală, de exemplu). 

(2) Din punct de vedere al compoziției sociale, publicul poate fi împărțit în 
două categorii, aspect important când se are în vedere elaborarea unei strategii 
comunicaționale sau de influență asupra acestora. Vom avea astfel: 

a) public omogen, din punct de etnic, religios, profesional, educaţional, 

cultural , politic, de vârstă sau sex; 

b) public eterogen, în care nu poate fi identificat un criteriu relevant de 

similitudine între membri. 


(3) Din punct de vedere al gradului de activism, adică al măsurii în care 
atitudinile sunt convertite în comportamente, vom deosebi: 

a) publicul activ, care se implică în situația socială prin adoptarea unui 

anumit gen de comportament sau acțiune nemijlocită; 

b) publicul pasiv, care are calitatea de simplă asistenţă, în care atitudinile nu 

devin comportamente sau acțiuni. 

În concluzie, pornind de la multiplele variante de sensuri întâlnite în 
literatura de specialitate, vom reţine definiția care acordă publicului calitatea 
de comunitate reală sau virtuală, formată din oameni care au aceleaşi credinţe, 
atitudini sau sentimente faţă de aspectele actuale şi semnificative ale vieții, deşi 
pot fi dispersaţi în spațiu şi fără conştiinţa apartenenței la respectiva comunitate. 


Pornind de la cele două noţiuni prezentate mai sus, opinia publică poate fi 
înțeleasă cel mai simplu într-o formă pur tautologică: ca opinie a unui public. 
Nuanţând însă, vom identifica două ipostaze ale acestei noţiuni, implicând 
abordări complementare: 

(a) ca fenomen psihosocial, care are drept rezultat apariţia la nivelul unor 
grupuri statistice a unor orientări relativ unitare în ceea ce priveşte interpretarea 
unui fapt social semnificativ; 

(b) ca produs concret al acestor procese interactive, constând din păreri sau 
judecăți evaluativ-opţionale referitoare la faptul în cauză; acestea, deși 
formulate sau decelabile la nivel individual, au caracter emergent la nivelul unor 
grupuri şi categorii sociale, fiind rezultatul interacțiunilor şi intercondiţionărilor 
dintre persoane, grupuri, organizaţii şi instituţii sociale. 

Complexitatea și importanța socială a fenomenelor şi proceselor psihosociale 
legate de structurarea şi funcționarea opiniei publice au condus la constituirea 
doxantologiei ca ramură a psihologiei sociale, dar şi ca domeniu interdisciplinar 
de cercetare a acestei problematici. Aici se abordează din multiple perspective 
procesele de constituire, structurare, manifestare, evoluţie, transformare. şi 
manifestare a opiniei publice în plan social, politic, economic, cultural, 
educaţional și psihoindividual — cu un accent deosebit pe tehnicile de evaluare 
şi interpretare a opiniilor. 


Datorită complexității acestei problematici, în literatura de specialitate vom 
întâlni numeroase definiţii şi interpretări date noțiunii de opinie publică, cele 
mai multe având însă un caracter convergent sau complementar. Astfel: 

Pentru Albig, opinia publică constă în opiniile individuale, aşa cum rezultă 
din interacțiunea lor în sânul unui grup determinat în ceea ce priveşte o 
problemă de interes comun. Cu alte cuvinte, este rezultatul interacțiunilor 
mentale dintre membrii unui grup, aflați într-o situație de interes actual. 

Pentru C. Zamfir şi L. Vlăsceanu, opinia publică reprezintă un ansamblu de 
cunoştinţe, convingeri şi trăiri afective manifestate cu intensitate relativ mare de 
membrii unui grup sau ai unei comunităţi, faţă de un anumit domeniu de o 
anumită importanță socială. Forma de manifestare şi intensitatea exprimării 
sunt funcție de motivațiile asociate situaţiei de referință, nivelul cristalizării 
opiniilor individuale şi colective, de permisivitatea sistemului ş.a. (v.318). 

Pentru Doob, opinia publicului este expresia atitudinilor oamenilor reuniți în 
grupuri în jurul unui subiect central, iar pentru P. Popescu-Neveanu este un 
fenomen psihosocial al cărui conţinut este dat de aprecierea generalizată a unei 
populații (grupuri) asupra diferitelor aspecte de interes ale vieții sociale, 
politice, economice sau culturale, fiind o formă de manifestare a conştiinţei 
sociale şi având importante funcţii de reglementare a relațiilor umane, stimulare 
şi reglaj al conduitelor individuale şi de grup (v. 246). 

Pentru Le Bon, opinia colectivităților reprezintă expresia modului de 
raportare a acestora la problemele de viață cu care se confruntă, formându-se 
sub incidența unor factori majori, cum sunt sufletul unui popor, rasa, 
obiceiurile, mediul sau particularităţile grupului social. În această viziune, 
sufletul poporului este o realitate vie, formată printr-o „stratificare atavică a 
tradiţii, idei, moduri de gândire şi prejudecăţi”, care în ultimă instanță dau 
relevanta şi forţa unei naţiuni (v. 173). 

Deşi atât de diferite în formă, aceste definiţii, ca şi multe altele întâlnite în 
literatura de specialitate, relevă câteva elemente comune, care pot constitui 
repere pentru înţelegerea dimensiunilor operaționale ale noțiunii. Astfel: 

a) opinia publică este în mod evident expresia fenomenală a interacțiunilor 
sociale cu caracter dinamic dintre persoane, grupuri, comunități sau categorii 
ale populaţiei - pe de o parte, şi idei, fapte, evenimente, obiecte sau 
comportamente sociale de interes comun - pe de altă parte; 

b) respectivele elemente au totdeauna o semnificaţie (importanţă) reală și 
actuală pentru subiecții care-şi exprimă opinia; 

c) aceste semnificaţii nu au un caracter univoc pentru toate persoanele sau 
grupurile care constituie comunitatea în cauză; dimpotrivă, elementele au un 
caracter problematic, fiind susceptibile la interpretări diferite şi chiar opuse, în 
funcţie de o serie de factori psihoindividuali, psihosociali sau circumstanţiali; 

d) constituirea opiniilor publice este rezultatul unui proces dinamic, având 
intensităţi, extensiuni şi durate foarte diferite de la un caz la altul, în funcție de 
structura publicului, importanța obiectului de referință şi contextul situațional; 

e) formarea şi manifestarea opiniei publice implică o multiplă fundamentare 
şi condiţionare de ordin axiologic, cognitiv, afectiv, atitudinal şi motivaţional; 

f) opiniile odată configurate şi stabilizate prefigurează de regulă acțiuni 
sociale reale sau potenţiale din partea persoanelor sau grupurilor care le 
exprimă: alegeri / respingeri; implicare / dezimplicare; participare / evitare etc. 

Pornind de la aceste precizări, vom defini sintetic opinia publică ca un 
fenomen psihosocial interactiv, care exprimă interpretarea şi semnificația 
valorică, cognitivă, afectivă şi motivaţională acordată unor elemente concrete, 
actuale şi controversate ale vieții sociale: idei, fapte, evenimente, 
comportamente sau obiecte de interes general. 

Caracteristicile opiniei publice. Fiind un fenomen deosebit de complex, în 
care interacționează numeroase elemente de ordin structural şi funcțional, opinia 
publică comportă o serie de caracteristici psihosociale care se pot constitui atât 
ca planuri de abordare teoretică şi experimentală, cât şi ca dimensiuni şi 
indicatori cu valoare operaţională. lată câteva dintre cele mai importante. 


1. Conţinutul. Se referă la ceea ce constituie „substanța? de fond a unei 
opinii publice deja formulate: judecăți de valoare cu sensuri explicite sau 
implicite (bun, rău, util, inutil, adevărat, fals, plăcut, neplăcut etc.); opțiuni, 
constând din o alegere dintre mai multe variante posibile (doresc, nu doresc, 
prefer, vreau ş.a.); sprijin pentru o idee, persoană, eveniment etc.; contestare ş.a 

2. Domeniul de referinţă. Relevă sectorul vieţii sociale în raport .cu care se 
formulează opinia publică: domeniul politic, economic, educațional, militar, 
cultural sau religios; cu referință la persoane, grupuri, organizații sau instituții 
sociale; vizând teze, proiecte, ideologii, acțiuni proiectate sau evenimente în 
curs de desfăşurare etc., cu specificaţie că opiniile au totdeauna un referenţial 
concret, actual şi de larg interes. 

3. Organicitatea. Exprimă relevanța conţinutului opiniilor publice în raport 
cu aspectele considerate esenţiale pentru viața comunității. Din acest punct de 
vedere pot exista atât opinii periferice, fluctuante şi incongruente, referitoare la 
aspecte secundare ale vieţii sociale, cât şi opinii fundamentale, centrale şi 
stabile, cu referință la aspectele principale ale publicului respectiv. Opiniile cu o 
înaltă organicitate derivă şi se formulează în raport cu ceea ce este esenţial 
pentru destinul social al unei comunități. 

4. Fundamentarea. Se referă la sistemul de valori, norme, credinţe, idei, 
informaţii, sentimente, atitudini, stereotipuri, prejudecăţi, tradiţii, obiceiuri şi 
experiențe sociale semnificative pe care se structurează o anumită opinie sau un 
curent de opinie. Configurația factorilor cognitivi, axiologici, afectivi, 
motivaţionali şi atitudinali este esenţială pentru a înțelege forța, persistenţa şi 
efectele opiniilor asupra celor care le împărtășesc. Prin evidenţierea factorilor 
de fundamentare a opiniilor se poate elabora strategia optimă de influențare a 
acestora, în sensul întăririi sau contracarării efectelor sociale. 

5. Nivelul de cristalizare. Exprimă gradul de organizare, maturizare şi 
stabilizarea a conținutului opiniilor publice, în funcţie atât de calitatea factorilor 
pe care se fundamentează , cât şi de caracteristicile proceselor relaţionale la 
nivel interpersonal sau grupal care le mediază apariţia și structurarea. Se poate 
evalua pe o scară cu mai multe trepte, de la opinii difuze, slab configurate, până 
la opinii foarte bine structurate şi stabilizate. 

6. Persistența. Evidenţiază durata de existență activă a unor opinii, 
parametru care este condiţionat de gradul de structurare, de natura 
fundamentării, de caracteristicile publicului, de factori culturali şi educaţionali, 
cât şi de evoluţia contextului social, politic şi economic. 

7. Extensiunea Relevă gradul de difuzare a unei opinii în rândurile unei 
comunități, adică măsura în care este cunoscută şi împărtăşită de membrii 
acesteia. Indicatorii statistici ai unor sondaje de opinie exprimă în principal 
acest aspect, care este deosebit de important pentru evaluarea unei stări de fapt 
şi pentru predicția comportamentală a populaţiei investigate. 


Y 

8. Activismul. Exprimă faza dinamică în care se găseşte o opinie la un 
moment dat. Din acest punct de vedere, aceasta poate fi într-o formă latentă, 
activă (în diferite grade) sau revolută. De fapt, constituirea şi manifestarea unei 
opțiuni poate trece succesiv prin mai multe etape, cu grade diferite de activism, 
determinat în primul rând de factorii de fundamentare şi de contextul social 
general în care are loc procesul. 

9. Flexibilitatea. Exprimă permeabilitatea opiniei deja structurate la idei și 
concepții şi argumente de altă natură decât cele care au fundamentat-o, cât şi 
susceptibilitatea de a suporta modificări. Această calitate este corelativă cu 
toleranța, pe de o parte, şi dogmatismul, pe de altă parte. 

10. Forma de manifestare. Opiniile se pot obiectiva în forme diferite, în 
funcţie de factorii structurali de fond şi cei conjuncturali: rumoare, zvon, idei și 
opţiuni structurate şi argumentate consistent, stereotipuri şi prejudecăți. Fiind 
rezultatul unui proces dinamic, opiniile pot căpăta succesiv mai multe forme, 
începând cu simpla „rumoare” sau „şoaptă”, până la stereotipurile cele mai 
persistente şi rigide. Acest lucru necesită însă o perioadă îndelungată. 

11. Sensul de exprimare. Opiniile au tendința de polarizare pe direcțiile 
pozitiv-negativ, favorabil-nefavorabil, susținere-contestare ş.a.m.d. De cele mai 
multe ori, se pot identifica grade de implicare pe o direcţie sau alta, folosind o 
scală de tipul următor: -3 -2 -1 (0) +1 +2 +3 , cu sublinierea faptul că 
neutralitatea într-o anumită problemă de interes general exprimă de fapt lipsa 
oricărei opinii; opinia înseamnă în primul rând formularea unei opțiuni. 

12. Forța. Se referă la capacitatea opiniilor de a genera luări de poziţie 
active, acţiuni care să vizeze transformarea realității şi antrenarea unor categorii 
sociale în direcţia care să corespundă opţiunilor pe care le implică. Opiniile 
ajunse credinţe, convingeri și dogme au — aşa cum s-a văzut în istorie — o 
considerabilă forță revoluționară, de transformare a societății şi oamenilor. 
Forţa unei opinii este în funcție de elementele care o fundamentează , de 
extensiunea şi profunzimea curentului de opinie în rândul diferitelor categorii 
sociale, precum şi de contextul social-istoric în care acesta se manifestă. 


Prin operaţionalizarea acestor caracteristici, adică prin elaborarea unui sistem 
de dimensiuni, indicatori şi indici care să permită evaluarea lor obiectivă într-un 
anumit spaţiu experimental, se poate obține un model care să evidenţieze modul 
specific de structurare a opiniilor în cadrul diferitelor categorii sociale. Intr- 
adevăr, se constată că atât pentru categorii sociale foarte largi, structurate într-un 
anumit spaţiu cultural şi geografic — cum sunt popoarele şi națiunile, de pildă — 
cât şi pentru categoriile mai restrânse — cum sunt comunitățile etnice, religioase, 
profesionale, rurale sau urbane ş.a.- există moduri specifice de structurare a 
opiniilor şi curentelor de opinie. Urmând această cale, se poate constata că 
ponderea factorilor axiologici, cognitivi, afectivi, motivaţionali, a celor legaţi de 
tradiţii, stereotipuri și prejudecăţi care intervin în formarea opiniilor este foarte 
diferită de la o comunitate la alta. Astfel, în timp ce în comunităţile de tip 
occidental prevalează factorii informaţionali, de motivaţie conjuncturală şi de 
experienţă socială, în cadrul comunităţilor de tip oriental predomină factorii 
axiologici legaţi de tradiţii, stereotipurile şi factorii emoţionali. Diferențe 
sensibile se constată şi între comunităţile rurale şi cele urbane, sau între 
categoriile sociale diferenţiate pe criterii profesionale, de exemplu). 

Funcţiile psihosociale ale opiniei publice. Fiind un fenomen cu un 
accentuat caracter integrativ în raport cu multiplele dimensiuni ale vieţii 
individuale şi sociale, opinia publică devine la rândul său un element funcțional 
constitutiv al oricărui sistem social, îndeplinind în această calitate o serie de 
funcţii psihosociale, ale căror efecte sunt direct observabile atât la nivelul 
sistemului integral, cât şi la acela al unor componente ale acestuia: subsistemul 
politic, economic, juridic etc. În literatura de specialitate sunt reținute ca 
esențiale următoarele funcții (v şi 32; 42; 173; 287 ş.a.): 

(a) Funcţia normativ-axiologică, prin care se afirmă, se promovează şi se 
consolidează la nivelul comunităţii un anumit sistem de norme şi valori sociale, 
fundamentate istoric şi considerate prin consens a avea relevanță pentru viața 
comunitară. Prin sancţionarea publică a oricărui comportament deviant se 
contracarează apariția unor factori disolutivi, reiterându-se totodată consensul 
asupra valorilor şi normelor care asigură coeziunea comunitară. 

(b) Funcția expresivă relevă calitatea opiniei publice de a obiectiva într-o 
formă specifică gândurile, sentimentele şi atitudinile membrilor unei comunități. 
Prin „luarea de poziţie” pe care o implică totdeauna, opinia devenită publică 
exprimă atât modul de percepere a unui fapt, cât şi interpretarea care i se dă din 
perspectiva structurilor subiective ale membrilor unei colectivități. Profilul 
opiniei publice constituie de fapt radiografia „sufletului colectiv” care animă 
grupurile şi categoriile sociale în sânul cărora se formează. 

(c) Funcţia de socializare exprimă capacitatea opiniei publice de a oferi 
repere relativ consensuale pentru ceea ce este considerat bine sau rău, util sau 
inutil, dezirabil sau indezirabil într-o societate; prin aceasta se stabilesc şi 
coordonatele normative şi axiologice care corespund unei optime integrări 
sociale a membrilor unei comunităţi. Prin sancţionarea comportamentelor 
deviante de la ceea ce se consideră a fi „zona de normalitate”, precum şi prin 
promovarea a tot ceea ce corespunde valorilor, tradiţiilor şi obiceiurilor unei 
comunități, procesul socializării şi integrării psihosociale este controlat şi 
corectat în mod continuu și eficient prin intermediul opiniei publice. 

(d) Funcţia de control social constă în capacitatea opiniei publice de a 
exercita o presiune asupra factorilor de decizie, în sensul orientării acţiunilor 
acestora într-o direcţie care să corespundă intereselor și aspirațiilor majorităţii. 
Opinia publică este o forță politică, socială şi chiar economică, de care nu se 
poate să nu se mai țină cont în societatea contemporană. 

(e) Funcţia consultativă relevă calitatea opiniei publice de a oferi sugestii 
rezolutive, soluţii şi interpretări pentru situaţiile problematice importante, de 
interes general. În funcţie de natura sistemului politic (democrat sau autoritar), 
rolul consultativ al opiniei publice poate fi amplificat sau diminuat, dar nu poate 
în nici o împrejurare să fie anulat., decât cu riscuri considerabile pentru 
viabilitatea respectivului sistem social sau politic. 

(£) Funcţia deliberativă se manifestă prin luarea în discuţie publică, 
analizarea şi exprimarea unor opţiuni care validează una sau alta dintre soluţiile 
propuse de diferite forțe sociale şi politice. Cu o tradiţie care vine din Grecia 
Antică, sistemele parlamentare moderne nu fac altceva decât să activeze direct 
sau indirect această funcţie, prin antrenarea comunităţilor în luarea deciziilor. 


A i 

10.4.2. Structura şi dinamica opiniei publice. 
Formarea opiniei publice constituie un proces dinamic, în cadrul căruia 
interacționează factori de natură socială (politici, economici, culturali, juridici 
ş.a.), psihosocială (caracteristicile grupurilor și organizațiilor, sistemul de 
interacțiuni dintre acestea şi fiecare membru al colectivității, precum şi 
influențele specifice pe care le exercită) şi psihoindividuală (caracteristici ale 
personalităţii, nivel de instrucţie, grad de integrare socială, statut social etc.). 
Din interacțiunea acestor factori rezultă fenomenul de opinie, manifestat ca 
serii complementare de tendințe centrale la nivelul unei comunități reale sau 
virtuale. Într-adevăr, numai ca o situaţie de excepție vom întâlni o opinie 
unanimă, de cele mai multe ori fiind vorba de două sau mai multe orientări de 
bază ale opiniilor unor categorii diferenţiate în cadrul colectivităţii de bază; 
diferenţierea are loc datorită acțiunii unora dintre factorii mai sus menționați, 
deveniți astfel criterii de formare a grupurilor de opinie. Fiecare grup de opinie 
se constituie ca formatorul, dar şi purtătorul uneia dintre variantele 
complementare de opinie care circulă la nivelul comunității respective. 
Formarea opiniilor presupune o succesiune de faze, diferențiate în funcție de 
rolul jucat de unul sau altul dintre factorii determinanţi. În principiu, procesul 
implică următoarele momente esenţiale: 


e Contactul cu un fapt social cu semnificație pentru persoana, grupul social 
sau organizaţia la nivelul cărora se va configura opinia. 

e Activarea seturilor cognitive, afective şi atitudinale corespunzătoare 
faptului social declanşator; în urma acestui proces rezultă o atitudine 
spontană, difuză şi în mare măsură inconștientă față de faptul respectiv, 
atitudine care poate fi pozitivă sau negativă, de aprobare sau dezaprobare. 

o În contextul raporturilor sociale fireşti, se compară schema atitudinală astfel 
formată cu aceea a celor din jur, rezultând o idee de aprobare-dezaprobare, 
însă foarte vagă, fluidă şi insuficient fundamentată raţional şi afectiv. 

e Interesul astfel declanşat determină căutarea, mai mult sau mai puțin 
sistematică, a unor informaţii considerate obiective şi a unor comentarii 
autorizate despre faptul petrecut; aceste elemente informaționale pot fi 
obținute în principal prin intermediul mass-media, dar şi în urma unor 
contacte directe cu persoane sau documente considerate relevante. 

e Are loc o cristalizare a ideilor până atunci vagi şi inconsistente într-o opinie 
personală, suficient de bine susținută rațional şi emoţional. 

e Pe fondul interesului astfel creat, au loc discuţii, controverse şi dezbateri cu 
cei din jur, cu argumente pro şi contra de o parte şi de alta, ceea ce are drept 
rezultat adoptarea unei atitudini „de sinteză”. Aceasta este în mare măsură 
convergentă cu aceea a întregului grup, sau a unei părți a acestuia, 
rezultând coagulări de opinii convergente sau divergente. 

e Se constituie astfel grupurile de opinie, care vor continua dezbaterile, 
consolidându-le şi direcţionându-le mult mai exact în raport cu interesele 
comune ale susținătorilor. Opinia de grup va căpăta o susținere mult mai 
puternică, proporţională cu mărimea grupului, statutului social al membrilor 
şi prestigiului social al acestora. 

e În acest context are loc implicarea grupului într-o acţiune sau decizie, prin 
aceasta opinia devenind o forță socială care încearcă să adecveze realitatea 
la sistemul de valori, norme, motivații şi tradiții care a fundamentat 
structurarea respectivului curent de opinie. 

e În funcţie de efectele impactului cu realitatea socială, sau sub incidența unor 
noi informaţii sau influențe interne sau externe, opiniile ajunse într-o 
anumită fază de structurare pot fi revizuite, transformate sau chiar 
reprimate, după cum pot deveni în timp sisteme doctrinare sau dogme, cu o 
foarte largă extindere la nivelul diferitelor categorii de grupuri sau sociale. 


Într-o formă sintetică, procesul constituirii opiniei publice se poate 
reprezenta astfel (v. schema 10.2.). 


Instrucție Informare Comunicare socială 
Seturi cognitive Informaţii Sistem de relaţii 
perceptive şi generale şi interpersonale şi 
raționale. specifice. de grup. 


3 

Interpretare, 3 

Fapt problematic implicare, 2 
de interes general generalizare E 
2 

© 


| 


Situatie socială generală 


it ate Seturi afective Motivaţie 
H nar şi contextuală. 
i] piesa Conjuncturi. 


motivaţionale. j 


Socializare 


Integrare grupală Implicare în situație 


Modelul de mai sus evidențiază existența unor factori macrosociali, 
microsociali şi individuali, care prin interferența lor determină forme şi niveluri 
specifice de manifestare a opiniei publice. Dintre aceştia, cei mai importanți 
sunt următorii: 

a) tipul general de societate şi de cultură organizațională (democrată sau 
autoritară; agrară, industrială sau informatizată; sistemul instituţiilor culturale 
dominante; credințele, prejudecățile şi stereotipurile cu rol dominant în viaţa 
socială, climatul social general etc.); 

b) caracteristicile sistemelor de educaţie generală şi instrucţie profesională 
(nivelul mediu de instrucţie pe categorii sociale; permisivitatea şi creativitatea; 
valorile educaţionale fundamentale ş.a.); 

c) particularitățile sistemelor de comunicaţie în masă (specificul şi varietatea 
acestora; gradul de independență politică, economică şi culturală; 
promptitudinea şi obiectivitatea informării); 

d) structura morfologică a populaţiei, având în vedere categorii de vârstă, 
sex, profesii, etnii, nivel de instrucţie, distribuţie teritorială etc.; 

e) particularităţi psihosociale ale grupurilor primare (tipul de grupuri la care 
membrii comunităţii participă simultan sau succesiv; climatul psihosocial din 
interiorul acestora; specificul relaţiilor interpersonale promovate; gradul de 
deschidere spre exterior, conservatorismul şi permeabilitatea la nou, 
profunzimea comunicării interpersonale, suportul afectiv și motivaţional etc.); 

f) profilul „personalităţii de bază” pentru diferitele categorii sociale care 
compun populaţia investigată (categorii etnice, religioase, politice, profesionale, 
culturale, de sex şi vârstă ş.a.). 

Experienţă câştigată prin desfăşurarea a nenumărate sondaje de opinie, mai 
ales în SUA şi Europa Occidentală arată o puternică influență a morfologiei 
sociale asupra structurii opiniei publice. Morfologia socială reflectă distribuția 
unei populaţii după criterii de vârstă, sex, nivel de instrucţie, profesie, 
apartenență etnică şi religioasă, mediu social, distribuţie, densitate geografică ş.a. 
De exemplu, s-au constatat diferențieri interesante la nivelul opiniei publice în 
funcție de sex: femeile se pare că sunt mai conservatoare decât bărbaţii, ținând 
mai mult la păstrarea unor tradiţii şi obiceiuri; totodată sunt mai susceptibile la 
influențe externe, realizate prin mass-media şi alte mijloace de propagandă. 
Fetele sunt într-o mai mare măsură dependente de opinia părinților decât băieții, 
fiind mai intolerante în păreri decât aceştia. Pe de altă parte, oamenii mai în 
vârstă sunt mai tradiţionalişti şi conservatori decât tinerii, acceptând cu mare 
greutate schimbări majore în concepţiile lor politice sau etice. Categoriile cu 
nivel superior de instrucţie şi cultură sunt mai nonconformiste, cu note 
accentuate de cosmopolitism, înţeles ca tendința de a prelua modele culturale 
străine, din zone care au un nivel superior de dezvoltare într-un anumit domeniu 
care le-ar putea conferi un statut social mai înalt. Studenţii din domeniile 
umaniste sunt mai deschişi spre valorile spirituale, comparativ cu cei din 
domeniile tehnico-economice, care preferă valorile materiale. 

Diferențe notabile se constată şi între populaţiile din mediul rural sau urban. 
În timp ce comunitățile rurale sunt tradiţionaliste şi conservatoare cu obiceiurile 
şi valorile lor, cu tendinţa de a privi cu neîncredere tot ceea ce este nou, dar şi cu 
resemnare în faţa evenimentelor pe care nu le pot controla. Dimpotrivă, mediile 
industrial-urbane acceptă şi promovează preponderent concepții utilitariste şi de 
oportunism material, cu o mai mare deschidere spre nou, dacă acesta se poate 
dovedi mai profitabil. Aceste diferenţe sunt însă destul de relative, mai ales în 
condițiile actuale în care influența mass-media este considerabilă şi cu penetrare 
în toate mediile sociale, când mobilitatea profesională și rezidenţială şterge 
progresiv graniţele dintre oraş şi sat, precum şi dintre diferitele categorii sociale. 
Alte categorii de factori macrosociali sunt legaţi de specificul sistemului politic 
dintr-o țară, nivelul de dezvoltare economică şi activitatea partidelor politice. In 
țările dezvoltate din punct de vedere economic se constată o tendință tot mai 
accentuată de a renunţa la valorile spirituale tradiţionale, în favoarea unora de 
natură instrumental-utilitară. Opiniile devin astfel tot mai circumstanțiale, 
ghidate într-o măsură considerabilă de modelele şi interpretările „gata fabricate” 
de puternicele sisteme de informare în masă. Trecerea la societatea informatizată 
modifică profund mecanismele psihosociale prin care se formează şi se manifestă 
opinia publică ca dimensiune esenţială a vieţii sociale. Consecințele sunt deja 
vizibile, iar previziunile lui O. Spengler referitoare la ciclurile pe care le parcurg 
culturile în evoluţia lor par a fi de o acută actualitate. 


bg 


Psihologie socială 286 


Structura opiniei publice. După cum rezultă din cele expuse mai sus, opinia 
publică nu poate avea un caracter omogen, ea fiind diferențiată în funcție de 
morfologia socială (structura publicului), de sensul opțiunilor (pozitiv sau 
negativ) şi de gradul de elaborare a ideilor, convingerilor şi sentimentelor pe 
care se fundamentează. 

(A). In ceea ce priveşte natura publicului, se acceptă că acesta se poate 
prezenta în trei ipostaze: 

(1) publicul general: cuprinde totalitatea membrilor unei comunități, 
interesați de problemele şi aspectele cele mai semnificative pentru întreaga 
comunitate (principalele orientări politice, direcțiile strategice ale dezvoltării 
economice, opțiunile privind alianțele internaționale, sistemul de vot, politica de 
protecție socială ş.a).; 

(2) publicul particular: se compune din grupurile reale sau virtuale din 
cadrul unei comunităţi, interesate de problemele de interes comun, dar care 
împărtăşesc aceleaşi valori şi opţiuni; deci, în cadrul publicului general vom 
avea mai multe publicuri particulare, în funcţie de principalele opțiuni privind 
problemele generale ale comunităţii în ansamblul său (este cazul grupurilor care 
împărtăşesc fie concepția centralizării în economie, fie pe aceea a 
descentralizării); 

(3) publicul special: se compune din grupuri interesate de probleme care nu 
au caracter general, fiind structurate în jurul unor valori specifice unui anumit 
domeniu al vieţii sociale (este cazul suporterilor dintr-un anumit sport, a celor 
interesaţi de informatică şi Internet, a grupurilor profesionale care se exprimă 
într-o problemă specifică lor etc.). 

Corespunzător acestor categorii de public, vom avea şi opinii publice cu 
caracter general, particular sau special, în funcţie de gradul de generalitate, 
relevanță şi susținere a valorilor în jurul cărora se structurează. De remarcat că, 
la rândul său, fiecare categorie de public poate avea o morfologie socială 
specifică, diferențiată de la caz la caz. Deci, studiile de opinie trebuie să ia în 
considerare atât morfologia socială la nivelul întregii comunități, cât şi aceea de 
la nivelul fiecărei categorii de public, obținând astfel informaţii deosebit de 
relevantă asupra factorilor care determină structurarea şi dinamica curentelor de 
opinie, în raport cu evenimentele semnificative ale vieţii comunitare. 

(B). In ceea ce privește diferenţierea opiniei publice în funcție de orientare, 
aceasta este dată de numărul soluţiilor rezonabile pentru faptul social 
problematic care a iniţiat opțiunile. De cele mai multe ori: asemenea situații 
problematice comportă două orientări (favorabile sau nefavorabile, sau două 
soluții alternative), însă sunt şi alte situaţii care comportă un număr mai mare de 
opțiuni posibile (cum este în cazul opțiunii pentru un partid politic dintr-o serie 
mai numeroasă). Pe această dimensiune, structura opiniei publice apare ca 
pondere relativă a opțiunilor pentru fiecare variantă activă, considerată viabilă 
de un număr minim de persoane. În acest context, curentul de opinie apare ca o 
dominantă în extensiune asupra unei opţiuni care câştigă teren. 

(C) In raport cu ponderea factorilor psihoindividuali şi psihosociali care 
fundamentează opinia publică, F. Tonnies identifică mai multe niveluri ale 
acesteia, şi anume: 

(1) nivelul motivațional, constituit dintr-un conglomerat de dorințe şi 
sentimente vagi, intenții şi aspirații difuze, care dau substanță voinţei comune a 
unei colectivităţi; se formează astfel elementul de fond în care vor fi inserate 
progresiv alte elemente de ordin emoţional, motivaţional, atitudinal şi cognitiv, 
cu un grad mai înalt de structurare; 

(2) nivelul privat, format din proiecţiile subiective, aşteptările şi ideile unui 
public care se elaborează la nivelul simțului comun în ceea ce priveşte evaluarea 
unei situații sociale problematice; 

(3) nivelul evenimenţial, constituit din aşteptările şi proiecţiile axiologice și 
normative cu valoare de referenţial pentru întreaga comunitate în ceea ce 
priveşte evenimentul-obiect al opiniei publice; 

(4) nivelul consistent, este expresia agregării şi polarizării opiniilor 
particulare, pe fondul sentimentului că toți membrii comunității gândesc şi simt 
la fel în raport cu o anumită problemă; la nivelul cel mai înalt de structurare, se 
formează un curent de opinie foarte puternic, în care este antrenată unitar 
întreaga comunitate. 

Se poate adopta şi o altă perspectivă de evaluare, avându-se drept criteriu 
gradul de structurare a factorilor implicaţi în generarea opiniei publice: factori 
informaţionali, cognitivi, emoţionali, motivaționali sau atitudinali. Utilizând 
instrumente de investigare special elaborate, se poate obţine o analiză mult mai 
nuanțată privind profilul factorilor de fundamentare a opiniei publice. 

(D) În ceea ce priveşte forma de manifestare , opinia publică se poate 
prezenta sub formă de rumori, zvonuri, stereotipuri, prejudecăţi, opinii 
consistente şi curente de opinii. Astfel: 

(1) Rumoarea se prezintă ca „zgomot surd de voci”, şovăielnică, 
impersonală, anonimă și relativ inconsistentă. Se formează sub influența unui 
eveniment cu o relativ mare încărcătură emoţională, despre care nu se dețin 
suficiente informaţii şi care se produce într-un context ambiguu, care nu 
reuşeşte însă să polarizeze vectori cognitivi şi motivaţionali bine configurați. 
Rumoarea îndeplineşte în principal o funcţie cathartică, emoțională şi de 
comunicare, componentele rațional-explicative având o pondere relativ scăzută 
în structura acesteia; de aici rezultă sensibile deformări, schematizări sau 
augmentări nefundamentate ale conţinutului, corelativ cu un pronunţat fenomen 
de condensare, deplasare sau asimilare reciprocă a detaliilor, precum şi de 
diminuare a importanței elementelor principale. 

(2) Zvonurile sunt forme de opinii transmise de regulă pe cale orală, 
fundamentate pe ştiri, afirmaţii sau relatări prezentate ca adevărate, dar fără să 
existe posibilitatea verificării corectitudinii acestora. Pe un fond emoţional 
adecvat, chiar criteriile de veridicitate sunt ignorate, rezultând deformări, 
exagerări şi asocieri cu totul neaşteptate. Adevărate sau false, zvonurile sunt 
poate cele mai vechi mijloace de comunicare în masă, îndeplinind complexe 
funcții psihosociale, cum sunt cele care derivă din nevoia de contact social, de 
cunoaştere şi comunicare interpersonală, dar şi de participare - chiar indirectă- 
la ceea ce pare mai spectaculos în viața unei comunităţii. Deşi sună paradoxal, 
zvonurile sunt modalităţi secundare de integrare socială, facilitând contactele 
interpersonale şi participarea sui generis la viața socială. 

Apariţia zvonurilor este legată de un anumit context social în care o 
persoană, o situație, întâmplare sau eveniment prezintă o importanță aparte 
pentru colectivitate, dar asupra cărora nu se pot obţine informaţii certe, fiind 
nevoie de o „improvizație cognitivă” pentru a se asigura coerenţa respectivei 
situații.. Într-un anumit sens, zvonurile sunt produsele „imaginarului social”, 
exprimând atât particularitățile unei situaţii sociale generale, cât şi pe acelea ale 
grupurilor şi persoanelor aflate sub incidența acestora. 

(3) Stereotipurile sunt o altă formă sub care se poate manifesta opinia 
publică. După cum s-a arătat într-un capitol anterior, stereotipurile sunt imagini, 
scheme cognitive sau credinţe simplificate, durabile şi preconcepute (anterioare 
oricărei analize raționale profunde), care se aplică în interpretarea 
caracteristicilor şi comportamentelor unor persoane, grupuri sau evenimente 
sociale. Sunt clișee de gândire care „economisesc travaliul mental”, dar 
simplifică şi schematizează totodată realitatea. Din perspectivă cognitivă, 
stereotipurile sunt rezultatul unei categorizării superficiale, realizată pe unele 
caracteristici neesențiale sau conjuncturale ale subiectului la care se referă. 
Aceste scheme cognitive sunt asociate unui criteriu neesențial (sex, etnie, 
apartenență politică, aparenţă fizică ş.a.), pe baza acestui criteriu structurându- 
se credinţele, judecăţile şi atitudinile celor cărora le aparțin aceste stereotipuri. 
La baza stereotipurilor pot sta atât unele limite ale proceselor noastre cognitive 
(iluzia de corelație, supraîncărcarea memorie, disfuncţionalități operatorii — 
precum generalizarea pripită ş.a.), cât şi justificări ideologice pentru anumite 
asimetrii în distribuția resurselor sociale, accesul la statut sau putere, relațiile 
dintre diferite grupuri sociale ș.a. Opinia publică se structurează adesea în jurul 
unor asemenea stereotipuri, care direcționează astfel cursul gândirii şi 
imaginaţiei colective, cu efecte negative asupra climatului psihosocial, calității 
relaţiilor interpersonale şi sociale. 

(4) Prejudecăţile sunt judecăţi apriorice, insuficient verificate prin 
experiență, dar și neîntemeiate din punct de vedere logic, îndeplinind un rol 
asemănător stereotipurilor, diminuând spiritul evaluativ-critic în favoarea unor 
aserțiuni generalizatoare şi neverificabile. Sunt bazate cel mai adesea pe factori 
afectivi şi motivaţionali individuali sau de grup, pe experiențe superficiale cu 
cazuri particulare, considerate însă ca reprezentative, pe unele superstiții cu 
circulație într-o anumită comunitate ş.a. Neavând la bază o cunoaştere reală a 
faptelor la care se referă, prejudecățile pot orienta greşit opinia publică şi 
acțiunile aferente acesteia, cu efecte negative asupra vieţii colectivităților. Din 
păcate, îndeplinesc frecvent rolul unor adevărate „centre de cristalizare” a 
opiniilor colective, afectându-le serios gradul de adecvare la realitate. 
Zvonurile, stereotipurile şi prejudecățile pot fi folosite cu uşurinţă ca 
instrumente pentru manipularea opiniei publice. 

(5) Opiniile consistente au un conţinut coerent, susținut de un fond 
informațional bine structurat şi actualizat, aflat în consonanță cu elementele de 
ordin afectiv, motivaţional şi atitudinal. Este vorba de aşa numita „opinie 
argumentată şi rațională, neviciată de interferenţele cu unele dintre formele mai 
sus menţionate. Când o asemenea formă prevalează în cadrul unei comunități, 
ea devine curent de opinie, având o remarcabilă forță persuasivă. 

Analiza formelor de manifestare a opiniilor publice evidențiază cu pregnanță 
caracterul interactiv al fenomenului, precum și dependența sa de diferitele 
modalități de comunicare la care membrii comunității au acces. Intr-adevăr, 
zvonurile, rumoarea, prejudecățile colective, opiniile consistente — sunt 
modalități de exprimare a unor atitudini individuale, însă congruente cu a 
celorlalți membri ai comunității, în urma proceselor de comunicare 
interpersonală, grupală sau de masă. 

În ceea ce priveşte faptul că opiniile individuale devin publice numai în 
urma exprimabilității acestora, este utilă distincția dintre „public competent” și 
„public efectiv”. Publicul competent este format din totalitatea persoanelor 
pentru care un anumite evenimente, situaţii sau fenomene sunt semnificative, în 
raport cu atitudinile, convingerile şi motivațiile sale. Pentru a deveni public 
efectiv, cel puţin o parte din publicul competent trebuie să-și exprime într-o 
formă sau alta opiniile. Deci, de regulă, numai o pare a publicului competent 
devine public activ, ceea ce ridică o serie de probleme teoretice şi metodologice 
privind relevanţa metodelor de evaluare a opiniei publice. 


Zvonul este prin excelenţă un fenomen interrelațional, rezultat al unei 
deliberări colective informale, desfăşurată pe fondul unei anumite ambiguităţi 
informaţionale. După cunoscuta opinie a sociologului american T. Shibutani, 
zvonurile sunt ştiri improvizate, a căror amploare este dată de produsul dintre 
importanţa unui eveniment şi ambiguitatea sa : Z = Importanță x Ambiguitate 
(v. 152, pg. 32 ş.u.). Interpretând dintr-o altă perspectivă această relaţie, zvonul 
ne apare ca o acţiune de comunicare-informare spontană sau deliberată, prin care 
se restabileşte echilibrul cognitiv în cadrul unei situații sociale de actualitate şi 
de interes general, dar care poate fi folosită şi ca instrument de manipulare. 

Cercetări deosebit de interesante asupra zvonurilor au fost desfăşurate de G. 
Allport, L. Postman, G. Amado, J-N. Kapferer ş.a. (v. 44b; 152; 312). 

Astfel, în accepţia lui Allport, şi Postman, zvonul este un enunț legat de 
evenimentele la zi, destinat a fi crezut, ce se raportează la actualitate, colportat 
din om în om, în lipsa unor informaţii concrete care să-i ateste exactitatea. 
Încercând să explice exagerările şi deformările caracteristice zvonurilor, aceștia 
au identificat trei legi care acţionează în procesul de transmitere a mesajelor: 

a). Legea nivelării relevă procesul de reducție, comprimare şi sărăcire 
progresivă a conţinutului unui zvon, în așa fel încât după 5-6 secvenţe de 
retransmitere se pierde până la 70 % din conținutul informaţional inițial al 
mesajului. Prin urmare, conţinutul devine mai schematic, mai scurt şi mai uşor 
de înţeles, de relatat şi de transmis mai departe. 

b). Legea accentuării evidenţiază tendința sublinierii detaliilor în procesul 
transmiterii mesajului, percepţia şi reproducerea fiind selectivă şi deformatoare. 

c). Legea asimilării scoate în evidenţă tendința de a prelua prejudecățile, 
mentalităţile, interesele, sentimentele şi stereotipurile verbale ale celor care 
relatează la conţinutul mesajului pe care îl transmit Cu alte cuvinte, structura 
zvonului dezvăluie caracteristicile psihosociale şi structurile cognitive, afective 
şi motivaţionale a celor implicaţi în procesul difuzării mesajelor, pe care /e 
deformează într-un sens revelatoriu. Sau, parafrazându-l pe J-N. Kopferer, 
fiecare zvon îşi are publicul său, pe care îl şi reprezintă prin conţinut şi formă. 


Formarea opiniei publice este nemijlocit legată de diferitele forme de 
comunicare, dintre care comunicarea de masă deţine un rol preponderent. 

10.4.3 Comunicarea de masă ca fenomen psihosocial. 


Din cele expuse anterior rezultă că opinia publică constituie una dintre 
dimensiunile esenţiale ale vieţii sociale, în măsura în care prin conținutul şi 
forma sa de manifestare dă expresie interacțiunii dintre individual şi social, 
dintre persoane, grupuri, organizaţii şi instituţii sociale, precum și dintre valori, 
norme şi acțiunile sociale . Opiniile polarizează energiile comunității, activează 
sistemele atitudinale şi prefigurează acţiunile, devenind astfel atât un instrument 
esențial al controlului social, cât şi suport pentru diferitele categorii de 
activități sociale: politice, economice, educaţionale, juridice sau de apărare. 

Analiza procesului psihosocial de formare a opiniei publice evidenţiază rolul 
determinat a trei factori, aflați într-o strânsă interdependență: informarea, 
implicarea şi comunicarea socială. Prin informare se asigură suportul 
cognitiv-rațional necesar structurării opiniilor individuale şi publice; implicarea 
reprezintă procesul activării structurilor. atitudinale şi motivaţionale; iar 
comunicarea reprezintă atât condiția  disipării informaţiei în plan 
intracomunitar, cât şi elementul central al mecanismului psihosocial prin care se 
structurează opinia publică expresie a atitudinilor, sentimentelor, gândurilor şi 
motivaţiilor emergente ale colectivități. Într-un sens mai larg, comunicarea 
reprezintă infrastructura tuturor raporturilor sociale şi - în consecinţă - chiar a 
întregii individuale, de grup şi sociale. 

Comunicarea ca fenomen psihosocial se poate analiza la mai multe niveluri: 
comunicare interpersonală, intragrupală, intergrupală, organizațională şi de 
masă, fiecare dintre aceste forme având unele caracteristici specifice, după cum 
s-a arătat într-un capitol anterior (v. cap. 5). Însă, rolul determinat în formarea 
opiniilor îl are comunicarea de masă, ale cărei forme, funcţii şi efecte vor fi 
prezentate în continuare, având un specific cu totul aparte. 

Prin comunicarea de masă se înţelege o activitate socială dirijată, prin care 
informaţiile şi interpretările complementare acestora sunt distribuite selectiv în 
cadrul unei colectivităţi, folosind o serie de mijloace specifice, vizuale şi 
auditive. Totalitatea acestor mijloace constituie ceea ce se numeşte în mod 
curent „mass-media”: radioul, televiziunea, presa scrisă, afişele, „fluturaşii”. 


Comunicarea de masă poate fi: formală, organizată şi controlată de 
instituţiile oficiale, sau informală; continuă sau discontinuă; distribuită uniform 
sau diferențiat pe anumite zone geografice sau demografice. Din punct de 
vedere al mijlocului tehnic folosit pentru distribuirea mesajelor, poate fi: 
auditivă (radioul sau sistemele de sonorizare) sau vizuală (televiziune, presa 
scrisă, afişele etc.). De cele mai multe ori, sunt combinate mai multe procedee 
de realizare a comunicării în masă, rezultând astfel un impact mult mai puternic 
asupra opiniei publice. Este de reținut că aproximativ 85 % din informaţia cu 
impact subiectiv este recepţionată pe cale vizuală, ceea ce explică în mare parte 
considerabila influență a televiziunii asupra opiniei publice. 

Spre deosebire de comunicarea interpersonală, comunicarea de masă are un 
caracter unilateral, este dirijată spre un număr mare de receptori potenţiali, iar 
efectele mesajului transmis pot fi constatate numai indirect, evaluând opinia 
publică şi modificările atitudinale aferente (prin sondaje), sau observând 

modificările statistice ale comportamentului individual, de grup sau 
organizațional. Având în vedere diversitatea instituțiilor sociale interesate în 
folosirea mijloacelor de comunicare în masă, este util a se distinge între „sursa 
de informaţii”, „centrul de influenţă şi control”, „centrul de elaborare strategică 
a activităţii de comunicare în masă” , „emițătorul propriu-zis de mesaje” și 
„ţinta” avută în vedere de centrul de influență și cel de elaborare strategică. In 
consecință, modelul comunicării de masă capătă următoarea formă generală: 
Schema 10.3. 

Informaţii primare Mesaj * Mesaj** 

Transmiterea 


ală. 


Receptare şi 


s Centrul de influență | : mesajului interpretare 

E codificarea informaţiei. p 

= Canal mass-media 

€ Emițător T R2 


Perturbații 


a Şi ac 

Feed-back 


Viaţ 


Modificări de opinie, atitudinale şi 
comportamentale 


En... ASȚiuni sociale... 

Acest model poate fundamenta o primă paradigmă de abordare teoretică şi 
experimentală a procesului de comunicare în masă, precum şi a fenomenelor 
psihosociale adiacente. Fiecare dintre elementele indicate mai sus trebuie să 
constituie o direcţie de cercetare, dar şi un loc unde se poate acționa 
programatic asupra comunicării, în sensul determinării anumitor efecte la 
nivelul atitudinilor şi opiniilor publice formate sub influenţa acesteia. Astfel, 
trebuie să se studieze şi operaționalizeze următorii indicatori: 

a) Sursa de informaţii obiective: natura informaţiilor, cantitatea, fluenţa, 
adecvarea la realitate, modalităţile de obţinere a informaţiilor, existența filtrelor 
sau a altor factori perturbatori ş.a. 

b) Caracteristicile psihosociale ale emiţătorului — deci ale centrului mass- 
media: modul cum se selectează, prelucrează, ponderează şi se codifică 
informaţia sub formă de mesaj. 

c) Parametrii mesajului care urmează a fi transmis pe un anumit canal mass- 
media: forma, conţinutul, redundanţa, adecvarea în raport cu informaţia pe baza 
căreia a fost elaborat, elemente suplimentare de influențare a receptorului etc. 

d) Existenţa unor factori de influență care se interpune între sursa de 
informaţii şi emițătorul de mesaje, care să determine prelucrarea interesată şi 
tendenţioasă a informaţiilor, în conformitate cu interese de care instanța de 
prelucrare şi transmitere a informaţiei să nu fie conştientă. 

e) Caracteristicile tehnice ale canalului de transmitere a mesajului primar: 
natura canalului, volumul informaţional maxim, viteza de transmitere, existența 
şi acţiunea factorilor perturbatori, rezistenţa la perturbații ş.a. 

f) Parametrii mesajului ajuns la receptor, în urma parcurgerii canalului de 
transmitere: gradul de corespondență cu mesajul transmis, trunchierea sau 
apariția unor elemente suplimentare datorită perturbaţiilor. 

g) Conţinutul informaţional rezultat în urma decodificării mesajului de către 
receptor: informaţia obiectivă efectiv recepționată, informaţia „de influențare 
adăugată de emițător, gradul de acceptare a interpretărilor date de acesta 
conținutului informaţional obiectiv etc. 

h) Influența determinată de mesaj asupra persoanelor, grupurilor şi 
comunităților cărora i se adresează: influenţe asupra concepțiilor, credințelor, 
atitudinilor, motivaţiilor, sentimentelor şi - la un nivel sintetic - influența asupra 
opiniei publice formate sub influența sistematică a mass-media. 

i) Efectele acțiunilor şi comportamentelor astfel rezultate asupra mediului 
natural şi social: tipul de acțiuni şi comportamente generate de influența mass- 
media, intensitatea, amploarea şi durata acestora, obiectivele vizate de aceste 
acțiuni, rezultatele obținute şi efectele secundare derivate. 

j) Modul de receptare de către emiţător a efectelor determinate de acțiunea sa 
asupra populației vizate și a altor populații colaterale: parametrii feed-back-ului 
realizat la nivelul emițătorului de mesaje, precum şi corecţiile efectuate de 
acesta în urma informațiilor primite şi interpretate. 


Însă, trebuie subliniat faptul că perspectiva predominant analitică promovată 
de acest model trebuie completată cu o abordare complementară de tip sintetic- 
integrator, prin care să se redea caracterul unitar al fenomenologiei specifice 
comunicării de masă. 


Alte modele teoretice completează paradigma clasică prezentată mai sus, 
punând accentul pe una sau alta dintre dimensiunile psihoindividuale, 
psihosociale, organizaționale, sociale sau culturale implicate în procesul 
comunicării de masă. În continuare, prezentăm câteva dintre cele mai cunoscute 
paradigme din această categorie (59, 216). 

Paradigma psihosocială a comunicării de masă, elaborată de P.F. Lazarsfeld 
şi E. Katz, evidențiază rolul grupurilor în difuzarea informaţiei şi modificarea 
sistemelor atitudinale şi de opinie. Principalele teze ale acestei teorii sunt 
următoarele: a) elementul fundamental care mediază acţiunea informaţiei 
vehiculată prin mass-media asupra indivizilor îl constituie grupurile primare şi 
secundare cărora aceştia le aparțin; structurile, procesele şi fenomenele 
psihosociale de grup au rolul unor veritabili operatori care transformă mesajele 
în convingeri, atitudini şi opinii individuale şi colective. b) comunicarea 
interpersonală fundamentează raporturile personale şi cele sociale, constituind 
totodată şi baza implicită a comunicării de masă. c) mass-media influențează 
publicul (colectivitățile) prin intermediul comunicării interpersonale, în care 
rolul determinant îl deţin liderii de opinie, care selectează, filtrează, interpretează 
şi direcționează mesajele transmise de aceasta. Liderii de opinie sunt persoane 
centrale în cadrul grupurilor primare şi secundare susceptibile de a exercita o 
influență semnificativă asupra membrilor grupurilor cărora le aparţin, sau asupra 
unei părţi a publicului cu care sunt în contact direct sau indirect prin intermediul 
mass-media. Cu alte cuvinte, sunt centre de influență informală constituite 
spontan, în virtutea prestigiului şi competenţei. 

Paradigma socioculturală, elaborată de A. Moles în cadrul unei teorii mai 
cuprinzătoare privind  sociodinamica culturii, utilizează conceptele şi 
instrumentele specifice informaticii şi ciberneticii. În cadrul acestei concepții, 
întreaga cultură se configurează ca un ansamblu de canale mass-media, prin 
care valorile şi normele culturale se sistematizează şi se activează selectiv, 


=" 

rezultând o unitate totalizantă, un câmp sociodinamic în care evoluează indivizii 
ca sisteme deschise în raport cu elementele culturale. Comportamentele 
individuale şi cele de grup sunt determinate de ereditatea individuală, de „tabloul 
sociocultural” în care evoluează şi de dinamica aşa numitelor „cicluri 
socioculturale” (v. 220). Tezele principale ale acestei concepții pot fi 
sistematizate astfel: 

a) câmpul cultural se configurează ca un ansamblu de canale mass-media; 

b) mass-media transmite seturi şi fluxuri de mesaje neierarhizate, rezultând astfel 
un conținut cultural relativ amorf; 

c) fiecare individ sau grup extrage din acest câmp, prin încercare şi eroare, acele 
conţinuturi care vor forma o cultură particulară specifică, în consonanţă cu 
elementele ereditare, educaţionale, cognitive şi motivaţionale; 

d) sistemul cultural funcționează printr-o succesiune de „cicluri sociodinamice” 
care leagă într-o buclă închisă creatorii şi consumatorii de elemente culturale 
(micromediul creator şi macromediul consumator); P 

e) în cadrul fiecărui ciclu, creatorul selectează şi combină elementele culturii 
într-un „mozaic original”, transmis macromediului consumator prin mass-media 
care, la rândul său, selectează anumite elemente consonante cu particularitățile 
sale psihosociale, educaţionale, politice sau profesionale; 

f) prin dinamica socioculturală se asigură dezvoltarea, înlocuirea şi structurarea 
ideilor şi valorilor specifice diferitelor domenii ale vieţii culturale. Sintetizând 
această concepție, ciclurile culturale pot căpăta următoarea reprezentare grafică: 


Structurarea mediului 
spiritual-creator 


Micromediu 
(creator de cultură) 


Promovarea 
creaţiilor şi 
valorilor. 


Selecţie Condiţionare 
socială 


Macromediu Cultură de masă 


(consumator de cultură) 


Difuzare 


Schema 10.4. 


Modelul lui Moles propune, pe lângă o abordare globală - de inspiraţie 
sociodinamică a comunicării de masă, şi o metodologie de analiză lingvistico- 
semantică a conţinutului mesajelor, prin intermediul analizei de conţinut. 

Pe direcții complementare de analiză se situează numeroase alte modele, 
dintre care amintim: 

a) Modelul structural lingvistic al lui C. Levi-Strauss, în care accentul se pune 
pe descrierea intrinsecă a mesajului, prin raportarea conţinutului la structurile 
semantice parentale, cu semnificaţii universale; analiza conţinutului semantic al 
limbajului poate evidenția şi influențele latente sau subliminale ale acestuia, cu 
rezultate spectaculoase mai ale în zona propagandei politice şi publicității. 

b) Modelul funcționalist, în care accentul se pune pe rolul diferitelor componente 
ale sistemului comunicaţional în determinarea unor efecte specifice; se au în 
vedere modalităţile de relaţionale ale sistemului comunicaţional, ponderea şi 
funcţiile fiecărui element în realizarea efectului scontat. 

c) modelul sistemic prin care se oferă o perspectivă integratoare asupra agenților 
implicaţi în actul comunicării, a raporturilor dintre aceştia şi mediul tehnic, 
social şi natural al comunicării etc. (v. 83; 230; 291 ş.a.). 

Funcțiile psihosociale ale mass-media. În literatura de specialitate sunt 
relevate numeroasele funcţii îndeplinite de comunicarea de masă din 
perspectivă psihoindividuală, psihosocială şi socioculturală (v. 32; 36; 80; 184; 
234; 291 şia.). Sintetizând, putem considera că mass-media îndeplineşte 
următoarele funcţii principale: 

a) funcția de informare, constând în transmiterea sistematică de informaţii 
către indivizi, grupuri și organizaţii, pe baza cărora se fundamentează atitudinile 
şi activităţile sociale ale acestora; 

b) funcția de socializare, prin care se realizează difuzarea şi asimilarea 
valorilor, normelor şi modelelor culturale care constituie baza integrării sociale 
a membrilor în cadrul comunităţii; 

c) funcția instructiv-educativă, prin care se facilitează formarea intelectuală 
şi profesională, precum şi perfecționarea morală a membrilor societății; 

d) funcția de facilitare interpersonală şi socială, prin care sunt stimulate, 
modelate şi direcționate axiologic şi praxiologic raporturile interpersonale, 
intergrupale şi organizaționale; 

e) funcția de mobilizare socială, constând în polarizarea energiilor şi 
acțiunilor sociale în raport cu anumite obiective de interes general; 

f) fiumcţia de control social, prin care se asigură atât feed-back-urile necesare 
intervențiilor şi corecţiilor necesare adecvării comportamentale la dinamica 
situaţiilor sociale, cât şi acţiunile de presiune publică asupra factorilor de 
decizie de la diferitele niveluri ale societăţii; 

g) funcţia de formare şi direcționare a opiniei publice, realizată printr-un 
sistem de influențe şi acţiuni specifice: promovare, publicitate, propagandă, 
persuasiune, manipulare, sensibilizare etc; 

h) funcția culturală, prin care sunt transmise, consolidate şi promovate 
valorile şi creaţiile spirituale ale comunităţii; 

i) funcția politică, constând în cristalizarea, consolidarea şi activarea 
orientărilor ideologice care fundamentează acțiunile grupurilor şi partidelor 
politice în ceea ce priveşte obiectivele şi strategiile e dezvoltării sociale; 

j) funcția economică, prin care se realizează educaţia economică a populaţiei 
şi orientarea conduitelor acesteia în ceea ce priveşte producţia, consumului şi 
gestionării eficiente a bunurilor materiale şi financiare de care dispune; 

k) fimncția de divertisment şi recreere, cu un rol important în reducerea 
stresului social şi în organizarea şi ocuparea plăcută a timpului liber. 


Din analiza acestor multiple şi complexe funcţii, se înțelege motivul pentru 
care, îri societățile democratice, mass-media este considerată a patra putere în 
stat, alături de puterea legislativă, executivă şi judecătorească. Este exact același 
motiv pentru care în societățile cu regim autoritar sau dictatorial mass-media 
este considerată un pericol pentru puterea arbitrar constituită, ceea ce va 
conduce la acţiuni sistematice şi brutale de control sau chiar eliminarea acesteia 
din viața socială. Datorită fenomenului real şi din ce în ce mai accentuat de 
dependență de mass-media, efectul acestei instituţii sociale poate fi 
considerabil, mai ales în urma dezvoltării spectaculoase a televiziunii şi 
comunicării informatizate. În consecință, bătăliile politice se dau în primul rând 
pe câmpul acaparării mijloacelor de comunicare în masă. 

10.4.4. Comunicarea de masă şi opinia publică. 
După cum s-a arătat mai sus, una dintre funcţiile principale ale mass-media 
constă în formarea, modelarea şi direcționarea opiniei publice în raport cu un 
sistem de valori, norme şi principii considerate dezirabile. Cum opinia publică 
constituie o considerabilă forță politică şi socială, fiind totodată unul dintre 
principalele instrumente de control social, posibilitatea de a forma şi direcționa 
această forță prin intermediul mass-media ridică numeroase probleme de ordin 
politic, cultural, economic, etic şi chiar juridic. 

Într-adevăr, formarea, structurarea şi direcționarea opiniei publice poate 
avea loc în două moduri principale: a) spontan, sub incidența unor factori 
semnificativi, însă nesistematizaţi, care acționează aleatoriu în cadrul unor 
situaţii sociale curente, fără intervenţia conştientă a unor centre de influență; b) 
controlat, în urma acţiunii conştient dirijate a unor factori ai structurii sociale: 
persoane, grupuri, organizaţii sau instituţii interesate în a determina formarea 
unui anumit curent de opinie. 

În acest ultim caz, al acţiunilor sistematice de orientare a opiniei publice, 
pot fi ridicate o serie de întrebări, esenţiale pentru înțelegerea fenomenului: 

1) care sunt instituţiile, sau cine sunt cei care formează centrul de influență 
asupra mass-media, şi care sunt obiectivele lor reale; 

2) în ce măsură aceste obiective sunt cunoscute, acceptate şi considerate 
adecvate de majoritatea membrilor comunității; 

3) care sunt sistemele de valori şi norme pe care îşi fundamentează 
activitatea şi în raport de care stabilesc criteriile de selecţie şi structurare a 
conținuturilor mesajelor; 

4) care sunt instrumentele de control social asupra mass-media, astfel încât 
să nu apară deturnări şi excese care să afecteze interesele fundamentale ale 
comunităţii, în favoarea unor centre de putere oculte etc. 

Pentru a răspunde la aceste întrebări este necesar să dezvoltăm anumite 
consideraţii teoretice asupra efectelor psihosociale ale comunicării de masă, 
precum şi asupra principalelor sale obiective. 

Efectele comunicării de masă. Mai ales atunci când are un caracter 
sistematic şi dirijat, mass-media produce o serie de efecte în plan 
psihoindividual , psihosocial şi sociocultural. Acestea pot fi diferențiate după 
mai multe criterii — şi anume: 

(a) după intensitate, acestea pot fi puternice, medii sau slabe; 

(b) după zone de manifestare, pot fi de natură politică, economică, 
educațională, juridică, morală sau culturală; 

(c) după persistenţă, pot fi de scurtă, medie sau lungă durată; 

(d) după modul cum îşi exercită influenţa, efectele pot fi cu acțiune directă, 
indirectă sau mixtă; 

(e) în funcţie de entitatea socială asupra căreia se manifestă, efectele pot 
viza persoanele luate izolat, grupurile, organizaţiile sau instituțiile 
sociale, fiecare dintre acestea putând fi diferenţiate după anumite criterii 
politice, profesionale, etnice, religioase sau culturale. 

Strategiile de elaborare a mesajelor se realizează ținând cont de fiecare dintre 
aceste criterii, precum şi de natura obiectivului urmărit. 

Pornind de la aceste criterii de analiză a efectelor comunicării de masă, au fost 
elaborate numeroase teorii asupra rolului, funcţiilor şi mecanismelor psihosociale 
prin care acesta acționează (v. 77; 83 131; 139). Astfel: 

A. În perimetrul paradigmei „efectelor puternice” ale mass-media remarcăm 
următoarele modele teoretice semnificative: 

1. Teoria hegemoniei mass-media. Având la bază concepţiile de sorginte 
marxistă asupra structurii duale a societății (clase dominante și clase dominate), 
teoria afirmă capacitatea mass-media de a se constitui ca un instrument eficient 
de dominare şi control social, utilizând mijloace persuasive de tip cultural- 
simbolic. Clasele aflate la putere domină societatea nu prin forță, ci prin 
utilizarea sistemelor educaţionale şi de informare în masă în scopul impunerii 
unui sistem de valori, norme, ideologii sau modele comportamentale care le sunt 
convenabile, şi care le asigură hegemonia asupra anumitor categorii sociale. 
2. Teoria dependenţei de mass-media. Ca o variată a concepției de mai sus, se 
afirmă teza conform căreia oamenii devin progresiv dependenți de comunicarea 
în masă, care le oferă informaţii, comentarii, interpretări, divertismente şi soluţii 
pentru problemele de viaţă - fără a solicita un efort deosebit din partea celor care 
beneficiază de aceste servicii. Se creează astfel o puternică dependență 
psihologică de mass-media, care se amplifică în momente de criză, tulburări 
sociale sau catastrofe naturale. 
3. Teoria „glonțului magic”. Pornind de la analiza marilor campanii 
propagandistice care au avut ca efect generarea unor mişcări de masă cu baze 
psihologice profund iraționale, se avansează ideea condiționării mulțimilor prin 
cunoscutul mecanism pavlovian stimul-reacție. Stimulul („glonțul magic”) se 
prezintă sub forma unui puternic şoc psihic care se adresează celor mai profunde 
zone emoţionale şi instinctuale, ceea ce permite dizolvarea totală a indivizilor în 
mulțime, devenind astfel adevăraţi „sclavi psihici”. La rândul său, mulţimea este 
manipulată prin intermediul unor simboluri în raport de care au fost elaborate 
schemele de reflexe condiţionate (svastica, secera și ciocanul — de exemplu). 
Mass-media poate acționa în acest caz ca adevăraţi „modelatori magici” ai 
ilităţii opiniei publice, având astfel posibilitatea de a declanşa 
comportamente sociale programate. 
La baza tuturor acestor teorii se află teza conform căreia mass-media are efecte 
puternice şi durabile, care pot viza cele mai profunde zone ale psihismului 
individual şi ale organismului social. 

B. O a doua paradigmă se bazează pe teza unor „efecte slabe”, difuze şi 

limitate ale comunicării de masă, care nu are capacitatea de a controla autocratic 
şi necondiţionat atitudinile şi opiniile individuale şi de grup. Efectele sunt 
diferenţiate în raport cu anumite categorii sociale, care la rândul lor reacționează 
selectiv la mesajele pe care le primesc, putându-le chiar influența. În perimetrul 
acestei paradigme au fost dezvoltate de asemenea mai multe teorii. 
1. Teoria medierii în comunicarea de masă. În cadrul acestei concepții se pleacă 
de la constatarea că mass-media nu îşi exercită direct influența asupra „țintelor”, 
ci prin intermediul unor semnificativi factori de mediere: persoane devenite lideri 
de opinie; grupuri de apartenenţă, de referință sau de presiune; organizațiile 
educaţionale, politice sau culturale; instituţiile de bază ale societăţii (Familia, 
Biserica, Armata ş.a.). Fără să exercite un efect imediat , uniform şi puternic 
asupra atitudinilor şi opiniilor publice, mass-media contribuie — în această 
viziune - mai degrabă la consolidarea şi structurarea unor opinii preexistente, 
formate într-un alt context existenţial. De aceea, este important a se identifica și 
evalua fondul atitudinal preexistent şi vectorii motivaţionali ai țintei. 

2. Teoria cultivării. Aici se evidenţiază efectul formator al mass-media asupra 
stilului de gândire, mentalităților şi fondului informaţional al diferitelor categorii 
de public, însă acest efect se manifestă limitat și diferențiat de la un grup social 
la altul, în funcţie de factorii care îi sunt exteriori : nivel de instrucție, profesiune, 
nivel de culturalizare etc. 
3. Teoria influenţei indirecte. Teza principală a acestei concepții constă în 
afirmarea prevalenţei influențelor indirecte, subtile şi pe termen lung ale mass- 
media asupra culturii umane şi organizării vieţii sociale. Dacă celelalte teorii 
prezentate oferă o perspectivă pe termen scurt asupra dinamicii sociale — având 
ca element comun teza influenţei selective şi directe asupra opiniilor, credințelor 
şi atitudinilor membrilor unei colectivități, teoria influenţei indirecte oferă o 
perspectivă pe termen lung, în care cultura ca sistem stabilizat de valori devine 
ţinta principală a comunicării de masă. Mass-media este nemijlocit implicată în 
învăţarea, integrarea şi modelarea culturală a persoanelor şi grupurilor sociale. 


Principalele obiective şi forme ale comunicării de masă. Dacă obiectivul 
strategic al oricărei activități sistematice de comunicare în masă este formarea, 
modelarea şi direcționarea opiniei publice, acest deziderat de fond se atinge 
printr-o serie de acțiuni având obiective particulare specifice: informarea, 
sensibilizarea şi antrenarea socială, modelarea cultural; iar ca principale forme 
prin intermediul cărora se vizează atingerea acestor obiective, vom avea: 
difuzarea obiectivă, publicitatea şi propaganda. 

Informarea îşi propune să ofere publicului o serie cât mai bogată de date 
obiective de natură ştiinţifică, tehnică sau socială care să contribuie la 
cunoaşterea respectivului domeniu, la instruirea generală şi profesională a 
diferitelor categorii sociale, sau la asigurarea unei baze informaţionale pentru 
alte obiective avute în vedere de factorii de influență din mass-media. În acest 
caz informarea ar trebui să fie cât mai completă, sistematică şi fără criterii de 
selecţie decât cele strict epistemologice sau derivate din caracteristicile tehnice 
ale actului comunicării. Aceste deziderate răspund funcţiei educativ-instructive 
a comunicării de masă, având un caracter complementar aceleia specifice 
instituţiilor formale de educaţie (aparținând sistemului de învățământ). Calitatea 
informării este dată de câteva caracteristici principale: obiectivitatea 
informaţiilor transmise; relevanța informaţiei în raport cu aspectele esenţiale ale 
problematicii; fidelitatea mesajului în raport cu informaţia existentă; 
completitudinea informaţiei în raport cu fondul informațional disponibil; 
promptitudinea transmiterii informaţiei 

Sensibilizarea şi antrenarea socială corespunde unor acțiuni specifice de 
influențare şi direcţionare a opiniei publice spre anumite aspecte sau zone ale 
vieţii sociale, considerate de interes general şi prioritar la un moment dat. 
Presupune însă pe lângă o informare (de regulă foarte selectivă) asupra 
respectivului domeniu, şi comentarii şi interpretări care să corespundă unor 
seturi de opțiuni, atitudini şi acțiuni conforme cu sistemul acreditat de valori şi 
norme sociale. Un asemenea obiectiv al comunicării de masă trebuie să se 
bazeze pe o conştiinţă lucidă şi imparțială asupra ceea ce reprezintă normele de 
adevăr, dreptate şi justiţie socială, fără interferenţe cu imperative conjuncturale 
de ordin politic, ideologic, economic, etnic sau religios. Indicatorii principali ai 
acțiunii de sensibilizare se referă la eficiența demersului şi persistenţa efectului. 

Deşi pentru anumite categorii particulare de obiective aceste deziderate sunt 
relativ uşor de realizat, pentru o altă categorie este extrem de dificil, datorită 
interferenţei factorilor amintiţi, în special a celor de ordin ideologic şi politic. 
Două exemple vor fi edificatoare din acest punct de vedere: primul se referă la 
campania anti-sida, cel de al doilea la aşa-numita restituirea integrală a bunurilor 
confiscate în perioada comunistă. 

a) În primul caz, sensibilizarea şi antrenarea publicului pe direcția unor măsuri 
active de protecţie împotriva „maladiei metafizice” numită SIDA, are 
comandamente de ordin obiectiv şi se bazează pe un set precis de informații care 
este oferit ca atare publicului. Selecţiile, comentariile şi interpretările au un 
caracter strict științific, sau sunt prelucrări care să permită o înțelegere mai 
uşoară a problematicii de către toți membrii comunității. Atitudinile, opiniile şi 
acțiunile determinate prin mass-media corespund în mod obiectiv intereselor 
generale ale societăţii, interferenţele de ordin ideologic, politic, etnic sau religios 
fiind minime sau chiar inexistente. 

b) În al doilea caz, deşi se pleacă de la un principiu moral incontestabil, acela 
al reparațiilor materiale şi morale pentru cei afectaţi de naţionalizarea comunistă, 
campania de informare şi sensibilizare a populaţiei a fost practic inexistentă, 
datorită interferenţei factorilor politici și a celor legaţi de grupuri de interese 
economice, de multe ori ilicite. Nu au fost prezentate informaţii asupra modului 
de rezolvare a acestei probleme în celelalte foste ţări socialiste, nu au fost 
prezentate diferitele puncte de vedere asupra acestei probleme, după cum au 
lipsit cu desăvârşire informaţii asupra efectelor sociale ale acțiunii de restituire 
integrală a bunurilor, care în multe situaţii a generat mai multe nedreptăți decât 
cele c căror reparare s-a dori. Acelaşi lucru s-a întâmplat cu acțiunea de 
privatizare, marcată şi aceasta de grave imixtiuni a factorilor politici, fără să se 
țină cont de consecinţele economice ale acesteia. Cu consecințe grave, care se 
pot constata şi în prezent. Sensibilizarea şi antrenarea opiniei publice în direcția 
dorită s-a făcut prin selectarea drastică a informațiilor obiective de fond, prin 
substituirea acestora cu comentarii interesate, interpretări şi îndemnuri, fără a se 
lăsa nici o şansă publicului larg de a avea o imagine cât de vagă asupra a ceea ce 
înseamnă costurile şi câștigurile reale ale acestor opțiuni, durata procesului, 
categoriile favorizate sau defavorizate în urma atingerii obiectivelor ş.a.m.d. 
Interferenţele ideologicului, politicului şi economicului sunt deseori foarte 
puternice, alterând drastic atât conţinutul cât şi moralitatea respectivelor 
campanii din mass-media. De remarcat că în alte țări acest lucru nu s-a întâmplat; 
populaţia unor state din Europa Occidentală este riguros informată asupra tuturor 
aspectelor legate de acţiunile guvernelor, cum a fost problema integrării în UE — 
de exemplu, iar acţiunile mass-media au avut cel mult un caracter persuasiv sau 
de sensibilizare a publicului pentru o anumită opţiune, având însă tabloul exact al 
costurilor sociale pe care le implică alegerea lor. 

Desigur, și eficiența celor două tipuri de strategii va fi diferită: în al doilea caz, 
care presupune şi abandonarea deontologiei profesionale, este vorba de o simplă 
manipulare a opiniei publice, care poate avea efecte negative pe termen mediu şi 
lung, deşi pe termen scurt se poate dovedi eficientă; în primul caz este vorba de 
o acţiune responsabilă a mass-media, cu respect față de publicul căreia i se 
adresează, iar efectele sunt benefice în toate planurile, acţiunile induse pe această 
cale fiind perfect concordante cu ceea ce reprezintă interesul major al comunităţii 
respective la un moment dat. Pentru combaterea efectelor ale unor campanii de 
manipulare prin mass-media, sunt necesare acţiuni complementare de informare 
a opiniei publice, şi dezvoltarea mecanismelor de rezistenţă la manipulare. 

Modelarea culturală constă dintr-o activitate sistematică de inducere şi 
asimilare la nivelul publicului a unui sistem de valori spirituale considerate 
universale sau naţionale. Modelarea spirituală a publicului constituie o 
componentă esenţială a dezvoltării sociale, trebuind să fie desprinsă de orice 
conotaţii de ordin ideologic, politic, religios sau economic. O asemenea 
activitate presupune o selecţie şi promovare a creaţiilor spirituale din toate 
domeniile pe criterii consacrate istoric. În literatură, sculptură, pictură, 
cinematografie, coregrafie, dramaturgie, muzică, ca şi în alte domenii ale vieții 
spirituale există creaţii care întrunesc un consens asupra valorii lor, şi care 
trebuie oferite drept referenţial estetic sau moral pentru publicul larg. Acest 
lucru nu exclude şi promovarea altor tipuri de creaţii, totul depinzând de accent 
şi pondere. Cu alte cuvinte, trebuie să existe o delimitare clară şi o opțiune 
categorică între creaţia spirituală autentică şi kitsch. 

Numeroşi cercetători atrag atenţia asupra fenomenului degradării spirituale a 
unei comunități în urma unui „bombardament” sistematic şi de lungă durată cu 
producţii subculturale, având ca temă centrală violența, sexul, pornografia ş.a. În 
unele țări occidentale s-au luat măsuri legale pentru limitarea acestui fenomen 
care , pe termen lung, poate afecta însăşi ființa spirituală a unui popor. In SUA, 
unele cercetări relevă o corelaţie de cca. 0,65 între creşterea ponderii emisiunilor 
care au ca temă violența, pe de o parte, şi creşterea numărului actelor de 
agresiune în şcoli şi pe stradă, pe de altă parte. Creşterea numărului persoanelor 
dependente de droguri, scăderea nivelului de cultură generală, dezvoltarea unei 
culturi de kitsch ş.a. sunt în mare măsură rezultatul indirect al aceleiaşi influențe 
perverse a unei comunicări de masă care-şi ignoră una dintre atribuţiile sale 
fundamentale. În toate aceste cazuri, se pare că unele considerente de ordin 
economic, legate de publicitate și audienţă au prioritate absolută în raport cu 
normele morale de conviețuire socială. 

Cu atât mai mult trebuie să ne atragă atenţia unele campanii susținute de 
distrugere sistematică a acelor valori care asigură coeziunea spirituală a unei 
comunități; valori de ordin istoric, artistic, religios sau ţinând de tradiţiile 
culturale. Aşa numitele „campanii de demitizare” a unor mari personalități 
istorice sau culturale, constituite ca referenţiale spirituale ale unor popoare nu pot 
avea decât un efect devastator pe termen lung, putând foarte bine să facă parte 
dintr-o strategie ocultă care scapă chiar celor implicați ca simplii pioni în aceste 
campanii foarte bine dirijate de unele forțe oculte. 


Publicitatea. Are ca obiectiv principal promovarea produselor care pot fi 
comercializate, creând opţiuni şi preferințe în rândul publicului pentru 
achiziționarea respectivului produs. Publicitatea are ca element central rec/ama, 
care este un mijloc de atragere şi persuasiune a publicului în a-l determina să 
opteze pentru un anumit produs, ale cărui calităţi sunt scoase în evidență (v.219). 

Psihologia publicităţii şi reclamei se bazează pe o bună cunoaștere și 
utilizare în respectiva activitate a următoarelor categorii de factori: 

a) caracteristicile fizice şi funcţionale ale obiectului căruia i se face reclamă 
(calitățile materialului din care este confecționat, utilitatea potenţială, modul de 
mânuire, calităţile ergonomice, posibilele defecţiuni care pot interveni etc.); 

b) caracteristicilor psihosociale ale categoriilor sociale cărora li se adresează 
mesajul publicitar (structura trebuinţelor specifice acestora, seturile atitudinale 

—— 
referitoare la respectiva categorie de obiecte sau servicii, posibilitățile materiale, 
nivelul mediu de instrucţie ş.a.); 

c) preferințele publicului şi registrul de trebuinţe care pot fi induse prin 
publicitate plecând de la trebuințele de bază , precum şi mecanismele 
psihologice implicate în acest proces (trebuinţe special create pentru obiectele 
sau serviciile oferite, pornind de la trebuinţele de bază); 

d) moda ca tendință generală în opţiunile publicului dintr-o anumită 
categorie socială (modă vestimentară şi de amenajare rezidenţială, preferinţele 
muzicale, sportive, de divertisment ş.a.); 

e) tehnicile psihologice ce pot fi folosite pentru atragerea atenţiei, pentru 
fixarea în memorie a informaţiilor dorite şi pentru sensibilizarea afectivă, 
intelectuală și motivaţională a diferitelor categorii de public; 

f) modalitățile de a evalua efectele publicităţii asupra publicului potenţial 
(prin analiza dinamicii vânzărilor, sondaje de opinie şi observarea 
comportamentului clienţilor înainte şi după campania de reclamă). 


Reclama se realizează folosind stimuli vizuali şi auditivi, folosiţi în diferite 
moduri şi proporţii (afişe publicitare, fluturaşi, clipuri publicitare, grupuri 
vivante, emisiuni radio - tv., caravane mobile etc.). Din punct de vedere al 
proceselor psihologice implicate, reclamele pot avea următoarele categorii de 
suporturi: a) cognitive, implicând informaţii despre caracteristicile tehnice şi 
funcţionale ale produselor promovate; emoționale, atunci când reclama se 
bazează pe inducerea unor sentimente pozitive față de produs sau față de 
contextul în care acesta poate fi folosit; c) morivaționale, când se adresează unor 
nevoi latente sau active care stau la baza comportamentului uman, cum este 
nevoia de valorizare prin ceea ce posedăm — de exemplu; d) mixte, când 
combină mai multe dintre modalităţile de fundamentare prezentate mai sus, în 
vederea obținerii unei eficiențe maxime, în raport cu un anumit public-ţintă, 


Elementul publicitar trebuie să îndeplinească anumite calități psihologice care 
îi vor condiţiona nemijlocit eficienţa. Dintre acestea amintim: 


> Pregnanţa în raport cu elementele de fond: pentru a atrage și fixa 
atenţia, elementul publicitar trebuie să fie uşor perceptibil, chiar şocant, 
distingându-se clar de fondul în care este plasat. 

> Capacitatea de incitare afectivă, cognitivă şi motivaţională: se referă 
la potenţialul reclamei de a produce destindere, amuzament, curiozitate, 
interes, fixându-se puternic în memorie şi generând asociaţii neaşteptate. 

> Remanenţa, prin care se desemnează persistența mesajului publicitar 

în mintea subiectului-țintă. 

Susceptibilitatea de a produce saturație: în funcţie de caracterul 
inedit, interesant, monoton, amuzant, repetitiv, obositor sau stresant, toate 
elementele publicitare produc un anumit nivel de saturație, peste care 
eficiența lor scade foarte mult, putând produce chiar „efecte perverse”. 

Valorizarea implicită a publicului căruia i se adresează mesajul, prin 
inducerea sentimentului de respect faţă de potenţialii clienți şi evitarea 
oricărei agresivităţi, ofensări sau forțări de notă (de exemplu prin recurgerea 
la vulgarități sau invocând elemente care pot leza demnitatea sau respectul 
de sine al subiecților-ţintă). 

Fundamentarea logică şi argumentativă de care dispune oferta. 


Y 


v 


Rg 

Propaganda. Spre deosebire de publicitate, prin intermediul căreia se 
promovează produsele materiale şi serviciile, prin propagandă se promovează 
valorile şi ideile politice, religioase, economice sau de altă natură. Într-un sens 
mai riguros, prin propagandă se înţelege activitatea sistematică de transmitere, 
răspândire, şi impunere a unor idei, teze, doctrine, credințe sau modele 
socioculturale, formulate din perspectiva anumitor ideologii sau interese de 

clasă, grup, organizație sau instituţie socială (v. 77; 80; 300 ş.a.). 

Propaganda urmăreşte în mod explicit formarea la nivelul publicului-ţintă a 
unor atitudini, convingeri, concepţii sau comportamente convenabile centrului 
de influență care iniţiază şi coordonează această activitate. În consecință, 
propaganda nu poate avea niciodată un caracter neutral, prin ea vizându-se 
atingerea unor obiective care corespund intereselor unor persoane, grupuri sau 
organizații sociale. Aceste interese pot fi de natură politică, economică, 
religioasă, etnică, sportivă, culturală ş.a. 

Desfăşurată în sfera politicului, propaganda este cunoscută sub termenul de 
„comunicare politică”, punându-se astfel accentul pe faptul că interesul în jurul 
căruia se structurează orice acțiune propagandistică corespunde — principial - 
interesului general al societăţii, iar actul ca atare are mai degrabă un caracter 
persuasiv decât unul de manipulare. 

Din punct de vedere psihosocial, propaganda are câteva trăsături specifice, 
care o diferențiază de simpla comunicare sau acțiune persuasivă. Astfel: 

e Propaganda nu poate fi considerată o simplă formă de comunicare 
persuasivă, în măsura în care nu conţinutul de adevăr al mesajului contează, 
şi nici părerea subiectului-țintă asupra a ceea ce se transmite, ci interesul 
iniţiatorului de a determina efecte predeterminate care să corespundă 
concepțiilor şi intereselor sale. 

e Prin propagandă nu se transmit informaţii despre anumite fapte, ci 
interpretările cuiva asupra respectivelor fapte; iar aceste interpretări se fac 
din perspectiva unor scopuri care nu sunt făcute cunoscute în mod explicit 
şi subiectului-ţintă. 

ə În actul de propagandă relaţia dintre sursă şi ţintă este unilaterală, 
nepunându-se în nici un fel problema ca şi ţinta să poată influenţa opiniile 
sau atitudinile sursei de influenţă; aceasta din urmă este interesată numai de 
eficiența acțiunilor sale care au fost în raport cu obiectivul propus 
(inducerea unor opţiuni, idei, concepții, atitudini sau acţiuni conforme 
intereselor sale). 

e La limită, ca urmare a cumulării trăsăturilor mai sus menţionate, 
propaganda poate fi considerată ca o formă de manipulare a conştiințelor în 
interesul unor factori de putere sau de influenţă: partide politice, grupuri de 
interese sau organizaţii de diferite tipuri. 

Activitatea de propagandă poate fi clasificată după natura obiectivelor sale 
(politice, economice, religioase, etnice etc.), sau după durata estimată a atingerii 
acestora; propaganda strategică îşi propune obiective pe termen lung, iar cea 
tactică obiective pe termen scurt. În funcţie de caracterul obiectivelor se 
diferenţiază şi metodele utilizate, mai ales în ceea ce priveşte intensitatea, 
frecvența şi durata acțiunilor propagandistice. 

Cel mai frecvent întâlnite metode de propagandă pot fi grupate în câteva 
categorii principale: 

(a) Propaganda cu suport emoțional se caracterizează prin provocarea 
deliberată a unor trăiri şi adeziuni afective puternice la nivelul țintei care să 
favorizeze adoptarea conţinutului mesajului propagandistic. În principiu, o 
asemenea metodă presupune parcurgerea a două faze: 1) la început se prezintă 
într-un mod exagerat şi fără argumentaţia de rigoare consecinţele nefaste care ar 
rezulta dacă s-ar opta pentru o altă variantă decât cea propusă de propagandist; 
2) după care, tot fără nici o susținere logică, se arată efectele pozitive ale 
alegerii dorite de acesta. În locul argumentației logice se utilizează imagini, 
formule verbale, simboluri şi sloganuri cu o cât mai mare încărcătură 
emoțională, care să vizeze zonele profunde ale personalității celor vizați. 

(b) Propaganda cu suport faptic constă în structurarea unui mesaj bazat pe 
fapte cât mai concrete, saturate în amănunte semnificative pentru cei ale căror 
opțiuni sau convingeri se doresc modificate. Concretitudinea faptelor substituie 
raționamentul generalizant, dar şi reacţia pur emoțională; însă, datorită faptului 
că amănuntele sunt selectate după criterii convenabile sursei de influență, 
subiecților-țintă li se impune insidios o singură variantă opţională. Sub aspectul 
unei aparente libertăţi de alegere acordată subiecților, se ascunde de fapt o 
manipulare a faptelor, astfel încât aceştia sunt predeterminaţi în reacţiile lor. 

(c) Propaganda cu suport persuasiv presupune utilizarea abilă a regulilor 
retorice în organizarea discursului, corelativ cu recurgerea la unele tehnici 
psihologice de captare afectivă şi intelectuală a auditoriului. În acest caz, 
calitățile carismatice ale oratorului şi inteligența sa verbală sunt determinante 
pentru reuşita actului de influențare a opiniei publicului receptor. 

În situații concrete, în funcţie de caracteristicile psihosociale ale publicului, 
de natura obiectivelor propuse, precum şi de contextul social şi fizic în care se 
desfășoară activitatea de influențare, se utilizează combinaţii ale acestor metode 
generale, obținându-se astfel o eficiență propagandistică mult mai mare. 

Referindu-ne strict la comunicarea politică, respectiv la activităţile de 
propagandă care îi sunt subiacente, vom sublinia importanța considerabilă a 
acesteia în viața contemporană, în măsura în care decizia politică determină 
cursul istoriei unei naţiuni. Din perspectivă psihosocială discursul politic are 
câteva trăsături distincte, care sunt implicit şi caracteristici ale propagandei 
politice. După opinia lui J-M. Damenach, aceste trăsături sunt următoarele (77): 

Orchestrarea, care constă în repetarea sistematică şi sub forme variate a 
principalelor teme ale discursului politic, acestea devenind cu timpul familiare 
publicului şi -în consecință- oarecum „„naturale”. 

Simplificarea, care impune modelarea mesajelor în funcție de caracteristicile 
psihosociale ale grupurilor cărora li se adresează, modelare care presupune 
schematizări, selecţii, simplificări şi adecvări ale conţinuturilor; poate fi 
apreciată ca o tendință de „vulgarizare” a conţinutului mesajelor, astfel încât 
acestea să devină accesibile şi convingătoare. 

Prevalența acordată grupurilor în general, a celor de presiune şi prestigiu, în 
special, datorită rolului considerabil pe care acestea îl au în formarea opiniilor, 
atitudinilor şi opţiunilor individuale. 

Racordarea ideilor şi concepțiilor care se vor inoculate în sistemul bine fixat 
de tradiţii, stereotipuri şi prejudecăţi ale populaţiei majoritare. 

10.4.5. Manipularea opiniei publice. 

Fiind direct legată de ideea de comunicare politică, propagandă şi publicitate, 
manipularea opiniilor constituie adesea o componentă, dar şi o formă limită la 
care se poate ajunge în cadrul respectivelor activități. Noţiunea de manipulare 
are totdeauna o conotație morală negativă, în măsura în care prin aceasta se 
impietează asupra liberului-arbitru şi asupra demnităţii personale. 

Prin manipulare se înțelege o acțiune conştient dirijată în scopul influențării 
moralului, opiniilor, atitudinilor şi deciziilor unui subiect social, în scopul 
atingerii unor obiective de care acesta nu este conştient. Cu alte cuvinte, este 
vorba de o formă „înşelăciune”, de o relație socială înstrăinată în care se 
abuzează de buna credință a cuiva, atentându-se la dreptul său de liberă 
opţiune. Implicaţiile sunt atât de ordin moral, cât şi de ordin politic, juridic, 
economic, cultural şi psihosocial. 

În cadrul comunicării de masă, manipularea se regăseşte în diferite forme, 
putând recurge la numeroase procedee (v. 32; 44b; 106; 152; 312). Dintre acestea, 
cel mai frecvent întâlnite sunt următoarele: 

1. Dezinformarea. Constă în prezentarea trunchiată, selectivă şi tendențioasă 
a informaţiilor despre un fapt social, astfel încât subiectul social nu are 
posibilitatea evaluării corecte a situaţiei; dimpotrivă, prin oferirea de informații 
deformate şi chiar false, se induce o anumită imagine asupra unui eveniment, 
imagine convenabilă scopurilor manipulatorului. 

2. Intoxicarea. Reprezintă o formă de dezinformare prin care se oferă unui 
subiect social informaţii false privind un fapt de mare interes pentru ţintă, 
urmărindu-se punerea acesteia pe o pistă falsă care să-i distragă atenția, să-i 
consume energiile şi să o facă astfel vulnerabilă într-o altă zonă, situaţie care va 
fi speculată de inițiator. 

3. Identificarea. Presupune aplicarea unor etichete dihotomice asupra 
persoanelor, acţiunilor, evenimentelor sau iniţiativelor: acestea sunt bune sau 
rele, progresiste sau retrograde, reformatoare sau antireformatoare, prietenoase 
sau duşmănoase etc. Eliminând orice nuanță în aprecieri, simplificând până la 
denaturare complexitatea situaţiilor sociale, se realizează o imagine cu totul 
falsă asupra realităţii, ceea ce facilitează conducerea opțiunilor şi acțiunilor 
subiectului social pe o anumită direcţie dorită de agentul de influență. 

4. Personalizarea. Constă din conexarea forțată a unor evenimente sau fapte 
cu conotaţii sociale pozitive de o anumită persoană, grup, partid sau organizație, 
şi a tuturor evenimentelor cu conotaţii negative de alte persoane, partide sau 
organizaţii identificate drept adversari ai primelor. Tehnica se utilizează de 
regulă în tandem cu identificarea şi dezinformarea. De fapt, este vorba de o 
identificare prin nominalizare. 

5. Distragerea atenţiei. Presupune orientarea forțată a atenţiei publicului 
spre un element secundar, de multe ori artificial, căruia i se acordă o importanță 
cu totul disproporționată, pentru a abate atenţia de la un eveniment mult mai 
semnificativ care se dorește a trece neobservat. Diversiunea este cea mai curentă 
tehnică de distragere a atenţiei, prin provocarea unui eveniment minor într-o altă 
zonă decât în cea unde se petrec sau urmează să se petreacă evenimente cu 
adevărat importante şi-semnificative. 


Psihologie socială 304 


6. Dramatizarea şi hiperbolizarea. Constă din exagerarea intenționată a 
semnificației unor elemente, gesturi sau fapte banale, considerate drept 
catastrofice când sunt făcute sau susținute de adversar (considerat ca „erou 
negativ”), şi providenţiale când aparţin „eroului pozitiv”, reprezentat -evident- 
chiar de agentul de influență. 

7. Dezorientarea opiniei publice. Presupune o acțiune concertată şi „în forță” 
prin care se încearcă dislocarea reperelor axiologice ale publicului, respectiv 
malformarea criteriilor pe baza cărora apreciem ceea ce este bine sau rău, 
dezirabil sau indezirabil, util sau inutil, progresist sau retrograd. Pe fondul de 
haos axiologic astfel creat pot fi induse tendinţele dorite, sau transplantate 
criterii axiologice străine în mod fundamental de cele ale populaţiei astfel 
dezorientate. In acest sens, este interesant de observat impactul psihosocial al 
legalizării homosexualității, al relativizării credințelor religioase tradiționale 
dintr-o ţară, al „demitizării” marilor personalități istorice şi culturale care 
reprezintă lianţii spirituali ai oricărei naţiuni, paralel cu importarea forțată a 
unor modele culturale străine de spiritul unui popor ş.m.a. 

8. Asocierea ilicită. Constă în conexarea forțată, sistematică şi peremptorie a 
doua idei, persoane, fapte, evenimente sau organizaţii: una cu o conotaţie 
negativă consacrată şi recunoscută implicit de o majoritate; cealaltă care trebuie 
compromisă prin această asociere; legături care sunt numai afirmate şi 
nicidecum demonstrate. Există tehnici foarte subtile de inducere a unei asocieri, 
unele dintre acestea având un caracter subliminal. Scopul este discreditarea! 

9. Alterarea raportului cauză-efect. Constă în inducerea unor false raporturi 
de cauzalitate între evenimente care în mod obiectiv nu au nici o legătură. 
Alteori se inversează raportul dintre cauză şi efect, sau se presupune un raport 
de cauzalitate în legătură cu un eveniment viitor care -odată produs- ar avea un 
impact foarte puternic asupra publicului (pozitiv sau negativ). Prin arbitrariul pe 
care îl introduce şi prin grosolana falsificare a realităţii, aceasta este una dintre 
cele mai imorale şi fără scrupule tehnici de manipulare a opiniei publice. 

10. Discreditarea. Reprezintă o acţiune de compromitere morală, politică 
sau profesională a unei personalități sau a unor grupuri şi organizaţii prin 
atribuirea acestora de fapte, trăsături caracteriale sau elemente biografice care le 
alterează imaginea publică şi prestigiul de care se bucură. Utilizând calomnia, 
dezinformarea, interpretarea tendenţioasă a faptelor, asocieri ilicite sau alte 
procedee, este afectat nu numai subiectul social respectiv, ci şi ideile, principiile 
sau acțiunile pe care le reprezintă. 


În funcţie de natura canalului de comunicare, tehnicile de manipulare se 
diferențiază în mod corespunzător. Presa scrisă, radioul sau televiziunea 
„beneficiază? fiecare de anumite procedee specifice de persuasiune sau de 
manipulare. Însă, câteva dintre aceste procedee sunt comune tuturor mijloacelor 


de comunicare în masă amintite mai sus. lată câteva dintre acestea: 


e Punerea într-o anumită ordine a informațiilor transmise, astfel încât cele 
care se doresc a fi promovate să fie amplasate la început și să fie accentuate 
într-un anumit fel, în timp ce informaţiile care se doresc a fi estompate sunt 
plasate la mijlocul fluxului informaţional, alături de informaţii anoste și 
efectiv de foarte mică importanţă. 


hd 

Repetarea şi accentuarea sistematică a informației de interes, corelativ cu 
ignorarea relativă a informației care se doreşte a fi estompată. 

Selectarea şi ponderarea informațiilor după criterii care corespund 
intereselor sursei de influență. Selectarea ajunge uneori până la omiterea 
ştirilor sau informațiilor indezirabile. 

Integrarea în mesaj a unor imagini pregnante din punct de vedere al 
mărimii, locului de plasare, cromaticii sau comentariilor care le însoțesc. De 
exemplu, pentru candidatul favorit se prezintă fotografii luminoase, 
expresive, cu un decor feeric, în timp ce pentru contracandidatul său sunt 
prezentate fotografii mici, întunecate, cu expresii dezavantajoase, în 
decoruri meschine. 

Folosirea unor mesaje subliminale, constând din stimuli de scurtă durată, 
insesizabili în mod conştient, dar care influențează discret atitudinile 
subiecților-țintă. Procedeul - deşi ilegal - este mult mai utilizat decât se 
crede în mod obişnuit, beneficiind de suporturi teoretice şi tehnologice 
dintre cele mai rafinate. Rețelele informaţionale computerizate facilitează 
considerabil utilizarea acestor procedee, care devin foarte greu de depistat. 
Introducerea alături de informaţiile brute a unor comentarii şi interpretări 
tendenţioase care direcționează într-un anumit sens opinia publicului, în 
concordanță cu scopul urmărit de manipulator. 

Asocierea forțată a unor informaţii favorabile pentru persoanele sau faptele 
sociale preferate, cu informaţii defavorabile pentru alte persoane sau fapte 
sociale care se află în opoziţie sau conflict de interese cu primele. 

Corelarea după anumite reguli a unora dintre procedeele prezentate mai sus, 
rezultând astfel un mesaj cu o mult mai mare putere de persuasiune sau de 
manipulare. 


Manipularea opiniei publice implică numeroase procese psihoindividuale şi 
psihosociale de mare complexitate. Necunoaşterea acestora poate determina 
efecte exact opuse celor scontate de manipulator. Un caz real, petrecut recent, va 
fi edificator în acest sens. 

Urmărindu-se evidente obiective de ordin propagandistic şi electoral, 
consilierii unui important personaj politic au avut proasta inspiraţie de a folosi o 
catastrofă naturală (inundaţiile) ca suport pentru atingerea respectivelor 
obiective. A fost iniţiată o campanie publică de într-ajutorare, în care -pe fondul 
unor scene cutremurătoare de gospodării distruse şi oameni disperaţi, personajul 
politic împărțea compasiuni şi strângeri de mână. Fiind vorba de o acțiune în 
urma căreia banii strânşi erau efectiv destinaţi ajutorării sinistraţilor, se sconta pe 
o creştere apreciabilă a popularității acestuia. O analiză psihologică elementară 
arată că acest obiectiv nu numai că nu poate fi atins folosind acest procedeu, dar 
rezultatele vor fi exact contrarii. Principiul asocierii subliminale, coroborat cu 
principiul dominantei ne arată că se va produce în mod cert un transfer de 
conotaţii negative de la situația dramatică provocată de inundaţii asupra 
personajului care părea că o personalizează. Pornind de la aceste considerente 
teoretice și pe baza experienţei curente în domeniul prognozei sociale, s-a putut 
anticipa că în urma difuzării repetate a respectivului clip popularitatea 
importantului om politic va scădea cu cca. 2-3 %. Scăderea popularității 
consemnată prin sondaje a fost însă mult mai drastică, ajungând la cca. 5%. 

10.4.6. Evaluarea opiniei publice: sondajele de opinie. 

După cum s-a arătat, opinia publică este un fenomen psihosocial cu funcții 
esenţiale în viaţa socială, fiind totodată şi unul dintre principalele elemente ale 
mecanismului de feed-back prin care se asigură atât controlul, cât şi corecția 
dinamică a acțiunilor în sensul obţinerii efectelor sociale dorite. Sondarea 
opiniei publice, cu instrumente specializate de evaluare, reprezintă o cale 
deosebit de eficientă atât pentru fundamentarea strategiilor de dezvoltare 
socială, cât şi pentru evidenţierea stării de spirit a membrilor diferitelor grupuri 
sociale în raport cu o multitudine de aspecte şi dimensiuni ale vieții sociale: de 
natură politică, culturală, economică, militară, sau alte vizând diferite situații 
problematice cu care se confruntă comunitatea. Principala modalitate de 
evaluare a opiniei publice o constituie sondajul de opinie, care reprezintă 
totodată una dintre metodele de bază ale sociologiei şi psihologiei sociale. 

Prin „sondaj de opinie” se înțelege o tehnică de evaluare a conținutului, 
structurii şi dinamicii opiniei publice, folosind chestionarele, eşantionarea 
populaţiei şi prelucrarea statistică a rezultatelor. Prin utilizarea sistematică a 
sondajelor - care a devenit o adevărată modă în SUA, dar şi în multe alte țări 
europene - se poate studia, evalua şi prognoza comportamentul politic, 
economic sau cultural al diferitelor categorii de populație; rezultatele astfel 
obținute putând fi folosite pentru conducerea şi direcționarea eficientă a 
activităților sociale, cu efecte benefice la nivel micro și macro social. 

Evaluarea opiniilor este cel mai adesea conexată cu evaluarea atitudinilor 
subiecţilor chestionați, fără ca acestea două să se confunde. In timp ce pentru 
relevarea unei opinii se formulează cel mai adesea o singură întrebare la care se 
poate răspunde prin da sau nu, atitudinile implică estimări calitative mai 
nuanţate, prin folosirea diferitelor scale de atitudini (v.158; 286). În orice caz, 
trebuie avut în vedere faptul că formularea unei opinii consistente presupune 
existența unui fond cognitiv, motivaţional şi atitudinal, care poate fi evidenţiat 
indirect pe baza unei analize calitative a rezultatelor obținute. 

Sondajele de opinie, prin rezultatele pe care le oferă, îndeplinesc o serie de 
funcţii în viața socială: 

(a) Consultă publicul asupra unor aspecte importante ale vieții politice, 
culturale sau economice de interes general — rezultatele oferind informații 
asupra principalelor curente de opinie, dar şi asupra sprijinului de care se poate 
bucura factorii de decizie privind măsurile preconizate. 

(b) Informează membri comunităţii asupra modul cum se structurează 
opiniile diferitelor categorii sociale, facilitând astfel o bună percepție asupra 
structurii şi dinamicii acestora — rezultat obţinut în urma publicării rezultatelor 
unor sondaje deja efectuate. 

d) Reprezintă un instrument de control social asupra factorilor de decizie, 
prin evidenţierea tendinţelor majoritare din sânul unei comunităţi, care capătă 
calitatea de forţe sociale de care trebuie să se ţină cont. 

e) Constituie un feed-back social esenţial, fără de care nu se pot evalua 
efectele unor măsuri luate de factorii de decizie, informaţiile obținute 
constituind un suport pentru deciziile ulterioare. 


Înţelegând controlul social ca o formă de influenţă pe care majoritatea unei 

comunități o exercită atât asupra membrilor săi, cât şi asupra celor care conduc 
şi coordonează diferitele categorii de activități sociale, vom sublinia existența a 
trei forme principalele de manifestare a acestuia: 

> formele elementare de control, generate spontan, constând din adaptarea 
nemijlocită la comportamentul unei mulțimi, sub presiunea acesteia; 
> opinia publică, în calitatea ei de autoritate socială autentică şi 
democratică,recunoscută ca atare dar nelegiferată; 
> instituțiile şi reglementările juridice, care acţionează în mod organizat, 
imperativ şi constrângător. 
Aceste trei modalități de control acționează complementar, însă cu o 
prevalență a opiniei publice, în calitatea ei de principală forță socială şi suport 
al oricărei activităţi politice. 


În evaluarea atitudinilor subiacente opiniilor, trebuie să se țină seama de 
diferitele lor dimensiuni operaţionale, care pot fi schematizate astfel: 

Direcţia indică dihotomic poziția persoanei față de un fapt social: atitudine 
favorabilă sau nefavorabilă privind alegerea unei persoane pentru un anumit 
post, față de privatizarea unităţilor industriale sau faţă de liberalizarea preţurilor. 

Gradualitatea indică dacă suntem întru totul de acord cu o măsură, sau dorim 
să existe gradări sau limitări: în ce proporţie trebuie realizată privatizarea, şi dacă 
trebuie să vizeze toate domeniile economice — de exemplu. 

Intensitatea relevă gradul de interes pe care îl avem față de problema pusă în 
discuţie, această dimensiune fiind strâns legată de precedenta: poți avea credințe 
puternice privind necesitatea privatizării (intensitate mare), considerând totuşi că 
aceasta trebuie să vizeze numai anumite categorii de întreprinderi industriale. 

Coerenţa evidenţiază măsura în care diferitele noastre opțiuni sunt compatibile 
unele cu altele: dacă dorim unele drepturi pentru majoritate, dorim acelaşi lucru 
şi cu aceeaşi intensitate şi pentru anumite grupuri minoritare? 

Pregnanţa relevă predispoziția subiectului de a-şi exprima ferm o anumită 
opinie: dacă avem serioase rezerve față de privatizare, cât de dispuşi suntem să 
ne exprimăm public şi în toate împrejurările această opinie? 

Utilizarea sondajelor pentru evaluarea atitudinilor şi opiniilor populaţiei 
implică câteva exigenţe importante de ordin tehnic şi deontologic, de a căror 
respectare depinde relevanţa şi acurateţea rezultatelor obținute. Astfel: 

1. Sondajul trebuie efectuat la nivelul unui eşantion reprezentativ din punct 
de vedere statistic, ţinând cont de toți parametrii morfologici şi structurali ai 
populaţiei: categorii de vârstă, sex, nivel de instrucție generală, profesiune, 
distribuţie geografică, mediu rezidenţial, starea civilă etc. 

2. Întrebările trebuie să fie clare, simple pentru a fi accesibile şi să permită 
răspunsuri bine diferenţiate; sunt cu totul interzise „întrebările sugestive” prin 
care răspunsul subiectului este orientat pe o anumită direcţie. Trebuie reținut că 
folosirea deliberată a unor întrebări de această factură indică dorința clară a 
operatorului de a influența și manipula opinia publică. 

3. Operatorii de teren trebuie să beneficieze de o pregătire specială, astfel 
încât propriile lor atitudini sau opţiuni să nu influenţeze - chiar indirect şi fără 
voia lor - opiniile celor chestionaţi; sugerarea involuntară a răspunsurilor, pe 
calea limbajului nonverbal, poate constituii un factor perturbator major. 

4. Este necesară asigurarea confidenţialităţii răspunsurilor, pe fondul unei 
sensibilizări a subiecţilor pentru a participa la sondaj; se poate arăta cum 
datorită manifestării opiniilor lor subiecţii pot influența pozitiv activitatea unor 
instituţii, sau pot să participe activ la viaţa socială etc. 

5. Prelucrarea rezultatelor trebuie să se facă prin metode statistice riguroase, 
iar interpretarea trebuie să se facă pe criterii strict ştiinţifice. Obiectivitatea 
absolută a psihosociologului este condiţia fundamentală pentru asigurarea 
credibilității acestei metode de largă circulaţie şi utilitate socială. 

Este de remarcat că, în urma publicării şi mediatizării rezultatelor unor 
sondaje de opinie, mai ales a celor care se referă la opțiunile politice ale 
alegătorilor, pot apărea anumite fenomene psihosociale susceptibile să afecteze 
relevanța rezultatelor în raport cu realitatea de fapt, sau chiar să afecteze 
deciziile referitoare la activitățile sociale vizate. Astfel, unele dintre cele mai 
importante efecte negative ale sondajelor de opinie sunt următoarele: 

(a) Accentuarea tendințelor extreme. Să presupunem că în cadrul unui sondaj 
s-a solicitat opțiunea subiecților pentru o serie de „obiecte sociale” (personalități 
sau partide politice — de pildă). În urma prelucrării rezultatelor va apărea o 
ierarhizare a respectivelor obiecte în funcție de ponderea statistică a opțiunilor. 
În urma mediatizării intense a rezultatului sondajului se constată că acest fapt va 
influența sensibil opinia subiecţilor: la un nou sondaj se va observa că 
„obiectele” care au avut cele mai puţine opţiuni vor avea şi mai puţine, iar cele 
care au avut cele mai multe vor avea şi mai multe. 

(b) Fenomenul Oedip. Este vorba de un proces de influențare a opiniei 
publice prin aşa-numitul fenomen al îndeplinirii unei predicții, care poate fi 
descris astfel: o prognoză tinde să se realizeze în virtutea simplului fapt că a fost 
făcută. Prin imitație, contagiune, adeziune la tendința majoritară, nevoia de 
integrare ş.a. - apar modificări ale opiniilor şi atitudinilor individuale, atunci 
când acestea sunt comparate cu opțiunile altor persoane şi grupuri. 

(c) Efectul grupării în jurul învingătorului, mai ales când este vorba de 
partide politice sau politici prognozate de guvern; este mai puţin pregnant în 
cazul alegerii unor persoane în anumite funcții publice. 

(e) Oferă posibilitatea manipulării, prin prezentarea selectivă a rezultatelor, 
de către instanța care a comandat şi plătit sondajul de opinie, sau prin folosirea 
deliberată a efectelor psihologice mai sus menționate. 

(f) Devine o formă de imixtiune în viaţa intimă, atunci când este folosit mult 
prea frecvent şi în raport cu teme neesențiale pentru comunitate. 

După cum se observă, deşi sunt instrumente de evaluare socială de o mare 
utilitate, fetişizarea şi folosirea excesivă a sondajelor de opinii pot să conducă 
şi la unele efecte negative, având chiar unele nuanțe manipulative, de care 
psihosociologii trebuie să țină cont şi să le contracareze, mai ales prin păstrarea 
unei ţinute profesionale şi deontologice impecabile. Dar şi prin informarea 
populaţiei asupra posibilelor forme de distorsionare a opţiunilor formulate. 


* $ * 

Capitolul 11. 


Socialitate şi conduite sociale. 


„Socialitatea este principiul care stă la baza 
coezivității şi structurării vieții sociale”. 
R. Boudon 
„Socialitatea reprezintă forma obiectivată a ceea 
suntem cu adevărat, din perspectiva 
conduitelor asumate”. 
D. Cristea 


11.1. Notiuni generale. 

Dintr-o perspectivă foarte generală, elementele de bază ale vieţii sociale sunt 
cele referitoare la sociabilitate, sodalitate, socialitate, civilitate și civilizaţie. 
Fiecăreia dintre aceste dimensiuni îi corespund conduite individuale, specifice 
fiecărui domeniu al vieţii sociale. 

Acordăm conceptului de „conduită” semnificaţia sa originară, aceea de 
ansamblu structurat al proceselor şi activităților psihice orientate pe „obiect”, 
precum şi al reacţiilor motorii aferente, prin care subiectul se manifestă într-o 
situație determinată; în cazul nostru, într-o situaţie socială. Comportamentul 
social nu este decât expresia obiectivată şi direct perceptibilă a unei 
procesualități psihoindividuale şi psihosociale care scapă observatorului, ne 
având însă prin aceasta un caracter mai puţin obiectiv. Într-o expresie sintetică, 
Conduita = Comportament + Procesele şi fenomenele psihosociale subiacente. 
Deci, conduita exprimă unitatea dintre psihic și faptele de comportament. 

Abordarea problematicii conduitelor sociale este nemijlocit legată de 
conceptele de bază menţionate mai sus: sociabilitatea, sodalitatea, socialitatea şi 
civilitatea, între acestea existând raporturi de complementaritate și condiționare 
reciprocă, după cum vom arăta în continuare. Astfel: 

Sociabilitatea reprezintă capacitatea generică a ființei umane de a avea 
afinitate faţă de semeni, pe baza căreia dezvoltă relaţii pozitive cu cei din jur. 
Această calitate este condiţia de bază a integrării sociale în grupuri şi 
desfăşurării eficiente a activităţilor interpersonale şi colective. Indicele de 
sociabilitate relevă implicit gradul de extindere al sistemului relațional 
individual, capacitatea persoanei de a iniţia şi menţine relaţii pozitive de ordin 
socioafectiv şi comunicațional cu mediul său social. 

Sodalitatea exprimă capacitatea şi nevoia persoanelor de a se integra în 
grupuri, în vederea atingerii unor obiective, adică „să se unească într-o unitate 
de acţiune”, cum spunea Boudon (v.31, pg.65 ş.u.). Sodalitatea implică 
sociabilitatea ca o condiţie de fond, dar presupune totodată şi capacitatea de a 
acţiona în comun, pe baza anumitor motivații şi abilități de comunicare, 
coordonare funcțională şi orientare teleologică. 

Socialitate, în sensul cel mai larg, desemnează un principiu al coeziunii şi 
coerenței existenței socio-umane, adică un principiu generator de ordine 
socială (v.31; 304). Într-un sens mai restrâns, prin socialitate vom înţelege 
ansamblul capacităților psihosociale, înnăscute sau dobândite, care fac 
posibilă elaborarea tipurilor generice de atitudini şi conduite sociale, 
împreună cu sistemul determinaţiilor exterioare sub incidența cărora se 
obiectivează;  determinaţii de natură economică, biologică, ecologică, 
demografică, istorică şi culturală. Datorită condiționărilor istorice, socialitatea 
îşi modifică profilul şi formele de manifestare odată cu modificările care 
intervin în plan economic, tehnologic, demografic şi cultural. Astfel, vor rezulta 
trăiri psihice, profiluri comportamentale şi moduri de acţiune specifice 
diferitelor tipuri de societăţi şi perioade istorice, ansamblul acestor dimensiuni 
exprimând profilul civilizației unei epoci. 

Civilitatea este expresia comportamentală informală a procesului de 
integrare socială, pe de o parte, şi a sociabilităţii în act, pe de altă parte. În urma 
asimilării valorilor, normelor sociale şi a modelelor de conduită, acestea se 
exercită în plan relațional sub forma civilităţii, care constă în a respecta 
convenienţele, bunele maniere şi personalităţile interactanților. Este o condiţie 
de bază a obiectivării sociabilităţii în cadrul unor rețele relaționale funcționale, 
cu efecte benefice în plan individual şi social. Calitatea diferitelor tipuri de 
conduite sociale poate fi evaluată şi prin gradul lor de civilitate, care devine un 
factor de fond al funcționalităţii unei societăţii. 

Fiind atât o premisă constitutivă a societăţii, cât şi o expresie sintetică a 
existenței socio-umane, socialitatea comportă o multitudine de forme de 
manifestare, la nivelul comportamentelor sociale aferente fiecărei dimensiuni a 
vieții sociale. Astfel vom avea: 


> conduite aferente coezivităţii sociale prosociale, co-sociale şi 
antisociale; 

>  conduitele religioase, politice, economice, etice, juridice, estetice, 

sportive sau ludice; 

conduite aferente raporturilor dintre sexe, respectiv conduitele familiale; 

conduitele socio-ecologice, vizând natura şi calitatea raporturilor 

oamenilor cu mediul lor natural şi social; 

>  conduitele disfuncționale generate, influențate sau condiționate de crize 
individuale, de grup sau macrosociale; 


> conduitele marcate de sociopatii sau patologii comportamentale ş.a. 


vyv 


După cum se observă, spre deosebire de sociabilitate, care se referă de 
regulă numai la manifestările pozitive ale comportamentului social (gregarism, 
afinitate relațională, integrare psihosocială, cooperare, întrajutorare), 
socialitatea are în vedere ansamblul comportamentelor sociale, inclusiv acelea 
definite prin opoziție sau complementaritate cu primele: competiție, conflict, 
devianță, delincvență, patologie comportamentală ş.a. 

La nivel individual, dar şi la nivel de grup sau spațiu sociocultural, vom 
putea identifica un profil specific al socialității, dat de tipurile de conduite 
specifice fiecărei entități, nivelul de cristalizare şi formele de manifestare. 


=" 

11.2. Coduitele aferente coezivității sociale. 


Coerența şi funcționalitatea oricărui sistem social este dată, în primul rând, de 
natura relațiilor interumane, din punct de vedere al influenței acestora asupra 
coezivității, armoniei şi calității climatului social. Într-adevăr, la cel mai înalt 
nivel de generalitate, comportamentele se diferențiază în funcţie de sensul lor de 
acţiune în raport cu principiul coeziunii sociale. Definit ca „zoon politicon”, 
ființă socială conştientă de sine, omul există ca specie şi ca individ numai în 
măsura în care prin acțiunile şi comportamentele sale asigură şi consolidează 
coeziunea socială. În funcţie de acest criteriu se circumscriu trei mari categorii 
de comportamente: prosociale, cosociale şi antisociale. Toate aceste tipuri de 
comportamente au o incidenţă directă atât asupra coezivităţii sociale, înțeleasă 
ca un principiu constitutiv al oricărui sistem uman, cât şi asupra proceselor şi 
fenomenelor psihosociale pe care se fundamentează viața socială în general. 

Este vorba de o cauzalitate circulară în lanţul căreia se includ aceste elemente, 

care sunt pe rând, fie cauze, fie efecte. 

11.2.1. Comportamentele prosociale. 

O primă categorie de comportamente din această categorie, aflată în cea mai 

mare măsură sub semnul eticului, precum şi cu cea mai mare influență asupra 

coezivităţii sociale este cea a comportamentelor numite sugestiv ca prosociale. 

Definirea şi caracterizarea comportamentelor prosociale. Viaţa socială ar fi 
de neimaginat în afara unor comportamente care să confirme sistematic şi în 
împrejurări dintre cele mai diferite solidaritatea, sprijinul şi altruismul faţă de 
semeni, în afara oricărui interes imediat. Deşi reprezintă o preocupare relativ 
recentă a psihologiei sociale, comportamentele prosociale, cum sunt denumite 
generic, beneficiază de numeroase studii teoretice şi experimentale (v. 53, pg. 
225; 222, pg. 438; 315 ş.a.;). 

Conform celor mai multe dintre aceste studii, comportamentul prosocial se 
defineşte prin aceea că, având un caracter intențional, odată desfăşurat pate 
avea consecințe pozitive pentru cei vizați, dar şi pentru climatul social; este un 
comportament care are următoarele trăsături esenţiale: 

e Urmăreşte în mod explicit ajutorarea, sprijinirea sau protejarea unor 
persoane aflate obiectiv în dificultate, sau care lasă impresia că se află într-o 
asemenea situație; totodată, în mod explicit sau implicit, susține şi 
promovează valorile, normele şi modelele sociale pozitive. 

e Este un act conştient, intenţionat şi în raport de care există posibilitatea şi 
libertatea alegerii. Deci, actele impuse sau involuntare nu intră în această 
categorie, chiar dacă produc efecte pozitive asupra celor din jur. 

o Se desfăşoară în afara oricăror obligaţii formale sau profesionale şi fără 
aşteptarea unor recompense externe. Deci, activităţile profesionale 
remunerate nu au nici ele un caracter prosocial. 

Altruismul, generozitatea, sacrificiul şi apostolatul sunt cel mai des întâlnite 
forme de comportament prosocial, atunci când sunt realizate în mod intenționat, 
dezinteresat şi ca liberă opţiune personală. Este evident că orice comportament 
impus, fără alternativă sau cu recompense previzibile, deşi vizează un efect 
pozitiv pentru un semen aflat în dificultate, nu intră într-o asemenea categorie. 

Medicul care îşi ajută pacienţii, serviciile care sunt făcute contra unui anumit 
beneficiu, binele făcut din ordin sau un act neintenționat care face un bine cuiva 
ş.a., deşi au un rol social pozitiv, nu intră în categoria comportamentelor 
prosociale așa cum acestea au fost definite mai sus. 

Altruismul este o conduită opusă egoismului, implicând o renunțare la 
interesele proprii, pentru a-l ajuta pe cel aflat la nevoie. Din punct de vedere 
psihologic presupune o mare capacitate de decentrare a Eului şi un înalt simț 
civic, rezultat al învățării sociale. Dup cum spunea V. Conta, altruismul este cea 
mai înaltă ipostază a civilizaţiei. : 

Generozitatea constă în capacitatea de a oferi celor din jur ceea ce posezi, 
din mărinimie şi nobleţe sufletească; este conduita considerată a fi semnul 
infailibil al spiritualităţii, atunci când nu este decât dorința de a străluci prin 
ceea ce avem şi de a ne valoriza în ochii altora. 

Sacrificiul presupune o renunțare pentru totdeauna la ceva major pentru 
propria persoană, în favoarea comunităţii sau a unor idei cu înaltă semnificaţie 
umană, ideologică sau morală. Este expresia cea mai înaltă a ascendenţei 
spiritului asupra materiei şi biologicului. h N 

Apostolatul presupune dedicarea propriei existențe unei cauze înalte, sau 
îndeplinirea cu abnegații a unei îndatoriri, fără a ţine cont de sacrificiile 
personale pe care le implică această misiune asumată. 


Pentru a explica natura comportamentelor prosociale au fost dezvoltate mai 
multe categorii de teorii. Din perspectiva unei concepții socio-biologizante, 
altruismul rezultă din tendința naturală de conservare a zestrei genetice a speciei, 
în general, sau a unui grup familial sau etnic, în particular. Pornind de la 
noțiunea de vecinătate socială şi aceea de supraviețuire prin înrudire se 
încearcă în mod forțat asimilarea diferitelor situaţii în care se manifestă 
altruismul și întrajutorarea cu acelea în care coeziunea grupală pe criterii 
genetice funcționează cu adevărat (v. 119; 264; 315). up y 

O altă categorie de teorii, mult mai fundamentate — după opinia noastră, 
plasează explicația comportamentelor prosociale în contextul mai larg al învățării 
şi integrării sociale. Fără să se excludă unele predeterminări genetice legate de 
conservarea speciei, explicaţia este căutată în particularităţile procesului de 
selecţie socială: colectivităţile umane rețin în cursul evoluţiei lor acele elemente 
şi tipuri de comportament care se dovedesc cele mai benefice adaptării la mediu 
şi reproducerii sociale. Deoarece comportamentele prosociale aduc fără îndoială 
beneficii tuturor indivizilor şi grupurilor sociale, în procesul socializării primare 
sunt impuse anumite norme şi modele care să promoveze acest tip de relaţii 
sociale. Ulterior, intervin o serie de „întăriri” psihosociale care le consolidează 
structura şi funcţionalitatea, promovându-le ca referenţiale axiologice la nivelul 
întregii societăți. 

Factorii determinanţi şi condiționali ai comportamentelor prosociale. 
Manifestarea concretă a comportamentelor prosociale este condiţionată de o 
serie de factori: a) psihosociali şi socioculturali (valori, norme şi modele 
cultural-comportamentale promovate prin învățare şi întărire în cursul 
socializării); b) psihoindividuali (trăsături temperamental-caracteriale, structura 
motivaţională şi afectivă de bază, capacităţile operatorii ale persoanei care oferă 
sprijinul ş.a.); c) conjunctural-situaţionali (dispoziţie afectivă şi motivaţiona- 


= 

lă cu caracter conjunctural a persoanei ”active”, împrejurările fizice și sociale 
în care se impune intervenţia, situaţia concretă în care se află „solicitantul”, 
presiunea timpului etc.). În continuare ne vom referi la cei mai importanţi 
factori dintre cei enumeraţi mai sus, aceştia constituind şi obiectul a multor 
cercetări experimentale. 

(a) Factorii psihosociali şi socioculturali. O primă serie de condiționări a 
comportamentelor prosociale se manifestă prin intermediul unor norme sociale 
implicite, interiorizate în ontogeneză ca principii şi matrice comportamentale 
având un caracter general. Dintre acestea amintim: 

Norma responsabilităţii sociale. Prin educaţie, integrare şi control social s-a 
impus imperativul moral şi legal ca oamenii să se ajute între ei, în funcţie de 
anumite tipuri de raporturi în care se află. Aceste imperative pot căpăta diferite 
forme, începând cu prescripţiile religioase („iubeşte-ţi aproapele ca pe tine 
însuți” ), trecând prin normele informale ale bunului simţ, impuse sub presiunea 
opiniei publice („de respectat este acela care-şi ajută semenul la nevoie”), şi 
terminând cu normele legale, impuse prin forța sistemului judiciar („constituie 
infracțiune faptul de a nu acorda asistență unei persoane aflată în primejdie”). 
Există însă şi motivații interne care facilitează comportamentele prosociale: 
satisfacția trăită atunci când ne implicăm în acţiuni conforme cu cele mai înalte 
standarde morale, aprobarea şi admiraţia celor din jur, care determină creşterea 
sentimentului stimei de sine ş.a. De aici şi starea de vinovăţie şi insatisfacție 
care apar atunci când nu am acordat ajutor cuiva aflat în dificultate, având 
posibilitatea să facem acel lucru. Pentru a funcționa norma responsabilități 
sociale trebuie să existe convingerea că, pe de o parte, cel care solicită ajutor 
depinde într-o oarecare măsură de noi, iar pe de altă parte, să considerăm că 
avem posibilitatea obiectivă de a oferii ajutorul solicitat. 

Norma reciprocității. Impune o reglementare generală a raporturilor sociale 
astfel încât la bine să se răspundă cu bine, cel sprijinit având obligația morală ca 
la rândul său să sprijine pe cine îi stă în putere. Această normă este expresia 
unui „contract social” implicit, în virtutea căruia orice efort în favoarea cuiva 
trebuie să fie răsplătit într-o formă oarecare. Fără să introducă un element de 
„calcul meschin”, aşa cum ar putea părea la prima privire, este vorba de 
postularea unor astfel de relaţii în care eforturile pozitive pe care le facem în 
favoarea semenilor noştri să ne îndreptăţească să așteptăm asemenea eforturi şi 
din partea celorlalţi, beneficiarii putând fi chiar noi înşine pe termen lung şi fără 
o condiționare explicită. Deci, se are în vedere crearea unui climat de sprijin 
reciproc, în care beneficiarii sunt toți membrii comunității. Această normă 
funcţionează mai ales între persoane cu statusuri socio-economice echivalente. 

Norma echităţii schimburilor sociale. Postulează necesitatea unei „justiții 
sociale”, conform căreia raporturile umane trebuie să se fundamenteze pe 
criterii de echivalență a schimburilor realizate (vezi cap. 4.). Percepția unei 
inechități în realizarea schimburilor sociale îndreptățește o reacţie prin care să 
se reechilibreze situaţia, prin redistribuirea resurselor schimbate, resemnificarea 
importanţei lor sau chiar ruperea relaţiei dezavantajoase pentru una dintre părți. 
Deşi principiul echităţii schimburilor nu fundamentează direct comportamentele 
prosociale, indirect obligă moral pe cel care poate da ceva, să o facă! 

(b) Factorii psihoindividuali. Cum era de prevăzut, pornind de la un model 
general al structurării comportamentului uman, multe cercetări experimentale au 
evidenţiat existența unor trăsături de personalitate care favorizează declanşarea 
unor atitudini şi comportamente altruiste. 

Astfel, după observaţiile noastre, extravertiții au o mai mare disponibilitate 
de a acorda imediat ajutor cuiva aflat în dificultate, comparativ cu introvertiţii. 
De asemenea, persoanele sociabile, predominant co/erice, sau cu o mai mare 
disponibilitate de asumare a riscului se implică mai uşor în acţiuni de ajutorare 
a persoanelor aflate în pericol iminent, comparativ cu persoanele, nesociabile, 
flegmatice sau care resimt un sentiment de nesiguranță. 

După constatările lui Satow (1975), persoanele care au o mare nevoie de 
aprobare socială sunt mai caritabile decât media celorlalte, cu condiția ca actul 
lor să aibă un caracter public. Alte cercetări evidențiază corelaţia dintre anumite 
calități psihofizice (forță fizică, aptitudini speciale, cunoştinţe speciale) şi 
disponibilitatea unor persoane de a se antrena într-un comportament prosocial 
care solicită respectivele calități. Cu alte cuvinte, predispoziția de a ajuta pe 
cineva este condiționată şi de conștiința faptului că posezi calităţile necesare 
pentru a desfășura cu succes acțiunea respectivă (Huston, 1981). 

De asemenea, atitudinile preexistente faţă de persoanele şi situaţiile în care 
se solicită sprijin condiţionează în mare măsură antrenarea efectivă într-o 
acțiune altruistă. Persoanele care aparțin unor categorii sociale discriminate au 
şanse mai mici să primească asistență spontană în caz de nevoie decât cele care 
nu aparțin acestor categorii. Din păcate, se constată că prima pornire, cea natu- 
rală de a acorda imediat ajutor celui aflat în pericol, poate fi amendată într-un al 
doilea moment de atitudinea generică faţă de categoria socială căreia îi aparține 
victima, sau de tipul de situaţie în care se află. De exemplu, cineva aflat în 
pericol, dar aflat şi în stare de ebrietate, are şanse reduse de a primi sprijin din 
partea unor persoane cu ferme atitudini antialcoolice. 

Alte cercetări evidențiază importanța atitudinii şi capacității empatice în 
implicare într-o acţiune de ajutorare a celor aflaţi în dificultate (Batson, 1981). 
Disponibilitatea de transpunere în situaţia cuiva aflat într-o situaţie neplăcută 
măreşte apreciabil şansa implicării în acordarea de ajutor, în timp ce persoanele 
egotiste manifestă această tendință într-o măsură mult mai mică. 

Dispoziţia sufletească a unei persoane influențează într-o mare măsură 
tendința acesteia de a acorda ajutor. Buna dispoziţie, sentimentul de împlinire 
sau cel consecutiv obținerii unor succese favorizează apariția comportamentelor 
prosociale, în timp ce proasta dispoziţie, sentimentele de eşec și insecuritate 
diminuează apreciabil această tendință. În parte, acest fapt s-ar datora acțiunii 
principiului echităţii sociale, conform căruia dezechilibrul flagrant dintre starea 
de bine a cuiva şi starea de rău a altcuiva, l-ar determina pe primul să acționeze 
în sensul reechilibrării situaţiei, prin acordarea de ajutor celui mai puțin 
norocos. Influenţa factorilor emoţionali negativi este destul de controversată, 
fiind exercitată prin intermediul unor mecanisme psihologice încă insuficient 
studiate în plan experimental. În toate aceste cazuri, este interesant de observat 
că teoria schimbului social oferă repere destul de exacte pentru prognozarea 
condiţiilor în care o persoană se implică într-o acţiune altruistă. 

(e) Caracteristicile psihospeneficiarului de ajutor. e 
său, persoana aflată în difimenţează prin carotene i 
psihosociale raita e pe care, virtual, le poate i 
Dintre acestea, cele mai importănătoarele: Anărilazde 

Similaritatea. Studiile expidemonstrează rolul pa care 
orice fel în acordarea ajutoruluițunt mai dispuși să-l ra Pe iesist 
le sunt asemănători din punct dejial, etnic, religios, oe a T 
sau de vârstă. Însă, trebuie să |că este vorba de manl E sihoindi- 
simple tendințe statistice, molturale şi particularităţile E criteriul 
viduale putând amenda semnifictarea sprijinului în ae 
similarități care , oricum, interfelelelalte criterii amintite. riiinitorul 

Îndrituirea. Când se pune | acordării unui ajutor, T i 
potențial face anumite evaluări țăsurii în care beneficiaru nat de 
merită acel sprijin: dacă situația din urmă este piere a primi 
neglijență, incompetență, delăsarsm sau alte vicii, şansa aa E 
ajutor este mult mai mică decât] când situaţia sa e pri de care 
cauzata de neşansa, unor cauze bbiective sau unul acciden PEN 
victima nu este vinovată. În mod chici sunt implicate procese EX 
şi de atribuire, care au propriile lor funcționare (v. cap- D licare într-un 

Aspectul fizic şi sexul influențeajbil predispoziția is jită şi ţinuta 
comportament prosocial. Aspectul icut, îmbrăcămintea Ea este 
demnă favorizează primirea sprijimai ales atunci când Pa rejurare, 
considerată îndrituită să îl primeasdtrebuie uitat că 1n e dm E prin 
oamenii încearcă - cel mai adesea înnconştient - să se autovatori? este în 

actele lor: sentimentul stimei față d care rezultă implicit de aa Seti 
funcție şi de caracteristicile individi sociale ale persoane! NAE dea 
are de asemenea o anumită importanțbații au O predispoziție zi i lăcut, în 
acorda sprijin necondiționat femeilot ales acelora cu aspect fizi p i 
timp ce femeile se sprijină mai degrabe ele. < condiționali 

(d) Factori conjuncturali şi situalli. O altă serie de lie iei 
ai comportamentelor prosociale este ld de contextul social va a 
sau se impune ajutorul, starea vremii, inţa şi presiunea timpu ui şi s eina 

Contextul social. Dacă situația în cke solicită ajutorul are Eoi a 
unei mari mulțimi, efectul asupra indării este de regulă E rilor lui B. 
fenomenului de difuzie a responsabilii. Astfel, conform cerce cident sau 
Latané şi J.M. Darley, cu cât numărunartorilor oculari la n setea scorda 
agresiuni este mai mare, cu atât mai bă va fi proporția ce m Arkin 
ajutor, şi cu atât mai mare va fi durata pă când se intervine T n cca. 84 %, 
victimei. În prezența a încă unui martor,roporția ajutorului s A 447) “Marile 
iar în prezenţa a peste 5 martori aceastacade la cca. 30 Ye q 'izantă pentru 
aglomerări umane creează o accentuată tare de anonimat, LA a situaţiei şi 
apariţia fenomenului de difuzie a resposabilităţii. Ambiguita la de difuzie a 
numărul mare de martori amplifică fenomenul de spectator ȘI e: intervenții 
responsabilități, ceea ce diminuează considerabil psani îi atzi existenţa 
prompte şi hotărâte în favoarea victimei, Nonambiguitatea 3 t pozitive sau 
unor relații anterioare îritre martori, mai ales dacă acestea au 105! p í 

comunicarea spontană dintre aceştia anulează apreciabil efectele mai sus 
menționate, favorizând intervenția pozitivă. De asemenea, climatul social 
general poate o influență semnificativă în predispoziția oamenilor de a se 
implica în diferite forme de comportament social. Societăţile colectiviste, cu un 
climat pozitiv generat de calitatea vieţii şi de existența unor valori morale 
consolidate prin existența unor modele reprezentative, oferă premisele unor 
astfel de predispoziţii. În contrast cu societăţile individualiste şi mercantile, în 
care climatul este mai puţin favorabil unor astfel de manifestări. 

Presiunea timpului. Dacă persoana care ar putea acorda ajutor se află 
angrenată într-o altă acțiune presantă, sau dacă este afectată chiar ea de unele 
probleme neplăcute, scade probabilitatea intervenției în sprijinul unei persoane 
aflată în dificultate. Unele experimente indică o reducere cu cca. 50 % a 
numărului persoanelor care acordă ajutor atunci când se află sub presiunea 
timpului, în comparație cu numărul persoanelor care intervin atunci când nu 
sunt afectate de acest factor (v. 119; 264). 

Starea meteorologică. Alte observaţii relevă importanţa stării generale a 
vremii asupra predispoziției de antrenare într-un comportament prosocial. 
Vremea frumoasă, cu cer senin şi temperatură agreabilă favorizează intervențiile 
prosociale, în timp ce timpul închis, umed şi rece inhibă într-o anumită măsură 
aceste elanuri altruiste. 

Comportamentul prosocial din perspectiva teoriei acţiunii sociale. După 
cum s-a arătat în capitolul referitor la construirea realităţii sociale, orice tip de 
comportament poate fi abordat din perspectiva teoriei generale a acțiunii 
sociale, care are la rândul său o fundamentare ținând de teoria sistemelor 
sociale. În acest cadru teoretic se operează cu noțiuni precum cele de actori 
sociali, scopuri, mijloace, costuri, factori cauzali, determinanţi şi de 
condiționare, feed-back-uri de evaluare, adecvare şi corecție, decizie, strategii 
de optimizare a efectelor etc. Comportamentul prosocial, ca specie a 
comportamentului social, poate fi de asemenea abordat din această perspectivă, 
ceea ce permite integrarea unitară a multora dintre teoriile particulare privind 
acest aspect al vieţii sociale. 

Teza de bază a acestui mod de abordare poate fi formulată astfel: prin 
implicarea într-o situație socială, orice actor urmăreşte atingerea unor scopuri, 
prin utilizarea unor mijloace specifice şi asumându-și anumite costuri; cu alte 
cuvinte, comportamentul uman este rezultatul unui act de decizie, fundamentat 
subiectiv şi/sau obiectiv, şi care presupune o interacțiune dinamică între 
caracteristicile actorului, natura scopului urmărit, mijloacele de care dispune, 
costurile pe care le estimează, împrejurările în care trebuie să acționeze şi 
caracteristicile obiectului asupra căruia este orientată acțiunea. 

După cum se observă, această concepţie este în mare parte convergentă cu 
teoria schimburilor sociale (Homans, Foa, Gergen, Morse ş.a.), conform căreia 
calitatea raporturile sociale este condiţionată de echitatea schimburilor dintre 
partenerii implicaţi (v. cap. 4.). Din perspectiva teoriei acţiunii sociale, conduita 
prosocială (care cuprinde atât comportamentele efective cât şi procesele 
psihoindividuale şi psihosociale prin care acestea se fundamentează în plan 
subiectiv) se desfăşoară conform modelului general prezentat în schema 11.1. 

După cum rezultă din cele prezentate mai sus, aprecierea comportamentelor 
prosociale ca spontane şi total dezinteresate necesită anumite nuanţări: 
implicarea într-o acţiune altruistă de ajutorare a cuiva aflat în dificultate 
presupune o suită de procese cognitive, afective şi motivaţionale, care se 
finalizează într-o decizie de intervenţie, luată în urma evaluării costurilor şi 
beneficiilor. Evident, de foarte multe ori este vorba de satisfacţii morale, de 
speranța funcţionării unor principii transcendente de recompensare a celor care 
fac bine, de câştigarea stimei celor din jur, sau chiar de creşterea stimei față de 
sine însuşi. Însă, în toate cazurile, efectele sociale sunt întru totul pozitive. 

Nu există probleme ! 


Percepția situaţiei: 
„se întâmplă ceva semnificativ?” 


=] 


Evaluarea generală a situației: 
„mă poate interesa ceea ce se 
întâmplă?” 


Da | 


Asumarea responsabilității: 
„am vreo responsabilitate faţă de 
ceea ce se întâmplă?” 


Nu mă interesează ! 


Nu este responsabilitatea 


mea ! 


Da 


Evaluarea mijloacelor de acțiune: 
„dispun de mijloace corespun- 
zătoare pentru. a acţiona eficient?” 


| 


Estimarea costurilor: 
„care sunt consecinţele interven- 
tiei mele?; merită să ajut?” 


Nu am cu ce să acționez ! 


(nu am posibilități) 


Situaţie socială 


Mă poate costa prea mult ! 


(efort, timp, bani etc.) 


Da 


Luarea deciziei de intervenţie: 
„ştiu ce am de făcut şi 
momentul să intervin?” 


P) 


Nu ştiu ce şi cum să fac ! 
este 


(deşi aş dori) 


Nu se acordă ajutor 


Schema 11.1. (prelucrată după Sears) 


Psihologie socială 318 


11.2.2. Comportamentele cosociale. 

O a doua categorie de comportamente, cu influențe directe asupra coezivităţii şi 

funcţionalității sociale, dar acţionând complementar celor analizate mai sus, 

sunt denumite generic şi convenţional de noi drept comportamente cosociale. În 
această categorie includem colaborarea, competiția şi conflictul. 

Dacă în primul caz era vorba de o implicare liberă, conştientă şi unilaterală 
într-o acţiune de ajutorare sau sprijinire dezinteresată a unui subiect social aflat 
în dificultate, în acest caz este vorba de raporturi structurate pe scopuri şi 
interese convergente , conexe sau divergente explicite , ale părţilor aflate într-o 
situaţie socială care /e este comună. Altruismul presupune o relaţie unilaterală 
între două persoane aflate în situaţii sociale diferite, profund asimetrice, a căror 
„întâlnire” nu este determinată de o sferă comună de interese şi activități; din 
perspectiva celui care oferă ajutor, semnificaţia socială a relaţiilor cu cel ajutat 
este predominant morală, fără conotații utilitare. În ceea ce priveşte raporturile 
cosociale situaţia este cu totul alta: relaţiile sunt bilaterale, circumscrise în zona 
unor activităţi şi interese comune ale celor două părți care au poziţii sociale 
relativ echivalente în plan funcțional. 

Relaţiile dezvoltate în context co-social au un pronunțat caracter 
instrumental, fiind nemijlocit legate de atingerea unor scopuri în care ambele 
părți sunt interesate, direct sau indirect, „jocul relaţional” se desfăşoară într-un 
spaţiu normativ recunoscut de ambele părți, deşi interpretările date unor aspecte 
ale situației comune în care se află pot să difere semnificativ, mai ales în cazul 
competiţiei şi conflictului. 

Colaborarea reprezintă o formă de comportament în care doi sau mai mulți 
subiecți sociali conlucrează armonios şi se sprijină reciproc în activitatea de 
realizare a unui scop comun. Este o formă pozitivă de comportament social, 
bazat pe interesele comune sau complementare ale părților. 

Deşi are un evident caracter instrumental legat de realizarea unui obiectiv 
determinat, colaborarea determină şi apariţia unor efecte psihosociale notabile: 
sporeşte coeziunea, climatul psihosocial pozitiv şi performanţa socială, datorită 
legăturilor de întrajutorare pe care le implică, şi a fondului afectiv şi 
motivaţional pozitiv şi tonifiant pe care îl creează. Datorită acestui fond 
psihologic pe care se desfăşoară relațiile de colaborare, chiar unele 
disfuncţionalități, divergențe de opinii sau chiar conflicte sunt uşor depăşite, în 
parte şi datorită atractivităţii scopului comun, dar şi acţiunii unor factori 
motivaţionali specifici. După cum se ştie, trebuinţele de afiliere, de comunicare, 
de recunoaştere socială, de protecţie sau de afecțiune nu pot fi satisfăcute decât 
printr-un sistem de relaţii sociale şi interpersonale pozitive şi relativ stabile, dar 
care oferă totodată şi cadrul optim de structurare a raporturilor de cooperare. 

Apariţia şi menţinerea unor relații de colaborare stabile implică o serie de 
condiţii, din a căror configurare într-o situație socială dată va rezulta profilul 
psihosocial al relaţiilor de colaborare. Dintre acestea amintim: 

e  Preexistenţa, apariția sau formularea unui obiectiv care, în situaţia dată, 
devine scop comun pentru mai multe persoane, grupuri sau organizaţii; 
obiectivul poate consta în realizarea unui produs material, rezolvarea unor 
situaţii problematice, desfășurarea unor activităţi de utilitate generală etc. 


x" 

ə Dificultatea sau specificul obiectivului să nu permită realizarea sa în 
condiții acceptabile de o singură persoană, microgrup sau organizație. 

ə Existența unui climat social general pozitiv, care să faciliteze dezvoltarea 
unor relații interpersonale deschise şi de întrajutorare; stările de criză, lupte 
politice exacerbate şi conflictualitate socială ridicată sunt cu totul 
nefavorabile dezvoltării relaţiilor de colaborare. 

e Funcționarea unui cadru axiologic şi normativ care să valorizeze social 
relaţiile de colaborare, dar să şi reglementeze în linii generale raporturile de 
acest tip, precum şi cele care pot rezulta accidental din acestea : concurență, 
conflicte, separări, transferuri de proprietate, autoritate sau competenţă ş.a.. 

ə Între persoanele implicate să existe similitudini de ordin axiologic, 
intelectual şi motivaţional, paralel cu eventuale complementarități în plan 
aptitudinal, instrumental şi executiv. Deci, credințe, aspirații, convingeri, 
nivel de pregătire intelectuală şi sferă de interese generale asemănătoare, pe 
fondul unor posibile diferențieri în planul aptitudinilor și competențelor 
implicate în realizarea sarcinii comune. 

e Manifestarea sistematică a atitudinilor de încredere, corectitudine şi respect 
reciproc, echitate în distribuirea eforturilor şi beneficiilor. Încrederea este 
esenţială pentru găsirea unor strategii optime de colaborare, cu câștiguri 
echitabile pentru ambele părți (vezi „dilema prizonierului” în 51, pg.193). 

e  Menţinerea unui nivel superior de comunicare între parteneri, ceea ce 
determină atât un grad înalt de încredere reciprocă, cât şi o mai bună 
coordonare a activităţilor, astfel încât să se obțină cele mai bune 
performanțe. De remarcat că şi aici se creează un lanț cauzal circular: 
performanţele superioare determină o creştere a încrederii în partener, pe 
fondul unei satisfacţii înalte; acestea odată formate şi integrate în climatul 
relațional capătă valoare instrumentală, ducând la o creştere şi mai 
accentuată a performanței ş.a.m.d. Insuccesele în desfăşurarea activităţii, 
respectiv obţinerea unor performanţe scăzute afectează climatul relațional, 
gradul de încredere în competenţa sau chiar probitatea partenerului, ceea ce 
conduce la o obţinerea unor performanțe şi mai scăzute, pe un fond 
potenţial conflictual. 

e Stabilirea printr-o strânsă conlucrare şi prin consens a normelor de 
colaborare, cu precizarea clară a responsabilităților şi drepturilor fiecăreia 
dintre părţi; aceste coordonate odată stabilite vor crea un climat de încredere 
reciprocă şi vor evita neînțelegerile sau ambiguităţile în desfăşurarea 
activităților şi îndeplinirea obligaţiilor. 

Datorită importanței sale cu totul deosebită în armonizarea raporturilor 
umane şi asigurarea unor performanţe sociale superioare, formarea spiritului de 
colaborare trebuie să constituie un obiectiv major în procesul socializării, 
educaţiei generale şi instruirii profesionale. Este vorba de dezvoltarea unor 
atitudini favorabile cooperării şi întrajutorării, a unor puternici vectori 
motivaționali orientaţi în acest sens, paralel cu formarea unor trăsături de 
personalitate specifice: sociabilitate, obiectivitate, spirit critic, comunicabilitate, 
altruism, încredere în semeni sau capacitatea de a lucra în grup. 

În viaţa socială se întâlnesc numeroase situații când trebuie să decidem ce 
strategie trebuie să folosim în relaţiile cu cei din jur. Conform teoriei schimbului, 
fiecare subiect aflat într-o situaţie relațională tinde să obțină satisfacția maximă 
cu investiţii şi costuri minime. În consecință, dilema este aceasta: într-o situaţie 
de interes reciproc, trebuie să folosim strategia exploatării partenerului, pentru a 
obţine avantaje maxime pentru noi în dauna celuilalt, cu riscul compromiterii 
relației?; sau trebuie să folosim strategia cooperării, prin care ambele părți obțin 
avantaje moderate, însă stabile şi pe fondul conservării relației? Lucrurile se 
complică dacă se cunoaşte faptul că o strategie prea cooperantă poate fi o tentaţie 
pentru ca celălalt partener să recurgă la exploatare, pentru a obține un avantaj 
maxim, în dauna celui care este mult prea cooperant. 

În acest context teoretic, a fost formulată aşa numita „dilemă a prizonierului”, 
care porneşte de la un caz concret (R.D. Luce şi H. Riffa, 1957). Un procuror 
arestează doi complici la o infracţiune, fără să aibă suficiente probe pentru 
inculpare. Separându-i încă de la început, procurorul spune fiecăruia că au de 
ales între a mărturisi şi a tăcea, cu următoarele consecinţe: a) dacă nici unul nu 
mărturiseşte, vor fi inculpați amândoi sub o acuzație minoră, pe baza probelor 
deja deținute; b) dacă mărturisesc amândoi, vor fi inculpaţi, dar se va recomanda 
o pedeapsă mai mică decât pedeapsa maximă prevăzută prin lege; c) dacă unul 
mărturiseşte iar celălalt păstrează tăcerea, cel care mărturiseşte va apărea ca 
martor împotriva complicelui său - urmând a fi eliberat, în timp ce acela care a 
păstrat tăcerea va primi pedeapsa maximă. Întrebarea care se pune este 
următoarea: fără să poată comunica între ei, ce soluție vor alege cei doi? Este 
evident că ne aflăm în fața unei situații sociale dilematice, în care fiecare variantă 
de comportament are avantaje și dezavantaje dependente de propria strategie, dar 
în funcţie şi de strategia adoptată de partener. 

Folosind principiile teoriei schimburilor se pot anticipa şi explica 
comportamentele subiecţilor implicați în situaţii de acest tip. Pentru fiecare tip de 
strategie folosită (cooperare sau exploatare) există anumite „costuri”, care vor 
dicta în ultimă instanţă reacțiile subiecţilor, după cum se arată mai jos. 


Complicii: S1 
Reacții: Mărturiseşte (m) Tăinuieşte (t) 
Cm1= pedeapsă moderată Ct1= pedeapsă grea 
Mărturiseşte 
(m) K s 
Cm1=pedeapsă moderată Cm2=pedeapsă uşoară 
S2 
Cm2=pedeapsă uşoară Ct2=disculpare 
Tăinuieşte 
(© : 
Ct1=pedeapsă grea Ct2=disculpare 
T Fii 


Pe cale experimentală s-a constatat că cei doi complici adoptă strategii de 
cooperare când diferenţele de costuri (Cm2 - Cm1) sau (Ct1 — Cm1) sunt fie 
foarte mici, fie foarte mari. În cazul când diferențele de cost (Ctl — Cm2) sau 
(Ct1 — Cm2) sunt foarte mari, complicii se desolidarizează, adoptând strategia 
exploatării (37, 194; 88, 636). Numeroase observaţii experimentale atestă 
validitatea teoriei schimburilor sociale în explicarea cooperării şi competiției. 

Competiția constituie o formă complementară de comportament în raport cu 
cooperarea, manifestându-se atunci când un acelaşi obiectiv poate fi realizat în 
mod independent de două sau mai multe persoane, grupuri sau organizaţii, fără 
ca activitățile desfăşurate de cele două părţi să se condiționeze nemijlocit. Ca şi 
în cazul cooperării şi întrajutorării, competiția reprezintă o contingență 
comportamentală reciprocă, în care fiecare parte încearcă să obțină cele mai 
bune performanţe sociale, printr-o raportare continuă la performanțele celeilalte 
părți. Evident, pentru a se putea compara performanțele, obiectivele părţilor 
implicate în competiţie trebuie să fie cel puţin asemănătoare, dacă nu identice. 

Comportamentul competiţional este strâns legat de nevoia de emulație, care 
exprimă tendința firească de a te compara şi întrece cu cei din jur, încercând să 
obţii cele mai bune rezultate într-un domeniu de interes comun. Comparaţia se 
poate face şi cu propriile performanţe obţinute anterior sau într-un alt context, 
caz în care emulaţia capătă forma nevoii de autodepăşire, care reprezintă un 
important factor motivaţional. Creşterea performanţelor într-un context emulativ 
este explicabilă prin intervenţia a doi factori principali: a) existența unui termen 
de comparaţie (performanța celor din jur sau a concurenţilor), ceea ce permite a 
mai bună focalizare şi orientare a eforturilor asupra punctelor sau secvenţelor 
esenţiale ale unei activităţi, b) facilitarea socială, care constă în creşterea 
spontană a performanțelor individuale în prezenţa altor persoane, fenomen 
observat de multă vreme, dar cu o explicaţie teoretică încă insuficient conturată. 

Fenomenul facilitării sociale poate fi constatat în numeroase împrejurări. 
Astfel, N. Triplett a observat că cicliştii care rulează în grup obţin performanţe 
superioare față de situaţia în care rulează separat, ceea ce l-a determinat la 
sfârşitul secolului trecut (1897) să iniţieze primele experimente de psihologie 
socială. În toate cazurile, performanța individuală s-a ameliorat sensibil în 
prezenţa altor persoane, fie că acestea erau simpli spectatori, fie că executau 
aceleaşi categorii de sarcini. Explicaţia a fost dată prin invocarea așa-numitei 
„forţă dinamogenă a instinctului competitiv”. Cercetările ulterioare ale lui W. 
Moede, G.W. Allport ş.a. au demonstrat fără echivoc existența efectului de 
facilitare socială, constatându-se creşteri ale performanţelor cu până la 15-20 %. 

Unele dintre observaţiile noastre privind viteza găsirii unor soluţii optime 
pentru situaţii problematice deosebite, indică creșteri ale performanţelor cu cca. 
22 %, paralel cu mărirea gradului de originalitate a soluțiilor propuse. Este vorba 
de facilitarea cognitivă pe care o induce activitatea în grup, fenomen utilizat în 
cadrul brainstormingului, cunoscută metodă de stimulare a creativităţii. Conform 
acestor constatări, anumite trăsături de personalitate amplifică efectul facilitării 
sociale: dorinţa de afirmare, sociabilitatea, nevoia recunoaştere socială, spiritul 
competitiv, extraversiunea şi deprinderea de a lucra în grup (D. Cristea, 1993). 
Cea mai plauzibilă explicaţie dată acestui fenomen este în legătură cu 
intensitatea rrebuințelor de valorizare și recunoaştere socială. Corelaţia dintre 
acest indicator şi creșterea efectivă a performanţelor în activitatea de grup a fost 
determinată ca având valori cuprinse între 0,54 şi 0,58, în funcţie și de nivelul de 
dezvoltare intelectuală a subiecților cercetaţi. 

Pentru amplificarea efectului de facilitare socială este necesară respectarea 
anumitor condiţii: comunicarea promptă a rezultatelor, asigurarea unor evaluări a 
performanţelor de maximă obiectivitate şi a unor condiţii identice de activitate 
pentru cei implicaţi, precum şi promovarea spiritului de fairplay. 

Spre deosebire de situația de cooperare, în cadrul unei competiții 
comunicarea este puternic afectată, fiind fragmentară, discontinuă şi uneori 
distorsionată în mod voit, pentru a induce în eroare adversarul. Informaţiile 
despre propria activitate sunt protejate cu grijă, în timp ce se vor face eforturi 
deosebite pentru a obţine informații despre adversar. 

Pe acest fond, sunt exacerbate sentimentele de afirmare - prin delimitare - a 
propriei identități, atitudinile egocentrice prevalând asupra celor sociocentrice. 
Însă, totodată, creşte tonusul emoțional şi motivaţional, sporul energetic astfel 
rezultat determinând mobilizări şi focalizări cu efecte favorabile asupra 
propriilor performanţe. În timp ce cooperarea mărește sensibilitatea față de 
asemănări şi interese comune, minimalizând importanța diferențelor, competiția 
amplifică sensibilitatea față de diferenţe, minimalizând asemănările; astfel, se 
creează tendinţa dihotomizării realităţii, prin polarizarea acesteia pe cele două 
părți aflate în competiţie. Însă, în general, competiţia poate fi deosebit de 
stimulativă, în condiţiile în care nu degenerează în confruntare şi conflict. 

Conflictul reprezintă un tip de comportament social care se dezvoltă pe 
fondul intereselor divergente sau incompatibile ale mai multor subiecţi, plasați 
în cadrul unei situaţii sociale problematizată, în urma modului diferit de 
abordare de către părțile implicate. Cel mai adesea, conflictul ia forma unei 
opoziții, confruntări sau lupte deschise între indivizi, grupuri sociale sau 
organizaţii, în condiţiile existenţei unor interese contradictorii, incompatibile 
sau competiționale de natură economică, politică, religioasă, etnică sau 
culturală. Deşi în opoziţie, interesele părților aflate în conflict sunt 
interdependente, ceea ce sugerează tendința naturală de a ieşi din situația 
conflictuală prin adoptarea unor strategii specifice. 

Conflictele sunt elemente curente ale vieţii cotidiene, îmbrăcând cele mai 
diferite forme și având intensităţi de o mare varietate. Unele au caracter tonic și 
incitativ pentru dinamica raporturilor interpersonale, altele produc profunde 
dizarmonii, suferințe, stres şi chiar violență. Este motivul pentru care 
problematica apariției, desfășurării şi rezolvării conflictelor a devenit o temă 
majoră a psihologiei sociale (v. 34; 234; 289; 290; 313). 

Tipologia situațiilor conflictuale este deosebit de complexă, putând fi 
stabilită în raport cu o serie de criterii care, de cele mai multe ori, se întâlnesc 
combinate la nivelul diferitelor situaţii conflictuale. Dintre acestea amintim: 

a) Caracterul, structura şi funcţiile specifice părților aflate în conflict, 
acestea putând fi persoane, microgrupuri, categorii sociale, organizații, instituţii 
sociale sau chiar state; personalitatea celor care gestionează conflictul are din 
acest punct de vedere o importanță majoră, acest factor putând marca în mod 
esenţial modul de desfăşurare şi rezolvare a situaţiei conflictuale. 

b) Specificul problemelor generatoare de conflict: accesul la resurse şi 
distribuția beneficiilor, preferințele faţă de valori, norme sau „obiecte sociale”, 
tendința de a obţine ascendență şi control asupra celorlalţi, dorința de a obţine 
un statut economic şi/sau social mai înalt, nevoia exacerbată de competiţie ş.a. 

c) Natura scopurilor urmărite de fiecare dintre părți: pot fi scopuri 
individuale, de grup sau organizaționale; scopuri de natură materială, 
financiară sau ideologică ; scopuri relative la statut şi resurse etc. 

d) Condiţiile care au generat apariţia situaţiei conflictuale; pot fi condiții 
accidentale sau emergente; de ordin social, material sau ideologic; de 
natură structurală sau funcțională etc. 

e) Orientarea motivațională a părților față de conflict; aceasta poate căpăta 
trei forme principale: orientare spre cooperare, cu un interes pozitiv pentru sine 
dar şi pentru celălalt; orientare individualistă, cu interes numai pentru sine, 
ignorând interesele celuilalt; orientare competitivă, cu interes pentru sine, dar 
urmărind totodată ca propriile performanțe să fie superioare performanțelor 
obținute de competitor. 

f) Mijloacele utilizate de părți pentru gestionarea conflictului; se poate 
recurge la persuasiune, presiune materială sau ideologică, la utilizarea forței etc. 

2) Condițiile care ar putea favoriza rezolvarea situației conflictuală: existența 
unui mediator, apariția unei presiuni sociale orientată spre conciliere, 
necesitatea de a depăşi prin colaborare o altă situație problematică mai presantă 
decât cea generatoare de conflict etc. 

h) Rezultatele ce se pot obține în urma desfășurării şi rezolvării conflictului; 
se au în vedere atât efectele asupra părților, cât şi asupra mediului social şi 
natural, efecte evaluate în plan imediat şi de perspectivă (v. 84; 86). 

Desfăşurarea conflictului implică o succesiune de faze, ale căror 
caracteristici şi durate particularizează profilul psihosocial al situației 
conflictuale. Se acceptă în general următoarea succesiune de faze: i 
e  Dezacordul, care poate debuta prin simple neînţelegeri, divergențe minore 

sau interpretări diferite date unei probleme, eveniment sau situaţie de interes 

pentru ambele părţi. Diferențe în ceea ce priveşte concepțiile, credințele, 
atitudinile, opțiunile, modul de interpretare a unui fapt, sau prezumţiile 
asupra comportamentul celuilalt pot genera cu uşurinţă tensiuni, suspiciuni 
şi stări emoţionale negative care pot sta la baza crearii unei situații 
conflictuale. Comunicarea dintre părți este încă intensă - deși tensionată, 
componentele intelectual-raționale prevalând încă asupra celor emoționale. 

Sunt activate mecanismele psihologice de afirmare a propriei identități, 

paralel cu apariţia tendinței de diferenţiere faţă de alte puncte de vedere. 

e Confruntarea, care adânceşte divergențele de opinii și interese, prin 
implicarea fiecărei părți în argumentări partizane, paralel cu insistențe în a 
convinge partea adversă de propria dreptate. Se caută cu obstinaţie erorile 
din raționamentele părții adverse, se invocă alte autorități în materie şi se 
fac chiar presiuni pentru a convinge de propria dreptate. Elementele 
emoţionale încep să prevaleze asupra celor raționale, pe fondul diminuării şi 
alterării comunicării interpersonale, ceea ce accentuează starea de stres, 
frustrare şi tensiune psihică. Accentuarea sentimentului de frustrare 
determină creşterea potenţialului agresiv, făcându-se astfel posibilă trecerea 
la următoarea fază. 


e  Escaladarea conflictului atrage după sine normele reciprocității negative, 


prin recurgerea la orice mijloace pentru a învinge, dacă nu chiar a distruge 
adversarul, identificat acum ca irevocabil şi periculos. Stările emoţionale 
negative ating cote maxime, ceea ce amplifică caracterul irațional al 
confruntării, tensiunile şi ostilitățile putând fi scăpate de sub control. 

Eventualele violenţe fizice, morale sau simbolice dau un curs aparent 
ireversibil evenimentelor, dar stimulează totodată apariția sentimentului că 
trebuie găsită o soluție, costurile psihosociale, dar şi cele materiale fiind din 
ce în ce mai ridicate şi mai greu acceptabile pentru părți. 

e  Desescaladarea este rezultatul epuizării potenţialului fizic şi emoţional al 
părţilor, complementar introducerii în joc a unor considerente de costuri 
sociale, economice şi psihice. Pe acest fond, nevoia recurgerii la 
raționalitate devine tot mai evidentă şi convenabilă ambelor părţi; punţile de 
comunicare rămase încă intacte sunt activate, găsindu-se argumente noi care 
nuanţează poziţiile adoptate anterior. Se fac chiar unele concesii reciproce, 
ceea ce creează premise favorabile iniţierii unor negocieri şi reconsiderări 
globale a situației, eventual prin apariția spontană sau antrenarea 
intenţionată a unui mediator. Energiile sunt direcționate acum în acest sens, 
eforturile ambelor părți pentru a ieşi. din criză fiind evidente şi relativ 
susținute. În această fază, rolul mediatorului este considerabil, calitățile sale 
de negociator fiind determinante pentru rezolvarea conflictului într-un 
termen cât mai scurt şi convenabil ambelor părți. 

e Rezolvarea conflictului încheie acest proces care, de cele mai multe ori, 
determină  restructurări apreciabile la nivelul sistemelor cognitive, 
atitudinale şi operaționale ale părților implicate. În această fază se 
racordează noile poziţii ale părților, se restabilesc canalele de comunicare, 
se reformulează normele de reciprocitate pozitivă şi se inițiază chiar forme 
noi de colaborare. Vechile convingeri, stereotipuri şi prejudecăţi pot fi 
puternic zdruncinate, făcând loc unor atitudini mai înțelepte şi mai adecvate 
unei situaţii sociale deja schimbată. Este momentul în care situaţiile 
conflictuale își relevă unele valenţe pozitive, şi anume cele prin care se 
ajunge la schimbare, înnoire și adaptare socială la un mediu în continuă 
devenire. Conflictele „pozitive” sunt deseori motoare ale dezvoltării, prin 
depășirea unor stări de conservatorism cronic sau opțiuni revolute. 


Factorii favorizanţi ai conduitelor conflictuale pot fi grupaţi în 
următoarele categorii principale: a) motivații divergente sau incompatibile ale 
interactanților; b) cogniţii şi percepții diferite sau contradictorii referitoare la 
unele aspecte ale situaţiei problematizante; c) ambiguitatea sau percepția 
diferită a normelor statutare şi de rol; d) competiţia pentru controlul resurselor 
materiale, informaționale, statutare; e) comunicare defectuoasă între părţi; f) 
manipularea relaţiei de către o terță parte; g) atitudini sau acţiuni ale unor 
factori externi, pasibile să afecteze imaginea şi stima de sine; h) existența unor 
conflicte interne (intrapsihice), care pot declanşa conflicte interpersonale ş.a. 

Declanşarea unor conflicte externe nu este, de multe ori, decât calea 
inadecvată, iluzorie şi de multe ori inconştientă, de rezolvare a unor conflicte 
intrapsihice. În sens general, conflictele interne sunt rezultatul unor 
incompatibilităţi între factorii motivaţionali, afectivi sau cognitivi specifici unei 
persoane. În perimetrul concepției psihanalitice clasice, acestea au totdeauna un 
caracter pulsional, sau sunt rezultatul confruntării dinamice dintre instanţele 
Eului (Sinele, Eul , Supraeul). În concepţia psihanalistei K. Horney, conflictele 
interne sunt rezultatul aşa-numitei „anxierăți fundamentale”, apărută pe fondul 


=- 

unui sentiment de insecuritate, generat fie de atitudinea indiferentă, autoritară, 
umilitoare sau disprețuitoare a părinților față de copil, fie de percepția lumii ca 
un mediu ostil şi reprimant, chiar de către adulți (v. 113; 115; 144; 290). C.G. 
Jung identifică originea conflictelor interne în ruptura care se creează între 
Persona, expresia autentică a personalității, şi personalitatea autentică, care ne 
caracterizează în mod real. Este deci vorba de o disjuncție potențial 
traumatizantă dintre idealitate şi realitate, deseori întâlnită în viața curentă. La 
A. Adler, originea conflictelor interne se află în omniprezentul complex de 
inferioritate, pe de o parte, şi puternica tendință de compensare sau chiar 
supracompensare, pe de altă parte. 

Practica terapeutică curentă evidenţiază prevalența a cinci factori majori, 
cu rol de condiţionare a conflictelor intrapsihice: 1) incompatibilitatea între 
motivații; 2) incongruenţa dintre scopuri; 3) frustrarea; 4) ambiguitatea 
rolurilor; 5) conflictul dintre realitate şi imaginea de sine. Însă, indiferent de 
factorii care generează stările conflictuale interne, se constată că acestea au un 
rol important în apariția şi dinamica conduitelor conflictuale care, la limită, pot 
căpăta caracter nevrotic. 


Strategii de rezolvare a conflictelor. Datorită costurilor sociale şi 
individuale pe care le implică, în cursul desfăşurării oricărui conflict apare la un 
moment dat necesitatea rezolvării sale. În legătură cu acest aspect, în literatura 
de specialitate se folosesc trei noțiuni cu semnificații complementare: 
managementul, rezolvarea şi controlul conflictului (206,188). Managementul 
conflictului desemnează modul cum sunt controlate dezacordurile, confruntările 
şi mijloacele folosite de părţi pentru a-şi atinge propriile scopuri, făcându-se o 
relativă abstracţie de cauzele care au generat situația conflictuală; aspectele 
negative ale conflictului sunt în acest caz numai atenuate, cauzele reale şi 
profunde rămânând în stare latentă, ceea ce poate declanşa din nou o 
confruntare deschisă între părţi. Rezolvarea conflictului presupune identificarea 
cauzelor, eliminarea sau influențarea acestora, urmărindu-se ca părţile să ajungă 
în mod liber la un acord convenabil, prin reformularea situaţiei iniţiale care a 
determinat apariţia dezacordului şi confruntării. Cum distincţia dintre cele două 
modalităţi de abordare este destul de dificilă, se propune noţiunea de control al 
conflictului pentru a desemna un continuum comportamental care să vizeze 
trecerea graduală de la gestionarea la rezolvarea unui conflict. 

După opinia lui A. Tidwell, există trei condiţii necesare şi suficiente pentru 
controlul eficace al conflictului: : 

1) capacitatea instrumentală şi rezolutivă, respectiv inventarul de tehnici, 
procedee şi abilități disponibile şi folosite pentru depăşirea crizei; 

2) oportunitatea intervenţiei, din punctul de vedere al momentului ales, 
timpului consumat şi libertăţii de a acționa în sensul dorit; 

3) voinţa părților de a se implica în rezolvarea situaţiei conflictuale. 

Deci, o strategie eficientă de rezolvare a conflictelor trebuie să vizeze 
totdeauna trei aspecte esenţiale şi complementare: structura situației 
conflictuale, caracteristicile sistemului de comunicare dintre părți şi 
capacitățile rezolutive specifice fiecărei părți. 

Structura situație conflictuale trebuie să evidenţieze: ez clei Si 
conflictului, interpretările date acestora de către cele două părți, din lea iva 
scopurilor urmărite, canalele de comunicare existente şi sp aces a 
presiunile externe care se exercită asupra părților, precum $1 sistemu com ; 
de motivații care susține conduita prezentă şi de perspectivă a participanți or la 
situația conflictuală. Sintetic, structura unei situaţii conflictuale arată astfel: 


Rezolvare: 


| Motivatie actuală si de perspectivă — Sı 

După cum se observă, „obiectul conflictului” trebuie interpretat ca un 
construct social, în care intervin elemente obiective, interpretări şi ies 
subiective, coordonări şi presiuni normative de ordin sociocultura şi 
psihosocial, totul realizându-se pe fondul unei motivații complexe şi a unur 
proces de comunicare directă sau mediată. Elaborarea „hărții conflictului ez 
primul pas, însă esențial, în identificarea mijloacelor de rezolvare a Se 
problematice în care se află cele două părți. Intr-o viziune teoretică similară, G. 
Tillett (1991) indică cinci elemente principale ale hărții conflictului: porii 
participanţii, trecutul, presiunile şi proiecţiile. La care trebuie x mai - a i 
cel puțin trei, de natură preponderent psihosocială: motive E exp F e 
implicite ale participanților la situația conflictuală, „scopurile aces ora ş 
mijloacele avute la dispoziţie şi folosite ca atare în conflict. n zii 

În acest demers, o atenție deosebită trebuie acordată caracteristici or 
comunicării, aici identificându-se într-o proporție considerabilă cauzele celor 
mai multe situaţii conflictuale: înțelegerea şi definirea diferită a unei situaţii şi a 
termenilor, blocaje şi distorsiuni în comunicare, inexistența unui limbaj om 
lipsa abilităților de a comunica ş.a. sunt cele mai frecvente cauze că 
disfuncţionalităţilor intervenite în raporturile sociale care, la rândul lor, pol 
deveni cauze subiective ale unor conflicte sociale având costuri foarte ridicate. 

Din categoria comportamentelor disfuncţionale şi dizarmonice, cu efecte 
profund negative asupra climatului psihosocial, coeziunii şi funcționalităţii 
vieţii sociale, sunt cele legate de agresivitate şi delincvență. Dacă în cazul unor 
comportamente deviante pot exista şi conotaţii pozitive, derivate din nevoia 
spargerii tabuurilor şi stereotipurilor sociale (ceea ce le poate plasa în categoria 
comportamentelor cosociale), în cazul conduitelor agresive şi delincvenţiale 
această conotaţie lipseşte în totalitate, acestea constituind în toate situațiile 
aspecte disfuncționale şi nocive ale vieţii sociale. 


Agresivitatea este definită ca un comportament distructiv, orientat în scopul 
producerii răului asupra unor persoane, grupuri sau obiecte sociale. Urmărind în 
mod intenționat provocarea unor pierderi, suferințe fizice sau psihice, 
distrugerea unor bunuri sau chiar provocarea morţii, agresivitatea constituie din 
păcate o permanenţă în viața socială, marcând uneori în mod dramatic întregi 
epoci istorice; năvălirile barbare, seriile nesfârşite de războaie, cruzimile 
diferitelor forme de dictaturi, violenţa sistematică din marile aglomerări umane, 
agresiunile asupra copiilor, femeilor şi bătrânilor etc. 

În faţa acestei proliferări continue a răului social numit agresivitate, s-au 
făcut eforturi deosebite pentru descifrarea mecanismelor sociale, culturale, 
economice, educaționale sau psihosociale prin intermediul cărora se produce şi 
se manifestă acest fenomen social. Principalele problemele teoretice care derivă 
de aici vizează următoarele aspecte: a) identificarea cauzelor fundamentale de 
ordin genetic şi filogenetic ale agresivității umane; b) relevarea factoriilor 
psihoindividuali,  psihosociali şi  socioculturali care favorizează sau 
condiționează manifestarea agresivităţii în diferitele sale forme; c) analiza 
raporturilor psihosociale specifice dintre victimă şi agresor; d) efectele psihice 
şi sociale ale agresiunilor atât asupra victimelor, agresorilor şi mediului social; 
e) modalităţile de contracarare a agresivităţii şi a efectelor sale. 

În legătură cu originea agresivităţii umane au fost elaborate două teorii 
principale: una care postulează caracterul înnăscut al agresivităţii, sub forma aşa- 
numitului „instinct de agresiune”, cealaltă care afirmă dobândirea tendinței spre 
violenţă, prin învățare şi condiţionare socială. 

Teoria instinctului nativ de agresiune a fost susţinută cu argumente foarte 
variate, de ordin biologic, etologic şi psihanalitic, printre promotorii acestei 
concepţii găsindu-se McDougall, Lorenz, Freud, Brown, Conner ş.a. Astfel, 
în concepția lui S. Freud, ființa umană este dominată de două instincte 
fundamentale, Erosul şi Thanatrosul, unul orientat spre viaţă şi plăcere, celălalt 
spre moarte şi destrucție; societăţii îi revine menirea de a canaliza şi controla 
acest impuls malefic. Pe de altă parte, etologul K. Lorenz, laureat al premiului 
Nobel, afirmă că toate speciile de viețuitoare sunt în mod natural agresive din 
motive de supravieţuire, omul nefăcând excepţie. Insă, în timp ce alte specii şi-au 
dezvoltat prin selecție naturală mecanisme de limitare a agresivităţii la nivelul 
luptei pentru supravieţuire, omul se caracterizează prin lipsa acestui instinct de 
blocare a violenței faţă de semenul său. Dimpotrivă, creativitatea şi inteligența 
umană au fost folosite pentru dezvoltarea celor mai rafinate mijloace de 
distrugere în masă. Agresivitatea umană nu este condiționată de nevoia de 
supravieţuire, fiind mai degrabă expresia unei nebunii distructive, care poate 

aduce specia umană pe marginea prăpastiei. Concepţia instinctualistă este dificil 
de acceptat, mai ales dacă se observă că şi în lumea animală agresivitatea este 
specifică unor împrejurări determinate: agresiunea teritorială, a celui care pradă, 
agresiunea maternă şi cea determinată de frică. La om, deşi unele dintre aceste 
manifestări instinctuale se păstrează, intervin multiple condiționări culturale şi 
educaţionale care intervin în ontogeneză, astfel încât teoria caracterului învăţat al 
comportamentului agresiv capătă o credibilitate mult mai mare. 

Fără să nege unele determinări de natură biologică (zestrea genetică, 
influenţele hormonale, particularitățile temperamentale, tulburările neuropsihice 
ş.a.), teoria condiționării sociale a agresivităţii afirmă prevalența tendinţelor 
dobândite asupra celor înnăscute. Biologicul poate pregăti terenul favorabil 
pentru manifestările violenţei, însă condiţionările sociale dobândite prin învăţare 
sunt decisive. Modele sociale negative promovate prin mass-media, puterea 
exemplului, sistemele inadecvate de recompense şi pedepse, imitarea unor 
comportamente spectaculare pentru o anumită vârstă, inechităţile sociale, lipsa 
asistenţei sociale pentru categoriile defavorizate, fragilizarea sistemului de valori 
tradiţionale, fenomenele de înstrăinare şi anomizare ș.a., sunt tot atâtea cauze ale 
escaladării violenței în societatea contemporană. 

Teoria cognitivă asupra agresivităţii porneşte de la ideea că și acest gen de 
comportamente, asemănător celorlalte tipuri, constituie rezultatul unui act 
decizional, în care au fost puse în balanţă costurile şi avantajele. Cu alte cuvinte, 
indivizii, pe baza informaţiilor de care dispun, recurg la un comportament 
agresiv pentru a-şi maximiza câştigurile, în dauna victimelor lor. Evident, gradul 
de raționalitate al unei asemenea decizii depinde de o serie de factori subiectivi şi 
obiectivi, însă este de observat că aproape totdeauna prin violenţă se încearcă 
obţinerea unui avantaj de către agresor, având ca preț suferințele victimei. 


Clasificarea formelor de agresivitate. Marea varietate de comportamente 
agresive poate fi redusă la câteva categorii distincte, diferențiate prin modul de 
manifestare, elementele de mediere, suportul motivaţional şi emoţional care le 
este caracteristic, sau raporturile dintre victimă şi agresor. Astfel, se pot distinge 
câteva forme principale de agresivitate (v. 97; 119; 234; 251 ș.a.): 

(a) Agresiunea directă (sau ostilă), unde actul agresiv este un scop în sine, 
urmărind în mod explicit provocarea unui rău; agresiunea indirectă (sau 
instrumentală), unde suferința este folosită ca mijloc pentru atingerea unui 
anumit scop (sancţionarea prin violență a unui comportament indezirabil). 

(b) Agresivitatea activă, în care răul este rezultatul intervenției nemijlocite a 
agresorului (ca în cazul lovirii unei persoane); agresivitatea pasivă, în care răul 
este provocat prin neintervenţie (un „spectator” care nu intervine pentru 
protejarea unei victime supuse violenței, deşi ar putea să o facă). 

(c) Agresiunea fizică, psihică, sexuală, sau verbală, specii diferenţiate după 
natura actului provocator de suferință. De cele mai multe ori, un act agresiv 
produce suferinţe în mai multe planuri, precum în cazul violenței sexuale, care 
implică atât suferință fizică cât şi psihică. Componenta afectivă fiind totdeauna 
prezentă, suferinţa psihică este implicată în toate celelalte forme de agresiuni. 

(d) Agresiunea spontană, declanşată de un şoc emoţional conjunctural sau de 
un concurs de împrejurări neanticipate de către agresor, agresiunea premeditată, 
pregătită „la rece” şi din timp, pentru a atinge un anumit scop. 

(e) Agresiunea provocată, în care victima a oferit un pretext agresorului- 


Ag 

chiar dacă în mod indirect; agresiune neprovocată în nici un fel de către 
victimă. Relaţiile specifice dintre victimă, agresor și context sunt uneori 
deosebit de complexe, constituind o temă de mare interes pentru victimologie „o 
ramură specializată a psihologiei sociale şi psihologiei juridice. 

(£) Agresivitatea manifestă, consumată într-un act provocator de suferință; 
agresivitatea /atentă, în care există numai potenţialul agresiv, agresorul virtual 
căutându-şi un pretext pentru a se manifesta în act. 

(g) Agresivitate intenționată, declanșată în mod conştient şi voit de către 
agresor împotriva victimei sale; agresivitate neintenţionată, provocată de factori 
circumstanţiali, independent de voinţa agresorului. Intenţionalitatea circumscrie 
clar zona comportamentelor antisociale, în timp ce suferințele provocate în mod 
neintenţionat pot avea caracterul unor accidente, însă fără ca respectivul 
comportament să poată fi apreciat ca antisocial. 

(h) După numărul de persoane implicate, locul şi contextul social în care se 
produce, agresivitatea poate fi  autoprovocată, inferpersonală, familială, 
grupală sau publică. 

(î) Un ultim criteriu de clasificare este legat de starea de discernământ a 
agresorului: etiologia psihopatologică a unor acte de extremă violență ridică 
serioase probleme de ordin ştiinţific, moral şi juridic. Obsesiile impulsive, 
schizofrenia, paranoia revendicativă, stările crepusculare epileptice, delirurile de 
persecuție ca şi alte tulburări psihice pot îngusta considerabil câmpul de 
conştiinţă al agresorului, ceea ce ridică întrebarea referitoare la responsabilitatea 
sa juridică şi morală. 

După cum se observă pornind de la criteriile de clasificare prezentate mai 
sus, varietatea formelor de agresivitate este foarte mare, făcând de multe ori 
dificilă încadrarea juridică şi morală a unui comportament real. Şi aceasta cu atât 
mai mult dacă se au în vedere şi formele particulare în care se manifestă fiecare 
dintre clasele mai sus menţionate. 

Fiecare formă de agresivitate prezintă multiple modalităţi de manifestare 
concretă, cu conotaţii psihice, psihosociale, culturale, morale şi juridice dintre 
cele mai diferite. Astfel, agresivitatea fizică poate porni de la o simplă bruscare, 
lovire, rănire mai mult sau mai puţin gravă, şi ajungând până la uciderea 
victimei. Violenţa verbală se poate manifesta sub formă de ironii, sarcasm, 
insulte, injurii, calomnii sau ameninţări. Violenţa psihică poate îmbrăca cele mai 
diverse şi subtile forme, începând cu crearea unui sentiment de insecuritate sau 
acțiuni ce vizează devalorizarea unei persoane, şi terminând cu exercitarea unor 
şantaje, terorizări sau ameninţări privind viaţa celor apropiați. 

Un loc aparte îl ocupă violența în familie, victimele fiind cel mai adesea 
soțiile şi copii. Statisticile sunt de-a dreptul îngrijorătoare: în unele țări, violența 
în familie atinge cote de până la 10 - 20 %, cu intensități dintre cele mai 
variabile, începând cu simple certuri sau lovirea copiilor drept pedeapsă, şi 
terminând cu maltratarea sistematică a soțiilor sau copiilor, fără un motiv cât de 
cât întemeiat, ajungându-se uneori până la uciderea unui membru al familiei. 
Cauzele violenței conjugale sunt deosebit de complexe, implicând elemente de 
ordin cultural, socio-economic şi individual. In cadrul unor culturi arhaice, 
bărbatul avea drept de viaţă şi de moarte asupra membrilor familiei sale, ceea ce 
favoriza în mod apreciabil manifestarea violenței faţă de aceştia. In societatea 
modernă cauzele țin în special de proliferarea conflictelor conjugale,din cauza 

unor probleme de ordin afectiv (gelozia - de pildă), economic (lipsa mijloacelor 
materiale), consumului de alcool şi droguri, distribuirii inechitabile a atribuţiilor 
în cadrul familiei etc. În toate cazurile, efectele în plan psihic şi social ale 
violenţei familiale sunt deosebit de grave: copiii marcați pentru totdeauna de 
sindromul violenţei, traume psihice care afectează atât pe agresor cât şi pe 
victimă, alterarea climatului social, creşterea vulnerabilităţii faţă de boli ş.m.a. 

O problemă de mare interes teoretic şi practic este legată de relaţia care se 
stabileşte între agresor, victimă şi contextul fizic şi social al producerii violenţei. 
Într-o mare proporție, mergând uneori până la 70 — 80 %, între agresor şi victimă 
există un anumit gen de relaţii, ale căror particularități explică producerea 
agresiunii. O istorie a relației marcată de acumulări emoţionale negative, apariţia 
unor frustrări interpersonale, acutizarea unor conflicte latente, atitudinile 
provocatoare ale victimei şi chiar frecventarea unui mediu social potenţial 
periculos pot fi cauze ale degenerării unei relații în violență. În unele cazuri, 
până şi distincția dintre agresor sau victimă este foarte relativă, calitatea aceasta 
ținând mai degrabă de iniţiativă, raporturile de forță sau unele împrejurări care 
fac ca în final una dintre părți să apară ca victimă şi cealaltă ca agresor; în alte 
împrejurări concrete, s-ar fi putut foarte bine să fie şi invers. Aceasta este 
problematica abordată de victimologie, o disciplină ştiinţifică fundamentată de B. 
Mendelhsson la jumătatea acestui secol. 


Factorii psihosociali care favorizează manifestarea agresivității. Violenţa 
în toate formele sale este rezultatul acțiunii conjugate a unor factori de natură 
psihoindividuală, psihosocială, socioculturală și conjuncturală. Dintre aceştia 
unii au o pondere cu totul deosebită şi anume: 

(1) Trăsături de personalitate puternic accentuate şi cu valențe 
disfuncționale majore: colerism excesiv, tendinţe compulsive şi psihopate, lipsa 
capacităţii de autocontrol, existența unor puternice complexe afective, un prag 
de rezistență la frustrare foarte scăzut, iritabilitate ridicată, o istorie personală 
încărcată, experiențe traumatizante trăite în copilărie sau într-o perioadă 
anterioară producerii violenţei ş.a. Aceste trăsături luate izolat nu constituie în 
mod necesar cauze imediate ale manifestării agresivităţii, însă - într-o anumită 
configurație - dau naştere unui sindrom agresiv care se manifestă ca 
predispoziţie spre manifestările violente. Pe acest fond, apariţia şi a unui alt 
factor dintre cei menţionaţi mai jos poate: determina cu ușurință producerea 
unei agresiuni reale. 

(2) Alcoolul și drogurile constituie factori cu valenţe deosebite pentru 
producerea violențelor. Ca o consecinţă a consumării acestora, scade gradul de 
discernământ,  cenzurile impuse prin învăţare socială sunt total sau parţial 
anulate, se produce o accentuată stare de derealizare, pe fondul diminuării 
capacităţii de autocontrol și a funcţiilor intelectual-evaluative şi axiologic- 
normative. Consumate excesiv produc o stare de nebunie temporară, propice 
producerii unor violenţe greu de explicat. 

(3) Frustrarea este o cauză frecventă a producerii violențelor. Această stare 
psihică disfuncțională, apărută ca urmare a interpunerii unui obstacol major 
între subiect şi scopurile, trebuințele şi aspiraţiile sale, sau ca urmare a 
deprivării de ceea ce i-a aparținut sau consideră că i se cuvine de drept, 
determină frecvent reacții compulsive, care în anumite condiţii pot căpăta forma 

violenței. Chiar dacă nu se poate absolutiza relația frustrare-agresiune -aşa cum 
susține J. Dollard şi alţi cercetători, este cert că frustrarea generează un fond 
emoţional negativ şi tensional, cu totul favorabil producerii unor agresiuni dacă 
mai intervin în ecuaţie şi alți factori favorizanți. Au fost identificaţi următorii 
factori care condiţionează transformarea frustrării în agresiune: 1) intensitatea 
dorinţei sau trebuinţei blocate (cu cât dorința este mai puternică iar realizarea 
acesteia este mai ameninţată, cu atât probabilitatea recurgerii la violenţă este 
mai mare); 2) sexul persoanei care generează frustrarea (există o mai mare 
toleranță față de femei în comparaţie cu bărbaţii); 3) arbitrariul sursei (cu cât 
arbitrariul intervenţiei frustrante este mai mare, cu atât există o tendință mai 
accentuată de a reacţiona violent împotriva respectivei surse); 4) statutul social 
al sursei şi posibilităţile acesteia de a sancţiona manifestările agresive ale 
victimei; 5) posibilităţile de compensare de care dispune victima. 

(4) Provocarea directă, verbală sau fizică, poate conduce la adoptarea unui 
comportament violent, mai ales dacă persoana este impulsivă sau se află într-o 
stare afectivă tensionată. Analiza statistică arată că la violență se răspunde cu 
violenţă în cca. 65-70 % dintre cazuri, manifestarea acesteia putând fi imediată 
sau amânată, verbală sau fizică. 

(5) Stările emoționale paroxistice sunt cauze frecvente ale manifestărilor 
agresive: accesele de furie, fiica sau panica pot provoca în egală măsură reacții 
violente, deşi cauzele sunt în mod evident diferite: dorința de a pedepsi în cazul 
furiei, sau nevoia de a se apăra când nu există o altă cale, în cazul fricii. Însă, în 
toate împrejurările, puternicele dezechilibre emoționale favorizează 
manifestarea agresivității, prin diminuarea capacității de autocontrol și alterarea 
funcţiilor rațional-evaluative. 

(6) Sexualitatea este considerat un factor important în producerea multor 
violențe. Aici pot interveni sentimente foarte puternice precum gelozia, dorința 
de răzbunare a unei infidelități, competiția brutală pentru câştigarea partenerului 
ş.a. — după cum poate fi vorba de violențele fizice şi psihice aferente violului şi 
comportamentelor sexuale aberante (sado-masochismul, homosexualitatea, 
pedofilia ş.a.), care cunosc o proliferare îngrijorătoare în societatea 
contemporană (vezi cap. 11.2.). 

(7) Climatul de violenţă socială constituie un al doilea factor de fond, care 
stimulează în mod deosebit manifestarea agresivităţii în formele ei cele mai 
brutale; revoluțiile, mişcările de stradă, acţiunile sistematice de reprimare ale 
regimurilor totalitare, slăbirea până la neputinţă a statului de drept ş.a. — sunt tot 
atâtea cauze care conduc la instalarea unui climat al violenței sociale, în care 
sunt antrenate succesiv categorii largi ale populaţiei. Efectele psihosociale pot fi 
devastatoare chiar pe termen mediu, fiind necesare măsuri complexe de 
contracarare a tuturor fenomenelor sociale care se produc în acest context. 

(8) Inechitatea socială reprezintă un factor de fond, cu deosebite valenţe în 
producerea manifestărilor agresive. Distribuţia inechitabilă a bunurilor, 
serviciilor, drepturilor şi îndatoririlor, generalizarea corupției, pierderea 
autorităţii morale de către principalele instituții civile şi statale creează un 
puternic sentiment de frustrare în rândul categoriilor defavorizate, sentiment 
care acționează pe fondul unei puternice relativizări a valorilor şi normelor 

sociale, a scăderii coezivităţii şi solidarităţii respectivei comunități umane. 
Acţiunea acestui factor este profundă şi de durată, putând afecta grav chiar 
fiinţa unei naţiuni. Inechitatea promovată ca principiu constitutiv al vieții 
sociale oferă celor defavorizaţi pretextul moral pentru acţiuni violente prin care 
ar putea - iluzoriu, fără îndoială - să restabilească dreptatea în plan individual şi 
social. În acest plan, principiile ideologice şi politice au numeroase şi profunde 
implicaţii psihosociale, economice, culturale şi istorice, de multe ori ignorate. 

(9) Mass-media este tot mai des invocată ca având un rol determinant în 
escaladarea violenţei în societățile moderne, superinformatizate. Fiind vorba de 
ansamblul mijloacelor de comunicare în masă, este evidentă capacitatea mass- 
media de a influența atitudinile şi comportamentele unor largi categorii sociale. 
Or, tocmai în acest plan se constată rolul nociv al proliferării temelor legate de 
violență în mai toate canalele de comunicaţie în masă: televiziune, presa scrisă, 
literatura de consum etc. Fiind subordonată aproape exclusiv unor considerente 
de ordin economic şi politic ( reclamă, publicitate şi propagandă), ignorând din 
ce în ce mai mult criteriile estetice și morale în selectarea conţinutului său, 
mass-media este acuzată de numeroşi cercetători ca având un rol central în 
promovarea violenţei în marile aglomerări urbane (88; 177 ş.a). Studiile în 
domeniu evidenţiază faptul că influenţele nocive ale mass-media în ceea ce 
priveşte promovarea violenței se produc pe următoarele direcții: a) dezinhibă 
unele conduite de tip agresiv, care în mod firesc sunt reprimate prin tabuurile şi 
normele fundamentale ale oricărei societăţi, efect determinat de frecvența 
prezentării violenţelor ca fapte curente şi comune; b) oferă modele şi tehnici de 
agresiune dintre cele mai sofisticate, tehnici învăţate cu ușurință şi aproape 
inconştient de către subiecţii bombardaţi sistematic cu asemenea „informații”; 
c) afectează reperele axiologice, cognitive şi afective ale publicului, în urma 
prezentării ca firească a unei lumi dominată de violență, nedreptate şi arbitrariu; 
d) desensibilizează receptorii faţă de victime şi față de caracterul de-a dreptul 
monstruos al unor crime şi acțiuni de o extremă violență; e) favorizează 
producerea efectului de catharsis, însă într-un mod cu totul nepotrivit din punct 
de vedere psihologic, educativ şi etic. 

(10) Factorii fizici şi demografici au o influență indirectă asupra potențialu- 
lui agresiv, prin mărirea iritabilității şi afectarea capacităţii de autocontrol. 
Căldura excesivă, iluminatul foarte puternic, spațiul restrâns şi inconfortabil 
precum şi aglomeraţiile de orice fel determină unele modificări fiziologice care 
afectează echilibrul afectiv al subiecţilor, favorizând producerea unor violenţe. 


Modalităţi de prevenire şi reducere a agresivităţii. Datorită efectelor 
profund negative pe care agresivitatea o are asupra vieții individuale şi sociale, 
asupra climatului psihosocial, creativității şi performanţelor în toate domeniile, 
se impune tot mai stringent găsirea unor modalităţi de reducere a potențialului 
agresiv şi a violențelor sub toate formele lor. 

La nivel macrosocial sunt necesare opțiuni ideologice, politice şi 
educaţionale majore, care să elimine factorii favorizanţi ai agresivității, 
menționați mai sus. Aceste strategii trebuie să vizeze eliminarea inechităților 
sociale, profunda democratizare a instituţiilor de stat și a tuturor formelor de 

activitate socială, fortificarea valorilor, normelor şi modelelor sociale cu valoare 
pozitivă, restructurarea politicilor din mass-media — prin subordonarea 
criteriilor strict economice celor de natură etică şi educațională ş.a. 

La nivel microsocial sunt necesare strategii psihosociale care să asigure 
armonizarea raporturilor umane, îmbunătăţirea climatului din cadrul diferitelor 
tipuri de grupuri, canalizarea pozitivă a pulsiunilor potenţial generatoare de 
violență, asigurarea unor modalităţi culturale de realizare a catharsisului etc. 


Delincvenţa reprezintă ansamblul comportamentelor cu caracter antisocial, 
prin care se încalcă regulile de drept ale unei comunități, sancţionate penal 
datorită consecințelor grave pe care le implică. În toate formele sale de 
manifestare, delincvența constituie o ameninţare serioasă pentru echilibrul social, cu 
multiple implicaţii de ordin politic, juridic, economic, educațional şi cultural. 

Clasificarea comportamentelor delincvenţiale se face după o serie de criterii 
cu valoare complementară (v. 92; 97; 251 ş.a.): 

e Gradul de intenţionalitate : neintenţionat; neintenționat, însă în cadrul unei 
situaţii preinfracționale; premeditat. 

e Modul de participare la comiterea delictului: individual, în grup restrâns, în 
cadrul unui fenomen de mulțime. 

e Gradul de responsabilitate: perfect responsabil, sub imperiul unei emoții 
puternice, deficiență intelectuală minoră, deficiență mentală majoră, boală 
psihică, stare patologică determinată de intoxicare (cu alcool, droguri, 
substanțe chimice, medicamente etc.). 

e  Repetrabilitatea infracțiunii: pentru prima oară, recidivă simplă, recidivă 
multiplă. 

e  Gravitatea infracțiunii: uşoară, medie, gravă, crimă. 

e Împrejurările producerii infracțiunii: cu circumstanțe atenuante, fără 
circumstanțe atenuante. 

Studiul fenomenelor psihosociale legate de devianţă şi delincvenţă trebuie să 
vizeze atât structura şi dinamica personalităţii subiectului, respectiv factorii 
psihogeni care stau la baza producerii comportamentului discordant, cât şi 
aspectele ținând de contextul social general şi particular, respectiv factorii 
sociopaţi implicaţi şi condiţiile particulare în producerea acestor comportamente 
delincvențiale. 

Cauzele interne ale delincvenţei pot fi identificate atât la nivelul structurii 
generale a personalităţii (configuraţia sistemelor motivaţionale, atitudinale, 
caracteriale), cât şi în planul schemelor relaționale pe care subiectul le-a 
interiorizat în ontogeneză, în urma procesului de socializare şi integrare socială. 

Dintre aceşti factori, cei mai semnificativi sunt legați de configurația 
motivaţională a subiectului. Prevalenţa unor motivații biogene, primar- 
instinctuale, sau a unora formate pe fondul consumului de droguri și alcool 
determină în mod semnificativ producerea comportamentelor deviant- 
delincvenţiale. În acest sens se poate vorbi chiar de o „motivaţie cvasi- 
patologică”, în care predomină emoţiile violente, cu persistența stărilor de afect 
mult timp după ce factorul declanşator a dispărut; apariția unei motivații 
patogene poate fi declanşată şi întreținută chiar de suferințele victimei, în 

condiţiile unei accentuate instabilităţi emoţionale. Consumul de alcool sau/și 
droguri constituie unul dintre cei mai importanţi factori favorizanți în 
producerea comportamentelor deviant-distructive, cu o pondere de până la 45- 
60 %. Alcoolismul este un puternic favorizant al conduitelor delincvenţiale. 

Nu trebuie ignorată nici relaţia specială care se poate instala între agresor şi 
victimă: unele cercetări evidenţiază faptul că cca. 4 % dintre comportamentele 
agresive se produc ca răspuns la provocările explicite sau implicite venite din 
partea victimei. După cum s-a arătat, această relație specifică victimă-agresor 
este studiată cu mijloace interdisciplinare de victimologie, care poate fi 
considerată ca o ramură specializată a psihologiei sociale. 

Dintre cauzele interne ale delincvenţei, pe lângă cele menţionate mai sus, 
foarte importante sunt cele care țin de stările de frustrare şi agresivitate, nativă 
sau dobândită: pentru cca. 65 % dintre delictele comise în țările occidentale pe o 
perioadă de mai mulţi ani, au fost invocate stări de frustrare şi agresivitate 
cronică, cauzele acestor stări conducând la unii sau alţii dintre factorii 
menţionaţi anterior. Pentru adulţi, pe lângă factorii menționați intervin și cei 
legaţi de eșecurile repetate în plan profesional sau familial, precum și stările de 
“vid existenţial” care se definesc în zona de interferenţă a unor factori subiectivi 
şi obiectivi care definesc relaţiile sociale ale subiectului. 

Cauzele externe ale delincvenţei derivă din modul de organizare a 
grupurilor, instituţiilor, activităţilor şi vieţii sociale în general. Stresul social 
specific societății moderne hipertehnologizate şi informatizate, fenomenul 
tranzienței relaţionale, ocupaţionale, organizaționale şi rezidențiale, rigiditatea 
instituţiilor sociale active - corelată cu destrămarea instituțiilor tradiționale, 
degradarea continuă a echilibrului ecologic şi artificializarea existenței 
cotidiene, anomizarea vieţii sociale, politice şi economice, alterarea calității 
vieţii ş.a., sunt tot atâția factori care pot facilita sau condiționa apariţia 
comportamentelor deviante şi - la limită - a delincvenței. 

Aceşti factori psihosociali și socioculturali se pot organiza spontan în 
configurații specifice pentru anumite compartimente ale vieţii sociale şi pentru 
anumite spaţii cultural-istorice, generând sociopatiile, ca forme denaturate şi 
traumatizante de raportare a individului la mediul său social. 

O problemă psihosocială cu totul deosebită o reprezintă delincvența juvenilă, 
fenomen care cunoaşte o îngrijorătoare extindere în societatea contemporană. 
Cauzele sunt în primul rând de ordin social, fiind acuzate în egală măsură 
familia, distribuţia inegală a produsului social, sărăcia, anomia specifică 
societăților hiperdezvoltate, influența nocivă a unor grupuri promotoare ale 
violenţei, toxicomania, destrămarea tradițiilor comunitare şi a instituțiilor care 
susțin coeziunea socială pe baza unor valori universale, influența nefastă a 
mass-mediei, atunci când promovează aşa-numita “violență pasivă”, 
accesibilitatea armelor şi drogurilor etc. 

Astfel, se constată că cca. 80 % dintre delincvenţii juvenili provin din familii 
destrămate, corupte, alcoolice sau incomplete, iar cca. 60 % dintre tinerii 
americani care au comis delicte afirmă că s-au inspirat din emisiunile tv., care 
se întrec a difuza programe având ca temă delincvenţa şi violența în toate formele 
lor. O parte însemnată a tinerilor delincvenți provin din familii sărace, frustrarea 


Capitolul 11 335 


fiind în acest caz generatoare de comportamente delincvenţiale; o altă parte 
provine din familii cu o stare materială foarte bună, explicaţia ţinând de 
exacerbarea trebuințelor şi aspirațiilor consumatoriste, fără o corelare cu 
eforturile de obţinere personală a bunurilor materiale dorite. 

În ultima perioadă există tendința ca problemele generale ale tineretului, sub 
aspect social, cultural, economic, politic, educaţional, psihologic şi 
psihosociologic, să fie abordate într-o manieră unitară, în cadrul unei discipline 
de sine stătătoare: juventologia. Aceasta este o ştiinţă cu caracter 
interdisciplinar, în cadrul căreia psihologia socială deține o pondere apreciabilă. 

Ca o sinteză a celor expuse mai sus, profilul psihosocial al delincventului 
prezintă următoarele trăsături dominante: 


e tendințe agresive, manifeste sau latente; 

e  carenţe educaţionale (slăbiciunea supraeului); 

e instabilitate emoţională (fragilitatea eului); 

e sentimente accentuate de insecuritate şi frustrare; 

e  inadaptare socială şi profesională; 

e  dezrădăcinare culturală; 

discrepanțe între valorile promovate formal şi modele sociale reale; 
proveniență din familii dezorganizate sau corupte; 

tendinţe spre conduite duplicitare şi egocentrice; 

ə pretenții materiale exacerbate, necorelate cu efortul social pozitiv; 

e anturaj promotor al valorilor negative, al negativismului şi devianței; 

e influența directă a unor grupuri delincvenţiale; 

e tulburări patologice ale personalității. 

În concluzie, principalii factori determinanți ai fenomenului de delincvenţă 
şi criminalitate au fost identificaţi atât la nivel macrosocial (ţinând de crizele de 
sistem) şi microsocial (ținând de influența grupurilor), cât şi la nivel individual 
(ținând de deficienţe ale personalității şi tulburări de adaptare). În consecinţă, 
strategiile de combatere a delincvenței trebuie să pornească de la o 
diagnosticare şi interpretare a interdependenței acestor factori, acţiunile 
profilactice trebuind să vizeze toate aceste planuri şi direcții. 

Combaterea  delincvenței implică politici şi strategii educaţionale, 
economice şi sociale de mare anvergură. Experienţa țărilor în care criminalitatea 
este foarte ridicată demonstrează ineficiența strategiilor exclusiv punitive: în 
SUA, unde se menţine pedeapsa capitală pentru crime deosebit de grave, acest 
fapt nu a determinat a scădere a numărului acestor delicte în compar aţie cu alte 
țări unde această pedeapsă nu mai este aplicată. Dimpotrivă! Atunci când 
principiile morale ale societății sunt profund afectate, pedepsele singure, oricât 
de severe ar fi acestea, nu mai pot remedia situația. 

Este necesar să se acţioneze totdeauna asupra cauzelor, nu asupra efectelor. 
Se pot avea în vedere următoarele direcții de acțiune: asistența socială calificată, 
eliminarea marilor discrepanțe în distribuirea resurselor şi beneficiilor, o 
educație morală riguroasă, folosind inclusiv valenţele formative ale credințelor 
religioase, stoparea promovării violenței prin mass-media, blocarea definitivă a 
traficului cu droguri ş.a. 

11.3. Conduita intersexuală. 


Sexualitatea reprezintă una dintre dimensiunile majore ale vieții individuale şi 
sociale, cu profunde implicaţii de ordin biologic, psihologic, social și cultural. 
Fiind nemijlocit legată de procesul perpetuării speciei, conduitele sexuale sunt 
puternic condiţionate atât genetic-instinctual, cât şi socio-cultural. Chiar fără să 
acceptăm tezele exclusiviste ale pansexualismului, trebuie să recunoaștem 
faptul că instinctele aferente sexualitâţii constituie infrastructura multora dintre 
procesele şi fenomenele psihoindividuale — în special a celor afective şi 
motivaţionale, intervenind totodată ca importante variabile independente în 
structurarea şi desfăşurarea raporturilor intersexuale. 

11.3.1. Fundamentele psihosociale ale conduitei sexuale. 

Într-un sens foarte general, prin sexualitate se înțelege ansamblul proceselor şi 
fenomenelor psihoindividuale şi psihosociale legate de dinamica vieţii sexuale. 
Pe linia deschisă de psihanaliză, trebuie să facem distincţie între genitalitate, 
care reprezintă ansamblul caracterelor legate nemijlocit de organele de copulație 
şi sexualitate, care are o semnificaţie mult mai largă, prin referirea la 
sentimentele, motivațiile şi raporturile interpersonale legate de realizarea 
funcţiei sexuale într-un cadru social specific. Genitalul implică biologicul; 
sexualitatea implică psihosocialul şi socioculturalul (v. şi 113; 275). 

De aici rezultă că un comportament genital (relaţia strict fiziologică dintre 
două persoane de sex opus) nu este în mod necesar şi un comportament sexual, 
acesta fiind o funcţie şi o expresie a întregii personalități. În cursul evoluţiei 
filogenetice, viața sexuală capătă semnificaţii noi față de funcţia sa strict 
biologică, de reproducere. Pulsiunile sexuale suportă subtile metamorfoze sub 
incidența factorilor sociali şi culturali, devenind - prin sublimare, refulare şi 
conversie - factori motivaţionali prin care biologicul este spiritualizat. 
Motivaţiile relaţiilor sexuale sunt de cele mai multe saturate în factori 
psihosociali şi culturali. Dintre aceste rațiuni extra-genitale ale raporturilor 
sexuale J. Marmor evidenţiază câteva, care au cea mai mare relevanță (v.214): 


(a) Raporturile sexuale pot fi un mijloc de a obține dragostea, ca o asigurare 
a faptului că nu eşti respins şi nu eşti izolat ; mai ales femeile care nu sunt 
sigure de farmecul lor cedează acestui impuls, putând merge foarte departe 
pentru a se asigura că totuşi sunt dorite de bărbați. 

(b) Sexualitatea poate fi o modalitate de depăşire a sentimentului de 
singurătate, substituind un surogat unei relaţii umane autentice şi durabile de 
care se duce lipsă; în acest caz, actul sexual poate fi interpretat ca o încercare 
dramatică de a ieşi din starea acută de singurătate afectivă, substituindu-se unei 
relaţii profunde şi autentice. 

(c) Manifestarea exacerbată a spal poate fi expresia încercării de a 
depăşi un sentiment de inferioritate sau de inadecvare, căpătând forma 
complexului lui Don Juan; nevoia acută de „performanţă sexuală” poate fi 
semnalul atât a unui complex de inferioritate, cât şi a unei manifestări narcisiste, 
care nu găseşte o altă formă de manifestare. 

(d) Activitatea sexuală ostentativă poate exprima şi dorința de manifestare a 
puterii şi capacităţii de dominare a partenerului; la limită, această supracompen- 


în di 

sare generată cel mai adesea de un complex de inferioritate poate căpăta şi 
forma unor acte de agresivitate, sadism sau chiar intenţii criminale. 

(e) În anumite situații, practicarea actului sexual poate fi o manifestare a 
ostilității față de partener, prin care se urmăreşte umilirea şi devalorizarea 
acestuia. Este cazul unor forme de viol, prin care se urmăreşte în principal 
înjosirea victimei. 

(f) Sexualitatea poate constitui un remediu împotriva anxietății şi tensiunilor 
afective de orice natură; mai recent, se recomandă chiar ca remediu în anumite 
forme de tulburări psihice şi dezechilibre afective. 

(g) Actul sexual poate fi practicat ca o datorie conjugală sau socială, ca 
urmare a convingerii că este necesar sănătății ambilor parteneri, sau cu intenţia 
expresă de procreare. 

(h) Uneori, raporturile sexuale sunt practicate ca o formă de bunăvoință, 
gratitudine sau „atitudine filantropică” față de o anumită persoană, a cărei 
semnificaţie nu este aceea de iubit. 

(i) Actul sexual poate fi folosit şi ca un mijloc de a obține avantaje materiale 
sau sociale: bunuri, servicii, statut social, ascendență asupra partenerului etc. 

La aceste motivații, mai putem adăuga cel puţin alte trei, identificate de noi 
în urma unor studii pe această temă în rândul populaţiei tinere - şi anume: 

Gj) Recunoştinţa față de persoana care a oferit un ajutor dezinteresat, sexul 
fiind în acest caz o „resursă” aşa cum este văzută aceasta în cadrul teoriei 
schimbului, fără nicio altă conotaţie (v. cap 4). 

(k) Admiraţia față de o persoană care, prin poziţie, performanță sau acțiuni 
deosebite, devine un reper social, caz în care relația sexuală apare ca o formă de 
identificare cu persoana admirată. 

(1) Nevoia de valorizare, împlinită în acest caz printr-o relaţie cu o persoană 
care are un statut superior, de ordin material, intelectual sau social. 

(m) Bunăvoinţă sau chiar milă faţă de cineva care, aflat într-o anumită 
situaţie nefavorabilă fortuită, este în măsură să stârnească asemenea sentimente 
care, în plan simbolic - capătă semnificația unei forme de solidaritate, protecţie 

Desigur, siotiviă unei relații settal poate fi deosebit de complexă, 
incluzând mai mulţi dintre factorii menţionaţi mai sus. Ponderea şi configurația 
acestora depind de vârstă, nivel de instrucție, statut social şi economic, sex, 
caracteristici ale spaţiului cultural şi chiar factori climaterici şi demografici. De 
remarcat faptul că normele culturale au o importanță majoră în structurarea și 
manifestarea comportamentelor sexuale, diferențele în această privință putând fi 
considerabile de la o cultură la alta şi de la o etapă istorică la alta (v. 38; 266). 

Normele culturale stabilesc regulile constituirii cuplurilor sexuale şi 
maritale, începând cu o serie de criterii privind vârsta partenerilor, statutul 
social şi material al acestora, atribuţiile în cadrul familiei ş.a., ajungându-se 
până la stabilirea ritualurilor nupțiale. Însă, în timp ce în spațiile culturii 
islamice — de exemplu, aceste reglementări culturale sunt foarte riguroase, cu 
tradiţii şi tabuuri greu de depăşit, în zona culturii occidentale aceste norme sunt 
foarte relative, fragile şi fluide, evidențiind mai degrabă valoarea instrumentală 
şi juridică a raporturilor dintre parteneri. 

În cele mai multe dintre culturile asiatice şi africane, normele culturale sunt 
deosebit de riguroase în ceea ce priveşte raporturile sexuale. Acestea sunt 
permise numai în urma căsătoriei, orice abatere de la această regulă atrăgând 
sancțiuni publice foarte grave. Astfel, în multe țări islamice adulterul se 
pedepsește cu moartea, soțul având drept absolut asupra soției (soțiilor) sale. Tot 
în acest spaţiu căsătoria fetelor de 11-13 ani a fost multă vreme un fapt curent, 
alături de fenomenul poligamiei. Impunerea unor asemenea modele culturale a 
fost determinată şi de anumiţi factori climaterici şi demografici: ritmurile 
dezvoltării biologice fiind mult mai accelerate în aceste zone, iar ponderea 
femeilor a fost multă vreme mult mai mare decât cea a bărbaţilor, uneori 
ajungându-se la raporturi de 3/1. 

Considerentele economice joacă de asemenea un rol important în stabilirea 
contractului marital. De exemplu, la populaţia Massai, de la poalele muntelui 
Kilimanjaro, tradiţia stabilește pe criterii economice numărul de soţii pe care le 
poate avea cineva: de regulă, la şase vite un bărbat poate să-şi ia o soție. De 
asemenea, este obiceiul ca fetele să se căsătorească la vârste de 10-11 ani, cu 
bărbaţi mult mai în vârstă, pentru ca aceştia să posede suportul material pentru 
întreţinerea familiei. De altfel, şi în multe alte țări, „zestrea” unei fete constituia 
un criteriu important în perfectarea unei căsătorii, în acest caz raporturile fiind 
schimbate, în absenţa factorului demografic mai sus menționat. 

Şi în cadrul „culturilor de castă”, criteriul economic joacă un rol important, 
mai ales datorită faptului că prin aceasta se asigură statutul social al familiei, dar 
şi caracterul închis al respectivei caste, nobiliare sau profesionale. 

Dezvoltarea culturii occidentale, având ca suport revoluțiile tehnologice şi 
informaţionale, a determinat apariția unor modele egalitariste şi utilitariste 
privind raporturile dintre parteneri, pe fondul unei accentuate „liberalizări” a 
relaţiilor sexuale, modele aflate într-o continuă expansiune. 


Funcţiile biologice şi  psihosociale ale sexualității. Dincolo de rolul 
biologic fundamental, cel de reproducere a speciei, cercetările au evidenţiat şi 
ale funcţii ale sexualităţii în ceea ce priveşte echilibrul hormonal şi homeostatic, 
stimularea mecanismelor de apărare ale organismului împotriva diferitelor 
forme de agresiune, precum şi facilitarea vindecării unor traume fizice sau 
psihice, unde poate îndeplini un adevărat rol terapeutic (v. 214; 288). 

În ceea ce priveşte funcţiile psihosociale, acestea sunt nemijlocit legate de 
structura şi dinamica sistemului afectiv, motivaţional şi relaţional. Astfel, între 
sexualitate, dragoste şi căsătorie există strânse relaţii de condiționare reciprocă, 
cu multiple implicaţii asupra vieţii personale și sociale a cuplurilor. În acest 
cadru, una dintre cele mai frecvente surse de conflict constă în dizarmoniile în 
plan sexual a partenerilor, care afectează sensibil calitatea relațiilor afective 
dintre aceştia, având ca efect deseori chiar destrămarea cuplurilor. 

În plan motivaţional, relaţiile sexuale, desfăşurate pe un plan emoţional 
adecvat, asigură echilibrul psihologic al persoanelor, satisfacerea nevoilor de 
intimitate, comunicare şi sprijin. Efectele sunt vizibile şi în plan intelectual, prin 
lărgirea sferei de autocunoaştere şi cunoaștere interpersonală, dar şi prin 
deschiderea spre ale orizonturi existenţiale, datorate uniunii spirituale şi fizice 
cu o altă persoană. Inexistența unor relaţii de acest gen conduce adesea la 
instalarea sentimentului de singurătate şi abandon, care afectează drastic 
performanța profesională şi socială a persoanelor aflate într-o asemenea situaţie. 

11.3.2. Asimetria rolurilor de sex. 

În procesul structurării comportamentelor sexuale, diferențele biologice, 
psihologice şi psihosociale ale partenerilor induc o accentuată asimetrie a 
rolurilor asumate de parteneri în cadrul relaţiilor intersexuale. Unele dintre 
particularităţile esenţiale ale vieţii sociale au ca fundament diferențierile 
tipologice şi comportamentale ale celor două sexe: masculin şi feminin. Acestea 
sunt reale, au multiple implicaţii psihosociale, economice şi culturale, trebuind 
să fie privite ca atare; singurul lucru de neacceptat este acela al introducerii unor 
criterii valorice în aprecierea indivizilor în funcţie de sex. Raporturile biologice 
şi sociale dintre sexe se judecă în termeni de complementaritate şi convergenţă, 
şi în nici un caz în termeni de superioritate-inferioritate. 

Se pot identifica trei mari categorii de cauze ale asimetriilor de rol sexual: 1) 
diferențe naturale, de ordin biologic şi fiziologic; 2) diferențe de ordin 
psihologic şi psihosocial; 3) diferențe induse cultural, în procesul socializării 
individului şi structurării vieții sociale la nivel grupal şi global. Din interferența 
acestor factori rezultă diferențieri în funcţie de sex în următoarele planuri: 

(a) În plan biologic diferenţele intersexuale sunt de o incontestabilă evidență 
ştiinţifică: structura cromozomială diferită la cele două sexe (46 XX — la femei 
şi 46 XY — la bărbaţi), deosebiri în biochimia şi fiziologia creierului, 
particularităţi ale activităţii hormonale, conformaţia corpului, diferențe de masă 
musculară, greutate şi înălțime ş.a. Datorită acestor particularități, femeile sunt 
mai rezistente la stres şi la boli decât bărbaţii, având şi o longevitate cu cca. 8- 
10 ani mai mare. Este evident că aceste diferențe naturale, indispensabile 
procesului de conservare şi perpetuare a speciei, au căpătat în filogeneză 
accente şi conotaţii legate nemijlocit de specificul activităţilor sociale distribuite 
în funcţie de sex, rezultând astfel şi diferenţe în plan psihologic şi sociocultural. 

(b) În plan psihologic diferențele sunt determinate atât de factorii naturali 
amintiţi mai sus, cât şi de particularităţile procesului de socializare, învăţare și 
integrare socială în raport cu cele două sexe. Astfel, pe baza a numeroase 
observaţii, se constată următoarele particularități psihice în funcție de sex. 
Femeile sunt mai sensibile în plan afectiv, cu un registru emoţional mai larg şi 
mai receptive la stimuli exteriori; sunt mai intuitive, globale în gândire şi 
pozitive în orientare, având o deosebită aprehensiune pentru aspectele materiale 
ale vieţii. Tendinţele agresive sunt incomparabil mai reduse decât ale bărbaților, 
şi oricum cu o mai mare capacitate empatică în raport cu eventuala victimă. 
Femeile au o mai mare predispoziţie spre conformism, prudenţă şi flexibilitate 
socială, având însă atitudini mai puţin nuanțate decât ale bărbaților. Unele 
observaţii, având mai degrabă un caracter eseistic, acuză o anumită lipsă de 
individualizare a femeii, spunându-se chiar că ea este mai mult specie decât 
individ; notă derivată poate şi din rolul deosebit pe care îl are din punct de 
vedere biologic şi social în perpetuarea speciei. Bărbaţii sunt caracterizați prin 
inteligență analitico-sintetică, prevalența rațiunii asupra afectivității şi spirit 
practic-aplicativ mai accentuat. Sunt mai activi, mai agresivi, dispuşi într-o mai 
mare măsură decât femeile să-și asume riscuri şi chiar să braveze. Mai puțin 
conformişti decât femeile, bărbaţii sunt totodată mai rigizi în gândire şi au 
disponibilităţi de comunicare spontană mai reduse (v. 217; 249; 313 şia.). 

(c) În plan psihosocial diferenţele intersexuale se obiectivează în profilul 
imaginii de sine aferent celor două sexe şi în modul cum se asumă rolurile de 
sex în cadrul relațiilor sociale (familiale, interpersonale, grupale şi publice). La 
acest nivel se vor putea constata în mod efectiv mecanismele constituirii 
asimetriilor de rol sexual, precum şi diferitele efectele ale acestora. 

După cum s-a arătat într-un capitol anterior, imaginea de sine este un 
„construct psihosocial”, în care sunt implicate procese de autopercepție, 
percepţie de altul, comparaţie socială, presiune normativă, modelare şi 
condiţionare culturală (v. cap. 3.2.). Socializarea are un rol decisiv în constituirea 
unei imagini de sine dualizate pe direcţia bărbat-femeie. Profilul psihologic, 
comportamental şi social al celor două sexe este atât de puternic consolidat prin 
consens, încât din primele zile de viaţă copilul este supus unei modelări 
specifice sexului căruia îi aparține. Astfel, din start, tratamentul băiat-fetiţă este 
profund asimetric, inducând de timpuriu o imagine de sine a cărei coordonată 
esenţială este chiar sexul şi tipurile de comportament considerate specifice 
acestuia. Ulterior, în copilărie, acţiunile diferenţiatoare se amplifică, prin modul 
cum sunt îmbrăcați copii, tipul de jucării care li se oferă, prin activităţile în care 
sunt antrenați, sancțiunile pozitive şi negative prin care sunt condiţionaţi ş.a. 
Această inducţie socială este atât de puternică încât, după cum demonstrează J. 
Money şi A. Erhard (1972), în cazul hermafrodiţilor „programarea” socială este 
chiar mai relevantă decât indicatorii biologici ai sexului: rolul prescris social 
determină un asemenea conținut al activităţii socializante şi formative încât 
„produsul” va corespunde în cea mai mare măsură modelului pe baza căruia a 
fost elaborat „programul”. Identificarea progresivă cu părintele de acelaşi sex, 
adoptarea ulterioară a modelelor culturale din aceeaşi categorie şi orientarea 
spre anumite profesiuni tipice vor desăvârși procesul formării imaginii de sine 
pe linie sexuală, imagine care va marca definitiv comportamentul şi destinul 
social al oricărei persoane. 

Identificarea cu rolul de sex este un proces complementar aceluia de formare 
a imaginii de sine, realizându-se astfel fundamentul psihoindividual şi 
psihosocial al persoanei, identificabilă acum în plan social şi prin tipurile de 
conduite asumate şi exercitate conform sexului său. Vor rezulta astfel tipuri de 
comportamente specific masculine şi feminine, cu așteptări şi atribuiri reciproce 
în consonanță cu apartenenţa la un sex sau altul. Preluând un truism, femeile se 
vor comporta precum femeile, iar bărbaţii precum bărbaţii, deci într-o relativă 
consonanță cu modelele oferite drept referenţial cultural pentru fiecare 
categorie; armonizarea vieţii personale şi sociale ţine în mare măsură şi de 
această asumare de rol sexual, cu un rol aparte în reglarea raporturilor sociale. 

(d) În plan sociocultural diferenţele intersexuale se pot manifesta în mai 
multe forme: 1) disparitate pe piața maritală, „schimburile” aşteptate şi realizate 
între parteneri în urma mariajului fiind condiţionate în mare măsură de sex 
(inițiativa, condiţiile economice, profesionale, educaţionale şi culturale pentru 
realizarea legăturii maritale sunt diferite, în funcţie de sex; diferenţierea 
atribuţiilor şi responsabilităţilor soţilor ş.a.); 2) discriminare pe piața muncii, 
unde de cele mai multe ori femeile sunt dezavantajate; 3) promovarea unor 
modele discriminatorii de participare la viața politică, economică şi culturală ş.a 


E Z 

11.3.3. Dinamica vieții sexuale în ontogeneză. 
Pulsiunile, trebuințele şi comportamentele sexuale cunosc o evoluție firească în 
ontogeneză, căpătând forme specifice fiecărei perioade din viața individului. 
Însă, pentru a putea analiza cu rigoare dinamica relațiilor sexuale, este necesar 
să facem distincția dintre trei noțiuni conexe şi complementare: conduita 
erotică, comportamentul sexual şi actul genital. 

Conduita erotică include toate componentele emoționale, intelectuale şi 
fizice care se manifestă în relaţiile dintre două persoane între care se manifestă 
atracţie sexuală. Pe lângă elementele de ordin afectiv, aici sunt incluse 
reprezentări, proiecții, atitudini şi idei generale privind relaţia cu o persoană de 
sex opus. Dorinţa fizică, sentimentele de dragoste sau gelozie, gesturile de 
tandreţe, mângâierile şi toate trăirile care au un caracter de intimitate relațională 
configurează, prin singulara lor sinteză, profilul unei situaţii şi relaţii erotice. 
Erotismul constituie un fenomen primar, cu determinaţii biologice, sociale și 
culturale, nemijlocit legat de sexualitate, şi care de la o anumită vârstă poate lua 
forma unui comportament sexual. 

Comportamentul sexual implică toate formele de exteriorizare şi de 
manifestare fizică a raporturilor dintre două sau mai multe persoane implicate în 
raporturi intime, de natură sexuală. Se includ aici percepțiile directe dintre 
partenerii aflați în intimitate, gesturile de tandreţe, cele de excitare reciprocă 
ş.a., inclusiv actul genital ca atare. Deşi cel mai adesea comportamentul sexual 
implică şi o dimensiune erotică, aceasta poate să lipsească, după cum este 
posibil să nu se finalizeze în mod necesar printr-un act genital. 

Actul genital se referă exclusiv la raportul fiziologic al acuplării, toate 
celelalte aspecte de ordin emoțional sau comportamental fiind ignorate. Aceste 
distincţii sunt necesare mai ales atunci când se abordează problemele legate de 
perversiunile sexuale sau de comportamentele sexuale deviante. 

Evoluţia ontogenetică a individului este strâns legată de dezvoltarea şi 
maturizarea funcţiilor sexuale, fiecărei perioadă de dezvoltare biologică 
corespunzându-i anumite particularităţi ale manifestării sexualităţii. Acestea 
sunt nemijlocit implicate în structurarea relațiilor intersexuale, precum și a 
relațiilor interpersonale în general. Prezentăm mai jos un tablou sintetic al 
dezvoltări şi manifestării funcţiilor sexuale pentru fiecare etapă a vieții. 

Copilăria (0 — 11 ani). Organele genitale ale copilului au un caracter infantil, 
fiind nedezvoltate şi lipsite de funcţii sexuale propriu-zise. Însă, activitatea 
hormonală este intensă, determinând anumite reacții fiziologice care prefațează 
manifestările sexuale de mai târziu. În această categorie sunt incluse erecţiile 
genitale nespecifice, care pot aparea chiar din primii ani de viaţă, fără ca aceste 
reacţii să fie însoţite de senzaţii sexuale, acestea lipsind la această vârstă. 
Conştiința apartenenței la un sex, adică apariţia sexului psihologic se produce în 
jurul vârstei de 1,5 — 2,5 ani, fiind direct condiţionată de influențele formative 
ale mediului social imediat (părinţi, frați mai mari, rude etc.), precum şi de 
contactele cu copii de sexe diferite. De altfel, după această vârstă încep să apară 
şi aşa-numitele „jocuri sexuale”, determinate de curiozitatea copiilor privind 
propriul corp, dar lipsite de conținut erotic. Însă, din perspectiva psihanalizei, 
este perioada în care se elaborează principalele complexe psihice cu un conţinut 

erotic inconștient, dar cu ecouri considerabile în viața socială de mai târziu; este 
vorba de complexele Oedip şi Electra, rezultate din jocurile dorințelor amoroase 
şi ostile pe care copilul le resimte față de părinții săi, dar care vor deveni ulterior 
„matricele relaționale” ale adolescentului, tânărului şi adultului. Spre sfârşitul 
perioadei preșcolare (6 — 7 ani). apar primele preferinţe clare faţă de sexul opus, 
cu gesturi specifice de tandrețe, paralel cu amplificarea interesului pentru 
problemele de ordin sexual. Spre sfârşitul copilăriei (9 - 11 ani), odată cu 
accentuarea caracteristicilor somatice legate de sex (dezvoltarea organelor 
genitale, apariţia pilozității pubiene, rotunjirea sânilor la fete etc.), încep primele 
„tatonări” între băieţi şi fetiţe, schimburi de corespondenţă, examinarea discretă 
a sexului opus, precum şi antrenarea în discuţii pe această temă. 

Pubertatea (11 — 15 ani). În această perioadă se produc transformări 
profunde ale organismului, la nivel somatic, fiziologic şi sexual. Există mari 
diferenţe între momentul apariţiei pubertăţii, determinate de factori individuali 
(particularităţi ale proceselor fiziologice), naturali (climă) şi sociali (norme 
culturale, caracteristici sociale ale mediului urban sau rural). Astfel, clima caldă 
grăbeşte apariţia pubertăţii cu 2-3 ani, iar cea rece o întârzie în aceeaşi măsură; 
în mediul urban pubertatea se instalează de regulă cu 1-2 ani mai devreme față 
de mediul rural, iar particularitățile naturale individuale pot accentua aceste 
diferenţe, într-un sens sau altul. Instalarea pubertăţii este precedată de începutul 
activităţii glandelor sexuale, ale căror secreții hormonale determină deosebirile 
somatice specifice celor două sexe. Este momentul în care începe să se formeze 
„motivația sexuală”, care va constitui în continuare, de-a lungul întregii vieți, 
suportul energetico-dinamogen (aspectul cantitativ) şi cel direcțional (aspectul 
calitativ) al comportamentului sexual. La această vârstă apar interese deosebite 
privind relaţiile cu persoanele de sex opus, deşi cel mai adesea sunt mascate 
printr-un comportament ironic, sfidător sau chiar agresiv faţă de persoana către 
care se îndreaptă simpatia. Însă, spre sfârşitul acestei perioade, mai ales în 
mediul urban şi ca o consecință directă a influenței mass-media, pot aparea 
primele raporturi genitale, care vor marca debutul vieţii sexuale ale celor în 
cauză. Anumite diferenţe în manifestarea sexualității la băieți şi la fete sunt însă 
de reţinut. După cum remarcă H. Stutte, instinctul sexual o dată trezit se 
manifestă diferit la fete şi la băieţi: mai difuz şi sublimat la primele, mai 
vehement şi mai legat de organul sexual la cei de al doilea. La băiat, odată cu 
producerea primei ejaculări are loc o manifestare sexuală oarecum continuă, 
însă foarte variabilă ca intensitate; la fete se constată o evoluție ascendentă, în 
„care manifestările de tandreţe deţin o pondere importantă, zonele erogene fiind 
mult mai extinse la femei decât la bărbaţi. Însă, aceștia din urmă sunt mult mai 
sensibili la stimularea indirectă, prin imagini şi discuţii despre actul sexual, 
tendința spre masturbare fiind şi ea mai puternică decât la fete (v. 288). 

Adolescența (15 — 18 ani). Este vârsta iubirilor romantice, în care se 
formează registrele emoționale ale personalităţii, şi în care se stabilesc sisteme 
de relaţii duale şi exclusive: prietenii trainice dar şi iubirile platonice, „de la 
distanță”, manifestate chiar sub forma unor pasiuni puternice pentru persoane 
inaccesibile: profesori, actori, cântăreţi. Totodată se constată că într-o proporție 
de cca. 65-70 %, această perioadă marchează debutul vieţii sexuale , cu 

diferenţe notabile în funcţie de particularităţile mediului social, a celui familial 
în primul rând. Interesul pentru sexul opus devine de acum o constantă, 
marcând aproape toate aspectele vieţii sociale a adolescentului. Debutul vieții 
sexuale marchează unele diferențe notabile ale trăirilor sexuale la fete în 
comparaţie cu cele ale băieților. Astfel: a) trăirea propriei sexualități este mult 
mai complexă la fete decât la băieți, fiind într-o mai mare măsură dependentă de 
factori psihici; b) instinctul sexual este mai puţin presant decât la băieți; c) la 
fete activitatea sexuală devine mai rar un obiect în sine, cum se întâmplă de 
multe ori la băieți, fetele fiind într-o mai mare măsură dependente în acest plan 
de factori psihici şi sociali (tradiţii, norme culturale ş.a.); d) activitatea sexuală 
debutează la fete mai devreme decât la băieți (cu cca. 2-4 ani), însă la aceştia 
din urmă odată începută are într-o mai mare măsură caracter sistematic; e) 
experiența sexuală a femeilor îşi pune într-o mai mică măsură amprenta asupra 
vieţii ei sociale, pe câtă vreme bărbaţii sunt mai puternic marcați de acest fapt. 
Sunt de reţinut efectele amânate ale primelor experiențe sexuale, atât asupra 
fetelor cât şi asupra băieţilor. Mai ales la fete, abuzurile și violențele sexuale 
lasă urme adânci şi dramatice asupra vieții lor psihice şi sociale.Din cauza 
anumitor particularități psihice, în parte amintite mai sus, deflorarea la fete 
presupune depăşirea a trei categorii de obstacole: un obstacol psihic, ținând de 
timiditate, pudoare şi reflexul înnăscut —dar şi modelat cultural-de păstrare a 
castității; un obstacol fizic, constând în ruperea himenului, fapt ce produce o 
anumită durere şi inconfort fiziologic; un obstacol social, care derivă din 
exigenţele unui nou tip de relaţie interpersonală care apare odată cu primul 
contact social, pentru care nu preexista modele comportamentale și atitudinale. 
În consecință, orice tip de violenţă în plan sexual produce o suferință psihică şi 
fizică deosebit de complexă, cu rezonanțe adânci în toate zonele vieții 
individuale şi sociale (v. 214; 215; 216 ş.a.). f 
Complexitatea fenomenelor fiziologice, psihice şi psihosociale legate de 

debutul vieții sociale, precum şi multiplele consecințe care pot rezulta de aici 
(graviditate, îmbolnăviri, apariția unor traume şi complexe psihice etc.), impune 
cu necesitate o acţiune sistematică de informare şi educaţie sexuală, care trebuie 
începută în şcoală şi prin mass-media încă din pubertatea timpurie (10-11 ani). 

Cercetările de psihosociologie a vieții sexuale evidenţiază cele mai frecvente 

motive invocate pentru producerea primului contact sexual. Acestea sunt: 
1) Dăruirea premeditată, ca dovadă de iubire sau pentru pecetluirea acesteia. 
2) Dăruirea de bună credinţă, ca urmare a încrederii arătate partenerului, 
eventual în urma unei promisiuni. 

3) Dăruirea din milă, fata crezând că astfel îşi scuteşte partenerul de chinuri. 

4) Dăruirea din teamă, eventual în urma unui şantaj afectiv sau material. 

5) Dăruirea din curiozitate, rezultată din mitul „marii experienţe”. 

6) Dăruirea instrumentală, determinată de dorinţa de a-şi impune controlul 

asupra partenerului, sau pentru a obţine orice fel de avantaje. 
7) Dăruirea în scopul satisfacerii unor necesități fiziologice deja formate. 


Din punct de vedere statistic, se observă câteva diferențe notabile între femei 
şi bărbaţi în ceea ce priveşte motivarea primei experiențe sexuale. Astfel, la 
tineri iubirea este invocată de cca. 40 % dintre fete, şi numai 27 % dintre băieți; 
la adulți aceste valori ajung la cca. 61 % pentru femei şi 42 % pentru bărbaţi. 

Curiozitatea este invocată de cca. 8 % dintre fete şi 21 % dintre băieți, în 
timp ce la adulți aceste procente sunt de cca. 11 % pentru femei şi 33 % pentru 
bărbaţi. /nsistenţa partenerului este invocată de cca. 10 % dintre fete şi 3 % 
dintre băieţi, în timp ce la adulți aceste proporții sunt de cca. 3 % pentru femei şi 
33 % pentru bărbaţi (H.Grassel, 1971). In ultima vreme, în special ca urmare a 
impactului mijloacelor vizuale de comunicare în masă, a modei neconvenţionale 
şi a unor involuții a dinamicii sexuale la bărbaţi, se constată o creştere 
spectaculoasă a așa-numitei „incitări sexuale” a bărbaţilor de către femei. 
Aceasta poate avea loc în mod direct, prin modificarea modelului tradițional al 
inițiativei masculine, cât şi indirect, prin adoptarea unor ținute vestimentare mai 
mult decât provocatoare. Ca urmare a acestui fapt, şi a altora ţinând de profilul 
cultural al societății superinformatizate, asistăm la mutații spectaculoase în 
cadrul matricelor relaționale intersexuale. Dimensiunea ludică a sexualității tinde 
să devină o caracteristică de bază a civilizaţiei contemporane. Epoca civilizaţiei 
non-represive demitizează sexul, transformându-l însă într-un simplu obiect 
comercial şi de divertisment. Consecințele psihosociale vor fi considerabile! 

Tinereţea (18 — 25 ani). Marchează amplificarea și rafinarea vieții sexuale, 
cel mai adesea prin „experimentarea” diferitelor formule de cupluri amoroase, 
cu durate dintre cele mai variate. În acest context începe şi formarea unei culturi 
a raporturilor intersexuale, care va marca semnificativ relaţiile dintre soți în 
cadrul viitoarei familii. Paralel cu opțiunile profesionale legate de formarea unei 
cariere, în această perioadă începe să se manifeste și interesul pentru 
constituirea unor cupluri stabile, prin coabitare sau căsătorie, deschizându-se 
astfel un capitol nou al vieţii sociale: cel structurant în jurul ideii de familie. În 
acest context, relaţiile sexuale, deşi îşi mai păstrează caracterul romantic al 
perioadei anterioare, intră într-o fază de maturizare, explorările reciproce din 
zona sexualităţii partenerilor conducând la formarea unui stil erotic caracteristic 
atât fiecărui partener în parte, cât şi cuplului văzut -la maturizarea lui- ca o 
formă de comuniune psihică a două persoane legate fizic, emoţional şi social. 
Stilul erotic este strâns legat de tehnicile sexuale folosite și de modul de 
realizare a adecvării de cuplu, aspect care marchează în mod esenţial evoluţia 
acestuia, satisfacţiile obţinute în cadrul activităţii sexuale, sentimentele dintre 
parteneri și - în ultimă instanță - trăinicia şi destinul social al comuniunii 
familiale. Lipsa unei educaţii sexuale complete, precum şi a unei asistențe 
psihologice calificate încă de la debutul vieții sexuale şi mai ales în perioada 
prenupţială, face ca din totalul divorțurilor înregistrate în ţările dezvoltate cca. 
50-60 % să aibă drept prime cauze inadecvările sexuale ale cuplului. Acest fapt 
exprimă un eşec relațional care va marca sensibil atât viața profesională şi 
socială, cât şi raporturile intersexuale viitoare ale celor implicaţi. Totodată, 
societatea modernă de tip occidental oferă şi o deconcertantă gamă de „formule 
familiale neconvenţionale”, care încep să se impună ca noi stiluri de viaţă, cu 
particularități psihosociale cu totul aparte şi încă insuficient cercetate. Astfel se 
practică căsătoria între homosexuali , căsătorii în grup, conglomerări de familii 
cu viață sexuală în comun, grupări tribale ale unor minorități sau secte, familii 
poligame ş.m.a. (v. 38; 214; 288). Unele dintre aceste structuri familiale au copii 
naturali, altele recurg la adoptii; însă, în toate aceste cazuri, apar serioase 
probleme de ordin psihosocial ţinând de profilul psihologic al viitorilor tineri şi, 

mai ales, de modelele relaţionale familiale pe care le vor promova la rândul lor. 

Maturitatea (25 — 70 ani). Este o perioadă caracterizată prin stabilizarea 
relativă a dinamicii sexuale, interesul prioritar fiind acum orientat spre copii şi 
cariera profesională. Desigur, într-o perioadă atât de lungă apar de regulă şi 
multe probleme de ordin afectiv, relaţional şi material care marchează existența 
armonioasă a cuplului. Dintre acestea amintim: indiferența, plictiseala, 
saturația, gelozia, conflictul, adulterul, separarea, abandonul şi divorțul. 
Fiecare dintre fenomenele menţionate, însă într-o ordine crescândă a 
importanței, produce importante efecte psihosociale, atât în ceea ce priveşte 
raporturile directe dintre soți - pe de o parte, şi dintre soți şi copii - pe de altă 
parte, cât şi în planul relaţiilor extraconjugale, în cercul social şi profesional în 
care fiecare se mişcă. Efortul principal al cuplului, dar şi al instituţiilor de 
asistenţă psihologică, trebuie orientat pe direcţia menținerii interesului reciproc, 
printr-o continuă preocupare pentru instruirea permanentă și îmbogățirea sferei 
existenței spirituale a partenerilor. Rutina, saturaţia şi plictiseala, de altfel strâns 
legate între ele, sunt cele mai mari pericole nu numai pentru existența unui 
cuplu marital, ci şi pentru climatul social al grupurilor în care fiecare partener 
își desfăşoară activitatea socială. Exuberanţa şi pasiunea erotică specifice 
perioadei de început trebuie să fie suplinite printr-un efort conştient pentru 
dezvoltarea unor preocupări comune, crearea unor legături spirituale mai 
profunde şi dezvoltarea unor tehnici de menţinere a prospeţimii relației, chiar 
şi în plan sexual. Apariţia copiilor, precum şi interesul constant pentru educația 
acestora constituie de regulă factori deosebit de favorabili pentru consolidarea 
familiei. Trebuie să subliniem efectele psihosociale profund nocive pe care le 
generează violenţa în familie, abandonul şi divorțul. Fiecare dintre acestea 
produce de regulă traume ireversibile cel puțin unuia dintre soți, dar în mod 
cert tuturor copiilor care trăiesc în climatul familial astfel creat. 

Ideea de familie ridică numeroase probleme în societatea contemporană, mai 
ales în ţările occidentale, înalt industrializate. Anumite particularități ale 
procesului de dezvoltare economică şi tehnologică au condus la apariţia unor 
mutații majore şi la nivelul familiei tradiţionale, înțeleasă ca nucleu fundamental 
al societății. Relativizarea valorilor şi normelor morale în marile aglomerări 
urbane, creşterea criminalităţii, dezvoltarea narcomaniei la nivel de masă ş.m.a. 
sunt legate în mare parte şi de pierderea capacității de socializare şi formare a 
copiilor în cadrul mediului familial. Datorită integrării în viaţa economică şi 
socială a ambilor părinți, atribuţiile educaționale ale acestora au fost transferate 
în mare parte unor instituţii sociale specializate, care nu pot însă suplinii 
puternicele resorturi afective şi relaționale din cadrul familiei tradiţionale, 
extinsă sau restrânsă. Formalismul frecvent al raporturilor parentale, conflictele 
frecvente dintre soți, divorțurile în continuă creştere ş.a. diminuează și mai mult 
valenţele formative ale familiei, determinând chiar serioase tulburări ale 
personalităţii copiilor şi ale capacităţii acestora de integrare socială optimă. 

Senectutea (peste 70 ani). Încă de la sfârșitul perioadei anterioare, dinamica 
sexuală intră într-un evident declin, care se accentuează drastic o dată cu 
înaintarea în vârstă. Instalarea menopauzei la femei (în jurul vârstei de 55-60 
ani) şi a andropauzei la bărbaţi (60-65 ani), marchează caracterul ireversibil al 
acestui proces, cu efecte psihice destul de importante, dar nu dramatice. 

Tulburări ale dinamicii vieții sexuale. Conduitele intersexuale, precum şi 
raporturile de cuplu pe care acestea le fundamentează pot fi deseori afectate de 
tulburările care apar în dinamica raporturilor sexuale dintre parteneri. Avem în 
vedere fenomene precum fiigiditatea sau nimfomania la femei, impotența sau 
satirismul la bărbaţi, saturaţia, inadecvarea de cuplu şi nevrozele sexuale la 
ambele categorii. Cauzele acestor tulburări pot fi grupate în patru categorii 
principale: a) factori fiziologici, care exprimă disfuncționalităţi organice, 
hormonale sau strict patologice la nivelul aparatului genital; b) factori 
psihoindividuali, care afectează echilibru emoţional şi conduita sexuală a unei 
persoane, chiar în afara unor contacte genitale propriu-zise (şocuri emoţionale 
foarte puternice care au lăsat urme, complexe psihice, inhibiţii puternice, fobii 
ş.a., care pot fi activate de oricare partener sexual potenţial); c) factori 
relaționali, derivați din natura particulară a unui cuplu (inadecvarea sexuală 
dintre doi parteneri, de natură biologică sau psihică, dar care nu se manifestă şi 
în cadrul altei relaţii de acest gen); d) factori ambientali, de natură fizică sau 
socială, care afectează accidental dinamica unei relații sexuale, dar care prin 
repetare pot determina tulburări cvasi-permanente ale conduitei sexuale. 

Nimfomania şi satirismul sunt forme de exces sexual, mult peste limita 
necesarului de echilibru fiziologic. Cel mai adesea, această hipertrofiere a vieţii 
sexuale este determinată de factori psihogeni: tentativa de a supracompensa 
unele complexe de inferioritate, existența unor factori obsesionali de natură 
sexuală, fuga de angoasă şi frustrare prin refugierea în activitatea sexuală, o 
educaţie deficitară care a cultivat „performanța sexuală” ca formă de 
autovalorizare etc. La femei, nimfomania este deseori expresia unui acut 
sentiment de singurătate şi neîncredere în sine, actele sexuale fiind în acest caz 
încercări disperate de „acroşare” socială; alteori este rezultatul imposibilității 
fiziologice sau psihice de a obţine satisfacția sexuală dorită. 

Frigiditatea şi impotența sunt expresia imposibilității de a consuma actul 
sexual, ca urmare a insensibilității şi absenței oricărei satisfacţii - la femei, sau a 
lipsei erecției - la bărbaţi. Cauzele pot fi de ordin fiziologic, dar adesea sunt de 
natură psihică: şocuri emoţionale puternice legate de prima experienţă sexuală, 
traume psihice produse în urma unor abuzuri sau violenţe sexuale, dezvoltarea 
unor puternice inhibiţii, apariția unor situaţii sociale traumatizante ș.a.. 
Psihoterapiile individuale şi de cuplu se pot dovedi extrem de eficiente, pe 
această cale rezolvându-se până la 70-80 % dintre cazurile semnalate (v.145). 

Inadecvarea de cuplu constă în dificultatea de a obţine satisfacţii sexuale cu 
un anumit partener, ca urmare a unor nepotriviri organice, a unor blocaje psihice 
sau inhibiţii selective, a ejaculării precoce sau a unor stări emoţionale negative 
trăită de unul sau de ambii parteneri. Discutarea liberă a problemelor de cuplu, 
apropierea afectivă dintre parteneri, sprijinul psihoterapeutic calificat şi o bună 
educaţie sexuală pot rezolva în mare parte problemele de acest ordin. În caz 
contrar, despărțirea este cea mai bună soluţie pentru a evita efecte psihologice 
negative cu o rezonanță mult mai amplă în plan individual şi social. 

Nevrozele sexuale sunt stări psihopatice disfuncţionale, cu un caracter 
temporar, care pot determina scăderea libidoului sau inhibiţii sexuale pe 
perioada cât se manifestă. Se rezolvă prin psihoterapie (v. 74; 214). 


în d 

11.3.4. Conduite sexuale aberante. 

Prin natura ei profund instinctuală şi pulsională, sexualitatea constituie zona 
vieții individuale şi sociale în care se pot dezvolta unele dintre cele mai aberante 
forme de manifestare a comportamentului uman. O parte dintre acestea sunt 
forme exacerbate ale devianței comportamentale, altele au un incontestabil 
caracter delincvenţial sau patologic. În continuare ne vom referi la patru dintre 
aceste forme de manifestare aberantă a sexualității: violența sexuală, violul, 
incestul şi perversiunile sexuale. 

Violenţa sexuală se manifestă printr-un comportament provocator de 
suferință pentru partener, în legătură nemijlocită cu sexul sau cu actul sexual. 
Este o formă de violență direcționată, determinată de anumite tulburări ale 
personalității agresorului, de unele particularități ale relaţiei dintre agresor şi 
victimă, dar și de existența unor factori socioculturali favorizanţi. Forma 
extremă a violenţei sexuale o constituie violul, definit ca un contact sexual 
obținut prin forță sau prin ameninţarea cu forța, sau când femeia se află într-o 
situație care nu-i permite o opțiune liberă: este minoră, inconștientă, se află sub 
influența unor droguri sau într-o stare de confuzie mentală (v. 214; 251; 266). 

Violenţa sexuală a devenit un fenomen social extrem de răspândit, fiind se 
pare o consecință directă a constituirii marilor aglomerări industriale, a 
subculturii, influenţei negative a unor modele promovate prin mass-media, totul 
pe fondul fragilizării sistemelor de valori tradiționale şi a creşterii 
vulnerabilității psihice a populaţiei ca urmare a stresului, a climatului de 
nesiguranţă şi violență socială. Astfel, SUA deține locul întâi la acest capitol, 
cu cca. 28 cazuri la 100.000 de locuitori, cu o dublare a acestei valori pentru 
zonele unde domină populaţia de culoare; urmează țările dezvoltate din nordul 
Europei (Danemarca, Finlanda, Suedia şi Germania, cu valori medii cuprinse 
între 6-11 cazuri la 100.000 de locuitori, țările din sudul Europei ocupând o 
poziție mult mai favorabilă, cu valori de cca. 1/100.000. (v. 251.). Cel mai 
îngrijorător aspect se referă la creșterea numărul de violențe sexuale în rândul 
adolescenților şi tinerilor, procentul fiind de aproape două-trei ori mai mare 
decât în rândul populaţiei mature. 

Personalitatea violatorilor are unele trăsături specifice, evidenţiate prin 
numeroase studii de caz. S-a constatat că aceștia sunt de cele mai multe ori 
persoane violente, primitive şi nematurizate afectiv, provenite din medii sociale 
promiscue, decăzute moral şi intelectual, marcate de complexe şi sentimente de 
ură faţă de semenii lor, faţă de femei în mod special. Violul nu este consecința 
unui exces de virilitate, cum deseori se crede, ci expresia unor carențe şi 
dizarmonii psihice foarte serioase, cu etiologii foarte diverse. După opinia lui N. 
Groth, agresorii sexuali se caracterizează prin stări depresive, disforie, angoasă, 
nesiguranță de sine, sunt copleșiți de sentimentul inutilităţii şi lipsei de scop în 
viață, cu totul neîncrezători în capacitățile lor sexuale și nu numai. În aceste 
condiţii, violul apare ca un efort de supracompensare a unui complex de 
inferioritate. Alţi autori vorbesc de „deficite de personalitate”, fragilitatea 
identităţii masculine, eşecuri existenţiale repetate, sadism, lipsă de autostimă, 
fiind deseori victime ei înşişi ale unor agresiuni sexuale în copilărie şi 
prezentând aproape totdeauna deteriorări ale sistemului de relaţii sociale (v.214) 

Tipologii ale agresorilor şi agresiunilor sexuale. Diferenţele importante pe 
care le prezintă personalitatea violatorilor şi varietatea împrejurărilor în care se 
produc agresiunile fac dificilă întocmirea unei tipologii cuprinzătoare. Pot 
identificaţi agresori psihopaţi, sociopaţi, cu tulburări de personalitate, cu 
manifestări deviante conjuncturale şi relativ normali din punct de vedere psihic. 
Violatorii sociopaţi sunt cel mai numeroşi după unele statistici (30-40 %), cei în 
cauză aparținând lumii interlope şi fiind caracterizați prin comportamente 
antisociale sistematice. În funcţie de cauza imediată a agresiunii se disting 
violuri comise în stare de ebrietate (cca. 10 %), sub imperiul furiei (cca. 35 %), 
ca formă de manifestare a puterii (cca. 45 %), sau ca urmare a incitării de către 
victimă (cca. 5 %) Alte clasificări se referă la recunoaşterea sau 
nerecunoaşterea culpei de către agresori, sau la pulsiunea dominantă în 
momentul comiterii violului: sadismul, dorința de afirmare a puterii, nevoia de 
satisfacere sexuală, răzbunarea, gelozia etc. (v. 214; 251; 288 ş.a.). 

Teorii explicative asupra agresiunilor sexuale. Pentru a explica natura 
comportamentelor agresive finalizate prin viol sunt invocate teze și teorii dintre 
cele mai diverse. Cele mai cunoscute sunt următoarele. 

Teoriei antropologice susţin teza că toți bărbaţii sunt predispuşi să caute 
varietatea sexuală, din nevoia de a creşte oportunităţile de reproducere, fără a 
ține cont de asentimentul partenerei. Pe acest fond, violurile se produc ca 
urmare a unei dorințe sexuale exacerbate care nu găsește o altă cale de 
satisfacere. Faptul că proporţia violatorilor este cu totul nesemnificativă infirmă 
această teorie, care are totuşi meritul de a evidenția un factor filogenetic care 
determină o anumită trăsătură a masculinității: căutarea activă a partenerei. 

Teoriile psihiatrice consideră violul ca pe o categorie diagnostică, care are la 
bază tulburări psihice precum schizofrenia, demența, mania ş.a. Pe acest fond 
psihotic rezultă un impus irezistibil căruia îi cad pradă femeile, ca fiind mai 
vulnerabile fizic. Rata mică a recidivelor (cca. 3-4 %), precum şi caracterul 
premeditat al celor mai multe violuri (cca. 70 % după unii autori) contrazic însă 
drastic această teză. 

Teoriile psihanalitice consideră violul ca fiind de natură predominant 
sexuală, violatorul fiind un o persoană pervertită sau bolnavă, cel mai adesea cu 
tendințe homosexuale latente. Definit ca o formă de agresiune asupra simbolului 
matern, violul apare ca un simptom al conflictelor intrapsihice, aici putând fi 
găsită adevărata cauză. Însă, numeroase studii nu au evidenţiat corelaţii 
ridicate între tulburările psihopatologice și tentativele de viol, ceea ce 
contrazice caracterul exclusiv al tezelor psihanalitice. 

Teoriile învăţării sociale susţin că rădăcinile agresiunilor sexuale trebuie 
căutate în particularităţile organizării sistemelor sociale şi ale procesului de 
socializare, învăţare şi integrare socială. Disfuncţionalităţile întâlnite în acest 
plan se convertesc în factori psihoindividuali de natură pulsională care - în 
anumite condiţii tot de natură socială - pot genera acte de agresiune sexuală. 
Unele cercetări de antropologie culturală confirmă tezele de bază ale teoriei 
învăţării sociale, însă trebuie să subliniem că agresiunile sexuale au de cele mai 
multe ori o cauzalitate complexă, în care pot intervenii factori genetici, 
fiziologici, psihici, psihosociali şi socioculturali. 

Perversiunile sexuale reprezintă comportamente sexuale aberante, produse 
ca urmare a devierii instinctului sexual de la obiectul, scopul şi modul său firesc 
de satisfacere. În accepţia cea mai curentă, perversiunile sunt tendințe 
pulsionale regresive, care se manifestă printr-un substitut, înlocuind actul 
sexual normal cu un act de altă natură, iar partenerul firesc cu un altul de acelaşi 
sex, cu unul aparținând unei alte specii , sau chiar unul inanimat (v. 167). În 
genere, se vorbeşte despre perversiune când orgasmul este obținut cu alte 
obiecte sexuale decât cele normale (homosexualitatea, pedofilia, zoofilia ş.a.) 
sau prin alte zone corporale decât cele genitale (bucale sau anale, de exemplu), 
sau când orgasmul este condiţionat extrinsec (ca în cazul fetişismului, 
exhibiționismului, voyeurismului, sado-masochismului etc.). Având un caracter 
disfuncțional, imoral şi antisocial, perversiunile exprimă imaturizări, regresări, 
dereglări sau destructurări ale personalităţii, care au ca efect imediat alterări 
notabile în planul vieții psihoindividuale, inter-relaționale şi socioculturale. 

Etiologia perversiunilor sexuale este foarte complexă, implicând factori de 
natură genetică, patologică, educaţională şi chiar culturală. In concepția 
freudiană, dispoziția la perversiune nu este ceva particular, fiind inerentă 
oricărei structuri umane. La copil, devansând instalarea funcțiilor genitale 
propriu-zise, se manifestă sub forma unei „dispoziţii perverse polimorfe”, 
datorită diversității zonelor erogene, activate parțial prin intermediul jocurilor şi 
fantasmelor infantile, care vor ceda în urma maturizării organelor genitale. 
Pulsiunea sexuală normală, manifestată ca atracţie irezistibilă către sexul opus 
se manifestă începând cu pubertatea, urmând căile fireşti de satisfacere. În acest 
context, manifestarea perversiunilor la adult constituie expresia persistenţei 
unor forme infantile de manifestare a sexualităţii, în strânsă legătură cu apariția 
unor nevroze. Astfel, la Freud, perversiunile sunt regresii la un stadiu anterior în 
raport cu care a avut loc o fixaţie libidinală. Pentru alți psihologi, perversiunile 
sunt forme particulare de manifestare a unor alte pulsiuni. Astfel, G. Tordjman 
consideră că baza oricărei perversiuni este ostilitatea, care își are originea într- 
un traumatism afectiv precoce sau într-un eveniment dramatic din mica 
copilărie, devenit inconştient prin refulare. Pentru E. Dupré, G. Heuyer ş.a., 
perversiunile pot avea şi cauze organice, apărute în urma unor maladii precum 
encefalita, traumatismul cranian, stări toxice cronice etc. Alte teorii pun 
accentul pe rolul unor forme negative de învăţare socială şi imitație, manifestate 
mai ales în cadrul unor grupuri nonconformiste, cu preocupări artistice (v. 288). 

Principalele forme ale perversiunilor sexuale. Este de remarcat faptul că în 
cadrul unui raport sexual normal, între parteneri de sex opus, se practică 
frecvent anumite jocuri erotice, sau comportamente „preparative” menite să 
mărească excitaţia partenerilor, respectiv plăcerea obținută în urma raportului 
sexual. De asemenea, în timpul actului sexual, ca şi în momentul orgasmului, se 
pot manifesta explozii emoţionale puternice, marcate şi prin anumite mici 
violenţe sau bruscări ale partenerului. De altfel, sexologii recomandă explorări 
reciproce în zona sexualităţii partenerului şi stimularea „imaginaţiei sexuale” ca 
modalități de menţine a interesului pentru partener şi evitarea apariției 
saturaţiei şi plictiselii. Toate aceste comportamente care însoțesc sau se 
finalizează într-un raport sexual normal nu sunt considerate perversiuni sexuale. 

Sadismul. Este un comportament sexual aberant, care presupune obținerea 
plăcerii sexuale numai pe fondul suferinței fizice sau morale provocată unei alte 
persoane. Lovirea, rănirea, maltratarea sau umilirea morală a partenerului 
reprezintă condiția pentru a obține orgasmul şi satisfacția sexuală. Mult mai rar 
întâlnim sadismul criminal, în care numai prin uciderea victimei se obține 
plăcerea sexuală. În concepția psihanalitică, sadismul este expresia pe care o 
capătă instinctului morții (thanatosul) în raport cu instinctul vieţii (erosul). 

Masochismul este o formă de perversiune complementară sadismului, 
deseori întâlnită împreună ca acesta (sado-masochismul); în acest caz, plăcerea 
sexuală este condiţionată de asocierea cu o suferință fizică sau morală, 
masochiştii cerând partenerilor să-i lovească sau să-i umilească verbal pentru a 
putea ajunge la orgasm. Ca şi în cazul sadismului, este vorba de o dezvoltare 
psihosexuală incompletă şi dizarmonică sau - în termeni psihanalitici - de o 
fixaţie sau o regresie la un stadiu anterior, arhaic și imatur al sexualităţii. In 
formele sale uşoare, masochismul se poate manifesta fantasmatic, prin evocarea 
imaginară a unor violenţe la care este supus partenerul. Din punct de vedere 
psihosocial sunt foarte interesante cuplurile sado-masochiste, care prin 
complementaritățile comportamentale pe care le presupun, realizează „celule 
diadice” extrem de coezive şi cu aparenţe de normalitate în viaţa de zi cu zi. 

Exhibiţionismul constă dintr-o pulsiune irezistibilă de etalare în public a 
organelor genitale, acest act simbolizând şi substituind de fapt actul genital şi 
plăcerile asociate acestuia. Într-o proporţie considerabilă exhibiționiştii sunt 
bărbaţi, marcați de dezechilibre şi imaturizări emoționale foarte serioase. Este 
de reținut caracterul ostentativ şi brutal, însă neviolent al expunerii genitale, 
plăcerea obţinută fiind proporţională cu scârba sau frica produsă celui agresat. 
În consecință se aleg ca victime fete tinere sau copii, puritatea acestora mărind 
plăcerea resimţită de pervers. 

Voyeurismul este o perversiune complementară exhibiționismului, în acest 
caz plăcerea sexuală rezultând din contemplarea sexului sau a actului sexual 
dintre alte persoane. De remarcat că preludiul unui act sexual normal, în care 
partenerii se privesc şi se expun reciproc nu intră în categoria vreunei 
perversiuni sexuale, fiind vorba mai degrabă de o „componentă estetică” a 
percepției sexuale dintre parteneri. 

Pedofilia este o formă de perversiune în care impulsurile erotice sunt 
orientate preponderent sau exclusiv față de copii. În forma sa compulsivă, 
întâlnită cel mai adesea la bărbaţi, atracţia este atât de puternică încât scapă 
autocontrolului, fiind orientată cel mai adesea către fetiţe. În forma sa 
simptomatică, pedofilia asociată unor tulburări organice grave: demenţă senilă, 
schizofrenie, oligofrenie sau traumatisme craniene. 

Fetişismul constă în orientarea interesului erotic către unele obiecte 
vestimentare ale partenerei dorite, cunoscute sau necunoscute. Se întâlneşte 
îndeosebi la bărbaţi, fiind rezultatul unei greşite orientări a impulsurilor sexuale. 

Narcisismul constă într-o atracţie şi dragoste excesivă de sine, fiind din 
această cază interpretat ca o formă latentă de homosexualitate. 

Travestirea heterosexuală (transexualismul) se manifestă ca o nevoie psihică 
intensă a unei persoane de a se considera că aparține sexului opus. 

11.3.5. Evoluții actuale ale relațiilor de cuplu. 

După cum s-a arătat, caracteristicile relațiilor intime, de natură sexuală, sunt 
puternic influențate şi de factorii economici şi socioculturali. Mutaţiile majore 
care au loc în societatea contemporană, datorită hipertehnologizării, 
informatizării, tranzienţei şi globalizării, sunt de natură să producă noi tendințe 
şi forme de manifestare şi a relaţiilor intersexuale premaritale şi maritale. 

În acest context, datorită abandonării multor tabuuri privind relaţiile sexuale - 
în general, a celor maritale şi premaritale — în special, au apărut noi forme de 
manifestare şi experimentare a raporturilor sociale cu implicaţii sexuale, unele 
având chiar caracterul unor simulacre familiale. 

Natura relaţiilor maritale implică câteva aspecte importante: a) un fond 
emoțional pozitiv, începând cu anumite forme de dragoste romantică, şi 
terminând cu relaţii emoționale de dependenţă, formate în timp; b) relaţii 
sexuale curente, ca o formă implicită de angajament afectiv şi marital; c) 
rezidență comună; d) împărțirea bunurilor materiale şi financiare; e) distribuția 
echitabilă a drepturilor şi obligaţiilor familiale, inclusiv cele referitoare la 
creşterea şi educarea copiilor; f) identificarea publică şi legală drept un cuplu. 

Caracteristicile societăţilor occidentale contemporane determină apariţia 
unor noi forme du cupluri maritale, cu diferenţe la una sau mai multe dintre 
dimensiunile definitorii prezentate mai sus, ajungându-se până la forme de 
patologie interacțională maritală (I. Mitrofan, 1989). Astfel: 

1) Căsătoria deschisă, care fără să impună o legalizare a relaţiei, se bazează 
pe calitatea relaţiilor interpersonale şi fericirea partenerilor, în condiţii stabilite 
prin consens de aceştia. Scopul acestei uniuni este dragostea sexuală şi dorința 
de împlinire şi satisfacţie personală a partenerilor, chiar dacă acest lucru 
presupune schimbarea partenerului, sau formularea unor noi norme relaționale. 
In multe cazuri, depăşindu-se faza inițială de maximă flexibilitate relaţională, se 
ajunge la legalizarea legăturii, provizoratul îndelungat şi incertitudinea privind 
viitorul relaţiei constituind o motivaţie în acest sens. 

2) Pseudocăsătoria, în una sau mai multe dintre caracteristicile cuplului nu 
se întâlnesc în realitate, prin acceptul partenerilor. De exemplu, cazuri în care 
partenerii locuiesc în oraşe diferite, întâlnirea având loc la un anumit interval de 
timp; sau separaţia completă a bunurilor şi finanţelor — ceea ce denotă lipsa 
unor angajamente clare ale partenerilor. În cadrul acestei categorii întâlnim și 
căsătorii cu roluri maritale incomplet exercitate, în care se acceptă diferite 
forme de combinaţii privind menajul, educaţia copiilor, relaţiile afective şi 
sexuale împreună sau separat ş.a. — toate acestea reprezentând pseudosoluţii 
care vor afecta semnificativ procesul de socializare a copiilor, şi chiar echilibru 
psihologic al partenerilor. 

3) Swingers-ul care desemnează schimbul voluntar şi temporar de parteneri 
aparținând a două sau mai multe cupluri. În realizarea schimburilor poate fi 
inclusă eventual şi o altă persoană, de regulă de sex feminin. 

Toate aceste tendințe, mult mai puţin vizibile în țara noastră, afectează grav 
valorile familiei nucleare tradiționale, în care comuniunea afectivă constituie 
fundamentul procesului de socializare a copiilor, dar şi de asigurare a unui 
climat psihosocial echilibrat şi sănătos (v. şi 214; 215; 215; 216; 217; 288. 

11.4. Conduita religioasă. 

Cercetarea fenomenelor religioase ocupă un loc cu totul aparte în multe domenii 
ale ştiinţelor sociale: filozofia, antropologia culturală, sociologia, psihologia 
socială, politologia ş.a. îşi propun să studieze fiecare, cu mijloace care le sunt 
specifice, multiplele aspecte legate de credinţă, de locul sacrului în conștiința 
individuală şi socială, precum și impactul pe care fenomenul religios îl are 
asupra diferitelor laturi ale vieţii sociale. Perspectiva psihologiei sociale asupra 
acestei problematici este deosebit de semnificativă deoarece evidenţiază o serie 
de aspecte fundamentale ale fenomenologiei religioase, şi anume: a) 
condiționările socioculturale şi psihosociale care generează trăirile religioase ca 
una dintre dimensiunile esențiale ale vieţii sociale; b) locul credinței şi 
reprezentărilor religioase în cadrul conştiinţei sociale; c) sistemul specific de 
relații psihosociale dintre persoane, grupuri și instituţii care se formează în 
spațiul de manifestare a  religiozităţii, d) caracteristicile specifice 
comportamentului religios şi raporturile acestuia cu alte tipuri de 
comportamente psihosociale; trăsăturile psihoindividuale şi psihosociale 
specifice credincioșilor ş.a. (v. 34; 98 ). 

11.4.1. Fundamentele psihosociale ale fenomenelor religioase. 

Abordarea teoretică a problematicii legate de religiozitate presupune o serie de 
precizări și delimitări legate de conceptele de „Divinitate”, „Credinţă”, 
„Religie”, „Biserică” şi „Cler”, pe de o parte, precum şi referitoare la noțiunile 
de „credință religioasă”, „trăire”, „sentimente” şi „comportament religios”, pe 
de altă parte. Demers care are un profund caracter interdisciplinar şi căruia i-au 
fost acordate numeroase lucrări de specialitate (v. 34, pg. 478; 72; 98 ş.a.). 
Desigur, în spaţiul restrâns al acestui capitol, vom face numai câteva sumare 
precizări conceptuale, strict necesare schițării perspectivei psihologiei sociale 
asupra acestei complexe problematici. 

Problema religiozității omului ca fiinţă raţională este una care ţine de 
filozofie, ontologie socială şi antropologie culturală. După cum rezultă din 
numeroasele studii de filozofie şi de antropologie culturală dedicate acestei 
probleme, omul se poate defini cel mai revelator ca singura fiinţă care îşi 
construiește și interpretează propria existenţă printr-o raportare conştientă la o 
transcendenţă. Într-adevăr, până acum nu a fost identificată nici o formă de 
comunitate umană, oricât de primitivă ar fi fost pe scara evoluției sociale, care 
să nu posede forme mai mult sau mai puţin evoluate de credinţă religioasă, deci 
care să nu-şi raporteze propria lor existență la o transcendență, indiferent de 
numele care i se dă acesteia: Zei, Spirit Absolut, Dumnezeu, Allah etc. (v. 98). 

Pe acest fundament ontologic, culturile - înțelese ca modalități particulare de 
structurare a existenţei spirituale a unei comunităţi - construiesc sau adoptă una 
dintre paradigmele lor fundamentale: dedublarea lumii în sacru şi profan. După 
cum sublinia M. Eliade, „sacrul şi profanul sunt două modalităţi de a fi în lume, 
două situaţii existențiale asumate de către om de-a lungul istoriei”. Sacrul are 
caracter imanent, transcendent şi supranatural, care dă obiect şi conținut 
conștiinței religioase; profanul aparţine unei realităţi nude şi obiectuale, 
dominată de principii pozitiviste şi pragmatice, căreia îi lipseşte dimensiunea 

spirituală a transcendenţei. Lumea credințelor şi a trăirilor religioase este una a 
sacrului; lumea omului de știință, a practicianului eficient şi a omului guvernat 
de trebuinţele zilnice este una a profanului, adică a unei lumi desacralizate. 

Credinţa ne apare ca un sistem de idei, reprezentări şi sentimente care, la un 
anumit individ sau grup social, exprimă raporturile lumii reale cu transcendența 
şi cu sacrul. Fiind disjunctă şi complementară față de rațiune, credința nu are 
nevoie de argumente: ea exprimă o adeziune afectivă ireductibilă la un adevăr 
revelat. Deşi din punct de vedere psihologic credința presupune o structură 
complexă, incluzând idei, reprezentări, forme argumentative specifice, 
sentimente stratificate pe mai multe niveluri şi motivații adiacente acestora, în 
esența sa rămâne un fapt cultural şi psihosocial, care exprimă sui generis 
apartenența unui individ la o anumită comunitate umană. Abia la nivelul 
comportamentului religios caracteristicile psihoindividuale ale persoanei şi cele 
psihosociale ale grupului vor interveni pentru a particulariza faptul de credință 
în act social, cu relevanță pentru sistemul de relații în care sunt implicate 
persoanele, grupurile şi instituțiile. 

Religia constituie un fenomen social şi cultural, o formă a conştiinţei sociale, 
formată dintr-un ansamblu organizat de teze, idei, reprezentări, dogme şi 
practici prin care se statuează raporturile individului şi comunităţii cu 
transcendența. Sau, după cum definea E. Durkheim acest concept, religia este un 
sistem unitar de credinţe şi practici relative la lucruri sacre, care reunesc 
indivizii într-o aceeaşi comunitate morală, numită Biserică. Este un fenomen cu 
multiple şi majore implicaţii istorice, culturale și psihosociale, departe de 
concepţia cel puţin rudimentară, de sorginte marxistă, conform căreia religia nu 
este altceva decât opiumul popoarelor, sau un instrument al dominaţiei de clasă. 
Dintr-o perspectivă mult mai largă, din care nu poate lipsi dimensiunea 
psihosocială a fenomenului, se poate aprecia că religiosul are trei surse 
fundamentale: a) de natură cognitivă, izvorâtă din nevoia fundamental umană de 
a înţelege şi explica universul în care trăieşte; b) de natură înalt spirituală, prin 
care cătăm să dăm un sens şi o valoare vieţii noastre în lume; c) de natură 
instrumentală, aferentă practicilor prin care oamenii caută să obțină protecţia şi 
sprijinul Divinităţii în viaţa de zi cu zi. În toate ipostazele sale, Religia este un 
fapt de conştiinţă, care definește în mod esenţial condiţia umană. 

Biserica instituţionalizează faptul de credință, oferind un cadru formal 
pentru manifestarea comportamentelor religioase ale persoanelor şi grupurilor 
sociale. Fiecare formă de religie (creştin-ortodoxă, creştin-catolică, mozaică, 
budistă etc.) presupune instituţii bisericeşti specifice, diferenţiate prin ideologii, 
ritualurile practicate, structura organizatorică internă, normele de funcționare, 
raporturile legiferate cu societatea laică, normele de recrutare şi formare a 
clericilor, raporturile acestora cu credincioșii etc. 

Clerul reprezintă un corp profesional care, în cadrul instituției numită 
Biserică, asigură desfăşurarea activităţii acesteia, pe baza unor norme 
organizatorice şi de conduită specifice. Acest fapt presupune existența unor 
ierarhii, forme speciale de instrucţie şi formare a diferitelor categorii de 
personal, precum şi reglementări riguroase ale raporturilor cu mediul social, 
exterior instituţiei cărora le aparțin. 

Procedând la o analiză aprofundată a fenomenului religios, J. Beachler 
apreciază că, din perspectivă culturologică, sociologică şi psihosociologică, 
raporturile ce se stabilesc între oameni şi sacru se pot grupa în trei categorii de 
fapte: cele referitoare la iniţiatori, la gestionari şi la consumatori (v. 34, pg.482). 
Mulţi etnologi nu admit teza larg răspândită după care religiile sunt producții 
anonime colective, evidențiind rolul major al iniţiatorilor. 

De fapt, toate marile religii au avut iniţiatori bine individualizaţi, a căror 
studiere scapă mijloacelor sociologice, fiind vorba mai degrabă de o 
circumscriere psihologică a respectivului fenomen. lisus a întemeiat creşti- 
nismul, Buddha - budismul, Mahomed - islamismul, iar marile disidențe creştine 
atestă şi ele acest principiu (calvinismul, protestantismul ş.a.). 

Gestionarii fenomenului religios aparțin instituţiilor bisericești, constituind o 
castă sau un grup profesional care este supus mai multor categorii de exigenţe 
(religioase, laice, organizatorice şi funcţionale) , în timp ce consumatorii sunt cei 
care trăiesc nemijlocit fenomenul religios (prin credinţele, trăirile şi sentimentele 
spontane pe care le încearcă), dar care totodată sunt supuşi şi exigențelor 
formulate de către gestionarii fenomenului (Biserica şi Clerul). Această 
stratificare implică o abordare diferențiată a fiecărui sector al vieţii religioase, 
pentru unele fiind mai adecvate metodele antropologiei culturale, pentru altele 
cele ale sociologiei, iar pentru o ultimă categorie cele ale psihosociologiei şi 
psihologiei. 

Trăirile religioase sunt circumscrise ca stări psihice individuale şi de grup, 
care sunt generate ca urmare a raportării conştiente la sacralitate, manifestate 
spontan sau în cadrul riturilor, ceremoniilor sau activităților organizate, de către 
Biserică — cel mai adesea. Trăirile religioase sunt structurate în jurul unor 
reprezentări difuze ale sacrului, fiind însoţite de emoții polimorfe puternice 
(venerație, extaz, teamă, recunoştinţă, speranţă etc.) şi motivații specifice, legate 
cel mai adesea de situația particulară a fiecărui credincios. Trăirile religioase se 
manifestă în plenitudinea lor numai în cadrul ceremoniilor, ritualurilor, 
pelerinajelor, în restul timpului existând sub forma unor simple potențialități, 
fără o influenţă nemijlocită asupra comportamentului laic al credincioşilor. Însă, 
în cadrele amintite se pot produce fenomene psihosociale deosebit de virulente, 
forme de extaz mistic, uneori adevărate psihoze colective, mergând - după cum 
s-a întâmplat de atâtea ori - până la sinuciderea în masă a credincioşilor 
aparținând anumitor secte apocaliptice. În acest caz, fenomenele specifice 
mulțimilor psihologice interferează major cu trăirile emoţionale foarte puternice 
— deci disfuncționale, ceea ce conduce la pierderea semnificativă a controlului 
individual asupra a ceea ce se întâmplă, pe fondul obnubilării totale sau parțiale 
a conştiinţei de sine (v. cap. 10). 

Sentimentele religioase sunt elemente de fond ale vieţii individuale şi de 
grup, cu manifestări relativ discrete, dar care afectează în mod difuz o mare 
parte din sfera comportamentală a persoanelor sau grupurilor sociale - spre 
deosebire de trăirile religioase care au un pronunțat caracter conjunctural. 
Compasiunea, sprijinul acordat celor în suferință, respectarea strictă a unor 
principii morale ș.a., sunt de cele mai multe ori rezultatul existenței unor 
sentimente religioase, induse în ontogeneză prin socializare, şi care s-au 
convertit în stil de viață. Aceste sentimente pot exista şi se pot manifesta chiar 
dacă respectivele persoanele nu sunt credincioşi practicanți, fiind mai degrabă 

expresia sublimată a unor intuiţii religioase primordiale, specifice - după cum s- 
a arătat - omului ca fiinţă generică. 

Practica religioasă constă dintr-o serie de acte individuale sau colective, 
sporadice sau sistematice, prin care subiectul religios îşi exprimă trăirile şi 
sentimentele sale, căutând să intre într-o anumită relație cu Sacrul pentru a-şi 
arăta recunoştinţa, pentru a i se deschide, sau pentru a solicita ajutor. 
Rugăciunile, sacrificiul, pelerinajul, spovedania, participarea la ceremonii şi 
ritualuri — sunt numai câteva dintre formele activităților religioase cu o 
deosebită varietate a conținuturilor fiecăreia în funcţie de religie, specificul 
instituţiilor bisericeşti, particularităţi culturale şi istorice etc. 

Cercetările de antropologie culturală, coroborate cu cele de sociologie şi 
psihologie socială, evidenţiază factorii determinanți şi condiţiile în care apar și 
se manifestă fenomenele şi practicile religioase. În primul rând, se invocă 
existența unor factori de fond, care ţin fie de existența unui „sentiment 
metafizic” difuz însă insidios, fie de trebuinţele specific umane de a da coerență 
unui univers pe care nu-l pot înţelege în totalitate. O a doua categorie de factori 
este de natură psihosocială, prin intermediul interacțiunilor interpersonale şi de 
grup căpătând consistență şi formă sentimentele religioase difuze. Aici, în 
funcție de trăsăturile psihoindividuale ale subiecților-membri ai grupurilor 
umane, se configurează forme relativ generalizate de trăiri şi manifestări 
religioase, fond pe care pot apare direcții noi de structurarea a sentimentelor, 
ideilor şi practicilor religioase. Acestea sunt sisteme religioase mai mult sau mai 
puțin coerente, cu o mai mare sau mică răspândire şi putere de manifestare în 
plan social şi cultural. Împărtăşite de un grup mare de oameni, pe fondul 
interacțiunilor specifice dintre iniţiatori, gestionari şi adepți (consumatori), iau 
naştere credinţele religioase, care se vor manifesta în continuare prin anumite 
activităţi şi practici religioase. 

Conduita religioasă, implicând practici, comportamente şi acțiuni 
desfășurate sub incidenţa religiozităţii, pe de o parte, precum şi trăirile, 
motivațiile şi sentimentele subiacente acestora, sunt rezultatul şi expresia 
interacțiunii dintre cel puțin şase categorii de factori determinanți, şi anume: 

a) culturali, care sintetizează achiziţiile spirituale ale comunităţii în plan 
istoric : sunt aspecte de fond, care dau o anumită direcţie şi formă generală 
oricărei manifestări umane, inclusiv celei religioase; 

b) instituționali, care reflectă influenţa specifică a Bisericii şi Clerului, dar şi 
a unor instituţii conexe, de natură educaţională, politică sau statală; este o 
influență specifică sistemelor organizaționale, în care acționează şi factori 
specifici acestora (v. cap. 9); 

c) macrosociali, care exprimă trăsăturile generale ale unei societăţi, pe o 
anumită treaptă a dezvoltării sale (dezvoltare economică, ştiinţifică, 
tehnologică, educaţională ş.a.; natura sistemului politic şi economic, structura 
demografică şi comunitară etc.); 

d) psihosociali de grup, prin care acţionează fenomenele specifice acestei 
zone a realității sociale (modelare comportamentală, presiune normativă, 
imitație, contagiune, potenţare reciprocă, comparație cu grupurile de prestigiu 
sau cu cele de presiune etc.); 

e) psihoindividuali, care reflectă configuraţia unor trăsături de personalitate, 
cu incidență asupra trăirilor şi manifestărilor religioase (existența unor 
complexe, trăsături caracteriale, emoţionale, afective, motivaţional-atitudinale — 
precum şi influența grupurilor primare de apartenență etc.); 

f) factori contextuali, care referă asupra unor împrejurări social-istorice sau 
care țin de existenţa individuală, cu valenţe de a declanşa şi menţine anumite 
emoții şi manifestări religioase (războaie, molime, drame personale, evenimente 
naturale catastrofale sau necunoscute ş.a.). 

Formele particulare de manifestare a religiosului în diferite etape istorice şi 
spații culturale ţin de ponderea şi modul de configurare a acestei multitudini de 
factori, care pot fi simultan sau succesiv cauzali şi condiționali. 

Funcţiile psihosociale ale religiosului. După cum evidenţiază studiile de 
antropologie culturală, indiferent de forma sa de manifestare, religiosul 
îndeplineşte o serie de funcţii esenţiale în cadrul societății. Dintre acestea, cele 
mai importante sunt următoarele: 

1. Funcţia morală, de stabilire a unor criterii şi norme ale comportamentului 
interpersonal şi social în concordanță cu valorile de bine, adevăr şi dreptate. 
Toate religiile au un cod al conduitelor morale, care asigură coerenţa, echilibrul 
şi funcţionalitatea sistemului social, într-un cadru de normalitate. Sunt 
cunoscute „Cele zece porunci” ale doctrinei creştine, sau normele morale 
conţinute în Talmud sau Coran. În lipsa acestor constrângeri morale, impuse de 
o autoritate transcendentă, viața socială ar fi de neimaginat. Sau, preluând 
afirmaţia unui celebru personaj, „ mă întreb ce animale sălbatice am deveni, 
dacă puţină ipocrizie religioasă n-ar veni să ne potolească instinctele rele”. 

2. Funcţia dentară, prin care comunitățile umane capătă o nouă dimensiune 
a identităţii lor culturale şi istorice, dar şi un liant spiritual foarte puternic. 
Identitatea individuală şi socială constituie o dimensiune esențială a 
personalității umane, fără de care societatea nu ar fi decât o formă primară de 
gregarism instinctual. Identitatea religioasă, dată de apartenența la un anumit 
cult, este totodată un factor de coeziune socială şi spirituală, dar şi un element 
prin care, ca indivizi, ne structurăm un set de valori fundamentale, şi ne 
asumăm un rol semnificativ în viața socială. 

3. Funcţia motivaţională, de satisfacere a unor trebuințe specific umane: 
nevoia de securitate, de comuniune spirituală, de trăire emoțională sau de 
înţelegere a universului în care se trăieşte. După cum remarca J. Baechler, 
religia satisface anumite necesități ale naturii umane, cum sunt cele legate de 
curiozitate, securitate, comunitate, conştiinţă împăcată, exaltare şi speranţă — 
fără de care echilibrul nostru sufletesc nu ar fi cu putință (v. 34, pg. 478). 

4. Funcţia culturală, în spaţiul manifestărilor religiozității găsindu-şi forma 
de exprimare numeroase creaţii artistice şi spirituale. Muzeele lumii sunt pline 
de opere de artă pe teme religioase, sau inspirate de acestea. Unele dintre cele 
mai impresionante opere arhitectonice sunt cele ale mănăstirilor şi catedralelor, 
care sunt adevărate forme de obiectivare a spiritualității unei epoci. 

5. Funcţia politică, care rezidă în folosirea religiei ca un instrument ideologic 
deosebit de eficient, sau implicarea Bisericii ca forță politică nemijlocită, cum 
este cazul Vaticanului, a cărei influență politică este incontestabilă. 

1 1.4.2. Determinații psihoindividuale ale conduitelor religioase. 

În cadrul sistemului social global, care este un sistem dinamic cu autoreglare 
căruia îi este specifică o cauzalitate structurală, fiecare dintre factorii prezentaţi 
mai sus poate avea o influență determinantă asupra conduitelor religioase. Acest 
fapt este cu atât mai evident dacă ne raportăm la fenomenul exacerbării trăirilor 
religioase, în diferitele sale forme. 

Prin exacerbarea trăirilor religioase denumim fenomenul implicării 
subiective profunde în credința unei secte sau grup religios, implicare care 
devine trăsătura de fond a existenței individului sau grupului respectiv. 
Fenomenul poate îmbrăca forma bigotismului exagerat, a intoleranței religioase 
agresive, a fanatismului religios sau chiar a delirului colectiv, practicat uneori 
ca simplu ritual. Acest fenomen are o importanță socială deosebită, stând la 
baza activităţii celor mai multe secte religioase în care nivelul considerat normal 
al religiozităţii este uneori cu mult depăşit. Ca în cazul sectelor „apocaliptice”- 
de pildă, unde delirul religios indus credincioşilor de o anumită factură 
psihologică a condus de multe ori la acte cu un pronunțat caracter antisocial sau 
chiar la sinucideri colective. Recent, în Uganda, peste 400 de membrii ai unei 
secte apocaliptice au fost victimele unei sinucideri colective; aceste evenimente 
dramatice au totdeauna la origine stări de exacerbare a trăirilor religioase care 
ajung până la stări avansate de delir psihotic colectiv. 

Numeroase cercetări de psihologie a religiei evidențiază faptul că 
fenomenele religioase apar şi ca o consecință a unei opțiuni şi adeziuni 
individuale la un set de norme, valori şi comportamente acreditate în cadrul 
unui sistem religios, mai mult sau mai puţin structurat sau extins. Aici sunt 
implicate procese cognitiv-interpretative, afectiv-motivaţionale şi volitiv- 
acţionale, precum şi factori ţinând structura generală a personalității 
respectivilor subiecți. Acţiunea acestor factori este filtrată, orientată și 
structurată de influența factorilor psihosociali de grup, acolo unde conduita 
individuală se obiectivează şi se valorizează social. 

În consecință, în producerea fenomenelor religioase - cu atât mai mult în 
cazul exacerbării acestora - între condiţiile generale (social-istorice, economice, 
politice, sau culturale) şi efectele în plan comportamental se interpun cel puțin 
două categorii de variabile intermediare: 1) personalitatea credincioşilor — cu 
structurile sale cristalizate, uneori sub forma unor „complexe” sau „sindroame””; 
2) grupul social de apartenenţă — cu întreaga sa fenomenologie psihosocială 
prin care influenţează conduita membrilor săi (v. cap. 8). 

Factorii psihoindividuali şi de personalitate care determină o exacerbare a 
trăirilor religioase pot fi împărțiți în patru categorii principale: a) factori psihici 
de fond (dintre care nivelul de inteligență generală, emotivitatea şi 
sugestibilitatea au cea mai semnificativă pondere); b) trăsături de personalitate 
configurate în structuri tipice, care au valoarea unor „sindroame”; c) complexe 
emoţionale generate accidental în ontogeneză, ca urmare a unor experiențe 
traumatizante sau a unor eşecuri existențiale repetate (complexul insignifianței, 
cel al înfrângerii sau inutilităţii în lume — de exemplu); d) factori de natură 
psihotică, care îşi găsesc forma de manifestare într-un comportament specific 
(avem în vedere anumite forme de paranoia, delir, manie, schizofrenie ş.a.). 

Structurile de personalitate au o importanță aparte în determinarea 
conduitelor religioase, cu semnificaţie şi în manifestările curente, „socializate” 
ale acestora, atunci când îmbracă forma unor preocupări umaniste, filantropice, 
sau de asistenţă a celor aflaţi în dificultate. 

Cercetările noastre au evidențiat existenţa a cinci categorii principale de 
structuri ale personalității cu incidență majoră în adoptarea şi manifestarea 
conduitelor religioase Pentru evidenţierea acestora a fost folosită o metodologie 
complexă care a presupus aplicarea unei baterii de teste de personalitate (Szondi, 
Lüscher ş.a.), discuţii dirijate şi chestionare de opinii (D. Cristea, 1981). 
Prezentăm mai jos profilul psihologic tipic pentru fiecare structură identificată. 

1. Structura „metafizică: subiecţii din această categorie au nivelul de 
inteligență cel mai ridicat şi se caracterizează prin spirit civilizator şi dragoste de 
cultură; sunt puritani și aspiră sever, uneori chiar agresiv la un scop sau un ideal 
înalt. De multe ori, pentru aceşti subiecți religia este mai degrabă o morală, adică 
un instrument adecvat realizării aspirațiilor lor înalte. De aceea, în această 
categorie n-am întâlnit niciodată manifestări de bigotism, misticism sau simplă 
contagiune afectivă. Raţionali, lucizi, înclinați spre speculație, din rândul acestor 
subiecţi aleg „inițiatorii”, conducătorii de secte, predicatorii şi propagatorii activi 
ai credinţei, având adesea o mare forță de persuasiune. Profilul Szondi specific 
acestei structuri este următorul: 

Sr! Sp Merite 

h sehykpdm 


2. Structura „umanismului religios”. Se caracterizează printr-o sensibilitate 
afectivă ridicată, altruism şi dăruire de sine. Persoanele din această categorie 
proclamă adesea deșărtăciunea preocupărilor şi intereselor terestre, pledând 
pentru modestie şi renunțare, chiar ascetism de multe ori; dojenesc şi amenință 
cu blândețe, oferindu-şi ajutorul dezinteresat pentru învingerea răului în lume. Le 
este caracteristic spiritul cavaleresc față de societate, spiritul de sacrificiu şi 
umilința. Sunt buni propovăduitori ai credinței, forța lor de convingere rezultând 
din comportamentul şi atitudinea lor exemplare. Profilul tipic este următorul: 

S a Pluse 

S = pulsiuni sexuale. P = pulsiuni paroxistice. 


Se = pulsiuni ale eului. C = pulsiuni de contact 


s=t e=t hy=- k=t pat 

3. Structura „culpabilității. Subiecţii din această categorie se caracterizează 
printr-un pronunțat sentiment de culpabilitate şi teamă iraţională de pedeapsă — 
toate aceste trăiri fiind de natură inconștientă. Adeziunea religioasă este o cale 
firească prin care caută se evite aceste sentimente confuze, însă uneori terifiante. 

11.4.2. Determinații psihoindividuale ale conduitelor religioase. 

În cadrul sistemului social global, care este un sistem dinamic cu autoreglare 
căruia îi este specifică o cauzalitate structurală, fiecare dintre factorii prezentați 
mai sus poate avea o influență determinantă asupra conduitelor religioase. Acest 
fapt este cu atât mai evident dacă ne raportăm la fenomenul exacerbării trăirilor 
religioase, în diferitele sale forme. 

Prin exacerbarea trăirilor religioase denumim fenomenul implicării 
subiective profunde în credința unei secte sau grup religios, implicare care 
devine trăsătura de fond a existenței individului sau grupului respectiv. 
Fenomenul poate îmbrăca forma bigotismului exagerat, a intoleranței religioase 
agresive, a fanatismului religios sau chiar a delirului colectiv, practicat uneori 
ca simplu ritual. Acest fenomen are o importanță socială deosebită, stând la 
baza activității celor mai multe secte religioase în care nivelul considerat normal 
al religiozității este uneori cu mult depăşit. Ca în cazul sectelor „apocaliptice”- 
de pildă, unde delirul religios indus credincioşilor de o anumită factură 
psihologică a condus de multe ori la acte cu un pronunțat caracter antisocial sau 
chiar la sinucideri colective. Recent, în Uganda, peste 400 de membrii ai unei 
secte apocaliptice au fost victimele unei sinucideri colective; aceste evenimente 
dramatice au totdeauna la origine stări de exacerbare a trăirilor religioase care 
ajung până la stări avansate de delir psihotic colectiv. 

Numeroase cercetări de psihologie a religiei evidențiază faptul că 
fenomenele religioase apar şi ca o consecință a unei opțiuni și adeziuni 
individuale la un set de norme, valori şi comportamente acreditate în cadrul 
unui sistem religios, mai mult sau mai puţin structurat sau extins. Aici sunt 
implicate procese cognitiv-interpretative, afectiv-motivaţionale şi volitiv- 
acționale, precum şi factori ţinând structura generală a personalității 
respectivilor subiecți. Acţiunea acestor factori este filtrată, orientată şi 
structurată de influența factorilor psihosociali de grup, acolo unde conduita 
individuală se obiectivează şi se valorizează social. 

În consecință, în producerea fenomenelor religioase - cu atât mai mult în 
cazul exacerbării acestora - între condițiile generale (social-istorice, economice, 
politice, sau culturale) şi efectele în plan comportamental se interpun cel puţin 
două categorii de variabile intermediare: 1) personalitatea credincioşilor — cu 
structurile sale cristalizate, uneori sub forma unor „complexe” sau „sindroame”; 
2) grupul social de apartenenţă — cu întreaga sa fenomenologie psihosocială 
prin care influențează conduita membrilor săi (v. cap. 8). 

Factorii psihoindividuali şi de personalitate care determină o exacerbare a 
trăirilor religioase pot fi împărțiți în patru categorii principale: a) factori psihici 
de fond (dintre care nivelul de inteligență generală, emotivitatea şi 
sugestibilitatea au cea mai semnificativă pondere); b) trăsături de personalitate 
configurate în structuri tipice, care au valoarea unor „sindroame”; c) complexe 
emoționale generate accidental în ontogeneză, ca urmare a unor experiențe 
traumatizante sau a unor eşecuri existenţiale repetate (complexul insignifianței, 
cel al înfrângerii sau inutilităţii în lume — de exemplu); d) factori de natură 
psihotică, care îşi găsesc forma de manifestare într-un comportament specific 
(avem în vedere anumite forme de paranoia, delir, manie, schizofrenie ş.a.). 

Structurile de personalitate au o importanță aparte în determinarea 
conduitelor religioase, cu semnificaţie şi în manifestările curente, „socializate” 
ale acestora, atunci când îmbracă forma unor preocupări umaniste, filantropice, 
Sau de asistenţă a celor aflați în dificultate. 

Cercetările noastre au evidențiat existența a cinci categorii principale de 
structuri ale personalităţii cu incidență majoră în adoptarea şi manifestarea 
conduitelor religioase Pentru evidenţierea acestora a fost folosită o metodologie 
complexă care a presupus aplicarea unei baterii de teste de personalitate (Szondi, 
Lüscher ş.a.), discuţii dirijate şi chestionare de opinii (D. Cristea, 1981). 
Prezentăm mai jos profilul psihologic tipic pentru fiecare structură identificată. 

1. Structura „ metafizică”: subiecţii din această categorie au nivelul de 
inteligenţă cel mai ridicat și se caracterizează prin spirit civilizator şi dragoste de 
cultură; sunt puritani și aspiră sever, uneori chiar agresiv la un scop sau un ideal 
înalt. De multe ori, pentru aceşti subiecți religia este mai degrabă o morală, adică 
un instrument adecvat realizării aspirațiilor lor înalte. De aceea, în această 
categorie n-am întâlnit niciodată manifestări de bigotism, misticism sau simplă 
contagiune afectivă. Raţionali, lucizi, înclinați spre speculație, din rândul acestor 
subiecţi aleg „iniţiatorii”, conducătorii de secte, predicatorii şi propagatorii activi 
ai credinței, având adesea o mare forţă de persuasiune. Profilul Szondi specific 
acestei structuri este următorul: 

S P s cC 
h sehykpdm h=-! s=0 k=+- p=- d=- =— 


= 


S = pulsiuni sexuale. P = pulsiuni paroxistice. 


RELA Sc = pulsiuni ale eului. C = pulsiuni de contact 


2. Structura „umanismului religios”. Se caracterizează printr-o sensibilitate 
afectivă ridicată, altruism şi dăruire de sine. Persoanele din această categorie 
proclamă adesea deșărtăciunea preocupărilor și intereselor terestre, pledând 
pentru modestie și renunțare, chiar ascetism de multe ori; dojenesc şi amenință 
cu blândețe, oferindu-și ajutorul dezinteresat pentru învingerea râului în lume. Le 
este caracteristic spiritul cavaleresc faţă de societate, spiritul de sacrificiu şi 
umilința. Sunt buni propovăduitori ai credinței, forța lor de convingere rezultând 
din comportamentul şi atitudinea lor exemplare. Profilul tipic este următorul: 

S$ Bu SC 

3. Structura „culpabilității. Subiecții din această categorie se caracterizează 
printr-un pronunțat sentiment de culpabilitate şi teamă iraţională de pedeapsă — 
toate aceste trăiri fiind de natură inconștientă. Adeziunea religioasă este o cale 
firească prin care caută se evite aceste sentimente confuze, însă uneori terifiante. 


h=- s=+ e=+ hy=- k=+ p=+! 
d=-! m=0 

În relațiile interpersonale se arată foarte umili şi supuşi; fiind foarte 
sugestibili, sunt cu ușurință atraşi în cadrul unor secte, devenind credincioşi 
fervenţi şi activi. Credinţa lor se focalizează aproape exclusiv asupra mântuirii, 
manifestând cel mai adesea teama că încă n-au făcut destul pentru aceasta. 
Profilul Szondi pentru această categorie este deosebit de caracteristic: 

Ss _ P’ Se C 

hs ehy kpdm h=+ s=+ e=0 hy=-! 

4. Structura ”neliniştii”. Trăirile acestor subiecți se centrează în jurul unor 
sentimente de nelinişte sau „angoasă existențială”, provocată de ruperea unor 
legături esențiale cu lumea obiectuală, paralel cu incapacitatea de a-şi crea noi 
idealuri şi de a capta noi „obiecte” în sfera lor de interes. Subiecții din această 
categorie manifestă o puternică înstrăinare, adeziunea la o sectă religioasă 
constituind o formă de refugiu împotriva vidului sufletesc şi lipsei de idealuri. 
Ca o reacţie compensatorie deseori întâlnită, simpla adeziunea este dublată de un 
fanatism primitiv şi agresiv, acest comportament constituind o ultimă încercare 
de menţinere a unei minime consistenţe a eului, printr-o legătură cu un ideal 
circumstanţial construit. Profilul Szondi are următoarea formă tipică: 

Ss P Sc C 
hsehykpdm h=0 s=- k=- p=0 


6. Structura „nefericirii. Persoanele din această clasă se caracterizează 
printr-un intens şi uneori dramatic sentiment de solitudine şi abandon. Nereușind 
să-şi creeze o imagine a eului, subiecții devin inhibaţi, dezvoltând un puternic 
sentiment de inferioritate împotriva căruia luptă pe diferite căi; una dintre acestea 
este cea a adeziunii la o sectă religioasă, context în care încearcă reconstruirea 
Imago-ului. În cadrul grupului de credincioşi caută un nou spațiu de afirmare, 
prin care să atenueze sentimentul de inferioritate și solitudine. Profil tipic: 


S P S& C 
hsehykpdm k=+/-- p=0 d=0 m=+/-- 
Profilul este deosebit de revelator, exprimând 
aproape totdeauna o exacerbare a trăirilor reli- 


gioase, mult peste media constatată la alte cate- 
| | gorii de subiecți. 


Existenţa unor „sindromuri de personalitate” în rândul persoanelor care 
manifestă o exacerbare a trăirilor religioase prezintă o deosebită importanță 
teoretică şi practică. Procesul socializării, precum şi structurarea relațiilor 
interpersonale şi grupale sunt puternic influențate de aceste trăsături accentuate 
ale personalității, care pot avea rolul unor nuclee disfuncţionale în plan relațional 

11.4.3. Principalele confesiuni şi secte religioase. 

Peisajul religios al societăţii contemporane prezintă o extremă diversitate, 
începând cu marile sisteme religioase tradiționale - creştinismul, budismul, 
islamismul, hinduismul, confucianismul, daoismul şi mozaismul - şi terminând 
cu micile sisteme de credințe, heteroclite şi uneori foarte puţin răspândite, 
promovate de diferite secte religioase. 

Din perspectiva psihologiei sociale prezintă o deosebită importanță atât 
motivațiile care stau la baza adeziunii la o anumită credinţă a indivizilor şi 
grupurilor sociale, cât şi cauzele proliferării sectelor religioase care, la acest 
sfârşit de mileniu a căpătat proporţii de-a dreptul spectaculoase. Fără îndoială, 
cauzele acestui fenomen sunt profunde, necesitând o cercetare interdisciplinară 
de mare amploare. Aici ne vom limita în a prezenta câteva trăsături ale 
principalelor religii ale lumii, cât şi o serie de secte care se manifestă din ce în 
ce mai activ în societatea contemporană (v. 72; 73; 79; 98). 

Creștinismul. Este una dintre principalele religii universale, cu o vechime de 
aproape două milenii, a cărei bază doctrinară o constituie principiul trinităţii 
sacre: Tatăl, Fiul şi Sfântul Duh. Doctrina creştină are ca suport fundamental 
învățăturile cuprinse în Biblie, în special cele din Noul Testament, atribuite lui 
Iisus şi apostolilor săi. Promovând toleranța, iubirea aproapelui și credința în 
viața de apoi, creştinismul a cunoscut o largă răspândire în rândul claselor 
defavorizate din cadrul Imperiului Roman, devenind în scurt timp religia 
dominantă în Europa şi unele zone ale Asiei Mici; o dată cu marile descoperiri 
geografice şi a misionarismului susținut, creştinismul s-a răspândit la nivel 
planetar, devenind astfel o religie cu o pondere considerabilă în societatea 
contemporană. Marcată de un mare număr de schisme şi erezii, configuraţia 
creştinismului actual este foarte pestriță, numărând câteva mari curente şi 
numeroase culte şi secte, toate reclamându-și aceeaşi origine doctrinară, însă cu 
interpretări şi practici diferite. Astfel, la începutul mileniului doi are loc marea 
sciziune între biserica greco-ortodoxă şi cea romano-catolică, urmată în secolul 
XVI de apariţia bisericii protestante, cu diferitele sale variante (calvinismul, 
luteranismul, anglicanismul, presbiterianismul ş.a.). Aceste din urmă doctrine 
au constituit la rândul lor baza apariţiei a numeroase culte: bapiiştii, 
penticostalii, adventiștii, quakerii, anabaptiştii etc. (v. 98). Cu toate acestea, în 
prezent principalele biserici creştine au o remarcabilă forță religioasă, morală, 
politică şi chiar economică, jucând un rol progresist în configurarea spirituală a 
societăţii contemporane. 

Budismul. Este una dintre principalele religii ale lumii, constituită în secolul 
VI î.e.n. de legendarul Siddhartha Gautama Buddha. Bazată pe o viziune 
pesimistă asupra lumii, concepția filosofico-religioasă a budismului se 
configurează în jurul următoarelor teze: 1) suferința reprezintă esența oricărei 
existențe umane; 2) suferințele se datorează dorințelor neîmplinite şi căutărilor 
neîncetate de plăceri; 3) eliberarea de suferinţei poate fi obţinută în cursul unei 
vieți urmând „nobilele căi; însă eliberarea finală, care presupune încetarea 
succesivelor reîncarnări se poate obţine numai prin nirvana, expresie a 
dezagregării ireversibile a individualităţii; 4) promovarea „nobilelor căi” pentru 
a te desprinde spiritual de lumea suferinței: ideile drepte, intențiile drepte, 

cuvântul drept, acțiunea dreaptă, viața dreaptă, efortul drept, atenţia dreaptă şi 
meditaţia dreaptă. Morala budistă predică renunțarea, pasivitatea, compasiunea 
şi asceza, acestea fiind atitudinile fireşti în fața unei realități iluzorii, 
inconsistente şi fluide. Budismul a dat naştere la numeroase şcoli şi orientări 
filosofice, dintre care cele mai importante sunt „hinayana” şi „mahayana”. 
Templele budiste, respectiv preoții budişti, ocupă un loc cu totul deosebit în 
societăţile aflate în zona de răspândire a acestei religii metafizice. 

Islamismul. Este cea de a treia mare religie cu răspândire mondială, și 
ultima în ordinea apariţiei: secolul VII, în zona peninsulei arabice. Are la 
origine activitatea profetului Mahomed, ale cărui învățături insuflate de Alah 
(Dumnezeu) au fost reunite ulterior în Coran, cartea sfântă a mahomedanilor. 
Alături de acesta, o serie de legende religioase considerate sfinte despre viața 
Profetului sunt reunite în lucrarea numită Suna, care a dat şi numele celei mai 
mari părți a mahomedanilor care cred în adevărul acestei cărți (suniții). Religia 
islamică este monoteistă, Alah fiind singurul Dumnezeu recunoscut, iar 
Mahomed este profetul său. Multe dintre dogmele creştine sunt acceptate de 
către mahomedani; chiar Jisus este recunoscut ca profet, însă nu ca fiu al 
Domnului. Asemenea credințelor creştine, islamiştii cred în viața de apoi, unde 
oamenii sunt trimişi în Rai sau în Iad, după măsura faptelor lor. Una dintre 
principalele teze religioase, aceea a predestinării, are un caracter fatalist, în 
măsura în care Alah stabileşte de la început pentru fiecare om tot ceea ce 
urmează să facă sau să i se întâmple. Unele curente islamice recunosc însă 
liberul arbitru ca o condiţie a responsabilității omului în fața lui Alah. Credința 
islamică impune anumite tabuuri, printre care acelea de a sculpta sau picta 
chipul lui Alah, sau de a folosi chipurile oamenilor sau ale animalelor, dar şi 
referitoare la drepturile femeilor şi comportamentele cotidiene ale 
credincioşilor. O altă obligaţie promovată de islam este aceea a purtării 
războiului sfânt („djihad”) pentru triumful dreptei credințe. Asemenea altor 
mari curente religioase, şi mahomedanismul a cunoscut importante schisme, 
rezultând astfel numeroase secte: vanhabiții, ismailiţii, sufiţii şa. În prezent 
există o puternică mişcare care urmăreşte scăderea influenței religiei în viața 
socială şi renunţarea la unele interdicții incompatibile cu societatea modernă; 
spre deosebire de această orientare, fimdamentalismul islamic constituie 
curentul conservator şi dogmatic, care se opune virulent oricărei modificări a 
statutului bisericii şi a dogmelor religioase. 

Iudaismul. Reprezintă cea mai pură formă de monoteism antic, conservat 
fără schimbări semnificative până în zilele noastre, fiind prin excelenţă o religie 
etnică, specifică evreilor. Dumnezeul (Jahve) este unic şi atotputernic, iar 
Moise este profetul său, prin care au fost transmise poruncile sfinte către 
„poporul ales”. Deşi devenit ulterior zeitate universală, lahve rămâne în 
continuare proteguitorul doar al „poporului său”, teză care stârneşte încă 
numeroase comentarii negative în plan teologic şi social. Cartea sfântă a 
mozaismului o constituie Vechiul Testament, iar principalele învățături, 
comentarii apocrife şi norme morale sunt conţinute în Talmud. Multe dintre 
tezele şi dogmele iudaice au stat la baza apariţiei credinței creştine, însă rolul lui 
Iisus ca Fiu al Domnului nu este recunoscut şi acceptat. 

Sectele religioase. Fenomenul sectarismului este unul de cea mai mare 
importanță pentru viaţa religioasă, dar și pentru multe domenii ale vieţii laice. 
Proliferarea schismelor, ereziilor şi respectiv apariţia sectelor a reprezentat o 
constantă pentru aproape toate religiile cunoscute, iar la sfârşitul acestui mileniu 
a căpătat o asemenea amploare încât fenomenul este studiat intens de către 
teologi, sociologi, politologi, psihologi şi antropologi (56; 50). 

Definirea noțiunii de „sectă” ridică numeroase dificultăţi, mai ales datorită 
faptului că termenul are o conotaţie peiorativă sau chiar profund negativă, greu 
de acceptat de reprezentanţi diferitelor grupări sectante sau ai noilor mişcări 
cultice. Intr-un sens foarte general, prin sectă se înţelege o grupare religioasă 
desprinsă din grupul majoritar de credincioşi, care adoptă unele teze, principii, 
ritualuri sau interpretări ale dogmelor religioase în contradicție cu poziția 
cvasi-oficială promovată de „biserica-mamă”. Membrii sectelor se reunesc 
voluntar într-un grup de credincioși care promovează o viziune proprie asupra 
problemelor vieţii religioase, viziune derivată din învăţăturile uneia din marile 
religii din care provin, dar pe care o contestă în unele dintre aspectele sale 
particulare şi -de regulă- neesenţiale din punct de vedere dogmatic. Diferenţele 
apar mai ales la nivelul prescripțiilor, practicilor religioase şi a interpretărilor 
care se dau unor principii ale religiei-mamă. În consecință, între biserica-mamă 
şi diferitele secte desprinse de aceasta apar relaţii tensionate, bazate pe 
reproşuri, suspiciuni şi contestări reciproce. 

Extraordinara proliferare a sectelor religioase din acest sfârşit de mileniu 
este un fenomen generat de o serie complexă de cauze: a) anumite caracteristici 
generale ale societăţii contemporane, marcată de tranziență, inconsistență 
spirituală, insecuritate socială, diminuarea sau alterarea valențelor psihosociale 
ale modelului tradiţional de familie şi comunitate umană, înstrăinarea profundă 
a relaţiilor umane care au devenit aproape exclusiv instrumentale etc.; b) unele 
fenomene care au afectat negativ marile sisteme religioase: schismele, 
conservatorismul excesiv, implicarea în aspectele mercantile ale vieţii laice, 
uzura morală - datorată în mare măsură instituţiilor bisericeşti şi clerului ş.a.; c) 
efectele în plan psihologic şi psihosocial ale procesului de liberalizare socială şi 
spirituală, care presupun - printre altele - căutarea unor noi forme de exprimare 
a spiritului religios, mai apropiate de preocupările curente ale oamenilor; d) 
mobilitatea şi instabilitatea demografică şi rezidențială, ceea ce determină 
aglutinări de credinţe, obiceiuri şi practici religioase care în anumite condiții pot 
determina cristalizări în forme noi; e) criza de valori care marchează anumite 
momente dramatice din evoluţia societăţii, criză care se manifestă şi prin 
dislocarea fundamentelor axiologice ale religiilor tradiționale ş.a. Sintetizând, 
putem constata că fenomenul sectant reprezintă o reflectare în planul vieții 
religioase a unor procese sociale şi psihosociale obiective cărora încearcă să le 
dea o formă mai apropiată de profilul moral şi spiritual al unei epoci. 

Formarea sectelor. Toate observaţiile asupra acestui aspect al vieții 
religioase evidenţiază faptul că sectele sunt rezultatul unui proces psihosocial 
care presupune patru etape principale: 1) Ivirea unui profet, care să dea expresie 
unor noi teze, idei sau practici religioase, derivate dintr-o credinţă de bază, dar 
opunându-se parţial acesteia. 2) Constituirea unui microgrup de credincioşi 

grupaţi în jurul profetului, formând astfel un nucleu activ de propagare a noii 
credinţe. 3) Dezvoltarea unor grupuri extinse de credincioşi (grupuri secundare), 
prin adeziunea populaţiei atrasă prin propagandă, prozelitism şi misionarism; la 
limită — aceste grupuri se pot organiza în comunități religioase, în urma 
elaborării unor principii şi norme de comportare şi convieţuire. 4) Stabilizarea 
relativă a raporturilor cu mediul social exterior comunităţii, prin formarea unui 
sistem specific de relaţii de natură culturală, religioasă, economică, socială sau 
chiar politică. După cum se ştie, în multe țări, dar mai ales în SUA, unele secte 
au un considerabil potenţial economic şi politic, având un rol apreciabil în 
desfăşurarea vieții sociale şi economice din respectivele zone (Mormonii, 
Martorii lui Iehova, Biserica Unificării, secta Bahâ”i ș.a.). 

Trebuie subliniat faptul că formarea şi manifestarea unei secte în viața 
socială sunt procese prin excelență psihosociale, în care fenomenologiile 
specifice grupurilor sociale, cele ţinând de leadership, comunicare şi influență 
interpersonală şi grupală deţin un rol determinant. Acest fapt este deosebit de 
evident dacă se studiază metodele folosite pentru atragerea de noi membri, care 
includ tehnici speciale de contactare, comunicare, persuasiune şi manipularea 
psihologică. Misionarii sunt foarte bine pregătiți din punct de vedere doctrinar, 
didactic şi psihologic, fiind capabili să identifice trăsăturile dominante ale 
personalităţii celor vizați, să dezvolte un dialog eficient şi convingător cu 
aceştia şi să-i atragă din punct de vedere intelectual, afectiv şi motivaţional. 
Programele de integrare a novicilor sunt perfect elaborate din perspectivă 
psihologică şi psihosocială, remarcându-se printr-o deosebită eficienţă: uneori 
se folosesc tehnici de automatizare a gândirii, de implantare a unor noi clișee de 
viață, recurgându-se chiar la metode de depersonalizare progresivă şi de 
„spălare a creierului” (v. C. Cuciuc, 72; 73). 


Caracteristicile psihosociale ale sectelor. Marea varietate de secte apărute 
mai ales în ultimele decenii face dificilă o caracterizare unitară a acestora, pen- 
tru fiecare caz în parte apărând unele trăsături specifice. Totuşi, se apreciază că 
celor mai multe secte le sunt specifice următoarele trăsături generale: 

(a) Caracterul de grup religios disident, care promovează o nouă direcţie de 
manifestare a religiozităţii, sau de interpretare a dogmelor unei religii-mamă de 
la care se reclamă — explicit sau implicit. 

(b) Adeziunea voluntară a membrilor, pe baza unei opțiuni fundamentată pe 
cunoaşterea principiilor religioase şi laice ale sectei, precum şi ale punctelor de 
divergență faţă de religia-mamă pe care o părăsesc, sau față de care se delimi- 
tează. Sectele, la rândul lor, operează o selecţie foarte drastică a aspiranților, 
urmată de o formare progresivă a novicilor, sub atenta supraveghere a liderilor 
şi comunităţii, cu mijloace deseori neortodoxe. 

(c) Coeziunea foarte mare a sectei, rezultând astfel grupuri sociale solidare, 
monolitice chiar, în care viaţa aderenţilor este total subordonată sectei: toate ca- 
lităţile individuale, profesionale şi sociale sunt puse în slujba comunităţii, între 
membri formându-se relaţii foarte strânse, prin generalizarea modelului de „fră- 
țietate”, în care liderii capătă statutul de „părinți spirituali” ai întregii comuni- 
tăți. Delimitarea dintre sectă şi exterior este foarte strictă, mergându-se uneori 
până la izolarea geografică şi fizică a comunității. 

(d) Efitismul declarat şi cultivat în cadrul sectei, metodă prin care membrii 
ajung să se considere oameni superiori, aleşi pentru o misiune spirituală înaltă, 
de apărare şi promovare a „dreptei credințe”. Superioritatea arogată şi trăită 
psihologic în mod efectiv de către fiecare membru derivă din credința puternică 
în dogmele religioase adoptate, precum şi din coeziunea comunitară care dă un 
sens superior vieții fiecărui membru ( v. 72; 73). 

Caracteristicile psihologice şi psihosociale ale membrilor. Deşi şi în acest 
plan se constată o mare diversitate de trăsături, observaţiile noastre evidenţiază 
existența unor categorii specifice de aderenți. Astfel, putem distinge: 1) 
Persoane caracterizate printr-o mai mare sensibilitate religioasă care la limită 
îmbracă forma exacerbării trăirilor religioase; deoarece instituţiile religioase 
tradiționale nu oferă de cele mai multe ori cadrul necesar unor astfel de 
manifestări, persoanele în cauză găsesc în cadrul unor secte un mediu propice 
de cultivare a credinţei lor. 2) Persoane motivate rațional, din nevoia de a depăşi 
eventualele contradicții specifice credinţei în care au fost formaţi şi care găsesc 
în noile dogme şi principii religioase un grad mai înalt de adecvare cu propriile 
lor valori şi principii raţionale şi morale. 3) Persoane care au trăit eșecuri şi 
drame existențiale majore şi care au primit ajutor din partea unor secte, sau au 
găsit singuri un refugiu în cadrul unei comunităţi religioase în care membrii se 
sprijină reciproc, moral şi chiar material. 3) Persoane caracterizate prin 
puternice trebuințe relaţionale şi de integrare, care nu au reușit să găsească în 
mediul social laic - atomizat, instrumentalizat şi tranzient cum este deseori - un 
cadru adecvat pentru satisfacerea acestor nevoi psihologice profunde. 4) 
Persoane marcate de anumite trăsături accentuate ale personalității care - fără a 
fi cu adevărat psihogene, găsesc în cadrul vieții unor secte modalități adecvate 
de manifestare care să nu fie sancţionate social, ci - dimpotrivă. 

Principalele secte întâlnite în România. După anul 1990, în țara noastră au 
apărut numeroase secte, care s-au adăugat celor existente deja înainte de acest 
moment istoric. Unele au un caracter legal sau semilegal, altele acţionează într- 
un cadru obscur, care scapă de cele mai multe ori atenţiei autorităţilor religioase 
şi laice. Dintre primele amintim: Adventiștii reformiști, Baptiştii, Martorii lui 
Iehova, Mormonii, Cultul creştin după Evanghelie, Penticostali, Oastea 
Domnului, Biserica Metodistă, ş.a. Dintre sectele recent apărute, cu un statut 
deocamdată incert amintim: Bahá’i, Copiii lui Dumnezeu, Biserica Unificării 
(Moon), Sfântul Graal, Meditaţia Transcendentală, Biserica scientologică, Calea 
fericirii, Hare Krshna, Cultul Zen, Sahaja Yoga ş.a. Numărul credințelor şi 
sectelor mai puțin cunoscute este însă cu mult mai mare, peste 50 — după unele 
surse (v. 73, pg. 57 ş.u.). O atenţie deosebită trebuie acordată cultelor sataniste şi 
apocaliptice, profund nocive din punct de vedere moral, religios şi social. 

Toleranţa religioasă în societatea contemporană. Noile evoluţii social- 
istorice, ştiinţifice şi tehnologice ale sfârşitului de mileniu pun în termeni noi 
problema toleranţei etnice, politice şi religioase. În orice formă s-ar manifesta, 
intoleranța reprezintă o gravă maladie socială, o disfuncţionalitate majoră care 
afectează serios viața socială și individuală, precum şi instituţiile publice şi cele 
statale. Toleranţa religioasă trebuie să fie expresia deschiderii oamenilor spre 
noi orizonturi spirituale, o modalitate de înnobilare sufletească. 

11.5. Conduita economică. 


Una dintre dimensiunile esenţiale ale vieții sociale este cea de natură 
economică, prin care se asigură producerea, păstrarea şi consumul bunurilor 
materiale, precum şi serviciile publice aferente acestora. Această dimensiune a 
vieţii sociale se obiectivează în conduitele şi comportamentele care vizează o 
serie de aspecte legate de activitatea de producţie a bunurilor, distribuţia și 
întreținerea acestora, gestionarea resurselor financiare şi comportamentul de 
consum. Acestuia din urmă îi vom acorda o atenţie deosebită, celelalte aspecte 
menţionate fiind studiate şi de alte discipline ştiinţifice şi aplicative. 

11.5.1. Principalele forme ale comportamentelor economice. 

Conduita economică se referă la diferitele aspecte materiale şi simbolice ale 
vieții individuale şi sociale, pentru fiecare existând comportamente sociale 
specifice, după cum urmează. 

(a) Comportamente aferente activităţilor de producere a bunurilor materiale 
şi simbolice necesare existenţei. Activitatea productivă este esenţială existenţei 
sociale, având totodată o serie de funcţii psihosociale. Astfel, prin implicarea în 
aceste activități are loc principala formă de obiectivare şi valorizare socială a 
personalității, profesia constituind una dintre dimensiunile relevante ale 
personalităţii integrate social. Exercitarea profesiei se instituie ca un puternic 
vector motivaţional, fără de care existența individului este - în mare parte - 
lipsită de sens şi de conţinut. Recunoaşterea socială, dar şi nivelul stimei de 
sine, depind în mare parte de performanţa profesională recunoscută de cei din 
jur. De aici şi sentimentele negative apărute în urma pensionării, când se pierde 
implicit şi cadrul necesar obiectivării şi valorizării sociale, mai ales dacă nu se 
găsesc strategii de contracarare a acestor efecte. 

(b) Gestionarea resurselor financiare, personale şi/sau familiale. Este un 
aspect complementar desfăşurării activității profesionale, care oferă numeroase 
indicii asupra modului cum se structurează interesele şi priorităţile fiecărei 
persoane, familii sau colectivități. Din analiza structurii distribuţiei resurselor 
financiare se poate stabili atât nivelul calității vieții, cât şi structura 
motivațională a persoanelor şi grupurilor sociale. Din acest punct de vedere, 
sunt relevante proporţiile acordate subzistenţei, cheltuielilor vizând instrucția şi 
educaţia, a celor dedicate bunurilor culturale sau activităţilor de turism, 
divertisment, sportive sau recreative. 

(c) Organizarea şi asigurarea calităţii serviciilor publice. Nivelul de 
civilizaţie al unei societăţi este dat şi de existența şi funcţionalitatea diferitelor 
categorii de servicii, vizând necesităţile educaţionale, culturale, profesionale, 
recreativ-sportive, specifice diferitelor categorii de persoane şi grupuri sociale, 
dar şi distribuţia şi întreținerea bunurilor materiale şi culturale ş.a. Ca indicatori 
specifici, se are în vedere gama de servicii oferite, calitatea şi funcţionalitatea 
acestora, gradul de acces la aceste servicii, precum şi modul de utilizare de către 
fiecare persoană sau grup. 

(d) Consumul bunurilor şi serviciilor. Această dimensiune a conduitei 
economice se bucură de o atenție deosebită din partea psihosociologilor. 
constituindu-se chiar ca o ramură specializată a psihologiei aplicate. 

11.5.2. Conduita de consum. 

La un nivel foarte general de analiză, viaţa socială are un caracter bipolar: 
producţia de bunuri şi servicii, pe de o parte, şi consumul acestora, pe de altă 
parte. Bunurile pot avea un caracter material sau simbolic, iar consumul are 
caracterul unei relații de asimilare obiectuală sau spirituală a respectivelor 
bunuri. Studierea conduitelor aferente consumului de bunuri şi servicii a devenit 
în ultima perioadă a secolului trecut un domeniu autonom de cunoaştere, cel al 
psihologiei consumatorului. Domeniu conex cu cel al marketingului, care are ca 
principală premisă legătura necesară dintre activitatea economică, generatoare 
de bunuri şi servicii, şi imperativul satisfacerii în condiții optime a trebuințelor 
consumatorilor, în condiţiile specifice unei anumite piețe. Din această dublă 
perspectivă, studierea conduitei de consum implică precizarea unor noțiuni 
specifice psihologiei consumatorului. 

Noţiuni generale. Pentru o analiză pertinentă a relaţiei dintre producţie şi 
consum, este necesar să facem câteva precizări privind noțiunile de cumpărător, 
client, consumator, trebuințe de consum, imaginea produsului, identitatea 
consumatorului , comportamentul consumatorului ş.a. — strâns legate de alte 
noțiuni specifice psihologiei generale şi sociale: personalitate, motivaţie, 
evaluare situațională, decizie etc. (v. şi 144b; 313). Astfel: 

Cumpărătorul este persoana (fizică sau juridică) implicată în achiziționarea 
unui produs sau serviciu, în urma unei tranzacții curente. În acest caz, nu se au 
în vedere factorii determinanţi ai comportamentului, nici relația dintre produs, 
vânzător şi cumpărător. 

Clientul este deja un cumpărător care manifestă o anumită fidelitate faţă de 
marca produsului şi față de vânzător, ceea ce permite o anumită prognoză 
asupra comportamentului său. 

Consumatorul este clientul generic, cunoscut producătorului din punctul de 
vedere al obişnuințelor, preferințelor, motivaţiilor şi potenţialului financiar, 
caracteristici în funcție de care va da un anumit profil produselor sale şi va 
elabora o anumită politică de piață şi de marketing. 

Trebuinţele de consum sunt acele trebuinţe de ordin material şi/sau spiritual, 
în raport de care au fost identificate modalități de satisfacere, prin achiziţionarea 
unor bunuri materiale sau simbolice, sau a unor servicii existente pe piață. 

Imaginea produsului este expresia socială dată în mod intenţional unui 
produs, de către producător, astfel încât să corespundă caracteristicilor generice 
ale unor categorii de consumatori-țintă. Se are în vedere, în special, o serie de 
caracteristici cu valoare simbolică şi forță sugestivă, cum ar fi ambalajul, forma, 
culoarea, mirosul, masculinitatea sau feminitatea, accesibilitatea ş.a. 

Identitatea consumatorului se referă relaţia stabilită statistic între profilul 
personalității consumatorului și profilul produsului, astfel încât să rezulte un 


sentiment de satisfacţie şi legătură personală cu producătorul unui anumit 
produs sau serviciu. Relevarea identității consumatorului stă la baza elaborării 
unor politici de marketing care să fidelizeze clienții. 

Conduita consumatorului constă în unitatea dintre comportamentul concret 
de cumpărare şi procesele psihice subiacente, care implică conştientizarea 
trebuințelor, implică emoţionale, percepții, evaluări, comparări şi decizii. 

Factorii determinanțţi ai conduitei de consum. După cum rezultă din cele 
prezentate mai sus, în generarea şi manifestarea conduitei de consum sunt 
implicate mai multe categorii de factori, unii cu valoare determinantă, alții cu 
una de ordin condiţional sau facilitator. Modelul general al interacțiunii dintre 
principalele categorii de factori este prezentat în schema de mai jos. 


Mediul macrosocial: economic, cultural, politic Schema 11.3 


Mediul psihosocial 


Mediul 
microeconomic 


Mediul tehnologic 


Fiecare dintre cele trei entități intrate în relație (producătorul, produsul şi 
clientul) are un profil particular, dat de o serie de caracteristici, condiționate de 
mediul specific în care se manifestă; avem în vedere mediul psihosocial şi 
microeconomic al clientului şi producătorului, mediul tehnologic şi economic 
al produsului, precum şi cel psihosocial şi tehnic al cumpărătorului. În zona de 
interferenţă a acestor mediii se configurează jocurile pieţii. Astfel: 


(1) Factorii macrosociali se referă la particularităţile sistemelor economice, 
politice şi culturale, specifice unui anumit spaţiu geografic sau național. Sun 
factorii care creează elementele de fond ale relaţiilor sociale — în general, ale 
relaţiilor de producţie şi consum — în particular. 

Nivelul dezvoltării economice condiționează nu numai natura, diversitatea şi 
calitatea produselor şi serviciilor oferite virtualilor consumatori, dar şi 
potenţialul financiar al acestora şi modalităţile de stabilire a relaţiilor 
funcţionale vânzător-cumpărător. La acest nivel, există o profundă condiționare 
între factorii macroeconomici, politici şi culturali. După cum remarca P. Kotler 
(1989), factorii culturali sunt cei care exercită cea mai mare influență asupra 
conduitei consumatorilor, având în vedere profilul cultural şi subcultural al 
zonei rezidenţiale, dar şi clasa socială din care aceştia fac parte. Cultura este cea 
care oferă sistemul de valori, norme şi modele care ghidează comportamentul 
individual, generând o serie de trebuinţe, dorinţe şi aspirații, care vor sta la baza 
conduitei  consumatoriste. Cultura secundară va genera diferențieri între 
diferitele categorii de consumatori, în funcţie de apartenența acestora la o 
categorie sexuală, educaţională, profesională, etnică, religioasă sau rezidențială. 
Aceste culturi particulare sau subculturi vor fi diferenţiate şi în raport cu diferite 
clase sociale, care dezvoltă tipuri generice de comportament, în special în 
funcţie de accesul lor la resursele economice, financiare, informaționale sau 
educaţionale. De aici apar şi diferenţele la nivelul conduitelor de consum. 


B 

(2) Factorii psihologici şi psihosociali se referă atât la caracteristicile 
specifice personalității consumatorilor care intervin ca factori determinanți sau 
condiționali în adoptarea unei anumite conduite de consum, cât şi 
particularitățile relațiilor de natură psihosocială dintre producător, produs şi 
consumator. Orice produs sau serviciu trebuie să fie menit să satisfacă diferitele 
trebuințe ale potențialilor consumatori, dar totodată şi să le stimuleze, sau chiar 
să le creeze. La nivelul consumatorilor sunt implicați factori de ordin 
motivaţional, cognitiv şi afectiv, care vor sta la baza comportamentelor aferente 
consumului; producătorul trebuie să cunoască atât modul de manifestare şi 
efectele comportamentale al acestor factori, cât şi tehnicile psihologice prin care 
poate influența şi stimula comportamentul de consum, mergând până la a genera 
noi trebuinţe, prin ofertele de produse pe care le poate face, în prezent sau 
viitor. Dacă ne referim numai la modelul motivaţional al lui Maslow, ne putem 
da seama cât de important este să se racordeze caracteristicile tehnice şi 
funcţionale ale unui produs în raport cu nivelul motivațional căruia îi este 
adresat. În categoria factorilor psihosociali, un rol deosebit îl au caracteristicile 
psihosociale ale grupurilor de apartenență şi/sau de referință. Valorile şi 
normele specifice acestora sunt interiorizate într-o mare măsură, din dorința de 
protecţie, apartenență şi recunoaştere socială. Pe această cale se constituie, în 
urma unui îndelungat proces, identitatea cumpărătorului, care se ataşează 
simbolic, cognitiv, sentimental şi motivaţional de un anumit produs, generând, 
în anumite situații, o adevărată „cultură de castă”, sau subcultură consumatoristă 
— cum este adesea numită. Este cazul posesorilor motocicletelor Harley 
Davidson, sau al autoturismelor de lux Roi/IsRoyce — de exemplu. Procesul este 
biunivoc: un grup având un anumit statut material şi social îşi alege ca element 
de identificare un produs, în funcţie de caracteristicile sale considerate 
deosebite; odată ales, produsul își pune amprenta asupra cumpărătorului, în 
parte datorită subculturii pe care o generează, devenind element de identificare 
pentru cei care aparțin, sau aspiră să aparțină acelui grup. 

(3) Factorii tehnici şi tehnologici sunt cei care racordează caracteristicile 
consumatorului virtual cu cele ale produsului care îi este destinat. Cunoscând 
trebuinţele care urmează a fi satisfăcute, precum şi caracteristicile statutului 
economic şi social al grupului de cumpărători-țintă, se aleg materialele cele mai 
adecvate şi tehnologia cea mai eficientă pentru realizarea unui anumit produs. 
Această etapă este precedată adesea de o campanie de testare a pieții, urmată de 
una de promovare a produsului, în care perspectiva psihosocială, cea economică 
şi cea tehnologică trebuie să se îmbine armonios. 

(4) Factorii contextual-situaţionali constau dintr-o serie de caracteristici ale 
spaţiului fizic şi social în care se desfăşoară relația vânzător cumpărător: 
dimensiunea spațiului, dispunerea produselor, temperatura ambiantă, iluminatul, 
atmosfera olfactivă, situaţia meteorologică ş.a. Sunt elemente care, deşi 
exterioare produselor oferite, pot influența semnificativ starea sufletească 
generală a cumpărătorului, precum şi predispoziția sa de a achiziționa un 
anumit produs. La aceasta se mai adaugă fără îndoială şi atitudinea şi abilitatea 
psihologică a vânzătorilor, care — după anumite studii — pot influența chiar cu 
20-30 % intenţia de cumpărare a clienţilor, într-un sens sau altul (v. şi 144b ). 

Procesul adaptării deciziei de cumpărare. Din punct de vedere psihologic, 
dar şi economic, este important să se studieze procesul în urma căruia oamenii 
devin consumatori. Rolul acestui proces în fenomenul pieţii este deosebit de 
complex, fiind adesea factorul esenţial care condiționează atât succesul sau 
eşecul unei afaceri, cât şi satisfacția cumpărătorului în urma achiziţionării unui 
produs. Procesul luării deciziei implică un complex de factori dintre cei amintiți 
mai sus, şi presupune parcurgerea mai multor faze, după cum urmează: 


Apariția unei trebuinţe. Orice comportament are la bază un impuls 
declanşator şi energizor, care determină o anumită tensiune de ordin organic sau 
psihic. Trebuinţele pot fi: a) înnăscute (de ordin biologic) sau dobândite (de 
ordin psihosocial);, b) de natură organică (foame, sex), psihică (afecţiune, 
comunicare, siguranță) sau socială (integrare şi valorizare în cadrul grupului); c) 
cu acţiune periodică (foame, sete) sau cvasipermanentă (securitate, valorizare). 
Trebuinţele declanşatoare ale conduitei de consum pot apărea spontan, sau pot 
fi induse prin diferite acţiuni ale ofertantului de bunuri şi servicii (reclamă sau 
pur şi simplu expunere — în vitrine, de pildă). 

Fundamentarea motivaţională. O trebuinţă de vine motiv în urma 
conştientizării sau ataşării unei imagini. Datorită dublei lor funcţii, de 
energizare şi de direcționare a conduitei, motivele sunt cele care stau la baza 
structurării comportamentului cumpărătorului, prin relevarea unei clase de 
„obiecte sociale” capabilă să-i satisfacă trebuinţele. Abilitatea vânzătorului 
constă atât în a declanşa în rândul publicului-ţintă a unor trebuinţe native sau 
induse, cât şi a transforma aceste trebuințe, care sunt simple potențialități 
comportamentale, în motive declanșatoare de comportament consumatorist. La 
un nivel mai înalt, strategiile de marketing trebuie să vizeze transformarea 
motivelor în interese, care pe lângă stabilitate, stau şi la baza loialității față de 
un anumit produs, sau faţă de o anumită firmă producătoare (marcă). 

Explorarea  potenţialităţilor. În urma  energizării şi direcţionării 
motivaţionale, virtualul cumpărător inițiază un comportament de explorare a 
posibilităţilor rezonabile de a-şi satisface trebuințele. Pentru aceasta se recurge 
la obţinerea unor informaţii asupra unei game de produse şi de producători, 
solicită sfaturi, sau îşi formează impresiile în urma contactului nemijlocit cu 
produsele care intră în clasa sa de interes: vizualizarea şi manipularea obiectelor 
vizate, consultarea pliantelor, solicitarea de informaţii pe internet ş.a. Pentru 
ofertant este esenţial să ofere informaţii cât mai accesibile, relevante şi tentante 
asupra produsului, astfel încât să reducă evantaiul de opţiuni al clientului. Însă, 
corespondenţa dintre calităţile reale ale produsului şi cele prezentate în reclamă 
va constitui baza transformării cumpărătorului în client loial al unei mărci. 

Evaluarea variantelor. În urma explorării informaţionale, s-a selectat o gamă 
de produse capabile să satisfacă motivaţia cumpărătorului. Decizia finală va fi 
rezultatul aplicării unei strategii de evaluare a variantelor disponibile, care pot 
avea la bază o serie de criterii: a) economice (costuri, servicii auxiliare, bonusuri 
ş.a.); b) tehnice (caracteristicile funcţionale ale produsului, fiabilitatea, uşurinţa 
întreţinerii etc.); c) de prevalenţă a unei calități dominante, preferată de 
cumpărător; d) de imagine sau prestigiu a mărcii ş.a. Rezultatul acestui proces 
este intenția de a cumpăra un anumit produs sau serviciu. 

Decizia de cumpărare. Este rezultatul direct al evaluării făcute pe baza 
anumitor criterii, evaluare care a condus la formularea unei intenții de a 
cumpăra. Însă, între intenţie şi decizie pot apare anumite diferențe, datorate 
intervenției unor factori conjuncturali: opinia unei persoane avizate, ivirea unei 
oportunități care favorizează un anumit produs, schimbări neaşteptate de preț 
sau modificări în statutul economico-financiar al cumpărătorului. Mai pot 
intervenii şi factori legați de irelevanța evaluărilor anterioare sau factori 
psihologici, cum sunt indecizia sau instabilitatea unor opțiuni. 

Conduita post-cumpărare. Este o fază cu multiple implicaţii psihologice, 
care vor determina atitudinea ulterioară a cumpărătorului faţă de anumite 
produse sau mărci. Pot apărea sentimente de satisfacție sau insatisfacție, regret 
sau chiar revoltă, în funcţie de relaţia dintre informaţiile obținute, aşteptările 
personale, performanțele reale ale produsului achiziționat şi capacitatea de 
compromis a cumpărătorului. Starea psihologică post-cumpărare va condiționa 
în mod esenţial atitudinea şi loialitatea cumpărătorului faţă de un anumit produs, 
ceea ce îl poate transforma într-un adevărat factor de influență, pozitivă sau 
negativă, pentru alți virtuali consumatori (v. şi. 133; 144b; 219; 313). 

Tendinţe actuale la nivelul conduitelor de consum. Mutaţiile majore care 
au avut loc în cadrul societăţii contemporane au avut drept rezultat şi 
modificări ale profilului conduitei de consum, având ca factori determinanți sau 
condiționali elementele atât de ordin tehnologic şi informaţional, cât și unele de 
ordin psihosocial şi sociocultural. Dintre aceste tendințe manifestate în conduita 
de consum actuală le vom menţiona pe cele mai importante. 

Fundamentarea informaţională a deciziei de cumpărare. Depăşirea etapei de 
cumpărare a unui produs pe baza principiului „utilitate nemijlocit percepută” se 
datorează atât unei diversificări considerabile a gamei de produse destinate să 
satisfacă o anumită trebuință, cât şi accesibilității la un fond informaţional 
complex privind respectivele produse, în special datorită internetului şi 
telefoniei mobile, dar şi unor noi concepții de marketing. 

Alegerea produselor pe criterii de trend. Pentru anumite categorii sociale, în 
special cele cu un statut economic mai înalt, criteriile ținând de modă şi 
reprezentativitate socială a produsului au căpătat o pondere tot mai mare în 
fundamentarea deciziei de cumpărare. Fenomen vizibil mai ales la tineri, dar și 
la anumite categorii de „parveniţi” din zona economică sau politică, care nu au 
un suport cultural care să le orienteze calitativ opțiunile; fenomen vizibil mai 
ales în țările care au făcut tranziţia de la socialism la capitalism. 

Transformarea shopingului în hobby. În rândul claselor sociale cu un statut 
economic mediu sau înalt, dar şi al tinerilor din orice categorie socială, se 
observă o deplasare a accentului de pe criteriul de „utilitate urgent resimțită” a 
unui produs, pe cel de pretext pentru o activitate ludic-recreativă, şi chiar ca 
formă de socializare. Molurile au devenit adevărate temple ale acestei noi 
forme de divertisment şi socializare, unde achiziționarea unor produse perfect 
inutile, dar promovate prin reclame susținute, a devenit fapt curent. 

Apariția cumpărătorului-cameleon. Datorită diversificării considerabile a 
situaţiilor sociale care solicită achiziţionarea unui produs, cumpărătorul tinde să 
îşi schimbe frecvent opțiunile şi criteriile de achiziție. 

11. 6. Conduita estetică. 


Trebuinţele estetice sunt componente ale oricărui sistem motivațional individual 
şi de grup, manifestându-se prin nevoia de frumos, armonie, simetrie, echilibru 
și coerență. După cum se ştie, în modelul motivaţional al lui Maslow, trebuinţele 
estetice ocupă un palier superior în structura sa piramidală, aspect care poate fi 
cu uşurinţă contestat pe baza unor observaţii curente, care arată că aproape la 
orice nivel de instrucţie sau de satisfacere a trebuințelor primare, oamenii 
manifestă şi un anumit interes pentru aspectul estetic al vieții cotidiene, interes 
care poate îmbrăca o multitudine de forme și nuanțe. 

11.6.1. Forme ale conduitei estetice. 

La o privire mai atentă asupra structurii universului natural, precum și a locului 
şi relaţiilor omului cu acest univers, vom putea constata că trebuinţele estetice 
sunt unele de ordin fundamental, nefăcând decât să dea expresie în planul 
existenţei umane a principiilor de armonie care guvernează întreg Universul. 

Fiind o parte a naturii, şi trăind sute de mii de ani în mijlocul naturii, omul, 
în devenirea sa, nu putea să nu asimileze în propria-i structură principiile de 
ordine, armonie, simetrie şi echilibru care guvernează întreg universul natural. 
Aceste principii, transformate prin asimilare în trebuințe naturale ale omului, 
devin, odată cu apariţia conştiinţei, categorii estetice, trăite ca atare şi în plan 
emoţional. Orice „formă” care induce o stare emoţională are fără îndoială şi o 
dimensiune estetică, care stabileşte o nouă şi superioară modalitate de raportare 
a omului la mediul său natural şi social. Aceste modalități capătă expresia 
diferitelor categorii de conduite estetice, şi anume: 

Conduita estetică spontană. Se manifestă în oricare activitate umană, în care 
echilibrul, armonia şi frumosul se impun în mod natural, inducând un sentiment 
de satisfacție şi căpătând totodată o reală valoare funcțională. Orice activitate 
care se desfăşoară prin respectarea spontană a unor principii de echilibru şi 
armonie este atât generatoare de satisfacție, cât şi o condiţie a performanţei. 

Conduita vizând explicit creația bunurilor simbolice cu valenţe estetice. 
Prin această formă se are în vedere creația operelor de artă specifice diferitelor 
domenii: pictură, sculptură, muzică, arhitectură, peisagistică ș.a. Prin educaţie, 
orice formă de activitate va viza în mod explicit şi asigurarea dimensiunii 
estetice a produsului, pe lângă cea funcțională. 

Conduita specifică consumului de frumos. Manifestată ca o trebuință 
spirituală inerentă omului, capătă forma unor comportamente de căutare a 
frumosului, prin participarea la concerte, spectacole de teatru, vizitarea 
muzeelor şi marilor creaţii arhitectonice, sau achiziționarea diferitelor opere de 
artă, prin care se înnobilează spaţiul personal şi comunitar. 

Conduita care vizează asigurarea armoniei în câmpul vieţii sociale. Relaţiile 
umane pot avea şi ele o dimensiune estetică, atunci când se desfăşoară în 
termeni de consideraţie reciprocă, respectarea libertăţilor personale și colective, 
democratizarea vieții politice şi asigurarea unui climat psihosocial tonic, 
favorabil creaţiei şi receptivității față de frumos. 

Conduita estetică se poate manifesta la diferite niveluri şi în anumite forme 
particulare, cum este -cazul modei. 


Psihologie socială 372 


11.6.2. Moda ca fenomen psihosocial. 

Într-un sens foarte general, moda reprezintă un ansamblu convenţional de 
valori, norme, modele şi scheme cognitiv-evaluative cu caracter tranzient, 
specific unei anumite perioade relativ scurte de timp, precum şi unui anumit 
segment al spaţiului cultural. Prin modă se fixează un set de repere vizând 
îmbrăcămintea, maniera de prezentare fizică, amenajarea spațiului habitual, 
caracteristicile obiectelor de folosință personală, dar şi ale ideilor şi creaţiilor 
de orice fel. Cu alte cuvinte, moda creează, în rândul anumitor grupuri sociale, 
tendinţe şi predilecţii vestimentare, comportamentale, obiectual-utilitare, dar şi 
ideatice şi spirituale, care devin elemente de identificare personală şi socială, 
forme de comunicare nonverbală şi de valorizare psihosocială. 

În mod curent, prin modă se înțelege un set de preferințe şi opinii colective, 
specifice unui mediu social pe o perioadă limitată, care dau „tonul” în ceea ce 
priveşte vestimentația, comportamentul social, preferințele culturale şi cele 
obiectuale. În acest context semantic, a fi modern înseamnă a fi în pas cu 
vremurile, în ceea ce au ele mai semnificativ ca tendință şi reprezentativitate. În 
consecință, din această perspectivă, modernul s-ar afla într-un raport de opoziţie 
dialectică cu clasicul şi tradiționalul, cu uniformitatea şi conformismul, dar fără 
de care progresul nu ar fi posibil nici în plan social şi nici în cel personal. 

Analizată din perspectiva diferitelor teorii, moda ca fenomen psihosocial 
prezintă următoarele caracteristici generale: 
> Moda unei epoci, şi specifică diferitelor categorii sociale, se configurează în 

zona de interferență a unor factori de natură culturală, economică, 
tehnologică, religioasă, psihosocială, estetică şi etică. 
> Prin modă se exprimă, uneori chiar sub forma teribilismelor, dorința de a 
ieşi din anodin, rutină şi stereotipii, dorința de a da o nouă formă unui 
prezent considerat anost şi rămas fără resursele necesare înfruntării 
viitorului, prefigurat de evoluţii sociale şi tehnologice. 
> În toate ipostazele sale, moda are o pregnantă dimensiune estetică, care 
contribuie la configurarea profilului spiritual al unei epoci. Sensibilitatea 
estetică este cultivată şi modelată de fenomenul modă. 
Moda are un caracter temporar, dar şi ciclic, fiind specifică unei perioade de 
imp relativ scurtă, de la câteva luni la câţiva ani, dar cu tendința de a reveni 
în caracteristicile ei esenţiale după cca. o jumătate de secol (cf. 4.L.Kroeber). 
Este un fenomen cu caracter dinamic şi contradictoriu, prin care se încearcă 
realizarea unei sinteze între tendințele de conformare şi supunere, pe de o 
parte, şi cele de independenţă și originalitate, pe de altă parte. 
> Moda reprezintă o formă de expresivitate colectivă şi personală, obiectivată 
într-o anumită configurare a comportamentului de consum, vizând bunurile 
de natură materială, simbolică şi spirituală. 
Racordarea la fenomenul modei se poate face la diferite niveluri şi în 
diferite forme, şi anume: a) nivelul tradițional, când conservă caracteristici 
ale vechii linii de modă; b) nivelul c/asic, când păstrează din noua linie 
numai esența; c) nivelul novator, când adoptă ceea ce este principial diferit 
la noua linie; d) nivelul avangardist, când se introduc elemente abia 
prefigurate în linia curentă a modei; e) nivelul reribilist, care sfidează. 

Datorită caracteristicilor mai sus menţionate, moda îndeplineşte o 
multitudine de funcții în câmpul vieţii personale şi sociale. Şi anume: 


(1) Funcţia comunicativă. Moda, în esența ei, constituie o formă de 
comunicare socială nonverbală, prin care se transmit informaţii în ceea ce 
priveşte următoarele aspecte: sexul; statutul socio-economic, educaţional, 
profesional şi cultural al persoanei sau grupului social; profilul psihoindividual 
şi psihosocial al acestora; atitudinile faţă de valorile, normele şi modelele 
consacrate ale vieţii sociale. 

(2) Funcţia simbolică. Prin modă se instituie şi o dimensiune simbolică a 
raporturilor umane, prin care se exprimă sensuri cu caracter general în ceea ce 
priveşte schimbările semnificative în plan economic, social şi cultural. Prin linia 
sa dominantă, moda exprimă în mare măsură spiritul unei epoci. Fiecare dintre 
marile epoci ale istoriei umane posedă un profil distinct al modei, în deplin 
acord cu valorile dominante în respectiva perioadă. 

(3) Funcţia identitară. Prin adoptarea unei anumite linii ale modei, în ceea 
ce priveşte vestimentația, accesoriile vestimentare, obiectele de folosință 
curentă, amenajarea locuinței ș.a., oamenii subliniază apartenenţa la un anumit 
grup social, cu care se identifică. Criteriile de apartenenţă pot fi foarte diferite: 
economice, profesionale, politice, culturale, de sex sau de vârstă. 

(4) Funcţia de diferenţiere. Datorită infinitelor combinaţii între elementele 
unor linii de modă, sau ale mai multor linii de modă coexistente, persoanele și 
grupurile pot da expresie nevoii de originalitate şi diferenţiere, complementară 
celei de integrare şi uniformizare. Altfel spus, prin notele sale dominante moda 
subliniază apartenența unei persoane la un grup social, profesional sau cultural, 
iar prin particularitățile combinative ale elementelor secundare ale modei se 
subliniază originalitatea, diferenţierea și identitatea personală. 

(5) Funcţia expresivă. Prin adoptarea unei anumite ţinute vestimentare, mai 
ales în ceea ce priveşte stilul şi cromatica, se pot exprima stări afective şi de 
spirit: exuberanţă, seriozitate, tristețe, detaşare, deschidere etc. Mai ales femeile, 
datorită marii lor disponibilități emoțional-expresive, folosesc cu deosebită 
abilitate aceste valenţe ale modei în relațiile lor cu bărbaţii. 

(6) Funcţia ludică. Fiind fără îndoială o artă şi o tehnică, moda este în egală 
măsură şi un joc, în care imaginația, creativitatea și libertatea de expresie pot 
oferi un câmp infinit de manifestare a sensibilităţii estetice. Plăcerea izvorâtă 
din acest joc al creativității este însă una de ordin superior. 

(7) Funcţia utilitară. Oricare linie de modă are şi o dimensiune utilitar- 
instrumentală, vizând satisfacerea unor exigenţe impuse de activitatea de bază a 
persoanelor şi grupurilor profesionale. Oamenii de afaceri, funcţionarii, 
tehnicienii sau studenții — de exemplu, nu pot ignora, în alegerile lor, adecvarea 
obiectelor vestimentare sau de altă natură la specificul activităţilor pe care le 
desfăşoară. Dificultatea constă în a compatibiliza utilitarul cu esteticul. 

(8) Funcția economică. In plan macrosocial, moda îndeplineşte şi o 
importantă funcţie economică, condiționând în mare măsură fluxul continuu al 
producerii de bunuri materiale şi simbolice. Fără schimbările periodice pe care 
impun liniile de modă, în toate domeniile vieţii sociale, economia ar suferii 
grave prejudicii, cu efecte asupra tuturor categoriilor sociale. 

Teorii psihosociale privind fenomenul modei. Datorită complexității sale, 
moda a suscitat o multitudine de teorii explicative, începând cu cele care invocă 
fenomenul imitaţiei, şi terminând cu cele referitoare la influența grupurilor 
subculturale. Dintre acestea, cele mai importante sunt următoarele: 

Teoria imitaţiei. Având la bază concepţia lui G. Tarde privind rolul imitației 
în viaţa socială, se consideră că moda este, în esența sa, un fenomen imitativ, 
corelat cu cel de contagiune socială. Un model, având caracteristici adecvate 
profilului unei perioade istorice sau unui grup social cu un statut superior, este 
preluat succesiv şi de alte grupuri sau categorii sociale, devenind astfel 
dominant. Preluat prin imitație, modelul satisface însă şi anumite trebuințe 
specifice, cum ar fi cele de integrare, recunoaştere şi sprijin social. 

Teoria normei emergente. Din această perspectivă, moda este văzută ca 
rezultatul influenței convergente a unui sistem de norme care constituie 
reperele comportamentale şi sursele de identificare ale unei colectivităţi (R.H. 
Turner, L.M. Kiliian, 1972). Odată constituită, o linie de modă bine definită 
accentuează diferenţele de status psihosocial, în timp ce formele de teribilism le 
estompează. Însă, teribilismele trebuie să fie interpretate şi ca forme de 
manifestare a unor deziderate apărute conjunctural, pentru care nu există 
modalităţi instituţionalizate de satisfacere, pe căi mai puțin şocante pentru 
majoritatea socială. Este cazul unor „mode extravagante”, inițiate din tinerii din 
unele țări occidentale, dornici din a ieşi din starea de plictiseală sau de control 
excesiv al autorităţii parentale sau statale ( mişcarea „hippy”, „streaking” ş.a.). 

Teoria selecției colective. Conform acestei teorii, lansată de H. Blumer, 
moda este o aşa numită „mişcare socială expresivă” prin care se impune o nouă 
cultură şi formă de organizare socială, deci o nouă schemă de viaţă, fără 
afectarea instituţiilor sau ordinii sociale existente la un moment dat. În această 
viziune, orice curent de modă este expresia unui „gust colectiv”, care are trei 
dimensiuni: dorința de a obţine satisfacția, nevoia de înnoire şi mecanism de 
selectare a noilor idei, valori şi norme. 

Teoria grupurilor subculturale. Existenţa unor grupuri sociale insuficient 
inserate social şi profesional, care generează implicit şi forme specifice de 
subculturi, adoptă cel mai adesea şi stiluri de modă şocante şi extravagante, 
cum este cazul grupurilor hippy , punk sau skinheads. Interpretate în mod 
curent ca forme de protest social şi respingere a valorilor tradiționale, aceste 
mișcări şi liniile de modă aferente, deşi au o longevitate redusă, constituie motiv 
de meditaţie pentru societate şi autorităţi. 

Teoria fluxului orizontal al modei. Din această perspectivă, se subliniază 
rolul mass-mediei în promovarea curentelor de modă, prin difuzarea pe 
orizontală a informaţiilor despre produsele existente şi preferințele dominante 
ale diferitelor clase sociale, stimulând astfel nevoia de identificare cu un anumit 
grup social, având de regulă un statut superior. 


În concluzie, moda a fost totdeauna un obiect generator de fascinaţie 
colectivă şi element de stimulare a imaginaţiei creatoare. Instrument de seducţie 
- în mâna femeilor, şi de marcare ostentativă a statutului social — de către 
bărbaţi, moda este fenomenul care, prin implicaţiile sale psihosociale, dar şi 
culturale şi economice, nu mai poate fi de nimeni ignorat. 


Capitolul 11 375 
11.7. Conduita politică. 


Politica reprezintă o dimensiune esențială a oricărei societăți democratice, în 
măsura în care aceasta constă dintr-un sistem de relaţii şi o formă specifică de 
activitate prin care se compatibilizează interesele diferitelor grupuri sociale şi se 
iau decizii privind realizarea unor obiective comune, actuale sau viitoare. Fiind 
un domeniu central al vieţii sociale, problematica politicului este abordată de o 
serie de ştiinţe conexe: politologie, sociologie, psihologie, economie şi istorie. 
Fiind vorba de modul cum oamenii se implică în dezbaterea şi abordarea 
al unei 


problemelor esenţiale ale unei colectivităţi, profilul conduitei politi 
i său de integrare socială. 


persoane este şi un indicator relevant al gradulu 


11.7.1. Consideraţii generale ş şi delimitări ri conceptuale. 

Abordarea ştiinţifică a politicului ca dimensiune centrală a vieții sociale implică 
o serie de precizări conceptuale, cum sunt cele referitoare la ideologie, politică, 
conştiinţă politică, putere politică, acțiune politică, conduită politică ş.a. 
Aceste concepte sunt de interes şi pentru psihologia socială, în măsura în care 
aspectele relevate de acestea au incontestabile implicații psihosociale. 
Prezentăm mai jos definiţia celor mai importante dintre aceste noțiuni. Astfel: 


Ideologia este o formă a conştiinţei sociale, constând dintr-un ansamblu de 
idei, teze şi reprezentări asupra natura vieţii sociale, sub aspectul raporturilor 
dintre diferitele clase şi grupuri sociale, interpretate din perspectiva intereselor 
şi aspirațiilor specifice fiecărei entităţi sociale, istoriceşte constituită. Din 
perspectivă marxistă, ideologia este forma de organizare ideatică prin care o 
colectivitate devine conştientă de sine însăşi, de condiţiile sale de existenţă şi de 
direcţiile de evoluţie şi de împlinire a obiectivelor sale fundamentale. 

Politica reprezintă un ansamblu de noțiuni, concepții şi strategii generice de 
acțiune, prin care un grup social îşi promovează interesele sale fundamentale. În 
consecință, vor exista tot atâtea orientări politice câte grupuri sociale și-au 
conştientizat conceptual interesele şi poziţia lor în societate, pe baza unei 
anumite ideologii. Vom avea astfel orientări politice liberale, socialiste, creştin- 
democrate, conservatoare, comuniste, republicane, monarhiste etc. Scopul 
oricărei politici este de a accede la putere, pentru a putea să promoveze 
interesele grupului social pe care îl reprezintă, însă pe baza unor compromisuri 
necesare cu interesele altor grupuri politice. Arta compromisului este esența 
oricărui sistem democratic, ceea ce presupune dialog și considerație reciprocă 
între forțele politice, exerciţiu care în sistemele totalitare este suspendat. 

Puterea politică este o formă particulară a puterii, alături de cea economică, 
financiară sau organizațională, care derivă în urma accederii unor forțe politice 
la funcţiile de conducere al unor instituţii precum Statul, Parlamentul, Justiţia. 
Prin intermediul puterii politice se desfăşoară acţiunile concrete de realizare a 
obiectivelor tactice şi strategice formulate în urma exerciţiului democratic al 
dialogului şi compromisului dintre diferitele forţe politice active. 

Conduita politică reprezintă o formă particulară în evantaiul conduitelor 
sociale, prin care o anumită persoană se implică în viața politică a grupului din 
care face parte, prin adoptarea unor ideologii şi seturi atitudinale, precum şi a 
iniţierii unor acţiuni prin care să promoveze interesele politice ale grupului. 


| III 

11.7.2. Forme de manifestare a conduitei politice. 

Ca şi în cazul celorlalte tipuri de conduite sociale, conduita politică implică 
două componente: a) una de ordin comportamental, constând din acțiuni şi 
activităţi având ca scop realizarea unor deziderate politice; b) una de ordin 
psihologic, subiacentă componentei comportamentale, constând „din idei, 
reprezentări, atitudini, motivații şi sentimente, care fundamentează implicarea 
activă în viața şi acțiunea politică a respectivei persoane. m să 

Profilul conduite politice este dat de o serie de indicatori, dintre care cei mai 
relevanţi sunt cei referitori la orientare, fundamentarea ideologică, intensitatea 
implicării, suportul motivațional şi forma de manifestare comportamentală. , 

Orientarea exprimă adeziunea implicită sau explicită la una dintre orientările 
politice existente în câmpul vieţii sociale din care face parte persoana 
respectivă. Vom avea astfel orientări liberale, democrate, socialiste ş.a.m-d. 
Orientarea, în principiu, ar trebui să fie determinată de o anumită opțiune 
ideologică, adică să aibă la bază un set de principii, idei şi reprezentări asupra 
poziţiei şi intereselor unui anumit grup social în cadrul vieţii sociale. Insă, de 
cele mai multe ori, orientarea politică are la bază factori extraideologici, de 
natură motivațională, sentimentală sau circumstanţială. 

Fundamentarea ideologică este dată de măsura în care persoana în cauză 
cunoaşte şi a asimilat explicit principiile orientării politice la care aderă, 
concomitent cu cunoaşterea bazelor ideologice și a altor orientări. Cu alte 
cuvinte, trebuie să fie vorba de o opţiune rațională, bazată de cunoaştere. La 
acest nivel se pot identifica mai multe nivele ale fundamentării, începând de la 
cele puternic structurate pe baze argumentative solide, până la cel foarte slab 
structurate, pe baze ideologice vagi, inconsistente şi difuze. . 

Intensitatea implicării relevă măsura în care persoana depune eforturi 
psihice şi fizice în scopul susținerii cauzei la care aderă. Astfel, putem întâlni 
atât forme de implicare formală, fără rezonanță în plan cognitiv, afectiv, 
motivațional şi acțional, cât şi forme de puternică implicare, mergând până la 
sacrificii majore în sprijinirea unei anumite cauze politice. 

Suportul motivațional este un indicator de cea mai mare importanță pentru 
stabilirea profilului conduitei politice. Motivația este cea care oferă suportul 
energetico-dinamogen al implicării în viața politică, fiind totodată şi o expresie 
a calităţii morale a celor implicați în acțiuni politice. În acest plan, motivațiile 
pot fi dintre cele mai diverse: satisfacerea unor interese persoane, strict egoiste, 
legate de accesul la resurse şi la putere; dorința de a desfășura activități în 
interes public; nevoia de valorizare şi recunoaștere psihosocială; atracția 
simpatetică exercitată de un lider carismatic; nevoia de integrare într-un grup, 
care să ofere protecţie şi suport emoţional şi de comunicare; adeziunea profundă 
la un sistem de idei privind justiţia socială şi destinul unei naţiuni ş.a. De cele 
mai multe ori, la baza implicării politice vom întâlni constelații motivaţionale 
complexe, în cadrul cărora va exista o ierarhizare a multora dintre factorii mai 
sus enumerați, conştientizaţi într-o măsură mai mare sau mai mică. 

Manifestarea comportamentală a opțiunii şi implicării politice poate 
îmbrăca o multitudine de forme, atât în ceea ce priveşte configurația suportului 
psihologic, cât şi modalitățile concrete şi explicite de acțiune. 

Pe baza observaţiilor noastre sistematice de peste cincisprezece ani, am putut 
identifica următoarele forme principale de manifestare a conduitelor politice: 

Interes general pentru problemele teoretice ale politicii, fără nicio opțiune 
ideologică sau doctrinară, şi fără a se implica comportamental în viața politică. 
Această formă este specifică multor intelectuali, care consideră politica concretă 
o activitate lipsită de repere morale autentice, în care refuză să se implice. 

Refuzul implicării politice, care — paradoxal — este tot o formă de conduită 
politică, în măsura în care motivaţia acestei atitudini este deseori de ordin etic şi 
intelectual, având la bază refuzul de a accepta gravele compromisuri morale la 
care recurg deseori unele partide şi oameni politici. 

Opțiune politică fără suport doctrinar, adeziunea formală la un anumit 
curent politic sau partid făcându-se de cele mai multe ori pe criterii efective sau 
de interes conjunctural. Opțiunile la această categorie sunt deosebit de 
fluctuante și inconsistente motivaţional, singura modalitate de obiectivare în act 
constând în prezența la vot, în care decizia este tot conjuncturală. În această 
categorie vor predomina persoanele cu pregătire medie sau elementară. 
Propaganda politică a diferitelor partide vizează în mod special această 
categorie, în vederea stabilizării opțiunii electorale. 

Opțiune politică cu suport doctrinar, specifică persoanelor avizate, de regulă 
cu studii medii sau superioare, având un suport ideologic şi motivaţional bine 
conturat. Din rândul acestei categorii se recrutează liderii politici autentici, 
militanţii politici dedicați şi o anumită parte a clasei politice, o altă parte fiind 
constituită din persoane oportuniste, fără nici un suport ideologic sau doctrinar. 

Activism politic, specific unor persoane care îşi dedică o mare parte din timp 
desfășurării unor activităţi politice sistematice, vizând organizarea, propaganda 
şi atragerea de noi adepţi. La multe dintre aceste persoane suportul motivațional 
este mai degrabă de ordin social, activitatea politică constituind o modalitate de 
valorizare socială, fără să vizeze în mod necesar şi interese materiale. Cele mai 
multe persoane din această categorie au pregătire medie, şi — paradoxal — fără 
un suport doctrinar consistent. i 

Politica ca profesiune, specifică celor care şi-au făcut din cariera politică un 
scop în viață, pe baza unui suport doctrinar şi motivațional foarte puternic, deşi 
nu totdeauna în acord cu normele morale curent acceptate. Persoanele din 
această categorie au de regulă pregătire superioară, dar fără performanţe 
remarcabile în profesia de bază, anterioară angrenării în activitatea politică. 
Exemplele din viața politică românească sunt ilustrative în acest sens, excepţiile 
nefăcând altceva decât să confirme regula. 


Trebuie subliniat faptul că implicarea în diverse moduri în viața politică a 
societăţii are o serie de efecte pozitive, atunci când la baza acesteia stau un set 
de valori autentice, iar activitățile politice vizează binele comun, care irebuie să 
fie principiul fundamental al oricărui partid.  Agregarea şi dinamizarea 
grupurilor sociale, contribuţia adusă la elaborarea unor strategii vizând 
dezvoltarea socială, structurarea unor noi canale de comunicare între oameni şi 
rezolvarea unor probleme de interes general — sunt numai câteva dintre efectele 
pozitive ale activităţii politice. Din păcate, uneori, poate avea loc şi o alterare a 
climatului psihosocial şi o scindare a societăţii în grupuri cu interese antagonice. 

11.8. Alte forme ale conduitelor sociale. 


După cum am arătat, fiecare latură a vieţii sociale implică şi forme specifice de 
conduită, prin intermediul cărora oamenii se integrează, se manifestă şi se 
obiectivează în câmpul existenței sociale. Astfel, pe lângă conduitele analizate 
mai sus, mai putem aduce în discuţie şi alte câteva forme, şi anume: 

Conduita etică. Se referă la toate acele aspecte ale activităţii umane care sunt 
în acord cu valorile morale ale societății, sau care vizează în mod explicit 
promovarea şi protejarea acestora: binele, dreptatea, echitatea, justiţia. Procesul 
socializării şi integrării sociale implică în mod necesar asimilarea valorilor 
morale, ca o condiție sine qua non a funcţionării armonioase a societăţii. Cel 
mai important aspect al conduitei etice este promovarea şi respectarea în orice 
condiţie a principiului dreptăţii. După cum remarca Seneca, temeiul dreptății 
este egalitatea. Egalitatea în drepturi şi în obligaţii, egalitatea dintre gând şi 
faptă. Orice încălcare a dreptului şi libertăţii celuilalt este un fapt de nedreptate, 
care va avea efecte negative şi asupra celui care o făptuieşte. Tema de 
nedreptate a dreptul, ca sistem de norme care să ne protejeze. Nevoia de 
respectare a normelor etice are la bază principiile solidarității, ale reciprocităţii 
şi echităţii schimburilor sociale, fără de care nu este posibilă coeziunea socială. 

Conduita sportivă. Sănătatea fizică şi mentală a membrilor unei colectivități, 
şi a colectivităţii ca întreg, depinde de o serie de factori fizici, biologici, 
psihologici şi sociali. Şi, după cum se ştie, starea de sănătate are o multitudine 
de efecte, atât în plan psihosocial, cât şi economic şi cultural (v. cap. 12). În 
acest context, menținerea capacităţii fizice a organismului devine un imperativ 
major al societăţii moderne, caracterizată în mare parte prin sedentarism și 
confort excesiv. Sportul, sub toate formele sale, este de natură să asigure nu 
numai starea de sănătate fizică şi psihică a membrilor societăţii, ci şi noi 
modalități de socializare şi valorizare personală. Cunoscutul dicton „minte 
sănătoasă în trup sănătos” nu a fost niciodată mai actual ca acum. 

Conduita ludic-recreativă. După cum oricine poate observa, viața modernă 
este deosebit de solicitantă din punct de vedere fizic şi psihic, fiind puternic 
marcată de mobilitate, tranziență şi nevoia imperioasă de adaptare la noi situații 
sociale şi profesionale. În acest context, păstrarea echilibrului fizic şi psihic 
implică o serie de activităţi specifice de relaxare și divertisment, complementare 
activităților profesionale curente. Cu atât mai mult cu cât ludicul îndeplineşte şi 
alte funcţii psihosociale, pe lângă cele de recreere. Activităţile cu caracter ludic 
stimulează creativitatea, receptivitatea la nou, oferind totodată noi modalităţi de 
socializare, în cadrul unor grupuri constituie ad-hoc. În consecință, societăţile 
moderne dezvoltă o adevărată „cultură a timpului liber”, cu deosebite implicații 
de ordin psihosocial şi economic, având turismul ca element central. 


* 


După cum se poate observa, profilul psihologic al unei persoane, dar şi al 
unei colectivități, pot fi stabilite şi prin intermediul configurației conduitelor 
sociale pe care le promovează şi prin care se obiectivează social şi cultural. 

Capitolul 12 


Relaţia dintre mediul natural şi cel psihosocial. 


„Sănătatea fizică şi mentală a unei națiuni 
depinde de înțelepciunea cu care priveşte 
relația dintre om şi natură, dintre om şi 
societate”. 

J. Cousteau 


„Nu putem gândi conceptul de sănătate în 
afara unei relaţii armonioase între individ 
şi mediul său natural şi social” 

D. Cristea 


12.1. Mediul psihosocial şi sănătatea. 


Sănătatea şi condițiile menţinerii ei constituie una dintre problemele centrale ale 
psihologiei sociale, în măsura în care această stare a membrilor societăţii 
influențează în mod esenţial raporturile interpersonale, activitatea în cadrul 
grupurilor şi organizaţiilor sociale, performanțele obținute de către acestea, 
climatul social şi - în ultimă instanță - însăşi calitatea vieții. Starea de sănătate 
fizică şi psihică a unei comunități reprezintă cel mai relevant indicator asupra 
gradului său de cultură şi civilizaţie: este măsura potenţialului său de 
supravieţuire şi dezvoltare. 


12.1.1. Conceptul de sănătate din perspectivă psihosocială. 


Deosebita dezvoltare a ştiinţelor sociale din ultima jumătate de secol a condus la 
apariția unei noi concepţii asupra bolii, respectiv asupra sănătății ca revers al 
acesteia. Prin impunerea unei viziuni sistemice privind raportul dintre 
microcosmos şi macrocosmos, dintre organism şi mediu şi - mai ales - a unei 
noi înțelegeri a raportului dintre biologic-psihologic-social, boala apare ca un 
fenomen disfuncțional condiţionat de interacţiunile specifice dintre factorii 
aparținând fiecăruia dintre subsistemele menționate. 

Multe sute de ani boala a fost considerată ca fiind cauzată exclusiv de factori 
biologici, deşi unele observaţii disparate veneau în contradicție cu această 
concepţie. Cercetările iniţiate de A. Meyer încă din anii '40 au evidențiat însă un 
fapt surprinzător pentru acea vreme: starea de sănătate a unei persoane, precum 
şi evoluţia unei eventuale boli contractată de aceasta sunt în strânsă legătură cu 
viața ei socială. Sistemul biologic, cel psihic, relațional şi social se află într-o 
strânsă interdependenţă, acest lucru fiind deosebit de evident în cazul maladiilor 
somatice, dar mai ales îni cazul celor psihice. Ulterior, cercetări sistematice au 

evidenţiat natura exactă a acestor condiţionări, punându-se bazele unei noi 
concepții asupra sănătăţii, bolii şi vindecării, concepție în cadrul căreia relaţiile 
dintre diferitele categorii de factori au rolul determinant — şi nu factorii în sine. 

Sintetizând rezultatele acestor cercetări, vom reţine următoarele aspecte 
esențiale vizând relaţia mediu-sănătate: 

a) Mediul social, prin influenţele şi solicitările la care supune individul joacă 
un rol important în declanşarea unor maladii, însă totodată poate ajuta în aceeaşi 
măsură la vindecarea acestora. Dintre aceşti factori amintim: stresul, violența 
socială, insecuritatea, climatul social general, calitatea vieții, densitatea 
demografică, asistența medicală şi socială etc.; acțiunea convergentă a mai 
multor factori amplifică considerabil potenţialul patogen al acestora; 

b) Factorii psihologici şi psiho-relaţionali intervin ca mediatori importanți ai 
dinamicii oricărei patologii, putând potenţa factorii nocivi care au declanşat 
maladia, sau putându-i contracara. Această .observaţie a fost concretizată în 
principiul conform căruia nu există boli, ci numai bolnavi; adică persoane care 
au o anumită percepţie, atitudine şi reacţie față de propriile lor probleme de 
sănătate, şi ale căror organisme reacționează diferențiat la acțiunea factorilor 
patogeni, tocmai datorită unor trăsături psihice sau de personalitate care intervin 
în această ecuaţie (v. schema 12.1.). 

c) Starea de sănătate a membrilor unei comunități afectează profund climatul 
psihosocial, calitatea relaţiilor interpersonale, precum şi performanța 
individuală şi socială în toate domeniile. 

Într-o formă schematizată, raporturile dintre factorii biologici, fizici, psihici, 
relaţionali şi sociali care intervin în declanşarea şi evoluţia oricărei maladii se 
prezintă astfel (schema 12.1): 


Mediul fizic 


Mediul psihosocial 


Mediul psihorelațional 


Particularități 
genetice, fiziologice şi somatice ale organismului 


Mediul sociocultural 


psihice şi de personalitate ale subiectului 


Schema 12.1. 


= 

Un caz real relatat de J. Gergen evidențiază într-un mod foarte convingător 
relațiile de condiționare reciprocă foarte profundă dintre factorii biologici, cei 
psihici şi sociali (v. 119). O bolnavă a fost internată într-o clinică timp de 
aproape 10 ani pentru o afazie drastică; din cauza gravității bolii era plasată într- 
un pavilion considerat ca fiind destinat bolnavilor cronici, fără speranță. În urma 
începerii unor lucrări de renovare, bolnava a fost mutată împreună cu toți ceilalți 
pacienți într-un alt pavilion, destinat unor bolnavi fără probleme deosebite, în 
care exista - în consecință - un climat de o cu totul altă factură: pacienții aveau 
libertate de mişcare şi de petrecere a timpului liber, pe acest fond dezvoltând 
relaţii interpersonale mult mai apropiate. În acest climat, într-un timp relativ 
scurt pacienta amintită a făcut progrese remarcabile, devenind sociabilă şi 
începând chiar să vorbească. 

După terminarea lucrărilor, bolnavii au fost mutaţi în sectoarele iniţiale, fapt 
ce a determinat într-un timp foarte scurt agravarea bruscă şi inexplicabilă a stării 
de sănătate a pacientei amintite, care a şi decedat foarte repede. Autopsia nu a 
evidenţiat nici o cauză organică a acestui fapt, iar analizele efectuate înainte de 
efectuarea mutării arătau o stare fizică foarte bună a pacientei, cu excepţia afaziei 
care persista. În aceste condiţii, s-a emis ipoteza că singura explicație posibilă 
este de natură psihologică, starea de deznădejde provocată de revenirea la vechile 
condiţii şi limitări fiind cauza care a provocat decesul. 

De altfel, numeroase alte studii de caz evidenţiază efectul foarte puternic al 
unor factori psihologici asupra evoluţiei unor boli organice, aceştia putând 
acţiona fie într-un sens pozitiv, favorizând vindecarea, fie într-unul negativ. 


12.1.2. Factori psihici , psihosociali şi socioculturali cu valențe patogene. 


Din multitudinea factorilor de natură psihică, psihosocială şi culturală care pot 
afecta starea de sănătate în contextul civilizației contemporane, îi considerăm ca 
având o importanță deosebită pe următorii: stresul, calitatea relațiilor 
interpersonale în cadrul grupurilor de bază (familie şi grupuri de muncă), 
reactivitatea personală, climatul social şi organizațional, anomia, armonia 
ambientală şi echilibrul ecologic. :Subliniem faptul că, la rândul lor, aceşti 
factori au un caracter complex, implicându-se reciproc într-un lanț de cauzalități 
şi condiţionări circulare. 

Stresul este considerat factorul cu cel mai înalt potențial patogen, fiind 
incriminat în producerea a numeroase tulburări somatice, psihice şi relaționale. 
Conceptul de „stres” a fost introdus de H. Selye în legătură cu teoria sa asupra 
„sindromului general de adaptare”, care presupune trei faze: 

1) faza de alarmă, în care organismul încearcă să se apere împotriva acţiunii 
unui factor nociv printr-o puternică reacție endocrină (secreție de adrenalină şi 
de steroizi, care potențează capacitatea de mobilizare a organismului); 

2) faza de revenire sau de rezistență specifică, în care organismul pare că se 
adaptează la situaţia tensională, comportându-se relativ normal; 

3) faza de epuizare, care apare după o acţiune mai îndelungată a stimulului 
nociv, timp în care au loc importante modificări hormonale care pun organismul 
într-o situaţie fiziologică şi psihică precară şi vulnerabilă, care se accentuează 
dacă în această perioadă mai intervin și alți factori nocivi (v. 281, pg. 171 ş.u.). 

Stresul este definit ca starea specială în care se află organismul atunci când 
se află sub influenţa unor factori exteriori agresivi care, producând şocuri 

emoționale, dezechilibre psihice şi fiziologice sau traume, îl pun în 
imposibilitatea de a reacționa într-un mod adecvat. Situaţia stresantă este cea 
în care se produc asemenea agresiuni asupra organismului, iar stresul 
desemnează starea în care se găseşte organismul supus agresiunii. Dintre cei 
mai importanți factori stresanți amintim: a) emoțiile puternice şi prelungite; b) 
solicitările fizice şi psihice excesive; c) conflictele de orice natură; d) stările de 
frustraţie e) agenți fizico-chimici capabilă să producă efecte nocive sau traume 
asupra organismului; f) starea de oboseală accentuată; g) şocurile psihice sau 
fizice; h) stările de profundă insatisfacție; i) situaţii problematice considerate 
fără ieşire; j) eșecurile existenţiale; k) bolile de orice natură ș.a. 

În toate aceste cazuri, mecanismele de apărare ale organismului sunt puternic 
afectate, făcând dificilă - dacă nu imposibilă - adaptarea eficientă nu numai la 
situaţia stresantă, ci şi la oricare alte noi solicitări ale mediului. Stresul produce 
efecte atât la nivel fiziologic cât şi la nivel psihic, cele două categorii de efecte 
potențându-se reciproc şi mărind astfel incapacitatea de adaptare a individului. 

Există însă posibilitatea elaborării sau adoptării unor strategii de 
management al stresului, strategii numite adesea „coping” în literatura de 
specialitate. Aceste modalități de autocontrol sunt cu atât mai importante în 
situațiile în care subiecţii sunt implicaţi în activități cu risc ridicat, în care 
deciziile eronate luate în condiţii de stres poate avea consecințe deosebit de 
grave. Este cazul militarilor aflați în confruntări armate, a piloților ş.a. 


Deosebit de interesantă este noţiunea de stres cibernetic, care desemnează 
situația disfuncțională în care este pus un sistem cu autoreglare în urma acțiunii 
unor factori perturbatori sau a căror intensitate depăşeşte capacitatea de 
prelucrare a sistemului; rezultatul este fie blocarea sistemului, fie manifestarea sa 
inadecvată în raport cu solicitările normale la care este supus în timpul sau 
consecutiv acţiunii factorilor perturbatori. In acest caz, sistemul cibernetic poate 
fi orice entitate psihosocială: persoană, relaţie interpersonală stabilizată, grup 
primar sau secundar, comunitate, organizaţie sau instituție socială. Astfel, se 
poate vorbi de un stres interpersonal, sociometric, de grup sau organizațional, 
ceea ce dă posibilitatea tratării unitare a unor fenomene aparent disparate. 


În urma analizei diferitelor categorii de factori stresanţi, precum şi a 
efectelor specifice pe care le produc în diferite planuri ale existenței individuale 
şi sociale, s-au identificat mai multe categorii de stres: 

1) psihofiziologic, care afectează întregul organism, însă cu efecte mai 
vizibile în plan somatic, neurovegetativ şi hormonal; 

2) psihic, în care acţiunea factorilor stresanţi se adresează sferei cognitive, 
emoționale şi motivaţionale individuale, producând efecte în plan psihologic; 

3) psihosocial, care apare în sfera interacțiunilor umane, a convieţuirii în 
grup şi a tipurilor de relaţii stabilite între membrii unei comunităţi; 

4) organizațional, generat cel mai adesea de următorii factori: ambiguitatea 
rolurilor, conflictele de rol , rigiditatea structurilor formale, alterarea canalelor 
de comunicaţie, inadecvarea structurilor de conducere, caracterul disfuncțional 
al normelor interne, ineficienţa activităţilor organizaționale ș.a.; 

5) cultural, generat de inconsistenţa axiologică a unei comunități, încălcarea 
sistematică a tradiţiilor şi obiceiurilor, subculturaţiei şi anomiei. 

Ultimele trei categorii sunt reunite adesea sub denumirea generică de „stres 
social”, prin care se înţelege ansamblul modalităților de acțiune prin care mediul 
social are o influență agresivă şi nefavorabilă asupra psihicului şi organismului. 
Factorul psihologic cel mai semnificativ care se manifestă în urma oricărei 
influenţe stresante este emoția, considerată de Sivadon o punere sub tensiune a 
întregului organism în vederea apărării sale în fața unei agresiuni, reale sau 
imaginare. În producerea acesteia sunt determinante următoarele categorii de 
factori principali (v. 74; 281 ş.a.): 

a) Specificul cultural, care constă din tipurile de interdicții şi constrângeri 
sociale impuse direct sau indirect, saturaţia axiologică excesivă şi inadecvată 
sau - dimpotrivă - anomia cvasi-generalizată indusă de un sistem normativ 
contradictoriu și inconsistent, amploarea deprivărilor de rol acceptate de 
instituţiile socioculturale, modelele emoţionale promovate de societate şi forma 
de exprimare a acestora acceptată cultural, particularitățile structurii de bază a 
personalităţii, forța motivațională a idealurilor spirituale etc. În acest context, 
fenomenul de aculturație este de natură să amplifice de cele mai multe ori 
potențialul stresant al una dintre factorii menționați mai sus. 

b) Caracteristicile organizării sociale, constând din dispariţia, slăbirea sau — 
dimpotrivă - rigidizarea excesivă a normelor sociale și organizaționale, 
amploarea stereotipurilor, prejudecăţilor şi discriminărilor de orice fel, forma de 
manifestare a acestora şi gradul de toleranță față de devianţă şi nonconformism, 
tranzienţa organizațională ş.a. Structurile autoritare şi totalitare sunt de natură să 
introducă un considerabil grad de stres şi anxietate, greu de contracarat fără 
abolirea acestor sisteme. 

c) Dinamica socială, exprimată în ritmul schimbărilor, frecvența 
evenimentelor conflictuale sau revoluţionare, mobilitatea profesională, 
rezidenţială şi relaţională etc. Subliniem faptul că numai excesele, inadecvările, 
presiunile disproporționate sau „şocurile” sociale dizarmonice sunt acelea care 
au efecte disfuncționale asupra stării de sănătate a membrilor comunităților şi 
grupurilor sociale; aflate între limite rezonabile de intensitate şi extensiune, 
factorii socioculturali mai sus menționați au o funcție stimulativă, favorizând 
efortul pozitiv spre adaptare şi creație. Fenomenul tranzienței, teoretizat de A. 
Tofler, este de natură să inducă un considerabil nivel al stresului şi anxietății, 
mai ales în formele sale de tranziență ocupaţională, rezidenţială și relațională. 

Însă, în toate cazurile, stresul trebuie înţeles ca o interacţiune specifică dintre 
individ şi situaţie, existând mari diferențe interpersonale în ceea ce priveşte 
reacţiile la factori stresanţi şi la efectele psihologice şi fiziologice pe care 
aceştia le generează. Efectele stresului țin de o serie complexă de factori, cu 
ponderi dintre cele mai variate de la o situaţie la alta: contextul social în care se 
produce acţiunea, semnificaţia socioculturală şi individuală a factorilor stresanți, 
motivațiile individuale şi de grup care susţin atitudinile şi acțiunile subiectului, 
experiența de viaţă, vârsta, sexul, profesia şi particularitățile temperamentale 
ale acestuia, caracteristicile grupurilor cărora le aparține ş.a. 

Pornind de la aceste considerente, şi în urma unei atente etalonări, Th. J. 
Holmes (1973) a alcătuit o scală celebră cuprinzând lista celor mai importanți 
factori stresanți din viaţa socială, precum şi cu intensitatea stresului indus. 

Nr. Evenimente stresante: Intensitatea stresului indus (puncte): 


1. Moartea unuia dintre soți 100| 2. Divorțul Ta 
3. Separarea dintre soți 65 | 4. Închisoare 63 
5. Moartea unui membru de familie 63 | 6. Accident personal sau boală 53 
7. Căsătorie 50 | 8. Concediere 47 
9. Împăcarea după certuri în familie 45 | 10. Pensionare 45 
11. Boală în familie 40 | 12. Graviditate 39, 
13. Dificultăţi sexuale 39 | 14. Naşterea unui copil 39 
15. Îmbunătăţirea afacerilor 39 | 16. Schimbarea situaţiei financiare 38 
17. Moartea unui prieten apropiat 37 | 18. Schimbarea ocupaţiei (serviciului) 36 
19. Certuri familiale 35 | 20. Pierderea a peste 10.000 dolari 31 
21. Lichidarea unor datorii 30 | 22. Schimbări profesionale 29 
23. Părăsirea familiei de către un copil 29 | 24. Neplăceri cu socrii 29 
25. Rate (datorii) neplătite 28 | 26. Soția începe/încetează lucrul 26 
27. Începerea/sfârşitul şcolarizării 26 | 28. Schimbarea locuinţei 25 
29. Schimbarea obiceiurilor 24 | 30. Neplăceri cu şeful 24 
31. Schimbarea orarului de muncă 20 | 32. Schimbarea de domiciliu 20 
33. Schimbarea şcolilor 20 | 34. Schimbarea programului liber 19 
35. Schimbarea activ. religioase 19 | 36. Schimbarea activ. sociale 18 
37. Pierderi sau datorii sub 10.000 $ 17 | 38. Schimbarea orarului de somn 16 
39. Schimbarea unor relații familiale 15 | 40. Schimbarea obiceiurilor aliment. 15 
41. Vacanţă 13 | 42. Sărbătorile de iarnă 12 
43. Încălcări minore ale legii 11 | 44. Întâmplare banală pe stradă 4 


După cum se observă din tabelul de mai sus, evenimentul cel mai stresant 
pentru un om constă în pierderea tovarăşului de viaţă. Conform teoriei, acest 
fapt ar trebui să determine o puternică influență asupra sănătății soţilor 
supraviețuitori şi chiar asupra indicelui de mortalitate la această categorie 
socială. Statisticile din mai multe țări occidentale confirmă întru totul această 
supoziţie: indicele de mortalitate în rândul soților supraviețuitori este de cca. 
1,5-4 ori mai mare comparativ cu persoanele de aceeaşi vârstă, dar care nu au 
suferit pierderea partenerului. Acest fapt este numit „efect de doliu”, şi este mult 
mai accentuat la bărbaţi decât la femei, cu diferențe notabile de la o ţară la alta, 
în funcţie şi de modelele cultural-familiale care reglează raporturile afective din 
cadrul familiei extinse, precum şi dintre aceasta şi mediul social imediat. Astfel, 
în timp ce în SUA şi Anglia acest coeficient este în medie de 1,5 — 2,5 , în 
Germania şi Japonia ajunge până la 4,5; mai mare la categoria de vârstă de 35- 
45 ani, şi mai mic la categoria de 55-65 ani (v. 119; 281). 

Influența stresului asupra sănătăţii depinde şi de żipul de personalitate „A” 
sau „B”. Primul tip (A) se caracterizează printr-un activism orientat spre 
obținerea imediată a cât mai multor beneficii materiale sau sociale, printr-o 
activitate intensă, competitivă, agresivă şi ostilă, aflată sub semnul unei maxime 
urgențe. Valoarea absolută pentru această categorie de persoane este 
performanța cu orice preț şi ostilitatea pentru tot ceea ce le poate bloca 
realizarea intențiilor. În consecință, personalitățile de tip A sunt mult mai 
susceptibile de a se îmbolnăvi sub influența stresului pe care îl suportă, fapt 

evidențiat de procentul mult mai mare de boli coronariene la această categorie. 
Personalităţile de tip B sunt orientate preponderent asupra relațiilor şi 
activităților sociale, sunt mai puțin competitive, preferă armonia relațională față 
de ostilitate, având un autocontrol mai puternic asupra propriilor acțiuni. 
Profilul acestor tipuri de personalitate se determină prin observaţie directă şi 
printr-un test-chestionar care vizează trăsăturile mai sus menţionate. 


Sentimentul pierderii controlului este un factor psihosocial a cărei 
importanță în afectarea stării de sănătate a fost demonstrată pe cale teoretică şi 
experimentală. Echilibrul psihic, condiţie de bază pentru menținerea stării de 
sănătate fizică şi psihică, implică în mod necesar existența unui sentiment că 
persoana are un minim control asupra mediului său şi asupra a ceea ce i se 
întâmplă. Apariţia sentimentului că totul se petrece în afara zonei de control 
personal poate determina instalarea resemnării, depresiei, letargiei, indiferenței 
şi chiar abuliei. Factorii determinanţi sau decidenți sunt percepuți ca fiind cu 
totul în afara persoanei, fără vreo posibilitate ca aceasta să-i influenţeze. Pe 
acest fond, acţiunea unor factori agresivi nu întâmpină nici o reacție de 
mobilizare psihofizică sau de apărare din partea respectivei persoane, ceea ce îi 
poate afecta grav sănătatea. Experienţa arată că în aceste condiţii scade 
capacitatea biologică a organismului de a face faţă agresiunilor de orice fel, 
pragul de toleranță la stres se diminuează dramatic, iar stările patologice se 
instalează sau se agravează cu multă uşurinţă. 

Paradoxal, efectele sentimentului de neputinţă sunt deseori resimțite şi de cei 
care nu fac altceva decât să observe la alţii incapacitatea de a reacţiona la 
anumite situaţii agresive: are loc un proces de învăţare negativă, în urma căruia 
preiau modelul pasivităţii și resemnării. Se creează o adevărată „ câmp negativ”, 
care-i afectează pe toţi aceia care se află în această zonă de neputinţă asumată. 


Efectul învăţării negative asupra capacităţii de inițiativă şi control a fost 
demonstrat de M. Solisman şi colaboratorii săi printr-un experiment foarte 
spectaculos desfăşurat pe animale. Într-unul dintre experimente, o serie de câini 
au fost imobilizaţi cu nişte hamuri pentru a nu se putea mişca, după care au fost 
supuşi unor impulsuri electrice dureroase, aleatorie ca frecvenţă şi intensitate. 
Astfel ei au învăţat că nu se pot opune acestei forme de agresiune externă. 

În a doua parte a experimentului, câinii au fost introduşi într-o cușcă cu două 
compartimente, dar care permitea trecerea cu ușurință dintr-o parte în alta. În 
primul compartiment în care au fost puşi exista o podea care făcea posibilă 
aplicarea unor şocuri electrice dureroase; în al doilea compartiment acest 
dispozitiv lipsea. Care a fost reacţia acestor câini supuşi unei învăţări negative în 
raport cu alții care nu suportaseră prima parte a experimentului? Deşi se chirceau 
şi schelălăiau de durere, ei păreau resemnați, neîncercând să treacă în 
compartimentul în care ar fi putut să evite şocurile; învățaseră că nu-şi pot 
controla destinul! Spre deosebire de aceştia, ceilalţi câini reacționau imediat 
după primele şocuri, trecând cu uşurinţă în celălalt compartiment. 

Acest efect al neputinței a fost observat şi la oameni, unde resemnarea 
dobândită în urma sentimentului că nu au nici un control asupra mediului şi 
destinului lor generează stări depresive accentuate şi persistente, având ca 
rezultat imediat o mai mare vulnerabilitate a organismului la îmbolnăviri, dar şi 
o tendinţă accentuată de dezinserţie socială. 

Factorii socio-organizaţionali care afectează sănătatea. O serie de 
particularități ale instituțiilor şi organizaţiilor sociale au fost identificate ca 
având un efect profund negativ asupra nivelului de sănătate a membrilor 
comunității, prin stresul pe care îl induc, prin solicitarea excesivă şi tracasarea 
inutilă la care supun individul şi prin climatul negativ, tensionat pe care îl 
creează. Dintre aceştia amintim: 

(a) Birocratizarea excesivă a instituţiilor sociale. Prin aceasta se produce 
atât o depersonalizare accentuată a funcţionarului, care se pierde în spatele unor 
reglementări reci şi de multe ori inutile, cât şi o ignorare a nevoilor reale ale 
cetățeanului, care se vede insignifiant şi neajutorat în faţa unei maşinării pe care 
nu o poate nici înțelege, nici controla. Toate observaţiile arată că birocraţia 
excesivă produce celor asupra cărora se exercită stres, anxietate, epuizare fizică 
şi psihică, sentimente de inutilitate şi revoltă. Aceste efecte negative sunt cu atât 
mai accentuate cu cât procedurile birocratice şunt mai complicate, mai arbitrare 
şi mai inutile din perspectiva obiectivelor raționale la care se raportează. 

(b) Entropia socială şi organizațională. Desemnează gradul de dezordine 
din cadrul instituţiilor sociale, incongruența normativă, disfuncționalităţile 
cronice, lipsa de disciplină organizaţională, tulburările sociale care perturbă 
buna funcționare a acestora, inadecvarea stilului de conducere la specificul 
organizaţiei şi activităților desfăşurate, lipsa unor repere valorice clare și relativ 
stabile ş.a. O entropie ridicată generează sentimentul insecurităţii, anxietate, 
ineficienţă (cu o altă serie de efecte negative ale acesteia), uzură fizică şi psihică 
inutilă, lipsă de motivaţie, anomie şi dezinserţie socială. Stresul indus de un 
grad înalt de entropie poate fi considerabil: unele dintre observaţiile noastre 
arată că în raport cu un sector de lucru foarte bine organizat (cu entropie 
scăzută), în cadrul unui sector cu entropie ridicată gradul de oboseală al 
subiecților cercetaţi era aproape dublu, la acelaşi tip de activitate. 

(c) Climatul psihosocial. Fiind o expresie sintetică a factorilor psihosociali 
care au semnificaţie în viaţa unui grup, climatul are o influență majoră asupra 
moralului individual şi de grup, asupra motivaţiei şi performanțelor, precum şi 
asupra gradului de conflictualitate interpersonală. Un climat pozitiv, tonic şi 
deschis generează sentimente de satisfacţie, încredere şi securitate, iar nivelul de 
stres este foarte redus. Climatul negativ, tensionat generează anxietate, nelinişte, 
tensiuni psihice şi interpersonale inutile, un grad înalt de conflictualitate intra şi 
intergrupală, performanţe scăzute şi tendinţe spre absenteism sau schimbarea 
locului de muncă, cu efectele ştiute asupra indicelui de stres şi — implicit - 
asupra sănătății membrilor respectivului grup, organizații sau instituţii sociale. 
Deci, climatul psihosocial, la toate nivelurile sale (familial, organizaţional, 
macrosocial) trebuie înţeles ca un „înveliş” protector al persoanei, menit să-i 
asigure un sentiment de securitate şi confort sufletesc. Orice breșă în acest 
înveliş va constitui un factor de vulnerabilitate, care se va manifesta şi ca o 
creştere a nivelului de stres individual sau grupal. 

(d) Climatul politic şi alienarea socială.  Particularitățile vieţii politice 
afectează puternic starea de spirit a populaţiei, credința acesteia că poate 
influența deciziile care o privesc, precum şi încrederea în viitor. Sistemele 
politice totalitare sau excesiv de autoritare, precum şi sistemele imature sau 

slab structurate ideologic generează puternice sentimente de insecuritate, 
neîncredere în viitor, demobilizare motivaţională, anomie şi alienare — în ultimă 
instanță. În toate aceste cazuri, sentimentele de insecuritate socială şi lipsă de 
control asupra propriului destin determină un nivel ridicat de stres social, 
afectând sensibil nivelul de sănătate al populaţiei, mai ales la nivelul de bază al 
acesteia. Sistemele politice mature, trebuie să ofere un sistem axiologic coerent, 
care să fundamenteze politicile sociale şi economice, oferind totodată oamenilor 
modele comportamentale exemplare, în deplină concordanță cu valorile 
promovate. Anomia poate fi, printre altele, şi rezultatul incongruenţei dintre 
valorile declarate, , modele de conduită oferite și politicile guvernamentale. 

(e) Fenomenul tranzienţei. Societatea contemporană, în special cea 
occidentală, se caracterizează printr-un ritm al schimbărilor deosebit de 
accelerat, corelat cu o relativizare a valorilor aferente diferitelor tipuri de 
legături sociale: cu familia, profesia, locuri, rezidența, cercurile de prieteni, şi 
obiecte. După cum remarca A. Tofler, asistăm la moartea permanenței, fenomen 
cu profunde implicaţii psihologice. În structura motivațională a omului, 
trebuinţele legate de stabilitate şi securitate sunt deosebit de puternice, afectarea 
lor producând multiple efecte secundare, în special la nivelul stresului social. 
Legăturile afective cu obiectele materiale și spirituale capătă în acest context al 
tranzienţei un caracter de temporar şi de provizorat: familia nucleară tradițională 
este supusă şi ea presiunii, suferind transformări semnificative; lucrurile care 
altădată erau puternic impregnate afectiv sunt acum obiecte care se azvârle după 
câteva utilizări; profesiile suportă schimbări semnificative la fiecare 4-5 ani; 
grupurile de prieteni au numai un caracter temporar şi conjunctural, datorită 
schimbării cvasi-permanente a rezidenţei şi activităţii profesionale; angajările 
altădată permanente au devenit temporare etc. . Toate acestea cu un efect 
considerabil asupra nivelului de stres social. 


12.1.3. Categorii psihopatologice ale vieţii sociale. 

Din cele expuse anterior, este evident că societatea - prin unele dintre trăsăturile 
sale structurale şi funcţionale, prin natura activităților pe care le inițiază şi prin 
caracterul raporturilor cu mediul natural - constituie o sursă permanentă de 
factori patogeni care influenţează nivelul de sănătate al membrilor comunității. 

În plan individual, efectele factorilor patogeni se manifestă sub trei forme 
principale: a) declanşarea sau influențarea cursului unor tulburări organice 
(precum cele produse de noxele industriale, de exemplu); b) producerea sau 
influențarea unor tulburări psihice (psihoze, nevroze, psihopatii); c) declanşarea 
unor sindroame comportamentale care, fără să aibă un caracter patogen propriu- 
zis, pot afecta echilibrul psihic și relaţiile sociale ale subiectului, putându-se 
constitui drept cauze sau condiţii ale unor tulburări organice sau psihice mai 
grave. Ultimele două categorii sunt abordate cu mijloace interdisciplinare de 
către psihiatria socială, psihologia socială şi psihofiziologie. 

Sindroamele comportamentale sunt ansambluri coerente de simptome şi 
secvenţe comportamentale configurate şi intercorelate într-un mod specific, prin 
care se obiectivează răspunsurile tipice ale unui subiect față de solicitările 
mediului social. După unele opinii, sindroamele sunt grupuri de comportamente 

care au la bază scheme ancestrale de răspuns, dar care se individualizează într- 
un anumit context social cu valenţe patogene. I. Cucu evidențiază existența 
următoarelor tipuri principale de sindroame (v 74, pg. 59 ş.u.): 

(1). Sindromul neurastenic, corespunzător răspunsului de alertă. Se 
caracterizează prin neliniște, frică pentru propria sănătate, incertitudine, 
insomnii — totul grupat în jurul unei astenii iritative cu senzații penibile de ordin 
corporal şi psihic. Ca urmare a acestui fapt, persoana se află într-o continuă 
alertă, autoobservându-se în mod exagerat şi amplificându-și astfel stările de 
disconfort pe care le încearcă. 

(2). Sindromul obsesivo-fobic, corelativ răspunsurilor primitive de frică. Se 
structurează în jurul unor sentimente de anxietate, fobii, obsesii și compulsiuni. 
Subiectul persistă pe idei şi teme inutile și obositoare, manifestările obsesive 
putându-se manifesta în diverse forme: aritmomania, onomatomania, îndoiala 
obsesivă de a fi făcut un lucru etc. La rândul lor, fobiile pot fi față de spațiile 
închise (claustrofobia) sau de cele deschise (agorafobia), frica de boli 
(nosofobia) ş.a. Pe acest fond pot apare şi mişcări efectuate obsedant, 
ajungându-se până la ritualuri complexe, amintind parcă de ritualurile ancestrale 
ale omului primitiv. 

(3). Sindromul depresiv-maniacal, corespunzător răspunsului ancestral 
distoric sau euforic. Se caracterizează prin accelerarea ideaţiei, euforie, 
intensificarea activității, manifestare  extravertită, exacerbarea  trăirilor 
emoţionale fără un motiv aparent — totul pe fondul unui sentiment de putere, 
veselie nemotivată şi activism neproductiv. Complementar, starea de depresie 
denotă dispoziţii pesimiste, lentoare, inhibiţii ideative şi motorii, sentimente 
nemotivate de vinovăție, inadecvare, introversie accentuată, nefericire, 
restrângerea sferei relaționale şi pierderea chefului de viață. Aceste stări 
generalizate se pot succeda la anumite intervale, după cum numai una dintre ele 
poate da nota comportamentală dominantă. 


(4). Sindromul isteric, echivalentul răspunsului mimetic. Se caracterizează 
prin conversia anxietăţii în simptom fizic, sau prin negarea realităţii ca urmare a 
disocierii conştiinţei. Mimetismul subiectului poate ajunge până la a imita orice 
boală sau simptom fizic, la pierderea unor funcţii motorii sau verbale — totul pe 
fondul unei atitudini demonstrative şi teatrale. 

(5). Sindromul anxios, care se manifestă ca o frică puternică şi nemotivată, 
pe fondul unor senzaţii de insecuritate, pericol şi dezastru iminent. Cauzele 
psihice ţin cel mai adesea de conflicte inconștiente nerezolvate, convertite în 
anxietate în anumite condiţii psihosociale favorizante. 

(6) Sindromul catatonic, echivalentul răspunsurilor regresive ale 
psihomotricității. Fără ca starea de conştiinţă să fie afectată, sindromul se 
manifestă ca stări de imobilitate, stupoare sau — dimpotrivă - agitaţie şi 
hiperkinezie catatonică, pe fondul unor atitudini de negativism stereotip, corelat 
cu un nivel înalt de sugestibilitate. 

(7). Sindromul  halucinatoriu-delirant, echivalentul răspunsurilor de 
aglutinare şi transfigurare onirică a realităţii. Se manifestă sub forma unor 
tulburări de gândire de tip delirant, combinate cu fenomene halucinatorii care 
afectează gradul de adecvare comportamentală a subiectului. 

(8). Sindromul tulburărilor de conştiinţă, echivalentul răspunsurilor 
confuzive. Se manifestă prin obnubilare, stare crepusculară asociată unor 
dezorientări profunde a subiectului — dar cu păstrarea coerenței actelor sale, 
apariţia unor stări delirante de naturi foarte diferite ş.a. Nota dominantă este 
dată de scăderea acuităţii actului de conştiinţă, ceea ce determină atât inadecvări 
comportamentale cu grade diferite de extensiune (motricitate, orientare spaţio- 
temporală), cât şi disfuncţii la nivelul întregii personalități. 

(9). Alte categorii de sindroame, cu o mai mică relevanţă psihosocială, dintre 
care amintim: sindromul amnestic, demenţial, schizoid, ipohondric ş.a. 


Din perspectiva psihologiei sociale, aceste sindroame au o semnificaţie 
complementară aceleia dată de psihiatrie, fiind relevante mai ales prin nota 
specifică pe care o imprimă comportamentelor interpersonale, integrării sociale 
şi eficienţei acţionale. Din această perspectivă, trebuie reținut faptul că anumite 
situaţii sociale disfuncţionale pot genera răspunsuri comportamentale 
corespunzătoare sindroamelor mai sus menţionate, fără existența unor tulburări 
neuropsihice identificabile drept cauze primare a respectivelor manifestări. În 
aceste cazuri este vorba de o condiționare inversă, în care forma unei 
disfuncţionalităţi sociale în care subiectul este implicat ca actor se transformă 
într-o disfuncționalitate psihică şi chiar neuropsihică adiacentă. 


Principalele situaţii şi factori sociopate. Din seria destul de extinsă a unor 
asemenea situaţii sociale disfuncționale, cu valențe sociopate majore, ne vom 
opri asupra câtorva dintre cele mai semnificative din perspectiva efectelor 
produse la nivel psihoindividual, psihosocial şi sociocultural. 

Destructurarea familiei este una dintre cele mai răspândite situații sociale 
psihogene, care afectează serios atât conduita socială a soților, cât mai ales pe 
cea a copiilor: sindromul despărțirii - pe de o parte, cel al abandonului şi 
deprivării emoţionale - pe de altă parte. Copiii proveniți din familii destrămate 
prezintă adesea tulburări de comportament, iar soții sunt marcați de sentimentul 
eşecului şi al înfrângerii. De asemenea, familiile cu un înalt grad de 
conflictualitate şi violență afectează grav relațiile intra- şi extra-familiale, 
devenind un adevărat focar de patologie socială. Creşterea nivelului de 
instrucţie, măsurile de educaţie şi asistență familială, pe fondul creşterii calităţii 
vieţii sunt soluţiile optime pentru aceste situaţii sociale disfuncționale. 

Migratia constituie una dintre marile probleme ale acestui sfârşit de mileniu, 
având numeroase cauze: dezvoltări profund inegale ale ţărilor lumii, regimuri 
politice opresive împotriva propriilor cetăţeni, imperativele mobilității 
profesionale, existența unor zone geografice atinse de mari catastrofe naturale 
etc. Emigrantul trăieşte un puternic sentiment de dezrădăcinare şi alienare, ceea 
ce are ca efect imediat creşterea notabilă a îmbolnăvirilor fizice și psihice. Apar 
forme specifice de nevroze şi psihopatii (nevroza deplasării, stări depresive 
persistente ş.a.), dar şi tulburări comportamentale de tipul alcoolismului, 
toxicomaniei, violenţei, suicidului etc. Migraţia implică și fenomene 
psihosociale cu un caracter disfuncțional pentru întreaga societate: anomia, 
subculturația, dificultăți de integrare în societatea gazdă ş.a. Terapia implică 
măsuri complexe de ordin economic, politic, social, psihologic și psihiatric. 

Traficul motorizat ridică numeroase probleme de ordin psihologic şi social. 
Pe de o parte prin solicitările psihofizice deosebite la care supune atât pe 
conducătorii de vehicule cât şi pe pasageri - ceea ce determină scăderea 
performanțelor în activitățile de bază şi creşterea vulnerabilității organismului 
faţă de factorii agresivi ai mediului , cât şi prin fenomenele psihogene pe care le 
generează: agresivitate în trafic, nevroze de trafic, predispoziţii spre accidente, 
stres accentuat şi persistent etc. Pe lângă acestea, poluarea chimică, fonică şi 
vizuală nevrozează restul citadinilor, producând numeroase efecte negative 
indirecte. Sunt necesare măsuri ample de raţionalizare a traficului urban. 

Caracteristicile mediului economico-industrial sunt o sursă permanentă a 
tulburărilor comportamentale. Gradul de adaptarea la profesie, stresul produs de 
angajările repetate, schimbarea locului de muncă, solicitările din ce în ce mai 
mari specifice activităților din domeniul automatizării şi informaticii, 
mobilitatea profesională şi rezidenţială tot mai accentuate ş.m.a., determină o 
formă specifică de nevroză, numită nevroza profesională. La aceasta se adaugă 
efectele poluării specifice mediului industrial, rezultând astfel un complex 
etiologic de factori care afectează echilibru psihic şi sănătatea populaţiei. 

Discriminarea rasială şi socială, prostituţia, toxicomania „violenţa stradală 
sunt o altă serie de fenomene sociale negative, specifice societății moderne, care 
afectează profund starea psihică a persoanelor vizate, sistemul relațional al 
acestora, gradul lor de sănătate şi — indirect - întreaga conduită socială a 
populaţiei care ia contact cu asemenea realități. 

Supraaglomerarea urbană este una dintre principalele cauze ale tulburărilor 
de comportament, stresului şi îmbolnăvirilor din marile aglomerări urbane şi 
industriale. Simptome precum oboseala, nervozitatea, dificultăţile de 
comunicare interpersonală, sentimentul de solitudine încercat — paradoxal - în 
mijlocul marilor mulţimi, insecuritatea stradală ş.a., sunt strâns legate de 
specificul oraşelor industriale - aglomerate, poluate, dizgraţioase şi amorfe. Sunt 
necesare cercetări interdisciplinare de ecologie socială, care să adecveze 
habitatul modern la cerinţele psihologice ale omului contemporan. 


12.1.4. Optimizarea relaţiei mediu psihosocial-sănătate, 

După cum se constată, pe baza celor expuse mai sus, calitatea mediului social 
constituie un factor major care poate influența starea de sănătate mentală şi 
fizică a unei colectivități. Avem în vedere, în mod special, influența factorilor 
de natură psihosocială, politică, economică şi culturală. 

Calitatea mediului social este puternic afectată de o serie de factori, 
aparținând dimensiunilor mai sus menţionate, şi anume: starea de paupertate a 
unor categorii sociale; polarizarea excesivă a populaţiei, pe criterii economice, 
politice şi educaţionale; discrepanța dintre valorile şi normele promovate formal 
şi comportamentul real al personalităților semnificative ale mediului social, în 
special cele ale mediului politic; lipsa dialogului şi violenţa politică; tendințele 
totalitare ale diferitelor instituţii politice şi statale. 

Deci, pentru a se obține efecte benefice în ceea ce priveşte influența 
mediului social asupra stării de sănătate, este necesar să se elaboreze strategii 
politice care să vizeze contracararea acțiunii factorilor mai sus menționați. 

12.2. Psihosociolosia habitatului. 


Implicaţiile sociale ale mediului natural şi fizic constituie un domeniu relativ 
nou de cercetare pentru o serie de discipline ştiinţifice conexe: ecologia, 
urbanistica, psihologia socială, sociologia, psihologia funcţională ş.a. Teza de 
bază a acestei noi direcţii a cercetării ştiinţifice constă în afirmarea unei strânse 
interdependente între natură-societate-individ şi mediul fizic (artificial) pe care 
îl creează civilizația. Noţiunea de Habitat exprimă sintetic intercondiţionările 
dintre aceste elemente, la nivelul unei unităţi de mediu unde îşi desfăşoară 
existența comunitățile umane. Psihosociologia ecologică studiază influenţele şi 
condiţionările pe care factorii de mediu le au asupra proceselor psihice 
individuale şi colective, asupra conduitelor individuale şi sociale, precum și 
asupra diferitelor categorii de activități umane. Complementar acestor 
preocupări, ecologia cercetează efectele pe care activităţile umane le au asupra 
mediului şi condiţiile în care pot fi armonizate și optimizate aceste raporturi. 


12.2.1. Dimensiunile psihosociale ale mediului. 


Viaţa socială este expresia unei profunde intercondiţionări dintre mediul natural 
şi cel specific uman, construit prin efort şi creație colectivă. Din multitudinea 
factorilor care intervin în această relație, câțiva se remarcă prin ponderea 
deosebită pe care o au în influențarea proceselor şi fenomenelor psihosociale pe 
care le determină la nivelul vieții sociale: spațialitatea, _teritorialitatea, 
densitatea demografică şi caracteristicile ambientului. 

Spațialitatea constituie un factor central, remarcat prin influența deosebit de 
subtilă şi profundă asupra psihologiei individuale şi colective. În opinia unor 
mari filosofi, prin configurația sa, spațiul îşi pune iremediabil amprenta asupra 
inconştientului colectiv, fiind generatorul matricelor stilistice ale unei culturi 
(O. Spengler, L. Blaga ş.a.). Astfel, în concepția lui L. Blaga, inconştientul se 
formează într-un peisaj care-i imprimă pentru totdeauna ritmul său. Spaţiul 
mioritic - de exemplu - caracterizat prin „infinitul ondulat” al dealurilor şi 
văilor, devine matricea stilistică a creaţiilor spirituale ale poporului român, 
marcând universul sufletesc al acestuia (v. 28). 

Spaţiul nu trebuie înțeles ca simplu receptacul al lucrurilor pe care le 
conţine; este vorba de o structură complexă care îi este inerentă şi ale cărei 
caracteristici afectează psihologia indivizilor şi viaţa socială în general, exact în 
măsura în care este o creație psihosocială. Din acest punct de vedere, spaţiul 
trebuie înțeles ca obiect al experienței umane, ca în cazul experienţei estetice 
exprimată în pictură sub forma peisajului, care este un spaţiu umanizat, 
interpretat rațional şi saturat emoțional - scenă virtuală a unei naraţii sau a unei 
experiențe subiective asupra căreia îşi pune pecetea. 

Spaţiul poate fi imaginar, natural sau artificial; poate fi deschis - perceput 
de om ca peisaj, sau poate fi închis — devenind zona interioară a unei locuinţe; 
poate fi personal — amenajat ca expresie fizică a unei personalități (sau ca zonă 
de manifestare a acesteia), colectiv (folosit de un grup restrâns de persoane) sau 
comunitar (la care poate avea acces liber întreaga comunitate). Sunt foarte 
cunoscute cercetările lui H. Hediger şi E. Hall (1966) prin care s-a evidențiat 
cum oamenii folosesc distanțele interpersonale pentru a marca într-un anumit fel 

relaţiile cu cei din jur. Fiecare zonă spaţială (intimă, personală, socială şi 
publică) are o anumită semnificaţie psihologică, a cărei ignorare determină o 
reacţie spontană din partea subiectului. Mărimea acestor distanțe interpersonale 
sunt influențate şi de modelele culturale, ele variind în funcţie de zona cultural- 
geografică, precum şi de vârstă sau de sex: pe măsură ce cresc, copiii folosesc 
distanţe din ce în ce mai mari în interacțiunile lor, iar femeile folosesc distanțe 
interpersonale mai mici decât bărbaţii (v. 119). 

În strânsă legătură cu spațiul psihologic se manifestă şi fenomenul 
teritorialităţi, care se referă la delimitarea şi exercitarea controlului asupra unui 
anumit spațiu de către o persoană, grup sau colectivitate. Studiat mai întâi de 
etologi, referitor la comportamentul animalelor, ulterior a fost cercetat şi ca 
fenomen psihosocial şi interrelațional. Astfel, I. Altman (1975) distinge trei 
tipuri de teritorii, în funcţie de centralitatea față de persoana care îl ocupă: 
1) Teritoriul primar, aflat în posesia exclusivă, a unei persoane sau microgrup 
social: este bine definit, se află în centrul vieţii cotidiene a individului sau 
grupului, care exercită un control aproape total asupra lui, pe o anumită 
perioadă de timp. 2) Teritoriul secundar, deţinut de un grup social extins 
(salariaţii unei întreprinderi — de exemplu): este mai puţin precis delimitat, iar 
controlul persoanei asupra lui este mai redus, având în mare măsură un caracter 
contractual sau conjunctural; aici pot intra liber şi alte persoane, aflate în 
anumite relații funcţionale cu cele care îl ocupă (colaboratori, vizitatori etc.), 
ambiguitate ce poate da naştere la unele conflicte interpersonale sau grupale. 3) 
Teritoriul terțiar sau public, la care au acces toți membrii unei comunități 
(locuitorii dintr-o anumită localitate — de pildă): este vorba de un spațiu vag 
delimitat, utilizarea sa, fiind strict temporară — reglementată prin norme sociale 
sau cutume, controlul asupra acestuia fiind foarte relativ şi conjunctural. 
Indiferent de tipul lor, teritoriile sunt marcate de posesori, atât pentru a prevenii 
intrarea altor persoane, cât şi pentru a da o notă personală spaţiului ocupat, 
uşurând astfel interacțiunile cu cei din jur. 

Distanţele interpersonale, precum şi cele care marchează teritoriul primar de 
cel secundar şi terțiar îndeplinesc mai multe funcţii psihosociale: asigură 
menținerea intimităţii personale, creează un sentiment de securitate personală şi 
colectivă, reglementează într-o formă implicită raporturile cu cei din jur, evită 
apariția unor conflicte legate de teritorialitate etc. Prin modul cum îşi reglează 
distanțele interpersonale cu cei din jur, persoanele comunică implicit acestora 
intenţiile lor: de apropiere şi acceptare a unor raporturi mai intime, de distanţare 
sau de păstrare a unor raporturi superficiale sau formale etc. 

Studiile de teren arată că atitudinile reciproce dintre două persoane pot fi 
destul de exact evaluate în funcţie de distanţele pe care tind să le menţină între 
ele în diferite situaţii sociale: întâlnire întâmplătoare pe stradă, convorbire 
planificată într-un spaţiu privat, deplasarea împreună spre un acelaşi obiectiv, 
ocuparea locurilor în jurul unei mese etc. În toate aceste cazuri, reacţiile celor doi 
subiecți vor fi spontane, neconştientizate decât într-o mică măsură; însă, 
semnalele transmise pe această cale sunt foarte relevante pentru un observator, 
după cum sunt percepute într-o formă difuză chiar de cei în cauză. Reglarea 
distanțelor interpersonale constituie un proces dinamic prin care se încearcă 
stabilirea uni echilibru cu cei din jur, folosind un mijloc specific de comunicare. 


Densitatea demografică este un factor de mediu care influențează apreciabil 
anumite caracteristici ale comportamentelor sociale. Astfel, s-a putut constata că 
există un indice al populării optime, atunci când numărul persoanelor dintr-un 
anumit spațiu social este egal cu numărul sarcinilor principale care trebuie 
îndeplinite. Dacă această valoare este depășită, avem fie o subpopulare, fie o 
suprapopulare, însă în ambele cazuri cu influențe notabile atât asupra 
comportamentelor sociale, cât şi asupra performanţelor profesionale. . O mare 
densitate demografică produce fenomenul negativ de „înghesuială”, stres social 
mai intens, iritare, dezimplicare socială şi — paradoxal - reducerea numărului şi 
calităţii relaţiilor interpersonale şi sociale; pe acest fond are loc o scădere a 
performanţelor profesionale şi sociale. În cazul unei densități demografice 
redusa oamenii caută soluţii pentru depăşirea acestei situații: intensifică 
raporturile interpersonale, participă la mai multe activități sociale decât în mod 
obişnuit, dezvoltă atitudini de  întrajutorare mai puternice, își asumă 
responsabilități mai mari şi au criterii de performanţă mai înalte, relaţiile 
interpersonale desfăşurându-se la un nivel calitativ superior primului caz 
(Barker şi Schoggen, 1973). 

Efectele pozitive ale subpopulării pot fi utilizate cu succes în anumite 
domenii de activitate. Astfel, s-a constatat că în şcolile cu un număr mai mic de 
elevi activismul acestora este mult mai ridicat, performanţele şcolare mai bune, 
gradul de responsabilitate asumată este mai mare, experiența personală mai 
bogată; elevii au o mai mare încredere în ei înşişi, şi chiar creativitatea lor este 
mai înaltă decât a elevilor care învaţă în şcoli cu un număr mai mare de elevi. 

Amenajarea spațiului constituie o dimensiune majoră a raportului om- 
mediu, factorii aparținând acestei categorii influențând sensibil atât 
personalitatea membrilor comunității, cât şi comportamentul social al acestora. 
Ambianţa este rezultatul activităților spontane sau organizate de amenajare a 
spaţiului individual şi comunitar, fapt care se obiectivează pe următoarele 
direcţii principale: peisajul, localitatea, arhitectura, strada şi locuinţa. 

Peisajul este dat de configuraţia spațiului natural în care este plasată o loca- 
litate sau care constituie cadrul unei activităţi umane. Câmpia, zonele lacustre, 
dealurile sau munții îşi pun amprenta atât asupra configurației generale a unei 
localităţi, cât şi asupra personalităţii şi comportamentelor membrilor comunității 
respective. „Ritmurile interioare” ale peisajului modelează caractere, dar şi 
tipuri de relații şi comportamente sociale. Astfel, vorbind în termeni foarte 
generali, peisajul muntos imprimă o anumită dârzenie şi „verticalitate” 
oamenilor trăiţi într-o asemenea zonă, după cum câmpia tinde să genereze mai 
multă flexibilitate şi resemnare. Deşi lipsa unor cercetări sistematice asupra 
acestei probleme ne îndeamnă la prudență, observaţiile curente îndreptățesc 
afirmarea unor conexiuni între caracteristicile peisajului natal și unele trăsături 
de personalitate ale celor care au trăit multă vreme într-un anumit cadru natural; 
caracteristicile relațiilor oamenilor dintr-o anumită zonă geografică sunt însă 
mult mai evident influențate de natura peisajului în care trăiesc. Însă, cert este 
faptul că peisajul natural înnobilează spiritul uman, transferându-i frumuseți și 
armonii - pierdute se pare de cei care trăiesc în megalopolisurile industriale, 
cenuşii şi depersonalizante. Dintr-o asemenea perspectivă peisajul ne apare ca 

unitate a omului cu natura, în care aceasta devine materia primă a civilizaţiei, 
dar care va fi modelată la rândul său de creaţiile spirituale ale omului. 

Localitatea, prin natură, mărime şi configuraţie, influențează de asemenea 
trăirile, comportamentele şi relaţiile locuitorilor săi. Deosebirile sunt vizibile 
mai ales între localităţile rurale şi urbane: la sat relaţiile de vecinătate sunt mult 
mai puternice şi stabile, existând totodată un control mai mare al comunităţii 
asupra fiecărui membru în parte. Presiunea normativă este mai mare, 
comportamentele deviante fiind mult mai rare şi — oricum - prompt sancţionate. 
Şi dispunerea caselor are o mare importanţă. Cercetările de antropologie 
culturală arată că la triburile unde colibele sunt aşezate în cerc, permiţând astfel 
un control al tuturor asupra fiecărui membru al colectivităţii, relaţiile sociale 
sunt mult mai bine structurate, existând însă şi reguli mult mai stricte privind 
intimitatea sau folosirea spaţiului personal. Atunci când colibele sunt dispuse 
spate în spate, sau pe mai multe şiruri, relațiile comunitare sunt mai slabe, 
controlul social mai redus , responsabilitatea reciprocă mai mică, iar relațiile 
interpersonale mai puţin structurate (Altman şi Chemers, 1980). 

Aceleaşi observaţii sunt valabile şi pentru comunităţile rurale şi urbane, unde 
relațiile comunitare şi interpersonale sunt în mare măsură influențate de 
configuraţia generală a localităţii, de existența unor locuri publice sau de 
folosință comună, precum şi de dispunerea căilor de acces spre zonele cele mai 
semnificative ale localităţii (pieţe, parcuri, locuri de adunare, biserici, şcoli etc.). 
Influența pe care configuraţia localităţii o are asupra relaţiilor psihosociale şi 
comunitare a început să fie studiată şi prin intermediul aşa numitei „hărţi 
cognitive”: este vorba de modul cum locuitorii îşi reprezintă sintetic propria 
localitate, fără să fie vorba de o reproducere topografică a acesteia (Tolman, 
1948). Harta cognitivă, aşa cum apare ea la nivelul diferitelor categorii sociale, 
reflectă interesele, preocupările şi sistemele relaționale ale subiecților în cauză, 
aceste elemente de ordin psihosocial fiind evidențiate prin modul de 
reprezentare a unor obiective publice (culturale, politice, educaţionale, 
economice sau industriale), a unor puncte nodale ale localităţii sau a unor trasee 
care - pentru fiecare persoană în parte, pot avea semnificații cu totul diferite. 

Arhitectura spaţiilor de locuit influențează profund relaţiile umane şi viața 
socială în general. Fiecare aspect constructiv şi arhitectural are importanța sa, 
influențând direct sau indirect psihologia şi raporturile celor care locuiesc într-o 
anumită localitate. lată numai câteva dintre aceste aspecte, precum şi influențele 
pe care le exercită în plan social. Rezistența materialelor folosite la construcție 
denotă modul cum comunitatea se raportează la viitor, încrederea în proiectele 
sale, dar şi capacitatea tehnică şi economică de care dispune. În funcţie de 
natura materialelor folosite, construcţiile pot sugera soliditate, măreție, 
securitate, bogăţie, încredere în viitor, sau dimpotrivă, fragilitate, provizorat, 
vulnerabilitate, sărăcie, insecuritate. Dimensiunile, forma, estetica şi 
funcționalitatea clădirilor, aspectele tehnice, economice, funcționale și estetice 
pe care le presupun ș.a., sunt nu numai calități care solicită într-un anumit fel 
comunitatea respectivă, dar odată realizate modelează profilul psihic al acesteia, 
devenind matrice formative pentru generațiile următoare. Prin spiritul de care 

tehnice şi istorice de care dispun, comunitățile umane îşi modelează clădirile 
care să le reprezinte; însă, clădirile odată ridicate modelează la rândul lor 
spiritul comunității, punându-și amprenta asupra modului de a gândi şi de a 
simți a multor generații după aceea. 

Mai multe studii începute încă din 1972 de către Yancey au arătat influența 
arhitecturii unor complexe de locuințe asupra psihologiei locatarilor şi asupra 
relaţiilor sociale dintre aceştia (v. 119). Blocurile uriaşe de sticlă și beton, care 
nu lasă loc liber pentru spaţii verzi, pentru lumina soarelui sau pentru imaginea 
unei bolte înstelate, fără locuri de folosință comună unde oamenii se pot întâlni, 
cunoaşte şi lega relaţii - toate acestea au afectat profund mentalitatea şi modul de 
trai al locatarilor: ignorarea cvasi-totală a vecinilor, egoismul, lipsa de 
comunicare, dezinteresul față de întreținerea locuinţelor şi faţă de mediu ş.a. au 
fost numai câteva dintre aceste efecte negative ale unor soluţii arhitecturale care 
au ignorat problematica umană, în favoarea unor considerente pur tehnice. 

Dimpotrivă, în alte situaţii când criteriile de ordin psihosocial şi ambiental au 
fost luate în considerare, s-a constatat că existenţa unor locuri de folosinţă semi- 
publică (terase, locuri de recreere, săli de sport, restaurante etc.) au schimbat 
sensibil calitatea raporturilor sociale şi interpersonale: oamenii au fost mai 
optimişti, cercurile de relaţii erau mult mai extinse, comunicarea şi cunoaştere 
dintre vecini mult mai profunde, satisfacţiile din petrecerea timpului în comun 
mult mai mare, întrajutorarea mult mai vizibilă. 


Străzile, la rândul lor, prin modul cum sunt dispuse în spaţiu şi cum sunt 
orientate față de centrele semnificative ale localităţii, în funcţie de lățime, 
calitatea trotuarelor, a dotărilor, iluminatului şi a serviciilor pe care le oferă, a 
esteticii generale pe care o afişează, determină stări de spirit ale cetățenilor care 
în timp se pot generaliza, devenind trăsături definitorii pentru locuitorii 
respectivei localități. Se cunosc sentimentele de exuberanță, bună voie şi 
optimism pe care le degajă străzile unor mari oraşe precum Roma, Lisabona sau 
Madridul, în comparaţie cu atmosfera rece, impersonală şi mercantilă a altor 
mari metropole. Cum este New York-ul — de pildă! Oraşele, ca şi oamenii, pot fi 
exuberante, voioase, optimiste, triste, melancolice, nostalgice sau tragice, iar 
lucrul acesta este vizibil mai ales pe străzile lor. 

Străzile şi atmosfera pe care o degajă sunt expresia cea mai elocventă a 
calităților psihologice ale locuitorilor oricărui oraş, dar şi a condiţiilor lor de 
viaţă şi a raporturilor care le menţin cu mediul lor fizic şi natural. Spațiile verzi, 
fântânile, grupurile statuare, arhitectura generală a clădirilor, gradul de poluare, 
fondul sonor, cromatica ş.a. - toate sunt expresia unor stări de spirit generalizate 
în timp, dar sunt şi creatoare de stări de spirit, atât pentru locuitori, cât şi pentru 
călători, vizitatori sau turişti. 

Locuinţele, sau modul de amenajare al spaţiului intim, constituie o altă 
dimensiune esenţială a raportului dintre om şi mediul său. Datorită timpului 
petrecut în interiorul său, locuința exprimă în cel mai înalt grad personalitatea 
unui individ, dar îi şi influențează major stările de spirit şi comportamentele 
sale. Principalele aspecte ale locuinţei care s-au dovedit a avea un efect 
psihologic imediat sau pe termen lung sunt următoarele: orientarea geografică 
faţă de cele patru puncte cardinale; numărul de camere, forma acestora şi modul 
de comunicare dintre ele; gradul de finisare a pereţilor, tavanului şi podelei; 

cromatica şi iluminarea încăperilor în funcţie de destinație, formă şi orientare 
geografică; natura mobilierului şi funcţionalitatea sa; gradul de poluare sonoră 
datorită locului unde este plasată locuinţa ş.a. 

Factorul a cărei influență a fost cel mai mult studiată se referă la cromatică 
şi modul de iluminare. Prin intermediul culorilor se pot obține efecte 
psihologice deosebite: culorile „calde” (galben, crem, oranj, vernil deschis) dau 
senzaţia de bună dispoziție, spontaneitate, comunicabilitate, deschidere către 
relații mai intime cu cei din jur; culorile „reci” (albastru, verde, albastru-verzui, 
albastru-indigo, gri) dau senzația de răceală, distanțare afectivă, autocontrol, 
incomunicabilitate şi detaşare. Totodată, în funcţie de partea încăperii unde sunt 
folosite pot da senzaţia de modificare a dimensiunii acestora: tavanul alb şi 
pereţii vopsiți în culori calde pastelate dau senzaţia de înălțime, în timp ce 
plafonul colorat şi pereţii albi dau senzaţia de cameră mai scundă. Tonul 
cromatic al luminii folosite are efecte similare: iluminatul fluorescent pe nuanțe 
albăstrui dă senzaţia de răceală şi inconfort, în timp ce lumina ușor gălbuie 
creează sentimentul de căldură, intimitate şi bună dispoziție. 

Culorile trebuie folosite şi în funcţie de natura activităţilor care se desfăşoară 
în camerele respective: în încăperile supraîncălzit, unde se desfăşoară o 
activitate intensă şi monotonă sunt necesare culori relativ reci, nuanţe pastelate 
de albastru, albastru-verzui sau vernil; aceleaşi nuanțe se folosesc şi în 
încăperile destinate odihnei nocturne. Pentru încăperile răcoroase, sau pentru 
cele destinate relaxării diurne şi a servirii mesei sunt indicate culorile calde, din 
spectrul galben-pai, oranj, crem sau cafeniu deschis. Trebuie reținut că 
monotonia cromatică oboseşte şi depersonalizează încăperea, în timp ce 
diversitatea cromatică excesivă distrage atenţia, oboseşte prin suprasolicitare, 
fiind de cele mai multe ori şi inestetică. Sentimentul armoniei se obține printr-o 
atentă dozare a culorilor de fond, a petelor de culoare, a modului de plasare a 
unor picturi sau obiecte de artă, dar şi prin modul ingenios de iluminare a 
spaţiului. Iluminatul puternic oboseşte şi distruge sentimentul de intimitate, în 
timp ce o lumină foarte slabă şi cu o tentă cromatică nepotrivită oboseşte de 
asemenea, datorită reacției de creştere a concentrării senzoriale. Personalizarea 
locuinţei trebuie să fie rezultatul unui efort de exprimare de sine, ştiut fiind că 
felul de amenajare a spaţiului intim este chintesența unei filosofii asupra lumii şi 
vieţii. Sau altfel spus, locuinţa este sufletul omului care i-a dat formă. 

Vestimentaţia şi fenomenul corelativ — moda, sunt de asemenea expresii ale 
modului de raportare a subiectului la sine însuşi, la cei din jur şi la contextul 
social în care acționează. Se ştie dintr-o veche înţelepciune că hainele exprimă 
omul, dar îşi şi pun amprenta asupra personalităţii şi comportamentului 
acestuia. Te exprimi alegând un anumit tip de vestimentaţie, din punct de 
vedere, funcțional, estetic şi relaţional, însă totodată - îmbrăcat într-un anumit 
fel - transmiţi mesaje către cei din jur, lăsându-te implicit modelat de veşmintele 
purtate. Astfel, moda, înţeleasă ca linie estetică particulară care se impune la 
un moment dat într-un anumit spațiu cultural, îndeplineşte câteva funcţii 
psihosociale importante: permite formarea şi exprimarea identităţii personale şi 
sociale; constituie un sistem de comunicare interpersonală; asigură afirmarea 
sensibilităţii estetice şi a originalității personale ş.a. 

12.2.2. Fenomenele negative ale inadecvării omului la mediu. 


Principiul de bază al ecologiei psihosociale afirmă necesitatea armonizării 
optime dintre om şi mediul său natural şi social, ca o condiţie fundamentală 
pentru perfecţionarea și dezvoltarea spirituală, pentru îmbunătăţirea calităţii 
vieţii şi creşterea performanţelor în toate domeniile de activitate. Toate formele 
de inadecvare dintre om și mediu produc fenomene psihosociale negative, care 
afectează echilibrul emoțional al persoanelor, starea de spirit a comunităţilor, 
calitatea raporturilor interpersonale şi performanţele sociale în general. Dintre 
acestea, o importanță deosebită prezintă fenomenul de înghesuială, poluarea în 
toate formele sale şi depersonalizarea mediului. 

Fenomenul de înghesuială este rezultatul unui anumit raport dintre 
numărul de persoane, spațiul ocupat, tipul de activități desfăşurate, natura 
relațiilor dintre respectivele persoane şi caracteristicile fizice ale ambianţei. 
După cum se vede, prin acest fenomen nu desemnăm simpla creştere a densității 
populației pentru un spațiu determinat: intervin numeroşi factori psihici şi 
psihosociali care - pe fondul numărului de persoane aflate în acel spaţiu - 
determină apariția sentimentului de înghesuială. Cu alte cuvinte, vom întâlni 
situaţii în care un număr relativ mic de persoane aflate într-o încăpere cu o 
anumită suprafață încearcă sentimentul penibil şi disconfortant de înghesuială, 
în timp ce într-o altă situaţie psihosocială, un număr mai mare de persoane 
aflate în aceleaşi condiţii de spaţiu consideră ambianța foarte agreabilă. Este 
evident că fenomenul nu este de ordin fizic (număr de persoane pe unitate de 
suprafață), ci unul psihosocial (determinat de motivații, relaţiile dintre persoane, 
climatul existent ş.a.). 

Sentimentul negativ de înghesuială poate avea mai multe cauze, care vor 
trebui interpretate în funcţie de factorii psihosociali mai sus amintiţi. Dintre 
acestea, cele mai semnificative sunt următoarele: 

(a) Pierderea controlului. În situaţia creşterii densităţii de persoane pe o 
suprafaţă limitată, paralel cu existența unor relaţii indiferente dintre acestea, 
sentimentul personal este acela al pierderii controlului asupra a ceea ce se 
întâmplă. Reacţiile pot viza fie ieşirea din situaţie (prin părăsirea spaţiului), fie 
restructurarea sau resemnificarea relațiilor interpersonale şi activităților 
desfăşurate, astfel încât sentimentul penibil de înghesuială să dispară. Dacă nici 
una dintre soluții nu este posibilă, vom constata o creştere a nivelului de stres, 
cu toatele efectele negative care rezultă de aici. 

(b) Creşterea reactivității. În orice condiţii, mărirea densității populaţiei 
determină o sporire proporțională a gradului de stimulare fizică şi psihică a 
fiecărei persoane; supraîncărcarea cu stimuli vizuali, auditivi, olfactivi, tactili 
ş.a. determină o evidentă suprasolicitare psihică, rezultând astfel o stare de 
oboseală, stres, inconfort și chiar depresie. În aceste împrejurări, se fac eforturi 
spontane de adaptare, în acest sens intervenind fenomenul de obişnuință, 
creşterea pragurilor de sensibilitate senzorială, mărirea gradului de toleranță 
interpersonală; alteori se iau măsuri active de eliminare a suprasolicitării 
senzoriale prin izolări fonice, compartimentări speciale ale spaţiului, folosirea 
adecvată a culorilor în funcţie de efectul lor psihologic, folosirea unui fond 
muzical deconectant, introducerea unor reguli stricte de conviețuire etc. 

(c) Pierderea libertăţii. După cum evidenţiază multe cercetări, pe măsură ce 
numărul de persoane implicate într-o situaţie socială creşte, libertatea de acțiune 
a fiecărei persoane luată în parte tinde să se micşoreze. Luarea deciziilor, 
conducerea unei conversații, sau chiar simpla deplasare în respectivul spaţiu 
sunt mai dificile, implicând limitări ale opțiunilor personale. Pentru a se evita 
apariția sentimentului de pierdere a libertăţii se poate recurge la delimitarea şi 
reglarea dinamică a granițelor dintre sine şi ceilalți, sau se pot redefini 
raporturile interpersonale pe criterii de echitate în distribuirea spaţiului. 

(d) Afectarea ambianţei. Pe măsură ce densitatea persoanelor dintr-un spaţiu 
determinat crește, se modifică în sens negativ şi parametrii ambientali; cei fizici 
(temperatura, nivelul zgomotului de fond, umiditatea, fondul olfactiv etc.), dar 
mai ales cei psihosociali (folosirea spaţiului personal, regulile de comunicare, 
previzibilitatea comportamentală, libertatea personală, intimitatea interpersonală 
etc.). Toate acestea conduc la apariția unor stări psihoindividuale şi psihosociale 
specifice: indispoziţie, iritabilitate, anxietate, explozii de furie, scăderea 
gradului de toleranță interpersonală, creşterea gradului de conflictualitate latentă 
şi manifestă, scăderea responsabilităţii personale, scăderea performanţelor ş.a. 
Efectele înghesuielii din spaţiile familiale sunt mult mai vizibile asupra copiilor, 
aceştia manifestând frecvent tendinţe spre violență, iritabilitate excesivă şi 
performanţe şcolare scăzute. Însă, este necesar să se facă distincție între 
aglomerarea din spațiile primare ale mediului de viață (locuinţe, locuri de 
muncă) şi înghesuiala temporară din spațiile secundare (metrou, magazine, 
stadioane etc.): efectele negative mai sus menționate sunt apreciabil atenuate în 
al doilea caz, datorită caracterului tranzitoriu al situaţiei, care uneori poate avea 
şi efecte pozitive asupra stării psihice (ca în cazul sărbătorilor publice, unde 
mulțimea participanţilor nu deranjează pe nimeni; dimpotrivă!). 

Poluarea este un concept central al ecologiei, care desemnează alterarea 
parametrilor fizico-naturali ai mediului, luând ca referință valorile din zonele 
geografice neafectate de intervenţiile omului. În cadrul ecologiei psihosociale 
prin poluare vom înţelege - într-un sens mai larg - toate formele de degradare a 
mediului natural şi psihosocial, având ca sistem de referință cele mai înalte 
valori şi norme spirituale ale unei culturi. Se apreciază că orice formă de 
poluare duce la distrugerea sau alterarea condiţiilor optime de viaţă, la stricarea 
echilibrului armonios care trebuie să existe între om şi mediul său, între om şi 
produsele activităţilor sale materiale şi spirituale. Din această perspectivă, cu 
toate dificultăţile şi implicaţiile filosofice, ştiinţifice şi metodologice legate de o 
asemenea tipologizare, putem considera că poluarea poate îmbrăca următoarele 
forme principale: fizico-chimică, biologică, psihosocială şi culturală. Toate 
acestea sunt produsele unei activități inadecvate a omului asupra mediului său 
natural şi social, după cum toate se răsfrâng în ultimă instanţă asupra acestuia, 
alterându-i condiţiile de viaţă materială şi spirituală (v. şi 119; 313). 

Poluarea fizico-chimică se referă la toate categoriile de noxe, substanțe 
chimice, materiale degradate, reziduuri şi deşeuri care, acţionând necontrolat 
asupra mediului natural îl degradează, cu efect nemijlocit asupra florei şi faunei, 
respectiv şi asupra sănătății oamenilor care trăiesc într-un asemenea mediu. 
Există însă şi efecte psihosociale ale poluării chimice: răspândirea unei atitudini 


Capitolul 12 399 


negative faţă de raporturile normale care trebuie să existe între om și natură, 
afectarea unei game largi de activități sociale (implicit şi a relațiilor umane din 
respectivele domenii), scăderea calităţii vieţii şi a nivelului de sănătate — cu 
toatele efectele psihosociale care derivă de aici etc. Dintre factorii de poluare 
fizică, dar cu efecte psihice foarte puternice amintim zgomotul şi noxele. 
Poluarea biologică are un domeniu de referință cu totul special, vizând 
punerea în circulație de către om a unor produse „naturale”, realizate însă în 
laborator, prin mutații genetice, clonări şi alte tehnici ale bioingineriei. Se obțin 
astfel stimulatori de creştere, cereale, fructe şi chiar animale, cu o zestre 
genetică alta decât cea firească, cu efecte imprevizibile asupra mediului, dar mai 
ales asupra omului. Circuitele naturale sunt în mod evident afectate, iar efectele 
pe termen lung sunt încă necunoscute, stârnind îngrijorare în rândul populației, 
dar şi printre oamenii de ştiinţă. În multe țări occidentale s-a interzis, sau a fost 
limitată drastic utilizarea produselor alimentare obținute prin operațiuni 
genetice, urmând ca prin cercetări profunde să se determine influența acestor 
produse asupra sănătății oamenilor, cât şi asupra destinului lor biologic. 
Poluarea psihosocială se referă la apariţia şi proliferarea unor atitudini şi 
comportamente antisociale care alterează relaţiile sociale. Violenţa sub toate 
formele sale, sărăcia ca stare endemică a anumitor grupuri sociale, arbitrariul 
administrativ şi birocrația excesivă, corupția, frauda ca modalitate acreditată de 
îmbogăţire, instituirea banului ca valoare supremă, incultura şi lipsa de educaţie 
ş.a. pot fi considerate ca forme grave de poluare socială, alterând profund 
climatul psihosocial, raporturile umane şi valorile spirituale în spaţiul în care se 
manifestă. Cauzele sunt în principal de natură politică, economică şi istorică, 
însă factorii aparținând acestor categorii interferează puternic cu alţi factori 
sociali secundari, derivați din primii; rezultă astfel structuri cauzale foarte 
complexe, adevărate cercuri vicioase din care numai cu greu se mai poate ieși. 
Factorii de poluare psihosocială afectează profund viaţa individuală, familială şi 
comunitară, cu efecte pe termen mediu şi lung asupra profilului spiritual și 
destinului social al respectivei comunități. ` 
Poluarea culturală vizează acele elemente de ordin moral, estetic sau 
religios care, prin natura lor destructurantă, afectează sistemul de valori 
spirituale consacrate istoric al unei comunităţi, infestând ambianța unei 
existenţe umane normale. Produsele „artistice” subculturale pe teme de violență, 
sex, droguri, kitsch-ul ca formă degradată a artei, pornografia şi cultul 
perversiunilor, „credințele? apocaliptice şi sataniste, misticismul exacerbat, 
violent şi intolerant ş.a. sunt formele cele mai obişnuite ale poluării culturale. În 
timp, aceste agresiuni sistematice asupra sistemului de valori autentice vor 
conduce la fragilizarea şi destructurarea acestuia, afectând astfel principalul 
factor de coeziune spirituală a unei comunităţi. Poluarea culturală afectează 
nemijlocit - şi într-un sens profund negativ - cele mai multe aspecte ale relațiilor 
interpersonale, constituind o formă principală de degradare a mediului social. 
Toate categoriile de factori implicaţi în degradarea mediului se află într-o 
strânsă interdependenţă, raporturile om-mediu trebuind să fie înţelese dintr-o 
perspectivă holistă, în care întregul și relațiile dintre părţi au o prevalenţă 
absolută asupra semnificației şi importanţei fiecărui element luat în parte. 

Efectele poluării sonore au constituit obiectul a numeroase cercetări 
experimentale. Zgomotul, mai ales atunci când depăşeşte o anumită limită, are 
efecte importante asupra psihicului şi activităţii umane: determină scăderea 
performanțelor, dispersează atenţia, afectează capacitatea de refacere a 
organismului, produce o stare de anxietate şi stres, reduce capacitatea de apărare 
a organismului în faţa unor factori patogeni şi afectează chiar relaţiile sociale. 

Câteva dintre rezultatele acestor cercetări sunt foarte edificatoare în ceea ce 
priveşte importanța eliminării zgomotelor şi a menţinerii unui fond sonor discret. 
Astfel, s-a constatat că expunerea repetată la zgomote puternice măreşte 
incidența unor boli cronice, fiind asociată cu dureri frecvente de cap, dureri de 
gât, tulburări coronariene, iritabilitate accentuată, grețuri, anxietate şi impotenţă 
sexuală (Cameron, Robertson şi Zaks, 1972; Ando şi Hattori, 1973; Miller, 
1974; Cohen, Glass şi Phillips, 1977 ş.a.). Copiii care trăiesc într-un mediu 
puternic poluat sonor (în apropierea căilor ferate, a aeroporturilor, autostrăzilor 
etc.) manifestă aptitudini la citit mai reduse, au o mai redusă capacitate de 
concentrare, sunt mai puţin motivaţi în rezolvarea unor sarcini complicate şi au 
chiar o tensiune arterială mai mare (Moch, 1981; Cohen, Evans, Krantz,1980 ). 

S-a constatat că zgomotul puternic şi sistematic afectează şi comportamentele 
prosociale: dacă în condiţii de linişte aproape 80 % dintre subiecţi au tendința de 
a acorda ajutor unor persoane aflate în dificultate, în condiţii de zgomot puternic 
acest procent se reduce la numai 15 % (Mathews şi Canon, 1973). . 

Sensibilitatea la zgomot a diferitelor persoane variază în functie de trăsăturile 
psihice şi somatice, de motivația care le animă, și - mai ales - de conștiința 
faptului că pot controla producerea şi intensitatea factorilor sonori. 


Depersonalizarea ambianţei constituie o altă formă importantă a alterării 
raporturilor optime dintre om şi mediul său natural şi social. După cum se ştie, 
nevoile de identitate şi de diferenţiere au un rol important în structura 
motivațională a fiecărei persoane. Prin zona rezidenţială aleasă, prin modul de 
amenajare a spaţiilor exterioare şi a celor interioare, prin felul în care ne 
îmbrăcăm şi ne comportăm dăm expresie nevoii de circumscriere a propriei 
identități sociale și personale, realizând totodată o ambianță în armonie cu 
propria noastră ființă. Un dicton celebru spune că gândim şi simţim aşa cum 
trăim; nu poți trăi stări de armonie sufletească într-un mediu meschin, dizgrațios 
şi în totală discordanţă cu valorile şi aspirațiile care te animă. 

În totală opoziţie cu aceste nevoi de marcare a identităţii prin originalitatea 
amenajării mediului, viața din marile oraşe oferă cu totul alte condiții: blocuri 
de beton şi sticlă, stereotipe şi fără personalitate - dispuse după regulile unei 
geometrii simpliste şi aride, străzi monotone - de cele mai multe ori fără urmă 
de verdeață, interioare standardizate ca formă şi mărime, mobilier produs pe 
bandă rulantă, îmbrăcăminte de mare serie, obiecte personale anoste ş.m.a. În 
aceste condiţii, cu foarte mare greutate se mai poate realiza nevoia de 
personalizare a spațiului, de impregnare a lui cu acele trăsături care 
individualizează persoanele, grupurile și instituţiile sociale. 

Se poate afirma că diferenţele atitudinale şi comportamentale constatate la 
categorii de persoane în funcție de cartierul în care locuiesc şi de standardul 
economic de care dispun rezultă în mare parte şi dintr-un alt nivel de 
personalizare a spaţiului în care îşi desfăşoară existența. 

12.2.3. Optimizarea ambianţei sociale şi a raportului om-natură. 


O atitudine ecologică responsabilă presupune în primul rând o perfectă 
conştientizare a profundelor conexiuni şi intercondiționări dintre om și mediul 
său, precum și elaborarea unei noi filosofii asupra rostului omului în lume şi 
asupra obligaţiilor pe care le are față de sine însuşi şi faţă de natură. Ecologia — 
în general, psihoecologia — în particular, vizează în mod explicit atât 
optimizarea raporturilor om-natură, cât şi a relaţiilor sociale care să asigure nu 
numai o armonizare a mediului social, ci şi formarea unor noi atitudini față de 
viață şi faţă de mediu. 

Orientările scientist-pozitiviste specifice primei jumătăți a acestui secol au 
contribuit în mare măsură la adoptarea unei filozofii conform căreia omul este 
stăpânul necondiţionat al naturii, menirea lui fiind aceea de a o cuceri prin 
dezvoltarea continuă a ştiinţei şi tehnicii. Au trebuit să devină foarte vizibile 
efectele nocive ale unei dezvoltări tehnologice necontrolate, care au afectat 
profund mediul natural şi social, pentru ca mişcările ecologiste să-şi impună 
punctul de vedere — şi încă într-o insuficientă măsură, ținând cont de dezastrele 
ecologice care încă se mai țin lanţ. 

Desigur, nu se mai poate susține necondiționat principiul roussoist al 
întoarcerii la natură, dar în mod necesar trebuie să ne întoarcem spre natură. 
Natura trebuie înţeleasă ca fundament al vieţii sociale, iar respectul față de 
aceasta ca o condiţie esențială a dezvoltării spirituale a omului. Este necesară 
formarea de noi atitudini faţă de mediu în general, faţă de natură în special. Un 
asemenea demers presupune mai multe dimensiuni: 

(a) Adoptarea unor noi principii ale dezvoltării economice şi tehnologice, 
care să ia în calcul impactul produs asupra mediului natural şi social: păstrarea 
echilibrului natural trebuie se constituie o prioritate absolută, care să primeze 
asupra oricăror alte considerente de ordin politic sau economico-industrial. 

(b) Orientarea unor sectoare largi ale cercetării Ştiinţifice spre studierea 
condiţiilor optime de echilibru dintre activitățile umane şi factorii naturali care 
pot fi afectaţi de intervenții pripite şi necontrolate; sunt necesare de asemenea 
cercetări intense care să vizeze recuperarea prejudiciilor aduse naturii şi - 
implicit- condiţiilor de mediu ale existenței umane. 

(c) Formarea unor noi seturi atitudinale privind natura, societatea şi raportul 
dintre acestea. În acest fel se configurează o direcţie autentică de perfecționare 
spirituală a omului, în măsura în care multe cercetări evidenţiază relaţia dintre 
sensibilitatea deosebită față de natură și conduitele prosociale ale persoanelor: 
iubitorii de natură au un mai mare respect față de semenii lor, au mai multă 
înțelegere faţă de problemele celor din jur şi sunt dispuşi la întrajutorare într-o 
mult mai mare măsură decât cei care ignoră sau sunt insensibili față de natură. 

(d) Dezvoltarea unei adevărate „ culturi ambientale”, în care să se îmbine 
armonios considerentele de ordin ecologic, estetic, funcțional şi moral. În acest 
context, respectul față de natură şi față de mediul social trebuie să devină una 
dintre valorile fundamentale ale spiritului umanist. 

(e) Promovarea unui interes susținut pentru calitatea ambianţei psihosociale, 
a climatului social în general, ca o condiție principală a armonizării raporturilor 
dintre om și natură: armonizarea trebuie să vizeze întregul sistem, şi nu numai 

părți ale acestuia. Dragostea şi respectul față de natură nu pot fi separate de 
dragostea şi respectul față de om, faţă de condiţiile ambientale în care acesta îşi 
desfăşoară activităţile materiale şi spirituale. Una dintre dimensiunile 
constitutive ale ambianţei psihosociale se referă la modul cum natura este 
integrată spaţiului existenţei cotidiene, corelativ cu semnificaţia culturală care i 
se acordă acestui fapt. 3 

(f) Cultivarea unei adevărate filozofii a relațiilor interpersonale şi 
intercomunitare, de a căror calitate depinde în ultimă instanță atât climatul 
psihosocial, cât şi atitudinile pe care le dezvoltăm față de mediul nostru social şi 
natural. Alterarea climatului nu este fără urmări în ceea ce priveşte atitudinea 
oamenilor față de natură, după cum s-a văzut în atâtea situații conflictuale 
recente, din care cel mai mult a avut de suferit mediul natural şi social, precum 
şi mult mai mulţi oameni decât cei nemijlocit implicaţi în conflict. 


* 


După cum se poate observa, în raport cu toate aceste direcții de acțiune 
psihologia socială se poate implica nemijlocit, oferind atât fundamentul teoretic 
necesar, cât şi instrumentele de intervenție educațional-formativă pentru 
atingerea respectivelor obiective, considerate ca fundamentale pentru viitorul 
mileniu. Chiar dacă psihologia socială nu este acea dorită „ maşină de fabricat 
zei”, este cu siguranță un instrument esenţial pentru perfecționarea spirituală a 
omului şi pentru armonizarea şi împlinirea existenţei sale efemere. 

